
Berlyno Itališkoji opera, pastatyta pirmaisiais Frydricho Di- 
džiojo valdymo metais, buvo tuo laiku viena pačių gražiausių 
Europoje. Įėjimas žiūrovams nieko nekainavo, nes už spek- 
taklius mokėjo pats karalius. Vis dėlto norint patekti į teatrą 
reikėjo turėti bilietą, mat visos ložės buvo paskirtos tam tik- 
riems asmenims: vienos — karališkosios šeimos princams ir prin- 
cesėms, kitos — diplomatinio korpuso nariams, garsiems keliau- 
tojams, Akademijos mokslininkams, generolams. Taigi visur — 
karaliaus šeimos Nariai, karaliaus dvariškiai, karaliaus favoritai. 
Beje, murmėtį nebuvo dėl ko — juk ir teatras, ir artistai priklau- 
sė karaliui. Šauniojo Berlyno šaunieji gyventojai tenkinosi ne- 
didele parterio dalimi, nes daugumą vietų užimdavo kariškiai — 
visi pulkai turėjo teisę atsiųsti į spektaklius po keletą žmonių 
iš kiekvienos kuopos. Ir štai vietoj linksmos, pagaulios, greitai 
susižavinčios Paryžiaus publikos artistai priešais save matydavo, 
Voltero žodžiais tariant, „šešių pėdų ūgio didvyrius“ su milži- 
niškom kepurėm, negana to, daugelis iš jų laikė pasisodinę ant 
pečių savo žmonas. 

Ši netašyta, tabaku ir degtine pradvisusi minia nesuprato nė 
vieno spektaklio žodžio, tik sprogino akis, nedrįsdama nei ploti, 
nei švilpti, idant nepažeistų instrukcijų, ir vis dėlto kėlė daug 
triukšmo, nes nuolat erzeliavo. 

Už šitų ponų nugarų ėjo dvi eilės ložių, iš kurių žiūrovai 
nieko nematydavo ir negirdėdavo, bet į kurias nuolat rinkda- 
vosi, nes padorumo dėlei buvo priversti reguliariai lankyti spek- 
taklius, taip dosniai dovanojamus jo didenybės karaliaus. O pats 
karalius nepraleisdavo nė vieno spektaklio. 

Taip jam buvo labai patogu nuolat turėti prieš akis visą dau- 
gybę savo šeimos narių ir knibždantį dvariškių skruzdėlyną. 
Frydrichas sekė savo tėvo Vilhelmo Storojo pavyzdžiu. Anas da- 
rydavo tą. patį, bet prastoje salėje, kur nuo prastų vokiečių ko- 
mediantų karališkoji šeima ir jo dvaras mirdavo iš nuobodulio 
žiemos vakarais, kol pats karalius saldžiai miegodavo. Frydrichas 
ilgai kentėjo šią namų tironiją, prakeikė Ją, jis buvo priverstas 
ją kęsti, bet, vos tapo valdovu, atnaujino šį paprotį, kaip ir dau- 
gelį kitų, daug despotiškesnių ir žiauresnių, kurių visą žavesį 

įvertino dabar, pasidaręs vieninteliu karalystės žmogumi, jų ne- 
bekamuojamu. 

Vis dėlto aimanuoti niekas nedrįso. Operos teatro pastatas 
buvo nuostabus, apdaila prabangi, artistai dainavo puikiai, o ka- 
ralius, beveik nuolat stovintis prie rampos netoli orkestro su nu- 
kreiptu į sceną lornetu, buvo įkūnytas melomano pavyzdys. 

Visiems žinoma, kad Volteras, jau įsikūręs Berlyne, kėlė į 
padanges „Šiaurės Saliamono“ dvaro teigiamybes. Susierzinęs 
dėl Liudviko XV nepagarbos, dėl savo globėjos — ponios Pompa- 
dur — abejingumo, persekiojamas jėzuitų, nušvilptas Prancūzų 
teatre, jis, pagautas apmaudo, išvyko vildamasis, kad bus ger- 
biamas, gaus didelį atlyginimą, kamerhero titulą, Garbės legiono 
ordiną, įgis karaliaus filosofo draugystę, kuri paglostytų jo sa- 
vimeilę labiau negu visa kita. Didysis Volteras lyg vaikas širdo 
ant Prancūzijos ir vaizdavosi, kad nedėkingieji tėvynainiai sprogs 
iš apmaudo. Ir, matyt, jis buvo truputį apsvaigęs nuo savo nau- 
jos šlovės, kai rašė draugams, kad Berlynas ne prastesnis už Ver- 
salį, kad opera ,Fajetonas“ — kuo nuostabiausias reginys, o pri- 
madonos balsas gražiausias visoje Europoje. 

Vis dėlto tuo metu, kai vėl pradedam savo pasakojimą (kad 
nevargintume skaitytojų atminties, iš karto pasakysim, jog nuo 
paskutinių Konsuelos nuotykių praėjo beveik metai), žiema Ber- 
lyne buvo rūsti, didysis karalius truputį parodė savo tikrąjį vei- 
dą ir Volteras gerokai nusivylė Prūsija. Jis sėdėjo savo 10- 
žėje tarp d'Aržanso ir Lametri, jau nebeapsimetinėdamas, kad 
mėgsta muziką, kurios niekad nejautė taip giliai kaip geros poe- 
zijos. Jam skaudėjo pilvą ir jis su liūdesiu galvojo apie nedė- 
kingą, tačiau greitai užsidegančią Paryžiaus teatrų publiką, taip 
skaudinusią jį savo nepalankumu ir taip džiuginusią savo aplo- 
-dismentais, — publiką, su kuria bendraudamas jis tiek prisijaudi- 
no, kad prisiekė niekad daugiau jos nebematyti, nors neįstengė 
uždrausti sau nuolat apie ją galvoti ir darbuotis dėl jos. 

O tuo tarpu šios dienos spektaklis buvo puikus. Karnavalo 
proga visi karališkosios šeimos nariai, net markgrafai, radę sau 
žmonas šalies gilumoje, suvažiavo į Berlyną. Buvo rodomas Me- 
tastazijo ir Gasė „Titas“, ir abu pagrindinius vaidmenis atliko du 
geriausi itališkosios trupės artistai — Porporinas ir Porporina. 

Jeigu mūsų skaitytojai malonės kiek įtempti atmintį, tai 
prisimins, kad šie du veikėjai nėra vyras su žmona, kaip gali- 
ma būtų spėti iš jų pseudonimų. Ne, pirmasis yra senjoras Uber- 
tis, turintis nuostabų kontraltą, o antroji — Zingarella'! Konsue- 
la, puiki dainininkė; be to, abu jie — profesoriaus Porporos mo- 
kiniai. Pagal tų laikų itališką paprotį mokytojas leido jiems 
vadintis savo garsiąja pavarde. 

Reikia pripažinti, kad sinjora Porporina Prūsijoje dainavo 
be to pakilumo, kuris ją apimdavo ankstesniais, geresniais lai- 

kais. Tuo tarpu, kai visus Berlyno operos kampelius užpildyda- 
vo skambus ir skaidrus jos partnerio kontraltas, puoselėjamas 
visomis aprūpiuto gyvenimo gėrybėmis, nuolatine sėkme ir pasto- 
viu penkiolikos tūkstančių livrų atlyginimu už du mėnesius dar- 
bo. vargšė čigonaitė, daug jausmingesnė ir, be abejo, nesa- 
vanaudiškesnė bei menkiau prisitaikiusi prie ledinio šiaurės šal- 
čio ir Prūsijos kapralų, nejautė dabar didesnio įkvėpimo ir 
dainavo tik nepriekaištingai stropiai, neduodama priežasties ją 
smerkti, bet ir nesukeldama entuziazmo. Artistės ir publikos 
entuziazmas gali būti tik abipusis. Tai štai, tuo me- 
tu, kai karaliavo šlovingasis Frydrichas Didysis, entuziazmo 
Berlyne nebuvo. Punktualumas, paklusnumas ir tai, kas aš- 
tuonioliktame amžiuje, ir ypač Frydricho dvare, buvo vadi- 
nama protu,— tai vienintelės dorybės, galėjusios tarpti atmoste- 
roje, kurios temperatūrą nustatydavo karalius. Niekas iš susirin- 
kusiųjų šioje salėje neturėjo teisės atsidusti ar krustelėti, jeigu 
to Maloningai nepaskatindavo jo didenybė. Tarp daugybės žiūro- 
vų buvo tik vienas, kuris galėjo nevaržomai atsiduoti savo įspū- 
džiams — tai karalius. Publiką įkūnijo jis vienas, ir nors buvo 
geras Muzikantas, nors Mėgo muziką, tačiau visus jo sugebėjimus, 
visus polinkius valdė tokia šalta logika, jog karališkasis lorne- 
tas, be paliovos sekantis kiekvieną dainininkės gestą, ne tik ne- 
įkvėpė jos, o, priešingai, visiškai sukaustė. 

Beje, buvo net geriau, kad ji pasidavė šitai slogiai hipnozei. 
Net menkiausias ūmumas, mažiausias įkvėpimo protrūkis, iš vis- 
ko sprendžiant, šokiruotų ir karalių, ir dvariškius, o tuo tarpu 
sudėtingos ruliados, atliekamos nepriekaištingai kaip tikslaus me- 
Chanizmo, žadino karaliaus, dvariškių ir Voltero susižavėjimą. 
Kaip žinoma, Volteras yra pasakęs: „Itališka muzika daug gercs- 
nė už prancūzišką, nes ji kur kas sudėtingesnė, o įveiktas sun- 
kumas ką nors juk reiškia“. Taip suprato meną Volteras. Pana- 
šiai kaip vienas aštrialiežuvis (jis dar gyvas), paklaustas, ar 
mėgsta muziką, Volteras galėtų atsakyti: „Ji man nelabai truk- 
do'. 

Viskas buvo puiku, ir opera be sutrikimų artėjo prie atomaz- 
gos. Karalius labai patenkintas kartkarčiais linkčiojo galva ka- 
pelmeisteriui, reikšdamas savo palankumą; jis jau ketino paploti 
dainininkei, baigiančiai kavantiną, kaip maloningai darydavo vi- 
suomet, deramai ją įvertindamas, bet čia, nesuprantama kodėl, 
Porporina, įpusėjusi sudėtingą ruliadą, kuri jai visuomet puikiai 
pavykdavo, staiga nutilo, įsmeigdama keistą žvilgsnį į salės kam- 
pą, suspaudė rankas ir sušukus: ,,„(O Dieve!“, parkrito be sąmo- 
nės. Porporinas pribėgo jos pakelti, ją teko išnešti už kulisų, o 
salėje kilo triukšmas — klausinėjimai, spėlionės. Karalius, nu- 
stelbdamas šurmulį, garsiai pašaukė tenorą, kuris vis dar buvo 
scenoje. 

— Ką visa tai reiškia, Končolini? Kas gi jai atsitiko? — val- 
dingai paklausė jis šaižiu balsu.— Eikite pažiūrėti, ir vikriau! 

Tučtuojau grįžęs Končelinis pagarbiai palinko ties rampa, į 
kurią rėmėsi karalius, ir pranešė: 

— Jūsų didenybe, sinjora Porporina guli kaip negyva. Bi- 
jau, kad ji neįstengs pabaigti spektaklio. 

— Čia dabar! — pasakė karalius, truktelėdamas pečiais.— Te- 
gul jai duoda stiklinę vandens, ko nors pauostyti, ir greičiau bai- 
kite šitą istoriją. 

Dainininkas, vengdamas suerzinti karalių ir publikos akyse 
patirti jo pykčio protrūkį, vėl lyg šunelis nuskuodė už kulisų; 
karalius tuo tarpu nepatenkintas apie kažką kalbėjosi su kapel- 
meisteriu ir muzikantais, o dalis publikos, kurią prasta karaliaus 
nuotaika domino daug labiau negu vargšė Porporina, tuščiai 
nėrėsi iš kailio, kad išgirstų nors vieną monarcho žodį. 

Baronas fon Pelnicas, karaliaus oberkamerheras ir jo teatro 
direktorius, greitai sugrįžo ir pranešė Frydrichui, kokia padėtis. 
Frydricho teatre nebuvo tos iškilmingos atmosferos, susikurian- 
čios, kai publika jaučiasi nepriklausoma ir įtakinga. Karalius 
čia elgėsi kaip savo namuose, spektaklis priklausė jam ir buvo 
rodomas jam vienam. Todėl niekas nesistebėjo, kad pagrindiniu 
šitos netikėtos intermedijos veikėju tapo jis. 

— Klausykit, barone,— gana garsiai kalbėjo karalius, nepai- 
sydamas, jog jį girdi dalis muzikantų, — kada gi tai baigsis? Tie- 
siog juokinga! Nejaugi ten, už kulisų, nėra gydytojo? Teatre nuo- 
lat turi būti gydytojas. 

— Jūsų didenybe, gydytojas yra. Jis nesiryžta nuleisti dai- 
nininkei kraujo, būgštaudamas, kad ji nusilps ir negalės vaidinti 
toliau. Bet jam vis dėlto teks griebtis šios priemonės, jei ji neat- 
gaus sąmonės. 

— Tai, vadinasi, čia kažkas rimta. Ji neapsimetinėja“ 

— Jūsų didenybe, kiek suprantu, tai labai rimta. 

— Tuomet liepkite nuleisti uždangą, ir skirstysimės po na- 
mus. Na, beje, tegul Porporinas sudainuoja mums ką nors, kad 
išsklaidytų nemalonius įspūdžius. 

Klusnusis Porporinas puikiai sudainavo du dalykus. Karalius 
jam paplojo, publika taip pat, ir spektaklis baigėsi. Žiūrovai 
ėmė skirstytis, o karalius, lydimas Pelnico, nuėjo už kulisų, į 
primadonos persirengimo kambarį. 

Kai aktorei pasidaro negera spektaklio metu, toli gražu ne 
visa publika vienodai ją užjaučia. Kad ir kaip muzikos mylėto- 
jas Žavėtųsi savo dievaičiu, gailestis visuomet susimaišo su eg0iz- 
mu, ir žiūrovas jaučiasi labiau nusivylęs, kad prarado malonumą, 
negu susijaudinęs dėl pačios aukos kančių ar nemalonumų. Kai 
kurios jausmingos, kaip tuo metu jas vadindavo, moterys apgai- 
lėjo šio vakaro nelaimingą atsitikimą šitaip: 

— Vargšelė! Ji, matyt, jau ketino užtraukti trelę, kai staiga 
superštėjo gerklė, tad, bijodama užsikirsti, nusprendė geriau ap- 
alpti. 

— O man rodos, kad ji neapsimetinėjo,— pasakė kita, dar 
jausmingesnė dama.— Tik praradus sąmonę galima taip smar- 
kiai griūti ant žemės. 

— Ach, ką gali žinoti, mieloji, — paprieštaravo pirmoji — 
Geros aktorės moka parkristi kaip panorėjusios: jos nebijo, kad 
truputį suskaus. Juk nualpimai taip patinka publikai. 

— Koks galas šiandien griebė tą Porporiną? — klausė Lamet- 
ri markizą d Aržansą kitoje vestibiulio pusėje, kur būriavosi išei- 
dama diduomenė.— Ar tik neapkūlė jos meilužis? 

— Nekalbėkit taip apie šią žavią ir dorą merginą,— atsiliepė 
markizas.— Ji neturi meilužio, o jei ir turėtų, tai niekad nenusi- 
pelnytų tokio įžeidimo, nebent jis būtų paskutinis niekšas. 

— Ach, atleiskit, markize! Užmiršau, kad šnekuosi su nar- 
siuoju teatro aktorių — buvusių, esamų ir būsimų — gynėju! Be- 
je, kaip laikosi madmuazelė Košua? 

— Brangioji,— princesė Amalija, karaliaus sesuo, Kvedlin- 
burgo abatė ! karietoje kreipėsi į savo patikėtinę, žavingąją gra- 
fienę fon Kleist,— ar tu pastebėjai, kaip susijaudino mano bro- 
lis dėl šito atsitikimo? 

— Ne, princese,— atsakė ponia Mopertiuji, vyresnioji prin- 
cesės ekonomė, labai geros širdies, tačiau gana ribota ir išsiblaš- 
kiusi būtybė, — aš nieko nepastebėjau. 

— Ne tavęs klausiu, — pasakė princesė tuo griežtu ir ryžtin- 
gu tonu, dėl kurio kartais atrodydavo labai panaši į brolį — Kur 
jau tu pastebėsi! Geriau pasižvalgyk po dangų ir suskaičiuok, 
kiek dabar ten žvaigždžių. Man reikia šį tą pasakyti grafienei 
fon Kleist, ir aš nenoriu, kad tu girdėtum. 

Ponia de Mopertiuji sąžiningai užsikimšo ausis, o princesė, 
palinkusi į priešais sėdinčią ponią fon Kleist, tęsė: 

— Sakyk, ką nori, o man rodos, kad pirmą kartą per tuos 
penkiolika ar dvidešimt metų, žodžiu, nuo tada, kai aš išmokau 
stebėti ir daryti išvadas, karalius įsimylėjo. 

— Jūsų karališkoji didenybė tą patį sakėt pernai ryšium su 
madmuazele Barberini, o jo didenybė karalius ir neketino jos 
įsimylėti. 

— Neketino! Klysti, vaikuti. Taip labai ketino, jog kai jau- 
nasis kancleris Kočėjus vedė ją, brolis ištisas tris dienas širdo 
kaip niekad gyvenime, nors ir stengėsi neparodyti. 

— Betgi jūsų didenybei gerai žinoma, kad jo didenybė nepa- 
kenčia nelygių santuokų. 

— Taip, santuokų iš meilės — juk šitaip tai vadinama. Ne- 
lygi santuoka! Kokie skambūs žodžiai, beprasmiški kaip ir visos 
skambios frazės, kuriomis vadovaujasi aukštuomenė ir kurios 
pančioja žmogų. | 

! Žinoma, kad Frydrichas dalino abatijas, kanauninkijas ir vyskupystes savo 
favoritams, karininkams ir giminaičiams protestantams. Princesė Amalija, at- 
kakliai nenorinti tekėti, gavo iš jo dovanų Kvedlinburgo abatiją, duodančią 
šimtą tūkstančių livrų pajamų, ir buvo vadinama abate, kas atitinka katalikų 
vienuolyno vyresniosios vardą. (Aut. past.) 

Princesė giliai atsiduso ir, kaip paprastai staiga pakeisdama 
kalbą, pašaipiai tarė vyriausiajai ekonomei. 

— Mopertiuji, tu klausaisi ką mes kalbame, o ne gėriesi 
dangaus šviesuliais, kaip įsakiau. Ar vertėjo tekėti už pagarsė- 
jusio mokytumu žmogaus, kad paskui klausytumeis, ką plepa 
dvi tokios patrakėlės kaip fon Kleist ir aš! .. Tai štai — tęsė ji, 
vėl kreipdamasi į savo numylėtinę,— karalius iš tikrųjų buvo 
neabejingas šitai Barberini. Iš patikimo šaltinio žinau, kad po 
spektaklių jis dažnai užeidavo pas ją išgerti arbatos drauge su 
Žordanu ir Šazoliu ir netgi tai, kad ji ne kartą dalyvavo vaka- 
rienėse San Susi, o iki jos toks dalykas Potsdame buvo neįsivaiz- 
duojamas. Galiu pasakyti ir daugiau. Ji gyveno ten paskirtuose 
apartamentuose ištisas savaites, o gal ir mėnesius. Kaip matai, 
aš gana neblogai žinau, kas darosi, ir paslaptinga mano brolio 
laikysena manęs neapgauna. 

— Jeigu jūsų karališkajai didenybei taip gerai Viskas žino- 
ma, tai jums ne paslaptis ir tai, kad dėl priežasčių... turinčių 
valstybinį pobūdį, apie kurias man nedera net numanyti, kara- 
lius kartais panori įteigti aplinkiniams nuomonę, jog jis ne toks 
jau rūstus, kaip manoma, nors iš tikrųjų... 

— Nors iš tikrųjų brolis niekad nemylėjo nė vienos moters, 
netgi savo žmonos, — argi ne taip? Aš netikiu jo išgarsintuoju 
dorybingumu ir dar mažiau — šaltumu. Frydrichas — veidmainis. 
Bet jis niekad manęs nejįtikins, esą madmuazelė Barberini ilgokai 
pagyvendavo jo rūmuose vien tam, kad būtų laikoma jo meilu- 
že. Ji graži kaip angelas ir velniškai protinga, puikiai išsilavi- 
nusi ir kalba jau nežinau keliomis kalbomis. 

— Ji padori moteris ir dievina savo vyrą. 

— O vyras dievina ją — juo labiau kad tai baisus mezalian- 
sas, argi ne, fon Kleist? Aha, tu neatsakai? Ar tik tu pati, gar- 
binga našlė, nesvajoji apie mezaliansą su kokiu nors neturtingų 
pažu ar vargšu bakalauru? 

— O jūsų didenybė norėtų pamatyti dar vieną — širdies — 
mezaliansą tarp karaliaus ir kokios nors mergužėlės iš Operos? 

— Ach, būtų tai Porporina, toks ryšys atrodytų visai gali- 
mas, o distancija ne taip gąsdintų mane. Man rodos, kad sceno- 
je, kaip ir rūmuose, esama tam tikros hierarchijos, dar vieno 
prietaro, kuris yra žmonių išsigalvojimas ir liga. Dainininkė ver- 
tinama daug labiau negu šokėja. Be to, kalbama, jog šita Por- 
porina dar protingesnė, labiau išsilavinusi, geriau išauklėta, mie- 
lesnė ir pagaliau moka dar daugiau kalbų negu Barberini. O juk 
troškimas išmokti kalbėti tom kalbom, kurių dar nemoka — ma- 
no brolio manija. Ir pagaliau muzika, kurią jis neva mėgsta, 
nors iš tikrųjų ji jam nerūpi... Supranti? Štai dar vienas daly- 
kas, siejantis karalių su mūsų primadona. O juk ji irgi vasarą 
važiuoja į Potsdamą, užima tuos pačius apartamentus, kuriuose 
gyveno Barberini, dainuoja intymiuose karaliaus koncertnose. .. 
Argi visa tai nepatvirtina mano spėjimo? 

— Veltui jūsų didenybė guodžiasi viltim atrasti kokią nors 
pažeidžiamą vietą mūsų didžiojo karaliaus gyvenime. Viską jis 
daro per daug atvirai ir per daug apgalvotai, kad galėtum įtarti 
nors trupinėlį meilės. 

— Ne meilės, ne. Frydrichas nežino, kas yra meilė. Bet 
gal čia susižavėjimas, intrigėlė. Juk neimsi neigti, kad apie tai 
visi jau šnabždasi. 

— Taip, bet niekas tuo netiki. Visi mano, jog karalius mė- 
gina išblaškyti nuobodulį, klausydamasis gražių aktorės ruliadų 
ir jos plepėjimo, tačiau praslinkus ketvirčiui valandos sako jai, 
kaip sakytų ir bct kuriam savo sekretoriui: „Šiandien užteks. 
Jeigu panorėsiu pasiklausyti jūsų rytoj, jums bus pranešta“. 

— Tikrai ne itin mandagu. Jeigu šitaip jis asistavo ir poniai 
de Kočei, tai nenuostabu, kad ji negalėjo jo pakęsti. O šitoji Por- 
porina su juo elgiasi taip pat nemaloniai? 

— Kalbama, esą ji nepaprastai kukli, puikių manierų, drovi 
ir liūdna. 

— O, tai geriausias būdas patikti karaliui! Iš visko matyti, 
jog ji — gudruolė! Ach, kad taip ir Batų! Ir jeigu galėčiau ja 
pasikliauti! 

— Maldauju jus, princese, niekuo nepasikliaukite — net po- 
nia Mopertiuji, kuri Čia taip kietai miega. 

— Tegul sau knarkia. Ir miegodama, ir pabudusi — ji vieno- 
dai kvaila... Tai štai, fon Kleist, aš noriu susipažinti su šita 
Porporina ir sužinoti, ar ji gali man būti naudinga. Labai gaila, 
jog nesutikau jos priimti, kai karalius siūlė atvežti ją kokį rytą, 
kad galėčiau pasiklausyti jos dainavimo: žinai, aš kažkodėl bu- 
vau nusistačius prieš ją. 

— Ir, žinoma, be reikalo. Juk neįmanoma buvo įtarti, kad... 

— Ach, kas bus, tas! Sielvartas ir neviltis taip iškankino ma- 
ne, jog visi kiti rūpesčiai tarsi išnyko. Aš noriu susitikti su šia 
mergina. Ką gali žinoti, gal jai pavyks gauti iš karaliaus tai, ko 
mes veltui jį mMaldaujame. Vien tuo jau keletą dienų užimta 
mano galva —tu juk žinai — apie nieką kitą galvoti aš negaliu, 
ir štai šiandien, pastebėjusi, kaip jos nuoalpis sujaudino ir iš- 
gąsdino Frydrichą, aš galutinai supratau, kad būtent ji — pasku- 
tinė viltis. 

— Būkite atsargi, jūsų didenybe... Pavojus labai didelis. 

— Tu nuolat kartoji tą patį. Aš esu dar įtaresnė ir atsargcs- 
nė negu tu. Ir vis dėlto reikia apsvarstyti mano idėją. Pabuskite, 
mieloji Mopertiuji, jau atvažiavome. 


II 


Tuo metu, kai jauna ir graži abatė buvo užimta šituo pokal- 
biu, pats karalius nepasibeldęs įėjo į beatsigaunančios Porpori- 
nos persirengimo kambarį. 

— Na ką, madmuazele— pasakė jis ne itin užjaučiamu ir 
netgi nelabai mandagiu tonu, — kaip jaučiatės?.. Jūs, pasirodo, 
linkusi į tokius priepuolius. Dainininkei tai ganėtinai nepatogu. 
Gal turėjote kokių nors nemalonumų? Nejaugi taip blogai jaučia- 
tės, kad negalite net atsakyti man? Tada paaiškinkite jūs, pone, — 
pasakė jis gydytojui, kuris bruzdėjo prie dainininkės.— Ji tikrai 
serga? 

— Taip, valdove, — atsakė gydytojas,— pulsas vos užčiuo- 
piamas. Kraujotaka sutrikusi ir visos gyvybinės funkcijos tar- 
tum apmirusios. Oda atšalusi. 

— Iš tikrųjų, — pasakė karalius, paėmęs jaunos merginos ran- 
ką.— Žvilgsnis sustingęs, lūpos pablyškusios. Duokite jai gofma- 
no lašų, velniai griebtų. Aš įtariau, kad čia apsimetimas, bet ma- 
tau, jog klydau. Mergina sunkiai serga. Ji nėra nei pikta, nei 
kaprizinga, jūs sutinkate su manim, pone Porporinai? Gal ją 
šiandien kas nors įskaudino? Ji juk negali turėti priešų, tiesa? 

— Valdove, tai ne aktorė, — atsakė Porporinas.— Tai angelas. 

— Nei daugiau, nei mažiau! Ar tik neįsimylėjote jos? 

— Ne, valdove, aš jaučiu jai. begalinę pagarbą ir myliu kaip 
seserį. 

— Judviejų ir Dievo, kuris liovėsi persekiojęs aktorius, dėka 
mano teatras greitai taps dorybingumo mokykla. Aha, štai ji jau 
peikėjasi. Porporina, ar pažįstate mane? | 

— Ne, pone,— atsakė Porporina, žvelgdama į karalių, leng- 
vai plekšnojantį jos rankas. 

— Atrodo, ji kliedi, — tarė karalius.— Ar jai niekad nebuvo 
epilepsijos priepuoliųt 

— O ne, jūsų didenybe, niekada! Tai būtų siaubinga, — atsa- 
kė Porporinas, užgautas, kad karalius taip nemandagiai kalba 
apie puikiąją aktorę. 

— Ne, ne, nereikia jai nuleisti kraujo, — pasakė karalius, nu- 
stumdamas gydytoją, ketinantį apsiginkluoti lancetu.— Aš nega- 
liu žiūrėti, kaip liejasi nekaltas kraujas, jei tai vyksta ne mūšio 
lauke. Jūs, gydytojai, ne kariai — jūs tiesiog žmogžudžiai. Pali- 
kite ją ramybėje. Duokit jai oro. Porporinai, žiūrėkite, kad jai 
nenuleistų kraujo — tai ją pražudytų. Juk šie ponai nesiskaito 
su priemonėmis. Pavedu ją jums, Pelnicai! Nuvežkite namo savo 
karieta. Jūs atsakote už ją. Tai pati nuostabiausia dainininkė iš 
tų, kurias turėjome, ir mums ne greitai pavyktų rasti tokią pa- 
čią. Beje, o ką jūs man sudainuosite rytoj, Končoliniė 

Leisdamasis kartu su tenoru teatro laiptais, karalius kalbėjo 
jau visai apie ką kita, paskui parvyko vakarieniauti į rūmus, kur 
valgomajame sėdėjo Volteras, Lametri, d'Aržansas, Algarotis ir 
generolas Kvintas Icilijus. 

Frydrichas buvo žiaurus ir be galo egoistiškas. Ir vis dėlto 
kartais jis tapdavo kilniadvasis ir geras, o tarpais net švelnus ir 
jautrus. Ir tai ne paradoksas. Visi pažįsta baisų ir drauge kerintį 
šio daugiabriaunio žmogaus charakterį, šią komplikuotą natūrą, 


12 


pilną prieštaringumų, kaip ir visų stiprių žmonių, kuriems, be to, 
suteikta neribota valdžia ir kurie gyvena audringą gyvenimą, 
didinantį tiek jų trūkumus, tiek ir privalumus. 

Per vakarienę palaikydamas kandžiai sąmojingą, subtiliais, o 
kartais ir grubokais pokštais pamargintą pokalbį su šitais mie- 
lais draugais, kurių jis visai nemylėjo, su šitais protingais žmo- 
nėmis, kuriais jis anaiptol nesižavėjo, Frydrichas staiga nugrimz- 
do į susimąstymą ir ilgokai patylėjęs tarė, pakildamas iš už 
stalo: 

— Tęskite pokalbį, aš klausausi jūsų. 

Su šiais žodžiais jis išeina į gretimą kambarį, ima skrybėlę 
ir špagą, duoda pažui ženklą sekti iš paskos ir dingsta savo senų 
rūmų ilguose koridoriuose ir slaptuose laiptuose, tuo tarpu kai 
svečiai, manydami, kad jis yra kažkur netoliese, kaip ir anksčiau 
pasveria kiekvieną žodį ir nedrįsta pasakyti vienas kitam nieko, 
ko negalėtų girdėti karalius. Beje, visi jie taip nepasitikėjo vie- 
nas kitu (ir ne be pagrindo), kad būdami bet kuriame Prūsų že- 
mės kampelyje jausdavo sklandantį virš savęs žiauraus ir klas- 
tingo Frydricho šešėlį. 

Lametri — gydytojas, su kuriuo karalius beveik niekada nesi- 
tardavo, ir skaitovas, kurio jis beveik niekada nesiklausydavo,— 
buvo vienintelis, nieko nebijojęs ir pats niekam nekėlęs baimės. 
Visi laikė jį visiškai nepavojingu, o jis rado būdą pasidaryti ab- 
soliučiai nepažeidžiamas. Būdas buvo toks: karaliaus akivaizdoje 
jis kalbėdavo tokias įžūlybes, elgdavosi taip ekscentriškai, kad 
nė vienas priešas, nė vienas skundikas nebūtų galėjęs apkaltinti 
jo prasižengimu, kurio jis nepadarytų su didžiausia drąsa ir vi- 
siškai atvirai karaliaus akyse. Atrodė, jis tiesiogiai suprato tuos 
sotizmus apie visuotinę lygybę, kuriais neva vadovavosi karalius 
siaurame ratelyje, sudarytame iš septynių ar aštuonių Žmonių, 
pelniusių jo artimumą. Tuo laiku, po dešimties karaliavimo me- 
tų, Frydrichas, dar jaunas žmogus, ne visai buvo praradęs tą 
elgesio nuoširdumą, už kurį jį mylėjo liaudis ir kuriuo jis pasi- 
žymėjo būdamas sosto įpėdiniu, jaunatviškai drąsiu Remusbergo 
filosofu. Gerai jį pažįstantys žmonės nė neketino pasitikėti tuo 
nuoširdumu. Net Volteras, labiau negu kiti išlepintas ir atvykęs 
čia vėliausiai, jau ėmė nerimauti, pastebėjęs, kad iš po gero val- 
dovo kaukės šmėsčioja tironas, o iš po Marko Aurelijaus kau- 
kės — Dionisijus. Lametri (ar tai buvo nepaprastas nuoširdu- 
mas, subtilus išskaičiavimas, ar akiplėšiškas nerūpestingumasė) 
elgėsi su karalium be jokių ceremonijų, kaip to neva norėjo 
pats karalius. Jo apartamentuose jis nusirišdavo kaklaraištį, nu- 
siimdavo peruką, vos nenusiaudavo batų, gulėdavo išsidrėbęs ant 
karaliaus kušečių, nesivaržydamas klodavo jam savo mintis, vi- 
siems girdint prieštaraudavo jam, nedvejodamas vadindavo nie- 
kais tokius dalykus kaip karaliaus valdžia, religija ir visi kiti 
„prietarai“, kuriuos nuvainikavo šių dienų „proto šviesa". Žo- 
džiu, jis elgėsi kaip tikras cinikas ir duodavo karaliui tiek progų 

parodyti nemalonę ir atitolinti jį nuo savęs, jog atrodė tiesiog 
stebuklas, kad jis vis dar tvirtai laikosi, tuo tarpu kai daugybė 
kitų seniai krito ir buvo sutriuškinti už daug menkesnius Nnusi- 
žengimus. Dalykas tas, kad įtarioms, nepatiklioms natūroms — 
o kaip tik toks buvo Frydrichas — kokia nors neatsargi frazė, 
nuklausyta ir perduota šnipų, menkiausias įtarimas veidmainys- 
te daro didesnį įspūdį negu daugybė spontaniškų poelgių. Fryd- 
richas manė, kad Lametri tikras beprotis ir neretai apstulbęs sa- 
kydavo pats sau: „Na ir gyvulys! Jo begėdiškumas peržengia 
visas ribas“. Bet čia pat pridurdavo: „Užtat jis nuoširdus, ne dvi- 
veidis, ne veidmainis. Jis nedergs iš pasalų, nes išlieja savo pa- 
giežą tiesiai man į akis. Štai kiti keliaklupsčiauja prieš mane, bet 
kas žino, ką jie kalba ir galvoja, kai nusisuku, o jie atsitiesia? 
Vadinas, Lametri — garbingiausias iš visų mano dvariškių, ir aš 
turiu pakęsti jį, nors jis ir nepakenčiamas". 

Taip viskas ir tęsėsi. Lametri jau negalėjo supykdyti kara- 
liaus ir netgi įsigudrindavo prajuokinti Frydrichą tokiais pokš- 
tais, kurių šis niekam kitam nebūtų atleidęs. Tuo tarpu kai Vol- 
teras iš pat pradžių pasirinko nesaikingo garbstymo kelią, jau 
ėmusį varginti jį patį, cinikas Lametri elgėsi kaip įpratęs, ma- 
loniai leido laiką, jausdamasis šalia Frydricho nevaržomas ir 
laisvas, ir jam neteko kaip Volterui nusivilti ir prakeikti savo 
dievaičio, nes niekad nieko dėl jo nebuvo paaukojęs ir nieko 
nebuvo žadėjęs. Kaip tik todėl Frydrichas, jau ėmęs nuobodžiau- 
ti Voltero draugijoje, po senovei linksminosi, draugiškai šneku- 
čiuodamas su Lametri, ir negalėjo be šio apsieiti; juk tai buvo 
vienintelis žmogus, neapsimetinėjęs, kad jam smagu karaliaus 
draugijoje. 

Markizas d'Aržansas turėjo kamerhero titulą su šešių tūks- 
tančių frankų alga (oberkamerheras Volteras gaudavo dvidešimt 
tūkstančių). Tai buvo lengvabūdis filosofas, gabus, tačiau pa- 
viršutiniškas literatas, tikras savo laiko prancūzo etalonas — ge- 
ras, vėjavaikiškas, pasileidęs, jausmingas, drąsus ir drauge rafi- 
nuotas, sąmojingas, kilniadvasis ir pašaipus; nenusakomo am- 
žiaus vyras, svajingas kaip jaunuolis ir skeptiškas lyg senis, jis 
visą savo jaunystę iššvaistė su aktorėmis, tai apgaudinėdamas 
jas, tai likdamas apgautas pats, beprotiškai įsimylėdavo kiekvie- 
ną ir galų gale slapta vedė madmuazelę Košua, geriausią Pran- 
cūzų komedijos Berlyne aktorę, negražią, tačiau protingą būty- 
bę, kuriai jis nusprendė suteikti išsilavinimą. Frydrichas dar ne- 
žinojo apie šį slaptą ryšį, ir d'Aržansas vengė prasitarti apie jį 
tiems, kas galėjo jį išduoti. Volterui vis dėlto šią paslaptį jis pa- 
tikėjo. d Aržansas nuoširdžiai mylėjo karalių, bet tas mėgo jį ne 
labiau už visus kitus. Frydrichas netikėjo niekieno prieraišumu, 
ir vargšas d'Aržansas tapdavo tai pačių žiauriausių karaliaus 
pokštų bendrininku, tai jų taikiniu. 

Kaip žinoma, pulkininkas, kurį Frydrichas apdovanojo pom- 
pastiška Kvinto Icilijaus pravarde, buvo viso labo prancūzas 

Gišaras, nenuilstamas karys ir mokytas strategas, beje, geras suk- 
čius, kaip ir visi panašaus sukirpimo žmonės, ir rūmininkas tik- 
rąja to žodžio prasme. 

Kad nevargintume skaitytojų ilgu istorinių asmenų sąrašu, 
nebekalbėsim apie Algarotį. Papasakosim tik, kaip elgėsi Fryd- 
richo svečiai, šiam pasišalinus. Beje, jau užsiminėme, kad jie ne 
tik neatsikratė slapto nesmagumo, o priešingai, pasijuto dar 
blogiau ir vis žvilgčiojo į praviras duris, pro kurias išėjo kara- 
lius, dabar galbūt stebintis juos. 

Išimtis čia buvo vienas Lametri. Pastebėjęs, kad, išėjus kara- 
liui, yra nerūpestingai aptarnaujamas prie stalo, jis sušuko: 

— Kas gi čia dabar, velniai griebtų! Mano nuomone, šeimi- 
ninkas elgiasi baisiai nemandagiai, palikdamas mus be tarnų ir 
be šampano. Einu žvilgtelėsiu, ar jis ten, ir pasakysiu, ką apie 
tai Manau. 

Jis pakilo, įėjo į karaliaus miegamąjį, nebijodamas pasiro- 
dyti nekuklus, ir tuoj pat grįžo pranešdamas: 

— Tuščia! Na, kaip jums tai patinka? Visai nenustebsiu, jei 
pasirodys, jog jis sėdo ant žirgo ir jodinėja fakelų šviesoje, kad 
geriau virškintų. Tai keistuolis! . 

— Pats jūs keistuolis! — atsiliepė Kvintas Icilijus, niekaip 
negalintis priprasti prie ekscentriško Lametri elgesio. 

— Tai, vadinas, karalius išėjęs — paklausė Volteras, leng- 
viau atsikvėpdamas. 

— Taip, karalius išėjo, — tarė pasirodęs kambary baronas fon 
Pelnicas.— Aš ką tik sutikau jį užpakaliniame kiemelyje, lydi- 
mą vieno vienintelio pažo. Jis buvo su pilku apsiaustu, kurį vi- 
sada apsivelka norėdamas, kad jo nepažintų, ir, suprantama, aš 
jo nepažinau. 

Čia turime pasakyti keletą žodžių apie trečiąjį kamerherą — 
naująjį svečią, ką tik įžengusį į valgomąjį, — kitaip skaitytojas 
nesupras, kodėl dar kažkas, be Lametri, taip įžūliai atsiliepia 
apie viešpatį. Pelnicas, kurio amžius buvo toks pat neaiškus 
kaip ir jo kūno svoris bei pareigos rumuose, tai tas pats prūsų 
baronas, tas regentystės laikų aukštuomenės ištvirkėlis, kuris 
jaunystėje švytėjo Pialijos grafienės (Orleano hercogo motinos) 
dvare, tas pats .aistringas lošėjas, kurio skolas jau atsisakė mo- 
kėti Prūsijos karalius, tas didelio masto avantiūristas, ciniškas 
ir pasileidęs, mėgstantis paliežuvauti ir truputį sukčius, tas įžū- 
lus dvariškis, kurį jo šeimininkas laikė pririštą kaip šunį, šėrė. 
niekino, apipildavo patyčiomis ir gana šykščiai jam mokėdavo. 
Ir vis dėlto šitas šeimininkas negalėjo be jo apsieiti, nes kiekvie- 
nas neribotą valdžią turintis valdovas jaučia poreikį turėti po 
ranka žmogų, pasiryžusį bet kokioms niekšybėms, kuriomis jis 
tarsi atsigriebia už savo paties žeminimą ir įprasmina savo €eg- 
zistavimą. Be to, Pelnicas tuo metu buvo jo didenybės teatro di- 
rektorium, pagrindiniu dvaro pasilinksminimų tvarkytoju. Jį jau 
tada vadino seneliu Pelnicu, kaip vadins 1r po trisaešimties metų. 

Tai buvo amžinas rūmininkas — juk kažkada jis tarnavo am- 
žiną atilsį karaliaus pažu. Rafinuotas regentystės laikų pasileidi- 
mas derinosi jame su šiurkščiu Vilhelmo Storojo Tabako kole- 
gijos cinizmu ir įžūliu Frydricho Didžiojo viešpatavimo despotiz- 
mu, pasižymėjusiu ir sąmojumi, ir kareivinių dvasia. Kadangi 
vienintelė karaliaus malonė buvo nuolatinė alga, Pelnicas ne 
itin bijojo jos netekti, juo labiau kad jam skirtas samdomo kir- 
šintojo vaidmuo iš tikrųjų darė jį atsparų bet kokiems šmeiž- 
tams, galintiems pasiekti valdovą, kurio pavedimus jis vykdė: 

— Velniai griebtųl — šūktelėjo Lametri.— Reikėjo jums, mie- 
lasis barone, pasekti karalių, o paskui ateiti čia ir papasakoti 
mums apie jo nuotykius. Tai būtume jį paskui pakankinę — juk 
atrodytų, kad mes, nepakildami nuo stalo, matėme, kur jis buvo 
ir ką darė. 

— Arba dar geriau, — juokdamasis tęsė Pelnicas,— pasakytu- 
me jam apie tai tik rytoj, o savo įžvalgumą paaiškintume burti- 
ninko kerais. 

— Koks čia dar burtininkas? — paklausė Volteras. 

— Garsusis grafas de Sen Žermenas. Šiandien rytą jis pasi- 
rodė Berlyne. 

— Štai kaip! Įdomu, kas jis — šarlatanas ar beprotis. 

— Tai nelengva nustatyti, — atsakė Lametri.— Jis taip meist- 
Iiškai viską slepia, kad niekas nieko tikro apie jį nežino. 

— Matyt, jis ne toks jau beprotis! — įsiterpė Algarotis. 

— Geriau pakalbėkim apie Frydrichą — pasakė Lametri— 
Reiktų kokia nors įdomia istorija sužadinti jo smalsumą, o jis už 
tai pavaišintų mus Sen Žermenu ir jo prieštvaniniais nuotykiais. 
Būtų labai smagu. Bet vis dėlto, kurgi dabar mūsų monarchas? 
Barone, jūs žinote! Jūs per daug smalsus ir, be abejo, pasekėte 
Jį arba esat toks gudrus, kad viską ir taip seniai atspėjot. 

— Jeigu pageidaujate, aš pasiruošęs papasakoti. ..— pradėjo 
Pelnicas. 

— Tikiuosi, pone, — paraudęs iš pykčio įsiterpė Kvintas, — kad 
jūs neatsakinėsite į keistus Lametri klausimus. Jeigu jo dideny- 
bė... 

— Ach, brangusis,— pertraukė jį Lametri —nuo dešimtos 
vakaro iki dviejų ryto čia nėra jokio didenybės. Frydrichas nu- 
statė tai kartą visiems laikams, ir aš pripažįstu tik vieną įstaty- 
mą: „Per vakarienę karaliaus nėra“. Na, argi jūs nematote, kad 
vargšas karalius nuobodžiauja, ir argi jūs, netikęs tarne ir neti- 
kęs drauge, nenorite bent nakties valandomis padėti jam nusi- 
mesti didybės naštą? Na, Pelnicai, na, šaunusis barone, pasakyki- 
te gi mums, kur dabar karalius? 

— Aš nepageidauju šito žinoti! — pareiškė Kvintas, pakilda- 
mas nuo stalo. 

— Kaip norite, — atsiliepė Pelnicas.— Tegul tie, kurie nenori 
girdėti, užsikemša ausis! 

— Aš visas pavirtau klausa, — tarė Lametri. 

— Po velnių, aš irgi, — nusijuokė Algarotis. 

— Ponai,— pranešė Pelnicas.— Jo didenybė dabar pas sinjo- 
rą Porporiną. 

— Jūs tiesiog Mulkinate mus! — sušuko Lametri. Ir pridūrė 
lotynišką frazę, kurios negaliu išversti, nes nemoku lotynų kal- 
bos. 

- Kvintas Icilijus pablyško ir išėjo. Algarotis padeklamavo ita- 
lišką sonetą, kurio prasmę aš ne visai suvokiau. O Volteras čia 
pat sukūrė ketureilį, kur sulygino Frydrichą su Julijum Cezariu. 
Po to trys mokytieji vyrai šypsodamiesi susižvalgė, o Pelnicas 
rimta veido išraiška pakartojo: 

— Duodu jums garbės žodį, kad karalius dabar pas Porporiną. 

— Ar negalėjote nustebinti mūsų kaip nors kitaip? — tarė 
d'Aržansas, nepatenkintas šiuo pokalbiu, nes buvo ne iš tų, kurie 
išduoda svetimas paslaptis, kad sustiprintų savo autoritetą. 

Pelnicas nė kiek nesutriko. 

— Po šimts velnių, pone markizk! Kai karalius sako, kad jūs 
pas madmuazelę Košua, mums ir į galvą nešauna piktintis. Ko- 
dėl gi jums taip nepatinka, kad karalius pas madmuazelę Por- 
poriną? 

— Atvirkščiai, tai galėtų būti labai pamokoma,— papriešta- 
ravo Algarotis,— ir jeigu čia teisybė, aš važiuoju pranešti apie 
tai į Romą. 

— Jo šventenybė mėgsta patraukti per dantį, — pridėjo Vol- 
teras, — ir šia proga jis būtinai. paleis smagų sąmojį. 

— Ką gi trauks per dantį jo šventenybė? — paklausė kara- 
lius, netikėtai pasirodydamas. 

— Frydrichą Didįjį už jo meilės nuotykius su Porporina iš 
Venecijos, — įžūliai atsakė Lametri. 

Karalius pabalo ir metė į savo svečius rūstų žvilgsnį; svečiai 
irgi pablyško — vieni daugiau, kiti mažiau,— visi, išskyrus La- 
metri. 

— Nieko nepadarysi, — ramiai pareiškė Lametri.— Šiandien 
teatre ponas de Sen Žermenas išpranašavo, kad tuo metu, kai 
Saturnas atsidurs tarp Liūto ir Mergelės, jo didenybė, lydimas 
pažo... 

— Kas gi jis toks, tasai grafas de Sen Žermenas? — paklausė 
karalius, nesudrumsčiama veido išraiška sėsdamasis už stalo ir 
tiesdagias savo taurę Lametri, kad pripiltų šampano. 

Visi sušneko apie Sen Žermeną, ir audra išsisklaidė nespėjusi 
pratrūkti. Iš pradžių Pelnico įžūli išdavystė ir Lametri drasa pra- 
bilti apie tai garsiai įsiutino karalių, bet, dar nespėjus Lametri 
pabaigti frazės, Frydrichas prisiminė, kad pats pavedė Pelnicui 
pasitaikius tinkamai progai užvesti pokalbį šia tema ir paklau- 
syti, ką apie tai šnekės kiti. Todėl jis tučtuojau susivaldė taip 
lengvai ir natūraliai, kaip mokėjo tik jis vienas, ir niekas dau- 
giau nė žodžiu neužsiminė apie nąktintpasįvaikščiojimą. Lamet- 
ri, žinoma, nebūtų pakūgęės apie jį prabilti, tačiau jo mintys iš 

karto pasuko karaliaus pasiūlyta kryptimi. Šitaip Frydrichas daž- 
nai pajungdavo savo valiai net Lametri, elgdamasis su juo kaip 
su kūdikiu, kuris štai štai sudaužys veidrodį arba iškris pro lan- 
gą, jeigu nenukreipsi jo dėmesio nuo kaprizo kokiu nors žais- 
liuku. Kiekvienas išsakė savo nuomonę apie garsųjį grafą de 
Sen Žermeną, kiekvienas papasakojo po anekdotą. Pelnicas pa- 
reiškė, kad buvo susitikęs su grafu Prancūzijoje prieš dvidešimt 
metų. 

— Ir kai pamačiau jį šiandien ryte,— pridūrė jis — man pa- 
sirodė, kad išsiskyrėm tik vakar — grafas nė kiek nepaseno. Pa- 
menu, kartą vakare Prancūzijoje, kai užėjo kalba apie mūsų Vieš- 
paties Jėzaus Kristaus kančias, jis staiga sušuko su komišku rim- 
tumu: ,„Aš gi jam sakiau, kad jo laukia liūdnas galas pas šituos 
bjaurius judėjus. Aš netgi išpranašavau jam beveik viską, kas 
paskui ir atsitiko, bet jis nepanoro manęs klausyti — pasiryži- 
mas vertė jį niekinti visus pavojus. Jo tragiška žūtis taip mane 
įskaudino, kad jau niekas manęs nepaguos, ir iki šiol aš nega- 
liu galvoti apie jį be ašarų“. Čia tas velnio grafas iš tikrųjų 
pravirko, ir visi mes taip pat vos neėmėm lieti ašarų. | 

— Jūs toks uolus krikščionis, — pasakė karalius, — kad manęs 
tai nė kiek nestebina. 

Pelnicas tris ar keturis kartus staiga keitė religiją dėl pelnin- 
gų pareigų, kuriomis karalius jį sugundydavo, norėdamas turėti. 
smagumo. 

— Jūsų istorija seniai visiems žinoma,— pasakė d'Aržansas 
baronui, — tai tiesiog pramanas. Aš girdėjau šį tą geresnio. Ma- 
no akimis grafas de Sen Žermenas įdomus ir puikus tuo, kad tu- 
ri daugybę visiškai naujų ir sąmojingų minčių apie tuos istori- 
nius įvykius, kurie iki šiol tebėra migloti ir paslaptingi. Sklinda 
gandai, kad nesvarbu apie kokį dalyką ir apie kokią epochą su 
juo užvedama kalba, jis nustebina pašnekovą savo žiniomis ir 
sugebėjimu tuojau pat pareikšti daugybę įtikinamų ir įdomių 
samprotavimų, visai naujai nušviečiančių mMįslingus faktus. 

— Jeigu tie samprotavimai tikrai įtikinami,— pabrėžė Alga- 
rotis, — vadinasi, jis nepaprastai išsilavinęs Žmogus ir turi stulbi- 
nančią atmintį. 

— Negana to! — pasakė karalius.— Kad galėtum komentuoti 
istoriją, neužtenka vien išsilavinimo. Neabejotina, jog šis vyras 
apdovanotas giliu protu ir puikiai pažįsta Žmogaus prigimtį. Įdo- 
mu, kokia yda sužalojo šią puikią natūrą — troškimas suvaidinti 
nepaprastą -vaidmenį, prisiskirti sau nemirtingumą ir galią atsi- 
minti dalykus, kurie įvyko dar jam negimus, ar jis tiesiog susiI- 
go įkyriom idėjom nuo įtemptų apmąstymų ir sekinančio moks- 
linio darbo. k 

— Galiu laiduoti jūsų didenybei nors tai, — pasakė Pelni- 
cas,— kad mūsų herojus nuoširdus ir kuklus. Grafas be galo ne- 
noriai pasakoja apie nuostabius atsitikimus, kurių liudininku, 
kaip jam atrodo, jis buvo. Jis žino, kad jį laiko fantazuotoju, šaI- 

latanu, ir, matyt, jam tai labai nemalonu, nes dabar jis atsisako 
rodyti savo antgamtinę galią. 

— Sakykite, valdove, argi jūs nemirštate iš noro pamatyti ir 
išgirsti jį? — paklausė Lametri.— Aš tiesiog liepsnoju nekant- 
rumu. | 

— Nejau tokie dalykai gali jus sudominti? — paprieštaravo 
karalius.— Beprotybė toli gražu ne smagus reginys. 

— Sutinku, jei tai tikrai beprotybė. Na, o jeigu ne? 

— Girdite, ponai? — pasakė karalius.— Užkietėjęs ateistas, 
zmogus, kuris niekuo netiki, domisi stebuklais ir jau pasirengęs 
patikėti pono de Sen Žermeno nemirtingumu! Nors — nieko nuo- 
stabaus — visi juk žino, kad Lametri bijo mirties, griaustinio ir 
vaiduoklių. | 

— Neneigiu, kad bijoti vaiduoklių — kvaila, — pasakė Lamet- 
Iį, — bet dėl griaustinio ir visko, kas gali tapti mirties priežasti- 
mi, Mano nuogąstavimai visai pagrįsti ir protingi. Ko gi mums, 
po velnių, bijoti, jeigu ne to, kas gresia mūsų gyvybei? 

"— Tegyvuoja Panurgas! — šūktelėjo Volteras. 

— Grįžtu prie Sen Ss vėl pradėjo Lametri.— Ponui 
Pantagriueliui derėtų tuoj pat pakviesti jį pavakarieniauti drau- 
ge su mumis. 

— Jokiu būdu, — paprieštaravo karalius.— Jūs ir taip ne viso 
proto, mano vargše drauge. Tereiktų Sen Žermenui pasirodyti 
mano namuose, kaip visi prietaringieji — o jų čia tiek daug — 
tučtuojau prigalvotų daugybę nebūtų dalykų ir paskleistų juos 
po visą Europą. Ne, mums reikalingas protas, brangusis Volte- 
rai. O prote, teateinie tavo karalystė. Štai malda, kurią turime 
kartoti kiekvieną rytą ir vakarą. 

— Protas, protas! — pasakė Lametri.— Jis patogus ir reika- 
lingas, kai padeda pateisinti ir įteisinti mano aistras, ydas... ma- 
no geismus, vadirtkite tai kaip norite! Bet kai jis man įsiėda, 
aš noriu turėti teisę išvyti jį lauk. Po velnių, man nereikia pro- 
to, kuris verčia apsimesti drąsuoliu, nors man baisu, stoiku, kai 
man skauda, nuolankiu ramuoliu, kai siuntu iš pykčio... Spjaut 
man į tokį protą, aš jo nepripažįstu. Tai kažkoks siaubūnas, 
Chimera, išrasta antikos plepių, kuriais jūs visi taip žavitės ne- 
žinia kodėl. Te niekad neateis jo karalystė! Aš nesižaviu neribo- 
ta valdžia, kad ir kur ji pasireikštų, ir jeigu kam nors šautų 
į galvą priversti mane netikėti Dievu,— o aš netikiu savano- 
riškai ir visiškai nuoširdžiai, — ko gero, aš tuojau pat Nnueičiau 
išpažinties, vien tam, kad pasipriešinčiau spaudimui. 

— O, kaip žinoma, jūs galite viską, — pasakė d Aržansas— 
net patikėti filosofiniu grafo de Sen Žermeno akmeniu. 

— O kodėl ne? Tai būtų taip malonu ir taip praverstų man! 

— Filosofinis akmuo! — sušuko Pelnicas, pakratydamas savo 
tuščias, neskambančias kišenes ir išraiškingai žvelgdamas į kara- 
lių. — O taip, teateinie tavo karalystė, ir kuo greičiau! Šitą mal- 
dą aš pasirengęs kartoti kas rytą ir vakarą. 

— Ach, štai kas! — nutraukė jį Frydrichas, kuris visuomet 
būdavo kurčias panašioms užuominoms.— Vadinasi, jūsų Sen Žer- 
menui nesvetimas menas išgauti auksą? Šito aš nežinojau! 

— Tai leiskite gi jūsų vardu pakviesti jį rytoj vakarienės, — 
tarė Lametri.— Manau, ir jums nepakenktų sužinoti jo paslaptį, 
pone Gargantiua. Jūsų poreikiai dideli ir apetitas gigantiškas — 
ir kaip karaliaus, ir kaip reformatoriaus. 

— Nutilk, Panurgai,— atsakė Frydrichas.— Nuo šio vakaro 
tavo Sen Žermenas demaskuotas. Tai įžūlus sukčius, ir aš liepsiu 
jį budriai stebėti, nes mums žinoma, kad žmonės, įvaldę šį puikų 
meną, paprastai išveža iš šalies daugiau aukso, negu palieka jo- 
je. Argi jūs, ponai, jau užmiršot garsųjį magą Kaliostrą, kurį aš 
įsakiau išvyti iš Berlyno prieš kokius šešis mėnesius? 

— Tr kuris išsivežė šimtą mano ekiu,— tęsė Lametri.— Tegul 
velniai atima juos iš jo! 

— Jis būtų išsivežęs ir Pelnico ekiu, jei tik tas būtų jų turė- 
jęs, — pridūrė d'Aržansas. 

— Jūs išvijote jį, — pasakė Frydrichui Lametri,— o jis atsily- 
gino neėprastu pokštu. 

— Kokiu? : 

— Ach, jūs nieko nežinote? Tada pavaišinsiu jus vienu pasa- 
kojimu. 

— Geras pasakojimas visuomet trumpas, — pažymėjo karalius. 

— Manasis —iš kelių žodžių. Visi žino, kad tą dieną, kai 
jūsų pantagriueliškoji didenybė įsakėte didžiajam Kaliostrui neš- 
dintis lauk iš jūsų valdų kartu su savo kubais, retortomis, vai- 
duokliais ir velniais, taigi tą pačią dieną lygiai dvyliktą valandą 
dienos jis savo karietoje pravažiavo pro visus Berlyno vartus 
vienu ir tuo pačiu metu. Taip taip, tai gali patvirtinti daugiau 
kaip dvidešimt tūkstančių žmonių. Kiekvienus vartus saugojan- 
tys sargai matė jį su ta pačia skrybėle, su tuo pačiu peruku, toje 
pačioje karietoje, su tuo pačiu bagažu, tais pačiais arkliais, ir 
jums niekada nepavyks jų įtikinti, kad tą dieną neegzistavo pen- 
ketas ar šešetas gyvų Kaliostrų. 

Pasakojimas patiko visiems. Nesijuokė tiktai Frydrichas. Jis 
gana rimtai domėjosi jam taip brangaus proto pergalėmis, ir 
prietaringumas, teikiantis tiek peno Voltero sąmojams ir taip jį 
linksminantis, keldavo Frydrichui vien pasipiktinimą ir apmaudą. 

— Štai ji, liaudis! — sušuko karalius, gūžtelėdamas pečiais.— 
Ach, Volterai, štai kokia ji! Ir tai mūsų laikais, kai gyvenate 
jūs, kai ryški jūsų proto šviesa kaip fakelas nutvieskia pasaulį! 
Jūs buvot ištremtas, persekiojamas, su jumis kovota visomis ga- 
limomis priemonėmis, o Kaliostras — tereikia jam kur nors pasi- 
rodyti -— ir visi jau sužavėti. Dar kiek, ir jį ims nešioti ant rankų! 

— O ar žinote,— paklausė Lametri,— kad pačios kilmingiau- 
»sios jūsų damos tiki Kaliostru lygiai taip pat karštai kaip prastuo- 
menės kūmutės? Tegul nebus jums paslaptis, jog ir šitą istoriją 
man papasakojo pati dailiausioji jūsų rūmų dama. 

— Kertu lažybų, tai ponia fon Kleist! — sušuko karalius. 

— „Jos vardą atspėjai tu pats'“,— padeklamavo Lametri. 

— Štai jis jau sako karaliui „tu“, — suniurzgė Kvintas Icilijus, 
prieš keletą minučių įėjęs į kambarį. 

— Žavioji fon Kleist visai išsikraustė iš proto, — pasakė Fryd- 
richas.— Ji labiausiai prisiekusi fantazuotoja, pati karščiausia ho- 
roskopų ir kerėjimų garbintoja... Reiktų pamokyti ją — tegul 
būna atsargesnė! Ji sumaišė galvas visoms mūsų damoms ir, sa- 
ko, užkrėtė savo beprotybėm net savo vyrą, kuris dabar au- 
koja velniui juodus ožius, kad tas padėtų rasti lobius, užkastus 
Brandenburgo smėlynuose. 

— Bet juk tai paties geriausio tono pavyzdys, tėtuši Panta- 
griueli, — pasakė Lametri.— Nejaugi jums patiktų, kad ir mote- 
Irys vergautų jūsų niūriajam stabui — Protui? Moterys yra tam, 
kad pačios smagintųsi ir smagintų mus. Dievaž, tą dieną, kai jos 
įgis proto, mes liksim kaip musę kandę! Ponia fon Kleist labai 
miela, kai pasakoja apie magus ir burtininkus. Ir dosniai vaišina 
jais Soror Amalia... 

— Kas per Soror Amaliat — nustebęs paklausė karalius. 

— Nagi jūsų kilnioji ir žavioji sesuo — Kvedlinburgo abatė. 
Niekam ne paslaptis, kad ji visa širdimi atsidavusi magijai ir... 

— Nutilk, Panurgai! — sugriaudėjo karalius, trinktelėdamas 
tabokine į stalą. 

Visi nutilo, ir laikrodis neskubėdamas išmušė vidurnaktį !. 
Paprastai Volteras, kai jo drangiojo Trajano kaktą apniaukdavo 
pyktis, mokėdavo nepastebimai pakeisti pokalbį ir sušvelninti ne- 
malonią situaciją, kurioje būdavo atsidūrę stalabendriai. 

Tačiau šį vakarą Volteras, liūdnas ir ligotas, pats pajuto prū- 
siško maudulio atmosferą, kuri greit apgaubdavo visus tuos lai- 
mingus mirtinguosius, kuriems buvo lemta iš arti gėrėtis Fryd- 
richo šlovės spindesiu. Kaip tik šiandien rytą Lametri perdavė 
jam lemtingąją Frydricho frazę, kuri apsimestinę šių dviejų ne- 
eilinių asmenybių draugystę pavertė visai apčiuopiamu priešiš- 
kumu Žž. Dėl to Volteras nepratarė nė žodžio. „Tegul jis Lametri 
išmeta kaip išspaustą citriną,— galvojo Volteras.— Tegul pyksta, 
tegul graužiasi, kad tik greičiau baigtųsi šita vakarienė. Man rai- 
žo vidurius, ir visi jo meilikavimai negali numaldyti mano kan- 
čių.“ 

Taigi Frydrichui norom nenorom teko susivaldyti ir be nie- 
kieno pagalbos atgauti filosofinę ramybę. 


! Spektakliai Operoje prasidėdavo ir baigdavosi anksčiau negu mūsų die- 
nomis. Frydricho vakarienė prasidėdavo dešimtą valandą. (Aut. past.) 

*? „Aš jį laikau šalia savęs todėl, kad jis man reikalingas. Po metų man 
jo nereiks ir aš juo atsikratysiu. Aš išspaudžiu citrinos sultis, o paskui Ją iš- 
metu lauk.“ Žinoma, kad ši frazė įskaudino Voltero savimeilę. (Aut. past.) 

— Jeigu jau užėjo kalba apie Kaliostrą,— pasakė jis,— ir ką 
tik išmušė dvyliktą, kai paprastai užvedama kalba apie vaiduok- 
lius, aš papasakosiu jums vieną istoriją, ir jūs patys suprasite, 
kaip reikia vertinti burtininkų meną. Sitas nuotykis — tikra tei- 
sybė, jį man pasakojo žmogus, pats jį patyręs praeitą vasarą. 
Galbūt šiandienos įvykis teatre kaip nors susijęs su tuo, ką tuo- 
jau išgirsite. 

— O ar istorija bus baisi? — paklausė Lametri. 

— Galimas daiktas! — atsakė karalius. 

— Jei taip, aš užversiu už nugaros duris. Nepakenčiu ati- 
darytų durų, kai kalbama apie vaiduoklius ir visokius stebuklus. 

Lametri uždarė duris, ir karalius pradėjo: 

— Kaip žinote, Kaliostras lengvatikiams mokėjo parodyti pa- 
veikslus, arba, tikriau, tam tikrus stebuklingus veidrodžius, ku- 
riuose jis savo valia priversdavo pasirodyti įvairių Žmonių at- 
vaizdus. Jis tikino, kad užtinka tuos žmones nelauktai, kartais 
pačiomis slapčiausiomis ir intymiausiomis jų gyvenimo akimirko- 
mis. Pavydulingos moterys eidavo pas jį žinių apie neištikimus 
vyrus ir meilužius. Pasitaikydavo ir taip, kad meilužiai ir vyrai 
sužinodavo apie kai kurių damų elgesį neįtikimiausių dalykų, ir 
kalbama, jog stebuklingasis veidrodis atskleidė daugybę sle- 
piamų ydų. Kad ir kaip ten būtų, bet italai dainininkai iš operos 
teatro kartą vakare pakvietė Kaliostrą į linksmą vakarienę, ly- 
dimą puikios muzikos, o už tai paprašė jį parodyti keletą savo 
meno pavyzdėlių. Kaliostras sutiko ir, paskyręs dieną, savo 
Iuožtu pasikvietė pas save Porporiną, Končolinį, madmuazelę 
d' Astrua, ir madmuazelę Porporiną, žadėdamas parodyti viską, 
ko tik svečiai užsigeis. Barberinių šeima irgi buvo pakviesta. 
Madmuazelė Žana Barberini paprašė parodyti jai velionį Vene- 
cijos Dožą, ir kadangi ponas Kaliostras gana meistriškai atgaivina 
numirėlius, ji pamatė jį, labai išsigando ir sukrėsta išėjo iš tam- 
saus kambario, kur magas suvedė ją su vaiduokliu. Aš labai įta- 
riu, kad madmuazelė Barberini,i mėgstanti „patraukti per 
dantį“, kaip sako Volteras, suvaidino siaubą tyčia, idant pa- 
sišaipytų iš italų dainininkų, kurie apskritai nepasižymi drą- 
sa ir kurie griežtai atsisakė patirti tokį išbandymą. Madmua- 
zelė Porporina su jai būdingu ramumu pareiškė ponui Kaliostrui, 
kad įtikės jo meistriškumu tik tada, kai tas parodys jai Žžmo- 
gų, apie kurį ji dabar galvoja ir kurio vardo nėra reikalo 
minėti, nes magas tikriausiai kiaurai mato, kas dedasi jos 
širdy. „Tai, ko jūs manęs prašote, padaryti nelengva,— at- 
sakė Kaliostras,— bet, atrodo, aš galėsiu patenkinti jūsų troš- 
kimą, jeigu duosite pačią iškilmingiausią ir pačią baisiausią prie- 
saiką, kad neištarsite tam, kurį jums parodysiu, nė vieno žodžio 
ir tol, kol būsite prieš jį, neduosite jam jokio ženklo ir net ne- 
krustelėsite." Porporina prisiekė ir labai ryžtingai žengė į tam- 
sųjį kambarį. Ponai, nėra reikalo jums priminti, kad ši jauna bū- 
tybė yra nepaprastai tvirto ir tiesaus charakterio. Ji išsilavinusi, 

blaiviai samprotauja apie daugelį dalykų, ir turiu pagrindo ma- 
nyti, kad jai nepadarė įtakos jokios melagingos ar siauraprotiš- 
kos pažiūros. Porporina taip ilgai išbuvo kambaryje su vaiduok- 
liais, kad jos palydovai ėmė stebėtis ir nerimauti. Viskas dėjosi, 
beje, absoliučioje tyloje. Išeidama iš ten, Porporina buvo labai 
išblyškusi, ir, sako, iš jos akių liejosi ašaros, tačiau ji tuoj pat 
tarė draugams: ,„Mielieji, jeigu ponas Kaliostras yra burtinin- 
kas — tai netikras. Niekada netikėkite tuo, ką jis jums parodys“. 
Ir nepanorėjo nieko daugiau aiškinti. Bet po kelių dienų Končo- 
linis papasakojo man apie tą stebuklų vakarą per vieną iš mano 
koncertų, ir aš nusprendžiau smulkiau išklausinėti Porporiną, ką 
lr padariau, kai pakviečiau ją dainuoti į San Susi. Buvo neleng- 
va priversti ją apie tai kalbėti, bet galų gale ji papasakojo štai 
ką: 

„Be abejonės, Kaliostras turi nėpaprastų sugebėjimų iškviesti 
šmėklas, ir jos tokios panašios į realius asmenis, kad patys tvir- 
čiausi Žmonės neįstengia likti ramūs. Bet vis dėlto jis ne buiti- 
ninkas, ir tai, ką jis neva išskaitė mano širdyje, rėmėsi išankstinė- 
mis jo žiniomis apie kai kurias mano gyvenimo aplinkybes. Vis 
dėlto tos žinios nebuvo išsamios, ir aš, valdove, nepatarčiau jums 
skirti jį policijos ministru, nes jis pridarytų nemažai klaidų. Juk 
kai aš prašiau jį parodyti man vieną žmogų, tai turėjau galvoje 
maestro Porporą, savo muzikos mokytoją — dabar jis Vienoje, — 
o vietoj jo stebuklingajame kambaryje išvydau vieną brangų sa- 
vo draugą, mirusį šiais metais.“ 

— Velniai griebtų! — pratarė d'Aržansas,— ko gero, tai sun- 
kiau, negu parodyti gyvą! 

— Neskubėkite, ponai. Kaliostras, kuris rėmėsi netiksliomis 
žiniomis, net neįtarė, kad žmogus, kurį jis parodė madmuazelei 
Porporinai, miręs. Kai šmėkla išnyko, jis paklausė, ar dainininkė 
patenkinta tuo, ką išvydo. „Pirmiausia, pone, — atsakė ji,— aš no- 
rėčiau suprasti, kas tai buvo. Paaiškinkite, prašau jus. -— „Tai ne 
mano galioje,— atsakė Kaliostras— Jūs sužinojote, kad jūsų 
draugas ramus ir kad dirba naudingą darbą,— šito ir pakanka.'— 
„Deja! — paprieštaravo sinjora Porporina.— Net neįtardami, jūs 
mane labai įskaudinote — jūs parodėte žmogų, kurio aš negalė- 
jau tikėtis pamatyti gyvo, nes prieš pusę metų patį užspaudžiau 
jam akis.“ | 

— Štai, ponai, — tęsė Frydrichas,— kaip apsigauna šitie žmo- 
nės, geisdami apgauti kitus, ir kaip sužlunga jų gudragalviški 
planai dėl kokios nors spyruoklėlės, kurics neturi jų slaptosios 
policijos mechanizmas. Tiesa, vienas daugiau, kitas mažiau, bet 
jie sužino šeimynines paslaptis, slaptus asmeninius jausmus, ir 
kadangi žmonių likimai daugmaž panašūs, o tie, kurie linkę ti- 
kėti stebuklais, ne itin priekabūs, tai iš trisdešimties atvejų bur- 
tininkai atspėja teisingai dvidešimt, ir nors dešimt kartų iš 
trisdešimties suklysta, niekas į tai nekreipia dėmesic, o apie 

pasisekimus skambina visais varpais. Tas pats ir su horoskopais. 
Jums išpranašauja daugybę pačių paprasčiausių dalykų, tokių, 
kurie neišvengiamai atsitinka kiekvienam, pvz. kelionę, ligą, 
draugo ar giminaičio mirtį, palikimą, kokį nors susitikimą, įdo- 
mų laišką ir pan. Bet tik pagalvokite, kokias katastrofas suke- 
lia, kokioms kančioms pasmerkia silpnus ir jausmingus žmones 
melagingos tokių kaliostrų aiškiaregystės. Patikėjęs jomis, vyras 
užmuš niekuo nekaltą žmoną; motina, kuriai parodys kažkur 
toli mirštantį sūnų, išeis iš proto, o kiek dar visokių nelaimių su- 
kelia šių pranašautojų pseudomokslas! Visa tai šlykštu, ir jūs 
turite pripažinti, kad gerai padariau išvydamas iš savo valstybės 
šitąjį Kaliostrą, kuris toks neklystantis ir perduoda tokias geras 
žinias apie sveikatą žmonių, jau seniai mirusių ir palaidotų. 

— Sakykim, — paprieštaravo Lametri, — bet visa tai nepa- 
aiškina, kaip jūsų didenybės Porporina pamatė savo velionį gy- 
vą ir sveiką. Juk jeigu ji tokio tvirto charakterio ir tokio sveiko 
proto, kaip tvirtina jūsų didenybė, tai šitai prieštarauja jūsų 
didenybės argumentams. ' Tiesa, burtininkas suklydo ir ištraukė 
iš savo podėlio negyvėlį vietoj gyvojo, kurio jai reikėjo, bet 
tai dar labiau įtikina, kad jis valdo gyvybę ir mirtį, ir Čia jis 
stipresnis už jūsų didenybę, nes, tebunie leista pasakyti jūsų di- 
denybei, jūs įsakote užmušti kare daugybę žmonių, bet negalite 
atgaivinti nė vieno. 

— Tai, vadinasi, imsim tikėti velniais, mano brangus valdi- 
ny,— paklausė karalius, juokdamasis iš tų komiškų žvilgsnių, 
kuriuos Lametri mėtė į Kvintą Icilijų kiekvieną kartą, kai iškil- 
mingai ištardavo karaliaus titulą. 

— Kodėl gi mums nejįtikėjus šituo vargšu Šėtonu. Jis taip 
šmeižiamas, o yra toks protingas! — atrėmė Lametri. 

— Ant laužo eretiką! — sušuko Volteras, prikišdamas žvakę 
prie jaunojo daktaro peruko. | 

— Ir vis dėlto, puikusis Fricai,— tęsė Lametri,— aš pateikiau 
jums neginčijamą prielaidą: arba žavioji Porporina neprotinga, 
lengvatikė ir regėjo savąjį numirėlį, arba ji filosofė ir nematė 
visiškai nieko. Bet juk vis dėlto ji išsigando? Ji pati prisipažino? 

— Ji neišsigando,— atsakė karalius,— ji susikrimto, kaip su- 
sikrimstų kiekvienas, išvydęs tiksliai atkurtą mylimą būtybę, ku- 
rios jau neįmanoma kada nors pamatyti. Bet nuoširdžiai kalbant, 
aš manau, kad ji išsigando vėliau ir kad patyrusi šį išbandymą 
prarado dalelę savo dvasinės ramybės. Nuo to laiko jai užeina 
beviltiškos melancholijos priepuoliai, o tai visuomet yra silpnu- 
mo arba nervinio sutrikimo požymiai. Aš įsitikinęs, kad jos pro- 
tas patyrė sukrėtimą, nors ji tai ir neigia. Negalima žaisti su ap- 
gaule ir likti nenubaustai. Nuoalpis, kuris ištiko ją šį vakarą; yra, 
mano nuomone, visos šitos istorijos išdava. Ir aš galiu lažintis, 
kad jos susidrumstusioje sąmonėje slypi miglota baimė dėl Sen 
Žermeno stebuklingų sugebėjimų, apie kuriuos sklinda kalbos. 
Man pranešė, kad, sugrįžusi iš teatro, ji nesiliauja verkusi. 


24 


— Na jau čia leiskite nepatikėti, brangiausioji jūsų dideny- 
be,— pasakė Lametri.— Jūs ją aplankėte ir, vadinasi, ji jau nebe- 
verkia. 

— Panurgai, jums knieti sužinoti mano vizito tikslą. Jums 
d' Aržansai, irgi, nors jūs tylite ir apsimetate, jog tai jūsų nedo- 
mina. Gal ir jums, brangusis Volterai, įdomu? Jūs irgi nesakot 
nė žodžio, nors turbūt galvojate apie tą patį. 

— Argi galima nesidomėti tuo, ką veikia Frydrichas Didy- 
sis? — atsakė Volteras, matydamas, kad karalius įsišneko, ir no- 
rėdamas atrodyti malonus.— Ko gero, esama žmonių, kurie netu- 
ri teisės ko nors slėpti nuo kitų, nes kiekvienas jų žodis — pa- 
vyzdys ir kiekvienas poelgis — sektinas, 

— Brangusis drauge, žiūrėkite, kad aš neišpuikčiau. O ir kas 
neišpuiktų giriamas Voltero? Ir vis dėlto jūs, žinoma, šaipėtės 
iš manęs tas penkiolika minučių, kai buvau išėjęs. Bet juk ne- 
galite manyti, kad per penkiolika minučių aš spėjau nueiti 
iki Operos, kur gyvena Porporina, padeklamuoti jai ilgą madri- 
galą ir pėsčias grįžti čionai — juk aš ėjau pėsčias. 

— Na, Opera visai netoli, — paprieštaravo Volteras, — o lai- 
mMėti Mūšį per ketvirtį valandos — jūsų jėgoms. 

— Klystate, tam reikia daug daugiau laiko, — santūriai atsakė 
karalius.— Paklauskite Kvintą Icilijų arba štai markizą — jis ge- 
rai žino, kokios dorovingos yra aktorės ir kiek daug laiko rei- 
kia joms pavergti. 

— Na ką jūs, valdove, tai priklauso nuo... 

— Taip, tai nuo daug ko priklauso, bet norėčiau tikėti, kad 
madmuazelė Košua teko jums ne taip jau lengvai. Tai štai, po- 
nai, aš dabar nemačiau panelės Porporinos, o tik pasiteiravau 
kambarinę apie jos ponios savijautą. 

— Jūs, valdove! — sušuko Lametri. 

— Aš panorau pats nunešti jai ilakoną su vaistais. Prisimi- 
niau, kad jie labai padėjo man nuo skrandžio spazmų, dėl kurių 
aš keletą kartų buvau praradęs sąmonę. Ko gi jūs tylitė Ma- 
tau — suakmenėjote iš nuostabos! Turbūt jums norisi apiberti 
mane pagyromis už gerumą — tėvišką ir karališką, bet nesiryžta- 
te, nes širdies gilumoje laikot mane juokingu. 

— Bet, valdove,— pasakė Lametri, —jeigų jūs įsimylėjote 
kaip paprastas mirtingasis, tai kas čia blogo. Ir už ką čia girti 
arba dėl ko juoktis? 

— Ne, ne, mano gerasis Panurgai, jeigu jau kalbėti atvirai, 
tai aš visai neįsimylėjęs. Aš paprastas mirtingasis, tai teisybė, 
bet neturiu garbės būti Prancūzijos karaliumi, ir galantiški Liud- 
viko Penkioliktojo, tokio puikaus vadovo, įpročiai nelabai tiktų 
kukliam Brandenburgo markizui. Aš turiu svarbesnių reikalų, 
tenka darbuotis atsiraičius rankoves, kad mano varganas veži- 
mas neimtų girgždėti, ir man nėra laiko gulinėti Kiteros girai- 
tėse. 

— Tokiu atveju, nesuprantu, ko jūs taip rūpinatės šita operos 
panele,— pasakė Lametri.— Gal čia melomano įgeidist O jei ne, 
tai aš kategoriškai atsisakau įspėti jūsų paslaptį. 

— Šiaip ar taip, žinokite, mano draugai, kad aš nesu Porpori- 
nos meilužis ir nesu jos įsimylėjęs. Tiesiog jaučiu jai didelį pa- 
lankumą, nes sykį, net nežinodama, kas aš, ji išgelbėjo man gy- 
vybę. Pasakojimas apie tą nepaprastą nuotykį atimtų dabar per 
daug laiko — šią istoriją išgirsite kada nors kitą kartą, 0 šian- 
dien jau vėlu, ir ponas Volteras jau snūduriuoja. Bet žinokite — 
tik Porporinos dėka aš esu čia, o ne pragare, kur mane norėjo 
pasiųsti vienas dievobaimingas subjektas. Dabar suprantate, ko- 
dėl, išgirdęs, jog ji rimtai susirgo, aš panorau sužinoti, ar ji 
gyva, ir nunešti jai flakoną su Štalio vaistais, netrokšdamas jū- 
sų akyse pelnyti Rišeljė ar Lozeno šlovės. Taigi, mano draugai, 
atsisveikinu su jumis. Štai jau aštuoniolika valandų aš ant kojų, 
o po šešių valandų vėl turėsiu autis batus. Prašau Dievo, kad 
jis teiktųsi apdovanoti jus savo šventąja globa, kaip rašoma laiš- 
kų pabaigoje... ; 

Kaip tik tą akimirką, kai didysis rūmų bokšto laikrodis išmu- 
šė vidurnaktį ir jauna Kvedlinburgo abatė atsigulė į savo rausvą 
šilkinę lovą, vyriausioji jos kameristė, dėdama ant šermuonėlių 
kilimėlio naktines šlepetes, staiga krūptelėjo ir nejučia garsiai su- 
šuko: kažkas pasibeldė į miegamojo duris. 

— Ar iš proto išėjai? — paklausė žavioji princesė Amalija, 
praskleisdama lovos užuolaidą.— Kas čia tau užėjo krūpčioti ir 
aikčioti? 

— Argi jūsų karališkoji didenybė negirdėjo beldimo? 

— Beldimo? Tai eik ir pažiūrėk, kas ten. 

— Ach, princese, argi nors vienas gyvas žmogus išdrįs bels- 
tis į jūsų didenybės miegamąjį tokiu metu. Juk visiems žinoma, 
kad jūsų didenybė jau atsigulėte ilsėtis. 

— Sakai, nė vienas gyvas žmogus neišdrįs. Vadinasi, ten nu- 
mirėlis. Tai eik ir atidaryk jam. Štai vėl beldžiasi. Eik gi, nevesk 
manęs iš kantrybės. 

Pusgyvė iš baimės kameristė netvirtu žingsniu nukėblino prie 
durų ir drebančiu balsu paklausė: ,„Kas ten?" 

— Tai aš — ponia fon Kleist,— atsiliepė gerai pažįstamas bal- 
sas.— Jeigu princesė dar nemiega, pasakykite jai, kad turiu svar- 
bių naujienų. 

— Greičiau! Greičiau! Įleisk ją! — šūktelėjo princesė. — Ir 
palik mus. 

Kai tik abatė ir jos numylėtinė liko dviese, pastaroji atsisėdo 
lovugalyje ir pasakė: 

—- Jūsų karališkoji aukštybė buvote teisi. Karalius beprotiš- 
kai įsimylėjęs Porporiną, bet dar netapo jos meilužiu ir, supran- 
tama, dėl to kol kas ji turi jam milžinišką įtaką. 

— Bet kaip tau pavyko sužinoti, juk praėjo tik kokia va- 
landa? 

— Ką tik, kai aš nusirenginėjau, ketindama gultis, mano kam- 
barinė papasakojo, kad jos sesuo yra Porporinos kameristė. Čia 
jau aš ėmiau ją kamantinėti, teirautis visų smulkmenų ir šitaip 
žodis po žodžio sužinojau, kad ji prieš keliolika minučių buvo 
pas savo seserį ir sutiko ten karalių, išeinantį iš Porporinos. 

— Tu tikra? | 

— Mano kambarinė matė karalių taip, kaip aš dabar jus. Jis 
netgi užšnekino ją, palaikęs seserimi, kuri tuo metu buvo kita- 
me kambaryje ir slaugė savo ponią — sergančią ar apsimetančią 
ligone — nežinau. Karalius nepaprastai rūpestingai išklausinėjo 
apie Porporinos sveikatą. Jis susikrimtęs treptelėjo koja, sužino- 
jęs, kad ji nesiliaudama verkia. Jis neprašė leidimo užeiti pas 
ją, bijodamas sutrikdyti jos ramybę — tai paties karaliaus žo- 
džiai. Jis perdavė jai labai brangų flakoną, o išeidamas įsakė 
rytą pranešti ligonei, kad vienuoliktą valandą vakaro buvo už- 
ėjęs jos aplankyti. 

— Čia tai bent nuotykis! — sušuko princesė.— Tiesiog neti- 
kiu savo ausimis. O tavoji subretė gerai pažįsta karalių iš veido? 

— Kas nepažįsta karaliaus? Juk jis nuolat jodinėja raitas. 
Be to, kelios Minutės prieš jam ateinant pasirodė pažas, kad su- 
žinotų, ar nėra pas gražuolę lankytojų. O pats karalius, apsisiau- 
tęs nuo galvos iki kojų, stovėjo apačioje, gatvėje, saugodamas 
savo inkognito. 

— Taigi paslaptingumas, rūpestingumas ir svarbiausia — pa- 
garba: čia meilė, brangioji fon Kleist, arba aš nieko apie tai 
neišmanau! Ir tu per tokį šaltį ir tamsą atbėgai čionai, kad grei- 
čiau praneštum man žinią! Ach, vargšele, kokia tu gera! 

— Pridurkite dar — nepaisydama vaiduoklių. Ar žinote, kad 
štai jau keletas naktų rūmuose vėl panika. Mano ilgšis jėge- 
ris — jis lydėjo mane čia — drebėjo kaip epušės lapas, kai ėjom 
koridoriais. 

— Kas gi dabar? Vėl baltoji moteris? 

— Taip, Moteris su šluota. 

— Šį sykį mes čia niekuo dėtos, mieloji fon Kleist. Mūsų 
vaiduokliai toli, duok Dieve, kad vėl juos pamatytume. 

— Iš pradžių pamaniau, kad tai karaliaus pokštai — jam 
patogu vaidinti šmėklą dabar, kai reikia slėptis nuo tarnų. Bet 
mane nustebino tai, kad šitos šmėklos klajoja ne šalia karaliaus 
apartamentų ir ne kelyje, vedančiame pas jo Porporiną. Ne, dva- 
sios slankioja aplink jūsų didenybės kambarius, ir dabar, kai aš 
čia niekuo dėta, man truputį baugu. 

— Kokius keistus dalykus tu kalbi, vaikuti! Kaip gali tikėti 
vaiduokliais? Juk gerai žinai, kas čia slypi! 

— Tas ir yra! Kalbama, kad vaiduokliai labai pyksta ant tų, 
kurie jais apsimeta, ir, norėdami nubausti, ima juos persekioti. 

— Jei taip, tai jie vėlokai susigriebė — juk nelietė mūsų dau- 
giau kaip metus. Liaukis, užmiršk šiuos niekus. Mudvi gerai ži- 

nom, kas šitos ,,„kenčiančios sielos“. Tikriausiai čia bus koks nors 
pažas ar jaunesnysis karininkas, sėlinantis naktimis melstis prie 
gražiausios mano kambarinės kojų. Todėl senė, prie kurios kojų 
jau seniai niekas nesimeldžia, taip persigando, kad vos įkalbėjau 
ją atidaryti tau duris. Beje, kam mes apie tai kalbame! Mieloji 
fon Kleist, savo rankose mudvi turim karaliaus paslaptį, reikia 
pasinaudoti ja. Bet kaip, kaip pradėti? 


— Reikia suimti nagan šitą Porporiną, ir kuo greičiau, kol 
karaliaus palankumas nepavertė jos įtaria garbėtroška! 

— Taip, taip, mes nepagailėsim nei dovanų, nei pažadų, nei 
meilių žodžių. Tu rytoj pat nueik pas ją ir mano vardu papra- 
šyk. .. sakysim, Porporinos natų. Tikriausiai ji turi daug itališkų 
neišleistų dalykėlių. O mainais pasiūlyk natų, parašytų Sebastija- 
no Bacho ranka. Aš turiu keletą egzempliorių. Pradėsim nuo na- 
tų. Paskui paprašysiu ją ateiti ir pamuzikuoti su manim. Na, o 
kai ji bus čia, aš jau mokėsiu ją sužavėti ir pavergti. 

— Rytoj rytą, princese, aš einu pas ją. 

— Iki pasimatymo, fon Kleist. Pabučiuok mane. Tu vieninte- 
lė mano draugė. Grįžk atgal ir eik miegoti, o jei sutiksi Moterį 
su šluota, gerai pažiūrėk, ar nekyšo jai iš po sijono pentinai. 

Kitą rytą Porporina pabudo kaip sudaužyta ir pamatė ant |o- 
vos du kambarinės padėtus daiktus: kalnų krištolo flakoną su 
auksiniu fermuaru, ant kurio buvo išgraviruota monograma F 
ir karališkas vainikas, bei užantspauduotą ryšulėlį. Šeimininkės 
paklausta kambarinė papasakojo, kad pats karalius buvo atėjęs 
vakar vakare ir perdavė šį flakoną. Sužinojusi tokio pagarbaus, 
nepretenzingo ir delikataus vizito smulkmenas, Porporina buvo 
sujaudinta. „Koks keistas Žmogus! — pagalvojo ji. — Kaip sude- 
rinti tokį gerumą asmeniniame gyvenime su jo, kaip karaliaus, 
žiaurumu ir despotizmu?“ Susimąsčiusi ji pamažu užmiršo kara- 
lių ir, ėmusi galvoti apie save pačią, lyg per miglą atsiminė va- 
karykščius įvykius ir vėl pravirko. 

— Kas gi čia dabar, madmuazele? — sušuko kambarinė, gera, 
bet plepi mergina.— Jūs vėl verksite kaip vakar? Tiesiog širdis 
plyšo nuo jūsų ašarų, ir karalius — jis juk stovėjo už durų ir 
viską girdėjo — keletą kartų palingavo galva iš gailesčio. O juk 
daugelis turėtų pavydėti jūsų likimo. Karalius sukasi toli gražu 
ne apie kiekvieną. Kalbama, kad jis iš viso niekad nė vienos 
nemergino. Taigi viskas aišku kaip dieną — jis jus įsimylėjo. 

— Įsimylėjo! Kaip tu drįsti? — suriko Porporina, visa drebė- 
dama.— Niekada nesakyk šito nepadoraus ir beprasmiško žo- 
džio. Karalius mane įsimylėjo — o Viešpatie, kokia nesąmonė! 

— O ką, madmuazele? Gal ir taip. 

— Saugok Dieve! Bet taip nėra ir niekada nebus. O kas čia 
per ryšulėlis, Katrina? 

— Kažkoks tarnas atnešė vos prašvitus. 

— Kieno tarnas? 

— Samdomas. Iš pradžių jis nenorėjo sakyti, kas jį pasiuntė, 
bet galų gale prisipažino, kad tai grafo de Sen Žermeno žmo- 
nės. 

— O Kodėl tu jį klausinėjai? 

— Norėjau sužinoti, iš kur jis, madmuazele. 

— Tai neprotinga. Palik mane vieną. 

Vos kambarinė išėjo, Porporina išvyniojo ryšulėlį ir pamatė 
pergamentą, išmargintą keistomis neįskaitomomis raidėmis. Ji 
daug girdėjo apie grafą de Sen Žermeną, bet nebuvo su juo pa- 
žįstama. Vartydama rankose pergamentą, apžiūrinėdama jį iš vi- 
sų pusių ir nesuprasdama nė žodžio, ji niekaip negalėjo sumoti, 
kam šitas visiškai jai svetimas žmogus atsiuntė tokį mįslingą 
dalyką, ir todėl, kaip 17 daugelis kitų, pagalvojo, kad jis tiesiog 
pamišėlis. Tačiau toliau apžiūrinėdama siuntinėlį ji staiga aptiko 
lapelį ir perskaitė jame: „Prūsijos princesė Amalija labai domisi 
horoskopais ir pranašystėmis. Įteikite jai šį pergamentą ir galite 
tikėtis jos palankumo bei globos“. Parašo nebuvo. Braižas nepa- 
žįstamas, o ryšulėlis be adreso. Porporina nesuprato, kodėl gra- 
fas de Sen Žermenas, norėdamas kažką perduoti princesei Ama- 
lijai, kreipėsi kaip tik į ją — juk ji net nepažįstama su princese. 
Nusprendusi, kad tarnas, atnešęs paketą, supainiojo adresą, ji 
jau norėjo vėl susukti pergamentą ir pasiųsti atgal. Bet, paėmusi 
į rankas storą balto popieriaus lapą, į kurį buvo suvyniotas siun- 
"tinėlis, ji staiga pastebėjo ant kitos pusės atspausdintas natas. 
Jos atminty švystelėjo vienas epizodas. Užteko akimirkos, kad 
lapo kampelyje ji pamatytų sutartinę pažymėlę, įsitikintų, kad 
ji padaryta pieštuku jos pačios ranka prieš pusantrų metų, kad 
lapas su natomis išplėštas iš sąsiuvinio, kurį ji kažkada davė 
"kaip atpažinimo ženklą, ir graudulys, apėmęs ją priminus toli 
esantį nelaimingą draugą, užgožė jos pačios širdgėlą. Beliko su- 
"žinoti, ką toliau daryti su paslaptinguoju ritinėliu ir kodėl kaip 
tik jai buvo pavesta perduoti jį Prūsijos princesei. Galbūt tik- 
rai tam, kad ji — ji pati — įgytų šios damos palankumą ir globą? 
-Bet Porporinai visai nereikia iš jos nei vieno, nei kito. O gal 
tam, kad tarp princesės ir kalinio užsimegztų kažkokie ryšiai, 
kurie padėtų jam išsigelbėti ar bent palengvintų jo dalią? Jau- 
noji mergina dvejojo. Ji prisiminė patarlę: „Jei dvejoji, susilai- 
kyk“. Bet paskui nusprendė, kad esama ir gerų, ir blogų patar- 
lių, be to, vienos iš jų skatina atsargų egcizmą, o kitos — pasi- 
aukojimą, ištikimybę. Ir ji pakilo, sakydama sau: „Jeigu dvejoji, 
imkis veiksmų, nes rizikuoji tik savo gerove, o tikiesi padėti 
draugui, savo artimui“. 

Vangiai baigdama tualetą — po vakarykščio priepuolio jau- 

tėsi nusilpusi ir sugniužusi —ir segdama savo puikius juodus 
plaukus, ji svarstė, kaip greičiau ir saugiau perduoti siuntinėlį 
princesei. Staiga pasigirdo beldimas ir aukštas galionuotas lioka- 
jus įėjo sužinoti, ar ji viena ir ar gali priimti damą, nesakančią 
savo vardo ir norinčią su ja pasikalbėti. Jaunoji dainininkė ne 
kartą piktinosi priklausomybe nuo aukštos padėties asmenų, ku- 
Tią tais laikais jautė visi artistai, jai jau kilo pagunda atsikratyti 
įžūliąja dama, pasakius per kambarinę, kad ji dabar užimta su 
savo kolegomis dainininkais, bet paskui nusprendė, jog toks po- 
elgis gal ir atbaidytų kai kurias pamaivas, tačiau kitas moteris, 
priešingai, padarytų dar įkyresnes. Todėl, susitaikiusi su likimu, 
ji pasiryžo priimti viešnią ir greitai prieš save pamatė ponią 
fon Kleist. 

Ši prašmatni aukštuomenės dama pasirodė čia norėdama su- 
žavėti dainininkę ir priversti užmiršti, kokia skirtinga jų padėtis. 
Tačiau ji jautėsi kiek sutrikusi, nes žinojo, kad jaunoji mergina 
labai išdidi, 0 ji geidė priversti Porporiną išsikalbėti ir atskleisti 
slapčiausias savo mintis, nes iš prigimties buvo be galo smalsi. 
Dėl to, nors ši daili dama elgėsi labai geraširdiškai ir maloniai, 
jos išvaizda ir laikysena išdavė kažkokį nenuoširdumą, ir tai ne- 
praslydo merginai pro akis. Smalsumas taip susijęs su klasta, kad 
gali sudarkyti pačius gražiausius veidus. 

Porporina iš išvaizdos gerai pažinojo ponią fon Kleist ir iš 
pradžių, pamačiusi pas save damą, kuri per kiekvieną operos 
spektaklį pasirodo princesės Amalijos ložėje, jau ketino dėdama- 
si, kad domisi nekromantija, paprašyti savo viešnią suvesti ją 
su princese, kuri, sprendžiant iš gandų, buvo karšta šito meno 
gerbėja. Vis dėlto ji neišdrįso iš karto kreiptis į damą, pagarsė- 
jusią šiokiu tokiu ekstravagantiškumu ir, be to,— polinkiu intri- 
goms, tad nusprendė palaukti ir savo ruožtu ėmė stebėti viešnią 
su tokiu ramiu besiginančios pusės įžvalgumu, kuris leidžia at- 
remti bet kokius karšto smalsumo antpuolius. 

Pagaliau ledai pajudėjo. Ir kai viešnia perdavė princesės pra- 
šymą atsiųsti jai dar neišspausdintų partitūrų, dainininkė, steng- 
damasi nuslėpti, kad ją džiugina taip palankiai susiklosčiusios 
aplinkybės, nubėgo jų ieškoti. Ir staiga jai šovė į galvą puiki. 
mintis. 

— Ponia! — sušuko Porporina— Aš mielai sudėsiu po jos di- 
denybės kojomis visas savo kuklias muzikos brangenybes ir bu- 
čiau laiminga, jei ji teiktųsi priimti jas iš mano pačios rankų. 

— Štai kaip, brangus vaikeli,— pasakė ponia fon Kleist, — 
jūs norite pati pasikalbėti su jos karališkąja didenybe? 

— Taip, ponia, — atsakė Porporina.— Aš nuolankiai maldau- 
čiau princesę vienos malonės, ir esu tikra, ji neatmestų mano 
prašymo. Girdėjau, kad ji pati yra puiki muzikantė ir tikriausiai 
globoja artistus. Aš taip pat girdėjau, jog ji ne tik žavinga, bet 
ir labai gera. Todėl tikiuosi, kad jeigu princesė teiktųsi išklau- 
syti Mane, ji padėtų įtikinti jo didenybę karalių vėl pakviesti 

čionai Mano mokytoją, garsųjį Porporą. Juk jis buvo pakviestas 
į Berlyną su jo didenybės sutikimu, o prie pat sienos jį išvijo, 
netgi ištrėmė, prisikabinę prie kažkokios klaidos jo popieriuo- 
se. Ir, nepaisant visų karaliaus pažadų ir patikinimų, aš taip ir 
neįstengiau nieko padaryti, idant pasibaigtų ši begalinė istorija. 
Trukdyti karalių dėl to reikalo, kuris nelabai jį domina ir ku- 
rį -— esu tikra — jis visiškai užmiršo, aš daugiau nedrįstu. Štai 
jeigu princesė teiktųsi pasakyti keletą žodžių tiems valdininkams, 
kuriems pavesta išsiųsti būtinus dokumentus, aš galėčiau vėl 
džiaugtis laime būti drauge su savo brangiuoju įtėviu, kuris yra 
vienintelė mano atrama šiame pasaulyje. | 

-- Tai, ką jūs pasakėte, be galo stebina mane! — sušuko po- 
nia fon Kleist.— Nejaugi, žavioji Porporina, kurios įtaką valdo- 
vui aš laikiau beribe, turi prašyti kitų pagalbos, kad gautų tokią 
menką malonę? Jeigu taip, tai leiskite manyti, jog galbūt 
karalius bijo, kad jūsų įtėvis, kaip jūs jį vadinate, per daug bud- 
riai saugos jus arba savo patarimais nustatys jus prieš jį. 

— Grafiene, aš tuščiai mėginu suprasti žodžius, kuriuos tei- 
kėtės ištarti, — atsiliepė Porporina taip rimtai, jog ponia fon 
Kleist visai sumišo. 

— Na, vadinasi, aš suklydau, manydama, kad karalius jaučia 
jums, pasaulinio garso dainininkei, kuo didžiausią prielankumą 
ir begalinį susižavėjimą. 

-— Garbingajai poniai fon Kleist netinka šaipytis iš kuklios 
artistės, kuri niekam nedaro nieko blogo. 

— Šaipytis! Kas gali šaipytis iš tokio angelo kaip jūs! Mad- 
muazele, jūs tiesiog menkinate save ir jūsų nuoširdumas pripildo 
mano širdį nuostabos ir susižavėjimo. Esu tikra, kad iš karto pa- 
vergsite princesę: ji visuomet pasiduoda pirmam įspūdžiui. Te- 
reiks jai pamatyti jus iš arti ir ji tučtuojau pamils jus, kaip jau 
yra pamilusi jūsų talentą. 

— O man sakė, grafiene, kad priešingai, jos karališkoji dide- 
nybė visuomet atsiliepia apie mane gana rūsčiai, kad mano dė- 
mesio nevertas veidas jai, deja, nemalonus ir kad jai visai nepa- 
"tinka mano dainavimo maniera. 

— Kas jums galėjo pasakyti tokią neteisybę? 

— Jei tai neteisybė, vadinas, pamelavo karalius — šiek tiek 
šselmiškai atsakė Porporina. 

— Tai buvo gudrybė, karalius norėjo patikrinti, ar jūs tikrai 
gera ir romi,— paaiškino ponia fon Kleist.— Degu nekantrumu 
įrodyti, kad aš, paprasta mirtingoji, neturiu teisės meluoti jums, 
kaip daro pašaipininkas karalius, todėl noriu tuojau pat kartu 
su partitūromis nuvežti jus pas princesę. 

“ — Ir jūs, grafiene, manote, kad aš būsiu maloniai priimta? 

— Pasikliaukite manimi. 

— O jei jūs, grafiene, vis dėlto klystate, kam teks iškęsti 
pažeminimą? 

— Man, tiktai man. Galėsite visiems pasakyti, kad aš pasi- 
gyriau princesės draugyste, o ji nejaučia man nei pagarbos, nei 
simpatijos. 

— Važiuoju su jumis, grafiene,— pasakė Porporina ir paskam- 
bino, kad atneštų jai muftą ir mantiliją. — Mano tualetas labai 
kuklus, bet jūs užklupote mane netikėtai. 

— Jūs žavinga iI su šiuo apdaru, o mūsų brangiąją princesę 
mes rasime su dar kuklesne rytine suknele. Eime! 

Porporina įsidėjo į kišenę paslaptingąjį ritinėlį, pasiėmė par- 
titūras ir ryžtingai atsisėdo į karietą šalia ponios fon Kleist, min- 
tyse galvodama: „Dėl žmogaus, rizikavusio dėl manęs gyvybe, 
aš galiu ryžtis žeminančiam ir tuščiam laukimui kažkokios prin- 
cesės prieškambaryje“. 

Porpornina buvo nuvesta į jos didenybės tualeto kambarį ir 
laukė ten kokias penkias minutes, kol abatė ir jos patikėtinė pa- 
sikalbėjo gretimame kambaryje. 

— Princese, aš atvežiau ją, ji čia. 

— Jau? O sumanioji pasiuntine! Kaip ją priimti? Kokia ji? 

— Santūri ir atsargi, 0 gal naivoka. Labai neatvira, 0 gal 
tiesiog kvaila. 

— Na, čia mes susigaudysim| — sušuko princesė, ir jos aky- 
se blykstelėjo liepsnelė, liudijanti, kad ji linkusi tyrinėti ir įtari- 
nėti.— Tegul įeina! 

O tuo metu Porporina, laukianti tualeto kambaryje, nustebusi 
apžiūrinėjo rinkinį keisčiausių daiktų, kada nors puošusių gražios 
moters ir, be to, princesės kambarį: gaublius, kompasus, astrolia- 
bijas, astrologinius žemėlapius, indus su kažkokiais skysčiais, kau- 
koles — žodžiu, viską, kas naudojama būrimams. „Mano drau- 
gas neapsiriko,— pagalvojo Porporina,— žmonėms puikiai žino- 
ma, kas domina karaliaus seserį. Ir atrodo, ji to visai neslepia, 
jeigu šitie keisti daiktai guli visiems po akių. Taigi, būk drąses- 
nė.“ 

Kvedlinburgo abatei tuo metu buvo dvidešimt aštuoneri ar 
trisdešimt. Kažkada jos būta dieviškai gražios. Jinai atrodydavo 
graži dar ir dabar — vakare, lempų šviesoje ir iš toliau, bet, 
pamačiusi ją dieną ir iš taip arti, Porporina buvo nustebinta jos 
pavytusio, kiek spuoguoto veido. Žydros akys, anksčiau atrodžiu- 
sios gražiausios pasaulyje, dabar atrodė paraudusios, užverktos, 
ir jų skaidrioje gelmėje slypėjo nesveikas blizgesys, nežadantis 
nieko gero. Kažkada ji buvo savo šeimos, visų rūmų numylėtinė 
ir ilgą laiką buvo laikoma pačia nuoširdžiausia, linksmiausia, 
švelniausia ir patraukliausia karalaite, kokią tik kada nors yra 
aprašę senį romanai, pasakojantys apie aristokratų gyvenimą. 
Bet štai jau keletas metų, kai jos būdas pasikeitė ir drauge pri-- 
blėso grožis. Dabar jai užeidavo blogos nuctaikos, net pykčio 
priepuoliai, ir tada jos elgesyje tarsi atsikartodavo patys bjau- 
riausi Frydricho charakterio bruožai. Nors ji visai netroško bū- 

ti panaši į brolį ir slapta netgi smerkė jį, tačiau pati neįstengė 
atsispirti toms pačioms ydoms ir palaipsniui virto išpuikusia, ne- 
pakenčiančia prieštaravimų valdove, išsilavinusia, tačiau ribota ir 
arogantiška moterimi, kurios mąstymas buvo skeptiškas ir pagie- 
žingas. Ir vis dėlto tarp tų baisių trūkumų, kurie, deja, kas- 
dien vis stiprėjo, kartais vis dar sušvisdavo atviraširdišku- 
mas, teisingumo jausmas, dvasios stiprybė, širdies jautrumas. 
Kas gi darėsi nelaimingosios princesės sieloje? Baisus sielvartas 
draskė ją, ir jai teko slėpti jį giliai krūtinėje, stoiškai kentėti, 
apsimetinėjant linksma, kad apgautų smalsią, piktdžiugišką ar 
abejingą * aukštąją visuomenę. Štai kodėl, priversta rausvinti 
skruostus ir prievartauti širdį, ji turėjo derinti savyje dvi visiš- 
kai skirtingas būtybes: vieną iš jų princesė slėpė beveik nuo vi- 
sų, o kitą su neapykanta ir neviltimi specialiai demonstravo. Vi- 
si pastebėjo, kad jos kalbos dabar daug išraiškingesnės ir įspū- 
dingesnės, bet jos neramus įtemptas linksmumas darė slegiantį 
įspūdį, kėlė kažkokį nepaaiškinamą stingdantį jausmą, panašų į 
baimę. Tai jautri lyg kūdikis, tai žiauri ir šalta ji stebino aplinki- 
nius ir net pati save. Ašarų srovės kartais užgesindavo jos rūs+ 
tybės ugnį, tačiau staigūs nuožmios ironijos, bedieviškos aro- 
gancijos paroksizmai išplėšdavo ją iš tos išganingo silpnumo bū- 
senos, kurios jai nelemta buvo palaikyti savyje ir parodyti 
kitiems. 

Pirmas dalykas, kuris krito į akis Porporinai, kai ji pamatė 
princesę, buvo šitas savotiškas jos dvilypumas. Princesė turėjo 
du pavidalus, du veidus — vieną meilų, kitą grėsmingą, du bal- 
sus — vieną švelnų ir melodingą, tarsi dovanotą dangaus, kad 
galėtų nuostabiai dainuoti, kitą — kimų, šiurkštų, tarsi sklindantį 
iš krūtinės, deginamos šėtoniškos ugnies. Su nuostaba žvelgdama 
į šią keistą būtybę, Mūsų herojė, vietoje baimės jausdama gai- 
lestį, klausė savęs, kas dabar palenks princesę savo valiai — 
gerasis ar piktasis genijus. 

Princesė irgi tyrinėjo Porporiną, ir ši jai pasirodė daug pa- 
vojingesnė, negu tikėjosi. Ji manė, kad be teatrinio kostiumo, 
be grimo Konsuela pasirodys esanti tokia, kokią ją, — kad nura- 
mintų princesę, — pavaizdavo ponia fon Kleist: greičiau negraži 
negu apveidi. Tačiau šitas tamsaus gymio skaisčios odos blyšku- 
mas, juodos akys, žvelgiančios tvirtai ir švelniai, taisyklinga bur- 
na, lankstus liemuo, laisvi, natūralūs judesiai, žodžiu, visa šitos 
garbingos, geros būtybės išvaizda, skleidžianti ramybę ir kažko- 
kią vidinę stiprybę, kylančią iš natūralaus tiesumo ir neapsimes- 
to skaistumo, nejučia įkvėpė neramiajai Amalijai pagarbą ir net 
sukėlė gėdos jausmą, kuždantį, jog prieš tokį kilnumą jos gud- 
rybės pasirodys bejėgės. 

Jaunoji mergina pastebėjo, kad princesė stengiasi paslėpti 
savo susijaudinimą ir, žinoma, nusistebėjo, jog tokią aukštą pa- 
dėtį užimanti dama būgštauja jos akivaizdoje. Norėdama pagy- 
vinti pokalbį, kuris grėsė visai užgesti, Porporina atskleidė tą 


iš atsineštųjų partitūrų, kurioje buvo paslėpusi kabalistinį laišką, 
ir pasistengė padėti ją taip, kad lape parašytos didelės raidės 
kristų princesei į akis. Kai tik taip ir įvyko, Porporina ištiesė 
ranką, tarsi stebėdamasi, kaip šis lapas čia pateko, ir norėjo jį 
paimti, tačiau princesė sugriebė partitūrą sušukdama: 

— Kas tai? Iš kur jūs gavote šį popierių? 

— Jūsų didenybe,— reikšmingu tonu atsakė Porporina,— pri- 
sipažįstu, kad norėjau jums parodyti šią astrologinę lentelę tuo 
atveju, jeigu jūs būtumėte panorėjus paklausti manęs apie tam 
tikrą dalyką, kuris nėra man nežinomas. 

Princesė įsmeigė į dainininkę liepsnojantį žvilgsnį, paskui įsi- 
siurbė akimis į magiškuosius rašmenis, pribėgo prie lango ambra- 
zūros, kurį laiką tyrinėjo paslaptingąjį lapelį ir staiga, garsiai 
surikusi, kaip pakirsta krito ant prišokusios ponios fon Kleist 
rankų. 

— Išeikite iš čia, madmuazele,— skubiai pasakė Porporinai 
princesės patikėtinė, — pabūkite gretimame kambaryje. Ir niekam 
nieko nesakykite, nieko nešaukite, nieko — ar girdite? 

— Ne, ne, tegul ji lieka čia...— silpnu balsu ištarė prince- 
sė.— Tegul prieina arčiau... čionai, priz manęs. Ach, vaikuti, — 
sušuko ji, kai jaunoji mergina prisiartino prie jos, — kokią pa- 
slaugą jūs man padarėte! 

Ir, apkabinusi Porporiną savo liesomis baltomis rankomis, 
princesė mėšlungiškai prispaudė ją prie krūtinės ir apipylė stip- 
riais, tarsi įkandimai bučiniais, nuo kurių vargšelei ėmė skaudėti 
veidą ir suspaudė širdį. 

„Tikrai ši šalis įstumia žmones į beprotybę,— pagalvojo ji- 
nai.— Man jau pačiai keletą kartų atrodė, kad kraustausi iš pro- 
to, tačiau, pasirodo, kad pačios aukščiausios padėties žmonės pa- 
mišę dar labiau negu aš. Beprotybė čia tiesiog sklando ore.“ 

Pagaliau princesė paleido Porporinos kaklą ir tučtuojau ap- 
kabino ponią fon Kleist, liedama ašaras, kūkčiodama ir kartoda- 
ma visai užkimusiu balsu: 

— Išgelbėtas! Jis išgelbėtas! Mano mielosios, mano brangio- 
sios draugės, Trenkas pabėgo iš Glaco tvirtovės. Jis kelyje, jis 
vis dar bėga, bėga! 

Ir vargšė princesė konvulsingai nusikvatojo, nesiliaudama 
raudoti. Į ją buvo skaudu žiūrėti. 

— Ach, princese, dėl Dievo meilės, sutramdykite savo džiaugs- 
mą! — sušuko ponia fon Kleist.— Būkite atsargesnė, mus gali 
išgirsti! 

Ir, pakėlusi nuo žemės lapą su tariamai kabalistiniu tekstu, 
kuris pasirodė esąs užšifruotas barono Trenko laiškas, ji drauge 
su savo ponia vėl puolė jį skaityti ir tą skaitymą vis nutraukda- 
vo pašėlę ekstaziški princesės džiaugsmo šūksniai. 

„Papirkęs tvirtovės garnizono kareivius už lėšas, kurias ga- 
vau iš savo nuoslabiosios draugės, susitariau su kitu kaliniu, 
trokštančiu laisvės ne mažiau kaip aš, kumščio smūgiu nokauta- 
vau vieną sargybinį, spyriu partrenkiau kitą ir taikliu špagos kir- 
čiu paguldžiau trečiąjį, tada nušokau nuo aukšto pylimo, prieš 
tai nustūmęs žemyn savo draugą — jis negalėjo pasiryžti šuoliui, 
o krisdamas išsisuko koją, — užsimečiau jį ant nugaros ir po ket- 
virčio valandos su šita našta pasiekiau Neisę, perbridau ją iki 
liemens vandenyje, o paskui vėl skubėjau tolyn per tirštą rūką, 
ir taip visą naktį — siaubingą naktį!.. Išklydęs iš kelio, aš ilgai 
braidžiojau po sniegą aplink kažkokį nežinomą kalną ir staiga 
išgirdau, kaip Glaco bokšto laikrodis muša ketvirtą valandą ry- 
to — kitaip sakant, veltui praradau laiką bei jėgas ir vėl atsi- 
dūriau prie miesto sienų!.. Tada pasiryžau užeiti į kažkokio ne- 
pažįstamo valstiečio sodybą ir, pagrasinęs pistoletu, išsivedžiau 
du arklius, o paskui galvotrūkčiais pasileidau kur akys veda, 
griebdamasis tūkstančio gudrybių, patyręs visokių pavojų ir kan- 
čių, aš išsikovojau laisvę ir pagaliau per baisų šaltį atsidūriau 
svetimoje šalyje, be drabužių, be pinigų, beveik be duonos. Ta- 
čiau jaustis laisvam, kai buvai nuteistas siaubingam kalėjimui 
iki gyvos galvos, galvoti, kaip apsidžiaugs dievinamoji draugė, 
sužinojusi šią naujieną, kurti šimtus beprotiškų planų, kaip pa- 
simatyti su ja — reiškia būti laimingesniam už Prūsijos Frydri- 
chą, reiškia būti laimingiausiam iš visų mirtingųjų, reiškia būti 
likimo numylėtiniu!“ 

Štai ką rašė jaunasis Frydrichas fon Trenkas princesei Ama- 
lijai, ir tai kaip lengvai ponia fon Kleist skaitė laišką, liudijo 
nustebusiai ir susigraudinusiai Porporinai, kad susirašinėti pa- 
naudojant natų sąsiuvinius joms įprasta. Laiško pabaigoje buvo 
prierašas: „Ta, kuri įteiks jums šitą laišką, yra tokia pat pati- 
kima, kokie nepatikimi buvo kiti. Galite ja absoliučiai E 
ti ir perduoti per ją visus laiškus man. Grafas de Sen Zermenas 
padės juos persiųsti. Vis dėlto būtina, kad minėtasis grafas, ku- 
Iiuo aš galiu pasikliauti tik iki tam tikros ribos, niekada nieko 
nesužinotų apie jus ir kad manytų, jog aš įsimylėjęs sinjorą Por- 
poriną, nors tai netiesa ir “aš niekad nejaučiau jai kitokių jaus- 
mų kaip tik tyrą nuoširdžią draugystę. Nė menkiausia abejonė 
tenesudrumsčia minčių tos, kurią aš dievinu. Aš tik ja tekvėpuo- 
ju ir sutikčiau verčiau numirti, negu būti neištikimas jai“. 

Kol ponia fon Kleist garsiai skaitė šį prierašą, pabrėždama 
kiekvieną žodį, princesė Amalija įdėmiai tyrinėjo Porporinos vei- 
dą, bandydama įžvelgti jame skausmo, pažeminimo ar apmaudo 
šešėlį. Nesudrumsčiamas šios taurios būtybės ramumas galutinai 
ją nuramino ir ji vėl apipylė merginą glamonėmis, sušukdama: 

— O aš drįsau tave įtarinėti, vargše mažyte! Tu nežinai, 

kaip aš pavyduliavau, kaip nekenčiau tavęs, kaip keikiau širdy- 
je! Aš troškau įsitikinti, kad tu nedaili ir prasta aktorė, nes bi- 
jojau pamatyti, jog tu per daug graži ir gera. Juk mano brolis, 
bijodamas, kad nesusidraugaučiau su tavimi, tik apsimetinėjo, 
norįs pakviesti tave į mano koncertus, 0 pats pripasakojo man, 
kad Vienoje tu buvai Trenko mylimoji, jo dievaitė. Jis puikiai 
zinojo, jog šitaip visiems laikams atitolins mane nuo tavęs. Ir 
aš juo tikėjau, o tuo tarpu tu statą; save į baisiausią pavojų, kad 
tik atneštum šitą nuostabią žinią! Tai tu nemyli karaliaus] Ach, 
kaip teisingai tu darai, juk nerasi labiau už jį ištvirkusio, žiau- 
resnio Žmogaus! 

— Princese, princesel — įsikišo ponia fon Kleist, išsigandusi 
perdėto jos atvirumo ir karštligiško susijaudinimo.— Kokią ne- 
laimę jūs galėtumėt užsitraukti šią minutę, jei madmuazelė Por- 
porina nebūtų tokia tvirta ir ištikima! 

— Taip, taip... aš per daug susijaudinusi. Rodos, aš visai 
pamečiau galvą. Gerai uždaryk duris, fon Kleist, bet prieš tai pa- 
sižiūrėk, ar negalėjo kas nors išgirsti manęs prieškambaryje. O 
dėl šitos merginos, — pridūrė princesė, rodydama į Porporiną,— 
pažvelk į jos veidą ir pasakyk, ar įmanoma ja nepasitikėti. Ne, 
ne! Aš ne tokia neatsargi, kaip atrodo, brangioji Porporina. Ne- 
manykite, jog aš atvėriau jums širdį tik todėl, kad esu taip susi- 
jaudinusi, ir kad pasigailėsiu šito, kai nusiraminsiu. Nuojauta 
manęs niekad neapgauna, brangus vaikeli. Aš moku spręsti apie 
žmogų. Tai mūsų giminės kraujyje, bet mano brolis, kuris visada 
giriasi savo įžvalgumu, negali čia man prilygti. Ne, jūs neišduo- 
site manęs, aš tai žinau. Jūs negalėsite apgauti nelaimingos mo- 
ters, atskirtos nuo mylimojo ir kenčiančios tokias kančias, kurių 
niekas negali net įsivaizduoti. 

— O ne, princese, niekuomet! — pasakė Porporina, suklup- 
dama prieš ją ant kelių ir tarsi kviesdama Dievą būti savo prie- 
saikos liudininku.— Nei jūsų, nei Frydricho fon Trenko, kuris 
išgelbėjo man gyvybę, nei apskritai nieko pasaulyje! 

— Jis išgelbėjo tau gyvybę? O, aš tikra, kad ne tau vienai! 
Jis toks drąsus, toks geras, toks gražus! Jis labai gražus, tiesai 
Bet tu tikriausiai kaip reikiant į jį neįsižiūrėjai, kitaip tikrai bū- 
tum įsimylėjusi, o tu juk neįsimylėjusi Trenko, ne? Tu dar papa- 
sakosi man, kaip jūs susipažinote ir kaip jis tau išgelbėjo gy- 
vybę, bet tik ne dabar. Dabar aš neįstengsiu klausytis tavęs, aš 
turiu kalbėti pati, mano širdis kaip perpildyta taurė — jau taip 
ilgai ji džiūvo be lašo vilties. Aš.noriu kalbėti, kalbėti nesusto- 
dama, palik mane ramybėje, fon Kleist. Aš turiu išlieti savo 
džiaugsmą, kitaip jis susprogdins man krūtinę. Bet tik uždaryk 
duris, stok į sargybą, saugok mane. Pagailėkite manęs, mano 
brangiosios draugės, juk aš tokia laiminga. 

Ir princesė apsipylė ašaromis. 

— Tai žinok,— tęsė ji po kelių akimirkų trūkčiojančiu nuo 

verksmo balsu, bet su tuo pačiu susijaudinimu,— kad jis patiko 
man iš pirmo žvilgsnio. Jam tada buvo aštuoniolika, jis buvo 
dieviškai gražus ir taip puikiai išsilavinęs, nuoširdus, . drąsus! 
Mane norėjo išleisti už švedų karaliaus! Bet kur ten! O mano 
sesuo Ulrika graužė nagus iš sielvarto, kad štai aš tapsiu karalie- 
ne, o ji liks senmergė: „Mieloji sese,— sakau aš jai, — galime su- 
tvarkyti šį reikalą taip, kad visi būtų patenkinti. Švedijos val- 
dovams reikalinga karalienė katalikė, o aš nenoriu atsižadėti sa- 
vo tikėjimo. Jie nori turėti nuolaidžią romią karalienę, nesido- 
minčią politika, o jei karaliene tapsiu aš, tai norėsiu viešpatauti. 
Tereikia man visa tai pasakyti pasiuntiniams, ir rytoj pat jie pa- 
rašys savo valdovui, kad Švedijos sostui tinki tu, o ne aš“. Pa- 
sakyta padaryta, ir dabar mano sesuo — Švedijos karalienė. Nuo 
tos dienos aš ėmiau apsimetinėti ir apsimetinėju kasdien iki 
šiol. Ach, Porporina, jūs manote, kad jūs aktorė? Ne, jūs neži- 
note, ką reiškia visą gyvenimą vaidinti savo rolę, vaidinti ją. 
rytą, dieną ir neretai netgi naktį. Nes nėra žmogaus, kuris nešni- 
pinėtų mūsų, nesistengtų atspėti mūsų minčių ir išduoti mus. Man 
teko apsimesti, kad esu nusivylusi ir įskaudinta, kai sesuo mano 
pačios pastangų dėka atėmė iš manęs Švedijos sostą. Aš turėjau 
vaidinti, kad nekenčiu Trenko, kad jis man juokingas, kad aš 
beveik tyčiojuosi iš jo ir dar dievai žino ką!.. Ir tai tuo metu, 
kai dievinau jį, buvau jo meilužė, svaigau nuo susižavėjimo ir 
meilės taip, kaip dabar svaigstu iš džiaugsmo! Ach, ne, deja! — 
labiau negu dabar!.. Bet Trenkas neturėjo mano valios ir atsaI- 
gumo. Jis negimė princu ir nemokėjo taip apsimetinėti ir me- 
luoti, kaip mokėjau aš. Karalius viską sužinojo ir, kaip paprastai 
daro karaliai, sumelavo — apsimetė, kad nieko nepastebi. Tačiau 
jis ėmė persekioti Trenką, ir šis gražuolis pažas, jo numylėtinis, 
pasidarė jo neapykantos ir pagiežos objektu. Brolis stengėsi jį 
visaip žeminti, elgėsi su juo negailestingai. Septynias dienas iš 
aštuonių Trenkas būdavo areštuotas. Bet aštuntąją vėl turėdavau 
jį savo glėby, nes jis nieko nebijo, niekad nenusimena. Na ar 
galima nesižavėti tokiu narsumu. Karalius sumanė pasiųsti jį 
su užduotim į užsienį. Ir kai Trenkas viską atliko lygiai taip pui- 
kiai kaip ir greitai, broliui užteko niekšiškumo apkaltinti jį, kad 
jis, girdi, perdavė mūsų tvirtovių planus ir atskleidė mūsų kari- 
nes paslaptis savo bendravardžiui pusbroliui, tarnaujančiam pas 
Mariją Teresę. Tai buvo būdas ne tik išskirti mus visam laikui, 
nuteisus Trenką kalėti iki gyvos galvos, bet ir nuplėšti jam gar- 
bę, priversti jį žūti iš sielvarto, nevilties ir pykčio siaubingame 
kalėjime. Dabar pasakyk, ar galiu aš gerbti ir mylėti savo brolį. 
Sako, jis didis žmogus. O aš sakau jums — tai pabaisa! O, mergy- 
te, saugokis pamilti jį, jis sulaužys tave kaip nendrės stiebelį! 
Tačiau reikia apsimetinėti, visą laiką apsimetinėti! Šioje atmo- 
sferoje, kurioj gyvename, net kvėpuoti tenka vogčiomis. Ir aš 
apsimetu dievinanti savo brolį. Aš jo mylimiausia sesuo, visi tai 
žino arba mano, kad žino... Jis apipila mane dėmesio ženklais. 

Jis savo rankomis priskina man vyšnių San Susi soduose ir net 
atsisako jų pats, nors mėgsta labiau už viską pasaulyje, bet, 
prieš paduodamas kraitelę pažui atnešti man, suskaičiuoja vyš- 
nias, kad pažas kokios nesuvalgytų pakeliui. Koks švelnus rū- 
pestingumas! Koks paprastumas, vertas Henriko Ketvirtojo ir ka- 
raliaus Renė! Ir tuo pačiu metu jis laiko mano mylimąjį pože- 
myje ir stengiasi jį pažeminti mano akyse, kad nubaustų už meilę 
jam! Koks jis kilnus, mano gerasis brolis! Ir kaip mes mylime 
vienas kitą!.. 

Tai sakydama princesė nublyško, jos balsas tapo vos girdi- 
mas ir visai užgeso; ji nutilo ir pasidarė visai balta. Ji buvo be 
sąmonės. Išsigandusi Porporina padėjo poniai fon Kleist atraišioti 
jos korsažą ir nunešti ją į lovą; čia ji kiek atsigavo ir vėl ėmė 
šnibždėti kažkokius nesuprantamus žodžius. 

— Su Dievo pagalba priepuolis tuoj praeis, — pasakė ponia 
ton Kleist Porporinai.— Kai ji visai atsipeikės, aš pašauksiu kam- 
barines. O jums, mielas kūdiki, būtina pereiti į muzikos saloną ir 
sudainuoti ką nors, kad girdėtų sienos, o tikriau, tarnai, sėdintys 
prieškambaryje. Juk karalius neišvengiamai sužinos, kad buvo- 
te čia, ir turi manyti, jog jūs su princese tik muzikavote, ir nie- 
ko daugiau. Princesė apsimes serganti, ir tai padės jai nuslėpti 
savo džiaugsmą. Niekas neturi pastebėti, kad ji žino apie Trenko 
pabėgimą. Ir jums šito negalima žinoti. Karaliui dabar, be abejo, 
viskas jau pranešta. Jis bus įpykęs ir ims mus įtarinėti. Būkite 
atsargi! Jeigu karalius sužinos, kad tai jūs perdavėte laišką prin- 
Cesei, žuvusios mes abi —ir jūs, ir aš. Šitoj šalyje moterys taip 
pat lengvai atsiduria tvirtovėje kaip ir vyrai. Jas tyčia užmirš- 
ta ten — visai kaip ir vyrus. Ir jos ten miršta — taip pat kaip 
vyrai. Aš įspėjau jus, likite sveika. Sudainuokite ką nors, o pas- 
kui išeikite be triukšmo, tačiau ir nesislėpdama. Mes nepasima- 
tysime ištisą savaitę — to reikalauja atsargumas. Galite neabejoti 
princesės dėkingumu. Ji labai dosni ir moka atsilyginti už ištiki- 
mybę. .. | 

— Ach, ponia,— su liūdesiu paprieštaravo Porporina.— Jūs 
manote, kad mane gali paveikti grasinimai ir pažadai? Man gai- 
la jūsų, jeigu jums kyla tokios mintys. 

Vos gyva iš nuovargio ir pertekliaus jausmų, kuriuos ką tik 
patyrė kartu su princese, be to, dar neatsigavusi nuo savo pa- 
čios vakarykščio sukrėtimo, Porporina vis dėlto sėdo prie klave- 
sino ir pradėjo dainuoti, o tuo tarpu durys už jos nugaros be 
garso atsivėrė, ir veidrodyje, netoli kurio stovėjo instrumentas, 
ji staiga pamatė greta savo atspindžio — karaliaus figūrą. Krūp- 
telėjusi ji pakilo, bet karalius palietė kietais savo pirštais jos 
petį, tarsi įsakydamas vėl sėstis ir toliau dainuoti. Labai neno- 
rom, suspausta širdimi ji prisivertė paklusti. Dar niekad ji nesi- 
jautė taip nenusiteikusi dainuoti, niekada Frydricho artumas ne- 
atrodė jai toks stingdantis, toks nesuderinamas su muzikiniu įkvė- 
pimu. 

— Atlikta buvo puikiai, — pasakė karalius baigusiai savo iš- 
trauką Porporinai, kuri dainuodama su siaubu stebėjo, kaip ka- 
ralius ant piršių galų prisėlino prie pravirų savo s“sers miega- 
mojo durų, mėgindamas išgirsti, kas ten dedasi.— Deja, pridūrė 
jis — aš pastebėjau, kad jūsų nuostabus balsas šiandien skam- 
bėjo ne taip gerai kaip paprastai. Jums derėtų ilsėtis, o ne vaikš- 
čioti čia dėl princesės Amalijos kaprizų, kuri pasikvietė jus, o 
pati net nesiklauso jūsų dainavimo. 

— Jos karališkajai didenybei staiga pasidarė negera, — atsa- 
kė jaunoji mergina, išgąsdinta rūstaus ir niūraus karaliaus to- 
no, — ir Man buvo įsakyta toliau dainuoti, kad prablaškyčiau ją. 

— Patikėkile, kad tuščiai stengiatės, ji visai nesiklauso,— 
sausai paprieštaravo karalius.— Ji sėdi ten ir šnabždasi sau su 
ponia fon Klcist. O jeigu taip, tai ir mudu galime pasišnekučiuo- 
ti, nekreipdami į jas dėmesio. Princesės liga, man rodos, nelabai 
rimta. Ko gero, jūsų lyties atstovės nepaprastai greitai metasi 
nuo vieno kraštutinumo prie kito. Vakar vakare atrodė, kad jūs 
mirštat. Kas galėjo įsivaizduoti, kad šiandien rytą ateisite čia 
linksminti mano sesers. Būkite tokia maloni ir paaiškinkite per 
kokį stebuklą čia atsidūrėte? 

Apstulbinta klausimo, Porporina mintyse maldavo SEN ap- 
šviesti jai protą. 

— Valdove, — atsakė ji, stengdamasi atrodyti rami, — aš ir pa- 
ti nelabai suprantu, kaip tai atsitiko. Šiandien rytą man buvo 
pranešta, kad princesė norėtų turėti štai šitą partitūrą. Man at- 
rodė, jog privalau nunešti natas pati. Ketinau palikti jas prieš- 
kambaryje ir tučtuojau išeiti. Čia mane pamatė ponia fon Kleist. 
Ji pranešė apie mane princesei Amalijai, ir, matyt, jos dideny- 
bė panoro pesižiūrėti, kaip aš atrodau iš arti. Man buvo liepta 
įeiti į kambarį. Princesė teikėsi su manimi pasikalbėti ir klausi- 
nėjo apie įvairių muzikinių ištraukų pobūdį. Paskui jai pasidarė 
bloga ir ji nutarė atsigulti, o man įsakė eiti ir sudainuoti štai 
šitą arija. Dabar, tikiuosi, aš jau galėsiu eiti į repetiCiją. 

— Dar anksti — pasakė karalius.— Nesuprantu, kodėl taip 
skubat, nors aš noriu pasikalbėti su jumis. 

— Todėl, kad jūsų akivaizdoje visuomet bijau pasirodyti ne- 
pageidaujama. 

— Mano mieloji, jums trūksta sveiko proto. 

— Tuo labiau, valdove! 

— Jūs liksite čia, — pasakė karalius, vėl pasodindamas ją prie 
fortepiono ir atsistodamas priešais. 

O paskui, įsmeigęs į ją tėvišką, o gal inkvizitorišką žvilgsnį, 
paklausė: 

— Ar tiesa visa tai, ką čia man prišnekėjot? 

Porporina sutramdė pasišlykštėjimą, kurį jai visuomet kėlė 
melas. Ji jau ne kartą sakė sau, kad bus nuoširdi su šituo baisiu 
žmogumi, kai reikalas lies ją pačią, bet įstengs sumeluoti, jei to 
reikės, kad išgelbėlų jo aukas. Ir štai kritinė akimirka, kai val- 

dovo palankumas galėjo virsti įtūžiu, nelauktai atėjo. Ji mielai 
paaukotų tą palankumą, kad tik nereiktų žeminti savęs apsimeti- 
nėjimu, bet nuo jos sumanumo ir savitvardos priklausė dabar 
ir Trenko, ir princesės likimas. Pasitelkusi visą savo aktorės me- 
ną, ji su šelmiška šypsena atlaikė erelišką karaliaus žvilgsnį. Be- 
je, šią akimirką, jo žvilgsnis buvo panašesnis į vanago. 

— Na,— tarė karalius, — kodėl gi jūs tylite? | 

— O kodėl jo didenybė karalius panoro gąsdinti mane, ap- 
simesdamas abejojąs tuo, ką pasakiau? 

— Jūs toli gražu neatrodote pabūgus. Priešingai. Šiandien 
jūs žvelgiate labai drąsiomis akimis. 

— Valdove, bijomasi tik to, kurio nekenčiama. Kam gi jums 
norėti, kad bijočiau jūsų? 

Frydrichui teko sutelkti visą savo šaltakraujiškumą, kad ne- 
pasiduotų susijaudinimui, kurį sukėlė šitie žodžiai — patys koke- 
tiškiausi iš visų, kuriuos jam iki šiol buvo pavykę išgauti iš Por- 
porinos. Ir savo papratimu tučtuojau pakeitė temą, o tai yra di- 
delis menas, daug sunkesnis, negu įprasta manyti. 

— Kodėl jūs vakar vakare nualpote scenoje? 

— Valdove, tai niekaip negali dominti jūsų didenybės ir lie- 
čia tiktai mane vieną. 

— Ko jums šiandien uždavė, kad pasidarėte tokia iškalbinga? 

— Aš įkvėpiau vieno flakono aromato ir patikėjau gerumu ir 
teisingumu to, kuris atnešė jį man. 

— Ach štai kas! Jūs supratote tai kaip deklaraciją? — pasa- 
kė Frydrichas šaltai ir su kažkokia panieka. 

— Saugok Dieve, ne! — pasibaisėjusi sušuko Porporina. 

— Kodėl: „Saugok, Dieve"? 

— Todėl, kad jūsų didenybės deklaracijos yra absoliučiai 
karinio pobūdžio, net tada, kai jos liečia damas. 

— Jūs ne Rusijos karalienė ir ne Marija Teresė, tad kokį 
gi karą aš galiu jums paskelbti? 

— Liūto karą su musele. 

— Bet kas jums šiandien pasidarė, kad drįstate remtis šią pa- 
sakėčia? Juk muselė pražudė liūtą, neduodama jam ramybės. 

— Na, tai, matyt, buvo koks nors apgailėtinas liūtas, įpykęs 
ir todėl silpnas. Ar galėjau aš atsiminti tą pabaigos moralą? 

— O muselė buvo žiauri ir skaudžiai kandžiojosi. Ko gero, ši- 
tas moralas labiau tinka jums. 

— Jūs taip manote, jūsų didenybe? 

— Taip. 

— Valdove, jūs sakote netiesą. 

Frydrichas pagriebė jaunosios merginos ranką ir skaudžiai 
suspaudė. Šį keistą protrūkį sužadino ir pyktis, ir meilė. Porpo- 
rinos veidas nė kiek nepasikeitė, ir, žiūrėdamas į jos paraudusią, 
patinusią ranką, karalius pridūrė: 

— Jūs turite narsumo. 

— Ne tiek jau daug, valdove, bet neapsimetinėju jo neturin- 
ti, kaip daro visi, kurie jus supa. 

— Ką norite tuo pasakyti? 

— Kad žmogus dažnai apsimeta negyvas, idant jo neužmuš- 
tų. Būdama jūsų vietoj, aš nenorėčiau garsėti tokiu grėsmingu- 
mu. 

— Ką jūs įsimylėjus? — paklausė karalius, vėl nukreipdamas 
kalbą. 

— Nieko, valdove. 

— Jeigu taip, tai nuo ko jums būna nervų priepuoliai? 

— Tai neturi įtakos Prūsijos likimui, o todėl karaliui to 
nebūtina žinoti. 

— Tai jūs manote, kad su jumis kalba karalius? 

— Aš niekad neišdrįsčiau to užmiršti. 

— Ir vis dėlto privalote užmiršti. Karalius niekada neims 
kalbėtis su jumis — juk gyvybę jūs išgelbėjote ne karaliui. 

— Bet aš nematau čia barono fon Kreico. 

— Tai priekaištas? Jeigu taip, jūs neteisi. Ne karalius va- 
kar buvo atėjęs paklausti apie jūsų sveikatą. Tai buvo kapito- 
nas Kreicas, 

— Šitas skirtumas man sunkiai suvokiamas, pone kapitone. 

— Tai pasistenkite suvokti jį. Žiūrėkite — kai aš užsidėsiu 
skrybėlę štai taip, truputį ant kairiojo šono, būsiu kapitonas, o 
kai truputį ant dešiniojo — karalius. O jūs atitinkamai būsite tai 
Konsuela, tai Porporina. 

— Aš supratau, valdove, bet, deja| Man tai neįmanoma. Jūsų 
didenybė gali būti kuo nori — dviem asmenim, trim, šimtu, o aš 
moku būti tiktai savimi. 

— Netiesa. Teatre, savo draugų aktorių akivaizdoje, jūs ne- 
kalbėtumėte su manim taip kaip dabar. 

— Nebūkite tuo toks tikras, valdove. 

— Bet kas gi jums darosi? Matyt, pats velnias jus šiandien 
apsėdo! 

— Dalykas tas, kad jūsų didenybės skrybėlė nepakreipta da- 
bar nei į kairę, nei į dešinę, ir aš nežinau, su kuo kalbuosi. 

Pavergtas Porporinos žavesio, kurį šią akimirką pajuto ypač 
stipriai, karalius su geraširdiška ir linksma veido išraiška pakė- 
lė ranką ir taip smarkiai pakreipė skrybėlę ant kairiosios ausies, 
kad jo rūstus veidas tapo juokingas. Jam labai norėjosi suvai- 
dinti paprastą mirtingąjį ar karalių, išėjusį atostogų, bet staiga 
jis prisiminė, jog atėjo čia visai ne linksmintis, o tam, kad įsi- 
skverbtų į Kvedlinburgo abatės paslaptis, ir piktu staigiu jude- 
siu jis visai nusiėmė skrybėlę, jo šypsena užgeso, kakta susirau- 
kė, jis atsistojo ir metęs dainininkei: „Būkite čia, aš dar grį- 
šiu“, nuėjo pas princesę, kuri drebėdama laukė jo pasirodymo. 
Ponia fon Kleist, girdėdama, kad karalius kalbasi su Porporina, 
bet nedrįsdama pasitraukti nuo princesės lovos, stengėsi pasi- 


Al 


klausyti pokalbio, tačiau veltui — kambariai buvo per daug dį- 
deli, ir jai nepavyko sugauti nė žodžio. Iš baimės ji vos kvė- 
pavo. 

Porporina irgi drebėjo suprasdama, kas dabar gali atsitikti. 
Paprastai kalbėdama su karalium ji būdavo rimta, pagarbi ir nuo- 
širdi, bet šiandien, trokšdama atitraukti jį nuo pavojingo tardy- 
mo, ji prisivertė elgtis apsimestinai koketiškai ir, ko gero, per 
daug guviai. Ji tikėjosi šitaip apsaugoti nuo kančių jo nelaimin- 
gą seserį. Bet Frydrichas buvo ne toks, kad užmirštų savo keti- 
nimus, ir visos Vargšelės pastangos atsitrenkė į despoto atkaklu- 
mą. Mintyse jinai prašė Dievą padėti princesei Amalijai, nes 
puikiai suprato, kad, liepdamas jai neišeiti, karalius nori paly- 
ginti jos paaiškinimus su tais, kurie buvo paruošti gretimame 
kambaryje. Ji dar labiau tuo įsitikino pamačiusi, kaip rūpestin- 
gai jis uždarė paskui save duris. Apie ketvirtį valandos ji prasi- 
kamavo laukdama, karštligiškai jaudindamasi ir drebėdama dėl 
šios intrigos, į kurią buvo įtraukta, nepatenkinta vaidmeniu, kurį 
teko suvaidinti, su siaubu prisimindama užuominas apie galimą 
karaliaus meilę jai — šitos užuominos pastaruoju metu ėmė 
sklisti iš visų pusių — ir lygindama jas su ką tik karštose ka- 
Ialiaus kalbose praslydusiu susijaudinimu, tarsi patvirtinančiu 
šią prielaidą. 

Ret, Dieve mano, argi paties rūsčiausio dominikono, net jei 
jis tikras inkvizitorius, išradingumas įstengs rungtis su išradin- 
gumu trijų moterų, jeigu meilė, baimė ir draugystė kužda joms 
visoms tą patį išsigelbėjimo būdą. Veltui Frydrichas griebėsi pa- 
čių įvairiausių gudrybių — mMeilaus nuoširdumo, įžeidžiamos iro- 
nijos, netikėtų klausimų, apsimestinio abejingumo, netiesioginių 
grasinimų — niekas nepadėjo. Ir ponios fon Kleist, ir princesės 
Amalijos lūpose nuskambėjo lygiai toks pat Konsuelos apsilan- 
kymo paaiškinimas, kokį taip vykusiai sugalvojo Porporina. Jis 
buvo pats natūraliausias, pats panašiausias į teisybę. Pavaizduo- 
ti viską kaip atsitiktinumą — kas gali būti protingiau. Atsitikti- 
numui nebūtina lcgika, prie kurios lengva prikibti. 

Pavargęs nuo kovos, karalius pasidavė, o gal tik nusprendė 
pakeisti taktiką. Šiaip ar taip, jis sušuko: 

— Bet juk aš visai užmiršau Porporiną! Mieloji sesute, da- 
bar jums jau geriau, pakvieskite ją čia — jos plepėjimas išblaš- 
kys jus. 

— Aš noriu miego, — atsakė princesė, bijodama, kad čia kaž- 
kokios pinklės. 

— Tada atsisveikinkite su ja ir pati paleiskite namo. 


Tai sakydamas Frydrichas, aplenkdamas ponią fon Kleist, at- 
lapojo duris ir pašaukė Porporiną. 

Bet, užuot paleidęs namo, karalius staiga užmezgė su ja rim- 
tą kalbą apie vokiečių ir italų muziką, o kai tema išseko, staiga 
tarė: 

— Ach, tiesa, sinjora Porporina, aš ir užmiršau pranešti jums 
vieną naujieną. Manau, kad džiuginančią. Jūsų draugas baronas 
fon Trenkas jau laisvas. 

— Kuris baronas fon Trenkas, jūsų didenybe? — paklausė 
jaunoji mergina su puikiai suvaidintu naivumu.— Aš pažįstu du, 
ir abu kalėjime, 

— O, vienas Trenkas taip ir gaus galą Špilberge. Laisvėje 
yra Prūsijos Trenkas. 

— Leiskite jums už tai padėkoti, jūsų didenybe,— atsakė Por- 
porina.— Štai kur teisingas ir garbingas poelgis. 

— Dėkoju už komplimentą, madmuazele. O ką apie tai ma- 
note jūs, mieloji sesute? 

— Apie ką jūs? — paklausė princesė— Aš buvau užsnūdusi. 

— Aš kalbėjau apie jūsų protežė, gražuolį Trenką, kuris per- 
lipo kalėjimo sieną ir pabėgo iš Glaco. 

— Na ir gerai padarė,— abejingai atsakė Amalija. 

— Ne, labai blogai, — sausai paprieštaravo karalius.— Jo bylą 
kaip tik buvo ketinama peržiūrėti, ir galbūt jis būtų įstengęs 
išsiteisinti dėl jį slegiančių kaltinimų. Pabėgimas patvirtina, kad 
jis kaltas. 

— Na, jei taip, tai aš jo išsižadu,— vis taip pat abejingai 
pasakė Amalija. 

— (O štai madmuazelė Porporina ir toliau pasiryžusi jį gin- 
ti — pasakė Frydrichas.— Tai matyti iš jos akių. 

— Todėl, kad aš negaliu patikėti išdavyste, — pasakė ji. 

— Ypač kai išdavikas toks gražuolis? Ar jums žinoma, sesu- 
te, kad madmuazelė Porporina gana artima su baronu fon Tren- 
ku? 

— Tuo geriau jai,— šaltai pareiškė Amalija.— Tačiau jei šis 
Žmogus negarbingas, vis dėlto patarčiau užmiršti jį. O dabar mad- 
muazele, sudie — aš pavargau. Prašyčiau aplankyti mane po ke- 
leto dienų — jūs padėsite išnagrinėti šią partitūrą. Atrodo, ji la- 
bai puiki. 

— Jūs vėl pamėgote muziką, — tarė karalius.— O man atrodė, 
kad visai užmetėte ją. 

— Noriu pamėginti vėl pamuzikuoti ir tikiuosi, mielas broli, 
jūsų pagalbos. Sako, jūs padarėte didelę pažangą ir, vadinasi, 
galėtumėt dabar pamokyti mane. 

— Mudu drauge imsim pamokas iš sinjoros. Aš atvešiu jums 
ją. 

— Puiku. Jūs suteiksite man didelį malonumą. 

Ponia fon Kleist palydėjo Porporiną iki prieškambario, ir 
greitai ši atsidūrė visiškai viena kažkokiuose ilguose koridoriuo- 
se, nesusigaudydama, kur ieškoti išėjimo iš rūmų ir visiškai už- 
miršusi, kokiu keliu atėjo. 

Karaliaus rūmuose griežtai laikytasi taupumo, ir viduje te- 
buvo labai mažai liokajų. Porporina nesutiko nė vieno, ji netu- 
rėjo ko paklausti kelio ir klaidžiojo kur pakliuvo po niūrų, erd- 
vų pastatą. | 

Tebegyvendama šio ryto įvykiais, nusilpusi iš nuovargio, al- 
kana — ji nieko neturėjo burnoje nuo vakar — Porporina jautėsi 
lyg apsvaigusi, tačiau, kaip kartais atsitinka tokiais atvejais, li- 
guistas susijaudinimas dar palaikė jos fizines jėgas ir ji ėjo net 
sparčiau negu būdama rami. Persekiojama įkyrių minčių, ku- 
rios kankino ją nuo vakar vakaro, ji visiškai užmiršo, kur yra, 
pasiklydo, vaikščiojo galerijom ir kiemeliais, grįžo atgal, nu- 
sileido žemyn ir vėl pakilo laiptais, įvairiose vietose susitiko kaž- 
kokių Žmonių, nesusiprotėdama paklausti jų kelio, ir pagaliau, 
lyg atsibudusi iš miego, atsidūrė prie įėjimo į didelį kambarį, 
apstatytą keistais, nežinia kokios paskirties daiktais, o ant tos 
patalpos slenksčio stovėjo rimtas ir pagarbus ponas, kuris, man- 
dagiai nusilenkęs, pakvietė ją įeiti. 

Porporina pažino mokytąjį akademiką Štosą, retenybių kabi- 
neto ir rūmų bibliotekos saugotoją. Jis keletą kartų buvo atėjęs 
pas ją, prašydamas padėti sutvarkyti brangias rankraštines na- 
tas — Reformacijos pradžios protestantų muziką, tikrus kaligra- 
fijos perlus, kuriais jis praturtino karališkąją biblioteką. Sužino- 
jęs, kad dainininkė neranda išėjimo iš rūmų, jis tučtuojau pasi- 
siūlė palydėti ją namo, bet kartu ėmė taip atkakliai prašyti ją 
bent prabėgomis apžiūrėti jo nepaprastąjį kabinetą, kuriuo pel- 
nhytai didžiavosi, kad Porporina neįstengė atsisakyti ir, remdama- 
si į jo ranką, ėmė vaikščioti po kambarį. Porporina dabar visai 
nebuvo nusiteikusi tokiai apžiūrai, tačiau lengvai, kaip ir visos 
artistinės prigimtys, pasiduodama įspūdžiams, ji netrukus susi- 
domėjo tuo, kas jai buvo rodoma, ir ypač jos dėmesį patraukė 
vienas daiktas, prie kurio siabtelėjo garbusis mokslo vyras. 

— Štai šitas kovos būgnas, — pasakė jis,— iš pirmo žvilgsnio 
niekuo nepasižymi. Aš netgi įtariu, kad tai ne originalas, ir vis 
dėlto šis senovės paminklas — labai garsus. Neabejotina vie- 
na — rezonuojančioji jo dalis padaryta iš žmogaus odos, kuo jūs 
pati galite įsitikinti pagal iškilias krūtinės muskulų linijas. Tas 
trofėjus, jo didenybės paimtas Prahoje karo, kurį jis neseniai 
sėkmingai pabaigė, metu, aptrauktas, kaip manoma, Jano Žižkos 
oda. Čekai tikina, kad grėsmingi šio būgno garsai priversdavo 
bėgti jų priešus, kad jie iššaukdavo šmėklas jų vadų, žuvusių 
už šventą reikalą, ir darė dar daug kitokių stebuklų. Bet jau ne- 
kalbant apie tai, kad šiais puikiais proto viešpatystės laikais, ku- 
riais mes turime laimę gyventi, tokie prietarai nusipelno tik pa- 
niekos, ponas Lanfanas, jos didenybės motinos karalienės nuo- 
dėmklausys, parašęs visų giriamą husitų istoriją, tvirtina, kad 
Janas Žižka buvo palaidotas su savo oda ir kad, vadinasi, ... 
man rodos, madmuazele, jūs išblyškote... Jums negera? Ar gal 

to neįprasto daikto vaizdas sukėlė jums nemalonų jausmą? Juk 
Žižka buvo baisus piktadarys ir nuožmus maištininkas. .. 

— Galbūt, — atsakė Porporina,— bet aš gyvenau Čekijoje ir 
girdėjau ten, jog Žižka buvo didis žmogus. Jo atminimas iki šiol 
gerbiamas jo šalyje taip kaip Prancūzijoje Liudviko Keturiolik- 
tojo, ir čekai laiko Žižką tėvynės išgelbėtoju. 

— Deja! Negalima pasakyti, kad jis tikrai išgelbėjo ją,— su 
šypsena paprieštaravo ponas Štosas.— Ir kiek aš nemėginau muš- 
ti per aidžią Čekijos išlaisvintojo krūtinę, man nepavyko iškvies- 
ti net jo šmėklos, kuri dabar gėdingai kalinama jo palikuonių 
nugalėtojo nelaisvėje. 

Po šitų žodžių, ištartų pamokomu tonu, garbingasis ponas Što- 
sas subarbeno pirštais į būgno paviršių ir pasigirdo duslus grės- 
mingas garsas, tarsi per laidotuvių maršą. Bet čia staiga mokyta- 
sis senienų saugotojas nutraukė savo nelabą pramogą, nes Por- 
porina netikėtai veriamai suriko ir, puolusi į senio glėbį, 
įsikniaubė jam į petį lyg išsigandęs vaikas, pamatęs kažką nepa- 
prasto ir baisaus. 

Garbusis ponas Štosas apsidairė aplinkui, nesuprasdamas, iš 
kur toks staigus išgąstis, ir pamatė ant slenksčio stovintį žmogų, 
kurio vaizdas jam kėlė tik panieką. Ponas Štosas jau ketino mos- 
telėti jam, kad eitų sau, bet tas ir pats praėjo pro šalį, o tuo 
tarpu Porporina vis dar nebuvo pakėlusi galvos. 

— Tikrai, madmuazele, nesuprantu, kas jums pasidarė,— pa- 
sakė ponas Štosas, privesdamas Porporiną prie krėslo, į kurį ji 
tuoj pat be jėgų susmuko, visa drebėdama.— Aš nepastebėjau 
nieko, kas galėtų sukelti tokį susijaudinimą. 

— Jūs nieko nematėte? Jokio žmogaus? — paklausė Porpo- 
rina išblėsusiu balsu ir sutrikusia veido išraiška.— Ten, šalia tų 
durų... Jūs nepastebėjote ten žmogaus, kuris žiūrėjo į mane 
baisiu žvilgsniu? 

— Aš puikiai jį mačiau — jis dažnai vaikščioja rūmuose. Gal 
Jis ir norėtų atrodyti baisus, kaip jūs teikėtės pasakyti, bet mane 
jis menkai tegąsdina ir aš nesu iš tų, kuriuos jis vedžioja už no- 
sies. 

— Tai jūs matėte jį? Ach, pone, vadinasi, jis tikrai stovėjo 
ten? Man nepasivaideno? O, Dieve, ką gi tai reiškia? 

— Tai reiškia, kad naudodamasis ypatinga globa, kurią jam 
teikia viena šviesiausioji princesė, — manau, ji labiau smaginasi 
jo keistybėmis, negu tiki jomis, — jis pasirodė rūmuose ir dabar 
eina į jos karališkosios didenybės kambarius. 

— Bet kas jis toks? Koks jo vardas? 

— Tai jūs jo nepažįstate? Tada kodėl taip išsigandote? 

— Dėl Dievo meilės, pone, pasakykite man, kas šitas žmo- 
gus? 

— Bet juk tai Trismegistas, princesės Amalijos burtininkas. 
Vienas iš tų šarlatanų, kurie moka pranašauti ateitį, sužinoti, kur 

paslėpti lobiai, gaminti auksą ir turi tūkstančius kitų talentų, la- 
bai vertintų čionykštės visuomenės prieš Frydricho Didžiojo įžen- 
gimą į sostą. Jūs, žinoma, girdėjote, kad Kvedlinburgo abatė turi 
polinkį... 

— Taip taip, aš žinau, kad ji domisi kabalistika — tikriau- 
siai tiesiog iš smalsumo. 

„— O, žinoma! Argi galėtume įtarti, kad apsišvietusi, puikiai 
išsilavinusi princesė rimtai užsiiminėtų tokiom kvailystėm? 

— Tai jūs, pone, pažįstate šį žmogų? 

— Suprantama. Ir seniai. Štai jau ketveri metai, kai jis pa- 
sirodo „čia ne rečiau kaip vieną kartą per šešis ar aštuonis mė- 
nesius. Būdas jo taikus, jis nesikiša į dvaro intrigas, ir todėl jo 
didenybė karalius, nenorėdamas atimti iš mylimos sesers nekal- 
tos pramogos, pakenčia jo buviimną mieste ir net leidžia ateiti į 
rūmus, kada jam šauna į galvą.. Trismegistas nepiktnaudžiauja 
karaliaus pasitikėjimu ir mūsų šalyje savo vadinamuoju menu 
užsiima tik jos didenybei stebint. Jį globoja ir už jį laiduoja po- 
nas Golovkinas. Tai viskas,.ką žinau apie Trismegistą. Bet pasa- 
kykite, sinjora, kodėl visa tai jus taip domina? 

— Patikėkite, pone, manęs tai nė kiek nedomina, ir kad jūs 
nepalaikytumėte manęs beprote, prisipažinsiu, jog šitas Žmogus 
pasirodė man — be abejo, aš suklydau -- stulbinamai panašus į 
vieną asmenį, kuris buvo man kažkada brangus, yra brangus net 
ir dabar — juk mirtis nenutraukia draugystės ryšių, tiesa? 

— Tai kilnus jausmas, visiškai vertas jūsų, sinjora. Tačiau 
jūs patyrėte didelį susijaudinimą ir dabar vos laikotės ant kojų. 
Tad leiskite man palydėti jus namo. 

Parvykusi Porporina atsigulė į lovą ir išgulėjo keletą die- 
nų, kankinama karštligės ir nepaprastai stipraus nervinio sukrė- 
timo. Jau sveikdama ji gavo raštelį nuo ponios fon Kleist, ku- 
riame buvo kviečiama pas ją aštuntą valandą vakaro pamuzi- 
kuoti. Muzika pasirodė esanti tik dingstis slapta įvesti ją į rūmus. 
Visokiais paslaptingais koridoriais damos drauge prasigavo 
pas princesę, kuri sutiko jas pasipuošusi žaviu apdaru, nors kam- 
barys buvo vos apšviestas, o tarnai paleisti visam vakarui tuo 
pretekstu, kad jų -ponia nesveikuoja. Princesė pasisveikino su 
Porporina nepaprastai meiliai ir, draugiškai paėmusi ją už pa- 
rankės, atsivedė į gražų apskritą kambarį, apšviestą penkiomis 
dešimtimis žvakių; čia su skoniu ir prabanga buvo paruošta praš- 
matni vakarienė. Prancūzų rokoko dar nebuvo spėjęs prasi- 
skverbti į Prūsijos rūmus. Be to, tuomet buvo priimta rodyti di- 
džiausią panieką Prancūzijos dvarui ir visi stengėsi pamėgdžioti 
Liudviko XIV amžiaus tradicijas. Frydrichas, kuris slapta sten- 
gėsi panėšėti į šį didįjį karalių, atsiliepdavo apie jį su atviru ir 
begaliniu susižavėjimu. Princesė Amalija visgi apsirengė pagal 
paskutinę madą, ir nors jos tualetas buvo kuklesnis negu po- 
nios Pompadur apdarai, ji dėl to neatrodė mažiau spindinti. Po- 

nia fon Kleist irgi dėvėjo žavią suknelę, o tuo tarpu stalas buvo 
padengtas tik trims asmenims ir nesimatė nė vieno tarno. 

— Jūs stebitės mūsų nedidele puota,— nusijuokė princesė.— 
Tai štai jūs nustebsite dar labiau, kai sužinosite, kad mes vaka- 
rieniaujam tik trise ir pačios patarnausime viena kitai. Be to, vis- 
kas pagaminta mūsų rankomis — mano ir ponios fon Kleist. Pa- 
čios padengėm stalą, pačios užžiebėm žvakes, ir niekad dar man 
nebuvo taip linksma. Pirmą kartą gyvenime aš pati susišukavau, 
pati apsirengiau, ir, man rodos, aš apsirengusi ir susišukavusi ge- 
riau negu bet kada anksčiau. Žodžiu, mes linksminsimės inkog- 
nito! Karalius naktį praleis Potsdame, karalienė yra Šarlotenbur- 
ge, Mano seserys vieši pas motiną karalienę, broliai kažkur din- 
go, IŪmMuUOse Nėra nieko, išskyrus mane. Visi mano mane sergant, 
ir aš noriu pasinaudoti šia laisvės naktim ir pajusti, jog vis dėlto 
dar gyvenu, ir su jumis dviem (vienintelėmis būtybėmis pasau- 
lvje, kuriomis galiu pasikliauti) atšvęsti savo mielojo Trenko pa- 
bėgimą. Taigi mes zersime šampaną, ir jeigu viena iš mūsų ap- 
svaigs, dvi kitos išlaikys tai paslaptyje. Taip taip, garsiosios „fi- 
losofinės“ Frydricho vakarienės nublanks šalia nuostabaus mūsų 
pasilinksminimo. Žvakių spindėjimas glosto akį, gėlės kvepia, pa- 
tiekalai rinktiniai, o svarbiausia jūs, jūs abi, dailios kaip ange- 
lai — ir fon Kleist, ir tu. 

Jos sėdo už stalo, ir Porporina pamatė visai jai nepažįstamą 
princesę. Šiandien Amalija buvo gera, meili, natūrali, linksma, 
angeliškai daili, žodžiu, tokia pat žavinga kaip geriausiomis sa- 
vo ankstyvosios jaunystės dienomis. Jinai skendėjo palaimoje, 
ir ta palaima buyo tyra, kilni ir nesavanaudiška. Mylimasis — 
kažkur toli, jo kančios pasibaigė, ir jo meilužė, švytėdama iš lai- 
mės, dėkojo likimui. 

— Ach, kaip man su jumis gera! — kartojo ji, sėdėdama 
tarp dviejų savo patikėtinių, kurios drauge su ja sudarė patį Ža- 
viausią, patį subtiliausią ir koketiškiausią trio, koks tik kada 
nors slėpėsi nuo vyrų akių.— Aš jaučiuosi tokia pat laisva, koks 
laisvas šią minutę yra Trenkas. Tokia pat gera, koks jis buvo 
visada ir kokia aš jau nesitikėjau kada nors tapti! Glaco tvirto- 
vė kankino mane, nepaleisdama nė akimirkos. Per nakties košma- 
rus ji visu akmeniniu savo svoriu užguldavo krūtinę. Aš šalda- 
vau pūkiniuose pataluose, įsivaizduodama, kaip tas, kurį myliu, 
dreba ant drėgnų akmens plokščių niūriame kalėjime. Ach, bran- 
gioji Porporina, įsivaizduokite siaubą, kurį jauti nuolat sau 
kartodama: „Visas šitas kančias jis kenčia per mane, tai mano 
lemtingoji meilė stumia jį gyvą į kapą!“ Ši mintis tarsi nuodin- 
gas harpijos alsavimas lydėjo kiekvieną mano žingsnį... Įpilk 
man šampano, Porporina. Aš anksčiau jo nemėgau, o pastaruo- 
sits dvejus metus gėriau tik vandenį Bet dabar jis gardus 
kaip nektaras. Taip taip, aš vėl regiu, girdžiu, kvėpuoju; bejaus- 
mė statula, numirėlė, kuria aš buvau, vėl tapo gyva moterim. 

Tad susidaužkim — pirmiausia į Trenko sveikatą, paskui į kartu 
su juo pabėgusio draugo sveikatą. Mes dar susidaušim į sveikatą 
gerųjų sargybinių, leidusių jam pabėgti, ir galų gale į sveikatą 
mano brolio Frydricho, kuriam nepavyko sukliudyti Trenkui. Ne, 
nė viena liūdna mintis neaptemdys šios dienos šventės. Aš jau 
niekam nejaučiu apmaudo: Atrodo, aš myliu net karalių. Taigi 
į karaliaus sveikatą, Porporina, tegyvuoja karalius! 

Pasitenkinimas, kurį dvi žavingos viešnios jautė, matydamos 
vargšės princesės džiūgavimą, buvo dar stipresnis dėl Amalijos 
paprasto elgesio ir tos visiškos lygybės atmosferos, kurią jinai 
sukūrė aplink save. Kai ateidavo eilė, ji pakildavo, pakeisdavo 
lėkštelės, pati prapjaudavo tortus, su jaudinančių vaikišku 
džiaugsmu patarnaudavo savo draugėms. 

— O, jeigu aš ir negimusi gyvenimui, kur viešpatauja lygy- 
bė,— kalbėjo jinai,— tai meilė atvėrė man jo esmę, o skausmas, 
kurį patyriau per savo titulą, parodė man visą prietarų, susijusių 
su kilme ir rangais, absurdiškumą. Mano seserys visai kitokios. 
Sesuo fon Anspach geriau pakils į ešafotą, negu pirmoji nusi- 
lenks nekarališkam asmeniui. Kita sesuo, Baireito markgrafienė 
(Voltero draugijoje ji vaidina filosofę ir laisvamanę), išdraskytų 
akis kiekvienai hercogienei, kuri išdrįstų nešioti nors coliu ilges- 
nį šleifą negu jos. Ir visa tai todėl, kad jos nėra mylėjusios! Vi- 
są savo gyvenimą jos praleis beorėje erdvėje, vadinamoje ,„oru- 
mu, kurio reikalauja rangas“. Taip ir numirs didingos lyg mu- 
mijos. Tiesa, joms niekad negrės mano kartūs sielvartai, bet 
per visą savo gyvenimą, paaukotą etiketui ir dvaro iškilmėms, 
jos niekad nepajus tokių nerūpestingų, linksmų ir pilnų pasitikė- 
jimo valandėlių, kokiomis dabar mėgaujamės mes! Brangiosios 
draugužės, tegul mano šventė tampa dar džiaugsmingesnė,— sa- 
kykite man šiandien tu. Aš noriu jums būti Amalija. Jokių dide- 
nybių! Tiesiog Amalija. Aha, fon Kleist, matau, kad tu nori atsi- 
sakyti. Rūmų gyvenimas sugadino tave, norom nenorom tu pri- 
sikvėpavai jo nuodingų garų. Na, o tu, brangioji Porporina?t 
Tiesa, tu aktorė, bet, man rodos, tavo tokia harmoninga prigimtis 
ir tu išpildysi mano norą. 

— Taip, brangioji Amalija, mielai, jeigu tuo suteiksiu tau 
malonumą,— juokdamasi atsakė Porporina. 

— O dangau! — sušuko princesė.— Kad tu. žinotum, ką aš 
jaučiu, kai girdžiu šitą „tu“, kai vadini mane Amalija! Amali- 
ja, — o kaip skamba šitas vardas jo lūpose! Kai šį vardą tarda- 
vo jis, man rodėsi, kad tai pats gražiausias, pats švelniausias 
vardas, kokiu tik kada nors buvo vadinta moteris. 

Palengva princesės dvasinis pakilimas pasiekė tokį laipsnį, 
kad ji užmiršo apie save ir ėmė galvoti apie drauges. Ir kai jai 
pavyko pasijusti lygiai joms, ji pasidarė tokia kilni, tokia 
laiminga, tokia gera, kad nejučia nusimetė kartėlio ir tulžies šar- 
vus, kuriais ją apkaustė aistros ir sielvarto metai. Ji liovėsi kal- 

bėjusi apie save ir tik apie save, nustojo gėrėtis savo elgesio 
nuoširdumu ir paprastumu, ėmė klausinėti ponią fon Kleist apie 
jos šeimą, apie gyvenimo aplinkybes, apie jausmus, ko nebuvo 
dariusi nuo to laiko, kai savos kančios užstojo jai visą pasaulį, 
Paskui ji panoro susipažinti ir su artistų gyvenimu, su jausmais, 
kuriuos jie patiria scenoje, sužinoti, apie ką galvoja ir ką mėgsta 
Porporina. Kupina pasitikėjimo, ji ir pati jį spinduliavo ir, su 
didžiausiu džiaugsmu skaitydama svetimose širdyse, ji įsitikino, 
kad šios dvi būtybės, kurios iki šiol jai atrodė visai kitokios, ne 
tokios kaip jinai, iš tikrųjų niekuo nuo jos nesiskiria, kad Die- 
vo akyse jos lygiai taip pat vertos pagarbos, taip pat apdova- 
notos gamtos, — žodžiu, šios būtybės tokios pat reikšmingos pa- 
saulyje kaip ir jinai pati, seniai jau įtikėjusi esanti pranašesnė 
už visus kitus. 

Ypač ją apstulbino Porporina, kurios nuoširdūs atsakymai 
ir mielas atvirumas pripildė ją susižavėjimo ir simpatijos. 

— Tu tiesiog angelas,— pasakė ji.— Ir tai tu, aktorė! Tavo 
žodžiuose ir mintyse daugiau taurumo negu žodžiuose ir minty- 
se visų tų karūnuotų asmenų, kuriuos aš pažįstu. Tu įkveėpi man 
begalinę pagarbą, aš tiesiog įsimylėjau tave. Bet ir tu turi pa- 
milti mane, puikioji Porporina. Atverk man širdį, papasakok apie 
savo gyvenimą, apie savo kilmę, išsiauklėjimą, apie savo pomė- 
gius, netgi apie savo klaidas, jeigu tu jų esi padariusi. Bet tai 
galėjo būti tik garbingos klaidos, tokios kaip manoji, o manoji 
visai neslegia man sąžinės: ji yra mano širdies šventenybė. Da- 
bar vienuolika valandų, prieš akis dar visa naktis, o mūsų ma- 
žytė „orgija“ jau baigiasi ir aš matau, kad antrasis šampano bu- 
telis liks neišgertas. Prašau tave, papasakok savo istoriją. Man 
rodos, kad jei pažinsiu tavo širdį, jeigu išvysiu tavo gyvenimo 
vaizdą, kur viskas man bus nauja ir nepažįstama, tai daug ge- 
riau imsiu suprasti, koks tikrasis mūsų gyvenimo tikslas, negu 
supratau per savo visus nevaisingus apmąstymus. Aš jaučiu, 
kad įstengsiu klausytis tavęs taip įdėmiai, su tokiu susidomėji- 
mu, su kokiu niekad anksčiau negalėjau klausyti apie nieką, kas 
nesusiję su mano aistra. Ar išpildysi mano prašymą? 

— Aš mielai tai padaryčiau, princese. ..— pradėjo Porporina. 

— Princese? Ką tu turi omeny? — šelmiškai nutraukė ją prin- 
cesė Amalija. 

— Aš noriu pasakyti, mieloji Amalija, — tęsė Porporina,— kad 
mielai padaryčiau tai, jei nebūtų mano gyvenime vienos paslap- 
ties, labai svarbios, netgi baisios paslapties, su kuria siejasi vi- 
sa kita, ir niekada joks poreikis išsilieti, atverti širdį neprivers 
manęs išduoti jos. 

— Tai žinok, brangus kūdiki, kad jinai man žinoma, toji 
tavo paslaptis. Ir jeigu nepasakiau tau apie ją vakarienės pra- 
džioje, tai tik vengdama pasirodyti nekukli. Tačiau dabar matau, 
kad mūsų draugystė leidžia pamiršti šitą baimę. 

— Jums žinoma mano paslaptis! — sušuko apstulbusi Porpo- 
rina.— O princese, atleiskite, bet man rodos, kad tai neįmanoma. 

— Bauda! Tu vėl pavadinai mane princese. 

— Atleisk, Amalija, bet tu negali žinoti mano paslapties, jei- 
gu tik iš tikrųjų nepalaikai ryšio su Kaliostru, kaip daug kas ti- 
kina. 

— Aš jau seniai žinojau apie tavo nuotykį su Kaliostru ir 
degiau iš nekantrumo patirti smulkmenas, bet, kartoju, šian- 
dien mane skatina nc smalsumas, o draugystė. Ir štai, kad pa- 
drąsinčiau tave, pasakau — nuo šiandien ryto aš puikiai žinau, 
kad sinjora Konsuela Porporina gali, jei panorės, teisėtai nešioti 
Rudolštadto grafienės titulą. 

— Dėl visko, kas šventa, princese... Ne, Amalija... Kas ga- 
lėjo papasakoti jums. 

— Mieloji Rudolštadt, nejaugi -tu nežinai, kad mano sesuo, 
Baireito markgrafienė, dabar Berlyne? 

— Žinau. 

— Ir su ja daktaras Siupervilis. 

— Ach, štai kaip! Siupervilis sulaužė savo žodį, savo prie- 
saiką. Jis viską papasakojo! 

— Nusiramink. Jis papasakojo tik man, ir, be to, kaip di- 
delę paslaptį. Beje, nesuprantu, kodėl tu taip bijai paskelbti 
viešai šį dalyką — juk iš jo paaiškėja geriausios tavo prigimties 
savybės, o pakenkti šitai jau niekam negali. Visi Rudolštadtų 
šeimos nariai mirę, išskyrus senąją kanauninkę, bet ir ta, žinoma, 
neužtruks ilgai šioje žemėje. Tiesa, pas mus, Saksonijoje, gy- 
vena kunigaikščiai Rudolštadtai, tavo artimi giminaičiai — tre- 
čios eilės broliai. Jie labai didžiuojasi savo pavarde, bet jeigu 
tave palaikys karalius, — tai šitą pavardę turėsi tu, ir jie nedrįs 
protestuoti... Beje, galbūt tu vis dar esi linkusi turėti Porporinos 
vardą? Jis nė kiek ne menkesnis ir daug gražiau skamba. 


— Taip, toks iš tikrųjų yra mano noras, kad ir kas atsitik- 
tų. —atsakė dainininkė.— Bet aš labai norėčiau sužinoti, kokia 
proga ponas Siupervilis papasakojo jums apie viską. Kai aš tai 
sužinosiu ir mano sąžinės neslėgs duota priesaika, pažadu jums... 
pažadu tau smulkiai papasakoti apie šią liūdną ir keistą san- 
tuoką. 

— Štai kaip tai atsitiko, — pasakė princesė.— Viena iš mano 
freilinų susirgo, ir aš paprašiau perduoti Siuperviliui — o Man 
jau buvo pranešta, kad jis yra rūmuose kaip mano sesers dakta- 
ras, — kad jis užvažiuotų aplankyti ligonės. Siupervilis — protin- 
gas Žmogus, ir aš pažinojau jį dar tada, kai jis nuolat čia gyveno. 
Jis niekad nemėgo mano brolio, tad tuo patogiau buvo už- 
megzti su juo šneką. Atsitiktinai kalba pasuko apie muziką, ope- 
rą ir, vadinasi, apie tave. Aš taip jam išgyriau tave, kad jis — 
gal norėdamas padaryti man malonumą, o gal nuoširdžiai — pra- 
lenkė mane ir ėmė kelti tave iki debesų. Aš klausiausi jo su di- 

deliu malonumu, bet pastebėjau, kad jis kažką nutyli; jis darė 
užuominas apie kažkokius romantiškus, netgi nepaprastus įvy- 
kius, atsitikusius tavo gyvenime, ir apie tokį dvasios kilnumą, 
kokio aš, kad ir kokia tau palanki būdama, negaliu net įsivaiz- 
duoti. Prisipažinsiu, labai jį prispyriau, ir jo pateisinimui galiu 
pasakyti, kad teko ilgai jį įkalbinėti. Galų gale, kai pasižadėjau 
niekam neišduoti paslapties, jis papasakojo apie tavo santuoką 
su mMirštančiu Rudolštadtu ir apie tai, kad tu kilniai atsižadėjai 
visų teisių ir privilegijų. Dabar matai, kad gali ramia sąžine pa- 
pasakoti man visa kita, jeigu neturi kitokių priežasčių tai slėpti. 

— (Gerai, — po trumpos pauzės tarė Porporina, nugalėjusi su- 
sijaudinimą,— šitas pasakojimas neišvengiamai pažadins man 
sunkius prisiminimus, ypač sunkius nuo tada, kai gyvenu Ber- 
lyne, bet aš atsiliepsiu pasitikėjimu į tą palankumą ir susidomė- 
jimą, kurį jūsų didenybė... tai yra mano mieloji Amalija man 
parodė. 

— Aš gimiau viename Ispanijos kampelyje. Gerai nežinau, 
kur būtent ir kuriais metais tai buvo, bet dabar man dvidešimt 
treji ar dvidešimt ketveri. Mano tėvo vardas man nežinomas, 
ir manau, kad mano motina irgi nežinojo, kas jos tėvai. Vene- 
cijoje ją vadino Zingara — čigone, o mane Zingarella — čigonai- 
te. Mano globėja motinos pageidavimu tapo Maria del Consuelo, 
kas prancūziškai reikštų Paguodos Dievo Motina. Pirmieji ma- 
no metai prabėgo skurde ir klajonėse. Mudvi su motina bastėmės 
visur pėsčios ir dainomis užsidirbdavome duoną. Kaip per miglą 
prisimenu, kad mus svetingai priėmė kažkokioje pilyje tarp Če- 
kijos miškų, kur dailus jaunuolis, vardu Albertas, pilies savi- 
ninko sūnus, buvo labai malonus man ir padovanojo motinai gi- 
tarą. Tai buvo Milžinų pilis, ir atėjo diena, kai aš atsisakiau tap- 
ti jos šeimininke, o tas jaunuolis — tai grafas Albertas Rudol- 
štadtas, kurio žmona man buvo lemta tapti. 

Dešimties metų aš pradėjau dainuoti gatvėse. Vieną kartą, 
kai dainavau šv. Marko aikštėje Venecijoje priešais kažkokią 
kavinę, maestro Porpora — jis kaip tik buvo ten — apstulbintas 
mano balso, klausos ir natūralios dainavimo manieros, kurią per- 
ėmiau iš motinos, pasišaukė mane, ėmė klausinėti, palydėjo iki 
mūsų lūšnos, davė motutei truputį pinigų ir pažadėjo jai įtaisyti 
mane į scuola dei mendicanti !', vieną iš tų nemokamų muzikos 
mokyklų, kurių tiek daug Italijoje ir kurios išleidžia tiek daug 
abiejų lyčių garsių artistų, nes ten dėsto geriausi mokytojai. Aš 
greitai padariau didėlę pažangą, ir netrukus maestro Porpora 
labai prisirišo prie manęs, kas iš karto sukėlė kitų mokinių pa- 
vydą ir priešiškumą. Jų neteisingas pyktis ir panieka mano skar- 

Imalams anksti išmokė mane kantrybės, ištvermės ir nuolankumo 
liximui. 

Neprisimenu, kada būtent aš pamačiau jį pirmą kartą, bet 
tvirtai žinau, jog būdama septynerių ar aštuonerių metų aš jau 
mylėjau vieną jaunuolį, tikriau, berniuką, našlaitį, kuris kaip ir 
aš Mokėsi muzikos kažkieno globos ir užuojautos dėka ir kuris 
taip kaip ir aš praleisdavo gatvėje ištisas dienas. Mūsų draugys- 
tė arba mūsų meilė — juk tai vienas ir tas pats — buvo tyras ir 
nuostabus jausmas. Mudu vieni klaidžiodavom po gatves tom 
valandom, kurios nebūdavo paskirtos muzikai. Motutė, kuri tuš- 
čiai mėgino išskirti mus, pagaliau sutiko pripažinti mūsų abipusį 
jausmą, bet, gulėdama mirties patale, privertė pasižadėti, kad iš 
karto susituoksime, kai tik uždirbsime pakankamai pinigų šei- 
Imai išlaikyti. 

Kai man buvo aštuoniolika ar devyniolika metų, dainavau 
jau gana neblogai. Grafas Dzustinjanis, aukštos kilmės venecijie- 
tis, San Samuelės teatro savininkas, kartą išgirdo, kaip aš giedu 
bažnyčioje, ir pakvietė mane pagrindinėms rolėms, norėdamas 
pakeisti Korilę — gražią moterį ir prityrusią dainininkę, kuri iki 
to laiko buvo jo meilužė, bet pasirodė esanti neištikima. Šitas 
pats Dzustinjanis ir buvo mano sužadėtinio Andzoleto globėjas. 
Andzoletą pakvietė pagrindiniams vyriškiems vaidmenims tuo 
pačiu metu kaip ir mane. Pirmieji mūsų pasirodymai praėjo su 
didžiuliu pasisekimu. Andzoletas turėjo nuostabų balsą, puikius 
įgimtus gabumus ir žavingą išvaizdą; jį globojo pačios gražiau- 
sios damos. Tačiau jis buvo tingus, neturėjo tokio prityrusio ir 
uolaus mokytojo kaip aš. Jo pasisekimas nebuvo toks didelis kaip 
mano. Iš pradžių jis dėl to susikrimto, vėliau- pajuto apmaudą,. 
galų gale ėmė pavydėti, ir taip aš praradau jo meilę. 

— Ar gali būti? — sušuko princesė— Dėl tokios niekingos 
priežasties? Vadinasi, jis buvo labai blogas žmogus. 

— Deja, princese, ne. Bet jis troško pasisekimo, kaip ir visi 
artistai. Andzoletas ėmė siekti Korilės palankumo; o ji tuo metu 
buvo patekusi į nemalonę, todėl kupina pagiežos, ir ji atėmė iš 
manęs Andzoleto širdį, o jį patį greit išmokė, kaip įžeisti ir 
įskaudinti manąją. Vieną vakarą maestro Porpora — o jis Visuo- 
met nepritarė Mūsų meilei, nes, jo nuomone, moteris, kad tap- 
tų įžymia artiste, turi atsisakyti visų širdies polėkių ir aistrų, — 
taigi maestro Porpora padėjo man įsitikinti Andzoleto, neištiki- 
mybe. O kitą vakarą pats grafas Dzustinjanis prisipažino mane 
mylįs, kas buvo visai netikėta ir be galo mane įžeidė. An- 
dzoletas apsimetė, kad pavyduliauja manęs, kad tiki, jog aš 
nusileidau grafui... Jis tiesiog norėjo nutraukti su manim san- 
tykius. Naktį aš pabėgau iš namų ir atėjau pas savo moky- 
toją. Šitas žmogus moka greitai apsispręsti, o mane jis išmokė 
taip pat greitai įvykdyti tai, kas nuspręsta. Jis davė man reko- 
mendacinių laiškų ir nedidelę sumą pinigų, išaiškino kelionės 

maršrutą, pasodino į gondolą, palydėjo iki miesto ribos, ir auš- 
tant aš viena patraukiau į Bohemiją. 


— Į Bohemiją! — pakartojo ponia fon Kleist, apstulbinta 
Porporinos ryžto ir dorybingumo. 
— Taip, ponia, — patvirtino įaunoji mergina,— savo — kla- 


jojančių artistų kalba, mes dažnai sakom „bastytis po Bohemi- 
ją“, o tai reiškia atsiduoti likimui, pasiryžti gyventi rizikingą, 
skurdų, pilną varginančių darbų čigonų gyvenimą, kurio toli 
gražų nepavadinsi nepriekaištingu. Bet aš išvykau ne į tą simbo- 
linę Bohemiją, į kurią likimas atrodytų ir pasiuntė mane, o į 
vargšę riterišką čekų šalį, į Huso ir Žižkos tėvynę, į Bėmervaldą !, 
žodžiu, į Milžinų pilį, kur mane svetingai sutiko visa Rudolštad- 
tų šeima. 

— Kodėl tu važiavai būtent pas juos“ — paklausė princesė, 
kuri klausėsi labai įdėmiai.— Ar prisiminė jie, kad jau matė ta- 
ve, kai buvai mažytė? 

— Ne. Ir aš taip pat visai buvau užmiršus apie tai. Tik daug 
vėliau grafas Albertas atsitiktinai prisiminė pats ir priminė man 
šį nedidelį nuotykį. Dalykas tas, kad mano mokytojas Porpora, 
būdamas Vokietijoje, labai susidraugavo su šeimos galva — di- 
džiai gerbiamu Kristianu Rudolštadtu. O jaunajai baronaitei 
Amalijai buvo reikalinga guvernantė ar, tikriau, kompanionė, 
kuri, apsimesdama, kad moko muzikos, padėtų išsklaidyti Ryzen- 
burgoŽ rūstumą ir nuobodulį. Jos kilnūs ir geri giminaičiai pri- 
ėmė mane draugiškai, beveik giminiškai. Kad ir kaip norėjau, 
bet nieko neišmokiau savo dailutės ir kaprizingos mokinės, ir... 

— Ir grafas Albertas pamilo tave, kaip ir reikėjo tikėtis. 

— Deja, princese, aš negaliu taip lengvabūdiškai kalbėti apie 
šią rimtą ir liūdną istoriją. Grafas Albertas buvo laikomas pami- 
šėliu. Entuziastinga širdis, kilnus protas, o drauge nesuprantami, 
liguisti vaizduotės keistumai. 

— Siupervilis pasakojo man, bet pats jis visu tuo netiki, ir 
aš nieko nesupratau. Ejo kalbos, kad jaunasis grafas turi kaž- 
kokių antgamtinių sugebėjimų, pranašauja, yra aiškiaregys, gali 
pasidaryti nematomas... Jo šeima pasakodavo neįtikimiausius 
dalykus... Bet juk visa tai neįmanoma, ir, tikiuosi, tu irgi tuo 
netiki. 

— Nekamuokite manęs, princese, ir neverskite sakyti savo 
nuomonės apie tai, ko neįstengiu suprasti. Aš mačiau keisčiausių 
dalykų, ir kartais man atrodydavo, jog grafas Albertas yra ne- 
žemiška būtybė. O būdavo ir taip, kad regėdavau tik nelaimin- 
gą žmogų, iš kurio kaip tik dėl jo dorybių pertekliaus atimta 
proto šviesa. Bet niekada jis man neatrodė paprastas mirtingasis. 
Karštligiškai kliedėdamas ir ramiai nusiteikęs, pagautas susiža- 
vėjimo ar nugrimzdęs į nusivylimą, visada jis man buvo pats 


' Boehmer-Wald — Bohemijos Miškas (vok.). 
2 Riesenburg — Milžinų pilis (vok.). 

geriausias, pats teisingiausias, išmintingiausias ir labiausiai apsi- 
švietęs, pats poetiškiausias ir labiausiai įkvėptas Žmogus visame 
pasauly. Žodžiu, aš visada galvosiu apie jį ir tarsiu jo vardą su 
giliausia pagarba bei didžiausiu grauduliu, tačiau drauge ir su 
tam tikru baimės virpesiu: juk aš nesu visiškai nekalta dėl jo 
mirties. ž 

— Nusišluostyk savo puikiąsias akis, mieloji grafiene, su- 
kaupk visą ryžtą ir tęsk. Patikėk, kad aš klausausi tavęs be men- 
kiausio ironijos šešėlio ir be niekingo lengvabūdiškumo. 

— Jis pamilo mane, bet aš apie tai ilgai nė neįtariau. Jis nie- 
kad su manim nesikalbėdavo ir, rodės, netgi nepastebėjo, kad esu 
pilyje. Ko gero, pirmą kartą jis atkreipė dėmesį į mane, kai iš- 
girdo dainuojant. Reikia jums pasakyti, jog jis pats buvo pui- 
kus smuikininkas, ir net neįmanoma įsivaizduoti, kaip tobulai 
jis griežė. Beje, esu tikra, kad Ryzenburge buvau vienintelė gir- 
dėjusi, kaip groja grafas Albertas, nes jo šeima net neįjtarė apie 
neprilygstamą grafo talentą. Taigi jo meilė man gimė iš susiža- 
vėjimo ir meilės muzikai ir iš to, kad jos kerus mūsų širdys 
jautė vienodai. Jo pusseserė baronaitė Amalija — jie buvo su- 
žadėti jau du metai — supyko ant manęs, nors irgi nemylėjo jo. 
Ji išsakė man savo apmaudą į akis, tačiau be pykčio, nes, kad 
ir turėdama trūkumų, buvo gana kilni. Alberto šaltumas, liūde- 
sys, viešpatavęs pilyje — visa tai jai nusibodo ir vieną gražų ry- 
tą ji paliko mus, pasigrobdama, jeigu taip galima pasakyti, ba- 
roną Frydrichą — savo tėvą, grafo Kristiano brolį. Baronas bu- 
vo geras žmogus, tačiau ribotas, turėjo tingų protą, naivią širdį, 
buvo karštas medžiotojas ir savo dukters vergas. 

— Bet tu nieko nepasakoji apie grafo Alberto sugebėjimą 
tapti nematomu, apie tai, kaip jis dingdavo dvi tris savaites, 
o paskui staiga atsirasdavo, manydamas ar apsimesdamas manąs, 
jog niekur nebuvo išėjęs, kaip jis po to nenorėdavo pasakyti, ką 
veikė tuo metu, kai visi jo ieškojo pilies apylinkėse. 

— Na, jeigu jau ponas Siupervilis papasakojo jums apie šį 
keistą ir tarytum nepaaiškinamą reiškinį, atskleisiu paslaptį — 
juk padaryti tai galiu aš viena, nes apie ją nežinojo niekas, be 
mūsų su grafu Albertu. Netoli Milžinų pilies yra kalnas, vadina- 
mas Šrekenšteinu. Jo gilumoje yra urvas, o už jo keletas slaptų 
patalpų. Šis keistas požeminis statinys liko iš husitų laikų. Alber- 
tas, kuris išstudijavo daugelį gana drąsių, netgi mMistiškų filoso- 
finių ir religinių srovių, širdyje buvo tikras husitas arba, tikriau, 
taboritas. Pagal motinos liniją būdamas karaliaus Georgo Po- 
debrado palikuonis, jis išlaikė ir išplėtojo savyje tą nacionalinės 
nepriklausomybės ir evangeliškos lygybės troškimą, kurį Jano 
Huso pamokslai ir Jano Žižkos pergalės įdiegė Čekijos gyvento- 
jams... 

— Kaip jinai samprotauja apie istoriją ir filosofiją, — sušuko 
princesė, žvilgtelėjusi į ponią fon Kleist.— Ar galėjau įtarti, kad 

aktorė išmano šiuos dalykus ne prasčiau negu aš, visą gyvenimą 
studijavusi juos iš knygų? Neveltui sakiau tau, fon Kleist, kad 
tarp šių būtybių — o juk artistai laikomi žemesniuoju visuome- 
nės sluoksniu — yra didelių protų, lygių tiems, kuriuos mes su 
tokiom pastangom ir tokiom sąnaudom ugdom aukščiausiuose 
sluoksniuose, o gal ir pranašesnių už juos. 

— Deja, princese! — paprieštaravo Porporina.— Aš labai ne- 
išsilavinusi ir iki gyvenimo Ryzenburge niekada nieko neskaity- 
davau, bet pilyje tiek būdavo kalbama apie šiuos dalykus ir man, 
kad suprasčiau, kas dedasi Alberto mintyse, teko tiek daug apie 
juos mąstyti, kad galų gale susidariau šiokią tokią nuomonę. 

— Taip, žinoma, bet tu ir pati tapai mistike ir truputį išėjai 
iš proto, brangioji Porporina! Gali žavėtis Jano Žižkos žygiais ir 
respublikoniška Čekijos dvasia — galbūt aš ne mažesnė respub- 
likoniškų idėjų šalininkė, nes meilė ir man atvėrė dalykus, prie- 
šingus visam tam, ką apie liaudies teises, atskirų individualybių 
reikšmę man stengėsi įteigti mokytojai. Tačiau aš nepritariu pa- 
garbai, kurią tu jauti taboritų fanatizmui, jų aistringam krikščio- 
niškos lygybės siekimui. Visa tai absurdiška, neįgyvendinama 
ir veda prie žiaurumo ir prievartos. Tegul būna verčiami sostai, 
aš sutinku ir netgi... pasiruošusi prisidėti, jeigu reikės! Tegul 
bus kuriamos tokios respublikos kaip Spartos, Atėnų, Romos ar- 
ba Senosios Venecijos, — tai aš galiu suprasti. Tačiau tavo krau- 
geriški ir nevalyvi taboritai taip pat nežavi manęs kaip ir blogą 
šlovę užsitraukę valdensai, kaip bjaurieji Miunsterio anabaptis- 
tai ir senosios Vokietijos pikartai. 

— Aš girdėjau iš grafo Alberto, kad tai ne visai vienas ir 
tas pats, — kukliai paprieštaravo Konsuela,— bet nedrįstu ginčy- 
tis su jūsų didenybe, nes jūs nuodugniai studijavote šiuos daly- 
kus. Jūs čia turite istorikų ir mokslininkų, kurie tyrinėja pana- 
šius svarbius klausimus, ir geriau negu aš galite spręsti, kiek 
jų nuomonė teisinga ir išmintinga. Ir vis dėlto man atrodo, kad 
net jeigu turėčiau galimybę mokytis pas pačius žymiausius pro- 
ftesorius, vis tiek likčiau ištikima savo simpatijoms. Bet tęsiu sa- 
vo pasakojimą. 

— Taip, dovanok, kad nutraukiau tave savo nuobodžiais 
samprotavimais. Pasakok toliau. Taigi grafas Albertas, susižavė- 
jęs savo protėvių žygdarbiais (o tai yra visiškai suprantama ir 
atleistina), įsimylėjęs tave, kas, beje, ne mažiau natūralu ir tei- 
sėta, negalėjo leisti, kad tu Dievo ir žmonių akyse nebūtum lai- 
koma lygia jam. Jis buvo visiškai teisus, bet tai dar ne priežas- 
tis bėgti iš tėvų namų ir varyti į neviltį savo artimuosius. 

— Kaip tik apie tai aš ir ketinu papasakoti, — tarė Konsue- 
la.— Jis jau seniai pradėjo lankytis husitų oloje, slypinčioje 
Šrekenšteino gelmėse. Jis mėgo ten svajoti ir mąstyti, ir jam 
ypač patiko tai, kad tik jis ir dar vienas vargšas išprotėjęs vals- 
tietis, einantis ten kartu su juo, žinojo apie šitas požemines 

patalpas. Albertas priprato pasitraukti tenai kiekvieną kartą, kai 
dėl kokių nors šeimyninių nemalonumų ar stipraus susijaudinimo 
prarasdavo sugebėjimą kontroliuoti savo poelgius. Jausdamas, 
kad artėja toks priepuolis ir nenorėdamas skaudinti artimųjų 
savo beprotybe, jis pabėgdavo į Šrekenšteiną požemine landa, 
prasidedančia šulinyje, kuris buvo vidury gėlyno, žydinčio neto- 
li jo kambarių. Atsidūręs savo mėgstamoje oloje, Albertas už- 
miršdavo laiką, nepastebėdavo, kaip slenka valandos, dienos, 
savaitės. Globojamas valstiečio Zdenkos, svajotojo su poeto sie- 
la, kurio egzaltacija buvo kažkuo panaši į jo paties, grafas Al- 
bertas prisimindavo, kad reikia grįžti į dienos šviesą, pas arti- 
muosius, tik tada, kai priepuoliai pasibaigdavo, ir, deja, šitie 
priepuoliai darėsi vis stipresni ir ilgesni. Ir štai kartą Albertas 
buvo dingęs taip ilgai, kad visi manė jį žuvus, ir tada aš nu- 
sprendžiau surasti jo priebėgą. Dėl to man teko patirti didelių 
pavojų ir kančių. Aš nusileidau į tą šulinį, iš kurio vieną sykį 
naktį — aš tai Mačiau iš nuošalios vietos — išlipo Zdenka!l Ne- 
žinodama kelio, aš vos nežuvau tose požeminėse landose. Galų 
gale radau Albertą, man pavyko pabudinti jį iš nesveiko užsimir- 
šimo, aš parvedžiau jį pas artimuosius ir priverčiau prisiekti, 
kad niekad be manęs negrįš į lemtingąją olą. Jis nusileido, ta- 
čiau pasakė, jog tai reiškia pasmerkti jį mirčiai. Ir jo pranašystė 
išsipildė. 

— Ką tu kalbi! Juk, priešingai, tai reiškė grąžinti jam gy- 
venimą. 

— Ne, princese, tam aš turėjau įstengti jį pamilti, o ne tapti 
jo kančių šaltiniu. 

— Kaip! Vadinas, tu nemylėjai jo? Tu nusileidai į šulinį, tu 
rizikavai gyvybe toje požeminėje kelionėje. .. 

— Per kurią beprotis Zdenka, kuris saugojo šeimininką išti- 
kimai kaip šuo, vos neužmušė manęs, nes nesuprato mano tiks- 
lų. Aš vos nežuvau verpetuojančiam sraute. Albertas ne iš karto 
pažino mane ir ko neužkrėtė savo beprotyste: baimė ir susijau- 
dinimas padaro žmogų imlesnį haliucinacijoms. Paskui priepuo- 
lis jam atsinaujino, jis vėl atvedė mane į požemį ir vos nepaliko 
ten vienos. Ir visa tai aš pakėliau nejausdama Albertui meilės. 

— Tai gal norėdama padėti jam atsikratyti ligos, tu davei 
įžadus savo Paguodos Dievo Motinai. 

— Taip, iš tikrųjų kažkas tokio,— atsakė Porporina su liūd- 
na šypsena.— Nuoširdi užuojauta jo šeimai ir jam pačiam, gal- 
būt romantiška tikrosios draugystės aureolė, bet nė menkiausios 
kibirkštėlės meilės, — bent jau — nieko panašaus į mano ankstes- 
nę aklą, svaiginančią ir palaimingą meilę nedėkingajam Andzo- 
letui, kuri prieš laiką išdžiovino mano širdį... Ką dar jums pasa- 
kyti, princese? Po šito siaubingo nuotykio aš susirgau karštinė 
ir buvau per plauką nuo mirties. Mane išgelbėjo Albertas — 
juk jis ne tik talentingas muzikantas, bet ir puikus gydytojas. 

Man iš lėto sveikstant, o jam nuoširdžiai rūpinantis manimi, tarp 
mūsų gimė broliško artumo jausmas. Aš visiškai pasitaisiau. Jo 
tėvas palaimino mane ir ėmė elgtis kaip su mylima dukterimi. 
Net senoji kuprota Alberto tetulė, kanauninkė Venceslava, gera 
kaip angelas, tačiau turinti daugybę aristokratiškų prietarų, su- 
sitaikė su mintimi, kad aš būsiu priimta į jų šeimą. Albertas mal- 
davo mano meilės. Grafas Kristianas dabar tapo savo sūnaus ad- 
vokatu. Aš buvau sujaudinta, išgąsdinta. Albertą aš mylėjau, 
kaip mylima dorybė, tiesa, tobulumas, bet jis vis dar kėlė man 
baimę; man buvo nemaloni mintis, kad galiu ištekėti, tapti gra- 
fiene ir tuo nustatyti prieš Albertą ir jo šeimą visą vietinę aris- 
tokratiją, o pati būti apkaltinta turėjusi niekingų ir savanaudiš- 
kų paskatų. O, be to — prisipažinsiu šį, rodos, vienintelį ma- 
no nusikaltimą! Man buvo gaila skirtis su savo profesija, lais- 
ve, su savo senuoju mokytoju, su artistės karjera, su šita jaudi- 
nančia teatro arena, kur aš pasirodžiau vieną akimirką, kad 
blykstelėčiau ir užgesčiau lyg meteoras; su ta įkaitusia scena, 
kur sudužo mano meilė, kur aš tapau nelaiminga, su scena, ku- 
rią norėjau keikti ir niekinti visą gyvenimą ir kurią tačiau sap- 
nuodavau ištisas naktis — ir su aplodismentais, ir su švilpi- 
mais. .. 

Jums, princese, tikriausiai tai atrodo keista ir verta paniekos, 
bet jeigu buvai nuo vaikystės ruošiama teatrui, jeigu visą gy- 
venimą plušėjai, svajodama apie scenos mūšius ir pergales, jei- 
gu pagaliau laimėjai savo pirmąjį mūšį, tada... tada mintis, kad 
niekad daugiau negrįši į sceną, gali atrodyti tokia pat baisi, kaip 
jums, brangioji Amalija, būtų baisi mintis, kad tik vaidinsite 
princesę scenoje, kaip dabar aš — dukart per savaitę... 

— Tu klysti, mano drauge. Kokia nesąmonė. Juk jeigu aš ga- 
lėčiau iš princesės pavirsti aktore, ištekėčiau už Trenko ir bū- 
čiau laiminga. O tu nenorėjai iš aktorės virsti princese, kad tap- 
tum Rudolštadto žmona. Taip, dabar matau, kad tu jo nemylė- 
jai! Bet čia ne tavo kaltė. .. Širdžiai neįsakysi! 

— Kaip norėčiau, princese, įtikinti save, kad šitas aforizmas 
teisingas, — tada mano sąžinė būtų rami. Bet aš plūkiuosi prie šio 
uždavinio visą gyvenimą ir vis dar neišsprendžiau jo. 

— Tai svarbus klausimas, — tarė princesė,— ir kaip abatė, aš 
turiu pamėginti išreikšti savo nuomonę apie tokius sąžinės prie- 
kaištus. Tu abejoji, kad meilė laisva. Vadinas, manai, jog ji ga- 
li paklusti proto balsui. 

— Taip turėtų būti. Tauri širdis turėtų įstengti pajungti savo 
aistrą protui, bet, suprantama, ne tam vulgariam protui, kuris 
gimdo beprotybes ir melą, o kilniam sugebėjimui atskirti ir pasi- 
rinkti — tai yra grožio meilei ir tiesos siekimui. Štai jūs, prince- 
se, kaip tik ir esate gyvas patvirtinimas to, ką kalbu, ir jūsų 
pavyzdys —tai nuosprendis man. Gimusi sostui, jūs paaukojote 
netikrą didybę dėl tikros aistros, kad galėtumėt karaliauti širdy, 

vertoje jūsų širdies. O man, irgi gimusiai tapti karaliene (scenos 
karaliene), neužteko ryžto ir kilnumo su džiaugsmu paaukoti 
šios netikros šlovės blizgučių dėl ramaus gyvenimo ir tauraus 
prieraišumo, kurie manęs laukė. Aš buvau pasiryžusi padaryti 
tai iš atsidavimo, bet ne be skausmo, ne be baimės. Ir grafas 
Albertas, jausdamas kankinantį mano nerimą, nepanorėjo priimti 
mano sutikimo kaip aukos. Jis troško liepsningo susižavėjimo, 
abipusio džiugesio, širdies, nekankinamos dvejonių. Aš neturė- 
jau teisės jo apgaudinėti. O ar įmanoma apgauti tokiuose daly- 
kuose? Todėl paprašiau neskubinti manęs, ir šis prašymas buvo 
patenkintas. Aš pažadėjau padaryti viską, ką galiu, kad mano 
meilė taptų tokia kaip jo. Buvau tada nuoširdi, tačiau su siau- 
bu jaučiau, kaip noriu išsivaduoti nuo sąžinės balso, privertusio 
duoti šį baisų pažadą. 

— Keista mergina! Kertu lažybų, kad tu vis dar myli tą 
kitą. 

— O Dieve! Aš buvau tikra, kad nebemyliu jo, tačiau vieną 
rytą, laukdama ant kalno Alberto, kad kartu eitume pasivaikš- 
čioti, staiga išgirdau dainą, kurios andai mokiausi kartu su An- 
dzoletu ir, svarbiausia, pažinau tą širdį jaudinantį balsą, kurį taip 
mylėjau, ir Venecijos tartį, tokią mielą mano ausiai. Pasižiū- 
rėjau apačion ir išvydau raitelį. Tai buvo jis, princese, tai bu- 
vo Andzoletas. 

— Bet kam, dėl Dievo meilės, jis atvyko į Čekiją? 

— Vėliau sužinojau, kad jis nutraukė savo kontraktą ir pa- 
bėgo iš Venecijos, vengdamas grafo Dzustinjanio keršto. Greitai 
pasisotinęs despotiška irzliosios Korilės meile — su ja jis vėl 
sėkmingai dainavo San Samuelės teatre — jis sužavėjo tokią 
Klorindą, mano mokyklos draugę, antraeilę dainininkę, kuri bu- 
vo grafo Dzustinjanio meilužė. Šis aukštuomenės žmogus, vadi- 
nasi, lengvabūdis ir ištvirkęs, atkeršijo jai grįždamas pas Kori- 
lę, tačiau nenutraukdamas ryšių ir su ja. Šios dvigubos intrigos 
įkarštyje Andzoletas, neištvėręs varžovo tyčiojimosi, iš pradžių 
supyko, paskui įtūžo ir vieną gražią vasaros naktį apvertė gon- 
dolą, kur Dzustinjanis kartu su Korile mėgavosi vėsa. Viskas bai- 
gėsi tik šalta vonia,— ne visi Venecijos kanalai gilūs. Tačiau 
Andzoletas, suprasdamas, kad šis pokštas gali nuvesti jį į kalė- 
jimą, pabėgo ir pakeliui į Prahą prajojo pro Milžinų pilį. 

Taigi jis prajojo pro šalį, o aš susitikau su Albertu, kad drau- 
ge aplankytume „šventąsias vietas“, t.y. Šrekenšteino olą, kurią 
jis norėjo dar kartą pamatyti kartu su manim. Aš buvau susi- 
jaudinusi ir liūdna, juk šitoj oloj patyriau tokius baisius sukrė- 
timus. Niūrus būstas, paslaptingas šaltinis, prie kurio Albertas 
pastatė altorių iš husitų kaulų, nuostabūs, širdį draskantys jo 
smuiko garsai, kažkokie migloti būgštavimai, tamsa, prietaringos 
mintys, kurios visuomet apimdavo jį čia ir nuo kurių aš neturė- 
jau jėgų jo apsaugoti... 


-58 


— Sakyk iki galo! Jis laikė save Janu Žižka. Jis tikėjo, kad 
gyvena amžinai ir atsimena tai, kas atsitiko praėjusiais amžiais. 
Žodžiu, jis sirgo ta pačia manija kaip ir grafas de Sen Žermenas, 
ar ne taip? 

— Taip, princese, jeigu jau jūs viską žinote... Ir Alberto ti- 
kėjimas veikė mane taip, kad aš ne tik nemėginau jo perkalbėti, 
o, priešingai, pati buvau kone pasiruošusi persiimti jo Mintimis. 

— Nejaugi, nepaisant tvirtos dvasios, tavo protas toks silp- 
nasį 

— Taip, aš negaliu pasigirti savo -pIoto jėga. Ir iš kur tai jė- 
gai rastis? Tikras, rimtas žinias aš gavau tik iš Alberto. Ar galė- 
jau nepatekti jo įtakon ir nepersiimti jo paklydimais. Jo protas 
slėpė tiek daug aukštų idėjų, kad aš negalėjau atskirti, kurios 
yra klaidingos, o kurios — ne. Atėjusi į olą aš pajutau, kad galiu 
išsikraustyti iš proto. Ypač išsigandau, kai įsitikinau, jog oloje 
nėra Zdenkos. Jis nesirodė jau keletą mėnesių. Kadangi vargšas 
sllpnaprotis vis dar jautė man pyktį, Albertas jį atitolino nuo 
savęs, išvijo, ir, Matyt, jie susibarė, nes Albertą, kaip man atro- 
dė, graužė sąžinė. Gal jis manė, kad, išsiskyręs su juo, Zdenka 
nusižudė. Šiaip ar taip, Albertas kalbėjo apie Zdenką kažkaip 
mįslingai, ir jo paslaptingi nutylėjimai vertė mane drebėti. Aš 
įsivaizdavau (teatleidžia Dievas man už šitą mintį), kad per vie- 
ną iš savo priepuolių Albertas, neįstengęs priversti šio nelaimin- 
gojo atsisakyti ketinimo nužudyti mane, nužudė jį patį. 

— Bet už ką šitas Zdenka taip neapkentė tavęs? 

— Zdenka sakė sapnavęs, kad aš užmušiau grafą Albertą ir 
paskui šokau ant jo kapo. O, princese, jo pikta lemianti prana- 
šystė išsipildė. Meilė man nužudė Albertą, o po savaitės aš jau 
dainavau čia, Berlyne, vienoje iš linksmiausių komiškųjų ope- 
rų. Tiesa, aš taip elgiausi ne savo valia, širdį man slėgė baisus 
akmuo, tačiau tragiška Alberto gyvenimo pabaiga atitiko bai- 
siuosius Ždenkos žodžius. 

— Išties tavo pasakojimas toks siaubingas, kad aš jau nieko 
nesuprantu. Bet vis dėlto tęsk. Tikriausiai paskui viskas paaiš- 
kėst 

— Ne, princese, fantastinis pasaulis, slypėjęs mįslingose Al- 
berto ir Zdenkos sielose, taip ir liks man paslaptimi. Teks ir jums 
pasitenkinti vien tuo, kad sužinosite tolimesnius įvykius. 

— Ach, štai kaip! Bet, tikiuosi, grafas Rudolštadtas neužmu- 
šė savo vargšo juokdario? 

— Zdenka nebuvo Albertui juokdarys, jis buvo draugas siel- 
varto akimirkomis, bičiulis, ištikimas tarnas. Albertas apverkė 
Zdenką, tačiau, laimei, mintis paaukoti vargšą dėl meilės man 
niekada neatėjo jam į galvą. O aš, beprotė, aš, nusidėjėlė, įti- 
kinau save, kad jis įvykdė šitą žmogžudystę. Kauburėlis, nese- 
niai supiltas oloje, kauburėlis, po kuriuo, kaip man pasakė Al- 
bertas, ilsisi tai, kas buvo jam brangiausia iki susitikimo su ma- 

nimi, taip pat ir jo prisipažinimas, kad yra padaręs kažkokį nu- 
sikaltimą — visa tai siaubingai mane išgąsdino. Aš nusprendžiau, 
jog tai Zdenkos kapas, ir išbėgau iš olos, klykdama lyg beprotė 
ir verkdama kaip vaikas. 

— Ko norėti! — įsiterpė ponia fon Kleist.— Aš būčiau tie- 
siog numirusi iš baimės. Ne, toks mylimasis kaip jūsų Albertas 
ne mano skonio. Garbingasai ponas fon Kleistas tikėjo velniais 
ir atnašavo jiems aukas. Tai jis padarė iš manęs tokią bailę, ir 
jeigu nebūčiau pasiryžusi išsiskirti su juo, jis būtų visai išvaręs 
mane iš proto. 

— Na, iš dalies jam tai pavyko, — pasakė princesė Amalija.— 
Bijau, kad tu truputį pavėlavai išsiskirti. Beje, nepertraukim 
mūsų grafienės Rudolštadt. 

— Kai grįžau į pilį drauge su Albertu,— jis ėjo kartu, net 
neketindamas teisintis ar neigti mano įtarinėjimų,— aš radau 
ten... Ką? Atspėkite, princese. 

— Andzoletą! | 

— Jis pasivadino mano broliu ir laukė manęs. Nežinau kaip, 
tačiau pakeliui jis sužinojo, kad gyvenu pilyje ir kad ketinu susi- 
tuokti su Albertu,— tokie gandai sklandė mūsų apylinkėse dar 
tada, kai mes nieko nebuvom nusprendę,— ir pasuko arklį. Ar 
paveiktas apmaudo, ar dėl kibirkštėlės buvusios meilės man, o 
gal tiesiog norėdamas pakenkti, jis staiga nusprendė išardyti šitą 
santuoką ir atimti mane iš grafo. Jis griebėsi visko — maldavi- 
mų, ašarų, savo žavesio, grasinimų. Pažiūrėti atrodžiau tvirta, 
tačiau savo negarbingos širdies gilumoje dvejojau ir jau nebe- 
sitvardžiau: Pasinaudodamas tuo melu, kuris padėjo jam patekti 
į pilį ir kurio aš neišdrįsau paneigti, nors niekada nebuvau pa- 
sakojusi Albertui apie jokį brolį, jis praleido pas mus visą die- 
ną. Vakare senasis grafas paprašė mus padainuoti „Venecijos 
dainų. Šitos mane įdukrinusios šalies dainos pažadino many- 
je prisiminimus apie vaikystę, apie mano tyrą meilę, puikias sva- 
jones, apie prarastą laimę. Aš pajutau, kad vis dar tebemyliu. .. 
ir myliu ne tą, kurį privalau, kurį noriu, kurį žadėjau mylėti. 
Andzoletas tyliai maldavo, kad įsileisčiau jį naktį į savo 
kambarį, grasindamas, kad vis tiek ateis rizikuodamas savo, o 
svarbiausia, mano gyvybe. Aš visada buvau jam tik sesuo ir jis 
puošė savo planą pačiais tauriausiais ketinimais: girdi, jis pasi- 
rengęs paklusti mano nuosprendžiui, jis išvyks auštant ir nori tik 
atsisveikinti su manimi. Aš išsigandau, kad jis gali sukelti pily- 
je triukšmą, kad tarp jo ir Alberto gali kilti kokia nors baisi sce- 
na, kad aš galiu užsitraukti gėdą. Tada priėmiau desperatišką 
sprendimą ir įvykdžiau jį. Vidurnaktį -susirišau į nedidelį ryšulį 
pačius būtiniausius daiktus, parašiau laiškelį Albertui, pasiėmiau 
tą nedidele pinigų sumą, kurią turėjau, išėjau iš kambario, sė- 
dau ant žirgo, kuriuo atjojo Andzoletas, užmokėjau palydovui, 
kad padėtų man pabėgti, perjojau pakeliamąjį tiltą ir pasiekiau 

artimiausią miestą. Arkliu aš jojau pirmą kartą gyvenime. Pra- 
šuoliavusi keturias mylias, paleidau palydovą, prieš tai nukrei- 
pusi jį klaidingu pėdsaku, sakydama, esą lauksiu Andzoleto, ma- 
no vadinamojo brolio, ant kelio į Prahą, o pati nuėjau pėsčia 
Vienos link. Taigi ankstų rytą aš buvau viena, beveik be lėšų, 
nepažįstamoje šalyje ir veržiausi pabėgti kuo toliau nuo tų dvie- 
jų Žmonių meilės, kuri atrodė vienodai pražūtinga. Vis dėlto tu- 
Iiu pasakyti, kad, praėjus keliolikai valandų, nedorėlio Andzole- 
to šmėkla visiems laikams išdilo iš mano sielos, o šviesus kilnio- 
jo Alberto vaizdas lydėjo mane kaip saugumo simbolis ir šviesios 
ateities pažadas per visus kelionės pavojus ir sunkumus. 

— Bet kodėl tu keliavai į Vieną, o ne į Veneciją? 

— Į Vieną neseniai buvo atvažiavęs maestro Porpora — ma- 
no mokytojas, pakviestas mūsų pasiuntinio. Šis norėjo padėti 
jam pasitaisyti piniginius reikalus ir atgauti buvusią šlovę, kuri 
prigeso ir nusisuko nuo jo, nes atsirado meistrų, kuriems geriau 
sekėsi ir kurie buvo šiuolaikiškesni. Laimei, aš susitikau su vie- 
nu nuostabiu jaunuoliu. Tai buvo tikras mzikantas, ir jo laukė 
didi ateitis. Keliaudamas Bohemijos Mišku, jis išgirdo gandus apie 
mane ir nusprendė paprašyti, kad pristatyčiau jį maestro Por- 
porai. Mes drauge patraukėme pėsti į Vieną, neretai išvargdami 
kelionėje, bet dėl to neprarasdami linksmumo ir abipusės bro- 
liškos draugystės. Aš ypač džiaugiausi tuo, kad jis nė neketino 
merginti manęs — tad ir į galvą neateidavo jo saugotis. Aš per- 
sirengiau vyriškais drabužiais ir taip gerai suvaidinau paauglio 
vaidmenį, kad dėl to įvyko daugybė smagių nesusipratimų, o 
vienas iš jų vos netapo lemtingas mums abiem. Kad neužtęsčiau 
savo kalbėjimo, nutylėsiu visa kita, o papasakosiu tik apie šį 
nuotykį, nes žinau, kad jis sudomins jūsų didenybę labiau negu 
visa mano tolimesnė istorija. 

— Numanau, kad dabar tu papasakosi apie jį, — tarė prince- 
sė, pasiremdama alkūnėmis ant stalo ir pastumdama toliau Žva- 
kes, kad geriau matytų Porporiną. 

— Kai mes ėjome Vltavos pakrantėmis, Bavarijos pasienyje 
mus sučiupo jūsų brolio karaliaus verbuotojai, ir mums abiem — 
man ir Haidnui — vėrėsi puiki perspektyva tapti šlovingosios jo 
didenybės armijos ileitistu ir būgnininku. 

— Tu — būgnininkas! — juokdamasi sušuko princesė.— Ach, 
jeigu fon Kleist pamatytų tave taip apsirengusią, iš karto pa- 
mestų galvą, garantuoju. Brolis būtų padaręs tave savo pažu, 
ir vienas Dievas težino, kokias audras tu būtum sukėlus mūsų 
gražuolių širdyse. Bet tu paminėjai Haidną? Man jis žinomas. 
Neseniai gavau kažkokio Haidno sukurtos muzikos, ir, kiek 
prisimenu, ji puiki. Ar tik nebus čia tas pats berniukas, apie 
kurį kalbi? 

— Atleiskite, princese, bet tam berniukui dvidešimt metų, 
nors iš pažiūros — ne daugiau kaip penkiolika. Jis buvo manc 
palydovas kelionėje, nuoširdus ir ištikimas draugas. Vieno miš- 
kelio pakrašty mūsų pagrobėjai apsistojo papusryčiauti, ir mes 
pabėgome. Mus vijosi, tačiau mudu dūmėm kaip kiškiai ir mums 
nusišypsojo laimė pasivyti karietą, kuria važiavo taurus gražuo- 
lis Frydrichas fon Trenkas ir buvęs širdžių ėdikas Godicas ion 
Rosvaldas. | 

— Mano tetulės markgrafienės fon Kulbach vyras? — sušuko 
princesė.— Štai dar viena santuoka iš meilės, fon Kleist! Beje, 
tai vienintelis sąžiningas ir protingas mano storosios tetulės 
žingsnis per visą jos gyvenimą. Koks gi jis, tasai grafas Godi- 
cas? 

Konsuela buvo bepradedanti piešti jai Rosvaldo pilies savi- 
ninko portretą, tačiau princesė nuolat ją nutraukdavo daugybe 
klausimų apie Trenką, apie tai, kaip jis buvo tą dieną apsiren- 
gęs, apie viską, kas jį lietė, o kai Konsuela papasakojo jai, kaip 
Trenkas stojo juos ginti, kaip vos išvengė kulkos, kaip galų gale 
privertė niekšūs bėgti ir išlaisvino vieną vargšą dezertyrą, kurį 
tie vežėsi surištą savo vežime, Amalija pareikalavo, kad viskas 
būtų papasakota iš naujo, su visomis smulkmenomis, kad Porpo- 
Iina pakartotų visus jo žodžius, net pačius nereikšmingiausius. 
Princesės džiaugsmas ir susigraudinimas pasiekė viršūnę, kai ji 
sužinojo, jog Trenkas, sėdėdamas drauge su grafu Godicu ir 
dviem keliautojais karietoje, neatkreipė į Konsuelą jokio dėme- 
sio, O vis nesiliovė dūsaudamas žiūrėti į portretą, slepiamą ant 
krūtinės, ir pasakoti grafui apie savo slaptą meilę vienam aukš- 
tos kilmės asmeniui, kuris yra visas jo gyvenimo džiaugsmas ir 
sielvartas. 

Gavusi pagaliau leidimą tęsti toliau, Konsuela papasakojo, 
kaip graias Godicas, atspėjęs, kad ji moteris, panorėjo už savo 
globą per daug didelės kainos ir kaip jiedu su Haidnu pabėgo, 
atnaujindami savo trumpą, tačiau pilną nuotykių kelionę valti- 
mi, plaukusioje žemyn Dunojumi. 

Paskui ji papasakojo, kaip jiedu užsidirbdavo duoną groda- 
mi — ji dūdele, Haidnas smuiku, — kaip valstiečiai šoko pagal 
jų Muziką ir kaip galų gale jie vieną vakarą užėjo į mažą, dai- 
lią abatiją, kur Konsuela, vis dar persirengusi berniuku, pasiva- 
dino sinjoru Bertoniu, čigonu ir keliaujančiu muzikantu. 


— Šitos abatijos kanauninkas,— tęsė Konsuela,— buvo karš- 
tas muzikos mylėtojas ir nepaprastai geras bei protingas žmo- 
gus. Jis priėmė mus labai svetingai ir net norėjo įsūnyti mane, 
žadėdamas gerą beneficiją, jeigu sutikčiau tapti šventiku. Man 
jau buvo įkyrėję vaidinti vyrą. Šventiko karjera žavėjo lygiai 
taip pat menkai kaip ir galimybė tapti būgnininku, tačiau nepa- 
prastas įvykis privertė mus pratęsti viešnagę pas mūsų mieląjį 
šeimininką. Viena keliautoja, keliavusi pašto karieta, staiga pa- 

juto sąrėmius ties pačiais abatijos vartais ir pagimdė mergaitę, 
kurią paliko jau kitą rytą ir kurią gerasis kanauninkas, mano 
įkalbėtas, nusprendė įdukrinti vietoj manęs. Ją pavadino Andže- 
la pagal tėvo — Andzoleto — vardą, ir ponia Korilė, jos motina, 
išvažiavo į Vieną, kad pamėgintų gauti angažementą į rūmų teat- 
rą. Ji gavo tą angažementą, atimdama jį iš manęs. Kunigaikštis 
fon Kaunicas pristatė ją imperatorei Marijai Teresei kaip gar- 
bingą našlę, o aš buvau atstumta, nes kilo įtarimas, kad esama 
neleistino ryšio tarp manęs ir Jozefo Haidno, kuris mokėsi pas 
Porporą ir gyveno tame pačiame name kaip ir mes. 

Konsuela smulkiai pavaizdavo savo susitikimą su didžiąja 
imperatore. Princesė smalsiai klausėsi pasakojimo apie šitą ne- 
paprastą moterį, kurios dorumu Berlyne niekas nenorėjo tikėti 
ir manė, kad jos meilužiai yra kunigaikštis fon Kaunicas, dakta- 
ras Van Svitenas ir poetas Metastazijas. 

Paskui Konsuela papasakojo apie savo susitaikymą su Kori- 
1e,— jo priežastis buvo Andžela — ir apie savo debiutą impera- 
toriškojo teatro scenoje, kur ji atliko pagrindinę rolę. Šį debiu- 
tą surengė vis ta pati Korilė, keista mergina, pajutusi sąžinės 
graužimą ir apimta netikėto kilnumo. Ji papasakojo ir apie tau- 
rIią švelnią draugystę, kuri užsimezgė Venecijos pasiuntinio na- 
muose tarp jos ir barono fon Trenko, ir kuo smulkiausiai išaiški- 
no, kaip, atsisveikindama su jaunuolių, ji sugalvojo sutartinį 
ženklą, su kurio pagalba ateityje jiedu galėtų palaikyti ryšį, jei- 
gu Prūsijos karaliaus persekiojimai sukeltų būtinybę naudoti 
konspiraciją. Tuo sutartiniu ženklu tapo vienas natų sąsiuvinys, 
jo puslapiai turėjo būti viršeliai ir atstoti parašą tuose laiškuose, 
kuriuos Trenkas ketino pasiųsti Porporinai, kad ši perduotų jo 
meilės objektui. Štai kaip, pasakė Porporina, vienas iš šitų pus- 
lapių ir leido jai suprasti, koks svarbus yra gautas paslaptinga- 
sis laiškas, skirtas princeseį. 

Suprantama, šios smulkmenos užėmė daugiau laiko negu vi- 
sas likęs pasakojimas. Ir pabaigoje, vaizduodama, kaip drauge su 
Porpora keliavo iš Vienos ir susitiko Moravijoje, ištaigingoje Ros- 
valdo pilyje su Prūsijos karaliumi, persirengusiu paprasto kari- 
ninko munduru bei pasivadinusiu baronu fon Kreicu, Konsuela 
buvo priversta paminėti vieną svarbią paslaugą, kurią ji padarė 
monarChui, neturėdama nė menkiausio supratimo, kokiam aukš- 
tam asmeniui tai daro. 

— Visa tai man ypač įdomu,—tarė ponia fon Kleist.— Fon 
Pelnicas, tas baisus plepys, kaip paslaptį pranešė man, kad per 
vakarienę prieš keletą dienų jo didenybė paskelbė savo sve- 
čiams, esą jo draugiškumas nuostabiajai Porporinai turi daug 
gilesnes šaknis negu akimirkos susižavėjimas. 

— O tuo tarpu aš juk nepadariau nieko nepaprasto, — paprieš- 
taravo grafienė Rudolštadt.— Aš tik pasinaudojau įtaka, kurią 
turėjau vienam vargšui fanatikui, ir sutrukdžiau jam užmušti ka- 

ralių. Karlas — tas pats čekų milžinas, kurį baronas fon Tren- 
kas išplėšė iš verbuotojų rankų drauge su manimi, — ėmė tarnau- 
ti grafui Godicui. Jis pažino karalių ir nusprendė atkeršyti jam 
už žmoną ir vaiką, kuriuos nužudė skurdas bei sielvartas, kai jis 
buvo išvežtas antrą kartą. Laimei, šitas žmogus neužmiršo, kad 
aš irgi prisidėjau prie jo išgelbėjimo ir kažkada daviau jo Žžmo- 
nai truputį pinigų. Jis paklausė mano įkalbinėjimų, ir man pa- 
vyko atimti iš jo šautuvą. Karalius, kuris buvo pasislėpęs kai- 
myninėje pavėsinėje, girdėjo viską — jis man tai papasakojo 
vėliau — ir bijodamas, kad žudiko vėl neapimtų įtūžio priepuolis, 
išjojo kitu keliu, ne tuo, prie kurio jo ketino tykoti Karlas. Ka- 
ralius jojo vienas — jį lydėjo tik ponas fon Budenbrokas, ir visai 
galimas daiktas, kad toks puikus šaulys kaip Karlas, nebūtų pra- 
šovęs pro šalį; šventėje, kurią tą patį rytą mūsų garbei buvo 
surengęs grafas Godicas, Karlas mano akyse tris kartus pataikė 
į balandį ant smaigo. 

— Kas žino,— susimąsčiusi ištarė princesė,— kaip šita nelai- 
mė būtų paveikusi Europos politiką ir atskirų žmonių likimus! 
O dabar, brangioji Rudolštadt, rodos, žinau tavo istorijos pabai- 
gą iki pat grafo Alberto mirties. Prahoje tu susitikai su baro- 
nu — jo dėde, kuris atvežė tave į Milžinų pilį, ir Albertas tavo 
akyse mirė nuo džiovos, prieš tai spėjęs susituokti su tavim mir- 
ties patale. O tu taip ir neįstengei jo pamilti? 

— Deja, princese, aš pamilau jį per daug vėlai ir buvau skau- 
džiai nubausta už savo dvejones ir aistrą teatrui. Porpora, mano 
mokytojas, nuslėpė paskutinius Alberto laiškus, apgavo mane dėl 
jo ketinimų, ir štai, nusprendusi, kad grafas jau išsigydė nuo sa- 
vo lemtingos meilės, aš, primygtinai prašoma maestro, pasiro- 
džiau Vienos teatre, pasidaviau scenos žavesiui ir, laukdama 
kvietimo į Berlyną, pradėjau vaidinti Vienoje taip, tarsi būčiau 
apsvaigusi. 

— Ir su didžiausiu pasisekimu! — pridūrė princesė.— Mes tai 
žinome. 

— Su apgailėtinų ir pražūtingų pasisekimu,— paprieštaravo 
Konsuela.— Jūsų didenybė žino ne viską. Juk Albertas slapta at- 
vyko į Vieną, jis matė, kaip aš vaidinu; sekdamas tarsi nema- 
tomas šešėlis kiekvieną mano žingsnį, jis kartą išgirdo, kaip aš 
už kulisų pasakiau Haidnui, kad negalėčiau atsisakyti savojo 
meno be karčių apgailestavimų. O tuo tarpų aš mylėjau Alber- 
tą! Prisiekiu, aš supratau, kad atsisakyti jo man būtų dar sun- 
kiau negu savojo pašaukimo, ir aš parašiau jam apie tai, bet Por- 
pora, manęs, jog meilė — chimera ir beprotybė, nutvėrė mano 
laišką ir sudegino jį. Albertą radau mirštantį nuo greitosios džio- 
vos. Aš atidaviau jam savo ranką, bet neįstengiau grąžinti jo 
gyvenimui. Mačiau, kaip jis guli ištaigingoj lovoj, aprengtas 
kaip viduramžių didikas, toks nuostabus mirties glėby, ramus 
kaip atlaidumo angelas, bet aš nepalydėjau jo į paskutinę kelio- 

nę. Palikau jį ant katafalko pilies koplyčioje, saugojamą Zdenkos, 
šito apgailėtino pranašo. Jis ištiesė man ranką, juokdamasis ir 
džiaugdamasis, kad Albertas miega taip ramiai. Kaip tik jis, 
daug pagarbesnis, daug ištikimesnis draugas negu aš, nunešė 
karstą į Alberto protėvių rūsį, nesuprasdamas, jog jis jau nie- 
kad neatsikels iš to amžino poilsio guolio! O aš — aš išvažiavau, 
paklusdama maestro Porporai, ištikimam, tačiau rūsčiam drau- 
gui, kurio širdis buvo tėviška, bet nepalaužiama, su Porpora, ku- 
Iris šaukė man kone ties mano vyro karstu: „Šį šeštadienį tu pa- 
sirodysi ,,Linksmuosiuose muzikantuose!" 


 — Taip, toks yra artisto gyvenimas! — pasakė princesė, nu- 
sibraukdama ašarą, mat Porporina raudojo baigdama savo istori- 
ją. — Bet tu net neužsiminei, brangioji Konsuela, apie patį pui- 


kiausią savo gyvenimo poelgį, apie kurį susižavėjęs kalbėjo Siu- 
pervilis. Kad nereiktų skaudinti senosios kanauninkės ir kad 
liktum ištikima savo romantiškam nesavanaudiškumui, tu atsisakei 
titulo, palikimo, vardo. Tu pareikalavai, kad Siupervilis ir Porpo- 
ra, vieninteliai šių skubotų jungtuvių liudininkai, laikytų paslap- 
tį, ir atvažiavai čionai tokia pat neturtinga kaip ir anksčiau, to- 
kia pati čigonaitė, kokia buvai visuomet. 

— Ir aktorė iki savo gyvenimo pabaigos! — pridūrė Konsue- 
la.— Tai yra — nepriklausoma, skaisti ir svetima bet kokiai mei- 
lei. Žodžiu tokia, kokia turi būti, anot mano mokytojo nuolatinių 
tvirtinimų, ' ideali mūzų tarnaitė! Jis laimėjo, mano rūstusis mo- 
kytojas! Ir štai aš pasiekiau tą pakopą, ant kurios jįs norėjo ma- 
ne matyti. Tačiau tikrai netapau dėl to nei laimingesnė, nei talen- 
tingesnė. Nuo to laiko, kai nieko nemyliu ir jau nesijaučiu su- 
si mylėti, manyje daugiau nėra neį ugnies, nei įkvėpimo. 

itas ledinis klimatas, šita slegianti rūmų atmosfera stumia ma- 

ne į kažkokią niūrią melancholiją. Porporos nebuvimas, apleis- 
tumo jausmas ir karaliaus užgaida vis užtraukti mano angaže- 
mentą prieš mano valią... juk jums, princese, aš galiu pasakyti 
tai, ar nei 

— Kaip aš galėjau to nesuprasti anksčiau! Vargšas kūdikis, 
visi mano, kad tu didžiuojiesi karaliaus dėmesiu, o iš tikrųjų tu 
jo belaisvė ir vergė, kaip aš, kaip visa jo šeima, kaip jo numy- 
lėtiniai, jo kareiviai. pažai, kaip jo šunys. Taip, tokie karališko 
titulo kerai, tokia aureolė, supanti didžiuosius valdovus! Kokia 
tai sunki našta tiems, xurie eikvoja savo gyvenimą. teikdami 
jiems šviesos spindulius ir švytėjimą! Tačiau, mieloji Konsuela, 
tu dar daug ką turi man papasakoti, ir kai kas mane labai domi- 
na. Tikiuosi, tu atvirai pasakysi man, kokie santykiai sieja tave 
su mano broliu, ir iš pradžių parodysiu atvirumą pati. Laikydama 
tave jo meiluže, aš tikėjausi, jog tu galėsi pasiekti, kad Trenko 
būtų pasigailėta, ir stengiausi susitikti su tavimi, norėdama mūsų 
reikalą atiduoti į tavo rankas. Dabar, kai, dėkui Dievui, mums 
nereikia tavęs šitam tikslui ir aš esu laiminga galėdama mylėti 
tave nesavanaudiškai, man atrodo, tu gali pasakyti viską, nebi- 

jodama susikompromituoti, juo labiau kad, matyti, broliui ne- 
labai sekasi mMerginti tave... 

— Jūsų tonas ir jūsų žodžiai, princese, verčia mane drebė- 
ti — atsakė Konsuela pablykšdama.— Dar tik savaitė praėjo nuo 
to laiko, kai pirmą kartą išgirdau, kaip žmonės, supantys mane, 
rimtais veidais šnibždasi apie tariamą mūsų viešpaties karaliaus 
palankumą savo liūdnai ir droviai valdinei. Iki tol aš niekada ne- 
maniau, kad tarp jo ir manęs, be gyvo pokalbio, maloningo iš 
jo pusės ir pagarbaus iš mano, įmanoma dar Kas nors. Jis rodo 
man draugišką palankumą ir dėkingumą, kurių aš visai neverta 
už savaime suprantamą paslaugą, atsitiktinai padarytą jam Ros- 
valde. Bet nuo to iki meilės — giliausia bedugnė ir, tikiuosi, jis 
net mintyse jos niekad neperžengs! 

— O aš esu tikra, kad bus priešingai. Jis atžarus, pašaipus 
ir familiarus tau, kalbasi su tavim lyg su berniūkščiu, glosto tau 
galvą, kaip glosto savo kurtus. Štai jau keletas dienų, kai jis įti- 
kinėja savo draugus, jog yra tau abejingas. Visa tai įrodo, kad 
jis pasirengęs pamilti tave. Aš gerai jį pažįstu ir garantuoju — 
labai greitai tau teks duoti jam atsakymą. Jeigu tu priešinsies — 
esi žuvusi. Jeigu nusileisi — tuo labiau. Ką tu pasirinksi, kai at- 
eis ta Minutė? 

— Nei viena, nei kita, princese. Aš pasielgsiu taip, kaip el- 
giasi jo rekrutai,— tiesiog pabėgsiu. | 

— Tai nėra lengva, ir be to, aš šito visai nenoriu. Aš taip 
prisirišau prie tavęs, kad, matyt, būčiau pasiryžus dar kartą pa- 
siųsti pas tave verbuotojus. Geriau pagalvokim apie kitą išeitį. 
Tavo padėtis nelengva, ir reikia gerokai pasukti galvą, ką daryti. 
Papasakok man viską, kas atsitiko po grafo Alberto mirties. 

— Jau minėjau poniai fon Kleist, kai ji pirmą kartą suteikė 
man garbę savo apsilankymu, kad, išvažiuodama iš Čekijos, ne- 
tikėtai buvau išskirta su Porpora ties Prūsijos siena. Iki šiol ne- 
zinau, kokia buvo priežastis — ar tai, kad kažko trūko mano mo- 
kytojo popieriuose, ar gal tai, kad karalius aplenkė mus, pasiųs- 
damas įsakymą, atlėkusį stebuklingu greičiu, kuriuo uždraudė 
įleisti Porporą į Prūsijos valdas. Šita mintis, galbūt smerktina, 
iš karto atėjo man į galvą, vos prisiminiau, kaip griežtai ir su 
kokia akiplėšiška drasa maestro gynė Trenko garbę ir smerkė 
karaliaus žiaurumą. Tai įvyko per vakarienę pas grafą Godicą 
Moravijoje, kai karalius, apsimesdamas baronu fon Kreicu, pra- 
nešė mums apic tariamą Trenko išdavystę ir kad jis uždarytas 
Glaco tvirtovėje. 

— Ach, štai kaip! — sušuko princesė— Vadinas, maestro 
Porpora užsitraukė karaliaus nemalonę per Trenką? 

— Karalius nė karto neužvedė kalbos apie maestro Porporą 
su manim, o aš bijau priminti jam, bet aišku viena: nepaisant 
visų Mano prašymų ir jo didenybės pažadų, Porpora taip ir ne- 
buvo pakviestas į Berlyną. 


66 


— Ir niekada nebus,— pasakė Amalija.— Karalius nieko ne- 
pamiršta ir niekada neatleidžia atvirumo, užgavusio jo savimei- 
lę. Šiaurės Saliamonas nekenčia ir persekioja kiekvieną, kuris 
abejoja jo sprendimų neklaidingumu, ir ypač tada, kai tas nuo- 
sprendis būna vien apsimetimas, vien kelianti pasipiktinimą 
dingstis atsikratyti savo priešo. Taigi palaidok šitą svajonę, ma- 
no vaikeli, tu niekada nepamatysi Porporos Berlyne. 

— Nors ir kaip man liūdna be jo, tačiau jau nebenoriu, kad 
jis čia atvyktų, princese. Ir daugiau nesistengsiu išprašyti jam 
karaliaus atleidimą. Šiandien rytą -aš gavau iš savo Mokytojo laiš- 
ką, kur jis praneša, kad jo opera priimta statyti Vienos impe- 
ratoriškajame teatre. Po daugybės nesėkmių jis galų gale pa- 
siekė savo, ir jo kūrinys pagaliau bus repetuojamas. Dabar aš pa- 
ti mieliau vykčiau pas jį į Vieną, tačiau bijau, kad lygiai taip ' 
pat neturiu laisvos valios išvažiuoti iš čia, kaip ir neturėjau jos 
atsisakyti važiuoti į Berlyną. 

— Ką tu nori tuo pasakyti? 

— Prie sienos, pamačiusi, kad mano mokytojas verčiamas 
vėl sėsti į puskarietę ir sukti atgal, aš nusprendžiau važiuoti 
drauge ir nutraukti angažementą su Berlynu. Mane taip papikti- 
no tokių veiksmų grubumas ir aiškus priešiškumas, jog buvau 
pasirengusi sumokėti netesybas ir sunkiai dirbti, kad tik išveng- 
čiau šalies, kur viešpatauja baisus despotizmas. Bet tereikėjo už- 
siminti apie savo ketinimą, ir policijos pareigūnas įsakė man sėsti 
į kitą pašto karietą, paruoštą per akies mirksnį, mus apsupo ka- 
reiviai, kurie būtų įsodinę mane jėga, ir aš su ašaromis akyse 
apkabinau savo mokytoją, pasiryžusi važiuoti į Berlyną, kur at- 
vykau vidurnaktį, sugniužusi iš nuovargio ir sielvarto. Mane 
atvežė į karaliui priklausantį dailutį namelį, esantį visai netoli 
rūmų ir arti operos teatro. Sprendžiant iš visko, jis buvo paskirtas 
man vienai. Ten radau tarnų, pasirengusių pildyti mano nurody- 
mus, ir padengtą vakarienei stalą. Pasirodo, ponui fon Pelnicui 
iš anksto buvo įsakyta viską parengti mano atvykimui. Nespė- 
jau šiek tiek atsipeikėti, kai pasirodė žmogus ir paklausė, ar 
galiu priimti baroną fon Kreicą. Aš paskubėjau duoti sutikimą, 
degdama nekantrumu pasiskųsti tuo, kaip buvo sutiktas Porpora, 
ir paprašyti užlyginti šį įžeidimą. Aš nusprendžiau nepažinti, 
kad baronas fon Kreicas yra Frydrichas II. Juk galėjau šito ne- 
žinoti. Dezertyras Karlas, kaip paslaptį pasakęs, jog ketina už- 
mušti prūsų vyresnįjį karininką, neatskleidė man, kas jis toks, 
šią paslaptį aš sužinojau iš grafo Godico jau po. to, kai karalius 
paliko Rosvaldą. Karalius įėjo toks lipšnus ir linksmas, kokio 
nė karto nemačiau, kai jis gyveno inkognito. Su svetimu vardu, 
svetimoje šalyje jis jautėsi sukaustytas; Berlyne jis, matyt, atga- 
vo visą didybę, derančią jo aukštai padėčiai, kitaip sakant — 
tėvišką gerumą ir didžiadvasišką meilumą, kuriais jis, progai 
pasitaikius, taip puikiai moka papuošti savo galybę. Jis prisiaI- 

tino ir, tiesdamas ranką, paklausė, ar aš atmenu, kad mes jau 
esam susitikę. 

— Taip, pone barone,— atsakiau aš, — ir aš taip pat pamenu, 
kad jūs žadėjote man pagalbą, jeigu jos prisireiks Berlyne. 

Čia aš įsikarščiavusi papasakojau jam, kas atsitiko prie sie- 
nos, ir paklausiau, ar negalėtų jis perduoti karaliui prašymo, kad 
įžeidimas, kurį patyrė garsusis muzikantas, ir prievarta, pavarto- 
ta prieš mane, būtų užlyginti. 

— Užlyginti! — pakartojo karalius ironiškai šypsodamasis.— 
Ir tik tiekt Ar tik nesirengia ponas Porpora iškviesti Prūsijos ka- 
raliaus į dvikovą? O madmuazelė Porporina, ko gero, pareika- 
laus, kad karalius atsiklauptų prieš ją ant kelių? 

Ši kandi pašaipa sustiprino mano apmaudą. 

— Jo didenybė karalius, — atsakiau aš, — gali mano jau patirtą 
sielvartą sustiprinti savo ironija, tačiau aš labiau norėčiau būti 
jam dėkinga, negu bijoti jo. 

Karalius staigiai suspaudė mano ranką. 

— Ach štai kaip! Jūs -norite mane pergudrauti,— pasakė jis, 
įsmeigdamas tiriamą žvilgsnį — Aš maniau, kad jūs tiesi ir atvi- 
raširdiška, 0 jūs, pasirodo, Rosvalde puikiai žinojote, kas aš. 

— Ne, valdove, — atsakiau.— Aš jūsų tada nepažinau, ir ge- 
riau būčiau niekad nepažinus! 

— Aš negalėčiau pasakyti to paties,— švelniai paprieštaravo 
jis.— Juk jeigu ne jūs, tikriausiai. būčiau likęs gulėti kokiame 
nors Rosvaldo parko griovyje. Sėkmė mūšiuose toli gražu neap- 
saugo nuo žmMogžudžio kulkos, ir aš niekada neužmiršiu, kad 
Prūsijos likimas tebėra mano rankose dėka vienos geros širdies, 
kuri neapkenčia niekšingų sąmokslų. Taigi, mieloji Porporina, jū- 
sų prasta nuotaika nesumažins mano dėkingumo. Nusiraminkite 
Ir papasakokite suprantamai, kas būtent sukėlė jūsų nepasiten- 
kinimą, nes aš ne visai susigaudau, apie ką kalbate. 

Galbūt jis tik apsimetė nieko nežinąs, o gal policijos valdi- 
ninkai tikrai rado kokį nors netikslumą mano mokytojo popie- 
riuose, bet karalius labai dėmesingai išklausė mane ir pasakė 
ramiu balsu teisėjo, nenorinčio skelbti nepagrįsto nuosprendžio. 

— Aš viską patikrinsiu ir pranešiu jums. Būtų labai keista, 
jei mano žmonės prisikabintų prie keliautojo be pakankamo pą- 
grindo. Čia kažkoks nesusipratimas. Nesijaudinkite, aš sužinosiu, 
kas ten atsitiko, ir jeigu kas nors viršijo savo įgaliojimus, bus 
nubaustas. 

— Valdove, aš prašau ne to. Aš prašau iškviesti Porporą čio- 
nai. 

— Ir aš pažadu tai padaryti — atsakė jis— O dabar liauki- 
tės raukytis ir papasakokite, kaip jūs sužinojote mano inkognito 
paslaptį. 

Aš nesivaržydama kalbėjausi su karaliumi, ir jis pasirodė 

man toks geras, draugiškas, toks įdomus pašnekovas, kad visas 
mano priešiškumas išsisklaidė, ir aš tik Žavėjausi jo protu, svei- 
ku ir drauge nepaprastu, jo lipšniu ir maloniu elgesiu — nepaste- 
bėjau Mariją Teresę turint tokių savybių, —ir pagaliau jaus- 
mų subtilumu, kuris reiškėsi visuose jo samprotavimuose. 

— Paklausykite,— tarė jis, imdamas skrybėlę, — aš noriu iš 
karto duoti jums draugišką patarimą: niekam nesakykite nei 
apie paslaugą, kurią man padarėte, nei apie mano šios dienos 
vizitą. Nors mano nekantrumas išreikšti jums padėką niekuo nė- 
ra smerktinas, netgi priešingai, tačiau gali sudaryti klaidingą 
nuomonę apie mūsų santykius — taurios dvasinės giminystės 
santykius, kuriuos aš norėčiau užmegzti su jumis. Žmonės ims 
kalbėti, kad jūs siekiate ,„viešpaties palankumo“, — taip šitai va- 
dina dvariškiai savo kalba. Vieniems jūs kelsite nepasitikėjimą, 
kitiems pavydą. Mažiausias iš to sekantis nepatogumas bus tas, 
kad jus užplūs prašytojai, kurie panorės per jus perduoti savo 
absurdiškus prašymus. O kadangi jūs, be abejo, per daug pro- 
tinga, kad imtumėtės tarpininkės vaidmens, tai jums teks kentė- 
ti arba jų įkyrius reikalavimus, arba priešiškumą. 

— Pasižadu elgtis taip, kaip įsako jūsų didenybė,— atsakiau 
aš. 

— Aš nieko jums neįsakau, Konsuela,— paprieštaravo jis.— 
Tiesiog pasikliauju jūsų sveiku protu ir atvira širdimi. Iš pir- 
mo žvilgsnio aš pajutau jūsų puikią sielą ir tiesų protą. Aš pa- 
norau padaryti jus savo dailiųjų menų departamento žvaigžde,— 
štai kodėl iš Silezijos gilumos pasiunčiau įsakymą paruošti jums 
mano sąskaita karietą, kad tučtuojau, kai tik atvyksite prie sie- 
nos, jus pristatytų čionai. Ne mano kaltė, kad ši karieta tapo 
jums kalėjimu ant ratų ir kad jūs buvot išskirta su savo glo- 
bėju. O kol jo nėra, aš noriu atstoti jį, jeigu jums pasirodys, jog 
esu vertas tokio pat pasitikėjimo ir prieraišumo. 

Prisipažinsiu jums, mieloji Amalija, kad mane didžiai sujau- 
dino jo tėviškas tonas, jo subtilus draugiškumas. Galbūt čia bū- 
ta ir dalelės tuščiagarbiškumo, bet tiktai ašaros pasirodė mano 
akyse, kai atsisveikindamas karalius ištiesė ranką. Aš vos nepa- 
bučiavau jos, ir gal kaip tik tokia buvo mano pareiga, bet jeigu 
jau atlieku jums išpažintį, tai turiu pasakyti, kad tą akimirką 
mane staiga užliejo siaubas, ir nepasitikėjimo ledas tarsi sukaustė 
judesius. Man pasirodė, kad karalius taip meiliai kalbėjosi su 
manimi ir pataikavo mano savimeilei vien tam, kad sutrukdytų 
pasakoti kitiems apie tą sceną Rosvalde, kuri galėtų pakenkti jo 
politikai. Man taip pat pasirodė, kad jis bijo pasirodyti juokin- 
gas akyse tų, kurie sužinotų apie jo gerumą ir dėkingumą daini- 
ninkei. Ir, be to, staiga per vieną mirksnį aš prisiminiau viską — 
baisų Prūsijos karinį režimą, pavaizduotą barono fon Trenko, 
verbuotojų žiaurumą, Karlo nelaimes, kilniojo Trenko įkalinimą, 
kurį aš siejau su vargšo dezertyro išgelbėjimu, baudžiamo karei- 

vio šauksmus, kuriuos girdėjau vieną rytą pravažiuodama pro 
kažkokį kaimelį — visą šitą despotišką sistemą, sudarančią di- 
džiojo Frydricho galią ir šlovę. Aš jau negalėjau neapkęsti jo 
paties, bet vėl mačiau jo asmenyje neribotą valdžią turintį vieš- 
patį, t. y. priešą visų paprastų širdžių, kurios nesupranta nežmo- 
niškų įstatymų būtinumo ir neįstengia įsiskverbti į imperijos pa- 
slaptis. 


IX 


— Po tos dienos, — tęsė Porporina,— karalius nė sykio neuž- 
ėjo į mano namus, bet kartais kviesdavo mane į San Susi, kur 
praleisdavau po keletą dienų drauge su Porporinu arba Končo- 
liniu, savo draugais, taip pat ir čionai, į rūmus, kur dalyvau- 
davau jo nedideliuose koncertuose ir akompanuodavau pono 
Grauno, Bendos smuikui arba pono Kvanco ir net paties kara- 
liaus fleitai. 

— Akompanuoti jo didenybei ne taip jau malonu,— pasakė 
Prūsijos princesė.— Iš patirties žinau, kad kai mano brangus 
brolis paima ne tą natą arba nepataiko į taktą, jis pyksta ant 
savo partnerių ir suverčia jiems visą bėdą. 

— Tai teisybė,— atsakė Porporina,—ir net jo puikusis mo- 
kytojas Kvancas ne visada išvengia smulkmeniškų ir neteisingų 
priekaištų! Užtai kai karaliui pasitaiko įsikarščiuoti, jis greitai 
atitaiso savo kaltę kokiu nors pagarbos ženklu arba subtiliom 
pagyrom, tarsi balzamas gydančiom įžeistos savimeilės žaizdas. 
Net artistai, įžeidžiausi pasaulyje žmonės, už meilų žodį ar tie- 
siog susižavėjimo šūksnį atleidžia jam visas šiurkštybes bei pyk- 
čio pliūpsnius. 

— Bet tiek apie jį žinodama, tu, tokia kukli ir tiesi, nejau- 
gi ir tu neatsispiri šito bazilisko kerams? 

— Turiu prisipažinti, princese, kad, pati to Nnepastebėdama, 
neretai pasiduodu jo žavesiui. Visos šitos gudrybės man sveti- 
mos, ir aš kiekvieną kartą patikiu jomis, o jeigu ir perprantu 
jas, tai tik vėliau, gerokai pagalvojusi. Dažnai aš matydavau ka- 
ralių teatre, o kartais po spektaklio jis netgi užeidavo į mano 
persirengimo kambarį. Ir visuomet būdavo tėviškai švelnus. Ta- 
čiau mes niekada nelikdavome vieni, išskyrus kelis susitikimus 
San Susi soduose, bet ir tai, turiu prisipažinti, aš pati, slapta nu- 
žiūrėjusi, kada jo didenybė eina pasivaikščioti, stengdavausi pa- 
kliūti jam į akis. Tokiais atvejais jis pasišaukdavo mane arba 
pats Maloniai prieidavo ir aš naudodavausi proga pakalbėti apie 
Porporą ir priminti savo prašymą. Visą laiką aš gaudavau vieno- 
dus pažadus, bet tie pažadai nebūdavo išpildomi. Dėl to pakei- 
čiau taktiką ir ėmiau prašyti leidimo išvažiuoti į Vieną, tačiau 
karalius atsakydavo man tai švelniu priekaištu, tai lediniu šal- 
tumu, o dažniausiai neslėpdavo susierzinimo. Taigi ir šitie mėgi- 

nimai pasirodė esą tokie pat nesėkmingi. Tiesa, kartą karalius 
sausai atsakė man: ,„„Važiuokite, madmuazele, jūs laisva“. Bet 
net ir po to su manim nebuvo atsiskaityta ir aš negavau nei do- 
kumentų, nei kelionės rašto. Taigi niekas nepasikeitė, ir jeigu 
mano padėtis pasidarys nepakeliama, matau tik vieną išeitį — 
pabėgti. Deja, princese! Man dažnai būdavo nemalonu, kad Ma- 
rija Teresė neturi muzikinės klausos, bet aš net neįtariau tada, 
jog karalius melomanas gali kelti daug didesnį pavojų negu 
imperatorė be klausos. 

Štai iš esmės ir viskas, ką galiu papasakoti jums apie savo 
santykius su jo didenybe. Nė karto aš neturėjau progos išsigąsti 
ar tiesiog pamanyti, kad jam užėjo fantazija pamilti mane — fan- 
tazija, kuria jūsų didenybė panorėjo jį įtarti. Tiesa, kartais mane 
apimdavo išdidumas pagalvojus, kad dėl šiokio tokio muzikinio 
talento ir to nepaprasto atsitikimo, kai man nusišypsojo laimė 
išgelbėti karaliaus gyvybę, jis jaučia man kažką panašaus į drau- 
giškumą. Jis ne kartą yra tai sakęs, ir taip mielai, su tokiu ne- 
varžomu atvirumu, jis, rodės, patirdavo per pokalbius su mani- 
mi tokį neslepiamą, kupiną tokio palankumo man malonumą, 
kad aš, galbūt nesąmonnigai, ir jau, žinoma, nejučia įpratau at- 
sakyti tokiu pat savotišku draugiškumu. Šitas žodis mano lūpose 
skamba keistai ir, be abejo, atrodo nederamas, bet nuoširdžios 
pagarbos ir drovaus pasitikėjimo jausmas, kurį kelia man šio 
karališko bazilisko, kaip jūs pavadinote, žvilgsnis, balsas ir ma- 
lonios kalbos, toks pat neįprastas kaip ir nuoširdus. Mes susirin- 
kome čia, kad nieko neslėptume, ir susitarėme, jog aš būsiu vi- 
siškai atvira. Tai štai — prisipažinsiu: karalius kelia man baimę, 
beveik siaubą, kai neregiu jo, o tik kvėpuoju nesveiku jo im- 
perijos oru, bet tereikia pamatyti jį, ir aš pasiduodu jo žavesiui 
ir būnu pasirengusi bet kokiu būdu įrodyti visą tą ištikimybę, 
kurią drovi, tačiau mylinti duktė gali jausti griežtam, bet geram 
tėvui. 

— Aš visa drebu! — sušuko princesė— Dieve mano! O jeigų 
staiga tu taip pasiduosi jo įtakai ar žavesiui, kad atskleisi mūsų 
paslaptį. | 

— O ne, princese. Nebijokite, to niekada neatsitiks. Kai da- 
lykas liečia mano draugus ar ką kitą, bet ne mane pačią, tai ne 
tik karaliui, o ir gudresniems už jį fariziejams, jeigu tik tokių 
esama, nepavyks įvilioti manęs į pinkles. 

— Aš tikiu. Tavo nuoširdumas veikia mane taip, kaip tave 
veikia Frydrichas. Na na, nepyk, aš visai nelyginu jūsų. Tęsk 
savo istoriją ir papasakok apie Kaliostrą. Girdėjau, kad per vie- 
ną magijos seansą jis parodė tau numirėlį, kuris, kaip aš spė- 
ju, pasirodė esąs grafas Albertas. 

— Aš pasirengusi įvykdyti jūsų norą, garbingoji Amalija, 
tačiau jeigu jau aš pasiryšiu papasakoti jums dar vieną slogią 
istoriją, kurią norėčiau, bet negaliu užmiršti, tai pagal mūsų su- 
sitarimą aš irgi turiu teisę užduoti jums keletą klausimų. 

— Aš tau mielai atsakysiu. 


— Jeigu taip, pasakykite, princese, ar jūs tikite, kad miru- 
sieji gali išeiti iš kapo arba bent jau, kad magai moka parodyti 
mums jų veidus, skleidžiančius kažką panašaus į gyvybę, ir be 
to, šitos vizijos gali taip smarkiai mus paveikti, jog beveik ne- 
tenkam proto ir matom juos savo pačių akimis? 

— Šis klausimas labai sudėtingas, ir aš galiu pasakyti viena: 
aš netikiu tuo, ko negali būti. Netikiu nei magija, nei mirusiųjų 
prisikėlimu. O štai mūsų vargšė beprotiška vaizduotė — ji gali 
viską, tuo aš tikiu. 

— Jūsų didenybė... atleisk, tavo didenybė netiki magija, o 
tuo tarpu... Bet gal šis klausimas būtų nekuklus?... 

— Pabaik savo mintį: tuo tarpu aš paskyriau save magijai? 
Taip, tai visiems žinoma. Bet leisk man, vaikuti, paaiškinti šitą 
keistą nenuoseklumą kada nors kitą kartą. Jau pamačiusi per 
burtininką Sen Žermeną atsiųstą paslaptingąjį sąsiuvinėlį, kuris 
pasirodė esąs Trenko laiškas, adresuotas man, tu galėjai supras- 
ti, kad visa šita tariamoji nekromantija yra puiki priedanga. Bet 
juk negaliu aš per tokį trumpą laiką išaiškinti tau viso to, ką 
ji slepia nuo minios akių, nuo šnipų, šmirinėjančių rūmuose, ir 
nuo tironiškų įstatymų. Turėk kantrybės, aš nusprendžiau at- 
skleisti tau visas savo paslaptis. Ir tu esi to verta daug labiau 
negu mano brangioji fon Kleist, todėl, kad ji baili ir prietarin- 
ga. Taip, šitas gerumo angelas, ši romi siela neturi sveiko proto. 
Ji tiki velniais, burtininkais, vaiduokliais, pranašingais ženklais, 
tiki taip, lyg ne jos rankose būtų sutelktos visos šitos grandiozi- 
nės aferos gijos. Ji panaši į tuos praeitų laikų alchemikus, kurie 
kantriai ir meistriškai kūrė pabaisas, o paskui taip bijodavo sa- 
vo kūrinių, kad tapdavo kokio nors velniuko, gimusio jų pačių 
retortoje, vergais. 

— Galbūt ir aš pati pasirodyčiau esanti ne drąsesnė už po- 
nią fon Kleist,— paprieštaravo Porporina,— ir turiu prisipažinti, 
jog buvau liudininkė tos galios, o gal visagalybės, kurią turi 
Kaliostras. Įsivaizduokite, kad, pažadėjęs parodyti man tą žmo- 
gų, kurį noriu ir kurio vardą jis esą perskaitęs mano akyse, 
jis parodė man ne tą veidą ir — negana to — parodė jį gyvą, 
tartum ir neįtardamas jį esant mirusį. Ir vis dėlto, nors ir pada- 
ręs dvi klaidas, jis atgaivino prieš mano akis velionį mano vyrą, 
ir tai visam laikui liks man kankinanti ir baisi mįslė. 

— Jis parodė tau kokį nors miražą, o tavo vaizduotė pridėjo 
visa kita. | 

— Vaizduotė čia niekuo dėta, patikėkite. Aš laukiau, kad pa- 
matysiu per stiklą ar permatomą uždangą maestro Porporos pa- 
vidalą. Mat per vakarienę aš keletą kartų užsiminiau apie jį, 
apgailestaudama, kad jis toli nuo manęs, ir pastebėjau, jog po- 
nas Kaliostras įdėmiai klausosi mano žodžių. Kad palengvinčiau 

jam užduotį, aš mintyse įsivaizdavau savo mokytojo veidą ir 
laukiau visiškai rami, kol kas dar nežiūrėdama į šitą dalyką rim- 
tai. Ir nors mintys apie Albertą niekada nepalieka manęs, kaip 
tik tuo momentu aš negalvojau apie jį. Prieš įeinant į burtininko 
laboratoriją, Kaliostras paklausė, ar leisiu užrišti sau akis ir ar 
sutinku eiti laikydamasi jam už rankos. Žinodama, kad jis išauk- 
lėtas Žmogus, nesvyruodama sutikau, bet su sąlyga, kad jis nė 
minutei nepaliks manęs vienos. „O aš kaip tik ir rengiausi,— 
pasakė jis, — paprašyti jūsų nepasitraukti nuo manęs. nė per 
žingsnį ir nepaleisti mano rankos, kad ir kas atsitiktų, kad ir ko- 
kį susijaudinimą patirtumėt.“ Aš pažadėjau, bet tai jo nepatenki- 
no ir jis privertė mane iškilmingai prisiekti, jog pasirodžius re- 
gėjimui aš nekrustelėsiu, nešūktelėsiu, žodžiu, stovėsiu tyli ir 
sustingus. Paskui jis užsimovė pirštinę ir, užmetęs man ant gal- 
vos juodą kapišoną, nukarusį ant pečių, ėmė mane kažkur vesti. 
Mes ėjome kokias penkias minutes, bet aš negirdėjau, kad būtų 
užsidariusios ar atsidariusios nors vienerios durys. Per kapišoną 
nejaučiau oro pasikeitimo, todėl nežinau, ar buvom išėję iš ka- 
bineto: kad -negalėčiau įsidėmėti krypties, Kaliostras privertė 
mane padaryti daugybę ratų ir posūkių. Pagaliau jis sustojo ir 
pakėlė kapišoną tokiu lengvu judesiu, kad aš nieko nepastebė- 
jau. Man pasidarė lengviau kvėpuoti, ir tik iš to supratau, kad 
akių jau Niekas nedengia, bet aplinkui viešpatavo tokia tiršta 
tamsa, jog ir be kapišono visiškai nieko nemačiau. Tačiau po 
kurio laiko aš įžiūrėjau prieš save žvaigždę, iš pradžių mirksin- 
čią ir blyškią, o paskui spindinčią ir skaisčią. Pirmą akimirką ji 
pasirodė man labai nutolusi, tačiau greitai tapo ryški ir priartė- 
jo. Tikriausiai tai buvo šviesa, sklindanti pro permatomą uždan- 
gą. Kaliostras privedė mane prie tos žvaigždės, tarsi iškirstos sie- 
noje, ir kitoje pusėje aš išvydau keista kambarį su daugybe 
žvakių, išdėliotų tam tikra tvarka. Šitas kambarys savo apystata 
atrodė labai tinkantis kokiems nors kerėtojiškiems veiksmams, bet 
aš jo nespėjau gerai apžiūrėti. Mano dėmesį iš karto prikaustė 
žmogus, sėdėjęs už stalo. Jis buvo vienas, užsidengęs veidą del- 
nais, Matyt, giliai susimąstęs. Taigi aš negalėjau įžvelgti jo bruo- 
žų, Oo jo figūrą taip pat slėpė apdaras, kokio niekad nebuvau 
regėjusi. Kiek įžiūrėjau, tai buvo balta šilkinė mantija ar apsiaus- 
tas su ryškiai raudonu pamušalu, užsegiotas ant krūtinės kažko- 
kiomis auksinėmis emblemomis, tarp kurių buvo rožė, kryžius, 
trikampis, kaukolė ir keletas prabangių įvairiaspalvių kaspinų. 
Aš supratau viena — tai nebuvo Porpora. Tačiau po minutės ar 
dviejų paslaptinga būtybė, kurią jau ėmiau laikyti statula, lėtai 
nuleido rankas, ir aš aiškiai pamačiau grafo Alberto veidą — ne 
tokį, kokį regėjau paskutinį kartą, paženklintą mirties, ne pa- 
blyškusį, bet gyvą, įkvėptą ir nesutrikdomai ramų, žodžiu, tokį, 
koks jis būdavo geriausiomis savo gyvenimo valandomis — ra- 
mybės ir pasitikėjimo valandomis. Aš vos nešūktelėjau ir nesą- 

moningu judesiu vos nesudaužiau stiklo, skiriančio mus, bet Ka- 
liostras stipriai suspaudė man ranką, ir aš prisiminiau savo prie- 
saiką! Aš jaučiau slogią baimę. Be to, tą akimirką kambario, 
kuriame sėdėjo Albertas, gilumoje atsidarė durys ir įėjo keletas 
nepažįstamų žmonių, apsirengusių beveik taip pat kaip jis ir su 
špagomis rankose. Padarę kažkokius keistus lyg pantomimos ju- 
desius, jie paeiliui kreipėsi į jį iškilmingais ir nesuprantamais žo- 
džiais. Jis pakilo, prisiartino prie jų ir atsakė taip pat nesupran- 
tamai, nors dabar aš vokiečių kalba moku ne blogiau už gimtąją. 
Jų kalbos buvo panašios į tas, kurias mes kartais girdime sap- 
nuose, 0 ir visas tos scenos keistumas, stebuklingas vaiduoklio 
pasirodymas taip priminė sapną, jog aš pamėginau sujudėti, idant 
įsitikinčiau nemieganti. Bet Kaliostras privertė mane stovėti ra- 
miai, o ir Alberto balsas buvo taip gerai pažįstamas, kad jau 
negalėjau abejoti realumu to, ką mačiau. Pasidavusi nenugali- 
mam norui užkalbinti jį, aš buvau pasirengusi pamiršti savo prie- 
saiką, bet staiga juodasis kapišonas vėl uždengė man akis. Aš 
greitai nusiplėšiau jį, tačiau žvaigždė jau buvo dingusi, ir vis- 
kas skendėjo neįžvelgiamoje tamsoje. „Jeigu jūs padarysite nors 
menkiausią judesį, — dusliai sušnibždėjo Kaliostras drebančiu bal- 
su, — nei jūs, nei aš daugiau niekada neišvysime šviesos.“ Iš pas- 
kutinių jėgų sekiau paskui jį, ir mes dar ilgai Zzigzagais vaikščio- 
jome nežinomoje erdvėje. Pagaliau jis paskutinį kartą pakėlė 
kapišoną, ir aš atsidūriau jo laboratorijoje, apšviestoje taip pat 
silpnai kaip ir mūsų nuotykio pradžioje. Kaliostras atrodė labai 
išblyškęs ir vis dar drebėjo, kaip ir anksčiau, mūsų keisto pasi- 
vaikščiojimo metu. Tada ir jo ranka, laikanti manąją, mėšlungiš- 
kai krūpčiojo, ir jis labai skubino mane, matyt, jausdamas didelę 
baimę. Jau pirmaisiais žodžiais jis ėmė karčiai priekaištauti man 
už nesąžiningumą, už tai, kad neišlaikiau savo pažadų ir vos ne- 
įstūmiau jo į baisų pavojų. „,„Aš turėjau neužmiršti, — pridūrė jis 
rūsčiai ir pasipiktinęs, — kad moterų garbės Žodis niekuo jų ne- 
įpareigoja ir kad jokiu būdu nereikia nusileisti jų tuščiam ir 
įžūliam smalsumui.“ 

Taigi, pamačiau Albertą gyvą — ir buvau taip sukrėsta, jog 
net nesuabejojau, kad tai tiesa. Kokią akimirką užmiršau, kad 
mirtis atėmė iš Manęs mano mielą, brangų draugą amžinai. Ta- 
čiau Kaliostro susijaudinimas pagaliau priminė man, jog visa tai 
tebuvo stebuklas, kad regėjau šmėklą. Ir vis dėlto mano protas 
siekė atmesti abejones, o kandūs Kaliostro priekaištai sužadino 
kažkokį liguistą susierzinimą, suteikusį jėgų. „Jūs apsimetate, 
kad tikite savo paties melagingais prasimanymais,— užsidegusi 
paprieštaravau jam, — bet tai žiaurus žaidimas. Taip taip, jūs žai- 
džiateę su pačiu švenčiausiu dalyku pasaulyje — su mirtimi.“ 

„Netikinti ir silpna siela,— pasakė jis įsikarščiavęs, tačiau 
įtaigiai.— Jūs tikite mirtimi, kaip ja tiki minia. O juk turėjote 
didį mokytoją, kuris šimtus sykių jums kartojo: , Niekas nemirš- 

ta, mirties nėra“. Jūs kaltinate mane meluojant, lyg nežinotumėt, 
kad vienintelis melas čia yra žodis mirtis, išsprūdęs iš jūsų nuo- 
dėmingų lūpų.“ Prisipažįstu, šis keistas atsakymas sujaudino ma- 
ne ir akimirkai nugalėjo mano sutrikusio proto pasipriešinimą. 
Iš kur galėjo šis žmogus turėti tiek žinių ne tik apie mano san- 
tykius su Albertu, bet net ir apie jo mokymo paslaptį? Ar jis 
pripažino Alberto tikėjimą, ar tik pasinaudojo juo kaip ginklu 
pavergti mano vaizduotę? 

Buvau sutrikusi ir nugalėta. Bet greitai suvokiau, kad nega- 
liu pritarti tokiam primityviam Alberto mokymo aiškinimui ir 
kad tik Dievas, o ne sukčius Kaliostras turi valią atsiųsti mirtį 
arba pažadinti gyvybę. Patikėjusi galų gale, kad tapau auka iliu- 
zijos, kuri kol kas atrodė nepaaiškinama, bet galėjo būti supras- 
ta kada Nors ateity, aš pakilau ir, šaltai pagyrusi mago sugebė- 
jimus, paklausiau jo su švelnia ironija, ką reiškė keistos jo šmėk- 
lų kalbos. Jis atsakė, jog negali patenkinti mano smalsumo ir 
aš turiu būti patenkinta jau tuo, kad pamačiau tą žmogų ramų ir 
užsiėmusį naudinga veikla. „Jūs tuščiai klausinėtumėt manęs, — 
pridūrė jis, — kokios jo mintys ir kokie poelgiai gyvenime. Aš 
nieko apie jį nežinau, net vardo. Kai jūs ėmėte apie jį galvoti 
ir paprašėte jį parodyti, tarp judviejų atsirado paslaptingas ry- 
šys, ir mano galia pasirodė esanti tokia stipri, kad jis atsirado 
prieš jus. Tai daugiausia, ką gali mano menas.“ 

„Jūsų menas negali net to,— pasakiau.— Juk aš galvojau apie 
maestro Porporą, o jūs savo galia iškvietėt visai kitą Žmogų.“ 

„Apie tai nieko nežinau,— atsakė jis su bauginančiu nuošir- 
dumu,— netgi nenoriu žinoti. Aš nieko nemačiau nei jūsų min- 
tyse, nei užburtam vaizde. Mano protas neatlaikytų panašių re- 
ginių, o kad galėčiau naudotis savo galia, būtina turėti jį visiš- 
kai blaivų. Bet magijos dėsniai neklystami, vadinasi, pati to ne- 
suvokdama, jūs galvojote ne apie Porporą, o apie tą kitą.“ 

— Štai jos, puikiosios maniakų kalbos! — pasakė princesė 
gūžtelėdama pečiais.— Kiekvienas turi savus metodus, bet visi 
kokiais nors gudriais išvedžiojimais, kuriuos galima būtų pava- 
dinti beprotybės logika, išsipainioja iš nesmagių padėčių ir savo 
išpūstomis kalbomis sumaišo pašnekovui galvą. 

— Man galva tai tikrai susimaišė, — tęsė Konsuela,— ir aš vi- 
sai praradau sugebėjimą blaiviai mąstyti. Alberto pasirodymas, 
tikras ar tariamas, privertė dar skaudžiau pajusti savo netektį, 
ir aš apsipyliau ašaromis. 


„Konsuela! — iškilmingai pratarė magas, siūlydamas man ran- 
ką, kad padėtų išeiti iš kambario. (Ir galite įsivaizduoti, kaip 
mane apstulbino ir tai — mano tikrasis vardas, niekam čia neži- 
nomas ir staiga nuskambėjęs iš jo lūpų.) Jums reikia išpirkti 
sunkius nusidėjimus, ir tikiuosi — jūs padarysite viską, kad atgau- 
tumėt sąžinės ramybę.“ Atsakyti man pritrūko jėgų. Atsidūrusi 
tarp draugų, nekantriai laukusių kitame kambaryje, veltui mė- 

ginau paslėpti savo ašaras. Aš irgi nekantravau — kuo greičiau 
išsiskirti su jais, likti viena ir atsiduoti savo sielvartui. Visą nak- 
tį aš neužmigau prisimindama ir mėgindama apgalvoti lemtingus 
vakaro įvykius. Kuo labiau stengiausi suprasti juos, tuo labiau 
painiojausi prielaidų labirinte, ir, prisipažinsiu, mano spėlioji- 
mai buvo dar beprotiškesni ir labiau kankinantys, negu galėtų 
būti aklas tikėjimas magijos pranašystėmis. Nukamuota nervin- 
go galvojimo, nusprendžiau atidėti sprendimą, kol šita istorija 
bent kiek paaiškės, bet nuo to laiko tapau liguistai jautri, linkusi 
į nervų priepuolius, praradusi dvasinę pusiausvyrą ir mirtinai 
liūdna. Aš nejaučiu savo draugo netekties skaudžiau negu anks- 
čiau, tačiau sąžinės priekaištai, kurie buvo pritilę, kai Albertas 
kilniai viską dovanojo, dabar nesiliauja manęs kankinę. Tęsdama 
pasirodymus scenoje, aš greitai pasisotinau tuščiu pasisekimo 
svaiguliu, o be to, šioje šalyje, kur žmonių širdys man atrodo 
tokios pat niūrios kaip ir klimatas... 

— Ir kaip despotizmas,— pridūrė abatė. 

— Šioje šalyje, kur, rodos, ir aš pati tapau liūdna ir šalta, 
mano dainavimas negalės tobulėti taip, kaip aš svajojau. 

— Bet argi tavo dainavimui ko nors trūksta? Mes niekad 
nesam girdėję tokio balso kaip tavo, ir, ko gero, tokio tobulumo 
nerastumei visame pasaulyje. Aš sakau, ką manau, ir mano pa- 
gyrimas — tai ne Frydricho komplimentas. 

— Net jei jūsų didenybės nuomonė būtų teisinga (aš to nesi- 
imu spręsti, nes, be Romaninos ir Tezi, girdėjau iki šiol tik pati 
save), — su šypsena paprieštaravo Konsuela,— man rodos, kad 
žmogus visuomet gali siekti kažko naujo ir padaryti daugiau, ne- 
gu yra padaręs. Taip, aš galėčiau priartėti prie savo idealo, apie 
kurį visuomet svajojau, jeigu mano gyvenimas būtų veiklus, pil- 
nas kovos, užmojų, bendrų tikslų, žodžiu, įkvėpimo! Bet šaltas 
reguliarumas, viešpataujantis čia, karinė disciplina, įvesta net- 
gi teatro užkulisiuose, rami ir nuolat palanki publika, kuri klau- 
sydamasi mūsų galvoja apie savo reikalus, karaliaus globa, iš 
anksto garantuojanti pasisekimą, tai, kad nėra konkurencijos, 
neatnaujinama nei artistų sudėtis, nei repertuaras ir svarbiausia, 
mintis apie nesibaigiančią nelaisvę, — visas tas kasdieniškas, pil- 
nas abejingo darbo, nykios šlovės ir nesąmoningo taupumo Prū- 
sijos gyvenimas atėmė iš manęs viltį ir net norą tobulėti. Būna 
dienų, kai jaučiuosi tokia suglebusi, praradusi tą jautrią savimei- 
lę, kuri padeda artistui vaidinti, kad būnu pasiryžusi užmokėti 
net už švilpimą, jeigu tik jis pabudintų mane. Deja. Galiu pras- 
tai sudainuoti pradžią, išsikvėpti artėjant spektaklio pabaigai — 
manęs visuomet laukia aplodismentai. Jie nesuteikia nė men- 
kiausio malonumo, būdami neužtarnauti, ir sukelia skausmą, jei- 
gu atsitiktinai esu jų verta,— juk ir tada jie tokie pat oficialūs, 
suderinti su rūmų etiketo taisyklėmis kaip paprastai, o tuo taI- 
pu aš jaučiuosi nusipelniusi kažko daugiau. Visa tai gali pasi- 

rodyti jums vaikiška, taurioji Amalija, bet jūs norėjote pažvelg- 
ti į aktorės širdies paslaptis, ir aš nieko nenuslėpiau. 

— Tu vaizduoji savo jausmus taip raiškiai, kad aš tarsi pati 
viską išgyvenu drauge su tavim. Ką gi, esu pasirengusi padaryti 
tau paslaugą ir nušvilpti tavę kai būsi per daug suglebusi, o 
paskui numesti rožių vainiką, kai išsijudinsi. 

— Deja, mano geroji princese! Karalius nepritartų nei vie- 
nam, nei kitam jūsų poelgiui. Jis nepageidauja, kad būtų skriau- 
džiami jo artistai, nes jam žinoma, kad po nušvilpimo gali grei- 
tai pasekti ovacijos. Ne, nepaisant jūsų kilniaširdiškų ketinimų, 
mano nuobodulys neišgydomas. Ir šitą kankinantį maudulį kiek- 
vieną dieną didina apgailestavimas, kad gyvenimą, pilną meilės 
ir atsidavimo, iškeičiau į šį melagingą ir tuščią egzistavimą. Po 
nuotykio su Kaliostru niūri melancholija dar labiau aptraukė 
mano širdį. Nebūna nakties, kad nesusapnuočiau Alberto, tai įpy- 
kusio, tai abejingo ar susirūpinusio, kalbančio nesuprantama kal- 
ba, nugrimzdusio į apmąstymus, visiškai nesusijusius su mūsų 
meile, — žodžiu, tokio, koks jis buvo per magijos seansą. Pabun- 
du išpilta šalto prakaito ir verkiu, ir galvoju, kad toje naujoje 
egzistencijoje, į kurią jis įžengė po mirties, jo siela, liūdna ir 
pilna nerimo, galbūt dar kenčia dėl mano abejingumo ir nedė- 
kingos širdies. Šiaip ar taip, bet nužudžiau jį aš, tai neabejo- 
tina, ir nė vienas Žmogus, net jeigu jis sudarė sutartį su visomis 
dangaus ar pragaro jėgomis, neturi galios sujungti jo su manim. 
Aš jau nieko negaliu pataisyti šiame gyvenime, beprasmiškame 
ir vienišame, ir dabar tenoriu vieno — kad mirtis ateitų kuo grei- 
čiau. 

— Bet argi tu neįsigijai čia naujų draugų? — paklausė prin- 
cesė Amalija.— Nejaugi tarp daugybės protingų ir talentingų 
žmonių, kuriuos mano brolis surinko pas save iš visų pasaulio 
kampelių, —ir jis tuo labai didžiuojasi — nėra nė vieno, verto 
pagarbos? 

— Suprantama, yra, princese, ir jeigu manęs neviliotų vie- 
natvė, galėčiau rasti keletą asmenų, kurie jaučia man draugiš- 
kumą. Madmuazelė Košua. 

— Nori pasakyti — markizė d Aržans? 

— Nežinojau, kad ji turi šį titulą. 

— Tai gerai — tu neišduodi svetimų paslapčių. Pasakyk man, 
aIr ji gerai išauklėta. 

— Puikiai. Ir, teisybę sakant, ji labai gera, nors truputį pasi- 
pūtusi: dėl to, kad jai asistuoja ponas markizas, ji Žiūri į savo 
draugus artistus kiek iš aukšto. 

— Kaip ji susigėstų sužinojusi, kas esi tu. Rudolštadtų pa- 
vardė — viena iš garsiausių Saksonijoje, o d'Aržansai — tik 

smulkūs bajorai iš Provanso ar Langedoko. O kas tokia yra sin- 
jora Kočei? Tu su ja pažįstama? | 

— Ištekėjusi madmuazelė Barberini jau nebešoka Operoje ir 
daugiausia laiko praleidžia už miesto, todėl retai su ja susitik- 
davau. Aš jai simpatizavau labiau negu kitoms teatro aktorėms, 
ir abu — tiek ji, tiek jos vyras — dažnai kviesdavosi mane pa- 
viešėti jų valdosc. Tačiau karalius leido suprasti, kad mano ke- 
lionės tenai jam nemalonios, ir aš turėjau jų atsisakyti, net ne- 
žinodama, kodėl iš manes atimamas šis malonumas. 

— Tuojau sužinosi. Anksčiau karalius asistavo madmuazelei 
Barberini, bet ji atidavė pirmenybę vyriausiojo kanclerio sūnui, 
ir karalius bijo, kad tu neužsikrėstum blogų pavyzdžiu. Na, o 
vyrai? Nejaugi tu nė su vienu nesusidraugavai? 

— Man labai patinka Francas Benda, pirmasis jo didenybės 
orkestro smuikas. Mūsų likimai daug kuo panašūs. Kaip ir aš 
vaikystėje, jis, būdamas jaunuolis, gyveno čigonišką gyvenimą, 
kaip ir aš jis ne itin vertina šio pasaulio gėrybes ir laisvė jam 
svarbiau už turtus. Jis dažnai pasakodavo man, kaip pabėgo iš 
prabangaus Saksonijos dvaro, kad prisidėtų prie klajojančių ar- 
tistų, valkataujančių, linksmų ir tikrų skurdžių. Aukštuomenės 
žmonės nežino, jog vieškeliuose ir miestų gatvėse galima sutikti 
tikrai didelių muzikantų. Klajonių metais Bendos mokytoju buvo 
senas žydas, vardu Lėbelis, ir Benda prisimena jį susižavėjęs, 
nors tas ir numirė ant šiaudų, o gal het griovyje. Prieš tapda- 
mas smuikininku Francas Benda turėjo puikų balsą, ir dainavi- 
mas buvo jo profesija. Drezdene nuo nusivylimų ir liūdesio bal- 
sas prapuolė, bet grynam klajonių ore iškilo naujas Bendos ta- 
lentas, ir jo genijus vėl suspindėjo. Ir štai iš šitos Žygio konser- 
vatorijos išėjo nuostabus virtuozas, kurį jo didenybė teikiasi 
kviesti į savo kamerinius koncertus. Georgas Benda, pats jau- 
niausias jo brolis, irgi savotiškas ir talentingas žmogus, kartais 
epikūrietis, o Kartais mizantropas. Jo nepaprastas protas ne vi- 
suomet malonus, tačiau visada įdomus. Manau, kad jis nesurim- 
tės kaip kiti jo broliai, kurie dabar nuolankiai velka auksines 
karaliaus meilės muzikai grandines. Gal dėl to, kad jis jaunesnis, 
gal todėl, kad jo prigimtis nesutramdoma, jis nesiliauja kalbė- 
jęs apic pabėgimą. Jis nuobodžiauja čia taip Nuoširdžiai, kad 
man malonu nuobodžiauti drauge su juo. 

— O ar tu nesitiki, kad šis bendras nuobodžiavimas sukels 
ir kiek švelnesnį jausmą? Meilė ne kartą yra gimusi iš nuobo- 
dulio. 

— Ne,— atsakė Konsuela,—ši mintis neįkvepia man nei vil- 
čių, Nei nuogąstavimų, nes jaučiu, kad to niekad nebus. Juk jau 
sakiau jums, brangioji Amalija, — man darosi kažkas keista. Nuo 
tada, kai Albertas mirė, aš myliu ji, galvoju apie jį vieną, nega- 
liu mylėti nieko kito. Tikriausiai nedažnai meilė gimsta iš mir- 
ties, ir vis dėlto man atsitiko būtent taip. Mane graužia neviltis 

pagalvojus, kad nesuteikiau laimės žmogui, kuris buvo jos ver- 
tas, ir šitas nuolatinis atgailavimas virto įkyria idėja, kažkokia 
aistra, galbūt — beprotybe. 

— Taip, galimas daiktas, — tarė princesė.— Šiaip ar taip, 
tai — liga... O tuo tarpu aš labai gerai suprantu tokį skausmą, 
nes jaučiu jį pati. Juk myliu žmogų, kurio čia nėra ir kurio gal- 
būt niekada nepamatysiu. Ko gero, tai tas pats, kas ir mylėti 
mirusįjį. Bet pasakyk, argi princas Henrikas, mano brolis, ne 
patrauklus jaunuolis? 

— Be abejonės. 

— Grožio garbintojas, artistiška siela, didvyris kare... Ne- 
dailus, tačiau jo veidas stulbina ir traukia... Protas — nepriklau- 
somas ir išdidus. Despotizmo priešas, nepavergtas vergas, nuo- 
lat keliantis grėsmę kitam mano broliui — tironui. Žodžiu, ge- 
riausias iš mūsų šeimos, tai neabejotina. Kalbama, kad jis tave 
myli — ar jis neprisipažino tau šito? 

— Aš palaikiau jo žodžius pokštu. 

— Ir nenori suprasti jų rimtai? 

— Ne, princese. 

— Tu per daug išranki, brangioji. Ką gi tu jam gali pri- 
kišti? 

— Vieną didelį trūkumą ar bent jau nenugalimą kliūtį mylėti 
Jį: jis princas. 

— Dėkoju už komplimentą, pikčiurna!l Tai vadinasi, ne dėl 
jo tu Nnualpai per vieną iš paskutinių spektaklių? Girdėjau kal- 
bant, jog karalius, nepatenkintas švelniais princo žvilgsniais, 
siunčiamais tau, pasodino jį areštan pačioje spektaklio pradžioje, 
ir tu susirgai iš širdgėlos. 

— Aš net neįtariau, kad princas buvo areštuotas, ir esu tik- 
ra, jog taip atsitiko ne dėl mano kaltės. Ne, aš sunegalavau dėl 
visai kitos priežasties. Įsivaizduokite, princese, kad vidury arijos, 
kurią dainavau kiek mechaniškai, kaip man čia dažnai pasitaiko, 
savo žvilgsniu atsitiktinai užgriebiau pirmo aukšto ložes — tas, 
kur netoli scenos, ir staiga iš pono Golovkino ložės gilumos iš- 
niro blyškus veidas žmogaus, kuris palinko priekin įsižiūrėdamas 
į Mane. Tai buvo Alberto veidas, princese. Prisiekiu pačiu Die- 
vu, aš Mačiau jį, aš pažinau jį. Gal tai buvo iliuzija, regėjimas, 
bet joks regėjimas negali būti ryškesnis, negali būti baisesnis. 

— Vargšelė! Tu regi haliucinacijas, nėra jokios abejonės. 

— O, tai dar ne viskas. Praeitą savaitę, tą dieną, kai perda- 
viau jums barono fon Trenko laišką, išeidama iš jūsų pasiklydau 
rūmuose ir, susitikusi prie retenybių kabineto poną Štosą, susto- 
jau pasišnekučiuoti su juo. Ir štai aš vėl pamačiau Alberto vei- 
dą, bet šį kartą jis buvo grėsmingas, o ne abejingas kaip išvaka- 
Iėse, teatre, ir dabar naktimis savo sapnuose aš nuolat regiu jį 
tai įtužusį, tai pilną paniekos. 

— (O ponas Štosas irgi matė jį? 

— Puikiausiai ir pasakė man, kad tai kažkoks Trismegistas, 
su kuriuo jūsų didenybė mielai šnekučiuojasi apie nekroman- 
tiją. 

— O Dieve! — sušuko ponia fon Kleist pablykšdama.— Taip 
ir žinojau, kad jis tikras kerėtojas! Niekada negalėjau žiūrėti į 
šį Žmogų be baimės. Nepaisant gražaus veido ir taurios išvaiz- 
dos, jis turi kažką šėtoniško, ir esu tikra, kad jis lyg Protėjas 
gali įgyti bet kokią išvaizdą ir gąsdinti žmones. Be. to, kaip visi 
šitie Magai, jis amžinai visus moko, amžinai viskuo nepatenkin- 
tas. Pamenu, kaip sudarinėdamas mano horoskopą jis išbarė ma- 
ne už tai, kad išsiskyriau su ponu fon Kleistu, kai tas subankru- 
tavo, ir pasakė, jog tai tikras nusikaltimas. Aš ketinau kaip nors 
pasiteisinti ir kadangi jis elgėsi su manim kiek arogantiškai, jau 
ėmiau pykti, tik staiga jis su įkarščiu išpranašavo man, kad iš- 
tekėsiu antrą kartą ir antrasis mano vyras pražus dėl mano kal- 
tės dar tragiškiau negu pirmasis, bet aš už tai būsiu nubausta 
sąžinės graužatimi ir visuotiniu pasmerkimu. Tariant šiuos žo- 
džius jo veidas pasidarė toks grėsmingas, kad man pasivaideno, 
jog prieš mane atgimęs ponas fon Kleistas, ir aš šaukdama įbė- 
gau į jos didenybės kambarius. 

— Taip, tai buvo smagi scena,— pasakė princesė šaltu, kan- 
* džiu balsu, kuriuo retkarčiais prabildavo tarsi prieš savo va- 
lią.— Aš kvatojau kaip išprotėjusi. 

— Man rodos, čia nebuvo ko juoktis,— naiviai paprieštaravo 
Konsuela.— Bet kas vis dėlto jis toks, šis Trismegistas? Juk jei- 
gu jūsų didenybė netiki magais, tai. ,. 

— Aš pažadėjau kada nors papasakoti tau, kas yra magija, 
bet neskubink manęs. O kol kas žinok: pranašautojas Trismegis- 
tas — tai žmogus, kurį aš labai gerbiu ir kuris galės būti nau- 
dingas mums — visoms trims... Ir ne tik mums vienom! 

— Aš labai norėčiau pamatyti jį dar kartą, — pasakė Konsue- 
la.— Taip, nors vien apie tai pagalvojus imu drebėti, norėčiau 
patikrinti, ar tikrai jis toks panašus į grafą Rudolštadtą, kaip 
man pasirodė. 

— Ar tikrai jis panašus į grafą Rudolštadtą, sakai tu... Žinai, 
tu priminei man vieną aplinkybę, kurią buvau užmiršusi. Ir gal- 
būt ji visai paprastai paaiškins tą nepaprastą paslaptį... Palauk 
minutėlę, leisk pagalvoti... Taip taip: Prisiminiau! Klausyk, 
vargšele mano, ir mokykis su nepasitikėjimu žiūrėti į viską, kas 
atrodo antgamtiška. Tas, kurį tau parodė Kaliostras, buvo Tris- 
megistas, nes Kaliostras turi su juo kažkokių santykių. Tas, kurį 
tu matei teatre, grafo Golovkino ložėje, irgi buvo Trismegistas, 
nes šis gyvena jo namuose ir jie kartu užsiima chemija ar alche- 
mija. Ir pagaliau tas, kurį tu matei rūmuose kitą dieną, irgi bu- 
vo Trismegistas, mat netrukus po mūsų atsisveikinimo jis buvo 
atėjęs pas mane ir, beje, papasakojo daug smulkmenų apie Tren- 
ko pabėgimą. 

— Kad pasigirtų, esą padėjo jam pabėgti,— pridūrė ponia fon 
Kleist,— ir gautų iš jūsų didenybės pinigus, kurių jis, žinoma, 
neišeikvojo Trenkui išgelbėti. Jūsų didenybė gali manyti apie 
Trismegistą ką nori, bet aš išdrįsiu pasakyti ir jam pačiam: jis 
avantiūristas. 

— Tai netrukdo jam būti didžiu burtininku, ar ne, fon Kleist? 
Kaipgi tavyje dera tokia gili pagarba jo sugebėjimams su to- 
kia panieka jam pačiamį 

— Ach, princese, tai visai suprantama. Mes bijomės kerėto- 
jų, bet ir neapkenčiam jų. Ši būsena labai primena tai, ką jau- 
čiame velniui. 

— Ir vis dėlto visi nori pamatyti velnią ir negali apsieiti be 
burtininkų. Tokia tavo logika, mano žavingoji Kleist! 

— Bet, princese, kaipgi jūs sužinojote, kad šitas žmogus pa- 
našus į grafą Rudolštadtą? — paklausė Konsuela, kuri klausėsi 
šio keisto ginčo su godžiu dėmesiu. 

— Visiškai' atsitiktinai — aš ir užmiršau tau pasakyti. Šian- 
dien rytą, kai Siupervilis pasakojo tavo ir grafo Alberto, šio 
keisto Žmogaus, istoriją, aš panorau sužinoti, ar buvo jis gražus, 
ar jo išvaizda atspindėjo jo nepaprastą vaizduotę. Siupervilis su- 
simąstė, o paskui atsakė: ,Žinote, jūsų didenybe, man nesunku 
padėti jums įsivaizduoti, koks jis buvo. Juk tarp jūsų „,žaisliu- 
kų“ yra vienas keistuolis, nepaprastai panašus į tą vargšą 
Rudolštadtą, tačiau kiek liesesnis, blyškesnis ir kitaip susišuka- 
vęs. Tai jūsų burtininkas Trismegistas“. Štai kur paaiškinimas, 
ir jis ne toks jau mįslingas, kaip ir visa jų kompanija — Kaliost- 
ras, Trismegistas, Sen Žermenas ir t. t. 

— Jūs nuėmėte man nuo širdies sunkų akmenį, — pasakė Por- 
porina,— ir nutraukėte nuo akių juodą skraistę. Aš tarsi atgims- 
tu, pabundu iš kankinančio sapno! Telaimina jus Dievas už šitą 
paaiškinimą. Vadinasi, aš ne beprotė, manęs nepersekioja regė- 
jimai ir aš daugiau nebijosiu pati savęs! .. Ir vis dėlto... Žmo- 
gaus širdis tokia nesuprantama...— pridūrė ji susimąsčiusi.— 
Rodos, man jau gaila savo buvusios laimės ir ankstesnių minčių. 
Apimta beprotybės aš kone įtikinau save, kad Albertas nemirė 
ir kad ateis diena, kai, baisiomis haliucinacijomis privertęs ma- 
ne išpirkti tą blogį, kurį jam padariau, jis sugrįš, nejausdamas 
nei skriaudos, nei priešiškumo. Dabar gi aš esu tikra, kad Alber- 
tas miega savo protėvių kape, kad jis jau nepabus, kad mirtis 
neatiduos savo grobio, ir šitas tikrumas — baisus! 

— Ir tu galėjai abejoti? Taip, beprotybėje slypi kažkiek 
džiaugsmo. O štai aš nesitikėjau, kad Trenkas išeis iš Silezijos 
kalėjimo, nors tai nebuvo neįmanoma, nors tai vis dėlto atsitiko. 

— Jeigu aš papasakočiau, nuostabioji Amalija, apie visus 
spėjimus, kurie ateidavo į galvą, jūs pamatytumėt, kad, nors ir 
atrodydami neįtikimi, jie nebuvo tokie jau neįmanomi. Štai, pa- 
vyzdžiui, letargija... Albertui užeidavo letarginio miego prie- 
puolių. Nors geriau neprisiminti visų tų beprotiškų minčių. Da- 

bar jos man nemalonios — juk žmogus, kurį palaikiau Albertu, 
pasirodė esąs kažkoks avantiūristas. | 

— Trismegistas ne tas, kuo yra laikomas. Neabejotina vie- 
na — jis ne grafas Rudolštadtas: pažįstu jį jau keletą metų, ir 
visą tą laiką jis, bent jau dėl akių, užsiima pranašautojo amatu. 
Be to, jis ne toks jau panašus į grafą Rudolštadtą, kaip tu save 
įtikinai. Siupervilis — o jis per daug geras gydytojas, kad palai- 
dotų žmogų, apimtą letargo miego, ir be to, jis netiki vaiduok- 
liais, — taigi Siupervilis pastebėjo skirtumų, kurių tu, būdama 
tokia pakrikusi, neįstengei įžvelgti. 

— Kaip norėčiau dar kartą pamatyti šitą Trismegistą,— susi- 
jaudinusi ištarė Konsuela. 

— Tai atsitiks negreitai, — šaltai atsiliepė princesė.— Kaip tik 
tą dieną, kai judu susitikote rūmuose, jis išvažiavo į Varšuvą. 
Ilgiau trijų dienų Berlyne ji neišbūna. Bet po metų jis, žinoma, 
grįš. 

— O kas, jei tai Albertas! ..— pasakė Konsuela, nugrimzdusi 
į gilų susimąstymą. 

Princesė gūžtelėjo pečiais. 

— Tikrai, — pasakė ji,— likimas pasmerkė mane neturėti ki- 
tokių draugų kaip tik išėjusių iš proto — tiek vyrų, tiek ir mote- 
rų. Viena draugė mano burtininką laiko savo velioniu vyru fon 
Kleistu, o kita — grafu Rudolštadtu. Laimei, pati aš turiu galvą 
ant pečių, kitaip laikyčiau jį Trenku ir Dievas žino, kas iš to 
išeitų. Trismegistas — prastas magas, kad nepasinaudoja pana- 
šiais suklydimais! Nusiraminkite, Porporina, nežiūrėkite į mane 
tokia išsigandusi ir sumišusi, mieloji gražuole. Atsipeikėkite. Tu- 
rėkite omeny, kad jeigu grafas Albertas nemiręs, o pabudęs iš 
letargo miego, tai toks nepaprastas įvykis būtų sukėlęs visuome- 
nėje daug triukšmo. Be to, jūs turbūt išsaugojote kokį nors ryšį 
su jo šeima, ir ji, žinoma, būtų pranešusi jums. 

— Ne, aš nepalaikau su Rudolštadtais jokių santykių, — atsa- 
kė Konsuela.— Kanauninkė Venceslava per šiuos metus dukart 
parašė man pranešdama apie liūdnus įvykius: kad mirė grafas 
Kristianas — jos vyresnysis brolis ir mano vyro tėvas, kuris taip 
ir neatgavo nuovokos ir iki paskutinės savo ilgo, pilno kančių 
gyvenimo dienos nesuvokė jį ištikusios nelaimės, ir kad žuvo 
baronas Frydrichas, kanauninkės ir Kristiano brolis, kuris per 
medžioklę nugarmėjo nuo Šrekenšteino skardžio. Suprantama, aš 
laikiau savo pareiga atsakyti į kanauninkės laiškus, bet nesiry- 
Žau prašyti jos leidimo atvažiuoti pabūti su ja. Sprendžiant iš. 
laiškų, jos širdyje grūmėsi du jausmai — gerumas ir puikybė. 
Ji vadino mane savo brangiąja dukterimi, savo kilniąja drauge, 
tačiau, atrodo, ji visai nepasigedo nei mano rūpinimosi, nei užuo- 
jautos. | 

— Tai tu manai, kad atgijęs Albertas ramiausiai gyvena Mil- 
žinų pilyje, neparašydamas tau ir pasislėpęs nuo viso pasaulio? 

— Ne, princese, aš taip nemanau, todėl, kad tai būtų visai 
neįtikima, ir aš tiesiog išėjau iš proto, jeigu dar kuo nors abejo- 
ju,— atsakė Konsuela, užsidengdama delnais veidą, užlietą ašarų. 

Slenkant nakties valandoms, bjaurus princesės charakteris kuo 
toliau, tuo labiau ėmė viršų. Jos pašaipus ir nerūpestingas to- 
nas kalbant apie tokius brangius Konsuelos širdžiai dalykus, la- 
bai įskaudino jaunąją merginą. 

— Gana, liaukis sielvartauti, — griežtai pasakė Amalija.— 
Nieko nepasakysi, linksmas išėjo vakaras! Tu prikalbėjai tokių 
dalykų, kad pats velnias neištvertų. Fon Kleist visą laiką drebė- 
jo ir blyško; atrodė, ji numirs iš baimės. Aš norėjau būti laimin- 
ga, linksma, o dabar pati kenčiu, matydama tavo sielvartą, varg- 
šas mano vaikeli. 

Paskutinius žodžius princesė ištarė jau kitokiu tonu ir, pakė- 
lusi galvą, Konsuela pamatė užuojautos ašaras, besiritančias jos 
skruostais, nors jos lūpos vis dar buvo ironiškai iškreiptos. Kon- 
suela pabučiavo ištiestą jai ranką ir mintyse pagailėjo princesės, 
kuri negali išbūti gera nė keturių valandų iš eilės. 

— Kad ir koks neįžvelgiamas paslaptingumas suptų Milžinų 
pilį — pridūrė princesė, — kad ir kokia išdidi būtų kanauninkė, 
o jos tarnai slapukai, patikėk,— viskas, kas ten atsitinka, taip 
pat greitai pasidaro žinoma visiems kaip ir bet kur kitur. Veltui 
artimieji stengėsi nuslėpti grafo Alberto keistumus — greitai 
apie juos žinojo visas kraštas, ir dar prieš tai, kai tavo nelaimin- 
gam vyrui buvo pakviestas daktaras Siupervilis, apie juos jau 
kalbėjo Baireito rūmų dvariškiai. Dabar ši šeima turi kitą paslap- 
tį, kurią taip pat uoliai stengiasi paslėpti ir kurią taip pat visi 
žino. Turiu omeny jaunosios baronaitės Amalijos pabėgimą — ji 
dingo kartu su dailiu nuotykių ieškotoju greitai po savo pusbro- 
lio mirties. 

— O aš gana ilgai apie tai nežinojau. Ir galiu pasakyti, kad 
ne viskas išaiškėja šiame pasaulyje: juk iki šiol nežinomas nei 
baronaitę pagrobusio žmogaus vardas, nei titulas ir nežinoma 
vieta, kur jiedu slapstosi. 

— Taip, teisybė, Siupervilis irgi tą sakė. Iš tikrųjų Čekija — 
paslaptingų nuotykių šalis. Tačiau tai dar nereiškia, kad grafas 
Albertas... 

— Dėl Dievo meilės, princese, nekalbėkime daugiau apie tai. 
Atleiskite, kad nuvarginau jus savo ilgu pasakojimu, ir kai jūsų 
didenybė įsakys man pasišalinti, aš. .. 

— Antra valanda nakties! — sušuko ponia fon Kleist, krūp- 
telėdama nuo niūrių bokšto laikrodžio dūžių. 

— Jeigu taip, mielosios draugės, mums reikia skirtis, — pasa- 
kė princesė pakildama.— Mano sesuo fon Anspach prikels mane 
septintą valandą, kad papasakotų gandus apie savo brangaus 
markgrafo meilės nuotykius — jis neseniai grįžo iš Paryžiaus, be- 
protiškai įsimylėjęs madmuazelę Kleron. Žavingoji Porporina, tai 


83 


jūs, scenos karalienės, esate tikros pasaulio valdovės, o ne tos, 
kurioms priklauso teisėti titulai. Nėra tokio monarcho, kurio jūs 
negalėtumėt iš mūsų atimti, jeigu jums šautų į galvą panaši fan- 
tazija, ir aš nė kiek nenustebsiu, kai vieną gražią dieną protin- 
goji madmuazelė Ipolita Kleron taps markgrafiene fon Anspach, 
užimdama mano kvailos sesers vietą. Duok man kailinius, fon 
Kleist, aš palydėsiu jus per galeriją. | 

— Ir paskui princesė grįš viena? — su išgąsčiu paklausė po- 
nia fon Kleist. 

— Taip, viena,— atsakė Amalija,— ir be to, visai nebijoda- 
ma velnių su visais jų talkininkais, nors sklinda gandai, kad jie 
jau keletą naktų visa kompanija renkasi mūsų rūmuose. Eime, 
Konsuela, eime| Pasigėrėsime fon Kleist drebėjimu galerijoje. 

Princesė paėmė žvakę ir išėjo pirmoji, vesdamasi paskui sa- 
ve susijaudinusią ponią fon Kleist. Konsuela sekė paskui jas, ir- 
gi truputį sunerimusi, pati nežinodama kodėl. 

— Patikėkite, princese,— kalbėjo ponia fon Kleist,— kad bai- 
siai neatsargų dabar pasirodyti šioje rūmų dalyje. Ką jums reiš- 
kia leisti mums užtrukti dar pusę valandost Pusę trijų visi vai- 
duokliai pranyksta. 

— Ne, ne,— paprieštaravo Amalija, — aš mielai susitikčiau su 
ja ir pažiūrėčiau, kaip ji atrodo. 

— Apie ką jūs kalbate? — paklausė Konsuela, prisivydama 
ponią fon Kleist. 

— Tu nežinai? — nusistebėjo princesė.— Štai jau keletas 
naktų, kai baltoji moteris, imanti šluoti rūmų laiptus ir korido- 
Iius prieš kurio nors karališkos šeimos nario mirtį, vėl pasirodė. 
Ir, anot gandų, ji pramogauja būtent čia, greta Mano kambarių. 
Vadinasi, grėsmė pakibusi ties mano gyvybe. Štai kodėl aš tokia 
rami. Mano brolienė, Prūsijos karalienė (labiausiai besmegenė 
galva, kada nors nešiojusi karūną), iš baimės, sako, negali už- 
migti ir kasvakar važiuoja nakvoti į Šarlotenburgą, bet kadangi 
ir ji, ir karalienė — mano motina, kuri šituose dalykuose riė kiek 
ne protingesnė, jaučia Moteriai su šluota begalinę pagarbą, tai 
abi damos uždraudė sekti šmėklą ir trukdyti jos kilnų užsiėmi- 
mą. Dėl to rūmus sėkmingai šluoja pats Liuciferis, nors grindys, 
kaip matai, vis tiek gana purvinos. 

Tą akimirką didžiulis katinas, iššokes iš galerijos tamsos, gar- 
siai kniaukdamas pradūmė pro ponią fon Kleist. Toji veriamai 
suriko ir jau norėjo pasileisti atgal, princesės kambarių link, 
bet Amalija jėga sulaikė ją, ir tušti koridoriai suskardėjo nuo 
jos kimaus sarkastiško kvatojimo, dar šiurpesnio negu šiaurės 
vėjas, švilpiantis tuščioje pastato erdvėje. Konsuela drebėjo nuo 
šalčio, o gal ir iš baimės, nes persikreipęs ponios fon Kleist vei- 
das, rodos, kalbėte kalbėjo apie realų pavojų, o dirbtinė ir įžū- 
li princesės linksmybė visai neliudijo, kad Amalija tikrai rami. 

— Aš žaviuosi atkakliu jūsų didenybės netikėjimu,— apmau- 

džiai pasakė ponia fon Kleist trūkčiojančiu balsu, — bet jeigu jūs 
būtumėte mačiusi ir girdėjusi, kaip aš šitą baltą moterį jūsų švie- 
siausiojo tėvo karaliaus mirties išvakarėse... 

— Deja, aš tikra, — kandžiai pertraukė ją Amalija,— kad šį 
kartą ji atėjo ne tam, kad paskelbtų apie karaliaus, mano švie- 
siausiojo brolio, mirtį, ir, vadinasi, jinai atėjo manęs, kuo aš 
labai džiaugiuosi. Velnienė žino, kad mano laimei būtina arba 
viena, arba kita iš šitų dviejų mirčių. 

— Ach, princese, nekalbėkite taip! — vos pralemeno ponia 
fon Kleist, kuriai kaleno dantys.— Maldauju, sustokite ir įsiklau- 
sykite — argi įmanoma dabar likti ramiai? 

Princesė sustojo su pašaipia mina, bet kai jos standžios tarsi 
kartonas šilkinės suknios šiugždėjimas liovėsi slopinęs iš toliau 
atsklindančius garsus, mūsų trys herojės, stovinčios koridoriaus 
gale, jau netoli laiptų aikštelės, aiškiai išgirdo šluotos, netoly- 
giai atsitrenkiančios į akmenines pakopas, stuksėjimą, kuris, ro- 
dės, greitai artėjo link jų, kildamas vis aukščiau ir aukščiau, 
tartum kuris: nors iš tarnų būtų skubėjęs pabaigti savo darbą. 

Princesė kiek padvejojo, paskui ryžtingai tarė: 

— Kadangi šiame pasaulyje nėra nieko antgamtiško, aš noriu 
sužinoti, kas ten — lunatikas liokajus ar išdykęs pažas. Nuleisk 
vualį, Porporina, nereikia, kad mus matytų drauge. Na o tu, fon 
Kleist, gali apalpti, jeigu nori. Įspėju, kad nesiterliosiu su tavim. 
Eime, drąsioji Rudolštadt, tau pasitaikė be baimės susidurti ir su 
baisesniais dalykais. Jeigu myli mane, sek iš paskos. 

Amalija tvirtu žingsniu pasuko prie laiptų. Konsuela, kuriai 
princesė neleido paimti žvakės, sekė iš paskos, 0 ponia fon 
Kleist — jai buvo vienodai baisu ir likti vienai, ir eiti į priekį — 
kiūtino paskutinė, įsikibusi į Porporinos apsiaustą. 

Pragaro šluota nutilo, ir princesė, pasiekusi turėklus, sustojo, 
išticsdama ranką su žvake, kad apšviestų sau kelią. Tačiau ar 
todėl, kad jos ramumas buvo suvaidintas, ar kad ji pamatė kaž- 
ką baisaus, jos ranka sudrebėjo ir paauksuota žvakidė su krišto- 
liniu raštuotu apvadėliu triukšmingai nukrito drauge su žvake 
į laiptų narvą. Čia jau ponia fon Kleist visai pametė galvą ir už- 
miršusi ne tik artistę, bet ir princesę, puolė bėgti atgal galerija 
ir bėgo tol, kol atsitrenkė tamsoje į savo valdovės kambario 
duris, kur ir rado prieglaudą. O princesė, neįstengdama sutram- 
dyti susijaudinimo ir drauge gėdindamasi prisipažinti, jog atsi- 
traukia, pasuko drauge su Konsuela tuo pačiu keliu, iš pradžių 
lėtai, o paskui vis greičiau ir greičiau, nes kažkieno žingsniai 
girdėjosi už nugaros, ir tai buvo ne Porporinos žingsniai — ji 
ėjo greta ir, ko gero, dar ryžtingiau, nors ir nė trupučio nepo- 
zuodama. Šitie keisti žingsniai garsiai aidėjo tamsoje ant akmens 
plokščių ir kas akimirka tarsi artėjo prie jų, primindami brūkšin- 
čius šlepetes avinčios senės žingsnius, o šluota darė savo dar- 
bą: trinksėjo į sienas — tai dešinėje, tai kairėje. Šitas trumpas 

kelias pasirodė Konsuelai be galo ilgas. Sveikai galvojančius ir 
tikrai bebaimius Žmones gali nugalėti tik toks pavojus, kurio ne- 
įmanoma nei numatyti, nei suprasti. Nepretenduodama į tuščią 
narsumą, Konsuela nė karto neatsisuko. O princesė paskui tvir- 
tino, kad ne sykį buvo atsigręžusi, bet taip nieko ir neįžiūrėjo 
tirštoje tamsoj, ir niekas negalėjo nei patvirtinti, nei paneigti 
jos žodžių. Konsuela tik prisiminė, kad šio priverstinio atsitrau- 
kimo metu Amalija nė sykio nesulėtino žingsnio, nepasakė jai 
nė vieno žodžio ir kad, skubiai įeidama į kambarį, ji vos neuž- 
trenkė durų prieš savo viešnios nosį. Vis dėlto princesė nepri- 
sipažino, jog parodė silpnumą, ir greitai atgavusi šaltą kraują 
ėmė šaipytis iš ponios fon Kleist, visiškai susirgusios iš susijau- 
dinimo, ir karčiai priekaištauti už bailumą ir nedėmesingumą 
jos asmeniui. Geraširdė Konsuela, kuriai buvo gaila žiūrėti, kaip 
blogai jaučiasi ponia fon Kleist, pasistengė suminkštinti prin- 
cesę, ir ši teikėsi pasakyti, kad jos numylėtinė Kleist vis tiek 
nieko negirdi, kadangi apimta visiškos prostracijos guli ant ku- 
šetės, įsiraususi į pagalves. Išmušė tris, kai vargšelė atsigavo, 
bet patirtas siaubas vis dar vertė ją lieti ašaras. Princesei jau 
nusibodo vaidinti paprastą Mirtingają, ir jos visai nedžiugino per- 
spektyva pačiai nusirengti bei pasitarnauti sau. O be to, jos sie- 
lon, kaip matyti, įslinko kažkokia gąsdinanti nuojauta. Šiaip ar 
taip, ji nusprendė pasilikti pas save ponią fon Kleist iki ryto. 

— Mes dar suspėsim, — pasakė ji, — sugalvoti kokią nors 
dingstį, kad paaiškintume šitą istoriją broliui, jeigu jis ką suži- 
nos. Bet pagrįsti tavo, Porporina, viešnagę būtų daug sunkiau, 
ir todėl nenorėčiau, kad kas nors pamatytų, kaip tu iš čia išeini. 
Vadinasi, tau reikia išeiti vienai ir kuo greičiau — juk šiame 
šlykščiame bendrabutyje keliamasi nepaprastai anksti. Klausyk, 
Kleist, nusiramink, aš palieku tave čia iki ryto ir jeigu tu įsteng- 
si ištarti nors vieną protingą žodį, paaiškink, kokiu keliu tu čia 
atėjai ir kur tavęs laukia palydovas, kad Porporina galėtų pa- 
sinaudoti jo paslaugomis, kai eis namo. | 

Baimė daro žmogų tokį egoistišką, kad ponia fon Kleist, 
džiaugdamasi, jog jai jau negresia siaubingoji galerija, ir nedaug 
tesirūpindama tuo, kad dainininkė gal bijos pasišalinti viena, 
iš karto atgavo nuovokumą ir paaiškino, kokiu keliu jai eiti ir 
kokį sutartą ženklą duoti tarnui, kuriam įsakyta laukti prie iš- 
ėjimo iš rūmų viename nuošaliame kampelyje. 

Apsirūpinusi šiomis žiniomis ir būdama tikra, kad šį kartą 
jau nepasiklys rūmuose, Konsuela atsisveikino su princese, ku- 
ri neparodė nė menkiausio noro palydėti ją per galeriją. Taigi 
jaunoji mergina išėjo viena ir apgraibomis, tačiau be kliūčių 
prisikasė iki baisiųjų laiptų. Apačioje kabėjęs žibintas palengvi- 
no jai kelią, ir ji nusileido žemyn be jokių nuotykių ir netgi be 
ypatingos baimės. Šį kartą ji suėmė save į nagą, nes jautė, kad 
atlieka savo pareigą nelaimingosios Amalijos atžvilgiu, o tokiais 

atvejais ji visuomet būdavo ryžtinga ir stipri. Pagaliau per ma- 
žas slaptas dureles — raktą nuo jų davė ponia fon Kleist — Por- 
porina išėjo iš rūmų ir atsidūrė užpakalinio kiemo kampe. Per- 
kirtusi kiemą, ji nuėjo išilgai išorinės tvoros, ieškodama ponios 
fon Kleist tarno. Nespėjo ji pašnibždom pasakyti sutartos frazės, 
kai nuo sienos atsiskyrė tamsus siluetas, ir susisupęs plačiu ap- 
siaustu vyriškis pagarbiai nusilenkdamas be žodžių padavė jai 
ranką. 

Konsuela prisiminė, kad ponia fon Kleist, norėdama nuslėpti 
savo dažnus ir slaptus vizitus pas princesę Amaliją, ne kartą 
ateidavo vakarais į pilį slėpdama galvą po juodu kapišonu, susi- 
supusi į tamsią peleriną ir remdamasi į tarno ranką. Taip atro- 
dydama ji nekrisdavo į akis rūmų tarnams ir galėjo būti palai- 
kyta viena iš tų neturtingų moterų, kurios slapta prasiskverbia 
į rūmus ir gauna šio to iš dosnių karališkos šeimos rankų. Vis 
dėlto, nepaisant didžiausio patikėtinės ir jos ponios atsargumo, 
paslaptis iš dalies buvo žinoma, ir karalius tylėjo vien todėl, kad 
tokias menkas skandalingas istorijas geriau pakęsti, nekeliant 
triukšmo, negu kovoti su jomis. Jis puikiai žinojo, jog abi da- 
mos labiau domisi Trenku negu magija; beveik vienodai smerk- 
damas ir viena, ir kita, jis apsimetė nieko nesuprantąs ir širdies 
gilumoje buvo dėkingas Amalijai, kad ji apgaubia savo romaną 
paslapties skraiste, šitaip išvaduodama jį nuo atsakomybės. Jis 
bevelijo atrodyti mulkinamas, kad tik Žmonės nemanytų, jog jis 
skatina beprotišką sesers meilę. Taigi visas karaliaus žiaurumas 
užgriuvo nelaimingąjį Trenką, ir teko jį apkaltinti tariamais nu- 
sikaltimais, kad niekas neįtartų tikrų nemalonės priežasčių. 

Manydama, kad ponios fon Kleist tarnas nori padėti jai iš- 
saugoti inkognito ir todėl duoda ranką, lyg ji būtų šeimininkė, 
Porporina nedvejodama pasirėmė į ją, žengdama slidžiu nuo le- 
do grindiniu. Bet nespėjo ji nueiti nė trijų žingsnių, kai tas žmo- 
gus tarė familiariu tonu: 

— Na ką, žavingoji grafiene, kaip nusiteikusi patrakėlė Ama- 
lija? 

Nors buvo šalta ir pūtė vėjas, Konsuela pajuto, kad visas 
kraujas ūžtelėjo į skruostus. Matyt, tarnas palaikė ją ponia fon 
Kleist ir šitaip išdavė, kokie gėdingi santykiai sieja jį su šei- 
mininke. Porporina nekantriai atitraukė savo ranką ir šaltai iš- 
tarė: | 

— Jūs apsirikote. 

— Man nebūdinga apsirikti, — vis taip pat nesivaržydamas 
paprieštaravo žmogus su apsiaustu.— Publika gali nežinoti, kad 
dieviškoji Porporina yra grafienė Rudolštadt, tačiau grafas Sen 
Žermenas informuotas geriau. 

— Kas gi jūs“ — paklausė Konsuela, nesava iš susijaudini- 
mo.— Argi jūs nesate vienas iš ponios fon Kleist tarnų? 

— Aš priklausau tik pats sau ir tarnauju tik tiesai, — atsakė 
nepažįstamasis.— Savo vardą jau pasakiau, bet, matyt, grafienei 
Rudolštadt jis nežinomas. 

— Vadinasi, jūs grafas de Sen Žermenas? 

— O kas kitas galėtų pavadinti jus vardu, kurio niekas neži- 
no? Paklausykite, grafiene, štai jau du sykius jūs vos neparkri- 
tote, eidama be mano pagalbos. Malonėkite vėl atsiremti man į 
ranką. Aš puikiai žinau, kur jūs gyvenate, ir laikau savo gar- 
binga pareiga parvesti jus namo gyvą ir sveiką. 

— Jūs labai malonus, grafe,— atsakė Konsuela, kurios smal- 
sumas buvo per daug sudirgintas, kad ji galėtų atmesti šio nuosta- 
baus, nepaprasto žmogaus pasiūlymą,— bet gal jūs padarysite 
dar vieną malonę ir pasakysite, kodėl mane taip pavadinote. 

— Todėl, kad norėjau iš karto įgyti jūsų palankumą ir įrody- 
ti, jog esu vertas jo. Aš seniai žinau apie jūsų santuoką su Al- 
bertu ir visą laiką šventai saugau jūsų bendrą paslaptį, kaip 
saugosiu ir ateity, kol tokia bus jūsų valia. 

— Užtai ponas Siupervilis, kaip matyt, visai neatsižvelgė 


į Mano valią, — pasakė Konsuela, nekantraudama įsitikinti, kad 
graias de Sen Žermenas gavo šias žinias būtent iš jo. 
— Nekaltinkite vargšo Siupervilio, — paprieštaravo grafas.— 


Jis apie tai papasakojo tik princesei Amalijai, trokšdamas suteik- 
ti jai malonumo. Aš viską sužinojau Ne iš jo. 

— Tokiu atveju iš ko? 

— Iš paties grafo Alberto Rudolštadto. Taip taip, neabejoju, 
kad tuojau jūs pareikšite, jog jis mirė jungtuvių ceremonijos pa- 
baigoje, bet aš atsakysiu: mirties nėra, niekas nemiršta ir gali- 
ma kalbėtis su tais, kuriuos Žmonės vadina užmigusiais amžinu 
miegu, jeigu supranti jų kalbą ir žinai jų gyvenimo paslaptis. 

— Jeigu jūs tiek daug žinote, grafe, tai tikriausiai jums ne 
paslaptis, kad mane nelengva įtikinti tokiais tvirtinimais ir kad 
jie sukelia man daug skausmo, nuolat primindami nelaimę, kuri 
neatitaisoma, nors ir ką žadėtų magai. 

— Teisingai darote, kad saugotės kerėtojų ir šarlatanų. Ži- 
nau, Kaliostras išgąsdino jus, parodydamas šmėklą — tai buvo 
padaryta bent jau nelaiku. Kad pademonstruotų savo galią, jis 
pasidavė tuštybei, nepagalvojęs, kaip tai paveiks jūsų sielą iI 
kokia didinga yra jo paties misija. Ir vis dėlto Kaliostras ne šar- 
latanas, toli gražu ne! Tiesiog jis didelis garbėtroška ir tai ne- 
retai būna dingstis apkaltinti jį šarlataniškumu. 

— Jūs, grafe, esat kaltinamas tuo pačiu, bet kadangi visuo- 
met priduriama, esą jūs — nepaprastas žmogus, išdrįstu prisipa- 
žinti, kad jaučiu jums priešiškumą, neleidžiantį jūsų gerbti. 

— Tai taurus nuoširdumas, ir būdingas Konsuelai,— ramiai 
atsakė ponas de Sen Žermenas, —ir aš dėkoju jums, kad apeliuo- 

jate į mano garbingumą. Todėl šnekėsiu su jumis atvirai. Tačiau 
mes jau prie jūsų durų, o šaltis ir vėlus laikas neleidžia trukdyti 
jūsų ilgiau. Jeigu pageidaujate sužinoti kai ką nepaprastai svar- 
baus, nuo ko priklauso jūsų ateitis, leiskite man su jumis pasi- 
kalbėti, kai turėsite laiko. 

— Jeigu ponas grafas panorės aplankyti mane rytoj, aš lauk- 
siu jo bet kuriuo jam patogiu laiku. 

— Taip, man būtina pasikalbėti su jumis rytoj. Bet rytoj jus 
su vizitu aplankys Frydrichas, o aš nenoriu su juo susitikti, nes 
nemėgstu jo. 

— Atleiskit, grafe, apie kokį Frydrichą jūs kalbat? 

— O, suprantama, ne apie mūsų bičiulį Frydrichą fon Tren- 
ką, kurį išplėšėm iš karaliaus rankų. Kalba eina apie tą nie- 
kingą ir piktą Prūsijos karalių, kuris jus mergina. Štai ką: rytoj 
vakare Operoje įvyks didelis viešas balius. Būkite ten. Galite 
rengtis bet kokiu kostiumu, aš vis tiek jus pažinsiu ir padėsiu 
pažinti save. Toje minioje mes būsim saugūs ir nepastebimi. Ki- 
taip mūsų susitikimai gali užtraukti dideles nelaimes brangiems 
mums žmonėms. Taigi, iki rytojaus, grafiene! 

Tai ištaręs grafas de Sen Žermenas žemai nusilenkė Porpori- 
nai ir dingo, palikęs merginą suakmenėjusią iš nuostabos ant jos 
namų slenksčio. 

„Iš tikrųjų šitoj proto karalystėj nė mMinutei nesiliauja są- 
mokslai prieš protą, — galvojo dainininkė jau lovoje.— Nespėjau 
išvengti vieno pavojaus, grėsusio mano sveikam mąstymui, kai 
iš karto atsirado kitas. Princesė Amalija paaiškino man paslap- 
tingus pastarųjų dienų įvykius, ir jau buvau benurimstantį, kai 
staiga, beveik tuoj pat, mes susitinkam fantastiškąją Moterį su 
šluota ar bent jau girdime jos žingsnius, ir ji sau vaikštinėja 
po šituos abejonių rūmus, po šitą netikėjimo citadelę taip pat 
ramiai, kaip būtų galėjusi vaikščioti prieš du šimtus metų. Vos 
spėjau atsikratyti baimės, kankinusios mane po susitikimo su Ka- 
liostru, kai pasirodo kitas magas, rodos, dar geriau išmanantis 
mano Icikalus. Kad visi šie magai ir burtininkai domisi karalių 
ir kitų galingų ar įžymių asmenų gyvenimo įvykiais, — tai dar su- 
prantama, bet kodėl man, vargšei merginai, paprastai ir kukliai, 
nepavyksta paslėpti nuo jų budraus žvilgsnio nė vienos savo gy- 
venimo aplinkybės — štai kas norom nenorom glumina ir gąs- 
dina mane. Beje, paklausysiu princesės patarimo. Tikiuosi, kad 
ateitis įmins ir šitą mįslę, o kol kas susilaikysiu nuo bet kokių 
sprendimų. Ko gero, labiausiai nustebsiu, jeigu karaliaus vizitas, 
išpranašautas Sen Žermeno, tikrai įvyks rytoj. Tai būtų vos tre- 
čias: jo vizitas. Ar tik nėra šitas Sen Žermenas karaliaus patikė- 
tinisė Sakoma, kad reikia saugotis žmonių, kurie prastai atsilie- 
pia apie savo ponus. Pasistengsiu to neužmiršti.“ 

Kitą dieną, lygiai pirmą valandą, į namelio, kuriame gyve- 
no dainininkė, kiemą įvažiavo karieta be livrėjuoto liokajaus ir“ 

be herbo, ir karalius, prieš dvi valandas perdavęs, kad Porporina 
lauktų jo viena, įėjo vidun su skrybėle, pakreipta ant kairiosios 
ausies, su šypsena lūpose ir su maža pintinėle rankoje. 

— Kapitonas Kreicas atnešė jums vaisių iš savo sodo,— pa- 
sakė jis.— Pikti liežuviai tikina, kad jie nuskinti San Susi soduo- 
se ir turėjo būti patiekti karaliui. Bet, dėkui Dievui, karalius už- 
miršo apie mus, ir kuklus baronas atėjo praleisti valandėlę kitą 
su savo kuklia drauguže. | 

Užuot pralinksminusi, šita miela įžanga labai išgąsdino Kon- 
suelą. Dabar, kai slapta nusižengė karaliaus valiai, išklausydama 
atvirus princesės Amalijos prisipažinimus, ji jau negalėjo kaip 
anksčiau drąsiai ir atvirai šnekučiuotis su inkvizitoriumi-kara- 
liumi. Nuo šiol reikėjo elgtis su juo atsargiai, galbūt pataikauti 
jam, sumaniai koketuojant užkirsti kelią įtarimams. Konsuela jau- 
tė, kad šis vaidmuo ne jai, kad ji suvaidins prastai, ypač tuo 
atveju, jeigu Frydrichas tikrai jaučia jai potraukį, kaip tvirtina- 
ma IūmMuose, kur vartoti žodį meilė, kalbant apie kažkokią ak- 
torę, reikštų įžeisti karaliaus orumą. Susijaudinusi ir sumišusi, 
Konsuela negrabiai padėkojo už per didelį dėmesį, o tada ka- 
Ialiaus veido išraiška netikėtai pasikeitė ir pasidarė tokia pat 
niūri, kokia ką tik buvo džiaugsminga. 

— Ką tai reiškia? — griežtai paklausė jis, raukdamas ant- 
akius.— Jūs blogai nusiteikus? Ar nesveika? Kodėl jūs vadinate 
mane valdovu? Gal mano vizitas sutrukdė meilės pasimatymą? 

— Ne, valdove,— atsakė jaunoji mergina, vėl atgaudama ra- 
mybę, kurią teikia nuoširdumas,— aš NnetuTiu Nneį pasimatymų, 
nei meilės. 

— Puiku! Beje, net jeigu ir turėtumėt — koks mano reikalas! 
Aš pareikalaučiau tik vieno — kad jūs prisipažintumėt. 

— Prisipažinčiau? Tikriausiai ponas kapitonas norėjo pasa- 
kyti — kad patikėčiau jam savo paslaptį? 

— Paaiškinkite, koks čia skirtumas. 

— Manau, kad jūs, pone kapitone, ir pats žinote koks. 

— Sakykim. Bet žinoti — dar nereiškia gauti atsakymą. Jei- 
gu jūs įsimylėjote, aš norėčiau apie tai sužinoti. 

— Nesuprantu — kam? 

— Tikrai nesuprantate? Pažiūrėkite man į akis. Jūsų šiandien 
kažkoks išsiblaškęs žvilgsnis. 

— Pone kapitone, jūs, rodos, mėgdžiojate karalių. Sako, kad 
tardydamas kaltinamąjį jis įdėmiai žiūri jam į akis. Patikėkite, 
tokie metodai leistini vienam karaliui. Beje, jeigu jis tokiu pat 
tikslu ateitų pas mane, aš paprašyčiau jį grįžti prie savo rei- 
kalų. 

— Štai kaip! Jūs jam pasakytumėt: „Eikite lauk, valdove?“ 


— O kodėl gi ne? Karaliaus vieta ant žirgo arba soste, o jei- 
gu jam šautų į galvą aplankyti mane, aš turėčiau teisę atsisakyti 
kentėti dėl jo blogos nuotaikos. 

— Sutinku. Bet jūs taip ir neatsakėte man. Jūs nenorite pa- 
sirinkti manęs savo būsimų meilės nuotykių patikėtiniu? 

— Aš negaliu turėti meilės nuotykių, barone, jau ne kartą 
jums tai kartojau. 

— Taip, juokais, nes aš ir klausdavau jūsų juokais. Na, o 
jei dabar aš kalbu rimtai? 

— Aš atsakysiu tą patį. 

— Žinote, jūs keista būtybė. 

— Bet kodėl gi? 

— Todėl, kad jūs vienintelė aktorė, neužsiimanti meile ir ne- 
flirtuojanti. 

— Jūs prastos nuomonės apie aktores, kapitone. 

— Ne! Aš pažinojau ir dorų aktorių, bet jos visos siekė nau- 
dingai ištekėti, o jūs... tiesiog neišmanau, apie ką galvojate jūs. 
— Aš galvoju apie tai, kad vakare man reikės dainuoti. 

— Tai jūs gyvenate šia diena? 

— Taip, dabar aš gyvenu kaip tik taip. 

— Vadinasi, anksčiau jūs buvot kitokia. 

— Taip, kapitone. 

— Jūs mylėjote? 

— Taip, kapitone. 

— Rimtai? 

— Taip. 

— Ir ilgai? 

— Taip. 

— O kas atsitiko jūsų mylimajam? 

— Jis mirė! 

— Bet jūs nenusiraminote? 

— Ne. 

— O, jūs dar nusiraminsit. 

— Bijau, kad ne. 

— Keista. Tai jūs neketinate ištekėti? 

— Niekuomet. 

— Ir niekada nieko nepamilsite? 

— Niekada. 

— Ir net nesusirasite sau draugo? 

— Net draugo —ta prasme, kokią teikia šiam žodžiui gražio- 
sios damos. 

— Liaukitės! Jeigu jūs nuvažiuosite į Paryžių ir karalius 
Liudvikas XV, tas galantiškas kavalierius. .. 

— Aš nemėgstu karalių, kapitone, o ypač nepakenčiu galan- 
tiškų karalių. 

— Aha, suprantu, jūs teikiate pirmenybę pažams. Pavyzdžiui, 
tokiam gražiam kavalieriui kaip Trenkas! 

— Aš niekada nekreipiau dėmesio į jo išorę. 

— Ir vis dėlto turėjot su juo kažkokių santykių? 

— Jeigu taip būtų, mūsų santykiai apsiribotų tyra ir nesu- 
tepta draugyste. 

— Vadinasi, jūs prisipažįstat, kad šitie santykiai egzistuoja? 

— To aš nesakiau, — atsakė Konsuela, išsigandusi, jog gali 
išduoti princesę. 

— Tai jūs neigiate tai? 

— Jeigu šitie santykiai būtų, aš neturėčiau priežasčių juos 
neigti. Bet kodėl kapitonas Kreicas klausinėja mane taip atkak- 
liai? Nejaugi tai gali jį dominti? 

— Matyt, tai domina karalių — atsakė Frydrichas, nusiimda- 
mas skrybėlę ir staigiu judesiu užmaukšlindamas ją ant baltos 
marmurinės Poligimnijos galvos; jos antikinis biustas puošė vie- 
ną iš konsolių. 

— Jeigu mane teiktųsi aplankyti karalius,— tarė Konsuela, 
įveikdama baimę,— aš pamanyčiau, kad jis pageidauja pasiklau- 
syti muzikos, sėsčiau prie klavesino, ir sudainuočiau ariją iš 
„Pamestosios Ariadnės"... 

— Karalius nemėgsta, kai mėginama įspėti jo pageidavimus. 
Jis pageidauja, kad būtų tiksliai ir aiškiai atsakyta į klausimą. Ką 
jūs veikėte šiandien naktį karaliaus rūmuose? Matote, jeigu jūs 
vaikščiojate pas jį į rūmus neįprastu laiku ir be jo leidimo, va- 
dinasi, ir jis turi teisę elgtis jūsų namuose kaip šeimininkas. 

Konsuela sudrebėjo, bet, laimei, dvasios tvirtybė visada tar- 
tum per stebuklą išgelbėdavo ją nuo daugelio pavojų. Ji prisi- 
minė, jog Frydrichas neretai griebdavosi melo, norėdamas išgau- 
ti teisybę, ir kad jo mėgstamiausia priemonė išplėšti iš Žmogaus 
prisipažinimą — užpulti jį netikėtai. Jinai susivaldė ir pablyšku- 
si, bet vis dėlto šypsodama pasakė: 

— Koks keistas kaltinimas! Tiesiog nežinau, ką būtų galima 
atsakyti į tokį ekstravagantišką klausimą. 

— Jūs pasidarėte kalbesnė,— pabrėžė karalius.— Visiškai aiš- 
ku, kad meluojate. Ar buvote šią naktį rūmuoset Atsakykite — 
taip ar ne? 

— Tokiu atveju — ne| — drąsiai atsakė Konsuela, nusprendu- 
si geriau tapti gėdingai demaskuota, negu padaryti niekšybę ir 
išduoti svetimą paslaptį, kad pasiteisintų pati. 

— Jūs neišėjote iš rūmų trečią valandą nakties viena, be pa- 
lydovų? 

— Ne, — atsakė Konsuela, kuri truputį atsigavo, pastebėjusi 
karaliaus veide vos sugaunamą netikrumo šešėlį, ir dabar puikiai 
vaidino nustebimą. 

— Jūs išdrįsote triskart ištarti žodį ne! — piktai sušuko ka- 
ralius, įrėmęs degantį žvilgsnį. 

— Aš išdrįsiu ištarti šį žodį ir ketvirtą kartą, jeigu to parei- 
kalaus jūsų didenybė,— atsakė Konsuela, pasiryždama atlaikyti 
audrą iki galo. 

— O, aš žinau, moteris net kankinama gins savo melą, kaip 
pirmieji krikščionys gynė tai, ką laikė šventa teisybe. Kas gali 
pasigirti, kad išgavo iš moters nuoširdų atsakymą? Klausykite, 

madmuazele, iki šiol aš jaučiau jums pagarbą, nes maniau jus 
esant vienintele išimtim tarp savo lyties atstovių. Maniau, kad 
jūs nesugebate nei intriguoti, nei sakyti neteisybės, nei būti 
įžūli. Mano pasitikėjimas - jumis ribojosi su draugyste... 

— (O dabar, jūsų didenybe... 

— Nepertraukite manęs. Dabar aš esu kitos nuomonės, ir 
greitai jūs pajusite, ką tai reiškia. Klausykitės įdėmiai. Jeigu 
jūs, savo nelaimei, įsipainiojote į smulkias rūmų intrigas, išklau- 
sėte kieno nors neprideramus atsivėrimus, padarėte kam nors 
pavojingų paslaugų, neturėkite iliuzijų — jums neilgai seksis 
apgaudinėti mane, ir aš išvysiu jus iš čia, 0 jūsų negarbė bus 
tokia pat didelė, kokia didelė buvo mano pagarba ir palanku- 
mas, su kuriais jus sutikau. 

— Valdove,— drąsiai atsakė Konsuela,— kadangi pats dį- 
džiausias ir pats tvirčiausias mano troškimas — tai noras palikti 
Prūsiją, aš su dėkingumu paklusiu įsakymui išvykti, kad ir ko- 
kia žeminančia dingstim jis būtų duotas ir kad ir kaip rūsčiai 
jūs su Manim kalbėtumėt. 

— Štai kaip! — suriko Frydrichas, praradęs savitvardą iš 
įkarščio.— Jūs drįstate kalbėti su manim tokiu tonu! 

Tai sakydamas, jis pakėlė lazdą, tarsi ketindamas suduoti 
Konsuelai, bet ramus ir niekinamas žvilgsnis, su kuriuo ji laukė 
Šito įžeidimo, prablaivė jį ir, toli numesdamas lazdą, jis susijau- 
dinęs pratarė: 

— Užmirškite, kad turite teisę į kapitono Kreico dėkingumą, 
ir elkitės su karaliumi kaip dera pagarbiai, kitaip aš galiu ne- 
susitvardyti ir nubausti jus kaip užsispyrusį vaiką. 

— Valdove, man žinoma, kad jūsų imperatoriškoj šeimoj mu- 
šami vaikai, ir aš girdėjau, kad jūsų didenybė, trokšdamas iš- 
vengti tokio elgesio, kažkada pats mėginote pabėgti. Man, čigo- 
naitei, pabėgti bus lengviau negu kronprincui Frydrichui. Jeigu 
karalius per dvidešimt keturias valandas nepašalins manęs iš sa- 
vo valstybės, aš pati pasistengsiu apsaugoti jį nuo savo intrigų 
ir paliksiu Prūsiją be jokių popierių, nors man tektų eiti pės- 
čiai ir laipioti per griovius kaip dezertyrui ar kontrabandistui. 

— Jūs beprotė! — gūžčiodamas pečiais pasakė karalius, 
vaikštinėdamas po kambarį, kad paslėptų savo apmaudą ir atgai- 
lavimą.— Taip, jūs išvažiuosite, toks ir mano pageidavimas, bet 
išvyksite neskubėdama, be skandalo. Nenorėčiau, kad išsiskirtu- 
mėt su Manimi pykdama ant manęs ir pačios savęs.— Kada, vel- 
niai griebtų, jūs taip nepaprastai suįžūlėjot? Ir kokio velnio aš 
toks atlaidus? 

— Manau, šito atlaidųmo priežastis — tas trupinėlis kilniašir- 
diškumo, kuriuo karalius galėtų lengvai atsikratyti. Jis jaučiasi 
skolingas man už paslaugą, kurią aš lygiai taip pat noriai bū- 
čiau padariusi menkiausiam iš jo valdinių. Tegul gi jis mano, 
kad atsiskaitė su manim tūkstanteriopai, ir greičiau paleidžia ma- 

ne — laisvė bus visiškai pakankamas atpildas. Jokio kitokio man 
nereikia. 

— Vėlė — pasakė karalius, priblokštas įžūlaus jaunos mergi- 
nos užsispyrimo.— Vis tos pačios kalbos? Tai jūs nepasakysite 
man nieko kito? Ne, tai jau ne drąsa, tai neapykanta! 

— O jeigu ir taip? — paklausė Konsuela.— Argi jūsų dide- 
nybei ne tas pats? 

— O Dieve! Ką gi jūs kalbate, kvailute! — sušuko karalius 
su nuoširdžiu skausmuų.— Jūs pati nesuprantate, ką pasakėte. Tik 
išsigimusi siela gali būti nejautri į save panašių būtybių neapy- 
kantai. 

— O argi Frydrichas Didysis laiko Porporiną sau lygia bū- 
tybet 

— Tik protas ir dorybės iškelia atskirus žmones virš kitų. Sa- 
vo meno srityje jūs geniali. Sąžinė turi jums pakuždėti, ar jūs 
ištikima savo pareigai... Bet šią akimirką ji kužda jums ką ki- 
ta, nes jūsų sieloje kartėlis ir pagieža. 

— Sakykim, bet argi didysis Frydrichas neturi ko prikišti 
savo sąžinei?t Ar ne jūs sukurstėte šitas piktas aistras sieloje, 
kuriai įprasti taikūs ir geraširdiški jausmai? 

— Jūs pykstate? — paklausė Frydrichas, mėgindamas paimti 
jaunąją merginą už rankos. Bet čia pat sumišęs susilaikė: dėl 
įsišaknijusios paniekos ir antipatijos moterims jis tapo drovus 
ir negrabus. Konsuela tyčia pabrėžė savo apmaudą, kad nuslo- 
pintų karaliaus širdyje švelnumą, beužgesinantį jo prasiveržusį 
pyktį, bet pamačiusi, koks jis nedrąsus, ji iš karto liovėsi bijojus, 
nes suprato, kad pirmo žingsnio jis laukia iš jos. Keistas likimo 
įgeidis! Vienintelė moteris, galinti sukelti Frydrichui jausmą, 
panašų į meilę, buvo galbūt vienintelė visoje karalystėje, kuri 
nė už ką nebūtų sutikusi skatinti šio karaliaus potraukio. Tiesa, 
Konsuelos neprieinamumas bei išdidumas ir buvo, ko gero, Fryd- 
Iicho akyse, didžiausias jos žavesio šaltinis. Palenkti šią nenuo- 
lankią sielą despotui buvo tas pats, kas užkariauti kokią provin- 
ciją, ir nejučia, visai netrokšdamas tapti meilės žygių herojumi, 
jis jautė, kad žavisi ir supranta šį stiprų charakterį, kažkuo gi- 
miningą jam pačiam. 

— Štai ką, — pasakė jis, greitai paslėpdamas kišenėje ranką, 
kurią buvo betiesiąs į Konsuelą,— niekada daugiau nesakykite 
man, kad aš abejingas aplinkinių neapykantai, kitaip manysiu, 
kad esu nekenčiamas, 0 šita mintis man nepakeliama. 

— Bet juk jūs norite, kad jūsų bijotų. 

— Ne, aš noriu, kad mane gerbtų. 

— Ir kapralai įkvepia kareiviams pagarbą jūsų vardui lazdų 
smūgiais. 

— Ką jūs galite apie tai žinoti? Apie ką jūs kalbate? Į ką ki- 
šatės? 

— Aš atsakau į jūsų didenybės klausimus aiškiai ir tikslial. 

— Jūs pageidaujate, kad paprašyčiau atleidimo už įsikarščia- 
vimą, kurį sukėlė jūsų neprotingas elgesys? 

— Priešingai. Jeigu jūs galėtumėt sulaužyti į mano galvą tą 
lazdą-skeptrą, kuriuo valdote Prūsiją, aš paprašyčiau jūsų dide- 
nybę pakelti ją. 

— Liaukitės! Juk šitą lazdą man padovanojo Volteras, ir jei- 
gu aš suduočiau jums ja, tai jūs tik pasidarytumėt gudresnė ir 
protingesnė. Klausykite, aš labai branginu šią lazdą, tačiau ma- 
tau, kad jums reikalinga kokia nors satistakcija. Taigi... 

Karalius pakėlė lazdą ir norėjo ją sulaužyti. Tačiau, kiek be- 
sistengė, net įremdamas ją į kelį, bambukas linko, bet nelūžo. 

— Štai matote, — pasakė karalius, mesdamas lazdą į židinį, — 
jūs klystate: ši lazda nėra skeptro simbolis. Tai ištikimosios Prū- 
sijos simbolis. Ji linksta mano valios slegiama, bet aš jos nesu- 
laužysiu. Elkitės taip pat, Porporina, ir jums bus gerai. 

— Kokia gi jo didenybės valia mano atžvilgiu. Ar verta to- 
kiai stipriai asmenybei drumsti savo sielos ramybę dėl tokios 
menkos būtybės kaip ašl 

— Mano valia — kad jūs išmestumėt iš galvos mintį išvykti 
is Berlyno. Jums tai nemalonu? 

Greitas ir beveik aistringas Frydricho žvilgsnis gana įtikina- 
mai paaiškino, ką jis turėjo galvoje, kalbėdamas apie vadinamą- 
ją satisfakciją. Konsuela vėl sunerimo ir apsimetė, kad nesupra- 
to jo. 

— Su tuo aš niekada nesutiksiu, — atsakė ji.— Dabar per daug 
aiškiai pamačiau, kaip brangiai turėčiau mokėti už garbę retkar- 
čiais linksminti savo ruliadomis jūsų didenybę. Čia visi įtari- 
nėjami. Patys nepastebimiausi, patys nežymiausi žmonės neapsau- 
goti nuo šmeižto, ir man toks gyvenimas — nepakeliamas. 

— Jūs nepatenkinta savo atlyginimu? — paklausė karalius.— 
Jis bus padidintas. | 

— Ne, valdove. Man visiškai jo pakanka — aš ne gobši— ir 
jūsų didenybė tai žino. 

— Jūs teisi. Reikia pripažinti, kad jūs nemylite pinigų. Beje, 
neaišku, ką jūs mylite! 

— Laisvę, valdove. 

— O kas varžo jūsų laisvę? Jūs tiesiog norite susipykti su 
manim ir nerandate tinkamo preteksto. Jūs pageidaujate išva- 
žiuoti — tai man aišku. 

*— Taip, valdove. 

— Štai kaip. Tai tvirtai nuspręsta? 

— Taip, valdove. 

— Tada galite nešdintis po velnių! 

Karalius pagriebė skrybėlę, pakėlė lazdą, kuri taip ir nesu- 
degė, nusiritusi už grotelių, ir apsisukęs nuėjo durų link. Bet 
prieš atidarydamas atsigręžė ir Konsuela pamatė jo veidą, tokį nuo- 
širdžiai liūdną, tėviškai įskaudintą, žodžiu, tokį nepanašų į tą 

baisią karaliaus kaukę su karčia, skeptiškai filosofiška šypsena, 
kad vargšė mergina pasijuto kalta ir susijaudino. Pripratusi prie 
audringų scenų nuo tų laikų, kai gyveno Porporos namuose, ji 
užmiršo, kad Frydricho sieloje jos atžvilgiu slypėjo tai, ko nie- 
kad nebuvo tyroje, taurioje ir ugningoje jos įtėvio širdyje,— 
kažkas egoistiško ir baisaus. Ji nusisuko, kad paslėptų nejučia 
išriedėjusią ašarą, bet akylus kaip lūšies karaliaus žvilgsnis paste- 
bėdavo viską. Jis sugrįžo ir vėl pakėlė lazdą virš Konsuelos, bet 
šį kartą su tokiu švelnumu, tartum žaisdamas su savo kūdikiu. 

— Bjaurus sutvėrime,— pasakė jis jai susigraudinusiu ir meį- 
lių balsu,— jūs nejaučiate man nė mažiausio draugiškumo. 

— Jūs labai klystate, pone barone,— atsiliepė geroji Konsue- 
la, neatsispyrusi šitam žaviam pusiau apsimetimui, kuriuo taip 
meistriškai buvo užlygintas nuoširdus ir grubus karaliaus pyk- 
čio proveržis.— Mano draugiškumas kapitonui Kreicui toks pat 
didelis kaip ir nepalankumas Prūsijos karaliui. 

— Tai todėl, kad jūs nesuprantate ir negalit suprasti Prūsi- 
jos karaliaus, — paprieštaravo Frydrichas.— Bet nekalbėkim apie 
jį, Ateis diena, kai teisingiau įvertinsite žmogų, kuris stengiasi 
valdyti savo šalį kaip galima geriau, bet tam jums reikia ilgiau 
pagyventi čia ir pajusti jos dvasią, jos poreikius. O kol kas bū- 
kit truputį malonesnė šitam vargšui baronui — juk jam taip nu- 
sibodo rūmai, rūmų pataikūnai, jis atėjo čia, tikėdamasis trupu- 
čio ramybės ir laimės greta jūsų tyros širdies ir aiškaus proto. 
Aš teturėjau vieną valandą pasimėgauti tuo, o jūs visą laiką 
pykotės su manim. Aš vėl kada ateisiu, bet su sąlyga, jog priim- 
site mane maloniau. Kad jus palinksminčiau atsivesiu levretę 
Mansiul, o jei būsit šaunuolė, padovanosiu jums gražų baltą šu- 
niuką, kurį ji dabar žindo. Jums teks kaip reikiant juo pasirū- 
pinti. Tiesa, visai užmiršau! Atnešiau jums eiles, kurias sukūriau 
pats. Galite pritaikyti joms melodiją, o mano sesuo Amalija mie- 
lai padainuos jas jums. 

Karalius vis rengėsi išeiti, bet keletą kartą grįžo, smagiai ple- 
pėdamas ir žarstydamas savo palankumo objektui meilius komp- 
limentus. Panorėjęs jis mokėjo kalbėti mielus niekus, nors ap- 
skritai jo kalba buvo glausta, energinga, spinduliuojanti sveiką 
protą. Nė vienas Žmogus nemokėjo taip turiningai šnekėtis, iI 
toks rimtumas, toks savim pasitikintis tonas retai pasitaikydavo 
tos epochos intymiuose pokalbiuose. Tačiau Konsuelos akyse 
karalius norėjo atrodyti kaip „šaunus vyrukas“, ir šitas vaidmuo 
taip jam sekėsi, kad kartais jaunoji mergina naiviai imdavo juo 
žavėtis. Kai jis išėjo, Konsuela kaip paprastai gailėjosi, kad ne- 
sugebėjo jo atstumti ir atimti norą tęsti šiuos pavojingus vizi- 
tus. Karalius išėjo irgi truputį nepatenkintas savimi. Jis savotiš- 
kai mylėjo Konsuelą ir norėjo įkvėpti jai susižavėjimą ir nuošir- 
dų prieraišumą, kuriuos jo netikri draugai filosofai tik vaidino 
prieš jį. Galbūt jis daug būtų atidavęs —o ką nors atiduoti jis 

nemėgo — kad nors kartą gyvenime patirtų nuoširdžios, nedirb- 
tinės meilės džiaugsmą. Bet jis puikiai suprato, jog šitai būtų 
sunku suderinti su įpročiu valdyti, kurio jis nenorėjo aukoti. Ir 
tartum sotus katinas, kuris žaidžia su mėginančia pasprukti pe- 
lyte, jis ir pats gerai nežinojo, ko nori — prijaukinti ją ar pa- 
smaugti. „Ji per daug sau leidžia, ir tai blogai baigsis, — galvojo 
jis, sėsdamas į karietą.— Jeigu ji ir toliau aikštysis, teks privers- 
ti ją kaip nors neapdairiai pasielgti ir tada pasodinti kuriam lai- 
kui į tvirtovę, kad kalėjimo režimas sutramdytų jos apsimestą 
bebaimiškumą. Vis dėlto smagiau būtų ją sužavėti ir nugalėti sa- 
vo patrauklumu — juk kitiems jis daro įspūdį. Negali būti, kad 
nepasiekčiau tikslo, jeigu parodysiu kiek kantrumo. Šitas nereikš- 
mingas uždavinys siutina mane, bet drauge teikia ir malonumo. 
Pažiūrėsim! Aišku viena — dabar jai nereiktų išvažiuoti — nega- 
liu leisti, kad ji liktų nenubausta už tai, kad dėstė man į akis sa- 
vo nuvalkiotas tiesas. Ne ne! Ji išsiskirs su manim tik tada, kai 
bus arba pavergta, arba sugniuždyta...“ Po to karalius, kurio 
galvoje, kaip supranta skaitytojas, buvo daug kitokių rūpesčių, 
atskleidė knygą, kad nė penkių minučių negaištų tuštiems ap- 
mąstymams, o išlipdamas iš karietos, jis net neprisiminė, su ko- 
kiomis mintimis į ją sėdo. 

Sunerimusi ir virpanti Porporina daug ilgiau galvojo apie sa- 
vo padėties pavojingumą. Ji priekaištavo sau, kad neįstengė iš- 
reikalauti leidimo išvykti, ir, nors ir tylomis, tačiau Vis dėlto 
sutiko pasilikti. Šiuos jos apmąstymus nutraukė pasiuntinys, at- 
nešęs pinigus ir ponios fon Kleist laišką, skirtą perduoti Sen Žer- 
menui. Visa tai buvo adresuojama Trenkui, ir atsakomybė gulė 
ant vienos Konsuelos pečių: jeigu reikės, kad išsaugotų princesės 
paslaptį, ji turėjo dar ir apsimesti esanti bėglio mylimoji. Taigi 
dainininkė pasijuto įtraukta į nemalonią istoriją, tuo pavojinges- 
nę, kad mergina nelabai pasitikėjo paslaptingaisiais tarpininkais, 
su kuriais buvo priversta turėti reikalų ir kurie, atrodo, siekė 
atspėti jos pačios paslaptis. Svarstydama visa tai, ji ėmėsi mas- 
karadinio kostiumo baliui Operoje, kur pažadėjo susitikti su Sen 
Žermenu. ir visą laiką su kažkokiu nuolankiu siaubu kartojo sau, 
kad atsidūrė «nt bedugnės krašto. 

Iš karto po spektaklio salė buvo patvarkyta, skaisčiai ap- 
šviesta, papuošta, kaip to reikalavo paprotys, ir lygiai vidurnak- 
tį didysis balius maskaradas, kuris Berlyne vadinamas viešuoju, 
prasidėjo. Publika čia buvo gana mišri, nes karališkojo kraujo 
princai, o gal net ir princesės susiliejo su minia aktorių iš visų 
teatrų. Porporina prasmuko į salę viena, persirengusi vienuole, 
mat šis apdaras leido paslėpti pečius ir kaklą po skraiste, o lie- 
mens linijas — po plačia suknele. Ji jautė, kad norint išvengti 

kalbų, galinčių kilti po jos pasimatymo su Sen Žermenu, reikia 
pasidaryti neatpažįstamai, be to, ne pro šalį buvo įsitikinti gra- 
io įžvalgumu — juk jis tikino pažinsiąs ją bet kokiu kostiumu. 
Todėl ji savo rankomis, neatskleidusi paslapties net tarnaitei, 
susimeistravo šį paprastą nepretenzingą apdarą ir išėjo iš namų 
susisupusi į ilgus kailinius, kuriuos nusimetė tik tada, kai atsi- 
dūrė tirštoje minioje. Bet nespėjo ji apeiti salės, kai atsitiko tai, 
kas jai sukėlė smarkų nerimą. Kažkokia kaukė, vienodo su Por- 
porina ūgio ir, matyt, tos pačios lyties, apsirengusi tokiu pat vie- 
nuolės kostiumu, keletą kartų priėjo prie jos, šaipydamasi iš jų 
apdaro visiško panašumo. 

— Mieloji sesuo, — kalbėjo jai vienuolė,— norėčiau sužinoti, 
kuri iš mūsų esame kitos šešėlis. Atrodo, tu lengvesnė, vaiskes- 
nė už Mane, ir aš noriu paliesti tavo ranką, kad įsitikinčiau, kas 
esi: mano dvynė, 0 gal mano šmėkla. 

Konsuela atsikratė įkyruolės ir jau norėjo eiti į savo persi- 
rengimo kambarį apsivilkti kito kostiumo arba, idant išvengtų 
nesusipratimų, nors kiek pakeisti šito. Bet ji nespėjo padaryti ką 
sumanius. Kažkoks kapucinas jau bėgo paskui ją ir, nepaisyda- 
mas pasipriešinimo, pagriebė jos ranką. 

— Jums nepavyks pabėgti nuo manęs, mieloji sesuo, — ty- 
liai pasakė jis.— Aš jūsų nuodėmklausys ir tuojau išvardinsiu 
visas jūsų nuodėmes. Jūs princesė Amalija. 

— Tu dar tik naujokas, broli — atsakė Konsuela, pakeisda- 
ma balsą, kaip priimta maskaraduose,— todėl prastai pažįsti sa- 
vo parapijietes. | 

— Tuščias darbas keisti balsą, sesute. Nežinau, ar tokį kos- 
tiumą nešioja tavo ordinas, bet tu Kvedlinburgo abatė ir gali 
tuo drąsiai prisipažinti man, savo broliui Henrikui. 

Konsuela tikrai pažino princą, su kuriuo ne kartą šnekėjosi 
ir kuris truputį greblavo. Kad įsitikintų, jog jos antrininkė tikrai 
princesė, Porporina viską neigė, bet princas pridūrė: 

— Aš mačiau tavo kostiumą pas siuvėją, o kadangi princams 
paslapčių nebūna, sužinojau ir tavąją. Beje, negaiškim laiko. Var- 
gu ar jūs rengiatės Mane intriguoti, brangioji sesuo, 0 ir aš ne 
tam sekioju jus, kad įkyrėčiau. Turiu jums pranešti kai ką svar- 
baus. Paeikim į šalį. 

Konsuela nusekė paskui ją vedantį princą, tvirtai apsispren- 
dus greičiau nusiimti kaukę, negu klausytis svetimos šeimos pa- 
slapčių. Bet, išgirdusi pirmuosius žodžius, kuriuos princas ištarė, 
kai jie įėjo į vieną iš ložių, ji nejučia sukluso ir pamanė turinti 
teisę klausytis toliau. 

-— Būkite atsargi, per daug nesusiartinkit su Porporina,— pa- 
sakė princas savo tariamai sesėriai.— Tai nereiškia, kad aš abe- 
joju jos širdies taurumu ar mokėjimu saugoti paslaptis — už ją 
laiduoja patys aukščiausi ordino asmenys. Bijau, kad duosiu 
jums dingstį šaipytis iš mano jausmų šiai patraukliai būtybei, 
bet visgi kartoju — jaučiu jai simpatiją kaip ir jūs. Ir vis dėlto 

tiek minėti asmenys, tiek aš — manome, kad jūs neturite būti 
su ja per daug atvira, kol galutinai nepaaiškės jos galvosena. 
Panašūs sumanymai, tučtuojau uždegantys tokią lakią vaizduotę 
kaip jūsų ir tokį teisėto pasipiktinimo apimtą protą kaip mano, 
gali iš pradžių išgąsdinti nedrąsią merginą, kuriai, be abejo, sve- 
tima filosofija ir politika. Argumentai, paveikę jus, neturės ga- 
lios padaryti įspūdį moteriai, gyvenančiai visai kitoje sferoje. 
Palikite rūpestį viską jai atskleisti Trismegistui ir Sen Žermenui. 

— Bet argi Trismegistas neišvažiavo? — paklausė Konsuela, 
kuri buvo per daug gera aktorė, kad jai nepavyktų imituoti ki- 
maus ir vis besikeičiančio princesės Amalijos balso. 

— Jūs turit geriau žinoti, išvažiavo jis ar ne; juk šitas žmo- 
gus matosi tik su jumis. Aš jo nepažįstu. Bet štai ponas de Sen 

ermenas atrodo man labiausiai išmanąs tą meną, kuris domina 
mus abu. Jis iš visų jėgų stengiasi patraukti prie mūsų šitą ža- 
vią merginą ir užkirsti kelią jai gresiančiam pavojui. 

— O jai iš tikrųjų gresia pavojus? — paklausė Konsuela. 

— Taip, jeigu ji ir toliau drįs taip atkakliai atstumti pono 
Markizo meilikavimus. 

— Kokio markizo? — nustebusi paklausė Konsuela. 

— Kas per išsiblaškymas, sesute! Aš kalbu apie Fricą, t. y. 
apie Dalailamą. 

— A, apie Brandenburgo markizą, — tarė Porporina, pagaliau 
susigaudžiusi, jog kalbama apie karalių — Tai jūs manote, kad 
jis rimtai žiūri į šitą merginą? 

— Nepasakyčiau, kad jis ją myli, bet pavyduliauja jai. Be 
to, sesute, turiu pasakyti, — jūs pati stumiate šią vargšę merginą 
į pavojų, atskleisdama jai savo paslaptis... Aš nieko nežinau ir 
nenoriu žinoti, tačiau, dėl Dievo meilės, būkite atsargi ir neduo- 
kite mūsų draugams preteksto įtarti, jog jus skatina ne politi- 
nės laisvės troškimas, o kažkoks kitas jausmas. Mes nusprendė- 
me priimti jūsų grafienę Rudolštadt. Kai ji gaus įšventinimus ir 
bus susaistyta priesaikų, pažadų, grasinimų, galėsite matytis su 
ja be jokios rizikos. O iki tol, maldauju, susilaikykite nuo pasi- 
matymų su ja ir nuo kalbų apie mūsų bendrus reikalus. Pradžiai 
išvažiuokite iš šio baliaus. Jums netinka čia būti, ir Dalailama, 
be abejonės, sužinos, kad čia lankėtės. Duokite ranką ir eime 
prie išėjimo. Palydėti toliau negalėsiu, nes manoma, jog esu areš- 
tuotas Potsdame, o rūmų sienose esama akių, kurios gali prasi- 
skverbti net po geležine kauke. 

Tą akimirką kažkas pasibeldė į ložės duris, ir kadangi prin- 
cas neatidarė, beldimas pasikartojo. 

— Koks akiplėša! Nori įeiti į 10žę, kur yra dama! — pasakė 
princas, iškišdamas barzdą pro ložės langelį. Bet Žmogus su rau- 
donu dominu ir numirėliškai blyškia kauke — ji turėjo kažką 
bauginančio — staiga išdygo prieš langelį ir, padaręs kažkokį 
keistą gestą, ištarė: „Lyja lietus“. 

Šita žinia, matyt, padarė princui stiprų įspūdį. 

— Ką aš turiu daryti — išeiti ar likti čia? — paklausė jis žmo- 
gaus su raudonu dominu. 

— Jūs turite susirasti kitą vienuolę,— atsakė tas, — labai pa- 
našią į šią. Ji klaidžioja kažkur minioje. O šia dama pasirūpinsiu 
aš pats, — pridūrė jis, rodydamas į Konsuelą ir įeidamas į ložę, 
kurios duris paslaugiai atidarė princas. Jie pašnibždom pasikeitė 
keliomis frazėmis, ir princas išėjo, nepasakęs Porporinai nė vie- 
no žodžio. 

— Kodėl jūs pasirinkote sau lygiai tokį pat maskarado kos- 
tiumą kaip prinčesės? — paklausė žmogus su raudonu dominu, 
atsisėsdamas ložės gilumoje.— Tai gali sukelti nesusipratimų, pra- 
žūtingų ir jai, ir jums. Kur jūsų ankstesnis atsargumas ir atsida- 
vimas. 

— Jeigu mano kostiumas panašus į kokios nors kitos damos 
apdarą — tai aš apie tai nieko nežinau,— atsargiai atsakė Kon- 
suela šiam naujam pašnekovui. 

— Aš pamaniau, kad tai karnavalinis pokštas, dėl kurio jud- 
vi iš anksto susitarėte. Tačiau jei aš suklydau ir tai atsitiktinu- 
mas, tuomet pakalbėkime apie jus, grafiene, o princesę palikime 
jos likimo valiai. 

— Bet, pone, jeigu kam nors gresia pavojus, tai asmenims, 
kalbantiems apie ištikimybę, nedera sėdėti sudėjus rankų. 

— Žmogus, tik ką iš čia pasišalinęs, pasirūpins padūkėle prin- 
cese. Jums, be abejo, žinoma, kad ši avantiūra jį domina labiau 
negu jus,— juk jis irgi asistuoja jums. 

— Klystate, pone. Aš pažįstu šį žmogų ne daugiau negu jūs. 
Be to, jūs kalbate nei kaip draugas, nei kaip pokštininkas. Tad 
leiskit Man grįžti į balių. 

— Iš pradžių leiskite paprašyti piniginės, kurią jums paves- 
ta man perduoti. 

— Iš kur jūs ištraukėt? Niekas man nieko nepavedė. 

— Puiku, kitiems jūs turite sakyti būtent taip. Bet ne man — 
aš grafas de Sen Žermenas. 

— Man tai nežinoma. 

— Jeigu net nusiimčiau kaukę, jūs manęs nepažinsite — juk 
matėmės tamsoje, naktį. Tačiau štai jums mano įgaliojamasis raš- 
tas. , 

Žmogus su raudonu dominu parodė Konsuelai natų lapelį su 
sutartiniu ženklu, kurį ji tučtuojau pažino. Virpėdama iš susi- 
jaudinimo, ji atidavė piniginę pridurdama: 

— Įsidėmėkite, ką pasakysiu. Man niekas nieko nepavedė. 
Tai aš, aš pati siunčiu jums žinomam asmeniui laiškus ir pinigus. 

— Vadinasi, tai jūs barono fon Trenko meilužė? 

Išsigandusi slegiančio melo, kurio iš jos buvo reikalaujama, 
Konsuela tylėjo. 


— Atsakykite, ponia, — tarė žmogus su raudonu dominu.— Ba- 

Ionas neslėpė nuo mūsų, kad gauna paramą ir paguodą iš mo- 
ters, kuri jį myli. Vadinasi, tai jūs barono draugė? 

— Taip, aš, — tvirtai atsakė Konsuela,— mane stebina ir įžei- 
džia jūsų klausimai. Argi aš neturiu teisės draugauti su baronu 
ir išvengti jūsų grubių užuominų ir žeminančių įtarinėjimų, ku- 
riuos jūs leidžiate sau kalbėdamas su manim? 

— Padėtis per daug rimta, kad būtų galima kibti prie žodžių. 
Jūsų pavedimas kelia grėsmę mano gyvybei. Gali pasirodyti, kad 
čia yra politinių motyvų, o aš visai nenoriu įsipainioti į kokį 
nors sąmokslą. Aš pažadėjau žmonėms, palankiems baronui fon 
Trenkui, padėti jam susisiekti su savo meilės objektu. Tačiau su- 
praskite, aš nedaviau žodžio padėti jam palaikyti santykių su 
draugais. Draugystė — plati sąvoka, ji man kelia nerimą. Žinau, 
kad jūs nemokate meluoti. Jeigu jūs atvirai pasakysite man, jog 
Trenkas jūsų mylimasis ir aš galėsiu tai pranešti Albertui fon Ru- 
dolštadtui. .. 

— O Dieve! Nekankinkite manęs, pone, Alberto jau nebė- 
ra!.. 

— Žmonių nuomone, jis mirė, aš žinau, bet jums, kaip ir 
man, jis gyvas ir gyvens amžinai. 

— Jeigu jūs tai suprantate religine, sąlygine prasme, tada 
žinoma, bet materialine prasme... 

— Nesiginčykim. Jūsų protą dar dengia uždanga, bet greitai 
ji išnyks. Dabar man svarbu žinoti viena — kokie jūsų santykiai 
su Trenku. Jeigu jis jūsų meilužis, aš imuosi perduoti šį siunti- 
nį, nuo kurio galbūt priklauso jo gyvybė, nes jis neturi jokių 
lėšų. Bet jeigu atsisakote kalbėti atvirai, tai ir aš atsisakau būti 
tarpininku tarp jūsų ir jo. 

— Tegul bus taip, — atsakė Konsuela, skausmingai prisivers- 
dama, — jis mano meilužis. Imkite piniginę ir paskubėkite per- 
duoti jam. 

— Pakaks,—tarė grafas de Sen Žermenas, imdamas pinigi- 
nę.— O dabar, garbingoji ir drąsioji mergaite, leisk išreikšti tau 
savo pagarbą ir susižavėjimą. Tai buvo tik tavo atsidavimo ir 
pasiaukojimo patikrinimas. Aš žinau viską! Žinau, kad tu sume- 
lavai iš didžiadvasiškumo ir kad šventai saugoji ištikimybę savo 
vyrui. Žinau, kad princesė Amalija, nors ir naudojasi mano pa- 
slaugomis, bet nesiteikia manim pasitikėti ir, mėgindama išsilais- 
vinti iš Dalailamos tironijos, išlieka vis dėlto princesė ir slapu- 
kautoja. Tai labai jai būdinga — nesivaržant pasmerkti tave, be- 
kilmę merginą (kaip sakoma aukštuomenėje), amžinai nelaimei — 
taip taip pasmerkti didžiausiai iš visų nelaimių, trukdant nuosta- 
biam tavo vyro prisikėlimui ir įstumiant dabartinį jo egzistavi- 
mą į abejonių ir nevilties skaistyklą. Laimei, tarp tavo ir Alber- 
to sielų nuolat nusitiesusi nematomų rankų grandinė, kad sielai, 
gyvenančiai žemėje, saulės šviesoje, padėtų bendrauti su ta, ku- 
ri darbuojasi nežinomame pasaulyje, apgaubtame paslapties, toli 
nuo paprastų mirtingųjų žvilgsnių. 

Ši keista kalba sujaudino Konsuelą, nors ji ir buvo nuspren- 
dusi nepasitikėti pompastiškom vadinamųjų pranašautojų fra- 
zėm. 

— Paaiškinkite savo mintį, grafe,— pasakė ji, stengdamasi 
kalbėti ramiai ir šaltakraujiškai.— Aš žinau, kad Alberto užduo- 
tis žemėje dar neatlikta ir kad jo sielos nesunaikino mirties al- 
savimas. Tačiau tarp manęs ir jo yra siena, kurią pali sugriauti 
tik Mano mirtis, ir ryšys tarp mūsų įmanomas, tik jeigu Dievas 
panorės palikti mums nors miglotą prisiminimą apie mūsų bu- 
vusį gyvenimą. Tai didi paslaptis, ir niekas neturi galios padėti 
dangaus jėgoms sujungti naujam gyvenime tuos, kurie mylėjo 
vienas kitą praeitame gyvenime. Ką gi jūs turėjote omeny, saky- 
damas, kad draugiškos jėgos rūpinasi manimi, stengdamosi padėti 
šitam suartėjimui? 

— Aš galiu kalbėti tik apie save, — atsakė grafas de Sen Žer- 
menas, — ir pasakysiu, kad pažindamas Albertą visose epocho- 
se — ir tada, kai dalyvavaų jo vadovaujamas husitų kovose su 
Sigizmundu, ir vėliau — Trisdešimties metų kare, kai jis buvo... 

— Aš žinau, grafe, kad jūs tvirtinate pamenąs visus ankstes- 
nius savo egzistavimus. .. Albertas irgi turėjo šį liguistą ir pra- 
žūtingą įsitikinimą. Dievas mato, kad niekad neabejojau jo nuo- 
širdumu, tačiau panašios mintys visuomet kildavo jam tokio 
karštligiško susijaudinimo ir netgi kliedesio periodais, kad aš ne- 
tikėjau šito ypatingo ir, ko gero, neįtikimo jo sugebėjimo rea- 
lumu. Tad nereikia tokių nemalonių ir keistų samprotavimų šia 
tema. Žinau, daugelis žmonių dabar mielai užimtų mano vietą ir 
iš tuščio smalsumo klausytųsi jūsų su skatinančia šypsena, apsi- 
mesdami, kad tiki stebuklingomis istorijomis, kurias jūs taip 
meistriškai pasakojate. Bet aš nemoku apsimetinėti, kai tam nė- 
ra būtinybės, aš negaliu mėgautis jūsų vadinamosiomis ,„chime- 
romis'. Jos per daug panašios į tas, kurios taip gąsdino ir skau- 
dino mane, kai girdėjau jas iš grafo Rudolštadto lūpų. Taigi pa- 
laikykite jas tiems, kurie tiki jūsų paklydimais. O aš už nieką 
pasaulyje neimčiau apsimetinėti prieš jus. Beje, net jeigu tos 
chimeros ir nežadintų man skaudžių prisiminimų, vis tiek nega- 
lėčiau šaipytis iš jūsų. Prašau jus atsakyti į mano klausimus ne- 
mėginant sudrumsti mano proto miglotomis ir dviprasmiškomis 
kalbomis. Kad paskatinčiau jus būti atvirą, pasakysiu tiesiai — 
aš jau žinau, jog jūs turite kažkokių paslaptingų ir nepaprastų 
ketinimų, susijusių su mano tolesniu likimu. Jūs ketinate at- 
skleisti man pavojingas paslaptis, ir kažkokie aukštos padėties 
asmenys pavedė jums supažindinti mane su slapto mokymo prad- 
menimis. 

— Aukštos padėties asmenys, grafiene, kartais būna dideli 
tuščiakalbiai, — gana ramiai atsakė grafas.— Dėkoju jums už atvi- 
rumą. Gerai, aš nekalbėsiu apie reiškinius, jums nesupranta- 
mus, — ir galbūt kaip tik todėl, kad nenorite jų suprasti. Pasaky- 

siu tik, kad tikrai egzistuoja toks okultinis mokslas, kurį aš šiek 
tiek išmanau, ir man čia padeda patys šviesiausi protai. Vis dėl- 
to šitame moksle nėra nieko antgamtiško, nes jo objektas — vi- - 
so labo žmogaus širdis, gilus Žmogaus gyvenimo supratimas, jo 
slapčiausių impulsų ir paslaptingiausių poelgių tyrinėjimas. O 
kad įrodyčiau, jog tai ne pagyrūniškumas, galėčiau smulkiai pa- 
pasakoti jums apie tai, kas vyksta jūsų širdyje nuo to laiko, kai 
išsiskyrėte su graiu Rudolštadtu. Suprantama, jeigu leisite. 

— Sutinku, — atsakė Konsuela,— juk čia jūs niekaip nega- 
lėtumėt manęs suklaidinti. 

— Tai štai, jūs mylite, mylite pirmą kartą gyvenime, mylite 
iš tikrųjų, visa širdimi. Ir tasai, kurį jūs mylite taip stipriai, su 
atgailos ašaromis, nes prieš metus dar nemylėjote jo, tasai, kurio 
neturėdama jūs taip kenčiate, kurio praradimas padarė jūsų gy- 
venimą bespalvį ir atėmė iš jūsų ateitį, — tai ne baronas Trenkas, 
jam jūs jaučiate tik draugišką ir ramų prieraišumą, ne Jozefas 
Haidnas — jis jūsų jaunesnysis brolis meno srityje, ir, žinoma, 
ne karalius Frydrichas — jo jūs bijotės, nors kažkuo jis ir trau- 
kia jus, tai net ne gražuolis Andzoletas, jau praradęs jūsų pagar- 
bą,— ne, tai tas, kurį jūs matėte gulintį Mirties guolyje praban- 
giu apdaru, kokiu aprengtus savo mirusiuosius kilmingos šeimos 
nuleidžia į kapą, tai Albertas Rudolštadtas. 

Iš pradžių Konsuela apstulbo, girdėdama, kaip šitas nepažįs- 
tamas žmogus garsiai išsako pačius slapčiausius jos jausmus. Ta- 
čiau prisiminusi, kad pereitą naktį pasipasakojo princesei Ama- 
lijai visą savo gyvenimą ir atvėrė širdį, prisiminusi, ką dabar su- 
žinojo iš princo Henriko apie princesės ryšius su paslaptingąja 
draugija, kur Sen Žermenas vaidino vieną iš pagrindinių vaid- 
menų. ji liovėsi stebėjusis ir atvirai pasakė grafui mananti, jog 
nėra didelis menas pakartoti tai, ką ji neseniai patikėjo nekuk- 
liai draugei. | 

— Jūs kalbate apie Kvedlinburgo abatę? — paklausė Sen Žer- 
menas.— Sakykite, ar jūs patikėsite mano garbės žodžiu? 

— Aš neturiu teisės juo abejoti, — atsakė Porporina. 

— Tada duodu jums garbės žodį, — tęsė grafas, — kad prince- 
sė nieko man nėra sakiusi apie jus dėl tos paprastos priežasties, 
kad mes niekad neturėjom progos apsikeisti nors žodžiu nei su 
ja, nei su jos patikėtine — ponia fon Kleist. 

— Bet juk jūs susijęs su ja, grafe, jeigu ir ne tiesiogiai, tai 
per kitus Žmonest 

— Šitą ryšį sudaro vien tai, kad aš per kitus žmones per- 
siunčiau jai Trenko laiškus ir gaunu princesės laiškus, skirtus 
Trenkui. Kaip matote, ji ne itin manim pasitiki, jeigu iki šiol 
mano, jog aš nežinau, kokie jausmai verčia ją rūpintis mūsų pa- 
bėgėliu. Beje, princesė nėra klastinga, ji tiktai pašėlus. Tokios 
būna visos despotiškos natūros, kai kas nors varžo jų laisvę. 
Tie, kurie tarnauja tiesai, tikėjosi iš jos daug ir ją globojo. Duok 
Dieve, kad jiems netektų pasigailėti. 

— Jūs, grafe, neteisingas šiai patraukliai ir nelaimingai prin- 
cesei. Galbūt jūs nedaug žinote apie jos reikalus. Aš, beje, apie 
juos nežinau visai nieko, bet... 

— Nemeluokite tuščiai, Konsuela. Jūs vakarieniavote pas ją 
praėjusią naktį, ir aš galiu papasakoti jums visas detales. 

Čia grafas de Sen Žermenas papasakojo visokių tos vakarie- 
nės smulkmenų, pakartojo kalbas, pasakytas princesės ir ponios 
fon Kleist, net papasakojo, kaip jos buvo apsirengusios, koks 
buvo meniu, pranešė, kad jos išsigando Moters su šluota ir t. t. 
Negana to, jis užsiminė apie rytinį karaliaus vizitą pas mūsų he- 
IOję, pacitavo frazes, kuriomis jie apsikeitė, papasakojo, kaip 
karalius užsimojo lazda ant Konsuelos, apie Frydricho grasini- 
mus ir atgailavimus, net apie gestus ir abiejų pokalbių dalyvių 
veido išraiškas. Žodžiu, jam buvo žinoma viskas, tartum jis pats 
dalyvavo toje scenoje. 

— Jūs padarėte didelę klaidą, naivus ir kilniaširdis kūdiki,— 
pasakė jis, — kad sutikote grįžti prie šios apgaulingos draugys- 
tės ir gerumo: karalius labai meistriškai apsimeta, kai jam 
to reikia. Karališkasis tigras parodys jums savo nagus, jeigu jūs 
nepriimsite įtakingesnės ir garbingesnės globos — tikrai tėviškos 
ir visagalinčios. Nesiribodama menkos Brandenburgo grafystės 
sienomis, ji lydės jus per visą žemės rutulį — iki negyvenamų 
naujojo pasaulio erdvių. 

— Be Dievo, aš nežinau nieko,— atsakė Konsuela,— kas ga- 
lėtų suteikti tokią globą ir skirti ją tokiai nereikšmingai būty- 
bei kaip aš. Jeigu man čia ir gresia pavojus, tai visas savo viltis 
aš sieju vien su Dievu. Aš vengiu kitokios pagalbos, nes man 
nežinomi nei jos būdai, nei paskatos. 

— Įtarumas prastai dera su kilniaširdiškumu,—.pasakė gra- 
fas.— Grafienė Rudolštadt kilniaširdė — todėl ir tik todėl ji tu- 
ri teisę į tikrųjų Dievo tarnų paramą. Šių Dievo tamnų metodų 
yra nesuskaičiuojama daugybė ir savo galybe bei doroviniu ty- 
rumu jie taip pat skiriasi nuo metodų, kuriais naudojasi karaliai 
ir princai, kaip Dievo darbai savo šventumu skiriasi nuo šio pa- 
saulio tuščiagarbių ir despotų darbų. Jūs pasitikite ir mylite tik 
Dievo teisingumą — tegul bus taip! Bet jūs negalite nepripažinti 
jo įtakos geriems ir protingiems žmonėms, kurie čia, žemėje, yra 
Aukščiausiojo valios, jo įstatymų vykdytojai. Atkurti teisingu- 
mą, globoti silpnuosius, tramdyti tironiją, skatinti ir atlyginti ge- 
rumą, skleisti tyros moralės principus, saugoti šventąjį garbės 
lobyną — tokius tikslus visais laikais turėjo ši garsi ir garbinga 
korporacija, kuri įvairiais pavidalais ir formomis egzistuoja nuo 
slaptųjų draugijų atsiradimo pradžios iki mūsų dienų. Pažiūrėkite 
į Žiaurius ir nežmoniškus įstatymus, valdančius tautas, pažvelkite 
į Žmonių prietarus ir paklydimus, pažiūrėkite — ir jūs pamatysi- 
te baisaus barbariškumo pėdsakus! Kaipgi jūs paaiškinsite, kad 
pasaulyje, kurį taip blogai tvarko minios tamsumas ir valdovų 

klasta, gali kartais pražydėti doros širdys ir pasklisti kai kurie 
teisingi mokymai? O juk taip atsitinka, ir baltos kaip sniegas 1e- 
lijos, tyriausios gėlės, tokios sielos kaip jūsų, kaip Alberto sie- 
la, išsiskleidžia ir spindi mūsų purvinoje žemėje. Bet ar galėtų 
jos išsaugoti savo aromatą, apsiginti nuo šlykščių roplių įkan- 
dimų, atsispirti audroms, jeigu jų nepalaikytų ir nesaugotų kaž- 
kokios geros jėgos, kažkieno draugiškos rankos? Argi galėjo 
Albertas, šis taurus žmogus, absoliučiai svetimas minios bjaurys- 
tėms, žmogus taip aukštai iškilęs Virš paprastų mirtingųjų, kad 
šie palaikė jį bepročiu, argi galėjo jis semtis didybės ir tikėjimo 
vien iš paties savęs. Argi jis vienišas visatoje ir niekada negrū- 
dina savo jėgų užuojautos ir vilties žaizdret O jūs pati? Argi bū- 
tumėt tapus, kuo esate, jeigu dieviškas alsavimas nebūtų perėjęs 
iš Alberto sielos į jūsų sielą? Bet dabar, išskirta su juo, patekusi 
į jūsų nevertą sferą, apsupta daugybės pavojų, jūs — aktorė, 
jūs — princesės meilės paslapčių patikėtinė, jūs garsėjate kaip 
ištvirkusio egoisto karaliaus meilužė, — nejaugi jūs tikitės išsau- 
goti nesuteptą savo tyrumą, jeigu paslaptingų arkangelų sparnai 
neišsiskleis virš jūsų galvos, apgaubdami jus kaip dangiškas sky- 
das? Atminkite, Konsuela, ne savyje, bent jau ne vien savyje, 
jūs rasite jėgų. Apdairumas, kuriuo taip didžiuojatės, bus leng- 
vai apeitas gudrumu ir vylingumu, gaubiančiu tamsoje jūsų skais- 
tų guolį. Tad išmokite gerbti šventą kariuomenę, nematomus ti- 
kėjimo karius, kurie jau stovi kaip siena, saugodami jus. Nie- 
kas nereikalauja iš jūsų nei įsipareigojimų, nei paslaugų, jums 
įsakoma viena — pajutusi netikėtą šitos jėgos paramą, nuolan- 
kiai ją priimkite. Aš pasakiau viską, ką galėjau. Dabar gerai ap- 
galvokite mano žodžius ir, atėjus laikui, kai pamatysite stebuk- 
lus, vykstančius šalia jūsų, prisiminkite, kad nėra nieko neįma- 
nomo tiems, kurie tiki ir darbuojasi drauge, kurie yra lygūs ir 
laisvi. Taip taip, jie gali viską, kai reikia atlyginti dorybę, o jei- 
gu jūsų dora pasirodys to verta, jūs gausite didžiausią atlygį — 
jie galės netgi prikelti Albertą ir grąžinti jį jums. 

Pasakęs visa tai sujaudintu, pilnu užsidegimo ir tikėjimo to- 
nu, Žmogus su raudonu dominu pakilo, nusilenkė Konsuelai ir, 
nelaukdamas atsakymo, išėjo iš ložės, o ji sustingo vietoje, pasi- 
nerdama į keistas svajones. 


XIII 


Konsuela, trokštanti dabar tik vieno — išeiti iš čia, galų ga- 
le nusileido apačion ir sutiko koridoriuje du žmones su kaukė- 
mis: jie prisiartino ir vienas sušnibždėjo: 

— Saugokitės grafo Sen Žermeno. 

Jai pasirodė, kad tai Uberčio Porporino, jos partnerio sceno- 
je, balsas, ir, sugriebusi jį už domino rankovės, ji paklausė: 

— Kas toksai yra grafas Sen Žermenas? Aš nepažįstu jo. 

Bet antrasis žmogus su kauke, netgi nemėgindamas pakeisti 
balso, — Konsuela iš karto pažino, kad tai liūdnasis smuikininkas 
Benda,— paėmė jos ranką ir tarė: 

— Venk nuotykių ir nuotykių ieškotojų. 

Po to jie skubiai pasišalino, lyg norėdami išvengti jos klau- 
simų. 

Konsuela, tiek jėgų padėjusi, idant taptų neatpažįstama, nusi- 
stebėjo, kad yra atpažįstama taip lengvai, ir dabar ji degė ne- 
kantrumu išeiti iš čia. Bet greitai ji pamatė, kad ją stebi dar 
vienas žmogus su kauke, iš eisenos ir figūros ji tarsi pažino, kad 
čia ponas fon Pelnicas, karališkųjų teatrų direktorius ir karaliaus 
kamerheras. Ji galutinai tuo įsitikino, kai jis kreipėsi į ją, steng- 
damasis pakeisti balsą ir kalbėjimo manierą. Jis kalbino ją įvai- 
riomis temomis, tačiau Porporina tylėjo suprasdama, jog jis nori 
išgirsti jos balsą. Jai kažkaip pavyko juo atsikratyti ir ji tyčia 
perėjo per visą salę, kad jis, jei sumanytų sekti iš paskos, susi- 
painiotų. Salėje grūdosi žmonės, ir ji sunkiai prasibrovė prie iš- 
ėjimo. Cia ji atsisuko įsitikinti, ar nėra sekama, ir nustebusi pa- 
matė kampe Pelnicą, tyliai šnekučiuojantį su raudonu dominu — 
iš visko sprendžiant — grafu Sen Žermenu. Ji nežinojo, kad Pel- 
nicas susipažino su juo dar Prancūzijoje, ir baimindamasi, kad 
gali būti išduota šio nuotykių ieškotojo, sugrįžo namo, kankina- 
ma nerimo — ne tiek dėl savęs, kiek dėl princesės, kurios paslap- 
tį ji nejučia atskleidė labai įtartinam žmogui. 

Pabudusi rytą, Porporina pamatė virš savo galvos baltų ro- 
Žių vainiką, pakabintą šalia kryželio, kuris jai liko po motinos 
mirties ir su kuriuo ji niekad nesiskirdavo. Drauge ji pamatė, 
kad dingo kipariso šakelė, nuolat puošusi kryželį nuo to laiko, 
kai kartą Vienoje, jos triumfo vakarą, ją numetė ant scenos ne- 
žinoma ranka. Porporina puolė ieškoti šakelės, bet tuščiai. Rodės, 
jog, kabindamas į jos vietą žydintį šviesų vainiką, kažkas tyčia 
pašalino tą niūrų trofėjų. Kambarinė negalėjo paaiškinti, kaip 
įvyko šis pasikeitimas. Ji dievagojosi išvakarėse visą dieną sė- 
dėjusi namuose ir nieko neįleidusi. O klodama šeimininkės guolį 
nakčiai ji nepastebėjusi, ar vainikas jau kabojo, ar ne. Žodžiu, ji 
taip nuoširdžiai stebėjosi šiuo atsitikimu, kad sunku buvo įtarti 
ją nenuoširdumu. Ši mergina buvo ypač nesavanaudiška — tuo 
Konsuela ne kartą įsitikino, — jos vienintelis trūkumas buvo 
plepumas ir troškimas patikėti savo poniai kaip paslaptis 
visokius niekus. Jeigu ji ką nors žinotų, tai tikrai nepra- 
leistų progos išvarginti ją ilgu pasakojimu ir nuobodžiausiomis 
smulkmenomis. Leidusis į begalinius samprotavimus apie paslap- 
tingą garbintoją, kuris, žinoma, dovanojęs dainininkei šį vainiką, 
ji taip įkyrėjo Konsuelai, kad ji paprašė merginą nutilti ir palikti 
ją ramybėje. Likusi viena Konsuela atidžiai apžiūrėjo vainiką. 
Gėlės buvo tokios skaisčios, tartum ką tik nuskintos, ir taip kve- 
pėjo, lyg dabar būtų vasara, o ne žiema. Konsuela liūdnai at- 

siduso suprasdama, kad tokių puikių rožių yra tik rūmų šiltna- 
miuose ir kad tikriausiai tarnaitė buvo teisi, manydama, jog tai 
karaliaus dėmesio ženklas. „Bet jis juk nežinojo, koks brangus 
man buvo mano kiparisas,— pagalvojo ji.— Kodėl gi jam šovė 
į galvą išnešti jį? Nesvarbu! Kad ir kieno ranka įvykdė šią švent- 
vagystę, aš prakeikiu ją!“ Porporina susisielojus numetė vainiką 
šalin ir staiga pamatė, kaip iš jo iškrito mažas pergamento riti- 
nėlis. Ji pakėlė jį ir perskaitė nepažįstamu braižu parašytus Žo- 
džius: 

„Kiekvienas garbingas poelgis turi būti atlygintas, ir vienin- 
telė dovana, verta prakilnios sielos, yra giminingų sielų atsida- 
vimo ženklas. Tegul kiparisas daugiau nekabos virš tavo galvū- 
galio, narsioji sesuo, ir tegul šitos gėlės nors trumpam apvaini- 
kuoja tavo kaktą. Tai tavo vestuvių vainikas, amžino susijungimo 
su dorybe ir tikinčiųjų sąjunga ženklas.“ 

Sukrėsta Konsuela ilgai apžiūrinėjo raides, tuščiai mėginda- 
ma sugauti kokį nors panašumą į grafo Alberto braižą. Nepai- 
sant nepasitikėjimo nežinoma draugija, į kurią ją, kaip matyti, 
norima įtraukti, priešiškumo magijos pranašavimams ir paža- 
dams, taip paplitusiusiems tais laikais Vokietijoje ir visoje filo- 
sofiškai nusiteikusioje Europoje, nepaisant pagaliau draugų įspė- 
jimų, kad neprarastų budrumo, paskutiniai raudonojo domino 
žodžiai ir anoniminio laiškelio turinys įžiebė Konsuelos vaizduo- 
tėje tą džiaugsmingą smalsumą, kurį galima būtų pavadinti poe- 
tiniu laukimu. Pati nesuprasdama kodėl, ji pakluso švelniam ne- 
žinomų draugų įsakymui ir užsidėjo ant palaidų plaukų vainiką, 
tada ėmė žiūrėti į veidrodį, tarsi tikėdamasi pamatyti už savęs 
brangią šmėklą. 

Iš svajonių ją pažadino garsus skambutis, privertęs krūpte- 
lėti, ir kambarinė pranešė, kad ponas fon Budenbrokas pageidau- 
ja tučtuojau pasakyti jai keletą žodžių. Tuos keletą žodžių kara- 
liaus adjutantas ištarė su tuo pasipūtimu, kuriuo pasižymėdavo 
jo kalba ir manieros, kai jis būdavo nestebimas savo viešpa- 
ties akių: 

— Madmuazele, — pasakė jis, kai tik Porporina įėjo į svetai- 
nę,— jūs tučtuojau važiuosite su manimi pas karalių. Paskubėkit, 
karalius nemėgsta laukti. 

— Bet juk nevažiuosiu aš pas karalių su naktinėmis šlepetė- 
mis ir šiuo apdaru, — paprieštaravo ji. 

— Duodu jums penkias minutes tinkamai apsirengti,— pa- 
skelbė Budenbrokas, išsiimdamas laikrodį ir ženklu liepdamas jai 
eiti į miegamąjį. | 

Išsigandusi, tačiau kupina ryžto prisiimti visus pavojus ir ne- 
laimes, kurie gali grėsti princeseį ir baronui fon Trenkui, Kon- 
suela apsirengė net greičiau, negu jai buvo skirta laiko ir pasi- 
rodė prieš Budenbroką pažiūrėti visiškai rami. Budenbrokas, ku- 
ris pastebėjo, kad karalius, įsakydamas atgabenti nusikaltėlę, 

buvo įniršęs, tučtuojau persiėmė karališku pykčiu, nors ir nežino- 
jo, kokia jo priežastis. Tačiau, matydamas, kokia ramį Konsuela, 
jis prisiminė, kad. karalius jautė šiai merginai didelį palankumą: 
„Ji dar gali nugalėti šioje kovoje,— pamanė jis — ir atkeršyti 
man už bjaurų elgesį“. Tad Budenbrokas nusprendė būsiant ge- 
Iiau vėl grįžti prie meilikaujamo tono, o paerzinti dainininkę jis 
dar spės, kai ši galutinai pateks į nemalonę. Su negrabiu ir pom- 
pastišku galantiškumu jis padavė jai ranką, padėdamas įsėsti į 
karietą, ir įsitaisė priešais laikydamas skrybėlę rankoje. 

— Koks puikus žiemos rytas, madmuazelel — ištarė jis gilia- 
mintiškai ir vylingai. 

— Jūs teisus, pone barone, — pašaipiai atsakė Konsuela.— 
Šiandien puikus oras ilgam pasivažinėjimui. 

Tardama šiuos žodžius, Konsuela su stoišku linksmumu galvo- 
jo sau, kad šios gražios dienos likutį ji tikriausiai praleis ekipa- 
že, danginančiame ją į kokią nors tvirtovę. Tačiau Budenbrokas, 
neįstengiantis suvokti tokio heroiškai ramaus nuolankumo, nu- 
sprendė, kad dainininkė grasina jam ir, jeigu atlaikys jos lau- 
kiantį rūstų išbandymą, tai užtrauks jam nemalonę ir kalėjimą. 
Jis išbalo, pamėgino užmegzti malonų pokalbį ir sumišęs nutilo, 
su nerimu svarstydamas, kuo galėjo sukelti Porporinos nepasi- 
tenkinimą. 

Konsuelą įvedė į kambarį su nusišėrusiais rausvais baldais, 
kurių gobeleną apdraskė nuolat ant sofų bedrybsantys šuniukai, 
visur buvo pilna tabako trupinių, žodžiu — gana nevalyva. Kara- 
lius dar nepasirodė, tačiau iš gretimo kambario girdėjosi jo bal- 
sas, ir tas balsas buvo baisus, nes karalius pyko. 

— Sakau jums, kad aš nubausiu šituos niekšus, išnaikinsiu ši- 
tas kirmėles, kurios seniai graužia Prūsiją! — šakė jis, o jo auli- 
niai batai garsiai girgždėjo, liudydami, kad susijaudinęs jis 
vaikšto iš kampo į kampą. 

— Jūsų didenybė padarys didelę paslaugą protui ir Prūsi- 
jai, — atsakė pašnekovas.— Bet Iš to dar neseka, kad galima mo- 
terį... 

— Kaip tik seka, brangus Volterai. Argi nežinote, kad pačios 
šlykščiausios intrigos ir pačios velniškiausios pinklės sugalvoja- 
mos būtent šitais vištų smegenimis? 

— Bet moterį, valdove, moterį!... 


— Galit kartoti tai kiek norit! Jūs mylite moteris! Nelaimei, 
jūs. gyvenote sijono valdžioje ir nežinote, kad kai moterys kiša 
nosis į rimtus dalykus, su jomis reikia elgtis kaip su kareiviais, 
kaip su vergais. 

— Tačiau, valdove, nejaugi jūs manote, kad šitoje istorijoje 
slypi kas nors rimto! Visiems šitiems stebuklų gamintojams ir 
„didžiojo reikalo“ adeptams derėtų prirašyti raminamąją mikstūrą 
ir šaltą dušą. 


108 


— Jūs nežinote, apie ką kalbate, pone Volterai! O kas, jei 
pasakysiu jums, kad vargšas Lametri buvo,nunuodytas| 

— Kaip būtų nunuodytas kiekvienas, kas suvalgytų daugiau, 
negu gali sutalpinti ir suvirškinti skrandis. Skrandžio sutriki- 
mas — irgi nūunuodijimas. 

— Sakau jums, kad jį nužudė ne tik rajumas. Vietoj fazanų 
pašteto jam pakišo erelio paštetą. 

— Prūsijos erelis neša mirtį, aš žinau, bet jis žudo ginklu, o 
ne nuodais. 

— Pakanka! Užteks jūsų metaforų. Statau šimtą prieš vieną, 
kad jis nunuodytas. Vargšas Lametri tapo jų idiotiškų išsigalvo- 
jimų auka. Jis pats pusiau juokais, pusiau rimtai pasakojo, kad 
jam rodė atėjūnus iš kito pasaulio ir velnius. Jie išmušė iš vėžių 
šį nepatiklų, tačiau lengvai pasiduodantį įtakoms protą. O pas- 
kui, kai jis nusisuko nuo Trenko, savo buvusio draugo, jie atker- 
šijo jam. Dabar aš savo ruožtu nubausiu juos. Ir jie tai gerai 
atsimins. O kalbant apie tuos, kurie, prisidengdami šiomis šlykš- 
čiomis suktybėmis, nori megzti sąmokslų tinklą ir užmigdyti įsta- 
tymų budrumą... 

Čia karalius užtrenkė praviras duris, ir Konsuela daugiau nie- 
ko negirdėjo. Po ketvirčio valandos nerimastingo laukimo prieš 
ją pagaliau pasirodė Frydrichas, rūstus, pasenęs, negražus iš 
pykčio. Nežiūrėdamas į ją, nesakydamas nė žodžio, jis rūpestin- 
gai uždarinėjo visas duris ir, kai prisiartino prie Konsuelos, jo 
žvilgsnyje buvo tiek įniršio, jog jai pasirodė, kad jis ketina ją 
pasmaugti. Konsuela žinojo, jog įsiutęs jis nesąmoningai virsda- 
vo žvėrimi, kaip jo tėvas, ir neretai leisdavo sau spardyti nejti- 
kusius valdininkus. Lametri juokdavosi iš šių Žiaurių išsišokimų 
ir tikino, esą tokie fiziniai pratimai yra puiki priemonė nuo ka- 
ralių kankinančios ankstyvos podagros. Bet Lametri jau nebuvo 
lemta nei juokinti karaliaus, nei šaipytis iš jo. Šitas jaunas, žva- 
lus, pilnakraujis, žydintis žmogus mirė prieš dvi. dienas po nesai- 
kingų vaišių, ir karalius, apimtas kažkokio niūraus įsitikinimo, 
nusprendė, esą Lametri mirtis yra jėzuitų Neapykantos ar magų 
piktų intrigų pasekmė. Frydrichas ir pats, nors neprisipažinda- 
mas sau, jautė tą miglotą vaikišką baimę, kurią okultiniai 
mokslai kėlė visai Vokietijai. 

— Klausykitės manęs atidžiai! — pasakė jis Konsuelai, gręž- 
damas ją žvilgsniu — Jūs demaskuota, jūs žuvus, liko tik vienas 
būdas išsigelbėti — tuojau pat viską prisipažinti, tiesiai ir be 
užuolankų. 

Konsuela norėjo atsakyti, bet karalius neleido ištarti nė žo- 
džio. 

— Klaupkitės, nelaimingoji, klaupkitės! — sušuko jis, rody- 
damas į grindis.— Prisipažinti tokius dalykus negalima stovint. 
Kartoju, klaupkitės, arba aš jūsų nesiklausysiu. 

— Kadangi aš visai neturiu ko jums pasakyti, — lediniu tonu 

atsakė Konsuela,— jums neteks manęs klausytis. O atsiklaupti 
prieš jus... ne, to padaryti jūs manęs niekad nepriversite. 

Vieną akimirką karalius buvo pasirengęs pargriauti ant že- 
mės ir sutrypti šią pašėlusią merginą. Konsuela nejučia pažvelgė 
į mėšlungiškai į ją ištiestas Frydricho rankas, ir jai pasivaideno, 
kad jo nagai pailgėjo ir išlindo kaip katės, ketinančios šokti ant 
aukos. Tačiau karalius tuojau pat įtraukė nagus. Frydrichas, 
nors ir kokios buvo menkos prigimties, turėjo per daug iškilnų 
protą, kad nemokėtų įvertinti kitų drąsos. Jis nusišypsojo, vai- 
dindamas panieką, kurios anaiptol nejautė. 

— Vargše kūdiki! — pasakė jis užjaučiamu tonu.— Jiems pa- 
vyko padaryti tave fanatike. Bet klausyk manęs — brangi kiek- 
viena akimirka! Tu dar gali išgelbėti savo gyvybę. Po penkių 
minučių bus vėlu. Aš duodu tau tas penkias minutes, pasinau- 
dok jomis. Ryškis, atskleisk viską arba ruoškis mirčiai. 

— Aš pasiruošusi mirti, — atsakė Konsuela, pasipiktinusi tuo 
grasinimų, bet manydama, sa8 jis neįvykdomas ir pasakytas tik 
norint išgąsdinti. 

— Tylėkite ir S ivolsito- 525566 karalius, sėsdamas prie ra- 
šomojo stalo ir atskleisdamas knygą ramia išvaizda, kuri vis dėl- 
to negalėjo visai paslėpti kankinančio ir gilaus jo susijaudinimo. 

Konsuela prisiminė, kaip Budenbrokas, paikai mėgdžiodamas 
karalių ir taip pat su laikrodžiu rankoje, davė jai pasiruošti pen- 
kias minutes, ir nusprendė per jai skirtą laiką apgalvoti savo 
elgesio planą. Ji jautė, kad dabar svarbiausia išvengti gudrių ir 
subtilių karaliaus klausimų, kuriais jis apipainios ją kaip vora- 
tinkliu. Kas galėtų tikėtis suklaidinti tokį teisėją? Konsuela ri- 
zikavo pakliūti į karaliaus paspęstus spąstus ir, stengdamasi iš- 
gelbėti princesę, galėtų pražudyti ją. Ir štai ji kilniai apsisprendė 
nemėginti teisintis, net neklausti, kuo yra kaltinama, ir įpykinti 
teisėją savo įžūlumu taip smarkiai, kad jis paskelbtų savo nuo- 
sprendį neapgalvotai ir neteisingai, ab irato!. Praslinko dešimt 
minučių, o karalius vis dar nepakėlė akių nuo knygos. Galbūt 
jis norėjo duoti jai laiko apsigalvoti, o gal knyga tikrai jį sudo- 
mino. 

— Na kaip, apsisprendėte? — paklausė jis pagaliau, atidėda- 
mas knygą, užsikeldamas koją ant kojos ir pasiremdamas alkū- 
ne į stalą. 

— Man nėra ko apsispręsti. — atsakė Konsuela.— Aš esu ne- 
teisingumo ir prievartos valdžioje. Man telieka viena — kentėti 
sunkias šios padėties pasekmes. 

— Tai jūs kaltinate prievarta ir neteisingumu mane? 

— Jeigu ne jus, tai neribotą valdžią, kuri tvirkina jūsų sie- 
lą ir atitolina nuo tiesos jūsų sprendimus. 

— Nuostabu! Ir jūs leidžiate sau vertinti mano poelgius, už- 
miršdama, kad turite kelias sekundes nukreipti nuo savęs mirtį. 


' Įsiutęs, iš pykčio (Iot.). 

— Jūs neturite teisės disponuoti mano gyvybe, aš ne jūsų 
valdinė, ir jeigu jūs pažeidžiate Žmogaus teises, tuo blogiau jums. 
O aš greičiau sutinku mirti, negu išgyventi dar nors vieną dieną 
jūsų įstatymų valdžioje. 

— Jūs neslepiate neapykantos man,— pasakė karalius, matyt, 
atspėjęs Konsuelos sumanymą ir nusprendęs apsiginkluoti šalta 
panieka, kad jį sugriautų.— Matyt, jūs išėjote gerą mokyklą ir 
spartietiškos mergelės vaidmuo, kurį taip puikiai vaidinate, tik 
įrodo jūsų bendrininkų kaltę ir demaskuoja jų elgesį labiau, ne- 
gu jūs manote. Tačiau jūs prastai išmanote žmonių teises ir įsta- 
tymus. Kiekvienas valdovas turi teisę sunaikinti bet kurį žmo- 
gų, kuris atvyko į jo valstybę dalyvauti sąmoksle prieš jį. 

— Sąmoksle? Ir jūs kalbate tai apie mane? — pasipiktinusi 
sušuko Konsuela, jausdama savo teisumą. Gūžtelėjusi pečiais, 
pati nesuprasdama, ką daranti, ji pasisuko į duris tartum ketin- 
dama išeiti. 

— Kur jūs einate? — paklausė karalius, sukrėstas tokio pa- 
perkančio nuoširdumo. , 

— Į kalėjimą, ant ešafoto, kur panorėsite, kad tik nereiktų 
girdėti šito absurdiško kaltinimo. 

— Kaip jūs supykote! — pasakė karalius, sardoniškai nusi- 
juokdamas.— Pasakyti kodėl? Ogi todėl, kad jūs pasirodėte čia 
nusprendusi pasislėpti po romėnės mantija ir pamatėte, jog jūsų 
apsimetimas tik juokina mane — ir viskas. Kas gali būti nemalo- 
niau — ypač aktorei — kaip nesėkmingai suvaidintas vaidmuo. 

Nesiteikusi karaliui atsakyti Konsuela sukryžiavo rankas 
ir pažiūrėjo jam į akis taip ramiai, kad jis vos nesumišo. No- 
rėdamas suvaldyti kylantį įniršį, karalius buvo priverstas nu- 
traukti tylą ir atnaujinti savo pašaipius įžeidinėjimus, tikėdama- 
sis, kad kaltinamoji praras savitvardą, šaltakraujiškumą ir iš- 
tvermę. 

— Taip,— ištarė jis, tarsi atsakydamas į tų išdidžių akių prie- 
kaištą, — man žinoma, kad jūs įtikinta, esą aš jus įsimylėjęs, ir 
jūs nusprendėte, kad galite nebaudžiama įžūlauti. Visa tai būtų 
gana smagu, jeigu į tą reikalą nebūtų įsimaišę asmenys, kurie 
man brangesni negu jūs. Tuštybė pastūmėjo jus suvaidinti efek- 
tingą sceną, bet jums derėtų žinoti, kad patikėtiniai, užimantys 
žemesnę padėtį, visuomet būna paaukojami tų asmenų, kurie pa- 
sinaudojo jų paslaugomis. Todėl aš ketinu nubausti visai ne juos. 
Jie per daug artimi man, ir pamokyti juos aš galiu tik vienu 
būdu: griežtai nubausdamas jus jų akyse. O dabar spręskite, ar 
jums verta pasmerkti save tokioms nelaimėms dėl asmenų, kurie 
jus išdavė ir suvertė visą kaltę jūsų nekuklumui ir tuščiagarbys- 
tei. 

— Valdove,— atsakė Konsuela, — nežinau, ką įūs turite ome- 
ny, tačiau jūsų žodžiai apie patikėtinius ir tuos, kurie naudojasi 
jų paslaugomis, privertė mane sudrebėti dėl jūsų. 

— Ką norite tuo pasakyti? 

— Jūsų žodžiai privertė mane patikėti, kad tais laikais, kai 
jūs tapote pirmąja tironijos auka, jūs iš tikrųjų galėjote atiduoti 
majorą Katė savo tėvo budeliams. 

Karalius mirtinai išbalo. *isi žinojo, kad, kai jaunystėje Fryd- 
richas pamėgino pabėgti į Angliją, jo patikėtiniui tėvo įsakymų 
nukirto galvą. Pats Frydrichas tuo metu sėdėjo kalėjime, bet jį 
jėga privedė prie lango ir laikė, kad jis matytų, kaip liejasi 
ant ešafoto draugo kraujas. Šita slaubinga bausmė, nors Frydri- 
Chas dėl jos visai nebuvo kaltas, padarė jam baišų įspūdį. Ta- 
čiau princams yra lemta sekti despotizmo pavyzdžiais, net jeigu 
praeity jie patys žiauriai nukentėjo nuo to paties despotizmo. 
Frydricho širdis užkietėjo nuo nelaimių ir, prabėgus jau- 
nystei, kupinai kančių ir vergiškos priklausomybės, jis įžen- 
gė į sostą spėjęs nejučia perimti visus neribotos valdžios princi- 
pus ir prietarus. Joks priekaištas nebūtų galėjęs įskaudinti Fryd- 
richo labiau: Konsuela priminė jam jo paties ankstesnes negandas 
ir privertė pajusti savo dabartinį neteisingumą. Jis buvo sužeistas 
į pačią sielą, bet ši žaizda nesuminkštino jo sudiržusios širdies, 
kaip jaunystėje nesuminkštino majoro Katė mirtis ant ešafoto. 
Karalius atsistojo ir ištarė pasikeitusiu balsu: 

— Pakaks, jūs galite eiti. 

Jis paskambino, vėl atsivertė knygą ir laukdamas tarnų kele- 
tą sekundžių apsimetinėjo, kad įsigilinęs skaito. Tačiau jo ran- 
ka drebėjo, ir jis niekaip negalėjo perversti šlamančio puslapio. 

Įėjo liokajus, karalius davė jam ženklą, ir Konsuela buvo iš- 
vesta į kitą kambarį. Viena iš karaliaus levrečių, kuri visą laiką 
meilinosi Konsuelai, šokinėdama ir vizgindama uodegą, nusekė 
paskui nuteistąją, ir karalius, jautęs tikrai švelnius jausmus vien 
savo mažiesiems gyvūnėliams, pašaukė šunelį, kai jis jau buvo 
tarpdury. Karalius tikėjo, kad jo šunys instinktyviai supranta 
jį supančių Žmonių jausmus. Jis imdavo nepasitikėti tais, kuriems 
šunys atkakliai rodė nepalankumą, ir, priešingai, įtikinėjo save, 
kad visai gali pasikliauti tais, kuriems jo šunys meilinasi. Ne- 
paisant susijaudinimo, nuo Frydricho žvilgsnio nepasislėpė aki- 
vaizdi levretės simpatija Porporinai, ir kai jo numylėtinė grįžo 
pas jį nuleista galva ir visa savo išvaizda rodydama apgailesta- 
vimą ir liūdesį, jis trenkė kumščiu į stalą, pasakęs pats sau: „(O 
vis dėlto ši mergina nerezgė prieš mane nieko blogo!“ 

— Jūsų didenybė teikėtės šaukti? — paklausė Budenbrokas, 
įeidamas pro kitas duris. 

— Nel — atsakė karalius, suerzintas skubumo, su kuriuo dva- 
Iiškis buvo pasirengęs pulti savo auką.— Išeikite, aš paskambin- 
siu jums. 

Užgautas, kad su juo elgiamasi kaip su liokajumi, Budenbro- 
kas išėjo, ir keliolika minučių, kurias karalius praleido galvoda- 
mas, Konsuela buvo Gobelenų salėje. Pagaliau suskambėjo skam- 

butis, ir įžeistas adjutantas skubiai kaip ir anksčiau puolė pas 
savo šeimininką. Karalius lyg ir sušvelnėjo ir buvo labiau linkęs 
bendrauti. 


— Budenbrokai,— pasakė jis,— šitos merginos nepaprastas 
charakteris! Romoje ją triumfališkai vežiotų iškilmių vežimu, pa- 
kinkytu aštuoniais žirgais, uždėtų jai ąžuolo lapų vainiką. Liepk 
pakinkyti pašto karietą, pats palydėk ją už miesto ir pasiųsk su 
patikima apsauga į Špandau. Ji turi būti uždaryta tvirtovėje, tai- 
kant valstybinių nusikaltėlių režimą, i> ne patį švelniausią, tu 
mane supratai? 

— Taip, valdove. 

— Palauk. Tu sėsi su ja į karietą, perveši ją per miestą iI 
gerokai pagąsdinsi. Tegul ji mano, kad ją ketinama atiduoti bu- 
deliui ir plakti rykštėmis kiekvienoje kryžkelėje, kaip tai buvo 
daroma mano tėvo laikais. Bet atsimink, kad pasakodamas šias 
pasakas tu nedrįsi paliesti nė plauko ant jos galvos ir turėsi už- 
simauti pirštinę, kai jai reiks pasiremti į tavo ranką. Eik ir mo- 
kykis iš jos stoiškos ištikimybės tiems, kurie pagerbė tave savo 
pasitikėjimu. Tai bus tau puiki pamoka. 

Konsuelą parvežė namo ta pačia karieta, kuria pristatė į rū- 
mus. Prie kiekvienų apartamentų durų stovėjo po du sargybi- 
nius, ir Budenbrokas su laikrodžiu rankoje, mėgdžiodamas griež- 
tą savo pono punktualumą, davė jai susiruošti lygiai valandą, 
nepamiršdamas įspėti, kad visas jos bagažas bus patikrintas tvir- 
tovėje, kur nuo šiol jai teks gyventi. Įėjusi į miegamąjį, ji rado 
savo daiktus išmėtytus po visą kambarį. Kol ji kalbėjosi su kara- 
liumi, slaptosios policijos agentai jo įsakymu sulaužė visas spy- 
nas ir išsivežė visus popierius. Konsuela neturėjo kitų popierių, 
tik natas, ir ji nuliūdo pagalvojusi, kad galbūt niekada jau ne- 
pamatys savo mylimų kompozitorių kūrinių, o jie buvo vienin- 
telis turtas, kurį ji sukaupė per visą savo gyvenimą. Ne taip su- 
sijaudino įsitikinusi, kad nebėra nedaugelio brangenybių, kurias 
jai padovanojo aukšti asmenys už jos koncertus Vienoje ir Ber- 
lyne. Juos paėmė ta dingstim, kad tarp jų gali būti paslėpta žie- 
dų su nuodais arba antivalstybinių emblemų. Karalius taip nie- 
kada ir nesužinojo apie tai, o Konsuela niekada daugiau nebe- 
matė savo brangenybių. Tamsių Frydricho darbų vykdytojai 
begėdiškai užsiimdavo tokiais „teisėtais“ konfiskavimais, nes mo- 
kama jiems buvo mažai ir jie žinojo, kad karalius greičiau pasi- 
rengęs pakęsti jų plėšikavimą negu padidinti algas. 

Pirmiausia Konsuela patikrino, ar tebėra jos kryželis ir, pa- 
mačiusi, kad jis nepaimtas — per daug menka buvo šio daikto 
vertė — skubiai nukabino jį nuo sienos ir įsikišo į kišenę. Nu- 

vytęs rožių vainikas mėtėsi ant grindų. Pakėlusi jį, Konsuela su 
siaubu išvydo, kad dingęs pergamento lapelis su mįslingais ir 
guodžiančiais žodžiais. Tai buvo vienintelis jos dalyvavimo va- 
dinamajame sąmoksle įrodymas, bet kaip įvairiai galėtų būti aiš- 
kinamas šis menkas įkaltis? Karštligiškai ieškodama pergamento, 
Konsuela netyčia įkišo ranką į kišenę ir rado jį ten. Ji mecha- 
niškai įsidėjo lapelį ten prieš valandą, kai jos atėjo Budenbro- 
kas. 

Nusiraminusi ir puikiai žinodama, kad jos popieriai negali nie- 
ko sukompromituoti, Konsuela skubiai ėmė rinkti daiktus, būti- 
nai reikalingus kalėjime, neguosdama savęs mintimi, jog išbus 
ten neilgai. Padėti nebuvo kam, nes tarnaitė buvo areštuota, ir 
Konsuela sunkiai susigaudė tarp daugybės drabužių, išmėtytų iš 
spintų ir padriektų ant visų kėdžių. Trukdė ir susijaudinimas. 
Staiga jos dėmesį patraukė kažkoks stuktelėjimas vidury miega- 
mojo: tai nukrito didelė vinis su pasmeigtu ant jos rašteliu. 

Jame buvo keletas žodžių: 

„Pageidaujate pabėgti? -Tuomet prieikite prie lango. Už trijų 
minučių būsite saugioje vietoje.“ | 

Pirmasis impulsas buvo bėgti prie lango. Bet ji sustojo pu- 
siaukelėje, pamaniusi, kad pabėgimas, jeigu jis pasiseks, bus tar- 
si savo kaltės pripažinimas, o toks pripažinimas visuomet verčia 
įtarti, kad būta bendrininkų... „O princese Amalija! — pasakė 
ji sau.— Jeigu jūs tikrai išdavėte mane, aš vis tiek neišduosiu 
jūsų! Aš grąžinsiu savo skolą Trenkui. Jis išgelbėjo gyvvbę man, 
aš, jeigu reikės, atiduosiu už jį savąją.“ 

Įkvėpta to tauraus sprendimo, ji surišo į ryšulį savo daiktus 
jau pakankamai susivaldžiusi ir, kai atėjo Budenbrokas, bu- 
vo visiškai pasiruošusi. Jis pasirodė jai dar nenuoširdesnis ir pik- 
tesnis kaip paprastai. Vergiškas ir drauge pasipūtęs Budenbro- 
kas pavyduliavo savo pono visiems, prie ko šis buvo prisirišęs, 
ir tarsi senas šuo buvo pasirengęs įkąsti kiekvienam draugui, be- 
silankančiam šeimininko namuose. Jis buvo įskaudintas kara- 
liaus pamokymų savo adresu ir dabar tenorėjo vieno — išgiežti 
apmaudą ant Konsuelos. 

— Man labai nemalonu, madmuazele,— pasakė jis — būti to- 
kių rūsčių įsakymų vykdytoju. Berlyne jau seniai niekas nematė 
panašių dalykų... Nematė nuo karaliaus Frydricho Vilhelmo, 
šviesiausiojo dabartinio valdovo tėvo, laikų. Tai buvo žiaurus 
mūsų įstatymų griežtumo ir grėsmingos mūsų karalių valios pa- 
vyzdys. Aš neužmiršiu to, kol gyvas. 

— Apie kokį pavyzdį jūs kalbate, ponet — paklausė Konsue- 
la, imdama manyti, kad jos gyvybei gresia pavojus. 

— Aš neturėjau omeny nieko konkretaus, — atsakė Budenbro- 
kas.— Tiesiog prisiminiau Frydricho Vilhelmo karaliavimą, nuo 
pradžios iki galo buvusį tvirtos rankos pavyzdžiu, kurio neįma- 
noma pamiršti. Tais laikais, jeigu reikėdavo nubausti ką nors 

už sunkų nusikaltimą, nebūdavo atsižvelgiama nei į amžių, nei 
į lytį. Pamenu labai patrauklią jauną aukštos kilmės moterį, ati- 
duotą į budelių rankas, išplaktą rykštėmis ir išvarytą iš miesto 
vien už tai, kad ji prieš karaliaus valią keletą kartų priėmė vie- 
ną iš karališkosios šeimos narių. 

— Aš žinau tą istoriją, — paprieštaravo Konsuela, kankinama 
baimės, tačiau iki širdies gelmių pasipiktinusi. — Ta jauna būty- 
bė buvo tyra ir nekalta. Visas jos nusikaltimas — kad ji grojo 
kartu su jo didenybe dabartiniu karalium, o tuo metu — sosto 
įpėdiniu. Nejaugi Frydrichas toks abejingas nelaimėms, kurias 
kažkada pats užtraukė kitiems, kad šiandien nori mane išgąsdinti 
grasindamas tokia pat niekšybe? 

— Nemanau, sinjora. Viskas, ką daro jo didenybė, garbinga 
ir teisinga. Jūs geriau žinote, ar esate jam nusikaltusi, ar ne 
ir ar Nnusipelnėte jo pykčio. Norėčiau tikėti jūsų nekaltumu, bet 
šiandien karalius buvo toks įdūkęs, kokio, rodos, niekad anks- 
čiau nesu jo matęs. Jis šaukė, kad bergždžias buvęs jo noras 
valdyti švelniai ir atlaidžiai ir kad niekada jo tėvui valdant nė 
"viena moteris nėra išdrįsusi būti tokia įžūli. Žodžiu, kai kurie 
jo didenybės pasakymai verčia mane nuogąstauti, jog jūsų laukia 
kažkokia žeminanti bausmė, nežinau, kokia būtent... ir nenoriu 
spėlioti. Mano vaidmuo gana keblus. Jeigu prie miesto vartų pa- 
aiškės, kad karalius atsiuntė įsakymą, prieštaraujantį tam, kurį 
gavau aš — tučtuojau nugabenti jus į Špandau — aš pasišalinsiu, 
nes užimu per daug aukštą padėtį ir man netinka dalyvauti... 

Čia ponas fon Budenbrokas, įsitikinęs, kad efektas kuo pui- 
kiausias ir išblyškusi Konsuela greit apalps, nutilo. Šią akimirką 
ji beveik gailėjosi dėl savo ištikimybės ir mintimis nejučia krei- 
pėsi pagalbos į savo globėjus. Tačiau klaidžiojančiu žvilgsniu 
užgriebusi Budenbroko veidą, ji pastebėjo virptelėjūusią gudrią 
išraišką ir truputį nusiramino. Vis dėlto jos širdis vos neiššoko 
iš krūtinės, kai policijos agentas sustabdė juos prie Berlyno vaI- 
tų ir ėmė apie kažką kalbėtis su Budenbroku. Tuo metu vienas 
iš grenadierių, lydėjusių karietą ant žirgo, prijojo prie kitų du- 
relių ir pašnibždėjo jai į ausį: 

— Nusiraminkite, sinjora, niekas jūsų nė pirštu nepalies— 
kitaip bus pralieta daug kraujo. 

Susijaudinusi Konsuela nespėjo įžiūrėti nežinomo draugo vei- 
do, nes tas skubiai pasitraukė. Ekipažas greitai nuriedėjo keliu 
į tvirtovę ir dar po valandos Porporina buvo įkalinta Spandau 
pilyje, laikantis visų, tikriau, nedaugelio formalumų, kurie būtini, 
kad neribota valdžia galėtų funkcionuoti: 

Ši tvirtovė, tais laikais garsėjusi kaip neprieinama, buvo pa- 
statyta vidury tvenkinio, susidariusio Hafelio ir Šprė santakoje. 
Diena papilkėjo, dangus apsiniaukė, ir Konsuela, atlikusi savo 
pareigą, pajuto apatiją ir baisų nuovargį — natūralią tokio hero- 
jiško pasiaukojimo pasekmę. Todėl ji įėjo į jai skirtą kambarį 

net neapsidairydama. Jos jėgos išseko, ir, nors buvo pats dienos 
įkarštis, ji nenusirengusi griuvo į lovą ir kietai užmigo. Su nuo- 
vargiu susimaišė ir ta nuostabi ramybė, kurią kelia švari sąžinė, 
tad nors jos guolis buvo šiurkštus ir siauras, ji miegojo giliu ir 
saldžiu miegu. 

Ji miegojo jau ne taip kietai, kai bokšto laikrodis staiga 
skambiai išmušė vidurnaktį. Kiekvienas garsas smarkiai užgau- 
na muzikalią klausą, ir Konsuela visiškai pabudo. Atsikėlusi ji 
suprato, kad yra kalėjime ir kad pirmąją naktį jai teks praleis- 
ti nesudėjus bluosto, nes pramiegojo visą dieną. Nemiga, tamsa 
ir negalėjimas ką Nors veikti jos visai nežavėjo, bet ji pasakė 
sau, jog reikia susitaikyti su likimu ir pasistengti kuo greičiau 
prie visko priprasti. Nustebusi ji įsitikino nejaučianti šalčio, ir 
tai, kad nereikia kentėti šio fizinio nemalonumo, kaustančio min- 
tis, ją nudžiugino. Lauke gailiai staugė vėjas, lietus barbeno į 
stiklą, ir pro siaurą langelį Konsuela matė tik tankias grotas, išsi- 
skiriančias tamsiame apsiniaukusio dangaus fone. 


Pirmosiomis šios naujos, dar nepatirtos kančios valandomis 
vargšės kalinės siela liko rami, jos mintys buvo logiškos, nuo- 
vokios ir filosofiškai nesudrumsčiamos. Vis dėlto įtampa po tru- 
putį išvargino jos protą, ir naktis jai ėmė rodytis gūdi ir grės- 
minga. Šaltakraujiškus samprotavimus pakeitė miglotos ir keistos 
svajonės. Kažkokie fantastiniai vaizdai, kankinantys prisimi- 
nimai, neaiškios baimės užgulė ją, ir ji, atsidūrusi kažkur 
tarp miego ir budėjimo, tarsi matė, kaip jos mintys, įgavu- 
sios aiškius pavidalus, pleveno kamarėlės tamsoje. Tai jai atro- 
dė, kad esanti scenoje, ir mintyse ji dainavo ilgą ariją, baisiai 
įkyrėjusią, bet atkakliai persekiojančią. Tai matė save budelio 
rankose su apnuogintais pečiais bukos ir smalsios minios akyse — 
ją plakė .-rykštėmis; karalius piktai žiūrėjo iš aukšto balkono, o 
Andzoletas juokėsi iš kampo. Pagaliau ji visa tarsi apmirė, ir 
Alberto šmėkla staiga iškilo jai prieš akis; gulėdamas karste 
jis tuščiai stengėsi atsikelti, kad išgelbėtų ją. Paskui tas vaizdas 
išnyko, ir jai pasirodė, jog ji miega Šrekenšteino oloje ant že- 
mės, o kažkur toli, groto gilumoje, su širdgėla ir maldavimu aidi 
nuostabūs, širdį draskantys Alberto smuiko garsai. Konsuela iš 
tikrųjų snaudė, ir smuiko melodija, glostydama klausą, ramino 
jos širdį. Muzikinės frazės liejosi taip darniai, o moduliacijos bu- 
vo tokios raiškios, kad Konsuela, nors garsą ir slopino atstumas, 
beveik patikėjo jų realumu. Atrodė, kad tas fantastiškas koncer- 
tas truko ilgiau kaip valandą ir galų gale baigėsi, nepastebimai 
nutilęs. Konsuela iš tikrųjų užmigo ir kai vėl pravėrė akis, jau 
brėško diena. 

Pirmiausia apžiūrėjo savo kamerą. Išvakarėse ji net neapsi- 


oriniais dalykais. Tai buvo tuščias, bet švarus kambarėlis, šiltas 
nuo plytų krosnies, kūrenamos iš lauko ir todėl neteikiančios 

šviesos, bet palaikančios visai pakenčiamą temperatūrą. Kambarį 
apšvietė vienas skliautuotas langelis, bet tamsu neatrodė, nes 
sienos buvo išbaltintos kalkėmis, o lubos neaukštos. 

Kažkas triskart pasibeldė į duris, ir pasigirdo garsus sargo 
balsas: 

— Kaline numeris trys, atsikelkite ir apsirenkite. Už penkio- 
likos minučių aš pas jus įeisiu. 

Konsuela skubiai atsikėlė ir spėjo pakloti lovą, kol pasirodė 
sargas, kuris pagarbiu veidu atnešė jai dienos vandens ir duo- 
nos porciją. Jis laikėsi mandagiai kaip buvęs mažordomas iš ge- 
rų namų ir taip atsargiai ir rūpestingai padėjo ant stalo tą skur- 
dų kalėjimo racioną tartum paduodamas pačius prašmatniausius 
pusryčius. 

Konsuela metė į jį įdėmų žvilgsnį. Tai buvo pagyvenęs vy- 
riškis, gero ir nekvailo veido, kuriame iš pirmo žvilgsnio nesima- 
tė nieko nemalonaus. Jam buvo pavesta patarnauti moterims, 
nes jis pasižymėjo nepriekaištinguų dorovingumu, geromis ma- 
nieromis ir mokėjo laikyti liežuvį už dantų. Svarcas — tokia bu- 
vo jo pavardė, ir jis pasakė ją kalinei. 

— Aš gyvenu aukštu žemiau,— paaiškino jis,— ir jeigu jums 
pasitaikytų susirgti, pašaukite mane pro langą, aš tučtuojau at- 
eisiu. 

— Jūs vedęs? — paklausė Konsuela. 

— Suprantama, — atsakė jis, — ir jeigu jums reiks padėti, 
mano žmona bus jūsų paslaugoms. Tačiau bendrauti su kalina- 
momis damomis jai leidžiama tik ligos atveju. Tai nusprendžia 
gydytojas. Be to, aš turiu sūnų ir jis drauge su manim turės gar- 
bės jums patarnauti... 

— Man nereikės tiek tarnų. Jeigu leisite, pone Švarcai, aš 
bendrausiu tik su jumis ir jūsų Žmona. 

— Žinau, kad mano amžius ir išvaizda raminamai veikia da- 
mas. Bet mano sūnaus irgi nėra ko bijotis. Tai puikus berniukas, 
dievobaimingas, romus ir tvirtos dvasios. 

Paskutinius du žodžius sargas specialiai pabrėžė, ir kalinė 
puikiai jį suprato. 

— Pone Švarcai,— pasakė ji, — su manimi jums neprireiks jū- 
sų tvirtumo. Aš atvykau čia beveik savanoriškai ir visai neketi- 
nu bėgti. Kol su manimi bus elgiamasi mandagiai ir padoriai — 
o rodos, taip ir bus — aš nemurmėdama iškęsiu kalėjimo tvarką, 
kad ir kokia ji būtų rūsti. 

Tai pasakiusi Konsuela, nevalgiusi visą parą LT visą naktį ken- 
tėjusi alkį, atsilaužė gabalėlį juodos duonos ir ėmė su apetitu 
valgyti. 

Ji pastebėjo, kad jos nereiklumas padarė senajam sargui di- 
delį įspūdį ir kad jis sužavėtas, tačiau drauge ir ne visai paten- 
kintas. 

— Argi jūsų malonybė nesibjauri tokiu DEEžių maistu? — 
paklausė jis kiek drovėdamasis. 

— Neslėpsiu, jeigu tai. tęsis ilgai, aš mieliau valgyčiau ką 
nors stipresnio, idant išsaugočiau sveikatą, tačiau jeigu reiks ten- 
kintis ir šiuo maistu, tai man nebus didelis vargas. 

— Bet juk jūs pripratusi gyventi gerai? Aš manau, jūs pui- 
kiai mMaitinotės? 

— Suprantama. 

— Tokiu atveju,— tęsė Švarcas meilikaujamu tonu,— kodėl 
jums neužsisakius žmoniško maisto savo sąskaita? 

— O argi tai leidžiama? 

— Na žinoma! — sušuko Švarcas, ir jo akys sublizgėjo pa- 
mačius, jog trokštamas sandėris įvyks; jis bijojo, kad gal mer- 
gina per daug neturtinga arba per daug nereikli.— Jeigu jūsų 
malonybė, įeidama čia, pasirūpino pasislėpti šiek tiek pinigų... 
tada man nedraudžiama tiekti jums maistą pagal skonį. Žmona 
puikiai gamina ir mūsų indai švarūs. 

— Labai malonu,— tarė Konsuela, kuriai neslepiamas pono 
Švarco godumas sukėlė daugiau pasibjaurėjimo negu pasitenki- 
nimo.— Tačiau pirmiausia reikia pažiūrėti, ar turiu pinigų. Įei- 


nant čia aš buvau iškratyta. Man paliko kryželį — aš jį labai 
branginu,— bet ar atėmė iš manęs piniginę, ar ne, nepastebėjau. 
— Nepastebėjote? " 


— Ne, jums tai netikėta? 

— Tačiau, be abejo, jūsų malonybė žino, kiek pinigų buvo 
piniginėje? 

— Apytiksliai žinau. 

Tai tarus, Konsuela apžiūrėjo savo kišenes ir nerado ten nė 
skatiko. 

— Pone Švarcai,— pasakė ji su linksmu ryžtingumu,— matau, 
kad man nieko nepaliko. Teks pasitenkinti įprastu kalinio mais- 
tu. Taigi neturėkite jokių iliuzijų. 

— Gerai, ponia, — atsakė Švarcas, aiškiai pergalėdamas sa- 
ve,— tuojau jums įrodysiu, kad mūsų šeima sąžininga ir kad jūs 
susidūrėte su padoriais žmonėmis. Jūsų piniginė mano kišenėje. 
Štai ji! 

Ir jis parodė Porporinai piniginę, kurią vėl ramiai įsikišo at- 
gal. 


— Ką gi, tegul ji išeis jums į naudą! — pasakė Konsuela, nu- 
stebinta sargo begėdiškumo. 
— Palūkėkit! — tęsė godus ir smulkmeniškas Švarcas.— Jus 


apieškojo mano žmona. Jai įsakyta nepalikti kalinėms pinigų, 
kad jos nepapirktų sargų. Bet kai sargai yra nepaperkami, šita 
atsargumo priemonė nereikalinga. Todėl žmona nusprendė ne- 
privalanti atiduoti jūsų pinigų komendantui. Tačiau yra instruk- 
cija, kurios mes turim sąžiningai laikytis, ir jūsų piniginė negali 
būti grąžinta jums. 

— Tai pasilikite ją sau,— pasakė Konsuela,— jeigu tokia jū- 
sų valia. 

— Suprantama, aš laikysiu ją pas save ir jūs padėkosite man 
už tai. Nuo šiol aš jūsų iždininkas, ir jūsų pinigai bus eikvojami 
jūsų poreikiams. Aš nešiosiu jums skanius patiekalus, gerai kū- 
rensiu krosnį, galėsiu net pastatyti jums geresnę lovą ir daž- 
niau keisti patalynę. Išlaidas suskaičiuosiu kiekvieną dieną ir 
naudosiu jūsų pinigus,-kol jie baigsis. 

— Puiku! — pasakė Konsuela.— Matau, kad su ponu Švarcu 
galima susitarti, ir vertinu jo sąžiningumą. Bet sakykit, kai ši 
suma — 0 ji nelabai didelė — bus sunaudota, jūs, tikiuosi, rasit 
būdą gauti man dar pinigų? 

— Nereikia taip kalbėti! Juk tai reikštų nusižengti savo pa- 
reigai, o aš nesutikčiau to padaryti. Tačiau jūsų malonybė nenu- 
kentės. Tereikia jums nurodyti Berlyne ar kur kitur asmenį, 
tvarkantį jūsų pinigus, ir aš imsiu siųsti jam sąskaitas, kad jis 
rūpestingai jas apmokėtų. Tam instrukcija neprieštarauja. 

— Puiku. Jūs sugalvojote, kaip ištaisyti savo instrukcijos ne- 
nuoseklumą — juk ji leidžia jums gerai su mumis elgtis, bet at- 
ima iš Mūsų galimybę jus to prašyti. Kai mano auksiniai išseks, 
aš pasistengsiu ką nors padaryti. O pradžiai atneškite man puo- 
delį šokolado, pietums patiekite viščiuką ir kokių nors žalumy- 
nų. Dieną gaukite knygų, o vakare žvakę. 

— Šokoladą jūsų malonybė gaus po penkių minučių. Pietūs 
bus paduoti laiku. Prie jų aš pridėsiu geros sriubos, saldumynų, 
kuriems damos tokios neabejingos, ir kavos, labai naudingos ši- 
toje drėgnoje patalpoje. O dėl knygų ir žvakės — negaliu. Mane 
tučtuojau atleis iš darbo, ir sąžinė neleidžia man pažeisti instruk- 
cijos. 

— Bet juk puikūs patiekalai ir saldumynai taip pat uždrausti? 

— Ne. Mums leidžiama stengtis įtikti damoms, o ypač jūsų 
malonybei, visuose dalykuose, kurie susiję su sveikata ir gera 
savijauta. 

— Bet juk nuobodulys irgi kenkia sveikatai! 

— Klystate, jūsų malonybe. Jeigu žmogus gerai Maitinasi II 
duoda pailsėti galvai, jis čia visuomet pasitaiso. Aš galėčiau pa- 
minėti vieną damą, kuri atėjo čia tokia pat liekna kaip ir jūs, 
o po dvidešimties metų, išeidama iš čia, svėrė ne mažiau kaip 
šimtą aštuoniasdešimt livrų. 

— Labai jums dėkoju, pone Švarcai, bet man visai nereikia 
tokio siaubingo svorio. Tikiuosi, jūs vis dėlto neatsakysite man 
knygų ir šviesos. 

— Nuolankiai prašau atleisti, jūsų malonybe, bet aš liksiu 
ištikimas savo pareigai. Beje, jūsų šviesybė nenuobodžiaus — 
jūs čia turėsite klavesiną ir natas. 

— Nejaugi! Ir už šią paguodą aš turiu dėkoti jums, pone 
Švarcai? 

— Ne, sinjora, toks jo didenybės nurodymas, ir aš turiu ko- 
mendanto įsakymą praleisti ir pastatyti jūsų kambaryje minėtus 
daiktus. 


119 


Apsidžiaugusi, kad galės užsiiminėti muzika, Konsuela nieko 
daugiau nebeprašė. Ji su malonumu išgėrė šokoladą, tuo tarpu 
kai ponas Švarcas statė baldus — kuklią lovą, dvi šiaudinės kė- 
des ir eglinį staliuką. 

— Jūsų malonybei reikės komodos, — pasakė Švarcas tuo 
švelniu, meiliu tonu, kokiu kalba žmonės, ketindami apsupti jus 
dėmesiu už jūsų paties pinigus.— Ir be to, aš pristatysiu jums 
patogesnę lovą, kilimą, rašomąjį stalą, krėslą ir tualetą. 

— Užteks komodos ir tualeto,— atsakė Konsuela, nusprendu- 
si, kad reikia būti taupesnei.— Dėl kitko nesirūpinkit. Aš nesu le- 
pūnėlė ir todėl pristatykite man vien tai, ko prašau. 

Garbingasis Švarcas palingavo galva nustebęs ir beveik su 
panieka, tačiau susilaikė nieko nepasakęs. 

— Jį nebloga mergina,— pasakojo jis savo žmonai, parėjęs 
namo, — bet pinigų turi nedaug. Iš jos ne kažkiek pasipelnysi. 

— Ką ji gali sau leisti? — gūžtelėjo pečiais ponia Švarc.— 
Tai juk ne kilminga dama. Kalbama, kad ji tiesiog aktorė. 

— Aktorė! — sušuko ' Švarcas.— Kaip pasisekė mūsų Got- 
lybui! 

— Dar ką pasakysi! — susiraukusi paprieštaravo ponia Švarc.— 
Ar tik nenori padaryti jo komediantu? 

— Tu nesupranti, žmona. Jis bus dvasininku. Būtinai. Tam 
jis mokėsi, ir apskritai jis turi viską, ko reikia. Bet juk jam 
reikės sakyti pamokslus, o kol kas jis nelabai iškalbingas,— tai 
štai šita pati aktorė ir mokys jį deklamavimo. 

— Neblogai sugalvota. Kad tik ji nesumanytų iš mūsų sąskai- 
tų išskaičiuoti užmokesčio už pamokas! 

— Nusiramink. Tam ji per daug naivi,— atsakė Švarcas, šai- 
pydamasis ir trindamas rankas. 


XV 


Klavesinas buvo atvežtas dieną. Tas pats, kurį Konsuela nuo- 
mojosi Berlyne. Ji labai nudžiugo, kad nereiks pratintis prie nau- 
jo instrumento, gal ne tokio mielo ir ne taip gerai skambančio. 
Karalius, mėgęs gilintis į menkiausias smulkmenas, pasiteiravo, 
kai įsakė nugabenti instrumentą į tvirtovę, ar jis primadonos 
nuosavybė, o sužinojęs, kad klavesinas paimtas nuomon, liepė 
pranešti savininkui, jog laiduojąs, kad jis bus grąžintas, tačiau 
už naudojimąsi juo ir toliau mokės pati kalinė. Savininkas leido 
sau pareikšti, kad negalės pateikti ieškinio asmeniui, sėdinčiam 
kalėjime, ypač jeigu kalinė ten numirs. Į tai fon Pelnicas, kuris 
vedė šias svarbias derybas, juokdamasis atsakė: 

— Neimsite gi jūs, mielasis, pyktis su karalium dėl tokių 
niekų. Beje, iš to nieko ir neišeitų. Jūsų klavesinas areštuotas ir 
šiandien pat bus nugabentas į Špandau. 

Porporinos natos ir partitūros, taip pat buvo pristatytos į ka- 
lėjimą, ir ji jau ėmė stebėtis tokia malonia kalėjimo tvarka, kai 

pas ją pasirodė komendantas ir pranešė, kad ji ir toliau eis rūmų 
teatro primadonos pareigas. 

— Tokia jo didenybės valia,— pasakė jis.— Kiekvieną sykį, 
kai Operos savaitės programoje figūruos jūsų vardas, karieta, 
lydima sargybinių, paskirtą valandą nuveš jus į teatrą, o iš kar- 
to po spektaklio parveš atgal į tvirtovę. Tos kelionės vyks kuo 
punktualiausiai ir su derama pagarba. Tikiuosi, madmuazele, kad 
jūs nemėginsite pabėgti ir nepriversite jūsų kalinimą padaryti 
griežtesnį. Karaliaus įsakymu mes patalpinome jus šiltame kam- 
baryje ir jums bus leidžiama vaikščioti ant tvirtovės pylimo — 
štai jis matosi iš čia — kiek tik pageidausite. Žodžiu, mes atsa- 
kom ne tik už jus, bet ir už jūsų sveikatą bei balsą. Jūs patirsi- 
te čia tik vieną nepatogumą: visišką vienatvę ir negalėjimą 
bendrauti su kuo nors ne tik kalėjime, bet ir už jo sienų. Damų 
pas mus nedaug, ir visam šitam pastatui pakanka vieno sargo, 
taigi jūs būsite apsaugota nuo būtinybės naudotis šiurkščių žmo- 
nių paslaugomis. Dora Švarco fizionomija ir geros manieros tu- 
rėjo jus nuraminti šiuo atžvilgiu. Jums teks truputį panuobo- 
džiauti, bet tai ir bus vienintelis nemalonumas, kurį būsite pri- 
versta čia kentėti. Žinoma, suprantu, kad jūsų metuose ir turėjus 
tokią puikią padėtį... 

— Nesirūpinkit, pone komendante,— išdidžiai atsakė Konsue- 
la,— aš niekada nenuobodžiauju, jei galiu dirbti. Ir prašau tik 
vienos paslaugos — duoti man rašymo priemonių ir žvakių, kad 
galėčiau groti vakarais. 

— Tai visiškai neįmanoma. Man labai gaila, kad negaliu pa- 
tenkinti vienintelio tokios drąsios būtybės prašymo. Užtat aš ga- 
liu leisti jums dainuoti bet kuriuo paros metu. Jūsų kambarys — 
vienintelė gyvenamoji patalpa šiame nuošaliame bokšte. Tiesa, 
po jumis gyvena sargas, bet ponas Švarcas per daug gerai iš- 
auklėtas ir neims skųstis turėdamas progą girdėti tokį puikų bal- 
są; aš gi labai apgailestauju, kad gyvenu toli ir negalėsiu juo pa- 
sigėrėti. 

Po šio dialogo, vykusio dalyvaujant garbingajam Švarcui, se- 
nasis karininkas žemai nusilenkęs išėjo ir dėl ramaus Porporinos 
tono buvo visiškai tikras, kad dainininkė čia pakliuvo už kokį 
nors teatrinės disciplinos pažeidimą ir išbus ne ilgiau kaip kelias 
savaites. Konsuela ir pati nežinojo, už ką ją pasodino į tvirto- 
vę: ar už tai, kad palaikė politinio sąmokslo dalyve, ar už pa- 
slaugą, padarytą Frydrichui fon Trenkui,— o tai irgi buvo laiko- 
ma nusikaltimu,— ar tiesiog už tai, kad ji buvo slapta princesės 
Amalijos patikėtinė. | 

Dvi ar tris dienas mūsų belaisvė jautė nuobodulį, liūdesį ir 
nerimą, nors jai nesinorėjo to prisipažinti net pačiai sau. Ilgos 
naktys, trunkančios tuo metų laiku po keturiolika valandų, atro- 
dė jai ypač slegiančios, kol turėjo viltį gauti iš Švarco žvakių, 
popieriaus ir rašalo, bet greitai įsitikino, jog tas paslaugus pri- 

žiūrėtojas yra visiškai nepalenkiamas. Švarcas buvo nepiktas ir, 
priešingai negu daugelis jo profesijos Žmonių, nemėgo versti ki- 
tų kentėti. Jis buvo netgi dievobaimingas ir pamaldus, mManyda- 
mas, kad tarnauja Dievui ir gelbsti savo sielą, kai atlieka tik bū- 
tiniausias tarnybines pareigas, nuo kurių jau niekaip negalima 
išsisukti. Tiesa, kartais jam pasitaikydavo padaryti išimčių, bet 
tai atsitikdavo retai, tik tada, kai šansas pasipelnyti iš kalinio bū- 
davo mažesnis, negu šansas prarasti vietą. 

— Kokia ji kvaila,— pasakė Švarcas žmonai, pasakodamas 
apie Konsuelą.— Įsivaizduoja, kad aš rizikuosiu tarnyba dėl ke- 
leto skatikų už jos žvakeles. 

— Žiūrėk, būk atsargus,— tarė žmona, jo savanaudiškų pla- 
nų įkvėpėja.— Kai tik baigsis pinigai, neduok jai nė vienų pietų. 

— Nesirūpink. Ji turi santaupų, pati apie tai pasakė, ir jas 
tvarko ponas Porporinas, teatro dainininkas. 

— Nepatikimas tvarkytojas! — paprieštaravo žmona.— Per- 
skaityk mūsų prūsiškus įstatymus ir pamatysi, kad ten yra 
straipsnis apie aktorius, pagal kurį skolininkas gali nemokėti 
skolų. Žiūrėk, kad mūsų panelės patikėtinis nepasiremtų šiuo 
straipsniu ir nepasilaikytų pinigėlių sau, kai tu pateiksi jam są- 
skaitas. 

— Bet juk jos kontraktas su teatru nenutrauktas, ji ir toliau 
vaidins scenoje, vadinasi, aš galėsiu areštuoti jos algą. 

— O kas garantuos, kad jai bus mokama alga? Karalius ge- 
riau žino įstatymus, ir, jeigu jam šaus į galvą jais pasiremti... 

— Kokia tu gudruolė, žmonele,— atsakė Švarcas.— Aš būsiu 
atsargus. Nebus pinigų — nebus pietų, malkų, baldų. Viskas tiks- 
liai pagal instrukciją. 


Taip Švarcų šeimynėlė ramiai aptarinėjo Konsuelos likimą. 
O Konsuela, įsitikinusi, kad garbingasai sargas dėl žvakių nepa- 
perkamas, nusprendė paskirstyti savo dieną taip, kad nereiktų 
per daug kankintis ilgomis naktimis. Ji tyčia vengdavo dainuoti 
dieną, palikdama šį užsiėmimą vakarui. Stengėsi, kiek leido jė- 
gos, negalvoti apie muziką ir neatsiduoti muzikiniam įkvėpimui 
arba prisiminimams apie muziką tol, kol nesutemdavo. Rytą ir 
dieną ji praleisdavo mąstydama apie savo padėtį, prisimindama 
praėjusius savo gyvenimo įvykius ir galvodama apie tai, kas 
laukia ateity. Štai taip jai gana greitai pavyko padalinti savo eg- 
zistenciją į dvi dalis: vieną — filosofinę, o kitą — muzikinę, ir ji 
įsitikino, jog, pasitelkus ištvermę ir apdairumą, galima iki tam 
tikro laipsnio pakreipti ir palenkti savo valiai šuolius to kapri- 
zingo ir nesuvaldomo ristūno, kuris vadinamas fantazija, ir su- 
tramdyti tą įnoringą mūzą, kurios vardas — vaizduotė. Gyven- 
dama taip ritmingai, nekreipdama dėmesio į Švarco nurodymus 
ir užuominas, daug, nors ir be didelio malonumo vaikščiodama 
tvirtovės pylimu, ji išmoko vakarais jaustis visai rami ir su ma- 
lonumu leisti tas vidurnakčio valandas, kurios kitiems kaliniams, 

skubantiems užmigti, kad išsivaduotų iš nuobodulio, būdavo pil- 
nos šmėklų ir nerimo. Žodžiu, skirdama miegui tik šešias valan- 
das, ji greitai įprato kietai miegoti kiekvieną naktį, nes nė karto 
poilsio pertekliumi nesutrikdė kitos nakties ramybės. 

Po savaitės ji taip priprato prie savo kalėjimo, kad jai ėmė 
rodytis, lyg niekad kitaip ir negyveno. Vakarai, iš pradžių to- 
kie klaikūs, pasidarė dabar mylimiausiu paros laikų, o tamsa ne 
tik nekeldavo baimės, bet priešingai, sukeldavo daugybę muziki- 
nių vaizdų, kuriuos ji seniai puoselėjo širdyje, bet negalėjo nei 
jų išgvildenti, nei aiškiai suformuluoti verdančiame teatro šur- 
muly. Pajutusi, kad improvizacijos ir atlikimas iš atminties pui- 
kiausiai užpildo vakarus, ji leido sau keletą dienos valandų 
paskirti savo kompozicijų užrašymui ir mylimų autorių studijavi- 
mui, be to, dirbo dar stropiau todėl, kad jos nebeblaškė daugy- 
bė vidinių išgyvenimų ir budri nekantraus bei pedantiško mo- 
kytojo priežiūra. Užrašyti muzikai ji iš pradžių naudojo smeig- 
tuką, kuriuo išbadydavo natas tarp eilučių, 0 paskui mažas 
medžio atplaišėles, atlaužtas nuo baldų ir apsvilintas prie įkaitu- 
sios krosnies. Bet visa tai atimdavo daug laiko, o liniuoto popie- 
riaus atsargos buvo nedidelės, tad ji nusprendė pasistengti dar 
labiau išmiklinti savo nepaprastą atmintį, kad paskui tam tikra 
tvarka išdėliotų joje daugybę kompozicijų, kurias sukurdavo va- 
karais. Galų gale jai tai pasisekė, ir šitaip praktikuodamasi ji 
įstengė įsiminti savo melodijas neužrašydama jų ir nepainiodama 
vienos su kita. 

Kadangi Konsuelos kambarėlyje kartais būdavo per daug 
karšta — ponas Švarcas negailėdamas malkų iškūrendavo kros- 
nį — O ant tvirtovės pylimo nuolat perpūsdavo ledinis vėjas, ji 
persišaldė ir turėjo keletą dienų sėdėti užsidariusi, dėl ko prara- 
do malonumą nuvažiuoti į Berlyną pasirodyti Operoje. Kalėjimo 
gydytojas, kurio pareiga buvo aplankyti Konsuelą du kartus per 
savaitę ir informuoti poną fon Pelnicą apie jos sveikatos būklę, 
pranešė šiam, kad dainininkė prarado balsą tą pačią dieną, kai 
baronas karaliaus valia ketino vėl išleisti ją į sceną. Taigi jos 
kelionė buvo atidėta, dėl ko ji nė kiek nenusiminė: norėjo pir- 
mą kartą įkvėpti laisvės oro tik tada, kai bus taip pripratusi prie 
savo kalėjimo, jog galės grįžti į jį neapgailestaudama. 

Tad ji nesigydė savo gerklės taip rūpestingai ir atsidėjusi, 
kaip tai paprastai daro dainininkės. Ji ir toliau išeidavo ant tvir- 
tovės pylimo, ir naktimis ėmė karščiuoti. Tada ją ištiko tai, 
kas dažnai ištinka žmones panašiais atvejais. Karštis kiekvieno 
žmogaus smegenyse sukelia kokį nors kliedesį, daugiau ar ma- 
žiau kankinantį. Vienam vaidenasi, jog kambario sienos, vis aI- 
tėdamos viena prie kitos, slenka ant jo ir tuoj tuoj sutrins jam 
galvą; paskui jos prasiskiria, paleidžia jį ir sugrįžta į savo vie- 
tas, kad po kiek laiko vėl pajudėtų, grasindamos suspausti, ir 
taip be galo, sukeldamos tai kančią, tai palengvėjimą. Kitiems 

atrodo, esą jų lova — banga, kuri tai pakelia juos iki lubų, tai 
vėl nuleidžia žemyn, paskui vėl pakelia tarsi sūpuoklės. Kai šios 
tikroviškos istorijos pasakotojui pasitaiko karščiuoti, jam vaide- 
nasi, tartum didžiulis juodas šešėlis pakibo virš kažkokio bliz- 
gančio paviršiaus, kurio centre yra jis pats. Tas šešėlis, pleve- 
nantis virš įsivaizduojamos plokštumos, nuolat juda, tai susitrauk- 
damas, tai išsiplėsdamas. Didėdamas jis uždengia visą spindintį 
paviršių; mažėdamas susitraukia tapdamas siaura kaip viela juos- 
tele, paskui vėl plečiasi, vėl traukiasi — ir taip be galo. Šita ha- 
liucinacija neturėtų nieko nemalonaus, jeigu ligonis nepatirtų 
sunkiai paaiškinamo jausmo, kad jis pats yra neaiškus atspindys 
kažko nežinomo, kas be perstojo plevena virš tos erdvės, degi- 
namas neregimos saulės ugnies. Tas jausmas toks gyvas, kad kai 
įsivaizduojamas šešėlis susitraukia, ligoniui atrodo, kad jis irgi 
sumažėja ir susiaurėja, virsdamas plauko šešėliu; o kai jis plečia- 
si, ligonis jaučia, kaip jo kūnas išsipučia, tapdamas kalno šešė- 
liu ir užklodamas visą slėnį. Bet šitoje haliucinacijoje nėra nei 
kalno, nei slėnio. Nėra nieko, be kažkokio nepermatomo kūno 
atšvaito, kurį saulės atspindys veikia taip pat kaip juodą katės 
vyzdį jo mMargaspalviam apvalkalėly, ir šita haliucinacija, nesu- 
švelninama miego, virsta kažkokia baisia kankyne. 

Galima būtų pasakoti apie vieną žmogų, kuris degdamas karš- 
čiu vis mato, kaip ant jo griūva lubos, ir apie kitą, kuriam vai- 
denasi, kad pavirto pūsle, plaukiojančia erdvėje, apie trečią, ku- 
ris tarpą tarp sienos ir lovos laiko bedugne, be to, jis visą laiką 
įsivaizduoja krentąs į kairę, o tuo tarpu ketvirtajam atrodo, kad 
jis štai nukris į dešinę. Beje, kiekvienas skaitytojas galėtų pasi- 
dalinti savo paties patirtimi ir stebėjimais, bet tai nieko mums 
nepadėtų ir vis tiek nepaaiškintų, kodėl kiekvienas individas per 
visą savo gyvenimą arba bent daugelį metų sapnuoja vieną ir 
tą patį sapną — savo nuosavą sapną, ir kiekvieno karštinės prie- 
puolio metu tampa auka vienos ir tos pačios haliucinacijos, ku- 
ri kiekvieną kartą sukelia jam tą pačią kankinančio nerimo bū- 
seną. Šis klausimas susijęs su fiziologija, ir galbūt gydytojas ap- 
tiktų kokius nors požymius, rodančius, jog esama, jeigu ne 
tikros ligos, pasireiškiančios ir mažiau ginčytinais simptomais, tai 
bent slaptos ligos, kuri prasideda silpniausioje organizmo vieto- 
je ir kuriai gali būti pavojingos kai kurios medžiagos. 

Beje, šiuo klausimu aš nekompetentingas ir prašau atleisti 
skaitytoją, kad išdrįsau jį paliesti. | 

O mūsų herojės haliucinacija, sukelta karštligės, neišvengia- 
mai turėjo būti muzikinė ir veikti jos klausą. Taigi ji vėl 
nugrimzdo į tą snaudulio būseną, panašią į miegą atmerktomis 
akimis, kurią patyrė pirmąją naktį, praleistą kalėjime. Jai vaide- 
nosi, kad girdi graudžius Alberto smuiko garsus, jo išraiškingą 
grojimą. Kartais ši muzika skambėdavo aiškiai ir garsiai, tarsi in- 
strumentas būtų aidėjęs čia pat, kambaryje, o kartais darėsi vos 

girdima, lyg atsklindanti iš kažkur toli. Tie įsivaizduojami garsų 
intensyvumo pokyčiai turėjo kažką nepaprastai kankinančio. Kai 
smuiko garsai artėdavo, Konsuela pajusdavo baimę, kai jie dar 
pagarsėdavo, jų stiprumas ligonei keldavo siaubą. Garsams apti- 
lus mergina nejausdavo jokio palengvėjimo, nes įtemptas dėme- 
sys, su kuriuo ji klausėsi tos nykstančios erdvėje melodijos, vi- 
siškai ją išsekindavo. Tokiomis akimirkomis jai atrodydavo, kad 
ji nieko nebegirdi, bet štai harmonijos gūsis vėl sugrįždavo ir 
sukeldavo jai šiurpą, paniką, ji degdavo lyg ugnyje, ir nuo ga- 
lingų fantastiško stryko smūgių užsiliepsnodavo oras ir aplink 
ją kildavo audra. 


XVI 


Kadangi Konsuela nesusirūpino dėl savo negalavimo ir be- 
veik nepakeitė gyvenimo būdo, ji netrukus pasitaisė, vėl galėjo 
dainuoti vakarais ir atgavo gilų ankstesnių naktų miegą. 

Vieną rytą — tai buvo dvyliktas jos rytas kalėjime — jai at- 
nešė raštelį nuo pono fon Pelnico, pranešantį, jog kitos dienos 
vakarą ji turės dainuoti teatre. 

„Aš pasiekiau, kad karalius leistų, — rašė jis — Man pačiam 
užvažiuoti jūsų rūmų karieta. Jeigu pasižadėsite neiššokti pro 
langelį, tai tikiuosi, man pasiseks išvaduoti jus nuo sargybinių, 
kad galėtumėt pasirodyti teatre be šios grėsmingos svitos. Pati- 
kėkite, jūs neturite labiau atsidavusio draugo, ir man labai gai- 
la, kad esate priversta kęsti tokį rūstų elgesį — galbūt neužtar- 
nautai.' 

Porporiną truputį nustebino šitas netikėtas barono draugiš- 
kumas ir jautrus dėmesys. Iki šiol, kasdien susitikdamas su sa- 
vo primadona, teatro tvarkytojas ponas fon Pelnicas, garsėjęs 
kaip ekslėbautojas ir nemėgstąs dorovingų merginų, būdavo jai 
gana šaltas ir oficialus. Jis netgi pašiepdavo — ir ne itin drau- 
giškai — jos nepriekaištingą elgesį ir manierų santūrumą. Rū- 
muose niekam nebuvo paslaptis, kad senasis kamerheras — ka- 
raliaus šnipas, bet Konsuela nepažino rūmų papročių ir netgi ne- 
įtarė, kad galima užsiimti tuo šlykščiu amatu tarsi neprarandant 
aukštosios visuomenės pagarbos. Vis dėlto kažkoks instinktyvus 
pasibjaurėjimas pašnibždėjo Porporinai, kad Pelnicas labiau ne- 
gu bet kas kitas prisidėjo prie jos nelaimės. Todėl rytdienos pa- 
vakare, sėdėdama su juo dviese karietoje, lakinančioje juos į 
Berlyną, Porporina svėrė kiekvieną savo žodį. 

— Vargše mano belaisve,— pasakė jis — ką su jumis pada- 
rė! Kokie nuožmūs jūsų sargai. Jie jokiu būdu nesutiko įleisti 
manęs į tvirtovę, remdamiesi tuo, kad neturiu leidimo, ir, nejsi- 
žeiskite, aš šąlu čia jau daugiau kaip penkiolika minučių, lauk- 
damas jūsų. Gerai susisupkite į kailinius — aš atvežiau juos, kad 
neperšaltumėt gerklės — ir papasakokite savo nuotykius. Kas gi 

atsitiko per paskutinį kaukių balių? Visi klausinėja ir niekas 
nieko nežino. Keletas keistuolių, kurie, mano nuomone, nepada- 
rė nieko blogo, staiga dingo kaip į vandenį. Grafas de Sen Žer- 
menas — jis, rodos, vienas iš jūsų draugų? Toks Trismegistas, 
anot gandų, slapstėsi pas poną Golovkiną, ir jūs tikriausiai jį 
irgi pažįstat... Juk kalbama, kad jūsų santykiai su visais šitais 
velnio vaikais puikūs. 

— Šie asmenys areštuoti? — paklausė Konsuela. 

— Arba pabėgę. Mieste sklando abi versijos. 

— Jeigu jie taip pat nežino, už ką yra persekiojami kaip 
ir aš, tai geriau jiems būtų buvę nesijudinti iš vietos ir ramiai 
laukti savo nekaltumo įrodymų. 

— Arba jauno mėnulio, kuris gali pakeisti monarcho nuotai- 
ką. Ko gero, tai būtų protingiausia. Patariu jums — dainuokite 
šiandien kuo geriau. Tai padarys jam didesnį įspūdį negu gra- 
žiausi žodžiai. Kaipgi jūs, mano žavioji drauge, pasirodėte tokia 
nesumani, kad įsigudrinote patekti į Špandau. Dar niekada už 
panašius niekus, kokiais kaltinama jūs, karalius nėra paskelbęs 
tokio nepagarbaus nuosprendžio damai. Matyt, jūs įžūliai su juo 
kalbėjotės ir elgėtės gana karingai. Maža kvailutė — štai kas jūs! 
Na, kokį nusikaltimą jūs padarėte? Papasakokite man, prašau 
jus. Lažinuos, kad sutvarkysiu jūsų reikalą, ir, jeigu jūs paklau- 
sysite mano patarimų, jums nebereiks grįžti atgal į drėgną Špan- 
dau tvirtovę — jūs jau šiandien miegosite savo jaukiam namelyje 
Berlyne. Na, išpažinkite man savo nuodėmes. Kalbama, kad jūs 
buvote pakviesta vakarienės į rūmus pas princesę Amaliją ir vi- 
dury nakties linksminotės vaizduodama vaiduoklį ir vaikštinė- 
dama su šluota koridoriais, idant pagąsdintumėt karalienės frei- 
linas. Anot gandų, kai kurios iš tų mergelių prieš laiką pagim- 
dė, o pačios dorybingiausios paleis į pasaulį kūdikius su šluotos 
pavidalo apgamais ant nosyčių. Taip pat kalbama, jog jums pra- 
našavo ateitį ponios fon Kleist pranašautojas, o ponas de Sen 
Žermenas atskleidė visas Pilypo Gražiojo politikos paslaptis. Ne- 
jaugi jūs tokia naivi ir nesuprantate, kad karalius su savo sese- 
rim nori pasijuokti iš visų šitų kvailybių — ir daugiau nieko. Juk 
karalius tiesiog vaikiškai prisirišęs prie ponios abatės. Na o 
pranašautojai!.. Karaliui reikia sužinoti, ar jie ima pinigus už 
savo pasakėles, ir jeigu taip, jis pasiūlys jiems apleisti šalį. Štai 
ir viskas. Kaip matote, jūs labai perdedate savo vaidmenį ir jei- 
gu sutiktumėte ramiai atsakyti į keletą nereikšmingų klausimų, 
jums nereiktų sėdėti valstybiniame kalėjime ir taip nuobodžiai 
leisti karnavalo dienas. 

Konsuela klausėsi senojo dvariškio plepėjimo nepertraukda- 
ma, o kai jis ėmė atkakliai prašyti ją atsakyti, Konsuela tvirtai 
pareiškė, kad nesupranta, apie ką jis kalba. Ji jautė, jog šitas 
malonus juokaujamas tonas slepia pinkles, ir buvo atsargi. 

Tada Pelnicas pakeitė taktiką ir prabilo rimtai. 

— Gerai,— pasakė jis, — jūs nepasitikite manimi, bet aš ne- 
pykstu. Priešingai, aš labai vertinu jūsų atsargumą. Jeigu taip, 
madmuazele, kalbėsiu atvirai. Matau, kad jumis galima pasikliau- 
ti ir kad mūsų paslaptis patikimose rankose. Tai žinokite, sen- 
jora Porporina, kad aš dar didesnis jūsų draugas, negu jūs ma- 
note, nes aš — savas. Aš priklausau princo Henriko partijai. 

— Vadinasi, princas Henrikas turi partiją? — paklausė Por- 
porina, mėgindama susigaudyti, į kokią intrigą įvelta. 

— Neapsimeskite nieko - nežinanti, — paprieštaravo baro- 
nas.— Ši partija dabar labai persekiojama, bet mes nenusime- 
nam. Dalailama, arba ponas markizas ne taip jau tvirtai sėdi sos- 
te, kad jo negalima būtų nuversti. Prūsija — geras kovinis žir- 
gas, bet nereikia jo išvesti iš kantrybės. 

— Taigi jūs dalyvaujate sąmoksle, barone? Štai kuo niekad 
nebūčiau patikėjus. 

— Kas dabar nedalyvauja sąmoksluose? Mūsų tironas atrodo 
apsuptas ištikimų tarnų, bet jie visi pasirengę pražudyti jį. 

— Koks jūs lengvabūdis, barone, kad patikite man tokią pa- 
slaptį. 

— Aš atskleidžiau jums ją tik todėl, kad princas ir princesė 
įgaliojo mane tai padaryti. 

— Apie kokią princesę jūs kalbate? 

— Puikiai žinote, apie kokią. Nemanau, kad sąmoksle daly- 
vautų kitos princesės!.. Nebent Baireito markgrafienė — juk ji 
nepatenkinta savo mcnka padėtim ir pyksta ant karaliaus nuo to 
laiko, kai tas išbarė ją už draugystę su kardinolu Fleri. Tai sena 
istorija, bet moterys kerštingos, o markgrafienė Gilmeta !' apdo- 
vanota Nneeiliniu protu — ar nė? 

— Aš niekada neturėjau garbės su ja kalbėtis. 

— Bet jūs matėtės su ja pas Kvedlinburgo abatę! 

— Aš buvau pas princesę Amaliją tik vieną kartą, ir vienin- 
telis karališkosios šeimos narys, kurį ten mačiau, buvo. karalius. 

— Na, nesvarbu! Tai štai princas Henrikas pavedė man per- 
duoti jums, kad... 


— Na, jau, barone? — smerkiamu tonu pratarė Konsuela— 
Princas Henrikas pavedė jums ką nors perduoti man? 

— Tuojau įsitikinsit, kad aš nejuokauju. Jis prašė pranešti 
jums štai ką: jo reikalai ne tokie jau blogi, kaip kalbama; nė 
vienas iš bendrininkų neišdavė jo; Sen Žermenas jau Prancūzijo- 
ję, kur stengiasi sujungti abu sąmokslus — mūsų ir tą, 
kuriuo ketinama kuo greičiau grąžinti į Anglijos sostą Karlą 
Eduardą; areštuotas tik vienas Trismegistas, bet Sen Žermenas 
padės jam pabėgti ir yra tikras, jog jis tylės. Dėl jūsų, madmua- 
zele, tai jis maldauja neišsigąsti mMarkizo grasinimų, o svarbiau- 
sia, nepasitikėti kai kuriais asmenims; kad priverstų jus kalbė- 


! Sofija Vilhelmina. Laiškus Volteru ji pasirašydavo — Sesuo Gilmeta. 
(Aut. pastaba.) 

ti, jie apsimetinės giną jūsų interesus. Štai kodėl aš dabar jus 
išmėginau. Jūs išlaikėte egzaminą, ir aš pasakysiu jūsų herojui, 
jūsų drąsiajam princui, būsimajam karaliui, kad jūs viena iš pa- 
čių patikimiausių jo interesų gynėjų! 

Pasipiktinusi begėdišku fon Pelnico įžūlumu, Konsuela garsiai 
nusikvatojo, ir kai baronas, užgautas jos paniekos, paklausė, ko- 
kia tokio neprideramo linksmumo priežastis, ji atsakė: 

— Ne, jūs nepaprastas, jūs nepakartojamas, pone barone! 

Ir vėl nejučia nusijuokė. Ji būtų juokusis ir mušama lazdo- 
mis, būtų juokusis kaip Nikolė pas poną Žurdeną. 

— Kai jums praeis nervų priepuolis, — pasakė Pelnicas nė 
kiek nesumišęs,— galbūt jūs teiksitės atskleisti man savo ke- 
tinimus. Ar jūs rengiatės išduoti princą? Ar manote, kad prince- 
sė iš tikrųjų išdavė jus karaliui? Ar neketinate atsisakyti duotų 
priesaikų? Saugokitės, madmuazele. Galbūt jūs netrukus pasigai- 
lėsite. Sileziją mes labai greitai atiduosim Marijai Terezijai, ku- 
Ii toli gražu neatsisakė savo planų ir taps galinga mūsų sąjungi- 
ninke. Rusija ir Prancūzija, be abejo, palaikys princą Henriką — 
juk ponia de Pompadur neužmiršo Frydricho paniekos. Galinga 
sąjunga, keletas metų kovos lengvai gali nuversti nuo sosto 
monarchą, kuris kybo ant plaukelio... Naujo valdovo palanku- 
mas laiduos jums aukštą padėtį. Galų gale — ir tai mažiausia, ką 
gali sukelti šie įvykiai, — Saksonijos kurfiurstas neteks Lenkijos 


karalystės, o Varšuvoje karaliaus princas Henrikas. Tokiu bū- 
du... 


— Tokiu būdu, barone, sprendžiant iš jūsų žodžių, bręsta są- 
mokslas, kuriuo dėl princo Henriko užgaido ketinama vėl sukel- 
ti Europoje karą? Ir tas princas, kad patenkintų savo puikybe, 
nepasidrovės atiduoti tėvynę svetimšaliamst Man sunku patikė- 
ti, jog tokios šlykštybės įmanomos, bet jeigu, nelaimei, jūs sa- 
kote tiesą, tai aš piliai įžeista, kad esu laikoma jūsų bendrinin- 
ke. Siūlau baigti šią komediją. Štai jau ketvirtį valandos jūs 
labai meistriškai stengiatės priversti mane prisipažinti padarius 
kažkokius tariamus nusikaltimus. Aš klausiausi jūsų tam, kad su- 
žinočiau, kokiu pretekstu esu laikoma kalėjime. Dabar man be- 
lieka suprasti, kuo galėjau nusipelnyti tokią neapykantą, dėl ku- 
rios esu persekiojama tokiais negarbingais būdais. Jeigu jūs 
teiksitės tai atskleisti aš pamėginsiu pasiteisinti. Jeigu ne, tai 
apie visas tas įdomias istorijas, kurias čia pasakojote, galiu pasa- 
kyti viena — jos mane labai nustebino ir panašūs projektai ne- 
kelia man nė menkiausios simpatijos. 

— Jeigu jūs tiek mažai žinote, madmuazele,— įžeistu tonu 
pareiškė Pelnicas,— aš stebiuosi princo lengvabūdiškumu. Kaip 
jis galėjo pavesti man taip atvirai kalbėti su jumis, iš anksto ne- 
įsitikinęs, kad pritariate jo planams! 

— Kartoju, barone, man visiškai nežinomi princo planai, bet 
aš įsitikinusi, jog jis nieko jums nepavedė perduoti man. Atleis- 

kite, kad sakau tai tiesiai į akis. Aš gerbiu jūsų amžių, bet ne- 
galiu nejausti paniekos tai bjauriai rolei, kurią dabar čia vaidi- 
nate. 

— Absurdiški moterų įtarinėjimai visai manęs neįžeidžia— 
atsakė Pelnicas, kuris jau negalėjo trauktis ir buvo priverstas 
meluoti toliau.— Ateis laikas, ir jūs mane įvertinsite teisingai. 
Nenuostabu, kad dėl sąmyšio, kurį sukelia persekiojimai, ir liūd- 
nų minčių, neduodančių ramybės kalėjime, jūs staiga praradote 
savo įžvalgumą ir nuovokumą. Kai kalbama apie sąmokslą, 
reikia nesistebėti tokiomis keistybėmis, ypač jei tai liečia da- 
mas. Beje, galbūt jūs viso labo ištikima Trenko draugė ir švie- 
siausios princesės patikėtinė... Šitos paslaptys per daug delika- 
čios, kad drįsčiau apie jas kalbėti. Pats princas Henrikas žiūri 
į jas pro pirštus, nors jam žinoma, kad vienintelė priežastis, pa- 
skatinusi princesę dalyvauti sąmoksle, yra viltis sugrąžinti Tren- 
kui gerą vardą ir galbūt ištekėti už jo. 

— Apie tai nieko negirdėjau, pone barone, ir aš manau, kad 
jeigų jūs būtumėt nuoširdžiai atsidavęs kokiai nors šviesiausia- 
jai princesei, tai nepasakotumėt apie ją šių keistų dalykų. 

Ratų stuksėjimas į grindinį pabaigė šį pokalbį — didžiausiam 
džiaugsmui barono, kuris nežinojo, kaip išsipainioti iš keblios 
padėties. Jie įvažiavo į miestą. Dainininkė nuėjo už kulisų į sa- 
vo persirengimo kambarį, saugoma dviejų sargybinių, sekančių 
kiekvieną jos žingsnį. Aktoriai sutiko ją gana šaltai. Jie mylėjo 
ją, tačiau nė vienam neužteko drąsos atvirai sukilti prieš aiškią 
karaliaus nemalonę. Visi buvo liūdni, sukaustyti, ir atrodė, kad 
jie bijo kažkokio užkrato. Porporinai norėjosi suprasti jų nykią 
nuotaiką ne kaip bailumą, o kaip užuojautą, ir ji padarė išvadą, 
jog kalinama bus ilgai. Nusprendusi parodyti jiems, kad nebijo, 
ji su drąsia ramybe išėjo į sceną. 

Tą minutę salėje atsitiko keistas dalykas. Porporinos areštas 
buvo sukėlęs daug triukšmo, ir kadangi publiką sudarė išimtinai 
asmenys, pagal savo įsitikinimus ar padėtį priklausomi nuo ka- 
raliaus v<lios, visi jie susikišo rankas į kišenes, kad nepasiduotų 
įpročiui sutikti plojimais dabar jau nemalonėn patekusią prima- 
doną. Visų akys buvo įsmeigtos į monarchą, kuris savo ruožtu 
varstė publiką tyrinėjančiu žvilgsniu tarsi įsakydamas jai lai- 
kytis visiškos tylos. ivetik“tai gyvų gėlių vainikas, mestas ne- 
žinia iš kur, nukrito prie dainininkes kojų ir keletas balsų vienu 
metu ir pakankamai garsiai, kad i52:Istų visa salė, sušuko: „Tai 
"karalius! Tai karaliaus atleidimas!“ Keistasis šūkis Žaibo greitu- 
mu pasklido iš lūpų į lūpas, ir kadangi kiekvienas laikė savo pa- 
reiga nudžiuginti Frydrichą, audra aplodismentų. kokių niekada 
ir niekas negirdėjo Beriyne, nugriaudėjo per salę nuo parterio 
iki viršutinio aukšto. Keletą minučių Porporina, pasimetusi ir su- 
mišusi dėl tokios drąsios jausmų išraiškos, neįstengė pradėti 
vaidmens. Apstulbęs karalius rūsčiu veidu atsisuko į žiūrovus, 


bet visi tai suprato kaip pritarimo ir paskatinimo ženklą. Netoli 
nuo jo sėdėjęs Budenbrokas paklausė jaunojo Bendos, ką visa 
tai reiškia, o kai tas atsakė, kad vainikas buvo mestas iš kara- 
liaus ložės, irgi ėmė ploti nepatenkinta ir tikrai komiška išvaiz- 
da. Porporinai atrodė, jog ji sapnuoja; karalius pasičiupinėjo sa- 
ve, norėdamas įsitikinti, ar nemiegąs. 

Kad ir kokia buvo šios ovacijos priežastis ir tikslas, Konsue- 
lą ji paveikė gerai — dainininkė pranoko pati save, ir ne mažiau 
entuziastingi aplodismentai lydėjo ją per visą pirmąjį veiksmą. 
Tačiau per pertrauką nesusipratimas po truputį išaiškėjo ir tik 
dalis žiūrovų, labiausiai nepastebimų, tų, kuriems mažiausiai pri- 
einamas dvariškių atvirumas, ir toliau atkakliai reiškė daininin- 
kei palankumą. Pagaliau per antrąją pertrauką plepiai, vaikšti- 
nėjantys koridoriuose ir fojė, pranešė visiems, jog karalius, kaip 
matyt, labai nepatenkintas neprotingu publikos elgesiu, kad visa 
tai su negirdėtu įžūlumu iš anksto parengė pati Porporina ir 
kad kiekvienas, kuris ir toliau rodys savo kvailą susižavėjimą, 
žiauriai pasigailės. Per trečiąjį veiksmą salėje tvyrojo mirtina 
tyla, ir, nepaisant visų dainavimo stebuklų, kuriuos demonstra- 
vo primadona, po kiekvienos jos arijos būdavo tylu kaip kape. 
Užtai kitos dainininkės pelnė audringus aplodismentus. 

O Porporina greitai prarado visas iliuzijas dėl savo pasise- 
kimo. 

— Mano vargše drauge,— pasakė Končolinis, paduodamas jai 
už kulisų vainiką po pirmos scenos, — gaila, kad tavo tokie pa- 
vojingi draugai. Jie galutinai pražudys tave. 

Per pertrauką į jos persirengimo kambarį įėjo Porporinas. 

— Aš įspėjau tave, kad nepasitikėtum grafu de Sen Žerme- 
nu,— ištarė jis tyliai, — bet buvo jau per vėlu. Kiekvienoj parti- 
joj esama išdavikų. Tačiau ir toliau pasikliauk draugais ir klau- 
syk sąžinės balso. Ranka, tave ginanti, stipresnė už tą, kuri ta- 
ve slegia. 

— Ką nori tuo pasakyti? — sušuko Porporina.— Argi ir tu... 

— Aš sakau, jog tave apgins Dievas.— tarė Porporinas. me- 
tyt, būgštaudamas, kacč kas nors klausosi. 

Ir jis parodė į pertvarą. skiriančią artistų kamoarius. Ji buvo 
dešimties pėdų aukščio, tačiau tarp jos it lubų liko didelis tar- 
pas ir iš vieno kambario buvo lengva išgirsti viską, kas kalba- 
ma kitame. 

— Aš numačiau, kad tai reikės pinigų, štai jie,— pasakė jis 
dar tyliau, paduodamas jai piniginę. 

— Dėkoju,-— atsakė Konsuela.— Kalėjimo sargas brangiai ima 
už maistą. Jeigu jis susimanys reikalauti iš tavęs pinigų, neap- 
mokėk jo sąskaitų — čia užteks ilgam. Jis tikras lupikautojas. 

— Niekai,— paprieštaravo geras ir ištikimas Porporinas.— Iš- 
einu. Tavo padėtis gali pablogėti, jeigu kam nors pasirodys, kad 
tarp mūsų yra paslapčių. 

Jis išsprūdo iš kambario ir greitai ten įėjo ponia de Kočei 
(Barberini). Ji drąsiai išreiškė Konsuelai savo užuojautą ir drau- 
giškumą. Markizė d Aržans (Košua) prisidėjo prie jų šiek tiek 
oficialesniu veidu ir karališku nelaimingųjų globėjos tonu ištarė 
keletą žodžių. Nepaisant to, Konsuela buvo dėkinga už jos vizi- 
tą ir paprašė neužtrukti, nes tai galėjo pakenkti jos vyro — mar- 
kizo padėčiai. 

Karalius paklausė Pelnicą: 

— Na, ką? Tu išklausinėjai ją? Radai būdą priversti pra- 
bilti? 

— Greičiau priversi kalbėti akmeninį stulpą, — atsakė baro- 
nas. 

— Ar užsiminei, kad aš viską atleisiu, jei tik ji pasakys, kas 
būtent jai žinoma apie Moterį su šluota, ir papasakos, apie ką 
šnekėjosi su Sen Žermenu? 

— Ją tai domina kaip pernykštis sniegas. 

— O ar pagąsdinai ją ilgalaikiu kalėjimu? 

— Dar ne. Jūsų didenybė įsakė man veikti gerumu. 

— Tai pagąsdink ją grįžtant. 

— Pamėginsiu, bet tai nepadės. 

— Kas gi ji — šventoji, kankinė? 

— Ji fanatikė, pakvaišėlė, o gal pats velnias su sijonu. 

— Jeigu taip, vargas jai! Aš paliksiu ją likimo valiai. Itališ- 
kosios operos sezonas baigiasi po keleto dienų. Padaryk taip, 
kad jos daugiau neprisireiktų scenoje, ir aš nenoriu nieko apie 
ją girdėti iki kitų metų. 

— Ištisi metai. Jūsų didenybė neištvers. 

— Tavo galva, Pelnicai, ne taip tvirtai laikosi tau ant pečių, 
koks tvirtas yra mano sprendimas! 


XVII 


Pelnicas turėjo pakankamai priežasčių pykti ant Porporinos, 
kad nusitvertų galimybės atkeršyti jai. Ir vis dėlto jis to nepa- 
darė: jis buvo nepaprastai bailus ir ryždavosi parodyti savo prie- 
šiškumą tik tiems, kurie buvo visiškai nuo jo priklausomi. Terei- 
kėdavo kam nors parodyti jam tikrąją jo vietą, ir jis išsigąsdavo. 
O gal pajusdavo nevalingą pagarbą tiems, kurie nesileis- 
davo jo apgaunami. Pasitaikydavo, kad jis nutoldavo nuo patai- 
kūnų, nuolaidžiaujančių jo ydoms, ir keliaklupsčiaudavo prieš 
tuos, kurie rodė jam panieką. Kas tai buvo — savojo silpnumo 
suvokimas ar prisiminimai apie jaunystę, kai jis dar nebuvo toks 
negarbingas? Norisi tikėti, kad net labiausiai sugadintose sielo- 
se lieka kažkas, kas liudija, jog esama gerųjų pradų, kurie yra 
nuslopinti ir pasireiškia tik tada, kai žmogus kenčia arba kai jį 
graužia sąžinė. Yra žinoma, jog Pelnicas ilgą laiką sekiojo paskui 

princą Henriką, apsimesdamas užjaučiąs jį, kad dažnai skatino 
princą skųstis blogu karaliaus elgesiu, pats jam skųsdamasis, o 
paskui persakydavo Frydrichui Henriko žodžius, netgi sutirštinda- 
mas spalvas, kad dar labiau sukurstytų karaliaus pyktį ant princo. 
O juk Pelnicas ėmėsi šio šlykštaus amato vien tik iš meilės me- 
nui, aes iš esmės nejautė princui neapykantos. Jis nejautė ne- 
apykantos niekam, išskyrus karalių, kuris vis labiau ir labiau jį 
žemino, be to, nenorėdamas atsilyginti nė pinigais. Taigi Pelni- 
Cas mėgo apgaudinėti dėl paties apgaudinėjimo. Ką nors apkvai- 
linęs jis didžiuodavosi, triumfuodavo. Jis jausdavo nuoširdų pa- 
sitenkinimą juodindamas karalių ir užkrėsdamas savo pavyzdžiu 
kitus. O perduodamas Frydrichui visus tuos prakeiksmus, bū- 
davo be galo patenkintas, kad sugebėjo išgauti juos bei apkvai- 
linti drauge ir savo viešpatį, nuslėpdamas nuo jo, kad ir jis, Pel- 
jo keistybes, juokingas ypatybes, ydas. Taigi Pelnicas apgaudi- 
nėjo abi puses, ir toks pilnas intrigų gyvenimas, mokėjimas su- 
kurstyti neapykantą, neužsitraukiant jos sau,— visa tai turėjo 
jam neišaiškinamą slaptą žavesį. 

Vis dėlto galų gale princas Henrikas pastebėjo, kad kiekvie- 
ną sykį, kai papasakodavo paslaugiajam Pelnicui apie savo nuo- 
skaudas, po keleto valandų karalius imdavo kalbėti su juo dar 
irzlesniu ir piktesniu tonu negu paprastai. Tereikėdavo jam pa- 
siskųsti Pelnicui, kad jį visą parą laiko areštuotą, kai kitą dieną 
arešto laikas būdavo padvigubinamas.. Princas, atviras ir drąsus, 
toks pat patiklus, koks įtarus buvo Frydrichas, galų gale prare- 
gėjo ir suprato, kad baronas — niekingas žmogus. Nemokėdamas 
veikti atsargiai, jis tiesiai išsakė jam savo pasipiktinimą, nuo 
tada Pelnicas ėmė šliaužioti prieš princą dvilinkas ir nustojo jam 
kenkti. Netgi atrodė, kad jis visa širdimi pamilo princą, žino- 
ma, kiek ta širdis mokėjo mylėti. Susijausminęs jis kalbėdavo 
apie Henriką taip susižavėjęs ir jo pagarba, matyt, buvo tokia 
nuoširdi, kad visi apstulbinti manė šiuos tokio Žmogaus jausmus 
esant keistus ir tiesiog nesuprantamus. 

Dalykas tas, jog Pelnicas, matydamas, kad princas tūkstantį 
kartų kilnesnis ir atlaidesnis už Frydrichą, būtų mieliau tarna- 
vęs Henrikui. Kaip ir karalius, jis miglotai nujautė, jog princą 
supa paslaptinga sąmokslo atmosfera ir troško viską sužinoti, 
kad laiku suprastų, ar gali sąmokslininkai pasiekti pergalę, ir 
spėtų prie jų prisidėti. Štai kodėl jis klausinėjo Konsuelą apie 
jos pažiūras ir įsitikinimus — jis norėjo ką nors sužinoti dėl sa- 
vęs paties. Jeigu ji būtų atskleidusi jam tą truputį žinių, kurias 
turėjo, jis jų nebūtų perdavęs karaliui — nebent tas būtų pa- 
siūlęs didelę pinigų sumą. Bet Frydrichas buvo per daug šykš- 
tus, kad galėtų turėti savo žinioje tikrai didelių niekšų. 

Tam tikrą tos paslapties dalį Pelnicas išpešė iš Sen Žermeno. 
Jis taip karštai ir nuoširdžiai dėjo grafui į šuns dienas karalių, 


132 


jog net šis miklus avantiūristas prarado paprastai jam būdingą 
atsargumą. Pažymėsime skliaustuose, kad šis avantiūristas tu- 
rėjo daug beprotiško užsidegimo, kad daugeliu atvejų būdamas 
šarlatanas ir net veidmainis, jis kartu turėjo fantastiškai tvirtus 
įsitikinimus, dažnai vertusius jį elgtis prieštaringai ir nenuosek- 
liai. 

Veždamas dainininkę į tvirtovę, Pelnicas, pavargęs nuo vi- 
suotinės paniekos ir jau užmiršęs Konsuelos panieką, elgėsi su 
ja nepaprastai naiviai. Visai jos neprašomas, jis prisipažino, kad 
nieko nežino ir kad visa, ką jai prikalbėjo apie princo planus, 
užsienio valstybes, buvo vien apkalbos, kilusios dėl keisto prin- 
co elgesio ir slaptų jo bei sesers ryšių su įtartinais žmonėmis. 

— Šitos apkalbos nedaro jums garbės,— atsakė Konsuela— 
ir, ko gero, neverta jomis girtis. 

— Apkalbas sugalvojau ne aš,— ramiai paprieštaravo Pelni- 
cas,— jos gimė karaliaus, mūsų valdovo, vaizduotėje, o jis da- 
rosi liguistas ir liūdnas, kai tik jo širdį apsėda įtarimas. Tiesa, 
aš pateikiau spėliones kaip tikrus faktus, bet šitą metodą taip 
įteisino dvaro papročiai ir diplomatų mokslas, kad jūs tiesiog 
pedantė, jeigu esat jo šokiruojama. Aš pats to išmokau iš kara- 
lių. Mane išauklėjo jie, ir už visas savo ydas aš dėkingas tėvui 
ir sūnui, dviem Prūsijos monarchams, kuriems turėjau garbės tar- 
nauti. Ginti melą, kad sužinotum teisybę! Frydrichas niekad ne- 
sielgė kitaip, o jį laiko didžiu žmogum — štai ką reiškia būti 
garsiam. Aš gi mėgdžioju jo elgesį, o mane vadina niekšu — na 
argi tai ne prietaras? 

Pelnicas ilgai kankino Konsuelą, klausinėdamas, kokie buvo 
jos santykiai su princu, abate, Trenkų, su avantiūristais Sen 
Žermenu ir Trismegistu, taip pat su kitais, anot jo, labai svar- 
biais asmenimis, įpainiotais į paslaptingąjį sąmokslą. Jis patik- 
liai jai prisipažino, kad jei ši intrigd pasirodytų esanti daugiau 
ar Mažiau patikima, jis prisidėtų nedvejodamas. Konsuela supra- 
to, jog dabar jis pagaliau prabilo nuoširdžiai, bet kadangi ji iš 
tikrųjų nieko nežinojo, tai jos atkaklus nenoras ką nors pasakyti 
nebuvo toks jau didelis jos nuopelnas. 

Kai Konsuela drauge su savo paslaptimi dingo už tvirtovės 
vartų, Pelnicas ėmė svarstyti, kaip elgtis su ja toliau, ir galų 
gale, tikėdamasis, kad galbūt ji vis dėlto atsivers jam, jei grįš 
į Berlyną su jo pagalba, nusprendė išteisinti ją karaliaus akyse. 
Bet nespėjo pradėti kalbos apie ją kitą dieną, kai karalius nu- 
traukė jį: 

— Na, ką ji prisipažino? 

— Nieko, valdove. 

— Tokiu atveju palikite mane ramybėje. Aš jau uždraudžiau 
jums kalbėti apie ją. 

— Valdove, ji nieko nežino. 

— Tuo blogiau jai! Nuo šiol aš draudžiu jums tarti jos vardą 
man girdint. 

Šitas įsakymas buvo duotas tonu, nepakenčiančiu prieštara- 
vimų. Suprantama, -Frydrichas kentėjo galvodamas apie Porpo- 
riną. Jo širdies ir sąžinės gilumoje buvo mažytė, bet skausminga 
vietelė, kurią maudė, kaip maudžia pirštą įlindus rakščiai. Norė- 
damas išsivaduoti nuo šito skausmingo pojūčio, jis nusprendė 
galutinai užmiršti jo priežastis, kas jam ir pavyko be didelių pa- 
stangų. Nepraėjo nė savaitė, o jis savo stipraus, tikrai karališko 
charakterio ir vergiško aplinkinių paklusnumo dėka jau pamir- 
šo apie Konsuelos egzistavimą. Tuo tarpu nelaimingoji ir toliau 
kamavosi Špandau. Teatro sezonas baigėsi, ir iš jos buvo atimtas 
klavesinas. Karalius tuo pasirūpino tą patį vakarą, kai žiūrovai 
apipylė dainininkę aplodismentais, manydami tuo suteiksią jam 
malonumą. Princas Henrikas nuolat patekdavo į hauptvachtą. 
Abatė sunkiai sirgo, karaliui užteko žiaurumo įtikinti ją, kad 
Trenkas sugautas ir vėl įmestas į kalėjimą. Trismegistas ir Sen 
Žermenas iš tikrųjų dingo, ir Moteris su šluota liovėsi lankytis 
rūmuose. Tai, ką lėmė jos pasirodymas, atrodo, pasitvirtino. Pats 
jauniausias karaliaus brolis mirė nuo išsekimo, kurį sukėlė dau- 
gybė negalavimų. ' 

Šiuos šeimyninius sielvartus papildė ir galutinis ryšių tarp 
karaliaus ir Voltero nutrūkimas. Beveik visi biografai tvirtina, 
kad šitoj nuolatinėje kovoje Voltero vaidmuo buvo garbingesnis. 
Tačiau labiau įsigilinęs į ataskaitas apie procesą, imi suprasti, 
jog abi pusės pasirodė nekaip ir kad galbūt Frydrichas elgėsi 
kiek garbingiau. Šaltakraujiškesnis, žiauresnis, egoistiškesnis ne- 
gu Volteras, Frydrichas nejautė nei pavydo, nei neapykantos, o 
kaip tik šitos deginančios, bet menkavertės aistros ir sugriauda- 
vo Voltero išdidumą ir didybę, kuriais mokėjo stebinti Frydri- 
chas. Tarp kitų nemalonių kivirčų, lašas po lašo artinusių spro- 
gimą, buvo vienas, kur Konsuelos vardas nepaminėtas, bet ku- 
ris sugriežtino nuosprendį, pasmerkiantį ją užmarščiai. Vieną 
vakarą d'Aržansas skaitė Frydrichui Paryžiaus laikraščius daly- 
vaujant Volterui. Juose buvo pranešama apie atsitikimą su mad- 
muazele Kleron. Vidury spektaklio kažkoks toli sėdintis žiūro- 
vas riktelėjo jai: „„Garsiau!“, o ji kaip karalienė atsakė: ,,(O jūs 
tyliau!“, ir, nepaisydama įsakymo atsiprašyti publikos, išdidžiai 
ir oriai pabaigė vaidinti vaidmenį iki galo, o po to buvo nuga- 
benta į Bastiliją. Laikraščiai rašė, kad šis įvykis neatėmė iš pub- 
likos madmuazelės Kleron, nes, kol ji kalės, ją su sargyba ve- 
žios iš Bastilijos į teatrą, kur ji turės vaidinti Fedrą ir Chimenę, 
o paskui vėl grąžins į kalėjimą —ir taip, kol pasibaigs bausmės 
laikas, kuris, kaip visi mano ir tikisi, nebus ilgas. 

Volteras jautė didelį draugiškumą Ipolitai Kleron, kuri daug 
prisidėjo prie jo tragedijų pasisekimo. Šis įvykis papiktino jį ir 
jis visai užmiršo, kad čia, jo akyse, darosi kažkas analogiško ir 
netgi daug rimtesnio. 

— Tai nedaro garbės Prancūzijai! — sušuko jis, pertraukda- 

mas d Aržansą.— Tamsuolis! Iškelti kvailiausią ir šiurkščiausią 
reikalavimą tokiai aktorei kaip madmuazelė Kleron. Bukagalvė 
publikai Versti atsiprašyti! Moterį! Ir be to, nuostabią moterį! 
Pedantai! Barbarai! .. Į Bastiliją? Ar tik jums nepasivaideno, mar- 
kize? Moterį į Bastiliją — mūsų laikaist Už sąmoningą, taiklią 
frazę, pasakytą savo vietoje? Už puikią repliką? Ir kur — Pran- 
cūzijoje! 

— Tikriausiai Kleron vaidino Elektrą arba Semiramidę,— pa- 
sakė karalius, —ir ponui Volterui derėtų būti atlaidesniam publi- 
kai, kuri bijojo praleisti nors vieną žodį. 

Kitu metu ši pastaba būtų galėjusi pasirodyti Volterui glostan- 
ti savimeilę, bet karalius ją ištarė su tokia ironija, kuri pritren- 
kė filosofą ir staiga priminė jam, kad jo žodžiai buvo netaktiški. 
Žinoma, jam būtų užtekę proto išlyginti tai, bet jis nepanorėjo. 
Karaliaus kandumo sukiršintas Volteras paprieštaravo: 

— Ne, valdove, net jeigų madmuazelė Kleron sužlugdytų 
vaidmenį pjesėje, kurią parašiau aš, tai nepakeistų mano nuomo- 
nės apie policiją, galinčią uždaryti valstybiniame kalėjime gro- 
Žį, genialumą ir negalėjimą apsiginti. 

Šitas atsakymas drauge su šimtais kitų, o svarbiausia, su tais 
įžeidžiais žodžiais ir ciniškais pasišaipymais, kuriuos perduodavo 
karaliui paslaugūs pelnical, ir sukėlė visiems žinomą santykių 
nutrūkimą, kuris tapo Volterui dingstimi pačių keisčiausių apgai- 
lestavimų, juokingiausių prakeiksmų ir tulžingiausių priekaištų. 
Dėl to Konsuela buvo dar labiau užmiršta Špandau, tuo tarpu 
kai madmuazeiė Kleron, triumfuodama ir apsupta dievinimo po 
trijų dienų išėjo iš Bastilijos. Netekusi klavesino, vargšė mer- 
gina turėjo pasitelkti visą savo ryžtą, kad ir toliau vakarais dai- 
nuotų bei kurių. Jai tas pavyko, ir netrukus ji pastebėjo, kad 
jos balsas ir nepaprasta klausa netgi laimėjo dėl to sunkaus ir 
bedžiaugsmio darbo. Baimė suklysti dar labiau sutelkė jos dėme- 
sį — ji atidžiai įsiklausydavo į save, o tai reikalavo didžiulės 
įtampos ir atminties budrumo. Jos dainavimas įgijo didesnę gel- 
mę, tapo dar tobulesnis. Jos kompozicijos pasidarė paprastesnės, 
natūralesnės, o motyvai, sukurti kalėjimc, turėjo nepaprasto gro- 
žio ir kažkokio iškilmingo liūdesio. Vis dėlto greitai ji pamatė, 
kad be klavesino blogėja jos sveikata ir dingsta dvasios ramy- 
bė. Jausdama poreikį nuolat dirbti ir negalėdama pailsėti nuo 
jaudinančių kūrybos ir savo kūrinių atlikimo valandų, pakeisda- 
ma jas lengvesniu užsiėmimų — pavyzdžiui, skaitymu, ji paju- 
to, kaip karštligė vėl apima jos organizmą, kaip tamsa pradeda 
gaubti mintis. ši veikli, linksma, kupina meilės žmonėms natūu- 
ra nebuvo sukurta vienatvei, negalėjo gyventi be artimų žmo- 
nių. Ir galbūt po kelių savaičių ji būtų sugniužus, slegiama šios 
rūsčios dienotvarkės, jeigu Apvaizda nebūtų pasiuntusi jai drau- 
go, ir be to, iš ten, kur ji mažiausiai tikėjosi jį rasti. 

Po kamarėle, kurią užėmė mūsų kalinė, dideliame suodiname 
kambaryje su storais niūriais skliautais, ant kurių žaidė atšvai- 
tai didžiulio židinio, pilno geležinių puodų, kliuksinčių ir burbu- 
liuojančių visokiais balsais, ištisomis dienomis triūsė Svarcų šei- 
ma, užimta sudėtingais kulinariniais manevrais. Kol žmona su 
matematiniu tikslumu skaičiavo, kaip pagaminti kuo daugiau por- 
cijų iš kuo mažesnio produktų kiekio, vyras, sėdėdamas prie 
rašalu ir taukais apipilto stalo, apšviesto lempos, nuolat degan- 
čios šioje niūrioje šventovėje, su įkvėpimu kūrė -siaubingas są- 
skaitas, mirgančias pačiais nuostabiausiais patiekalų pavadini- 
mais. Šie skurdūs pietūs buvo ruošiami gana dideliam skaičiui 
kalinių, kuriuos paslaugusis sargas sugebėjo įtraukti į savo iš- 
laikytinių sąrašą. O sąskaitos vėliau būdavo pateikiamos jų ban- 
kininkams arba giminaičiams, prieš tai nepatikrintos tų, kurie 
vartojo šį „prabangų“ maistą. Tuo metu, kai apsukrioji pora taip 
nuoširdžiai darbavosi, dar du personažai, nepalyginamai taikin- 
gesni, glaudėsi čia pat prie židinio, tyloje ir ramybėje, visiškai 
abejingi vertelgiškų machinacijų naudai ir privalumams. Vienas 
buvo didelis liesas katinas, rudas, nuplikęs, ištisom dienom lai- 
žąs savo letenas arba vartąsis pelenuose. Antrasis buvo jaunuo- 
nuolis, tikriau, paauglys, ir dar neišvaizdesnis. Jis gyveno stebėto- 
jišką neveiklų gyvenimą ir buvo nuolat įsigilinęs į storą knygą, 
labiau išriebaluotą negu jo motinos puodai, arba į begalines 
svajones, kurios labiau priminė palaimingą silpnapročio kliedė- 
jimą negu protingo Žmogaus apmąstymus. Katiną berniukas pa- 
vadino Belzebubu, matyt, dėl kontrasto su tuo vardu, kurį gim- 
dytojai davė jam pačiam — su šventu Gotlybo! vardu. 

Paskirtas dvasininko karjerai Gotlybas iki penkiolikos metų 
mokėsi gerai ir darė didelę pažangą studijuodamas protestantis- 
ką liturgiją. Bet štai jau ketveri metai jis gyveno nepasitrauk- 
damas nuo židinio, nejausdamas noro išeiti pasivaikščioti, pa- 
matyti saulę, neturėdamas jėgų toliau tęsti mokslų. Į tokią išti- 
žimo ir išsekimo būklę jį įstūmė per greitas nesveikas augimas. 
Plonos kojos sunkiai atlaikė ilgo ištįsusio kūno svorį. Pečiai bu- 
vo tokie gležni, o rankos tokios nevikrios, kad jis laužė ir daužė 
viską, prie ko prisiliesdavo. Dėl to jo šykšti motina uždraudė 
jam ką nors daryti, o jis mielai jai pakluso. Jo papurtusi bebarz- 
dė fizionomija su aukšta atvira kakta gerokai priminė pernoku- 
sią kriaušę. Veido bruožai buvo tokie pat neproporcingi kaip ir 
figūra. Žvairų akių žvilgsnis atrodė visiškai beprasmis. Storose 
lūpose sustingo kvailas šypsnys. Beformė nosis, bespalvė oda, 
plokščios žemai styrančios ausys, reti šiurkštūs plaukai, nykiai 
stirksantys ant jo apgailėtinos galvos — visa tai labiau priminė 


' Gottlieb "e mylintis Dievą (vok.). 

prastai nuskustą ropę negu žmogaus veidą. Bent jau toks buvo 
jo garbingosios motulės poetinis palyginimas, 

Nors gamta taip nuskriaudė šį apgailėtiną padarą, nors poniai 
Švarc buvo gėda ir skaudu žiūrėti į jį, vis dėlto Gotlybas, vien- 
turtis sūnus, romus, nuolankus ir ligotas, buvo vienintelis sa- 
vo tėvų meilės ir pasididžiavimo objektas. Anksčiau, kai jis dar 
neatrodė toks nedailus, tėvai tikėjosi, kad sūnus užaugs gražus. 
Kai jis buvo vaikas, jie džiaugėsi sūnaus stropumu ir svajojo 
apie puikią jo ateitį. Nepaisydami jo apverktinos būklės, tėvai 
vis dar tikėjosi, kad kai liausis šis begalinis augimas, sūnus vėl 
atgaus jėgas, protą, grožį. Beje, ar reikia aiškinti, kad motinos 
meilė susitaiko su viskuo ir tenkinasi net trupiniais. Išjuokdama 
ir bardama sūnų, ponia Švarc kartu dievino savo bjaurųjį Gotly- 
bą, ir jeigu jis nebūtų stūksojęs prie židinio kaip druskos siul- 
pas (taip ji sakė), jai nebūtų užtekę jėgų ir kantrybės skiesti 
vandeniu savo padažus ir pūsti savo išlaikytinių sąskaitas. Tėtu- 
šis Švarcas, kuris, kaip ir daugelis vyrų, savo tėvystės jausmą grin- 
dė labiau savimeile negu švelnumu, ir toliau apgaudinėjo ir apiplė- 
šinėjo savo areštantus tikėdamasis, jog kada nors Gotlybas taps 
dvasininku ir garsiu pamokslininku. Tokią jis turėjo įkyrią įdė- 
ją, mat iki ligos berniukas buvo labai iškalbingas. Bet štai jau 
ketveri metai, kai jis nepasako nė vienos protingos minties, o 
jeigu jam pasiseka sujungti du tris žodžius, tai jie būna skirti 
katinui Belzebubui — vieninteliam padarui, kuriam jis teikda- 
vosi parodyti savo dėmesį. Beje, gydytojai seniai paskelbė Got- 
lybą pamišėliu, ir tik tėvas su motina tikėjo, jog jis gali pasi- 
taisyti. 

Bet vieną gražią dieną Gotlybas staiga pabudo iš apatijos ir 
pareiškė tėvams norįs išmokti kokio nors amato, kad atsikratytų 
nuobodulio ir leistų savo nykias dienas su didesne nauda. Nors 
būsimam protestantų bažnyčios nariui ir netiko dirbti fizinį dar- 
bą, teko nedrausti jam šios nekaltos keistybės. Gotlybo protas 
taip aiškiai ir taip atkakliai reikalavo poilsio, kad tėvai leido 
jam vaikščioti į batsiuvio dirbtuvę ir mokytis ten meno siūti 
batus. Tėvui būtų buvę maloniau, jei sūnus būtų pasirinkęs gar- 
bingesnę profesiją, bet kad ir kokius amatus siūlė, jo nuomo- 
nė nepasikeitė — jis norėjo užsiimti šventojo Krispino darbu 
ir net pareiškė, kad pati Apvaizda nurodė jam šitą kelią. Kadan- 
gi troškimas pavirto įkyria idėja ir vien tik baimė, kad jam gali 
būti sutrukdyta, įstumdavo jį į didžiausią nusiminimą, teko leisti 
jį mėnesiui į batų dirbtuvę, iš kur jis vieną gražų rytą parėjo 
namo, apsirūpinęs visais būtinais instrumentais ir medžiagomis, 
ir vėl įsikūrė prie savo mielojo židinio, pareiškęs, kad visko 
išmoko ir pamokos jam daugiau nereikalingos. Patikėti tuo bu- 
vo sunku, bet manydami, kad sūnus nusivylė batsiuvyste ir gai 
vėl imsis teologijos, tėvai priėmė jį nepriekaištaudami i: nes;- 
šaipydarmi. Ir štai tada Gotlybui prasidėjo naujas gyvėiimas, iki 

kraštų užpildytas svajonės siūti batus. Apsiginklavęs kurpaliu ir 
yla, jis tris keturias valandas per dieną siuvo porą batų, kuriems 
nebuvo lemta kada nors apauti kieno nors kojas, nes nelemta 
buvo tapti baigtais. Gotlybas kasdien iš naujo sukirpdavo, iš- 
tempdavo, susiūdavo savo kūrinį, ir jis įgaudavo įvairiausių 
formų, išskyrus vieną — batų, bet tai netrukdė romiam meistrui 
tęsti savo darbo su tokiu malonumu, dėmesiu, neskubumu, kant- 
rybe ir pasitenkinimu, kad jokia kritika nebūtų jo įžeidusi. Iš pra- 
džių ši aistra truputį išgąsdino Švarcus, paskui jie taip pat pri- 
prato prie jos, kaip ir prie viso kito, ir nepabaigiamasis batas, 
kurį Gotlybas iš rankų išleisdavo tik norėdamas paimti storą pa- 
mokslų ir maldų tomą, buvo pradėtas laikyti dar vienu jo nega- 
lavimo požymiu. Iš jo nebuvo reikalaujama nieko kito, kaip tik 
retkarčiais palydėti tėvą, kai tas apeidinėdavo galerijas ir kie- 
mus, ir pakvėpuoti grynu oru. Bet šitie pasivaikščiojimai labai 
įskaudindavo poną Švarcą, nes kitų tvirtovės sargų vaikai nesi- 
liaudavo bėgioję.paskui Gotlybą, mėgdžiodami jo išglebusią ne- 
rangią eiseną, ir šaukdami jam iš visų pusių: 

— Batai! Batai! Ei, batsiuvy, pasiūk mums porą batų! 

Šitie paniekinami šūksniai anaiptol neužgaudavo Gotlybo, jis 
su angeliška kantrybe šypsojosi piktiems vaikigaliams ir net su- 
stodavo, kad atsakytų: 

— Porą batų! Mielai, su dideliu džiaugsmu. Ateikite pas ma- 
ne, aš pamatuosiu kojas. Kam reikia batų? 

Bet ponas Švarcas tempdavo sūnų į priekį, kad neleistų jam 
susidėti su visokiais pašlemėkais, o „batsiuvys“, atrodė, nė kiek 
nepyko ir nesikrimto, nuvedamas nuo užsakovų. 

Pirmosiomis Konsuelos kalinimo dienomis ponas Švarcas krei- 
pėsi į ją su nuolankiu prašymu padirbėti su Gotlybu ir pamėgin- 
ti pabudinti jo meilę oratorystei, kuriai jis turėjo tokių gabumų 
asėds M Neslėpdamas nuo Konsuelos liguistos savo įpėdinio 
būklės, Svarcas vis dėlto ne visiškai tiksliai pavaizdavo vargšo 
Gotlybo kai kurias ypatybes. Priešingu atveju Konsuela gal ne- 
būtų atsisakiusi — o ji atsisakė — leisti lankytis savo kamarėlėj 
devyniolikmečiui jaunuoliui, apibūdintam jai taip: „Ilgšis žaliū- 
kas, penkių pėdų ir aštuonių colių ūgio — tikras lobis verbuoto- 
jams, jeigu ne šioks toks rankų ir kojų silpnumas, dėl kurio jis 
pasidarė netinkamas karo tarnybai“. Nusprendusi, kad jos padė- 
tyje nepatogu susitikinėti su tokio amžiaus ir tokio ūgio ,,„ber- 
niuku“, kalinė ryžtingai atsisakė jį priiminėti ir užmokėjo už 
savo atkaklumą tuo, kad motušė Švarc ėmė kasdien skiesti jos 
buljoną puodeliu vandens. 

Kad patektų į esplanadą, t.y. ant tvirtovės pylimo, kur jai 
buvo leista kasdien pasivaikščioti, Konsuelai tekdavo nusileisti 
žemyn ir praeiti pro dvokiančią Švarcų šeimos buveinę — visa 
tai su sergo leidimu ir su jo priežiūra, beje, jo nereikėjo net pra- 
švyti, nes „nenuilstamas paslaugumas“ (tos paslaugos, kurias lei- 

do instrukcija) buvo pažymimas sąskaitose ir brangiai apmoka- 
mas. Taigi dažnai praeidama pro virtuvę, kurios durys išėjo į 
esplanadą, Konsuela galų gale atkreipė dėmesį į Gotlybą. Rachi- 
tiška vaiko galva ant prastai sukalto milžiniško kūno iš pradžių 
sukėlė jai pasibjaurėjimą, o paskui gailestį. Ji meiliai užkalbino 
jį ir uždavė keletą klausimų, bandydama užmegzti pokalbį. Bet 
Gotlybo protas buvo sukaustytas ligos, o gal begalinio drovu- 
mo, nes, tėvų įsakymu lydėdamas ją per pasivaikščiojimus tvir- 
tovės pylimu, jis į visus klausimus atsakydavo vienskiemeniais 
žodžiais. Tada, bijodama, kad jos dėmesys tik sustiprins vaikino 
priešiškumą (o jo varžymąsi ji laikė priešiškumu), Konsuela nu- 
stojo jį kalbinti, netgi žiūrėti į jį, o tėvui pareiškė, kad nemato 
nė menkiausio jo polinkio oratoriniam menui. 

Tą vakarą, kai Konsuela paskutinį kartą pamatė savo draugą 
Porporiną ir Berlyno publiką, motušė Švarc vėl ją apieškojo. Ta- 
čiau dainininkei pavyko apgauti šio sijonuoto cerberio budru- 
mą. Buvo jau vėlu, virtuvėje tvyrojo tamsa, ir motušė Švarc, 
kurią Konsuelos grįžimas prikėlė iš miego tik spėjusią sumerkti 
akis, buvo prastai nusiteikusi. Tuo metu kai Gotlybas miegojo 
kambarėlyje, veikiau — gurbelyje greta virėjiško meno švento- 
vės, o pats Švarcas kilo laiptais atrakinti geležinių jos kameros 
durų, Konsuela prisiartino prie židinio, kur po pelenais dar žerp- 
lėjo anglys ir, apsimesdama glostanti Belzebubą, ėmė ieškoti, kur 
paslėpti savo pinigus nuo gobšių sargienės nagų; Konsuelai nu- 
sibodo būti visiškai nuo jos priklausomai. Kol motušė Švarc de- 
gė lempą ir dėjosi akinius, Konsuela apsidairiusi pastebėjo prie 
„židinio, toje vietoje, kur paprastai sėdėdavo Gotlybas, jo pečių 
lygyje, nedidelę įdubą — slaptą vietą, kur vargšas kvailelis lai- 
kė savo pamokslų tomą ir savo nepabaigiamą batą. Čia, šitoje 
pajuodusioje nuo suodžių kiaurymėje, buvo sukrautas visas jo 
turtas, visi Gotlybo lobiai. Greitu ir vikriu judesiu Konsuela pa- 
dėjo ten savo piniginę, o paskui kantriai leido save apieškoti se- 
nai raganai, kuri ilgai kankino ją šliaužiodama savo riebaluotais 
pirštais po visas jos drabužių klosteles, stebėdamasi ir pykdama, 
kad nieko neranda. Kalinės šaltakraujiškumas galų gale įtiki- 
no sargo žmoną, jog ji nieko neturi, ir kai krata baigėsi, Kon- 
suelai pavyko pačiupti savo piniginę ir paslėpti po kailinukais. 
Atsidūrusi savo kambaryje, ji ėmė ieškoti saugaus kampelio, nes 
žinojo, kad per jos pasivaikščiojimus kamera yra apžiūrima. Ji 
nusprendė, jog kol kas geriau bus laikyti pinigus prie savęs, už- 
siuvus juos į suknelės diržą: ponia Švarc turėjo teisę apieškoti 
dainininkę tik Llais atvejais, kai ji išvykdavo iš tvirtovės. 

Tuo tarpu dėka meistriškai sudarytų sąskaitų pirmoji pinigų 
suma, rasta per kratą, kai kalinė tik atvyko į tvirtovę, seniai 
jau buvo sunaudota. Padaręs naujų, labai kuklių išlaidų, ponas 

varcas suražė naują sąskaitą apvaliai sumelei, kaip paprastai 
siekdamas pasipelnyti. Per daug atsargus, kad reikalautų pinigų 


139 


iš kalinės, kuriai uždrausta jų turėti, bet kuri jau pirmą dieną 
pranešė jam savo santaupas laikanti pas Porporiną, Švarcas, nė 
žodžio nepasakęs Konsuelai, išvyko į Berlyną ir pateikė savo 
sąskaitą tam ištikimam iždininkui. Bet Porporinas, jau įspėtas 
Konsuelos, atsisakė apmokėti sąskaitą, kol ji nebus patvirtinta 
dainininkės, kurią, kaip mes žinome, jau buvo aprūpinęs nauja 
pinigų suma. 

Švarcas grįžo namo išblyškęs ir be nuotaikos. Jis šaukė, kad 
įvarytas į bankrotą, apvogtas, nors pirmieji šimtas dukatų, rasti 
per kratą pas kalinę, galėjo keturis kartus padengti tai, ką jis 
išleido jos reikalams per du mėnesius. Ponia Švarc pakėlė šį ta- 
Iiamą nuostolį filosofiškai, pademonstruodama tvirtesnį būdą ir 
apdairumą. 

— Žinoma, mus apiplėšė, — pasakė ji — bet argi buvo galima 
tikėtis ką nors uždirbti iš tokios kalinės. Aš tave įspėjau. Akto- 
rė! Argi jos turi santaupų? Arba aktorius! Kas čia per tarpinin- 
kas? Nejaugi galima juo pasitikėti? Užteks! Mes praradom du 
šimtus dukatų, bet atsiimsim juos iš kitų, labiau apsimokančių 
klientų. Tai pamokys tave, kaip siūlyti savo laugas pirmam 
pasitaikiusiam gerokai nepagalvojus. Tikrai, S5Svarcai, aš netgi 
patenkinta, kad gavai šią nedidelę pamoką. O dabar pasidarysiu 
sau malonumą ir šersiu ją sausa arba net supelijusia duona. Kaip! 
Būti tokiai kvailutei ir nepasislėpti kišenėje nė skatiko, idant 
būtų kuo užmokėti už darbą vargšei sargienei, ir dar žiūrėti į 
mūsų Gotlybą kaip į idiotą todėl, kad jis nemergina jos. Tik pa- 
galvokit, kas per paukštis! 

Burbėdama ir gūžčiodama pečiais, ponia Švarc vėl ėmėsi sa- 
vo darbų ir priėjusi prie židinio, prie kurio sėdėjo Gotlybas, 
paklausė jo, graibydama putas nuo savo puodų: 

— Na, o ką tu pasakysi, gudruoli? 

Ji pasakė šitą frazę šiaip sau, tik kad netylėtų, nes puikiai 
žinojo, jog Gotlybas klausėsi jo pokalbio ne įdėmiau už Belze- 
bubą. 

— Mano batas juda į priekį, motute,— atsakė Gotlybas su 
klaidžiojančia šypsena.— Greitai pradėsiu naują porą. 

— Taip, — užjaučiamai linguodama galvą, atsakė senė.— 
Paklausius tavęs, tai tu pasiuvi po porą batų per dieną. Darbuo- 
kis, sūneli, darbuokis. Uždirbsi daug pinigų... O, Dieve! — atsi- 
duso ji, vėl uždengdama savo katilus, ir jos balse suskambėjo 
romus skundas, tartum motiniški jausmai būtų įlieję lašą dievo- 
baimingumo į šią sudiržusią širdį. 

Tą dieną matydama, jog pietų nėra, Konsuela iš karto supra- 
to, kas atsitiko, nors jai buvo sunku įsivaizduoti, kad jos šimtas 
dukatų galėjo būti išleisti taip greitai, ir dar tiekiant jai tokį 
skurdų maistą. Ji iš anksto suplanavo, kaip elgsis su Švarcų po- 
ra. Negavusi iš Prūsijos karaliaus jokio užmokesčio ir būgštau- 
dama, jog jis apsiribos vien pažadais (tokiu pat būdu išvažiuo- 

damas gavo savo atlyginimą ir Volteras), Konsuela suprato, kad 
jeigu kalinimas bus ilgas, o Švarcai nesumažins savo reikalavi- 
mų, tai jai neilgam užteks tų nedidelių pinigų, kuriuos uždir- 
bo, džiugindama ne tokių šykščių, bet ir ne tokių turtingų as- 
menų klausą. Todėl ji nusprendė priversti sargą padaryti nuolai- 
dų ir dvi ar tris dienas tenkinosi duona ir vandeniu, apsimesdama 
nepastebinti jokių pasikeitimų. Krosnį irgi nustota kūrenti, ir 
"Konsuela nemurmėdama kentėjo šaltį. Laimei, jis nebuvo toks. 
baisus; buvo jau balandžio mėnuo, ir nors Prūsijoje pavasaris ne 
toks šiltas kaip pas mus, Prancūzijoje, šalčiai po truputį atlėgo. 

Prieš pradėdama derybas su gobšiuoju tironu, ji ėmė svars- 
tyti, kaip geriau paslėpti savo pinigus, nes žinojo, kad, vos tik 
paaiškės ją turint santaupų, tučtuojau įvyks neteisėta krata ir 
koniiskacija. Sunki padėtis daro žmogų jeigu ne išradingą, tai 
bent atsargų. Konsuela neturėjo jokio instrumento, su kuriuo ga- 
lėtų išskaptuoti medį arba pakelti akmenį. Bet kitą dieną, tyri- 
nėdama visus savo kameros kampelius taip skrupulingai ir atsi- 
dėjus, kaip turi kantrybės vien kaliniai, ji pagaliau pamatė, jog 
viena plyta lyg ir ne taip glaudžiai įstatyta į sieną kaip kitos. 
Nagais ji atkrapštė tinką, ir pamatė kad jis padarytas ne iš ce- 
mento kaip kitose vietose, o iš kažkokios trupančios medžiagos. 
panašios į sudžiūvusį duonos minkštimą. Jai pavyko ištraukti 
plytą, ir už jos ji pamatė nedidelę tuščią kiaurymę. Tikriausiai ši 
slėptuvėlė — vieno iš ankstesnių kameros įnamių rankų dar- 
bas. Konsuela įsitikino, kad jos spėjimas teisingas, kai pirštais 
užčiuopė keletą daiktų, brangių kiekvienam kaliniui; pundelį 
pieštukų, lenktinį peilį, titnagą, pintį ir keletą ryšulėlių plonų 
žvakių. Visi šie daiktai nė kiek nenukentėjo, nes siena buvo ab- 
soliučiai sausa. Be to, gal jie ir paslėpti čia tik prieš keletą die- 
nų iki jos uždarymo į kalėjimą. Konsuela padėjo prie tų daik- 
tų savo piniginę bei mažą filigraninį kryželį, į kurį ne kartą 
geismingai žvilgčiojo ponas Švarcas, sakydamas, kad šis „žais- 
liukas“ patiktų Gotlybui. Paskui jinai įkišo plytą į vietą Ir apte- 
pė nuo pusryčių paliktų duonos minkštimu, prieš tai patrynusi 
jį į grindis, kad įgautų tokią pačią spalvą kaip ir visas tinkas. 
Ir dabar, apsirūpinusi kuriam laikui lėšomis pragyvenimui ir 
priemonėmis praleisti savo vakarus, ėmė ramiai laukti Švarcų 
kratos, jausdamasi tokia išdidi ir laiminga, tartum atradusi kaž- 
kokį naują pasaulį. 

Tuo tarpu Švarcui greitai pabodo gyventi be savo machina- 
cijų. „Aš pasitenkinsiu ir menkais sandėriais, — sakė jis,— geriau 
mažiau negu nieko.“ Ir jis pirmasis nutraukė tylą, paklausdamas 
„kalinės numeris trys“, ar ji vis dėlto nepageidautų ko nors už- 
sisakyti. Tada Konsuela pasiryžo papasakoti jam — ne apie tai, 
kad turi pinigų, o kad reguliariai gauna jų kiekvieną savaitę 
slaptu būdu, be to, jis, Švarcas, neturi stengtis sužinoti — kokiu. 

— Jeigu jums vis dėlto pavyks tai nustatyti, — pridūrė ji,— 

aš visai nieko negalėsiu iš jūsų pirkti. Taigi spręskite pats, kas 
jums naudingiau — griežtai laikytis instrukcijų ar sąžiningai už- 
sidirbti pinigų. 

Praėjus keletui dienų, po ilgų ginčų ir nesėkmingų kratų, 
apžiūrėjęs drabužius, čiužinį, grindų lentas, kėdes, Švarcas nu- 
sprendė, kad Konsuela susisiekia su išoriniu pasauliu per kurį 
nors aukštesnį pareigūną iš paties kalėjimo. Piktadarybės kles- 
tėjo visoje kalėjimo hierarchijoje, ir žemesniems pareigūnams 
buvo nenaudinga kištis į savo galingesnių kolegų veiksmus. ,,Pa- 
sitenkinsiu tuo, ką siunčia Dievas!“ — atsidusęs pasakė Švarcas. 

Ir jis susitaikė su būtinybe kasdien drauge su Porporina ap- 
skaičiuoti išlaidas. Ji nepriekaištavo jam už tai, kaip buvo iš- 
leista pirmoji suma, bet ateičiai nustatė tokią tvarką, kad už 
kiekvieną patiekalą būtų imama tik du kartus brangiau, negu jis 
iš tikrųjų ka:nuoja, kas poniai Švarc atrodė baisiai smulkmeniš- 
ka, tačiau netrukdė pasiimti sau pinigėlių ir pelnytis pagal iš- 
gales. | 


XIX 


Tam, kas yra daug skaitęs apie kalinių gyvenimą, ši paprasta 
slėptuvėlė, vis dėlto išvengusi budrios kalėjimo sargų akies, ne- 
atrodys toks jau netikroviškas dalykas. Nedidelė Konsuelos pa- 
slaptis nebuvo atskleista, ir kai ji grįžo iš pasivaikščiojimo, jos 
lobynas buvo sveikutėlis. Vos sutemus, ji skubiai užkimšo lan- 
gą čiužiniu, užsidegė žvakutę ir ėmė rašyti. Toliau pasakoti duo- 
sim galimybę jai pačiai, nes rankraštis, kurį po jos mirties ilgai 
saugojo kanauninkas ***, dabar priklauso mums. Mes verčiame 
Jį iš italų kalbos. 


Konsuelos, pramintos Porporina, 
Špandau tvirtovės kalinės dienoraštis, 175 * balandis 


2-a. Aš nesu rašiusi nieko, išskyrus natas, ir nors šiek tiek 
moku kalbėti keliomis kalbomis, nežinau, ar įstengsiu teisingai 
išreikšti savo mintis kuria Nors iš jų. Visada maniau, kad 
galiu perduoti kitiems tai, kas mane jaudina, tik viena — mano 
dieviškojo meno — kalba. Žodžiai, frazės — viskas atrodė taip 
šalta palyginti su tuo, ką sugebėjau išreikšti dainavimu. Aš ga- 
lėčiau suskaičiuoti ant pirštų laiškus, o tikriau, raštelius, kuriuos 
esu greitosiomis brūkštelėjusi svarbesniais savo gyvenimo mo- 
mentais. Taigi dabar, pirmą kartą mano gyvenime, atsirado po- 
reikis išsakyti žodžiais tai, ką jaučiu ir kas man atsitiko. Gar- 
susis ir didžiai gerbiamas Porpora, mielas mano širdžiai Haidnai, 
gerasis kanauninke ***, jūs, mano vieninteliai draugai, o galbūt 
dar ir jūs, kilnusis, nelaimingasis barone fon Trenkai — apie jus 
aš galvoju rašydama šias eilutes, jums pasakoju apie savo ne- 
gandas ir išbandymus. Man rodos, lyg kalbėčiau su jumis, tarsi 

jūs būtumėt šalia, ir šitaip. liūdnoje savo vienatvėje atskleisda- 
Ima jums savo gyvenimo paslaptis, aš bėgu nuo tykančios mirties. 
Juk galiu numirti čia iš liūdesio ir sielvarto, nors iki šiol nei 
mano sveikata, nei ryžtas beveik nesusilpnėjo. Tačiau nežinau, 
kokios nelaimės laukia manęs ateity, ir jeigu neatlaikysiu jų naš- 
tos, tai nors šioks toks mano pėdsakas ir mano kančių aprašy- 
mas liks jūsų rankose. Sis dienoraštis atiteks kitam kaliniui, ku- 
Tris pakeis mane šitoje kameroje ir aptiks užmūrytą sienoje slėp- 
tuvę, kur aš radau popieriaus ir pieštukų ir dabar galiu rašyti 
jums. O kaip aš dėkinga savo motutei! Juk ji liepė man mokytis 
rašyti, nors pati niekad nemokėjo! Taip, kalėjime tai didelė pa- 
"guoda. Mano liūdnos dainos neprasiskverbs pro storas tvirtovės 
sienas, ir jūs jų Nneišgirsite. O mano užrašai pasieks jus, ir ką ži- 
nai, galbūt greitai aš sugalvosiu būdą, kaip juos pasiųsti jums? .. 
Aš visada pasitikėjau Apvaizda. 

3-a. Rašysiu trumpai, nesustodama prie ilgų apmąstymų. Ne- 
didelė plono kaip šilkas popieriaus atsarga neamžina, o štai ka- 
lėjimas gal nepasibaigs niekad. Rašysiu jums po truputį kiekvie- 
ną vakarą prieš miegą. Noriu pataupyti ir žvakeles. Dieną rašy- 
ti nesaugu, nes galiu būti užklupta. Nepasakosiu, už ką čia pa- 
kliuvau, aš ir pati to nežinau, o mėgindama atspėti tai drauge 
su jumis, bijau sukompromituoti. asmenis, kurie, beje, nepatikėjo 
man jokių paslapčių. Nesiskųsiu ir savo nelaimės kaltininkais. 
Man rodos, kad jeigu duosiu valią priekaištams ir S Ana) tai 
prarasiu dvasios tvirtybę, kuri padeda man kentėti. Cia aš noriu 
galvcti vien apie tuos, kuriuos myliu, ir apie tą, kurį mylėjau. 

Kiekvieną vakarą aš dainuoju po dvi valandas ir, rodos, da- 
Iau pažangą. Kam? Mano vienutės skliautai tik atsiunčia aidą, 
jie negirdi manęs. .. Bet Dievas girdi, ir kai aš giedu jam himną, 
kurį sukūriau, sudėdama visą širdies karštį, mane apgaubia die- 
viška ramybė ir aš užmiegu beveik laiminga. O sapne man vai- 
denasi, jog dangus atsiliepia man ir kažkoks paslaptingas balsas 
gieda kitą himną, dar nuostabesnį, kurį aš Mėginu atsiminti kitą 
dieną ir taip pat sugiedoti. Dabar aš turiu pieštukų ir ant liku- 
sio liniuoto popieriaus galiu užrašyti savo kūrinius. Gal kada 
nors jūs juos atliksite, brangūs draugai, ir aš būsiu ne visai iš- 
nykusi iš gyvenimo. 

4-ta. Šiandien į mano kambarį įskrido liepsnelė ir išbuvo dau- 
giau kaip ketvirtį valandos. Štai jau dvi savaitės, kai aš prašau 
ją suteikti šią garbę, ir šiandien ji pagaliau ryžosi. Ji gyvena 
senoje gebenėje, siekiančioje mano langą; mano sargai pasigai- 
lėjo jos, nes šitaip jie gali turėti nors truputį žalumos prie savo 
durų, kurios yra keliom pėdom žemiau. Dailus paukštelis ilgai 
stebėjo mane smalsiai ir su nepasitikėjimu. Traukiama duonos 
minkštimo — aš lipdav iš jos mažus kirminėlius ir sukinėju tarp 
pirštų, kad prisivilicčiau gyvu grobiu.— ji lengvai, tarsi neša- 
ma vėjo, atskrido iki grotų, bet, pamačiusi apgaulę. iš karto nų- 

lėkė šalin, visa savo išvaizda reikšdama priekaištą ir skleisdama 
vos girdimus kimius garsus, primenančius piktą niurnėjimą. Be 
to, šios tankios, juodos, bjaurios geležinės grotos, pro kurių vir- 
bus mes susipažinome, taip primena narvelį, kad ji bijosi jų. 
Bet štai šiandien, kai aš visai apie ją negalvojau, ji staiga Iy- 
žosi ir, tikriausiai taip pat negalvodama apie mane, įskrido į 
kambarį ir atsitūpė ant kėdės atlošo. Aš stengiausi nekrustelėti, 
kad neišbaidyčiau jos, ir ii pradėjo nustebusi dairytis aplinkui. 
Ji buvo panaši į keliautoją, kuris atrado nežinomą šalį ir viską 
apžiūrinėja, idant paskui apie šiuos stebuklus papasakotų drau- 
gams. Labiausiai ją stebinau aš, ir kol nejudėjau, ji, matyt, la- 
bai smaginosi spoksodama į mane. Didelės apvalios akutės, sna- 
pelis, panašus į užriestą nosytę, lengvabūdiškas, įžūlus ir labai 
protingas veidelis. Kad užmegzčiau pokalbį, aš kostelėjau, ir ji 
purptelėjo, baisiai išsigandusi. Bet skubėdama išskristi ji Iuie- 
kaip negalėjo rasti lango. Ji pakilo iki lubų ir kokią minutę 
skraidė po kambarį, matyt, visai pametusi galvą. Pagaliau maty- 
dama, kad nesirengiu jos gaudyti, ir pavargusi nuo baimės dar 
labiau negu nuo skraidymo, ji nutūpė ant krosnies. Iš visko 
sprendžiant, šiluma ją maloniai nustebino — juk liepsnelė didelė 
šalčmirė — ir, aplėkusi dar keletą ratų, ji keletą kartų nusileido 
ant krosnies, su slaptu mėgavimusi šildydama savo mažas koje- 
les. Ji taip įsidrąsino, kad pabandė snapeliu mano duoninius kir- 
minėlius, su panieka išblaškydama juos po visą stalą, ir galų ga- 
le, matyt, iš bado vieną jų prarijo, nutarusi, kad jie visai val- 
gomi. Tą akimirką įėjo ponas Švarcas (mano sargas), ir miela 
mažytė viešnia pabėgo, pagaliau pataikiusi į langą. Bet, tikiuosi, 
ji dar grįš, nes visą dieną niekur toli neskrido ir vis žvilgčiojo 
į mane, lyg žadėdama vėl apsilankyti ir sakydama, kad susidarė 
visai neblogą įspūdį ir apie mane, ir apie mano duoną. 

Štai kiek aš prikalbėjau apie liepsnelę. Tikrai nelaikiau sa- 
vęs tokiu kūdikiu. Ar tik neveda kalėjimas prie silpnaprotystės? 
O gal esama slaptos simpatijos ir meilės tarp visų, kurie gyvena 
ir kvėpuoja? Keletą dienų aš turėjau čia savo klavesiną, galė- 
jau dirbti, mokytis, kurti, dainuoti... bet niekas manęs taip ne- 
sujaudino kaip šito paukštelio, šito mažyčio gyvo padarėlio ap- 
silankymas. Taip taip, tai gyvas padarėlis, ir mano širdis džiaugs- 
mingai suspurdėjo, kai jis atsidūrė šalia manęs. Bet juk ir mano 
sargas — gyva būtybė, būtybė. panaši į mane. Jo žmona, jo sū- 
nas, kuriuos aš matau keletą kartų per dieną, sargybinis, dieną 
naktį žingsniuojantis pylimu ir nenuleidžicntis nuo manęs akių — 
visi jie tobuliausi gyvi sutvėrimai, tai mano draugai ir broliai 
Dievo akyse. Tačiau regėdama juos aš patiriu ne malonų, o sle- 
giantį įspūdį. Šitas sargas primėna man kalėjimą, jo žmona — 
pilį, sūnus — įmūrytą sienon akmenį. Kareivyje, saugančiam ma- 
ne, aš tematau į save nutaikytą šautuvą. Man rodos, kad šie 
žmonės neturi nieko žmogiško, nieko gyvo, kad tai mašinos, kan- 

kinimo ir mirties įrankiai. Jeigu nebijočiau nusidėti, aš jų ne- 
apkęsčiau... O mano liepsnele! Tave aš myliu, tam nereikia žo- 
džių, aš jaučiu tai. Tegul paaiškina, kas gali, tokią meilę. 
5-ta. Dar vienas įvykis. Štai raštelis, kurį gavau rytą. Jis 
parašytas neįskaitomu braižu ant nešvarios popieriaus skiautelės. 

„Sesuo, tave lanko dvasia, vadinasi, tu šventoji, aš ir anks- 
čiau buvau tuo tikras. Aš tavo draugas ir tarnas. Turėk mane 
savo žinioje, įsakyk viską, ką panorėsi, savo broliui." 

Kas šis nelaimingas draugas ir brolis? Nesuprantama. Raštelį 
radau ant lango šiandien rytą, atverdama jį, kad pasisveikin- 
čiau su liepsnele. Ar tik neatnešė jo paukštelis. Man norisi ma- 
nyti, jog ji pati ir parašė jį. Nors ir kaip būtų, bet ji mane jau 
pažįsta, brangus, mažas padarėlis, ir pradeda mylėti. Ji be- 
veik niekad neatskrenda prie Švarcų virtuvės, nors iš jų lan- 
go sklinda lydytų lašinių kvapas, kuris pasiekia mane, ir tai yra 
viena iš nemalonių mano būsto ypatybių. Tačiau nuo to laiko, 
kai prie jo priprato mano paukštelis, aš jau nebenoriu persikelti 
kitur. Liepsnelės per daug geras skonis, kad ji norėtų suartėti 
su šiuo vertelga kalėjimo sargu, su jo pikčiuma žmona ir su 
jų bjauria atžala. Ne, tai man ji padovanojo savo pasitikėjimą 
ir draugystę. Šiandien ji vėl atskrido pas mane į kambarį. Ji su 
apetitu papusryčiavo ir vidudienį, kai vaikščiojau po esplanadą, 
nusileido nuo savo gebenės ir ėmė skraidyti aplinkui. Ji sklei- 
dė kažkokius kimius garsus, tartum norėdama paerzinti mane 
arba atkreipti dėmesį. Atkarusis Gotlybas stovėjo ant savo durų 
slenksčio ir viepėsi, įsmeigęs į mane savo beprasmį žvilgsnį. Jį 
nuolat lydi šlykštus rudas katinas, kuris Žžvilgčioja į paukščiu- 
ką, ir jo akys dar nemalonesnės negu Gotlybo. Aš drebu. Aš dar 
labiau nekenčiu šito katino negu ponios Švarc, tos, kuri mane 
apieško. 

6-ta. Šiandien rytą vėl raštelis. Tai jau keista. Tas pats krei- 
vas, smailas, keverziškas, nevalyvas raštas, tas pats storas 
vyniojamasis popierius. Mano Lindoras nekilmingas, bet jis švel- 
nus ir entuziastingas: ,Rrangioji sesuo, Dievo išrinktoji ir pažy- 
mėtoji, tu nepasitiki manimi. Tu nenori su manim kalbėtis. Įsa- 
kyk man ką nors. Ar negalėčiau tau kuo patarnauti? Mano gy- 
venimas priklauso tau, tavo broliui“. Žvelgiu į sargybinį. Tai 
kvailokas kareivis, žingsniuojantis pirmyn ir atgal su šautuvu 
ant peties. Jis irgi žiūri į mane ir atrodo greičiau nusiteikęs pa- 
siųsti man kulką negu raštelį. Į kurią pusę benukreipčiau akis, 
prieš mane plačios pilkos sienos, apaugusios dilgėlėmis, apsuptos 
griovio, kuris savo ruožtu apriestas dar vieno išorinio įtvirtini- 
mo. Aš nežinau nei jo paskirties, ne pavadinimo, bet jis trukdo 
man pamatyti tvenkinį. Ir ant šito įtvirtinimo viršaus vaikšto 
sargybinis. Man matosi tik jo kiveris ir šautuvo galiukas, ir aš 
girdžiu, kaip jis garsiai šaukia kiekvieną kartą, kai kokia nors 
valtis priplaukia per daug aiti tvirtovės sienų: „Laikykitės to- 


10—2642 145 


liau“. Ach, jeigu galėčiau regėti nors šias valtis, nors truputį 
tekančio vandens ir žalią landšaftą. Bet aš tik girdžiu irklų pliuš- 
kenimą, bangų šlamesį, kartais žvejo dainą, o iš toliau, kai iš 
ten pučia vėjas, dviejų upių, kurios susilieja netoli nuo tvirtovės, 
čiurlenimą. Tai iš kurgi pasiekia mane šie paslaptingi rašte- 
liai ir šis nuostabus atsidavimas, kuriuo negaliu pasinaudoti? Gal 
liepsnelė ką nors žino, bet gudruolė nenori man pasakyti. 

7-ta. Šiandien, vaikščiodama tvirtovės pylimu, akylai žval- 
giausi ir šoninėje to bokšto, kuriame pati gyvenu, sienoje, kokia 
dešimčia pėdų aukščiau mano lango, pastebėjau mažą siaurą 
kiaurymę, beveik visai uždengtą paskutinių, pačių aukščiausių 
gebenės šakelių. ,, Negali būti, kad toks mažytis langelis apšvies- 
tų gyvo Žmogaus kambarį“,— krūptelėdama pagalvojau aš. Vis 
dėlto panorau ką nors apie tai sužinoti ir nusprendžiau pasišauk- 
ti Gotlybą. Tuo tikslu pabandžiau papataikauti jo manijai ar, 
tikriau, aistrai siūti batus. Aš paklausiau, ar negalėtų jis pasiūti 
man porą batelių, ir jis pirmą kartą prisiartino prie manęs ne- 
verčiamas ir atsakė į klausimus nesutrikęs. Bet jo kalbos ma- 
niera tokia pat paika kaip ir jo fizionomija, ir aš pradedu ma- 
Nnyti, kad jis ne kvailelis, o beprotis. 

— Batus tau? — pasakė jis (nes jis visiems sakė „tu“).— Ne, 
nedrįstu. Juk parašyta: ,,Aš nevertas atrišti jo batų raištelių“. 

Jo motina stovėjo per tris žingsnius nuo durų, pasirengusi 
prieiti ir įsikišti į pokalbį. Todėl aš neturėjau laiko priversti 
Gotlybą paaiškinti tokio nusižeminimo ar pagarbos ir tik pasku- 
bėjau paklausti jo, ar kas nors gyvena paskutiniamė aukšte, virš 
mano kambarėlio. Beje, nesitikėjau gauti protingo atsakymo. 

"— Ne, ten niekas negyvena,— gana nuovokiai atsakė jis.— 
Ir negali gyventi — juk į aikštelę išeina tik vieneri laiptai. 

— O šita aikštelė atskirta nuo viso likusio pastato? Jinai su 
niekuo nesujungta? 

— Kam tu klausi? Juk žinai tai pati. 

— Ne, nežinau, nors man ir nereikia žinoti. Aš Lesiog norė- 
jau pasikalbėti su tavim, Got!ybai, kad įsitikinčiau, ar tu tikrai 
toks protingas kaip kalbama. | 

— Aš labai labai protingas,-- atsakė nelaimėlis Gotlybas rim- 
tu ir liūdnu tonu, taip kontrastuojančiu su jo žodžių komizmu. 

— Vadinasi, tu gali man paaiškinti, — tęsiau aš (brangi buvo 
kiekviena minutė),— kur išeina šis kiemas. 

— Paklausk liepsnelę,— atsakė Gotlybas, kažkaip keistai šyp- 
sodamasis.— Ji visur skraido ir viską žino. O aš nieko nežinau 
todėl, kad niekur nevaikštau. 

— Kaip! Tu net neužlipai iki bokšto, kuriame gyveni, vir- 
šaus? Ir nežinai, kas yra už šitos sienos? 

— Gal aš ir buvau ten, bet nieko nepastebėjau. Aš į nieką 
nežiūriu ir nesidairau. 

— Tačiau į liepsnelę tu žiūri. tu ją matai, tu ją pažįsti. 

— O, liepsnelė — kitas dalykas. Angelus mes pažįstam. Bet 
tai nėra priežastis žiūrėti į sienas. 

— Tu pasakei gilią mintį, Gotlybai. Ar gali ją paaiškinti? 

— Paklausk liepsnelę, sakau tau, ji viską žino. Ji gali skrai- 
dyti kur nori, bet užskrenda tik pas panašius į save. Stai kodėl 
ji buvojo tavo kambaryje. 

— Aš labai tau dėkinga, Gotlybai, tu laikai mane paukščiu. 

— Liepsnelė ne paukštis. 

— Tai kas gi ji? 

— Ji angelas, ir tu tai Žinai. 

— Vadinasi, aš irgi angelas? 

— Tu pati atsakei į savo klausimą. 

— Tu labai malonus, Gotlybai. 

— Malonus?! — apstulbęs paklausė Gotlybas.— Ką tai reiš- 
kia — Malonus? 

— Argi tau nežinomas šis žodis? 

— Ne. 

— O kaip tu sužinojai, kad liepsnelė atskrenda pas mane? 

— Aš mačiau. Ir, be to, ji pati man pasakė. 

— Vadinas, ji kalbasi su tavim? 

— Kartais, labai retai, — atsakė Gotlybas atsidusdamas.— Bet 
vakar ji man pasakė: „Ne, aš niekada nejeisiu į tavo velnišką 
virtuvę. Angelai nebendrauja su piktosiomis dvasiomis. 

— Argi tu piktoji dvasia, Gotlybai? 

— O ne, ne aš... 

Ir Gotlybas paslaptingai prispaudė pirštą prie savo storų lūpų. 

— Tada kas gi? 

Jis nieko neatsakė, tik vogčia parodė man į katiną, tartum 
būgštaudamas, kad tas nepastebėtų jo judesio. 

— Tai štai kodėl tu pavadinai jį tokiu bjauriu vardu! Rodos, 
Belzebubu? 

— Tss! — sušnibždėjo Gotlybas.— Jis puikiai žino savo var- 
dą. Ir turi jį nuo pasaulio pradžios. Bet jis ne visuomet Ji turės. 

— Suprantama, jis praras jį, kai numirs. 

— Jis nenumirs. Jis negali numirti ir labai tuo nepatenkin- 
tas — juk jis nežino, kad ateis diena, kai jam bus atleista. 

Čia ponia Švarc, sužavėta tuo, kad Gotlybas pagaliau įsišne- 
kėjo su manim, prislinko prie mūsų. Nesitverdama iš džiaugsmo, 
ji paklausė, ar aš patenkinta juo. 

— Labai patenkinta, patikėkite. Gotlybas mane labai sudo- 
mino, ir dabar aš mielai kalbėsiuos su juo. 


— Ach, madmuazele, jūs padarysite mums didžiulę paslaugą. 
Juk vargšui berniukui nėra su kuo pasišnekėti, su mumis jis lyg 
tyčia nuolat tyli lyg vandens burnon prisisėmęs. Kas tu per 
keistuolis, vargše mano Gotlybai! Ir koks užsispyręs! Juk štai tu 
puikiai kalbiesi su dama, kurios visai nepažįsti, 0 su mumis, sa- 
vo tėvais... 

Gotlybas tučtuojau atsuko nugarą ir nuėjo į virtuvę, lyg ne- 
būtų girdėjęs motinos balso. 

— Štai taip visuomet! — sušuko ponia Švarc.— Kai jo tėvas 
ar aš užkalbiname jį, dvidešimt devynis kartus iš trisdešimties 
jis staiga pasidaro kurčias ir praranda kalbos dovaną. Bet ką gi 
vis dėlto jis jums pasakė, madmuazele? Apie ką, velniai griebtų, 
jis galėjo taip ilgai su jumis šnekėtis? 

— Turiu prisipažinti, kad ne viską supratau,— atsakiau aš.— 
Reiks patyrinėti jo mąstymo būdą. Netrukdykite jam retkarčiais 
pasikalbėti su manim, ir kai aš gerai susigaudysiu pati, tada pa- 
aiškinsiu jums, kas darosi jo galvoje. 

— Bet pasakykite, madmuazele, ar jūs nemanote, kad jis iš- 
ėjo iš galvos? | 

— Manau, kad ne,— atsakiau aš, ir teatleidžia man Dievas 
šį akivaizdų melą. 

Pirmiausia man nesinorėjo išsklaidyti nelaimingosios moteriš- 
kės iliuzijų. Tiesa, ji bjauri ragana, bet ji juk motina, ir jos lai- 
mė, kad nemato savo sūnaus beprotybės. Kaip visa tai keista. 
Bet gal Gotlybas, kuris taip naiviai atskleidė man savo fantazi- 
jas, nepasakoja apie jas tėvams, nes jų draugijoje visuomet tyli. 
Pagalvojusi apie tai, aš ėmiau įsivaizduoti, kad gali'it, pasinau- 
dojus šio apgailėtino jauniklio naivumu, man pavyxs ką Nors 
sužinoti apie kitus kalėjimo gyventojus ir kad jo plepėjimas 
padės nustatyti anoniminių raštelių autorių. Taip, aš noriu, kad 
Gotlybas taptų mano draugu, juo labiau kad jo simpatijos, ro- 
dos, visiškai priklauso nuo liepsnelės simpatijų, o ši aiškiai rodo 
man draugiškumą. Nesveikas bemiuko mąstymas — pilnas savo- 
tiškos poezijos. Paukštelis — angelas, katinas — piktoji dvasia, 
kuriai bus atleista! Ką visa tai reiškia? Šitie vokiški protai, net 
patys ligočiausi, turi keistą vaizduotės galią, kuri mane žavi. 

Kol kas ponia Švarc labai patenkinta mano palankumu ir da- 
bar mūsų santykiai su ja puikūs. Gotlybo svaičiojimai mane pra- 
blaškys. Varguolis! Nuo šiandien, kai geriau jį pažinau, jis jau 
nekelia priešiškumo. Beprotis negali būti blogas šioje šalyje, kur 
protingi ir gana sveikai protaujantys žmonės tokie tolimi geru- 
muį! 

8-ta. Trečiasis raštelis ant mano lango: 

„Brangioji sesuo, aikštelė su niekuo nesujungta, bet laiptai, 
vedantys į ją, suka į kitą pastato sparną, kur gyvena viena da- 
ma — tokia pat kalinė kaip tu. Jos vardas laikomas paslapty, 
bet jeigu paklausi liepsnelės, ji pasakys tau jį. Štai ir viskas, 
ką norėjai sužinoti iš vargšo Gotlybo ir ko jis negalėjo tau pa- 
sakyti.“ 

Kas gi toksai šis draugas, kuris žino, mato, girdi viską, ką 
aš darau, apie ką kalbu? Spėliojau ir šiaip, ir taip. Gal jis yra 
neregimasis? Visa tai man rodos taip nepaprasta, kad esu be 
galo susidomėjus. Nelyginant vaikystės dienomis gyvenu kažko- 
kiam pasakiškam pasauly, kur mano liepsnelė staiga ims ir pra- 

bils. Ir nors aišku, kad šiai žavingai gudruolei trūksta tik suge- 
bėjimo kalbėti, lygiai taip pat aiškų ir tai, kad šios dovanos ji 
neturi arba aš nesugebu suprasti jos kalbos. Ji jau visai priprato 
prie manęs. Įskrenda į kambarį, išskrenda, atlekia vėl, ji — savo 
namuose. Kai aš ką nors darau, vaikštau, ji jau nenulekia nuo 
manęs toliau kaip per ištiestą ranką ir tučtuojau vėl sugrįžta. Jei- 
gu ji labiau mėgtų duoną, jos meilė man būtų stipresnė —aš toli 
gražu neturiu iliuzijų dėl paukštelio prieraišumo priežasčių. Tai 
badas ir poreikis, noras pasišildyti ant mano krosnies. Jeigu 
man pavyks pagauti musę (jų dar labai mažai), ji būtinai paims 
ją man tiesiai iš delno; ji jau priskrenda visai arti, apžiūrinėja 
duonos trupinius, kuriuos jai siūlau, o jeigu pagunda bus dides- 
nė, ji, be abejonės, mes visas ceremonijas. Dabar aš prisiminiau, 
kaip Albertas sakė man, jog, norint prijaukinti pačius bailiau- 
sius gyvūnus, jeigu jie turi nors kruopelę nuovokos, tereikia 
keleto valandų idealios kantrybės. Jis buvo susitikęs vieną či- 
gonę, garsėjančią kaip burtininkę: tereikėdavo jai praleisti ke- 
letą valandų kokiam nors miško kampely, ir paukščiai atskrisda- 
vo ir tūpdavo jai ant pečių. Visi manė, kad jai žinomi kažkokie 
užkeikimai, o ji sakė, esą paukščiai patiki jai savo paslaptis kaip 
Apolonijui iš Tiano, kurio istoriją man irgi pasakojo Albertas. 
Bet Albertas buvo įsitikinęs, kad visi jos sugebėjimai — tai kant- 
rybė, su kuria ji tyrinėja šių mažyčių padarėlių gamtines savy- 
bes, ir tam tikras dvasinis artumas jiems, dažnai pasitaikantis tarp 
žmonių giminės ir kitų gyvūnų. Venecijoje auginama daug 
paukščių, jie ten karštai mylimi, ir dabar man suprantama ši 
aistra. Priežastis ta, kad šis puikus miestas atskirtas nuo žemės 
ir kažkuo primena kalėjimą. Ten klesti menas prijaukinti lakš- 
tingalas, o balandžiai, saugojami specialaus įstatymo ir vos ne 
dievinami miestiečių, laisvai gyvena ant senovinių pastatų ir pa- 
sidarė tokie jaukūs, kad gatvėse ir aikštėse reikia saugotis ant 
jų neužlipti. Prieplaukoje žuvėdros tupia jūreiviams ant pečių. 
Venecijoje esama puikių paukščių gaudytojų. Vaikystėje aš 
draugavau su berniuku iš vargingos šeimos, kuris vertėsi šiuo 
amatu. Tereikdavo jam atiduoti visiškai laukinį paukštį, ir po 
valandos jis grąžindavo jau prijaukintą. Aš su malonumu taikau 
jo metodus savo liepsnelei, ir ji darosi vis jaukesnė ir jaukesnė. 
Kai aš vaikštinėju, ji skrenda iš paskos, šaukia mane. Kai priei- 
nu prie lango, ji tuojau priskrenda. Ar myli ji mane? Ar moka 
mylėti? O aš tai jaučių, kad myliu ją, bet ji pažįsta mane, 
nebijo — ir viskas. Kūdikis turbūt šitaip myli savo žindyvę. Kū- 
dikis! Kokį švelnumą jis turėtų žadinti] Deja! Aš manau, kad 
mes aistringai mylim tik tuos, kurie negali atsilyginti tuo pačiu. 
Nedėkingumas ir atsidavimas arba bent jau abejingumas ir aist- 
ra — toks amžinas gyvų padarų ryšys. Andzoletai, tu nemylė- 
jai manęs... O tu, Albertai, mylėjęs mane taip stipriai, — tau. aš 
leidau numirti. . „ Man gi liko viena — mylėti liepsnelę! Ir dar 
drįstu skųstis, kad nenusipelniau savo likimo! Galbūt jūs mano- 

te, bičiuliai, jog aš galiu juokauti, kalbėdama apie tokius daly- 
kus? Ne. Tiesiog mintys painiojasi mano galvoje nuo vienatvės, 
širdis, netekusi mMylimų žmonių, dega, ir šitos eilutės aplaistytos 
mano ašaromis. 

Aš daviau žodį tuščiai neeikvoti savo brangaus popieriaus, o 
pati rašau visokius niekus. Ką darysi, nuo to man palengvėja, 
ir aš neįstengiu susilaikyti. Visą dieną lijo. Aš nemačiau Gotly- 
bo, nes nėjau pasivaikščioti. Visą šį laiką kaip vaikas pasky- 
riau liepsnelei, bet galų gale mano liūdesys tik sustiprėjo. Kai 
žvitrus ir permainingas paukštelis ėmė belsti snapeliu į stiklą, 
norėdama palikti mane, aš nusileidau. Atidariau langą iš pagar- 
bos šventajai laisvei, kurios žmonės nebijo atimti iš kitų, bet 
mane liepsnelės abejingumas skaudžiai užgavo, tarsi ji būtų tu- 
Iėjus jausti dėkingumą už mano meilę ir rūpestį. Tikrai aš, ro- 
dos, einu iš proto ir greitai imsiu puikiai suprasti Gotlybo ne- 
sąmones. 

9-ta. Kas man paaiškėjo! Tikriau, manau, jog paaiškėjo! Kol 
kas aš nieko dorai nežinau, bet mano vaizduotė tiesiog pašėlo. 

Pirmiausia aš nustačiau paslaptingųjų raštelių autorių. Štai ko 
jau niekad nebūčiau pamanius. Bet dabar ir tai atsitraukė į ant- 
Iąjį planą. Vis tiek papasakosiu iš eilės apie visą šią dieną. 

Anksti rytą atidariau langą. Jį sudaro vienas gana didelis per- 
matomas stiklas, kurį stropiai valau, kad neprarasčiau nė lašelio 
šviesos, — juk ją ir taip slopina bjauriosios grotos. Gebenė irgi 
grasina užpulti mane ir paskandinti kambarį prieblandoje, bet 
kol kas dar nepasiryžtu nuskinti nė vieno lapelio. Juk ši gebe- 
nė gyvena, ji laisva, ji auga. Imtis prievartos, subjauroti ją! Ir 
vis dėlto teks... Ji jaučia balandžio dvelkimą, skuba, stiebiasi į 
ilgį, į plotį, lenda iš visų plyšių. Jos šaknys užmūrytos akmeny- 
je, bet ji auga, ji trokšta oro ir saulės. Tas pats darosi ir su 
vargšėm žmogaus mintim. Dabar suprantu, kodėl senovėje būta 
šventų augalų... Šventų paukščių... Liepsnelė tuojau pat įskrido 
į kamerą ir drąsiai nusileido man ant peties. Paskui kaip įpratus 
ėmė viską apžiūrinėti, viską liesti. Vargšelė! Čia nėra beveik 
nieko jai įdomaus. Bet juk ji laisva, gali gyventi laukuose, o vis 
dėlto atidavė pirmenybę šitam kalėjimui, savo senajai gebenei ir 
mano niūriai kamarėlei. Gal ji myli mane? Ne. Čia jai šilta 
ir ji mielai lesa mano duonos trupinėlius. Dabar jau būgštauju, 
ar ne per daug ją prijaukinau. O kas, jei ji įskris į Švarcų vir- 
tuvę ir taps pikto katino auka! Ir šitos siaubingos mirties prie- 
žastis bus mano rūpinimasis... Būti sudraskytai, suėstai plėš- 
Iaus padaro! O kas darosi su mumis, silpnomis žmogiškomis bū- 
tybėmis, nuoširdžiomis ir bejėgėmis? Mus irgi kankina ir žudo 
negailestingi žmonės. Jie pribaigia mus lėta mirtimi, paleidę į 
darbą savo aštrius nagus ir dantis: 

Saulė pakilo aukščiau, ir mano kamarėlė tapo beveik tokia 
pat rausva kaip mansarda Venecijoje tais laikais, kai saulė... 

Ne, ne, nereikia prisiminti anos saulės. Ji jau niekad nepakils 
man virš galvos. O jeigu jūs, bičiuliai, galėtumėt nusilenkti už 
mane puikiajai Italijai su jos spinduliuojančiu skliautu ir žydra 
padange... Man tikriausiai jau niekada neteks jų pamatyti. 

Paprašiau leidimo pasivaikščioti ir gavau jį, nors buvo dar 
anksti. Ir aš vadinu tai pasivaikščiojimu! Trisdešimties pėdų aikš- 
telė, apsupta pelkės ir surakinta aukštų sienų! Ir vis dėlto čia 
gražu, taip bent atrodo man dabar, kai pamačiau ją visaip sau- 
lės apšviestą. Vakare ši vieta graži todėl, kad liūdna. Esu tikra, 
jog tvirtovėje nemažai tokių pat nekaltų žmonių kaip aš, bet 
gyventi jiems daug sunkiau. Jie uždaryti kazematuose, iš kurių 
niekada neišeina, kur niekas negali įeiti, kur neprasiskverbia nė 
mėnulio šviesa — visų praradusiųjų viltį paguoda. Tikrai nuodė- 
mė man skųstis. O Dieve! Jeigu turėčiau nors mažiausią valdžią 
žemėje, visus padaryčiau laimingus! .. 

Staiga prie manęs pribėga Gotlybas, šlubuodamas ir iššiepęs 
iki ausų savo storas, šypsotis neįpratusias lūpas. Niekas jo ne- 
sustabdė, mus paliko vienus, ir štai — o stebukle! — Gotlybas 
prabilo beveik kaip protinga būtybė. 

— Šiandien naktį aš nerašiau tau,— pasakė jis, — ir tu nera- 
dai raštelio ant šavo lango. Tai todėl, kad vakar tavęs nemačiau 
ir tu nieko man neįsakei. 

— Tai štai kas! Vadinasi, tai tu man rašai, Gotlybai? 

— (O kas gi kitas? Nejaugi tu nesusiprotėjai? Bet daugiau 
tau nerašysiu — nėra reikalo, nes tu sutikai kalbėtis su manim. 
Aš noriu tarnauti tau, o ne įkyrėti. 

— Mano gerasis Gotlybai! Tu juk gailiesi manęs, užjauti? 

— Taip, nes supratau, kad tu šviesos dvasia. 

— Aš toks pat Žmogus kaip ir tu, Gotlybai. Tu klysti. 

— Ne, neklystu. Juk aš girdėjau tavo dainavimą. 

— Vadinasi, tu mėgstį muziką“ 

— Tiktai tavo. Ji artima Dievui ir mano širdžiai. 

— Matau, Gotlybai, tavo pamaldi širdis ir tyra siela. 

— Aš stengiuosi pasidaryti toks. Angelai padės man, ir aš 
nugalėsiu tamsos dvasią. Ji įveikė mano apgailėtiną kūną, bet 
neįstengė užvaldyti mano širdies. 

Po truputį Gotlybas įsijaudrino, bet jo poetiniai įvaizdžiai 
liko tokie pat iškilnūs ir įmanomi suvokti. Ir įsivaizduokite, kal- 
bėdamas apie Dievo gerumą, apie žmonių sielvartus, Apvaizdą, 
kuri ateity turės teisingai atlyginti už kančias, apie evangeliškas 
dorybes, net apie meną — muziką ir poeziją — šitas silpnaprotis, 
šitas maniakas parodė tikrą iškalbingumą. Aš dar neįstengiau su- 
prasti, iš kokios būtent religijos jis semia savo supratimą ir tą 
karštą susįžavėjimą; atrodo, jis ne katalikas ir ne protestantas, 
tačiau, nuolat kartodamas, kad laikosi vienos, tikrosios, religi- 
jos, jis man tik pasakė, jog be tėvų žinios priklauso kažkokiai 
ypatingai sektai. Aš per mažai išsilavinus, kad atspėčiau kokiai 
būtent. Po truputį aš skverbsiuos į paslap:'is šios sielos, nepapras- 

tai stiprios ir puikios, bet drauge ir nepaprastai liguistos ir liūd- 
nos. Juk iš esmės vargšas Gotlybas toks pat pamišėlis, koks bu- 
vo poetas Zdenka, koks buvo dorasis ir kilnusis Albertas! .. Be- 
protybė vėl apėmė Gotlybą, kai po karštų kalbų jo entuziastin- 
gas užsidegimas netikėtai išseko. Lyg mažas vaikas jis staiga 
pradėjo vapėti kažką apie angelą-liepsnelę ir apie velnią-katiną, 
apie savo motiną, sudariusią sąjungą su katinu ir jame įsikūni- 
jusia piktąja dvasia, apie tėvą, kurį šito katino Belzebubo žvilgs- 
nis pavertė akmeniu. Su skausmu klausiausi tų niūrių kliedesių 
ir vis dėlto sugebėjau nukreipti jaunuolio mintis į šalį, užduoda- 
ma jam klausimą apie kitus tvirtovės kalinius. Dabar, kai paaiš- 
kėjo, jog rašteliai pakliūdavo pas mane ne iš viršaus, kaip spė- 
jau, o naktimis būdavo užmetami Gotlybo iš apačios — matyt, su 
kokio nesudėtingo įtaiso pagalba — visos šitos smulkmenos bu- 
vo man ne tokios jau ir įdomios, tačiau Gotlybas, besąlygiškai 
pildęs visus mano pageidavimus, jau žinojo tai, ką aš taip norė- 
jau patirti anksčiau. Jis pranešė, kad kalinė, gyvenanti už mano 
bokšto, jauna ir graži, kad jis ją matė. Aš nelabai atidžiai jo 
klausiausi, kai staiga jis ištarė vardą, kuris privertė mane krūp- 
telėti. Šitos kalinės vardas Amalija. 

Amalija! Kiek jausmų, kokią daugybę prisiminimų pažadino 
šis vardas! Aš pažinojau dvi Amalijas, ir abi, patikėję savo pa- 
slaptis, įstūmė mane į bedugnę. Kuri iš jų yra čia — Prūsijos 
princesė ar jaunoji baronaitė Rudolštadt? Tikriausiai nei viena, 
nei kita. Gotlybas visiškai nesmalsus, ir, be abejo, nesusiprato 
nė piršto pajudinti, neuždavė savo valia nė vieno klausimo. Jis 
veikia kaip automatas ir tegalėjo man pasakyti viena — kad ji 
vardu Amalija. Jis matė kalinę, bet matė savotiškai, tarsi pro ko- 
kią miglą. Tikriausiai ji jauna ir graži —taip sakiusi ponia 
Švarc,— bet jis, Gotlybas, prisipažino nieko apie tai neišmanąs. 
Jis tik pajuto, išvydęs ją prie lango, kad tai — ne geroji dvasia, 
ne angelas. Jos pavardė laikoma paslaptyje. Ji turtinga ir gau- 
na pietus iš Švarcų poros. Bet ją, kaip ir mane, laiko vienutėje. 
Ji niekad neišeina pasivaikščioti. Dažnai būna nesveika. Štai ir 
viskas, ką pavyko išgauti iš Gotlybo. Jam tereikia geriau įsi- 
klausyti, ką plepa tėvai, ir jis sužinos daugiau — juk Švarcai nė 
kiek nesivaržo sūnaus. Gotlybas pažadėjo, kad bus atidus ir pas- 
kui praneš man, nuo kada Amalija sėdi kalėjime. Jos pavardės 
Švarcai, atrodo, nežino. Ar galėtų nežinoti, jei tai būtų Kvedlin- 
burgo abatė? Nejaugi karalius uždarė į kalėjimą savo seserį? 
Taip, princesės irgi sodinamos į kalėjimus, ir net dažniau už 
paprastus mirtinguosius. Jaunoji baronaitė Rudolštadt... Už ką 
ji galėtų atsidurti čia? Kuo remdamasis galėtų Frydrichas atimti 
iš jos laisvę? Mane kamuoja smalsumas, būdingas visiems kali- 
niams, ir Mano spėliojimai, pagrįsti vien vardu,— bergždžios ir 
liguistos vaizduotės vaisius. Kad ir taip! Aš neturėsiu ramybės, 

kol nesužinosiu, kas ta nelaimės draugė, turinti Amalijos vardą, 
suvaidinusį tokį svarbų vaidmenį mano gyvenime. 

Gegužės pirma. Keletą dienų negalėjau rašyti. Tas laiko tar- 
pas buvo pilnas visokių įvykių. Skubu papasakoti apie juos 
jums, mano bičiuliai. 

Pirmiausia — aš sirgau. Nuo to laiko, kai esu čia, man karto- 
jasi smegenų karštligės priepuoliai, panašūs į tą, kuris ištiko 
Milžinų pilyje ilgai prabuvus oloje, kai ieškojau Alberto, bet ne 
tokie stiprūs. Aš kenčiu baisią nemigą, besikaitaliojančią su sap- 
nais, kurių metu pati nežinau — Miegu aš ar budžiu. Ir tada man 
vis vaidenasi to baisaus smuiko garsai, jo keistos čigoniškos me- 
lodijos, šventi himnai ir karo dainos. Silpni garsai, tarsi atneša- 
mi vėjelio, kelia skausmą, bet kai ši iliuzija apima mane, aš ne- 
įstengiu uždrausti sau godžiai klausytis jų. Tai man atrodo, kad 
smuikas groja, čiuoždamas snaudžiančiu vandeniu, supančiu tvir- 
tovę, tai -— kad garsai atsklinda kažkur iš viršaus, o kitą kartą — 
kad jie atplaukia iš apačios, prasiskverbę pro vieno iš kazema- 
tų orlaidę. Jie kankina mane, drasko širdį. Ir vis dėlto, kai atei- 
na naktis, aš nesėdu prie dienoraščio, kad šiek tiek išsiblašky- 
čiau, 0 guluosi į lovą ir stengiuosi vėl įpulti į tą pusiausnūdą, 
sukeliamą mano sapnų, arba, tikriau, į muzikinę pusiausnūdą, nes 
visa tai turi kažką realaus. Tikriausiai kurio nors kalinio kamero- 
je skamba tikras smuikas, bet ką jis groja ir kaip? Jis taip toli, 
kad girdžiu tik atskirus garsus, o mano liguista vaizduotė papil- 
do, ko trūksta — aš pati tai suprantu. Nuo šiol man lemta ne- 
abejoti Alberto mirtimi ir drauge nelaikyti jos įvykusiu faktu. 
Matyt, tokia jau mano prigimtis — neprarasti vilties, kad ir kas 
būtų, ir nelinkti nuo likimo naštos. 

Prieš tris naktis, kai pagaliau užmigau tikru miegu, mane stai- 
ga pabudino tylus šnaresys. Atmerkiau akis. Buvo visiškai tam- 
su, ir aš nieko neįžiūrėjau, bet aiškiai girdėjau kažką vaikštant 
prie mano lovos, nors žingsniai buvo labai atsargūs. Nuspren- 
džiau, kad tai ponia Švarc užėjo sužinoti, kaip aš jaučiuosi, ir 
pašaukiau ją, tačiau pasigirdo tik gilus atodūsis ir kažkas ant 
pirštų galų išėjo iš kambario. Girdėjau, kaip buvo uždarytos ir 
užrakintos mano durys, bet jaučiausi labai nusilpusi ir vėl užmi- 
gau, neteikdama šiam epizodui didesnės reikšmės. Kitą dieną pri- 
siminimai apie tai buvo slegiantys, migloti, ir aš nusprendžiau, 
kad man prisisapnavo. Vakare mano ištiko paskutinis karštligės 
priepuolis, stipresnis už ankstesnius, bet aš pakėliau jį lengviau 
negu savo neramias nemigos naktis ir miglotus sapnus. Aš kie- 
tai užmigau, sapnavau daug sapnų, bet negirdėjau pikta lemian- 
čio smuiko ir kaskart aiškiai jaučiau skirtumą tarp sapno ir 
pabudimo. Vieną sykį taip pabudusi, išgirdau lygų ir garsų alsa- 
vimą žmogaus, miegančio kažkur netoli manęs. Man netgi pasi- 
rodė, jog kažkas sėdi krėsle. Aš nė kiek neišsigandau. Vidurnak- 
tį ponia Švarc buvo atnešusi man vaistų, ir aš pamaniau, kad ji 

vėl užėjo manęs aplankyti. Kurį laiką laukiau, nenorėdama jos 
žadinti, bet kai pasirodė, kad ji pabudo, aš padėkojau už rū- 
pestingumą ir paklausiau, kuri valanda. Tada kažkas išėjo iš 
kambario dusliai raudodamas tokia širdį draskančia, tokia bai- 
sia rauda, kad ir dabar, vien ją prisiminus, mane išmuša šaltas 
prakaitas. Nežinau, kodėl ta rauda taip sukrėtė mane. Man pa- 
sirodė, kad esu laikoma rimtai sergančia, galbūt netgi mirštan- 
čia ir todėl man dovanojama truputėlis užuojautos. Tačiau aš 
ne taip jau blogai jaučiausi, nemaniau, kad man gresia pavo- 
jus, o svarbiausia visai nebijojau numirti tokia neskausminga, 
nepastebima mirtimi ir prarasti gyvenimą, kurio ir nevertėjo gai- 
lėtis. Septintą ryto pas mane įėjo ponia Svarc, ir kadangi po jos 
keisto naktinio apsilankymo aš daugiau neužmigau, tai man li- 
ko aiškus įvykio prisiminimas. Aš paprašiau sargienę paaiškinti, 
ko ji-buvo atėjusi, tačiau ji palingavo galvą ir atsakė nesupran- 
tanti manęs. Po vidurnakčio ji daugiau neužėjusi pas mane iI 
kadangi kamerų raktus naktį ji saugojanti po pagalve, tai aiš- 
ku, kad arba man viskas prisisapnavo, arba pas mane lankėsi 
šmėkla. Bet aš buvau taip toli nuo kliedesio būklės, kad vidur- 
dienį netgi panorau išeiti į orą. Nusileidau į esplanadą, lydimą 
savo liepsnelės, kuri tarsi sveikino mane pagijus. Oras buvo 
labai malonus. Čia jau pradeda jaustis kaitra, ir vėjelis atneša 
iš laukų šiltą tyro oro dvelkimą, švelnius žolynų kvapus, kurie, 
nepaisant visko, džiugina širdį. Pribėgo Gotlybas. Man jis pasi- 
rodė pasikeitęs ir dar negražesnis negu paprastai. Ir vis dėlto, 
kai šią bjaurią fizionomiją nušviečia džiaugsminga šypsena, jo- 
je pasirodo angeliško gerumo ir gyvo proto išraiška. Jo dide- 
lės akys buvo tokios raudonos ir apimtos uždegimo, kad aš pa- 
klausiau, ar jų neskauda. 

— Taip, jas labai škaudėjo,— atsakė jis, — todėl, kad aš daug 
verkiau. 

— Koks gi sielvartas kankina tave, mano vargše Gotlybaiė 


— Šiandien naktį motina nusileido iš tavo kamarėlės ir pasa- 
kė tėvui: „Trečiajam numeriui labai bloga. Smarki karštligė. 
Teks kviesti daktarą. Betrūksta, kad ji numirtų ant mūsų rankų“. 
Motina manė, kad miegu, bet aš tyčia nemiegojau, norėdamas 
išgirsti, ką ji pasakys. Aš žinojau, jog tau karštligė, bet kai išgir- 
dau, kad tai pavojinga, negalėjau susilaikyti nuo ašarų ir ver- 
kiau, kol užmigau. Matyt, verkiau ir miegodamas, nes rytą 
man skaudėjo akis ir pagalvė buvo šlapia nuo ašarų. 

Vargšo Gotlybo atsidavimas sugraudino mane ir aš iš dėkin- 
gumo paspaudžiau jo didelę purviną ranką, nuo kurios per ištisą 
1jė trenkia oda ir batų tepalu. Ir staiga man dingtelėjo, kad gal- 
būt šį tiesiog nepadorų vizitą padarė Gotlybas, apimtas neivaus 
uolumo. Aš paklausiau, ar nebuvo jis užlipęs naktį į viršų pasi- 
klausyti prie mano durų. Jis patikino mane, jog nesikelė iš lo- 
vos, ir esu tikra jį pasakius teisybę. Tikriausiai iš tos vietos, 

kur jis miega, iki manęs atsklinda jo atodūsiai ir dejonės per ko- 
kį nors plyšį sienoje, galbūt per tą slėptuvę, kur laikau dieno- 
raštį ir pinigus. Ir ką gali žinoti, ar nesusijungia kokiu nors ne- 
matomu keliu ta kiaurymė su duobute virtuvės židinyje, kur 
Gotlybas laiko savo brangenybes — knygą ir batsiuvio instru- 
mentusė Mus su Gotlybu vienija bent jau tai, kad mes abu lyg 
žiurkės ar šikšnosparniai susisukom menkus lizdelius sienoje ir 
ten, tamsoje, slepiam savo lobius. Aš ketinau užduoti kelis su 
tuo susijusius klausimus, kai staiga iš Švarcų būsto išėjo ir es- 
planados link pasuko žmogus, kurio nė karto čia nemačiau ir 
kurio pasirodymas sukėlė man nežmonišką siaubą, nors ir nebu- 
vau visai tikra, kad neapsirinku. 

— Kas jis? — tyliai paklausiau Gotlybo. 

— Tai blogas žmogus, — sušnibždėjo Gotlybas.— Naujas plac- 
majoras. Pažiūrėk, kaip Belzebubas išrietė nugarą ir trinasi į jo 
kojas. Jie puikiai sutinka vienas su kitu! 

— Bet kaip jo pavardė? 

Gotlybas norėjo man atsakyti, bet placmajoras su geraširdiš- 
ka šypsena pasiuntė jį į virtuvę, sakydamas meiliu balsu: 

— Jaunuoli, jums reikia grįžti namo. Tėvas šaukia jus. 

Tai buvo priežastis likti su manim dviese, ir kai tik Gotlybas 
nuėjo, aš atsidūriau akis į akį su... drauguži Bepai, atspėk, su 
kuo. Priešais mane stovėjo tas mandagus ir žiaurus verbuotojas, 
kurį mes taip ne laiku sutikome Bohemijos Miško takeliuose 
prieš dvejus metus — pats ponas Mejeris. Negalėjau jo nepažin- 
ti, nors jis dar labiau sustorėjo. Tai buvo tas pats Žmogus su sa- 
vo lipšnia išvaizda, laisvomis manieromis, suktu žvilgsniu ir klas- 
tingu geraširdiškumu, su savo amžinu „„brum brum“ — lyg būtų 
grojęs triūba. Nuo karo muzikos jis perėjo prie patrankų mėsos 
tiekimo, o paskui už garbingą ir sąžiningą tarnybą buvo pakeltas 
placmajoru, arba, tikriau, kalėjimo kariniu viršininku, kas, beje, 
jam ne mažiau tinka kaip klajojančio kalėjimo viršininko parei- 
gos, kurias taip meistriškai jis ėjo anksčiau. 

— Madmuazele, — pasakė jis man prancūziškai, — aš jūsų 
nuolankus tarnas. Jūs turite pasivaikščiojimams šią mažą aikšte- 
lę! Grynas oras, erdvė, nuostabus vaizdas! Labai džiaugiuosi dėl 
jūsų. Matyt, kalėjime jums ne taip jau blogai. Ir dar tokia nuo- 
stabi diena! Tikrai, šviečiant tokiai puikiai saulei būti Špan- 
dau — vienas malonumas, brum brum! 

Šios įžūlios patyčios sukėlė man tokį pasibjaurėjimą, kad nie- 
ko neatsakiau. Nė kiek nesutrikęs jis tęsė — jau itališkai: 

— Atleiskite, kad kreipiuosi į jus kalba, kuria galbūt ne- 
šnekate. Juk jūs italė, italų dainininkė... Ar ne taip? Ir, sako, 
jūsų nuostabus balsas. O prieš jus — aistringas. melomanas. To- 
dėl norėčiau jūsų buvimą čia padaryti tokį malonų, kiek leidžia 
instrukcijos. Bet, sakykite, kur aš galėjau turėti laimės jus ma- 
tyti? Jūsų veidas man pažįstamas... Garbės žodis, pažįstamas! 

— Tikriausiai Berlyno teatre, kur dainavau šią žiemą. 

— Ne, aš buvau Silezijoj — placmajoro padėjėju Glaco tvir- 
tovėje. Laimei, tas velnias Trėnkas pabėgo, kai aš keliavau... 
noriu pasakyti — kai buvau išvažiavęs su svarbia užduotim Sak- 
sonijos pasienin. Kitaip nebūčiau gavęs paaukštinimo ir dabar 
nebūčiau čionai. O čia man labai patinka dėl to, kad arti Ber- 
lynas. Juk karininkai tvirtovėje gyvena taip nuobodžiai. Jūs ne- 
galite įsivaizduoti, madmuazele, kaip nyku toli nuo didelio mies- 
to, kažkokiam užkampy — ypač man, karštam muzikos mylėto- 
jui... Bet kurgi, po velnių, aš turėjau malonumą jus matyti? 

— Aš, pone, neprisimenu, kad kada nors būčiau turėjusi to- 
kią garbę. 

— Galbūt mačiau jus kokio nors teatro scenoje — Italijoje, 
Vienoje... Ar jūs daug keliavotet Kokiuose teatruose vaidi- 
notet 

Aš tylėjau, bet jis tęsė su jam būdingu įžūlumu: 

— Na nieko! Aš viską prisiminsiu. Apie ką gi mes kalbėjo- 
me? Taip, apie nuobodulį. Jūs irgi nuobodžiaujate? 

— Ne, pone. 

— Bet juk jūs, rodos, laikoma vienutėje. Jūsų vardas Por- 
porina? | 

— Taip, pone. 

— Taigi taigi, kalinė numeris trys. Sakykite, ar neturite no- 
ro truputį pasilinksminti? Išsiblaškyti? 

— Nė mažiausio, pone,— skubiai atsakiau, manydama, kad jis 
ketina pasiūlyti savo draugiją. 

— Kaip pageidaujate. O gaila. Čia yra dar viena kalinė, irgi 
labai išsilavinusi... ir be to, žavinga moteris, prisiekiu garbe... 
Ji, esu tikras, būtų labai patenkinta susipažinus su jumis. 

— O ar galiu sužinoti jos vardą? 

— Jos vardas Amalija. 

— Amalija? O toliau? 

— Amalija... brum brum! Tikrai nežinau. O jūs, matau, 
smalsi. Ši liga paplitusi kalėjimuose. 

Dabar gailėjausi, kad atstūmiau malonų pono Mejerio pasiū- 
lymą. Jau visai buvau praradus viltį susipažinti su paslaptingą- 
ja Amalija ir net nustojau apie tai galvojus, bet dabar manyje 
vėl pabudo užuojauta, taip pat ir noras išsklaidyti savo įtari- 
mus. Todėl pasistengiau būti meilesnė šiam bjauriam Mejeriui, ir 
greitai jis pasisiūlė supažindinti mane su kaline numeris du — 
taip jis vadino Amaliją. 

„— Jeigu toks mano režimo pažeidimas nepakenks jums, po- 
ne, ir aš galėsiu būti naudinga vargšei damai, kuri, kaip kalba- 
ma, serga iš liūdesio ir nuobodulio, tai aš... 

— Brum! Brum! Matau, jūs viską suprantat paraidžiui. Tikras 
kūdikis! Tas senas priekabių ieškotojas Švarcas prigąsdino jus 
savo instrukcija. Instrukcija! Juk tai vien regimybė. Ji reika- 

pūtė krūtinę kaip Žmogus dar nepripratęs prie tokio garbingo 
laipsnio), mes nekreipiam dėmesio į nekaltus pažeidimus. Pats 
karalius nekreiptų dėmesio, jeigu būtų mūsų vietoje. Žinote, mad- 
muazele, kai jūs ko nors panorėsite, kreipkitės tik į mane, ir 
pažadu, kad jūsų pageidavimai bus išpildyti ir niekas be reika- 
lo jūsų nevaržys. Aš atlaidus ir romus iš prigimties, tokį jau 
mane sutvėrė Dievas, o svarbiausia — mėgstu muziką... Jeigu 
jūs sutiktumėt kartais padainuoti man — sakysim, vakarais — 
aš ateisiu ir klausysiuos jūsų iš čia, ir tuomet jūs galėsite daryti 
su Manim ką panorėsite. 

— Aš pasistengsiu kuo rečiau piktnaudžiauti jūsų gerumu, 
pone Mejeri. 

— Mejeri! — sušuko placmajoras, staiga pertraukdamas savo 
„brum! brum!“, jau spėjusius išsprūsti iš jo juodų sutrūkinėjusių 
lūpų.— Kodėl jūs pavadinote mane Mejeriu? Iš kur jūs, po vel- 
nių, ištraukėte šitą pavardę — Mejeris? 

— Atleiskite, pone placmajore,— atsakiau aš, — čia kaltas ma- 
no išsiblaškymas. Kažkada turėjau dainavimo mokytoją tokia pa- 
varde, ir mintys apie jį sukasi mano galvoj visą rytą. | 

— Dainavimo mokytojas? O kuo čia dėtas aš? Vokietijoje 
daug Mejerių. Mano pavardė — Nanteilis. Savo kilme aš pran- 
cūzas. 

— O sakykite, pone karininke, ar aš galiu staiga pasirodyti 
pas šią damą? Ji nepažįsta manęs ir galbūt atsisakys mane priim- 
ti, kaip ką tik aš vos neatsisakiau sųsipažinti su ja. Kai gyveni 
vienatvėje, daraisi tokia laukinė! 

— O, kad ir koks būtų šios žavingos damos charakteris, ji 
bus laiminga galėdama su kuo nors pakalbėti — garantuoju jums. 
Norite parašyti jai keletą Žodžių? 

— Bet aš neturiu kuo rašyti. 

— Negali būti! Jūs, matyt, neturite nė skatiko? 

— Jeigu net ir turėčiau pinigų, ponas Švarcas — nepaperka- 
mas. Bet aš ir nemokėčiau papirkti. 

— Na, gerai. Šiandien vakare aš pats nuvesiu jus pas numerį 
du... bet tik po to, kai jūs ką Nors padainuosite man. 

Aš išsigandau, nusprendusi, kad Mejeris arba Nanteilis, kaip 
jis dabar save vadino, nori įeiti į mano kambarį, ir jau ketinau 
atsisakyti, bet čia jis išdėstė man savo ketinimus smulkiau. Gal- 
būt jis iš tikrųjų nesirengė nudžiuginti manęs savo vizitu, o gal 
pastebėjo mano veide siaubą ir pasišlykštėjmą. Štai ką jis pa- 
sakė: 

— Aš klausysiuos jūsų aikštelėje, kuri yra virš to bokšto, 
kur jūs gyvenate. Garsas kyla į viršų, ir aš puikiai viską girdė- 
siu. Paskui liepsiu vienai moteriai atrakinti jūsų duris ir palydėti 
jus. Manęs ten nebus. Man, ko gero, ne visai patogu stumti 
jus į nepaklusnumą, nors, brum... brum... yra visai paprastas 
būdas sausam išbristi iš vandens... Į kalinės numeris trys gal- 


157 


vą šaunama iš pistoleto, o paskui sakoma, kad ji buvo užklupta 
nusikaltimo vietoje, kai mėgino pabėgti. Na kaip? Smagi min- 
tis, a? Kalėjime neįmanoma gyventi be visokių linksmų minčių. 
Jūsų nuolankus tarnas, madmuazele Porporina. Iki vakaro. 

Nesuprasdama, kodėl šitas niekšas toks malonus, aš spėliojau 
ir šiaip, ir taip, ir jis kėlė man instinktyvų nežmonišką siaubą. 
Sunku buvo patikėti, kad toks menkas, toks ribotas žmogus ga- 
lėtų taip labai mėgti muziką ir taip stengtis, vien tik norėdamas 
manęs pasiklausyti. Nusprendžiau, jog kalinė, apie kurią kalbė- 
jomės, yra ne kas kita kaip Prūsijos princesė ir kad kara- 
liaus nurodymu mus norima suvesti, idant būtų galima slapta 
pasiklausyti mūsų ir sužinoti valstybines paslaptis, kurias, jų 
nuomone, princesė man patiki. Dabar aš lygiai taip pat bijojau 
šio pasimatymo, kaip ir troškau jo — juk visiškai nežinojau, kas 
tiesa, o kas melas tame tariamame sąmoksle, prie kurio dalyvių 
esu priskiriama. | 

Vis dėlto laikydama savo pareiga surizikuoti, idant pakelčiau 
nelaimės draugės dvasią, paskirtą valandą pradėjau dainuoti po- 
nui placmajorui. Dainavau prastai — auditorija manęs nė kiek 
neįkvėpė, o ir karšligė dar nebuvo visai praėjusi. Be to, jaučiau, 
kad Mejeris klausosi manęs tik dėl akių, o gal ir visai nesiklau- 
so. Išmušus vienuoliktą, mane suėmė kažkokia vaikiška baimė. 
Aš įsivaizdavau, kad ponas Mejeris gavo slaptą įsakymą atsikra- 
tyti manimi ir kad, vos tik aš išeisiu iš kameros, jis paleis man 
kulką į kaktą — juk pats apie tai man pranešė kaip apie linksmą 
pokštą. Kai durys atsidarė, aš visa drebėjau. Pagyvenusi moteris, 
nevalyva ir bjauri (dar nevalyvesnė ir bjauresnė už ponią Švarc), 
ženklu pasiūlė sekti paskui ją ir ėmė kopti siaurais ir stačiais 
laiptais, iškirstais sienoje. Užlipusios iki viršaus, mes atsidūrėme 
bokšto aikštelėje, esančioje per kokias trisdešimt pėdų virš tos 
esplanados, kur aš paprastai vaikščioju dieną, ir per aštuonias- 
dešimt ar šimtą pėdų virš griovio, kuris supa visą šią pastato 
dalį. Šlykščioji senė liepė man palaukti ir kažkur pradingo. Ma- 
no nerimas išsisklaidė, ir aš pajutau tokią palaimą gerdama tyrą 
orą, gėrėdamasi puikiu mėnuliu, žvalgydamasi po tokiame aukš- 
tyje atsivėrusį platų vaizdą, kad vienatvė, kurioje buvau palikta, 
daugiau manęs nebegąsdino. Didžiulė snaudžiančių vandenų ply- 
nė, kurioje skendo juodi tylūs pilies šešėliai, medžiai ir žemė, 
dūluojantys tolumoje, neaprėpiamas dangus, net šikšnosparniai, 
laisvai skraidantys tamsoje,— o, Dieve! — koks didingas ir nuo- 
stabus atrodė man pasaulis po tų dviejų mėnesių, kai regėjau tik 
plikas sienas ar siaurą dangaus skiautelę ir keletą Žvaigždžių, 
kurios matėsi iš mano kamarėlės! Tačiau gėrėjausi neilgai. Kaž- 
kieno žingsniai privertė mane atsisukti, ir visos baimės vėl už- 
gulė mane — priešais stovėjo ponas Mejeris. 

— Sinjora,— pasakė jis,— baisiai gaila, bet turiu jums pra- 
nešti, kad negalėsite pamatyti kalinės numeris du — bent jau 

šiandien. Matyt, tai gana kaprizinga dama. Vakar ji reiškė karš- 
tą norą turėti pašnekovę, o dabar, kai pasiūliau jūsų draugiją, ji 
atsakė man: „Kalinė numeris trys? Ta, kur vakarais dainuoja 
savo bokšte? O, man gerai pažįstamas šis balsas, galite nesakyti 
jos vardo. Aš be galo dėkinga, kad norėjote duoti man draugę. 
Bet geriau aš niekada nepamatysiu jokios žmogiškos būtybės, 
negu pažvelgsiu į šį niekingą padarą. Ji visų mano nelaimių kal- 
tininkė, ir, duok Dieve, kad ji atkentėtų už jas taip pat žiauriai, 
kaip atkentėjau aš už savo neatsargią draugystę“. Tokia yra 
tos damos nuomonė apie jus. Belieka sužinoti, ar ji pelnyta, ar 
ne, bet tai jau jūsų sąžinės dalykas, kaip sakoma. Man tai nerū- 
pi, ir aš pasirengęs nuvesti jus į jūsų kamerą, kai tik panorė- 
site. 

— Tučtuojau, pone,— atsakiau aš, mirtinai įžeista, kad esu 
apkaltinta išdavyste šio niekšo akyse, ir jausdama širdyje karčią 
nuoskaudą dėl tokio neteisingumo ar nedėkingumo, kuriuos pa- 
rodė mano atžvilgiu kažkuri iš dviejų Amalijų. 

— Aš jūsų neskubinu,— paprieštaravo naujai iškeptas plac- 
majoras.— Atrodo, jums malonu žiūrėti į mėnulį. Žiūrėkite, kiek 
patinka. Tai nieko nekainuoja ir niekam nekenkia. 

Buvau tokia neatsargi, kad dar minutėlę naudojausi to suk- 
čiaus malone, neįstengdama atsitraukti nuo puikiojo reginio, ku- 
riuo gėrėjausi galbūt paskutinį kartą, o Mejeris kažkodėl atro- 
dė esąs apgailėtinas liokajus, laikantis garbe vykdyti mano įsa- 
kymus. Matydamas, „ud aš rami ir abejinga, jis įgijo drąsos ir 
pabandė užmegzti pokaibdį. 

— O žincie, sinjora,—- pasakė jis, — jūs dainuojate velniškai 
-- Puikiai. okio uainavimo Aesu girdėjęs nė Italijoje, o aš lankiau- 
si Zeiiausiuose teatruose ir kiausiausi garsiausių artistų. Kur jūs 
vaidinoie: Kada pradėjote keiaui? Ar daug apvažiavote šalių? 

Apsimečiau. kad negirdžiu jo klausimų, bet jis nesumišo. 

— O ar nepasitaikė jums keliauti pėsčiai vyriškais drabu- 
žiaist — paklausė jis. 

Aš krūptelėjau ir skubiai atsakiau neigiamai. 

— Liaukitės! — tarė jis— Jūs nepageidaujate prisipažinti, 
bet aš nieko neužmirštu, ir mano atminty iškilo vienas smagus 
nuotykis. Jūs irgi negalėjote jo užmiršti. 

— Nesuprantu, pone, apie ką jūs kalbate, — paprieštaravau, 
pasitraukdama nuo bokšto ambrazūros ir ketindama leistis žemyn. 

— Minutėlę, minutėlę! — pasakė Mejeris.— Jūsų raktas mano 
kišenėje, ir be manęs jūs nepakliūsite į savo kambarį. Tad leiski- 
te, mano gražuole, pasakyti jums keletą žodžių. 

 — Nė žodžio, pone. Aš noriu grįžti į savo kamerą ir gailiuo- 
si, kad išėjau iš jos. | 

— Tik pamanykit! Nevaidinkit skaistuolės! Lyg nežinočiau 
jūsų nuotykių! Nejaugi manot, kad buvau toks kvailas ir nesu- 
pratau, kas jūs, kai su tuo juodaplaukiu šėliojot Bohemijos Miš- 
ke? Manęs neapdumsi. Jauniklį norėjau išvežti Prūsijos karaliaus 

armijai, bet mergužėlė buvo jam aiškiai per graži. Tiesa, sklin- 
da gandai, jog jūs kai kam kritot į akį ir pakliuvot čia kaip tik 
už tai, kad mėginot tuo pasipuikuoti... Ką darysi? Fortūna ne- 
pastovi, su ja beprasmiška grumtis. Jūs nukritot iš didelės aukš- 
tumos! Bet patariu nevaidinti didžiuoklės ir pasitenkinti tuo, kas 
prašyte prašosi į rankas. Aš tik nežymus tvirtovės karininkas, 
bet čia turiu didesnę valdžią negu pats karalius, kurio niekas ne- 
matė ir nebijo, nes savo įsakymus jis leidžia per daug iš toli ir 
per daug iš aukštai, kad jiems būtų paklūstama. Dabar jums aiš- 
ku, jog aš galiu apeiti instrukcijas ir sušvelninti jūsų režimą. 
Nebūkite nedėkinga, ir įsitikinsit, kad placmajoro globa Špandau 
reiškia ne mažiau negu karaliaus — Berlyne. Supratotet Nebėki- 
te, nešaūkite, nedarykite kvailysčių. Tai visiškai beprasmiška. 
Aš sakysiu ką panorėjęs, o jumis vis tiek niekas nepatikės. Bet 
užteks, visai nenoriu jūsų gąsdinti. Iš prigimties aš gailiaširdis 
ir romus. Taigi, gerokai pagalvokite, ir kai pamatysiu jus kitą 
kartą, neužmirškite, kad jūsų likimas mano rankose: galiu įmesti 
jus į kazematą ir galiu apsupti malonumais bei linksmybėmis, 
galiu numarinti badu (niekas nepareikalaus iš manęs jokios ata- 
skaitos) ir galiu surengti jums pabėgimą (niekas manęs tuo ne- 
įtars). Kartoju, gerai pagelvokite, aš jūsų neskubinu. .. 

Ir kadangi aš tylėjau baisėdamasi, kad turiu pakęsti tokį pa- 
žeminimą, šitas šlykštus subjektas pridūrė, tikriausiai manyda- 
mas, jog aš svyruoju. 

— O beje, kodėl jums nepasakius savo sprendimo tučtuojau? 
Argi reikia dvidesimt keturių valanūų suprasti, jog vienintelė 
protinga išeitis — atsakyti į padoraus, dar neseno žmogaus mei- 
lę? Aš pakankamai turtingas, kad valečiau apgyvendinti jus ki- 
toje šalyje ir daug malonesnėje pilyje negu ši bjauri tvirtovė. 

Taręs šiucs žodžius, niekšingasis verbuotojas prisiartino prie 
manęs sutrikes ir kartu įžūlus, 1r, užstojęs kelią. norėjo paimti 
man už rankos. Tvirtai nusprendusi greičiau pulti į griovį, negu 
leisti suteršti save nors mažiausia jo glamone, aš pribėgau prie 
ambrazūros. Bet tą akimirką prieš mano akis išdygo kažkokia 
figūra, ir, trokšdama nukreipti placmajoro dėmcsį nuo savęs, aš 
paskubėjau pa/cdyti jam ją. Mane tai išgelbėjo, bet, deja, vos 
nepražudė būtybės, galbūt vertesnės negu ašl 

Aukšta akmenine tvora. einančia išilgai kito griovio krašto, 
priešais esplanadą, su neįtikimu greitumu ir vikrumu bėgo ar, 
tikriau, lėkė kažkoks railžinas. Pribėgęs prie tvoros, kuri iš abie- 
jų pusių baigiasi bokštu, šitas vaiduoklis nušoko ant bokšto, esan- 
čio viename lygyje su baliustrada, stogo ir, įveikęs jos statų šlai- 
tą lengvai kaip katė, tartum ištirpo ore. 

-— Čia dabar kas? — sušuko placmajoras, užmiršęs merginin- 
ko vaidmenį ir sugrižes prie kalėjimo viršininko pareigų.— Pa- 
bėgo kažkoks kalinys! O sargybinis miega, velniai jį griebtų! 
Sargybini! — suriko jis griausmingu balsu.— Pavojus! Pavojus! 

Ir pribėgęs prie ambrazūros, kur kabo aliarmo varpas, ėmė 
skambinti juo su jėga, visiškai verta šito puikaus pragariškos 
muzikos mokytojo. Niekada nebuvau girdėjusi nieko kraupes- 
nio už šiuos šaižius, veriančius aliarmo dūžius, sudraskiusius iš- 
kilmingą nakties tylą. Tai buvo laukinis grubumo ir prievartos 
triukšmas, kuris užgožė harmoningą bangų pliuškenimą ir vėje- 
lio šlamesį. Per vieną mirksnį visas kalėjimas sujudo. Pasigirdo 
grėsmingas užtaisomų šautuvų traškėjimas — sargybiniai taikėsi 
aklai, pasirengę šauti į pirmą pasitaikiusį taikinį. Esplanada nu- 
švito raudona šviesa, kuri tuojau pat užgožė melsvus mėnesie- 
nos atšvaitus. Tai ponas Švarcas uždegė didįjį žibintą. Signalai 
sklido nuo vieno pylimo į kitą, ir aidas gailiai juos kartojo. Grei- 
tai į šią pragarišką simfoniją įsiliejo naujas garsas, iškilmingas 
ir rūstus, — patrankų dundėjimas. Aš nieko nemačiau, tačiau gir- 
dėjau viską, ir mano širdis susigniaužė iš baimės ir susijaudini- 
mo. Mejeris skubiai pasitraukė nuo manęs, bet aš net nesidžiau- 
giau savo išsigelbėjimu — aš skaudžiai priekaištavau sau, kad ne- 
tyčia, nesuprasdama, kas darosi, atkreipiau jo dėmesį į vieno iš 
nelaimingųjų kalinių pabėgimą. Sustingusi iš siaubo laukiau 
atomazgos, krūpčiodama nuo kiekvieno šūvio ir visą laiką drebė- 
dama, kad štai išgirsiu sužeisto bėglio riksmą, skelbiantį apie 
katastrofą. | 

Visa tai tęsėsi daugiau kaip valandą, bet, dėkui Dievui, kol 
kas bėglys nebuvo nei užkluptas, nei pagautas. Kad įsitikinčiau 
tuo, nusileidau į esplanadą ir priėjau prie Švarcų. Vyras su žmo- 
na ir patys buvo taip susijaudinę ir išsigandę, jog net nenustebo 
pamatę mane ne savo kameroje vidury nakties. Galbūt jie buvo 
susimokę su Mejeriu ir žinojo apie mano vakarinį pasivaikščio- 
jimą. Apibėgę visas kameras lyg išprotėję ir įsitikinę, jog visi 
jiems patikėti kaliniai savo vietose, Švarcai kiek nusiramino, 
bet ir jis, ir jo Žmona negalėjo atsipeikėti nuo sielvartingo ap- 
stulbimo, tartum žmogaus išsigelbėjimas, jų akimis, būtų didžiau- 
sia Visuomeninė ir asmeninė nelaimė, baisus pasikėsinimas į dan- 
gaus teisingumą. Kiti prižiūrėtojai ir kareiviai, lyg be galvų 
lakstę pirmyn atgal, keikėsi tarp savęs frazėmis, kurios liudijo 
apie tokį patį nusiminimą, netgi siaubą: matyt, mėginimas pa- 
bėgti jų akimis buvo pats didžiausias nusikaltimas. O gailestin- 
gasis Dieve! Kokie atstumiantys pasirodė man visi šie samdi- 
niai, taip stropiai vykdę savo barbarišką darbą — atimti iš kitų 
žmonių švenčiausiąją laisvės teisę! Bet, matyt, aukščiausiasis tei- 
singumas nusprendė paskirti mano sargams bausmę kitiems pa- 
gąsdinti. Ponia Švarc, kuri kažko minutėlę užbėgo į savo irštvą, 
staiga išlėkė lauk veriamai šaukdama: 

— Gotlybai! Gotlybai! — springdama klykė ji.— Palaukit! Ne- 
šaudykit, nežudykite mano sūnaus! Tai jis, aš tikra, kad tai jis! 

Iš neaiškaus ponų Švarcų šūkčiojimo supratau, kad Gotlybas 
dingo — jo nebuvo nei lovoje, nei kambaryje — ir kad jam, ma- 

tyt, atsinaujino sena liga — vaikščioti stogais. Gotlybas buvo lu- 
Natikas! 

Kai tik ši žinia pasklido tvirtovėje, susijaudinimas po truputį 
atslūgo. Sargai per tą laiką jau apėjo savo valdas ir įsitikino, kad 
visi kaliniai savo vietose. Sargybiniai ramiai grįžo į postus. Ka- 
rininkai buvo labai patenkinti atomazga, kareiviai juokėsi iš sa- 
vo nerimo, ponia Švarc nesitverdama baime apžiūrinėjo visus 
kampus, 0 jos vyras liūdnai mėgino ką nors įžiūrėti griovyje, 
būgštaudamas, ar neįkrito ten vargšas Gotlybas: juk patrankų 
dundėjinias ir šautuvų salvės galėjo staiga jį išbudinti kokioje 
nors pavojingoje vietoje. Ko gero, dabar buvo pats tinkamiau- 
sias momentas pabėgti man pačiai: tikriausiai visos durys buvo 
nerakintos, 0 sargai išsivaikščioję. Tačiau aš ilgai negalvojau 
apie tai, nes rūpinausi, kaip surasti vargšą ligonį, parodžiusį 
man tiek užuojautos. 

Tuo tarpu ponas Švarcas, nickad galutinai nepametantis gal- 
vos, pastebėjo, kad jau švinta, ir įsakė man grįžti į kamerą, nes 
aš, laisvai vaikštinėdama po tvirtovę nenustatytu laiku, pažei- 
džiu instrukciją. Jis palydėjo mane, kad užrakintų duris, bet 
pirma, ką aš pamačiau įėjusį į kambarį, buvo Gotlybas, kuo ra- 
mMiausiai Miegantis mano krėsle. Tikriausiai, savo laimei, jis atsi- 
dūrė čia dar neįsibėgėjus įvykiams, o gal jo miegas buvo toks 
kietas, o kojos tokios greitos ir vikrios, kad jam pavyko išvengti 
visų pavojų. Aš patariau Švarcui nežadinti sūnaus ir pažadėjau 
prižiūrėti jį, kol jo motina sužinos džiaugsmingą naujieną. 

Likusi viena su Gotlybu;, aš švelniai uždėjau ranką jam ant 
peties ir ėmiau tyliai jį klausinėti. Girdėjau, kad lunatikai bend- 
drauja su tais, prie kurių prisirišę, ir gali Visai suprantamai atsa- 
kyti į jų klausimus. Mano mėginimas pavyko. 

—-Gotlybai, — pasakiau aš,— kur tu buvai šią naktį? 

— Naktį? — nustebo jis.— Argi jau naktis? O man pasiro- 
dė, kad virš stogų spindėjo saulė. 

— Vadinasi, tu buvai ant stogų? 

— Na žinoma. Liepsnelė, šis gerasis angelėlis, pašaukė mane 
pro langą, aš nuskridau drauge su ja į dangų, mes buvom aukš- 
tai, netoli pačių žvaigždžių, beveik ten, kur gyvena angelai. Tie- 
sa, kai mes pradėjom skristi, susitikom Belzebubą. Jis bėgiojo 
stogais ir parapetais, kad pagautų mus, bet jis gi nemoka skrai- 
dyti. Dievas paskyrė jam ilgą bausmę: jis mato, kaip skraido an- 
gelai ir paukščiai, bet pasiekti jų negali. 

— O paskraidęs debesyse tu vis dėlto vėl nusileidai čionai? 

— Liepsnelė pasakė: ,„Aplankykime mano seserį — ji serga“. 
Ir mcs nusileidome pas tave, į tavo kamarėlę. 

— Vadinasi, tu gali įeiti pas mane, Gotlybai? 

— Žinoma. Aš ne kartą ateidavau ir sėdėdavau prie tavęs 
naktį, kai tu sirgai. Liepsnelė pagrobia raktą iš po motinos pa- 
galvės. ir kad ir kaip Belzebubas stengiasi, jam nepasiseka jos 

pažadinti, nes angelas būna užmigdęs ją skraidydamas virš gal- 
vos. 

— Kas gi išmokė tave taip gerai skirti angelus nuo demonų? 

— Mano mokytojas! — atsakė lunatikas su Naivia, vaikiška 
ir entuziastinga šypsena. 

— O kas gį jis — tavo mokytojas? — paklausiau aš. 

— Pirmiausia Dievas, o paskui... Didysis batsiuvys. 

— O kuo vardu tas Didysis batsiuvys? 

— O, tai garbingas vardas| Bet, matai, jo negalima sakyti. 
Mano motina nežino jo. Ji nežino, kad židinio skylėj aš turiu 
pasislėpęs dvi knygas. Vienos iš jų aš neskaitau, o kitą stropiai 
studijuoju jau ketverius metus. Tai mano dvasios penas, dvasios 
gyvenimas, tiesos knyga, išsigelbėjimas ir mano sielos šviesa. 

— Kas gi parašė šią knygą? 

— Jis, batsiuvys iš Gorlico, Jakobas Bėmė. 

Ir štai aš vėl savo kameroje po kelių valandų sąlygiškos lais- 
vės, labai slogios ir labai nerimastingos. Ne, nenoriu išeiti iš čia 
tokia kaina! O juk galbūt man pasiseks pabėgti... Dabar, kai 
esu čia niekšo valdžioje, kai man gresia pavojai, baisesni už mir- 
tį, už amžiną kančią, aš nuolat galvoju apie tai ir galbūt man 
pasiseks! Sakoma, kad stipri valia įveikia viską. Dieve, apsau- 
gok mane! 

Gegužės 5-ta. Po visų šitų įvykių gyvenu gana ramiai. Dabar 
kiekvieną dieną, praleistą be pavojų, aš laikau laime ir dėkoju 
už ją Dievui, kaip normaliame gyvenime žmonės dėkoja už me- 
tus, praėjusius be nelaimių. Taip, reikia patirti sielvartą, kad at- 
sikratytume nedėkingos apatijos, kurios apimti nuolat gyvename. 
Dabar aš priekaištauju sau, kad praleidau tiek nuostabių savo ne- 
rūpestingos jaunystės dienų nevertindama jų ir negarbindama 
Apvaizdos. Aš nepakankamai dažnai primindavau sau tais lai- 
kais, kad nesu verta savo laimės tr, matyt, iš dalies tuo pelniau 
savo nelaimes, kurios užgriuvo mane dabar. 

Daugiau nemačiau šlykščiojo verbuotojo. Dabar aš dar labiau 
bijau jo negu tada, ant Vltavos krantų, kur jis man atrodė esąs 
žmogėdra, ryjanti vaikus. Dabar jis dar baisesnis ir pavojinges- 
nis persekiotojas. Kai galvoju apie bjaurias šio niekšo pretenzi- 
jas, apie jo valdžią man, apie tai, kaip lengva jam patekti pas 
mane naktį, tiesiog mirštu iš gėdos ir nevilties... Juk Švarcai, 
tie nuolankūs ir savanaudžiai gyvuliai, galbūt nepanorės apginti 
manęs nuo jo... Žvelgiu į negailestingus grotų virbus, kurie ne- 
leis man iššokti pro langą. Aš negaliu gauti nuodų, neturiu net 
peilio, kurį galėčiau įsmeigti sau į krūtinę... Ir vis dėlto esama 
priežasčių turėti viltį ir tikėtis, ir aš mėgstu apie jas galvoti, kad 
nepasiduočiau jėgas atimančiai baimei. Pirmiausia Švarcas ne- 
mėgsta placmajoro, nes tas, be abejo, spėja pirmasis patenkinti 
kalinių norus ir prašymus ir pelnosi parduodamas jiems truputį 
gryno oro, saulės spindulį, papildomą gabalėlį duonos ir kitų ka- 

lėjimo gėrybių, o tai daro didelį nuostolį Švarcui, manančiam, 
jog tai jo monopolija. Paskui Švarcas ir ypač jo žmona pradėjo 
jausti man didesnį draugiškumą dėl to, kad prie manęs prisirišo 
Gotlybas ir dar todėl, kad, jų nuomone, aš darau teigiamą įtaką 
jo protui. Jeigu man grės pavojus, jie galbūt ir nepadės man 
patys, bet blogiausiu atveju aš galėsiu per juos perduoti skundą 
tvirtovės komendantui; tą vienintelį kartą, kai mačiau šį žmo- 
gų, jis pasirodė man geras ir turintis užuojautos... Beje, Gotly- 
bas irgi galės padaryti man šią paslaugą, ir, nieko jam neaiškin- 
dama, aš dėl viso pikto susitariau su juo. Jis mielai perduos ma- 
no laišką — aš jau parašiau jį. Bet nenoriu prašyti pagalbos iki 
paskutinės minutės: juk jeigu mano priešas liausis kankinęs ma- 
ne, tai galės pasakyti, kad jo deklaracija tiesiog pokštas, kurį aš 
per kvailumą priėmiau už tikrą pinigą. Šiaip ar taip, bet dabar 
aš miegu labai jautriai ir stengiuosi sustiprinti savo fizines jėgas, 
kad galėčiau apsiginti, jeigu reikės. Aš kiloiu kėdes, prisitrau- 
kiu rankomis prie geležinių grotų skersinių, daužau kumščiais 
sienas. Jeigu kas n0Is pamatytų mane šitaip lavinantis, pamany- 
tų, įog išėjau iš proto arba galutinai praradau viltį. Vis dėlto aš 
darau tuos pratimus, nors ir liūdėdama, tačiau su didžiausiu šal- 
takraujiškumu ir pastebėjau, kad esu kur kas stipresnė, negu ma- 
niau. Gyvendami paprastą nerūpestingą gyvenimą, mes nesido- 
mime, ar sugebame apsiginti, mes tiesiog to nežinom. Pasijutusi 
stipri, aš tapau drąsesnė, ir mano pasikliovimas Dievu didėja to- 
dėl, kad pati stengiuosi padėti jam save globoti. Aš dažnai pri- 
simenu nuostabias eilutes, kurias Porpora kažkada perskaitė Ve- 
necijoje, išbrėžtas ant sienos viename inkvizicijos kazemate: 


Di che mi fido, mi guarda Iddio, 
Di che non mi fido, mi guardero ci.! 

Esu laimingesnė už kankinį, parašiusį šį niūrų prisipažinimą, 
galiu besąlygiškai pasitikėti bent jau tyru egzaltuotojo Gotly- 
bo atsidavimu. Mėnulio ligos priepuoliai daugiau jam nesikarto- 
ja, o ir motina nuo to laiko rūpestingai prižiūri jį. Dieną jis at- 
eina pasikalbėti su manim į mano kamarėlę. Po susitikimo su 
Mejeriu ant tvirtovės pylimo aš neinu pasivaikščioti. 

Gotlybas atskleidė man savo religines pažiūras. Jos pasirodė 
labai patrauklios, bet daug kuo keistos, ir aš panorau perskai- 
tyti teologinį Bėmės traktatą, kad suprasčiau, ką būtent Gotly- 
bas — o jis, be abejo, buvo Bėmės pasekėjas — pridėjo nuo sa- 
vęs prie įkvėptų garsiojo batsiuvio fantazijų. Gotlybas atnešė 
man šią brangią knygą, ir aš savo atsakomybe įsigilinau į ją. 
Dabar man aišku, kodėl šis veikalas sutrikdė naivų Gotlybo pro- 
tą, paraidžiui supratusį šio mistiko, kuris pats buvo truputį be- 
protis, tikėjimo simbolius. Nežinau, ar teisingai juos supratau 


' Apsaugok mane, Viešpatie, nuo tų, kuriais tikiu, 
Nuo tu, kuriais netikiu, apsisaugosiu pats (it.). 

aš, ir galbūt negalėčiau išsamiai jų paaiškinti, bet, man rodos, 
juose esamą kilnaus religinio praregėjimo blyksnių ir didingo 
poetiškumo. Ypač mane sujaudino Bėmės samprotavimai apie 
velnią: „„Susirėmęs su Liuciferiu, Dievas nesunaikino jo. Aklas 
žmogau, tu nesupranti kodėl. Todėl, kad kovėsi Dievas su Die- 
vu. Tai buvo dieviškojo prado vieno poliaus mūšis su kitu“. At- 
menu, kad Albertas beveik taip pat aiškino žemišką ir praeinan- 
čią blogio valdžią, ir Ryzenburgo kapelionas su siaubu klausėsi 
jo, laikydamas šią teoriją manicheizmu. Albertas manė, kad mū- 
sų krikščioniškas mokymas yra dar didesnis ir dar prietaringes- 
nis manicheizmas negu jo paties, nes pripažįsta, kad blogis am- 
žinas, o Albertas laiko esant galimą blogio dvasios išteisinimą, 
tai yra atsivertimą ir susitaikymą. Blogis, Alberto nuomone, tik 
suklydimas, ir vieną dieną dieviška šviesa turi išsklaidyti šią 
klaidą ir nutraukti blogio egzistavimą. Prisipažįstu, mano bičiu- 
liai, net jeigu jums pasirodys, kad aš eretikė, bet šita bausmė 
šėtonui, pasmerkianti jį amžinai skleisti blogį, mylėti blogį ir 
nematyti tiesos, man atrodė ir vis dar tebeatrodo kažkuo nedora. 

Žodžiu, Jokūbas Bėmė, matyt, yra milenarijų pasekėjas, tai 
yra pripažįsta idėją, kad teisuoliai prisikels ir drauge su Kristum 
patirs tūkstančius metų nepaprastos laimės ir aukščiausios išmin- 
ties kažkokioje naujoje žemėje, kuri iškils ant senosios griuvė- 
sių. Tada prasidės visiškas sielų susijungimas su Dievu ir amži- 
nas atpildas, dar tobulesnis, negu žada milenarijai. Aš gerai pri- 
simenu, kaip šį simbolį aiškino Albertas, pasakodamas man apie 
audringą savo senosios Čekijos istoriją ir brangius jo širdžiai ta- 
boritus, kurie buvo sklidini šio tikėjimo, atėjusio iš pirmųjų 
krikščionybės metų. Albertas laikėsi jų pažiūrų, tačiau suprato 
jas ne taip paraidžiui ir nekalbėjo taip tiksliai nei apie prisikėli- 
mo laiką, nei apie naujojo pasaulio amžių. Tačiau jis nujautė ir 
pranašiškai numatė greitą Žmonių visuomenės žūtį, po kurios at- 
eis dieviško atsinaujinimo era. Albertas neabejojo, kad jo siela, 
ištrūkusi iš trumpalaikio mirties glėbio, pradės šioje žemėje nau- 
jus persikūnijimus, o paskui bus pašaukta priimti Apvaizdos 
siunčiamą atpildą ir tas dienas, tai rūsčias, tai pilnas laimės, ku- 
rios pažadėtos žmonių giminei už jos pastangas. Šis taurus tikė- 
jimas, atrodęs toks siaubingas Ryzenburgo gyventojams, o man 
pačiai iš pradžių — toks naujas ir keistas, įsiskverbė į mane ir 
aš laikau jį visų laikų ir visų tautų tikėjimu. Nepaisant Katalikų 
bažnyčios pastangų nuslopinti šį tikėjimą, nepaisant nesugebėji- 
mo išaiškinti jį ir išvalyti iš jo viską, kas materialu ir prietarin- 
ga, vis dėlto jis patraukė ir uždegė daug pamaldžių ir karštų 
širdžių. Kalbama, kad jo laikėsi ir garsūs šventieji. Dėl to ir aš 
laikausi jo negraužiama sąžinės ir be baimės — juk idėja, ku- 
ria tikėjo Albertas, negali būti nekilni. Be to, ji traukia mane, 
ji nutvieskia rojaus poezija mano supratimą apie mirtį ir tas 
kančias, kurios, be abejo, ją priartins. Šitas Jokūbas Bėmė pa- 
traukė mano širdį. O jo pasekėjas, tas, kur sėdi nešvarioje Švar- 

Cų virtuvėje ir, pagautas nuostabių vizijų, atsiduoda didingoms 
svajonėms, kai tuo tarpu jo tėvai verda valgį, prekiauja, darosi 
vis bukesni, atrodo man tyras ir graudus su savo knyga, kurią 
išmoko atmintinai, — tiesa, ne viską suprasdamas, — ir su nepabai- 
giamu batu, kurio ėmėsi, kad jo gyvenimas būtų panašus į mo- 
kytojo. Vargše Gotlybai su ligotu kūnu ir siela, bet naivus, nuo- 
širdus ir nekaltas angele, tikriausiai tau lemta užsimušti, nukri- 
tus nuo aukšto tvirtovės pylimo, kai manysi, jog skrendi į dangų, 
arba numirti nuo apnikusių negalavimų! Tu nugyvensi savo 
gyvenimą kaip nepripažintas šventasis, lyg išvarytas angelas, 
taip ir nesupratęs, kas yra blogis, neparagavęs laimės, netgi ne- 
pajutęs saulės spindulių šilumos, nes tu jauti mistinę saulę, nu- 
šviečiančią tavo mintis! Niekas nesužinos, nepagailės ir neįver- 
tins tavęs pagal nuopelnus! Aš, vien tik aš atskleidžiau tavo ap- 
mąstymų paslaptį, viena aš tesuprantu tavo puikią svajonę ir 
galėčiau rasti savyje jėgų realizuoti ją savo gyvenime, bet ir aš 
mirsiu pačiam jaunystės žydėjime, kaip ir tu nieko nenuveiku- 
si, nepatyrusi gyvenimo .džiaugsmų. Sienų, kurios slepia ir ryja 
mus abu, plyšiuose auga skurdūs, menki augalėliai. Juos laužo 
vėjas, jie nemato saulės šviesos, jie išdžiūsta čia, nepražydę ir 
nesubrandinę vaisių. Ir vis dėlto jie vėl atgimsta. Bet tai jau ki- 
tos sėklos — jas užneša jūros vėjas ir jos bando gyventi ir su- 
dygti ant ankstesniųjų liekanų. Ar ne taip gyvalioja kaliniai, ar 
ne taip vėl pripildomi kalėjimai. 

Bet argi ne keista, jog čia šalia manęs atsirado įkvėptas žmo- 
gus — menkesnio lygio negu Albertas, bet kaip ir jis išpažįstan- 
tis slaptą religiją, niekinamą, persekiojamą, išjuokiamą? Gotly- 
bas tikina, kad jo šalyje daug Bėmės pasekėjų, kad daugelis bat- 
siuvių atvirai išpažįsta šitą mokymą, kad jo pagrindai nuo 
neatmenamų laikų įsišakniję Žmonių sielose, skleidžiami daugybės 
nežinomų filosofų ir pranašų, kurie kažkada uždegė Čekiją, ir 
kad šita šventa ugnis ir dabar žerplėja po pelenais visoje Vokie- 
tijoje. Iš tikrųjų aš prisimenu, kaip Albertas pasakojo man apie 
įkvėptus batsiuvius — husitus, apie jų drasias pranašystes ir rus- 
čius žygdarbius Jano Žižkos laikais. Pats Jokūbo Bėmės vardas 
liudija apie jo šlovingą kalbą. Nežinau, kas vyksta mąstančiuo- 
se daug iškentėjusios Vokietijos protuose. Audringas ir pakri- 
kęs gyvenimas atitraukė mane nuo tokių stebėjimų. Bet net jei 
Gotlybas ir Zdenka yra patys kukliausi adeptai tos paslaptingos 
religijos, kurią Albertas slėpė širdyje kaip brangų talismaną, — 
vis dėlto jaučiu, jog jų religija priklauso ir man, nes ji skelbia 
būsimą visų žmonių lygybę ir būsimą Dievo teisingumo ir gailes- 
tingumo pergalę. Taip — aš privalau tikėti Dievo karalyste, apie 
kurią paskelbė žmonėms Kristus. Aš turiu tikėti, kad grius šitos 
nuodėmingos imperijos ir sąjungos, idant galėčiau neabejoti 
Apvaizda, pasiuntusia mane čia! 

Apie kalinę numeris du — jokių žinių. Jeigu tik žodžiai, ku- 
riuos man perdavė Mejeris ne begėdiškas melas, tai ji — Prūsi- 

jos princesė Amalija ir ji kaltina mane išdavyste. Tegul atleidžia 
jai Diėvas, kad suabejojo manimi, — juk aš ja nesuabejojau, 
nors ji buvo apkaltinta tuo pačiu. Daugiau nemėginsiu jos pama- 
tyti. Bandydama pasiteisinti, galėčiau vėl pakenkti jai, kaip jau 
pakenkiau pati to nežinodama. 


Mano ištikimoji liepsnelė neužmiršta manęs. Pamačiusi mano 
kambaryje Gotlybą be katino, ji susidraugavo su juo, ir vargšas 
Gotlybas galvos neteko iš džiaugsmo ir išdidumo. Jis vadina ją 
ponia liepsnele ir nedrįsta sakyti jai „tu“. Lesindamas paukštelį, 
jis visas dreba iš giliausios pagarbos. Tuščiai įtikinėju jį, kad 
tai pati paprasčiausia liepsnelė, jis vis tiek yra tikras, jog čia 
dangaus dvasia, pasivertusi paukšteliu. Norėdama išblaškyti jį, 
aš po truputį mokau jį muzikos, ir jis tikrai turi muzikinių ga- 
bumų. Švarcai sužavėti mano rūpestingumu, jie norėjo pastatyti 
viename iš savo kambarių spinetą, kad galėčiau dirbti su jų sū- 
numi ir lavinčiaus pati. Bet nesiryžtu priimti šio pasiūlymo, nors 
prieš kelias dienas jis būtų taip mane nudžiuginęs. Dabar ne- 
drįstu dainuoti net savo kamarėlėje — taip bijau atkreipti dė- 
mesį to storžievio melomano, triūbos eksprofesoriaus, tegu nu- 
baudžia jį Dievas! 

Gegužės 10-ta. Jau seniai svarstau, kas atsitiko tiems nežino- 
miems draugams, tiems stebuklingiems globėjams, kurie ketino 
įsikišti į mano reikalus ir apie kuriuos man kažkada pranešė 
grafas de Sen Žermenas. Matyt, jie pranešė apie save tik tam, 
kad pagreitintų nelaimes, kuriomis man grėsė karaliaus palan- 
kumas. Jeigu tai dalyviai to paties sąmokslo, kurio nare laikoma 
ir aš, tai jie visi arba išvaikyti, arba sutriuškinti tuo pačiu laiku 
kaip ir aš, arba paliko mane, kai atsisakiau pabėgti iš Budenbro- 
ko nagų tą dieną, kai mane vežė iš Berlyno į Špandau. Tai štai! 
Jie vėl pasirodė ir savo tarpininku pasirinko Gotlybą. Drąsuo- 
liai! Kad tik jie neužtrauktų ant vargšo jaunuolio galvos tokių 
pat bėdų, kaip užtraukė ant manosios! 

Šiandien rytą Gotlybas slapta perdavė man tokio turinio laiš- 
kelį: 

„Mes ruošiame tavo išlaisvinimą — šis laikas artėja. Bet tau 
gresia naujas pavojus, kuris truputį sulėtins mūsų veiksmus. Kol 
neįspėsime tavęs ir nepateiksime smulkių nurodymų, saugokis 
kiekvieno, kas kurstys tave bėgti. Tave norima įvilioti į spąstus. 
Būk atsargi ir lik tokia pat stipri kaip iki šiol. 

Tavo broliai 
Nematomieji“ 


Šis raštelis nukrito- šiandien prie Gotlybo kojų, kai jis ėjo 
vienu iš kalėjimo kiemų. Gotlybas tvirtai įsitikinęs, esą jis Nnu- 
krito iš dangaus ir kad čia neapsieita be liepsnelės. Stengdamasi 
per daug neprieštarauti jo fantazijoms, aš vis dėlto ėmiau jį ka- 
mantinėti ir sužinojau keistų dalykų, galbūt ir ne visai neįma- 

nomų. Į mano klausimą, ar jis žino, kas tokie Nematomieji, at- 
sakė: 

— Šito niekas nežino, nors visi ir apsimeta žiną. 

— Kaip, Gotlybai, vadinasi, tu girdėjai apie tuos, kuriuos 
taip vadina? 

— Kai aš mokiausi pas vyriausiąjį miesto batsiuvį, apie juos 
buvo daug kalbama. 

— Štai kaip! Vadinasi, žmonės apie juos žino? 

— Taip, bet iš visų pokalbių, kuriuos girdėjau, tik šį vertėjo 
išgirsti ir įsiminti. Vienas vargšas darbininkas, mūsų draugas, 
tain smarkiai susižeidė ranką, kad jam norėjo ją nupjauti. Jis bu- 
vo vienintelis didelės šeimos maitintojas ir iki to atsitikimo padė- 
jo jai su dideliu ryžtu ir meile. Vieną kartą jis užėjo aplankyti 
mūsų su aprišta ranka ir, žiūrėdamas, kaip dirbame, liūdnai pasa- 
kė: „Kokie jūs laimingi, turite sveikas rankas! O man jau, ma- 
tyt, reikės gultis į ligoninę. Ir sena motina turės elgetauti, kad 
mano maži broliai ir seserys nenumirtų iš bado“. Tada buvo nu- 
spręsta sumesti jam pinigų, bet mes visi buvome tokie vargšai, 
ir aš pats, turtingų tėvų sūnus, teturėjau tik skatikus, jog surin- 
kom per mažai, idant iš tikrųjų galėtume padėti draugui. Iškratę 
kišenes, visi ėmė galvoti, kaip ištraukti Francą iš bėdos. Bet nie- 
kas nieko nesugalvojo — juk Francas jau beldėsi į visas duris ir 
visur jį pavijo. Buvo kalbama, kad karalius labai turtingas, 
kad tėvas jam palikęs daug aukso. Bet buvo kalbama ir tai, kad 
jis leidžia pinigus kareiviams aprengti, o kadangi tuo metu vy- 
ko karas, visi bijojo vargo, paprasta liaudis skurdo ir geri žmo- 
nės negalėjo pagelbėti Francui tiek, kiek reikėjo. Na, o blo- 
gi žmonės niekad neduoda kitam nė skatiko. Ir staiga vienas 
vyrukas iš mūsų dirbtuvės sako Francui: „Jau aš tai tavo vieto- 
je žinočiau, ką daryti! Bet tau, ko gero, neužteks drąsos“.— 
„Drąsos man užteks,— atsakė Francas.— Ką gi reikia daryti?“ — 
„Reikia kreiptis į Nematomuosius“. Francas, matyt, suprato, apie 
ką kalbama, nes be ūpo palingavo galva ir nieko neatsakė. Kai 
kurie jaunuoliai, aš irgi, nežinojome, ką tai reiškia, ir paprašėme 
paaiškinti. Mums atsakė iš visų pusių: „Kaip, jūs nieko nežino- 
te apie Nematomuosius? Na, jūs tiesiog vaikai! Nematomieji — 
tai žmonės, kurių niekas nemato, bet kurie nuolat veikia. Jie daro 
daug gero ir daug blogo. Niekas nežino, kur jie gyvena, bet jų yra 
visur, visose keturiose pasaulio šalyse. Daugelį keliautojų jie nu- 
žudo, o daugelį kitų išgelbsti nuo plėšikų — priklauso nuo to, ką 
jie laiko vertais bausmės, o ką — apgynimo. Jie — visokių suki- 
limų kurstytojai, jie gali lankytis bet kurio valdovo rūmuose, 
tvarko visus reikalus, sprendžia karo ir taikos klausimus, išper- 
ka belaisvius, palengvina nelaimingųjų dalią, baudžia niekšus, 
priverčia karalius drebėti savo sostuose, žodžiu — nuo jų pri- 
klauso visos šio pasaulio laimės ir nelaimės. Galbūt jie daro 
daug klaidų, bet, sako, jų ketinimai visuomet geri: O, beje, kas 

žino — gal tai, kas šiandien laikoma nelaime, rytoj pasirodys lai- 
mė?“ 

— Mes klausėmės viso to nustebę ir susižavėję, — tęsė Got- 
lybas.— Pamažu aš sužinojau gana daug ir dabar galiu jums pa- 
sakyti, ką mano apie Nematomuosius darbo žmonės ir nemokyta 
paprasta liaudis. Vieni kalba, kad tai blogi žmonės, kad jie parsi- 
davė velniui, už ką tas ir suteikė jiems savo galybę, mokėjimą 
sužinoti paslaptis, sugundyti žmones turtais ir garbe, gabumą 
atspėti ateitį, galią padaryti auksą, gydyti ligonius, grąžinti jau- 
nystę seniems, atgaivinti numirėlius, ištraukti gyvuosius iš mir- 
ties glėbio,— juk tai jie atrado filosofinį akmenį ir gyvybės elik- 
syrą. Kiti, priešingai, įsitikinę, jog Nematomieji — dievobaimingi 
ir geri žmonės, kurie sujungė savo turtus, idant padėtų nelai- 
mingiesiems, susitarė keršyti už neteisybes ir atlyginti už do- 
rybingumą. Mūsų dirbtuvėje užsimezgė pokalbis, ir kiekvienas 
pasakė savo nuomonę. „Tai senas tamplierių ordinas“,— pareiš- 
kė vienas. „„Dabar juos vadina frankmasonais'“,— paprieštaravo | 
kitas. „Tai Cincendorfo henhuteriai, kitaip — Moravijos broliai, 
buvę Sąjungos broliai, buvę Taboro kalno našlaičiai, — kalbėjo 
trečiasis.— Žodžiu, tai senoji Čekija, kuri vis dar nepalūžo ir 
slapta kelia grėsmę visoms Europos valstybėms, nes nori jas vi- 
sas paversti respublikom.“ | 

O kai kas tikino, jog tie Nematomieji — tiesiog saujelė bur- 
tininkų, kurie yra Paracelso, Bėmės, Svedenborgo, o dabar ir 
Srepfero — kavinės šeimininko (keistas sugretinimas!) mokiniai 
ir pasekėjai ir kad šie Žmonės, pasitelkę į pagalbą visokias pra- 
gariškas priemones, nori užgrobti pasaulį ir nuversti monarchi- 
jas. Daugelis vieningai manė, kad tai femgerichto, kuris niekada 
nebuvo paleistas Vokietijoje, nariai, ir dabar, daug amžių dar- 
bavęsi slaptai, pradeda išdidžiai kelti galvą ir demonstruoti sa- 
vo geležinę ranką, ugninį kalaviją ir tvirtą kaip deimantas tei- 
singumą. 

Francas vis nesiryžo kreiptis į juos. Juk jeigu priimsi jų ge- 
radarybes, sakė jis, tai jau visą gyvenimą, ir žemišką, ir pomir- 
tinį, būsi įsipareigojęs jiems, rizikuedamas amžinąja palaima ir 
stumdamas į pavojų artimuosius. Vis dėlto vargas pasirodė stip- 
resnis už būgštavimus. Vienas iš mūsų draugų, tas pats, kuris da- 
vė jam tą patarimą ir kuris, kaip visi manė, buvo Nematomųjų 
draugijos narys, nors ir neigė tai, slapta pamokė Francą, kaip 
duoti „nelaimės signalą“. Mes taip ir nesužinojome, koks tai 
signalas. Vieni sako, esą Francas krauju parašė ant savo durų 
kažkokį kabalistinį ženklą. Kiti — kad vidurnaktį atėjo į ke- 
turių kelių kryžkelę ir ten, ant kalnelio, kryžiaus papėdėje, pa- 
matė juodą raitelį. O kai kurie kalbėjo, kad jis tiesiog parašė 
laišką ir įmetė jį į seno gluosnio drevę prie kapinių vartų. Tik- 
rai težinoma viena — jam buvo pagelbėta, jo šeima sulaukė, kol 
jis pasveiks, neprašydama išmaldos, jis galėjo kreiptis į gerą chi- 

rurgą, kuris išgydė jam ranką. Apie Nematomuosius jis niekad 
neprasitaria nė žodžio, nebent meldžiasi už juos visą savo gyve- 
nimą. Štai taip, mano sesuo, aš pirmą kartą sužinojau, kad esa- 
ma šių keistų ir gailestingų žmonių. 

— Bet tu juk labiau apsišvietęs negu tavo draugai iš dirbtu- 
vės, — tariau aš Goilybui,— sakyk, ką tu pats manai apie Nema- 
tomuosius. Kas jie tokie? Sektantai, šarlatanai ar sąmokslinin- 
kai? 

Bet Gotlybą, kuris iki tol kalbėjo labai protingai, staiga ap- 
ėmė jam būdingas išsiblaškymas, jis susipainiojo, ir man pavyko 
ištraukti tik tai, kad šios būtybės iš tikrųjų nematomos, nepalie- 
čiamos ir, kaip Dievas bei angelai, gali bendrauti su žmonėmis 
tik kuo nors pasivertusios. | 

— Artėja pasaulio pabaiga, — pasakė Gotlybas, — tai akivaizdu. 
Pasirodė aiškūs ženklai. Gimė antikristas. Kai kas tvirtina, jog 
jis yra Prūsijoje ir jo vardas Volteras. Bct aš nepažįstu to Vol- 
tero ir, galimas daiktas, tai ne jis. Juo labiau kad jo vardas pra- 
sideda raide V, o ne W. O juk. vardas, kurį turės antikristas, 
būdamas tarp žmonių, prasidės raide W ir bus vokiškas '. Kol 
prasidės didieji stebuklai, įvyksiantys mūsų šimtmetyje, Dievas 
niekur nesikiš atvirai. Dievas, kuris yra „amžinas tylėjimas“ *, 
leidžia gimti tarp mūsų aukštesnės rūšies būtybėms, slaptoms 
jėgoms, tarnaujančioms ir gėriui, ir blogiui, tai angelai bei de- 
monai. Demonai skirti išmėginti teisuoliams, angelai — tam, kad 
padėtų jų triumfui. Didžioji šių dviejų pradų kova jau įsiplieskė. 
Pykčio karalius, paklydimų ir ncmokšiškumo tėvas ginasi, bet 
veltui. Arkangelai įtempė mokslo ir tiesos lanką. Jų strėlės pra- 
mušė Šėtono šarvus. Šėtonas dar priešinasi, riaumoja, bet greitai 
jis išsižadės melo, neteks visų savo nuodų ir pajus, kad vietoj 
nešvaraus roplio kraujo jo gyslose srovena atleidimo rasa. Štai 
aiškus ir teisingas paaiškinimas viso to nepaaiškinamo ir baisaus, 
kas vyksta pasaulyje. Blogis ir gėris susirėmė aukščiausiose sfe- 
rose, kurių nepasiekia Žmogaus pastangos. Pergalė ir pralaimėji- 
mas sklando virš mūsų, ir niekas negali pakeisti kovos baigties. 
Prūsijos Frydrichas priskiria savo zrmijos galybei tuos laimėji- 
mus, kuriuos jam dovanoja likimas, ketindamas arba sutriuškinti 
jį, arba iškelti dar aukščiau, priklausomai nuo savo slaptų tiks- 
lų. Taip, žmonės liovėsi suprasti, kas darosi žemėje. Jie mato, 
kad netikėjimas kovoja tikėjimo ginklais, ir priešingai. Jie ken- 
čia priespaudą, skurdą ir visokias nelaimes, kylančias iš nesan- 
taikos, bet jų maldos neišklausomos, senosios religijos stebuklai 
neateina jiems į pagalbą. Tarp jų jau nėra jokios santarvės, ir 
jie pykstasi, patys nežinodami dėl ko. Kaip akli jie artėja prie 
bedugnės. Tai Nematomieji stumia jucs tenai, tačiau niekas ne- 
žino, kas yra jų nuostabių darbų įkvėpėjas — Dievas ar velnias. 


' Galbūt tai Vaishauptas (Weishaupt). Gimė 1748 metais. (Aul. past.) 
* Jakobo Bėmės pasakymas. (Aut. past.) 

Juk Krikščioniškosios eros pradžioje daugelis manė, kad magas 
Simonas toks pat visagalis, toks pat šventas kaip Kristus. O aš 
tau sakau, kad visi stebuklai kyla iš Dievo, jeigu Šėtonas negali 
jų daryti be Dievo sutikimo, ir kad kai kurie iš šitų Nematomų- 
jų darbuojasi tiesiogiai Šventosios Dvasios įsakymu, o kiti gau- 
na savo galybę per debesį ir neišvengiamai daro gera, nors ir 
mano darą bloga. 

— Na, tai labai migloti paaiškinimai, mielas Gotlybai! Kie- 
no gi jie — Jakobo Bėmės ar tavo? 

M za Gal jo, o gal ir mano, jei tik jie nepakuždėti man jo įkvė- 
pimo. 

— Tegul bus taip, Gotlybai! Bet aš nedaug tepasistūmėjau į 
priekį. Juk aš nesuprantu, kas yra tie Nematomieji man — gerieji 
ar blogieji angelai. 

Gegužės 12-tą stebuklai tikrai prasidėjo, ir mano likimas — 
Nematomųjų rankose. Pasakysiu kaip Gotlybas: „Iš ko jie — iš 
Dievo ar iš velnio?" Šiandien Gotlybą pasišaukė sargybinis, sau- 
gojęs esplanadą ir stovėjęs ant mažo bastiono jos gale. Gotlybo 
nuomone, tas sargybinis — vienas iš Nematomųjų, t. y. dvasia. 
Įrodymas — Gotlybas, kuris pažįsta visus sargybinius ir dažnai 
su jais kalbasi, kai tie juokais užsisakinėja batus, niekada anks- 
čiau jo nematė. Be to, jam pasirodė, kad tas sargybinis didesnio 
negu paprastas žmogus ūgio ir žvelgė į jį su kažkokia keista iš- 
raiška. ,„Gotlybai,— sušnibždėjo jis,— Porporina turi būti išlais- 
vinta po trijų dienų. Tai priklauso nuo tavęs — iš po savo motinos 
pagalvės tu gali paimti jos kameros raktus, paskui per virtuvę 
atvesti ją čia, ant esplanados krašto. Visa kita padarysiu aš. Įspėk 
ją, kad būtų pasirengusi, ir atmink — jeigu tau pritrūks atsargu- 
mo ar uolumo, visi mes — ji, tu ir aš — žūsim". 

Štai kokie mano reikalai. Tiesiog susirgau iš susijaudinimo. 
Visą šią naktį degiau kaip nuo karštligės. Visą naktį girdėjau 
fantastinio smuiko garsus. Bėgti! Palikti šį niūrų kalėjimą, o svar- 
biausia — atsikratyti baimės, kurią man kelia Mejeris! Ach, jeigu 
reiktų surizikuoti tik savo gyvybe, aš pasirengusi! Bet kaip mano 
pabėgimas atsilieps Gotlybui, tam sargybiniui, kurio nepažįstu ir 
kurio atsidavimas toks nesavanaudiškas, pagaliau ir visiems tiems 
nežinomiems bendrininkams, kurie pasirengę užsitraukti sau dar 
vieną bėdą. Aš svyruojuų, aš drebu, aš negaliu pasiryžti. Rašau 
jums, tačiau dar neketinu ruoštis bėgti. Ne, nebėgsiu, kol nebu- 
siu rami dėl savo draugų ir globėjų likimo. Vargšas Gotlybas pa- 
siryžęs viskam! Kai klausiu, ar nebijo, jis atsako, kad dėl manęs 
su džiaugsmu iškęstų bet kokias kančias. O kai priduriu, kad 
galbūt jis ilgėsis manęs, atsako, jog tai jau jo reikalas, jo keti- 
nimai man neturi rūpėti. Be to, jam atrodo, jog visa tai įsakymas 
iš aukščiau, ir jis be dvejonių paklūsta jį vairuojančiai jėgai. Vis 
dėlto aš atidžiai iš naujo skaitau Nematomųjų laišką, gautą prieš 
keletą dienų, ir būgštauju, kad to sargybinio pranešimas nepasi- 

rodytų esąs spąstai, kurių privalau saugotis. Prieš akis dar dvi 
paros. Jeigu Mejeris vėl pasirodys, aš ryšiuos viskam. Jeigu, kaip 
ir iki šiol, jis neprimins apie save, o aš tegalėsiu pasitikėti tik 
nepažįstamojo žodžiais, liksiu kalėjime. 

13-ta. O, aš pavedu save likimui, Apvaizdai, siunčiančiai ne- 
tikėtą pagalbą! Aš išeinu, aš pasirengusi atsiremti į galingą ran- 
ką, kuri siūlo savo globą! .. Šiandien rytą, įsidrąsinusi išeiti į es- 
planadą, kad gaučiau iš savo gynėjų dvasių kokią nors naują ži- 
nią, aš pažvelgiau į bastioną, kur paprastai stovi sargybinis. Jų 
ten buvo du — vienas stūksojo su šautuvu rankose, kitas žings- 
niavo pirmyn ir atgal lyg kažko ieškodamas. Aukštas antrojo 
sargybinio ūgis atkreipė mano dėmesį, jo figūra pasirodė pažįs- 
tama. Bet galėjau žiūrėti į jį tik vogčiomis, o apsisukdama kiek- 
vieną kartą turėdavau atgręžti jam nugarą. Pagaliau vieną aki- 
mirką. kai ėjau link jo, jis irgi tartum atsitiktinai pasuko į mūsų 
pusę, ir nors stovėjo daug aukščiau negu mes, tučtuojau jį pa- 
žinau. Aš vos ne riktelėjau. Tai buvo čekas Karlas, dezertyras, 
kurį andai ištraukiau iš Mejerio nagų Bohemijos Miške, Karlas, 
kurį vėliau susitikau Rosvalde, Moravijoje, pas grafą Godicą, kur 
jis, mano perkalbėtas, atsisakė savo žiauraus keršto... Tas žŽmo- 
gus atsidavęs Man visu kūnu ir siela, ir jo nuožmi fizionomija su 
priplota nosim, ruda barzda ir fajansinėm akim pasirodė man šian- 
dien nuostabi lyg šviesus arkangelo Gabrieliaus veidas. 

— Tai jis! — sušnibždėjo Gotlybas.— Nematomųjų pasiuntinys 
ir, esu tikras, pats Nematomasis. Šiaip ar taip, galėtų juo tapti 
panorėjęs. Tai ir yra jūsų išlaisvintojas — jis išves jus iš čia ry- 
toj naktį. 

Mano širdis taip daužėsi, kad vos laikiausi ant kojų. Džiaugs- 
mo ašaros pasruvo iš akių. Kad paslėpčiau susijaudinimą nuo pir- 
mojo sargybinio, paėjau toliau ir prisiartinau prie parapeto, apsi- 
mesdama, kad gėriuosi žole griovyje. Tuo tarpu Karlas ir Gotly- 
bas beveik nesislėpdami kažką pasakė vienas kitam, bet aš neiš- 
girdau. Greitai Gotlybas sugrįžo ir sušnibždėjo: 

— Jis nusileis čia. Jis užeis pas mus į virtuvę ir paprašys 
butelio vyno. Apsimeskite nematanti jo. Tėvo nėra namie. Kai 
motina nusileis į rūsį paimti vyno, įeikite į virtuvę, lyg ketinda- 
Ima grįžti į kamerą, ir jūs galėsite truputį pasikalbėti su juo. 

Ir tikrai, kai Karlas kažką pasakė poniai Švarc, kuri mielai 
vaišindavo tvirtovės veteranus, gaudama iš to pelno, Gotlybas 
pasirodė ant slenksčio. Supratau, jog tai ženklas man. Tada aš 
įėjau ir likome dviese su Karlu. Gotlybas nusekė paskui motiną 
į rūsį. Vargšas berniukas. Matyt, draugiškumas staiga įkvėpė jam 
gudrumo ir ryžto, kurių taip reikia kasdieniniame gyvenime. Jis 
tyčia išmetė iš rankų žvakę, visur kliuvo, išvedė iš kantrybės 
motiną ir sugaišino ją gana ilgą laiką, kad aš galėčiau apie viską 
susitarti su savo išgelbėtoju. 

— Na štai, sinjora,— pasakė Karlas, — pagaliau vėl jus imatau! 

Verbuotojai dar kartą sugavo mane, matyt, taip jau skirta. Bet 
karalius pažino mane ir pasigailėjo — tikriausiai dėl jūsų. Paskui 
jis leido man eiti kur noriu ir net pažadėjo pinigų, nors, tiesa, 
nedavė. Aš grįžau į tėvynę ir staiga išgirdau, kad jūs čia. Tada 
susiradau vieną įžymų burtininką, kad sužinočiau, kaip jums pa- 
dėti. Burtininkas pasiuntė mane pas princą Henriką, o princas 
Henrikas — į Špandau. Čia mus supa galingi žmonės, aš jų ne- 
pažįstu, bet jie daro viską, kad jus išlaisvintų. Jie nesigaili nei 
pinigų, nei pastangų, patikėkite! Dabar viskas paruošta. Rytoj 
vakare vartai patys atsivers prieš jus. Visi, kurie galėtų užstoti 
kelią, papirkti. Tik Švarcai nedalyvauja šiame sąmoksle, bet rytoj 
jie miegos kiečiau negu paprastai, o kai prabus, jūs būsite jau 
toli. Mes pasiimsim ir Gotlybą — jis nenori likti čia be jūsų. Aš 
irgi sprunku drauge, nėra jokio pavojaus, viskas numatyta. Bū- 
kite pasiruošusi, sinjora, o dabar eikite atgal į esplanadą, kad 
senė neužtiktų jūsų čia. 

Savo dėkingumą Karlui išreiškiau tik ašaromis ir kuo greičiau 
išbėgau, kad jų nepamatytų smalsios ponios Švarc akys. 

O, mano bičiuliai! Vadinasi, aš vėl pamatysiu jus! Prispausiu 
prie krūtinės! Dar kartą išsigelbėsiu nuo siaubingojo Mejerio! 
Vėl regėsiu dangaus platybę, žalius laukus, Veneciją, Italiją! Vėl 
dainuosiu, aplink bus draugiški veidai. O, šitas kalėjimas užgru- 
dino mane ir pažadino mano širdį, užgesusią nuo šalto abejingu- 
mo. Kaip aš dabar gyvensiu, kaip mylėsiu, kokia dievobaiminga, 
kokia gera būsiu! 

Ir vis dėlto — keista ta žmogaus širdis! — aš jaučiu baimę ir 
net liūdesį pagalvojusi, kad greitai paliksiu šią kamarėlę, kur 
praleidau tris mėnesius, nesiliaudama ugdyti savo stiprybės ir 
nuolankumo likimui, tą tvirtovės pylimą, ant kurio tiek daug gal- 
vojau ir svajojau, tas senas sienas, tokias aukštas ir šaltas mė- 
nulio šviesoje! O gilusis griovys su blausiu vandeniu, kuriame 
taip gražiai atsispindėjo žaluma, ir daugybė liūdnų gėlių, nubaIs- 
tančių pavasarį įo krantus! O svarbiausia — mano liepsnelė. Got- 
lybas tikina, kad ji išskris su mumis, bet juk tokiu vėlyvu laiku 
ji miegos gebenės lapuose ir nepastebės mūsų išėjimo. Mielas pa- 
darėli, dovanok paguodą tai, kuri pakeis mane šioje kameroje. 
Tegul ji taip pat saugo ir rūpinasi tavimi, kaip tai dariau aš! 

Pamėginsiu užmigti, kad rytoj būčiau stipri ir rami. Užklijuo- 
ju šiuos užrašus, idant išsineščiau su savim. Gotlybas padėjo man 
gauti popieriaus, pieštukų ir žvakelių atsargą, kurią noriu pa- 
likti savo slėptuvėje. Tegul šios neįkainojamos brangenybės nu- 
džiugins kokią nors kitą kalinę. 


Čia baigiasi Konsuelos dienoraštis. Tęsime toliau šią tikrovišką 
jos nuotykių istoriją. 

Būtina pranešti skaitytojui, kad Karlas ne veltui gyrėsi gaunąs 
pagalbą ir nurodymus iš kažkokių galingų asmenų. Tie nematomi 
riteriai, darantys žygius išgelbėti mūsų heroję, dalino auksą pil- 

nomis rieškučiomis. Daugelis sargų, kokių dešimt senų kareivių ir 
netgi vienas karininkas buvo papirkti ir žadėjo tylėti, nieko 
nematyti, o paskelbus pavojų, persekioti bėglius tik dėl akių. Pa- 
bėgimo vakarą Karlas vakarieniavo pas Švarcus ir, apsimetęs gir- 
tas, pasiūlė jiems išgerti kartu. Kaip ir daugelis moterų, užsiiman- 
čių virimo menu, motušė Švarc mėgo sudrėkinti gerklę. Jos vy- 
ras irgi nesibjaurėjo degtine iš savo rūsio, jei mokėjo ne jis. 
Kažkokie miego milteliai, slapta įberti Karlo į butelį, sustiprino 
gėrimo poveikį. Švarcų pora vos prisikasė iki lovos ir užknarkė 
taip garsiai, kad Gotlybas, priėjęs pasiimti raktų, kaip visada tai 
priskyrė aukštesniajai jėgai ir nusprendė, kad tėvai užkerėti. Kar- 
las grįžo į bastioną ir užėmė savo postą. Konsuela be kliūčių at- 
ėjo iki tos vietos su Gotlybu ir drąsiai pastatė pėdą ant virvelinių 
kopėčių, kurias jiems nuleido dezertyras. Tačiau vargšas Gotly- 
bas, atkakliai troškęs bėgti drauge, kad ir kaip atkalbinėjamas, 
dabar pasirodė esąs rimta kliūtis. Tas pats Gotlybas, kuris, apimtas 
mėnulio ligos priepuolių, lakstė stogais kaip katė, šiaip jau ne- 
žengdavo ir trijų žingsnių nesuklupęs, net jei kelias būdavo kuo 
lygiausias. Įsitikinęs, jog eina paskui dangaus pasiuntinį, Gotly- 
bas nejautė nė menkiausios baimės, ir jei Karlas būtų įsakęs, jis 
be svyravimų būtų šokęs į bedugne. Bet ta patikli drąsa tik darė 
jo nevikrius judesius dar pavojingesnius. Keberiodamasis kopė- 
tėlėmis, jis statė kojas kaip pakliuvo, neapsižiūrėdamas, neap- 
skaičiuodamas. Konsuela kokį dvidešimt kartų krūptelėjo, kol jis 
pagaliau užlipo į bastioną, o iš ten visas trejetas bėglių pasuko 
koridoriais, kuriuos saugojo žmonės, dalyvaujantys sąmoksle. 
Jie be kliūčių skubėjo pirmyn, kai staiga priešais išdygo placma- 
joras Nanteilis, kitaip sakant — buvęs verbuotojas Mejeris. Kon- 
suela pamanė, kad viskas baigta, bet Karlas sutrukdė jai leistis 
į kojas, paaiškinęs: ,„ Nebijokite, sinjora, ponas placmajoras eina 
su Mumis išvien". 

— Sustokite,— skubiai pasakė jiems Nantelis.— Atsitiko ne- 
malonumas. Placmajorui Vėberiui šovė į galvą ateiti vakarieniauti 
į mūsų pastato dalį su vienu senu puskvailiu karininku. Jie sėdi 
patalpoje, per kurią jums reikės pereiti. Turim sugalvoti, kaip 
juos iš ten iškrapštyti. Karlai, greičiau grįžkite į savo postą — 
sargybinio gali pasigesti. Aš ateisiu jūsų, kai bus galima. Ponia 
Porporina pasislėps mano kambaryje. Gotlybą pasiimsiu su savim 
ir pasakysiu, kad jam užėjo mėnulio ligos priepuolis. Abu mano 
kvailiai lėks pasižiūrėti jo, patalpa liks tuščia, ir aš paimsiu raktą, 
kad jie ten negalėtų grįžti. 

Gotlybas, nežinojęs esąs lunatikas, išvertė akis, bet Karlas pa- 
rodė jam ženklą ir vargšas tučtuojau pakluso. Konsuela mirtinai 
nenorėjo eiti į Mejerio kambarį. 

— Kodėl jūs bijotės šio žmogaus? — tyliai paklausė Karlas.— 
Jam pažadėta per didelė suma, kad galėtų mus išduoti. Jo patari- 
mas teisingas: grįžtu į bastioną. Skubotumas gali mus pražudyti. 

„Per didelis šaltakraujiškumas ir atsargumas taip pat gali mus 
pražudyti“, — pamanė Konsuela. Vis dėlto ji nusileido, nes turėjo 
su savim ginklą. Eidama per Švarcų virtuvę, ji spėjo pasigriebti 
nedidelį peilį, ir tai truputį guodė ją. Pinigus ir popierius ji dar 
anksčiau atidavė Karlui, o sau pasiliko tik kryželį, kuris jai buvo 
kaip talismanas. 

Kad būtų saugiau, Mejeris užrakino ją savo kambaryje ir 
nuėjo drauge su Gotlybu. Po kokių dešimties minučių, kurios 
Konsuelai virto amžinybe, Nanteilis grįžo, ir ji su siaubu pastebė- 
jo, kad jis užrakino duris iš vidaus, o raktą įsikišo kišenėn. 

— Sinjora,— pasakė jis itališkai — jums teks apsišarvuoti 
kantrybe dar pusei valandos. Tie niekšai girti ir pakils nuo stalo 
ne anksčiau kaip pirmą valandą nakties. Tada juos išvarys sargas, 
kuris budi šioje pastato pusėje. 

— O ką jūs padarėte su Gotlybu, pone? 

— Jūsų draugui Gotlybui negresia joks pavojus. Jis pasislėpė 
už žabų krūvos ir puikiai ten išsimiegos. Ko gero, tai padės jam 
žvaliau žingsniuoti paskui jus. 

— O Karlą jūs įspėsite? 

— Jeigu nenuspręsiu jo pakarti, — atsakė placmajoras su kaž- 
kokia velniška pašaipa.— Man jis čia nereikalingas. Na ką, ar jūs 
manim patenkinta, sinjora? 

— Dabar aš negaliu parodyti jums savo dėkingumo,— šaltai 
atsakė Konsuela, tuščiai stengdamasi paslėpti panieką, — bet ti- 
kiuosi, kad gana greitai su jumis atsiskaitysiu. 

— Velniai griebtų, bet jūs galite atsiskaityti tučtuojau (Kon- 
suela, apimta siaubo, atšlijo)... jeigu parodysite nors trupinėlį 
simpatijos, — pridūrė Mejeris su nevykusiu ir negrabiu meilumu.— 
Jeigu nebūčiau toks karštas muzikos mėgėjas, o jūs — tokia gra- 
žuolė, nė už ką nebūčiau nusižengęs pareigai ir padėjęs jums. 
Nejaugi manote, jog darau tai dėl pinigų. Tfu! Aš pakankamai 
turtingas, kad apsieičiau be jūsų draugų, 0 princas Henrikas 
nepakankamai galingas, kad išgelbėtų mane nuo kilpos ar kalėji- 
mo iki gyvos galvos, jeigu išaiškės, jog dalyvavau jūsų pabėgi- 
me. Vienaip ar Kitaip, dėl blogos tarnybos užsitrauksiu nema- 
lonę, pervedimą į kitą tvirtovę, ne tokią patogią, toliau nuo sos- 
tinės. .. Visa tai reikalauja nedidelės paguodos. Užteks! Liaukitės 
vaidinusi išdiduolę. Juk žinote, kad esu įsimylėjęs jus. Mano 
švelni širdis! Bet tai nereiškia, jog galima piktnaudžiauti mano 
silpnybe. Jūs ne vienuolė, ne šventeiva, velniai griebtų! Jūs 
žavinga aktorė, ir galiu kirsti lažybų — darant karjerą jums pasi- 
taikydavo dovanoti šiek tiek švelnumo kai kurių teatrų direkto- 
riams. Taip, velniai griebtų! Jeigu jūs dainavote Marijai Tere- 
sei, vadinasi, neišvengėte kunigaikščio fon Kaunico buduaro. Da- 
bar esate ne tokioj prabangioje patalpoje, bet jūsų laisvė — mano 
rankose, o laisvė — brangesnė dovana negu imperatorės malonė. 

— Tai grasinimas? — paklausė Konsuela, pablyškusi iš pasi- 
piktinimo ir pasibjaurėjimo. 

— Ne, prašymas, žavingoji sinjora. 

— Bet, tikiuosi, ne sąlyga? 

— Jokiu būdu. Ką jūs! Tai būtų nekilnu! — atsakė Mejeris su 
įžūlia ironija, eidamas prie Konsuelos ir tiesdamas rankas. 

Konsuela iš siaubo atšoko į tolimą kampą. Mejeris nusivijo 
iš paskos. Ji suprato, kad pražus, jei dėl garbės nepaaukos hu- 
maniškumo, ir staiga, apimta pašėlusio ispanės išdidumo, sutiko 
Mejerio glėbį, smeigdama peilį jam į krūtinę. Mejeris buvo labai 
riebus, ir sužeidimas nekėlė pavojaus, bet, pamatęs tekantį savo 
kraują, jis pamanė, jog miršta. Būdamas toks pat bailus kaip ir 
ištvirkęs, jis vos nenualpo ir griuvo pilvu ant lovos murmėdamas: 
„Mane papjovė!l Aš žuvęs!“ Konsuela pamanė, kad užmušė jį ir 
vos neprarado sąmonės. Po kelių sekundžių tylaus siaubo, ji vis 
dėlto pasiryžo prisiartinti prie Mejerio ir, matydama, kad jis ne- 
juda, išdrįso paimti iškritusį raktą. Kai tik kambario raktas atsi- 
dūrė jos rankose, Konsuela atgavo jėgas, nedvejodama išėjo iš 
kambario ir puolė bėgti koridoriais. Visos durys buvo atrakintos, ir 
Konsuela nusileido kažkokiais laiptais, nežinodama, kur jie veda. 
Bet kai staiga pasigirdo aliarmo signalas, paskui būgnų tratėji- 
mas ir patrankų dundesys,— visa, kas ją taip smarkiai išgąsdino 
aną naktį— jai pakirto kojas. Atsiklaupusi ant apatinių laiptelių 
ir sukryžiavusi rankas ji ėmė melstis už vargšą Gotlybą ir už 
kilnųjį Karlą. Išskirta su jais, pasmerkusi juos mirtinai grėsmei, 
ji jau nebeturėjo nei jėgų, nei noro gelbėtis pati. Netikėtai su- 
dundėjo skubūs žingsniai, ryški fakelo šviesa blykstelėjo prieš jos 
nustebusias akis, ir ji jau negalėjo suprasti kas tai — tikrovė ar 
nesveikos vaizduotės kliedesys. Ji įsispraudė į kamputį ir galuti- 
nai prarado sąmonę. 


XX 


Atsigavusi Konsuela, dar nesuprasdama, kur ji, pajuto kaž- 
kokią nepaaiškinamą, su niekuo nepalyginamą palaimą. Ji gulėjo 
po atviru dangumi, bet visai nejautė nakties šalčio, nors ir re- 
gėjo spindinčias žvaigždes. Paskui ji patyrė ir kitą malonumą — 
greitą, bet sklandų judėjimą. Iš irklų, tolygiai panyrančių į van- 
denį, pliauškėjimo suprato esanti valtyje ir plaukianti tvenkiniu. 
Jauki šiluma liejosi per visą jos kūną, o snaudžiančių vandenų 
ramybė, tedrumsčiama tik daugybės vandens augalų lingavimo, 
skleidė kažkokį kerintį svaigulį, primenantį Venecijos lagūnas 
nuostabiomis pavasario naktimis. Pakėlusi galvą, Konsuela apsi- 
dairė ir pamatė du irkluotojus skirtinguose valties kraštuose. 
Žvilgsniu ji ieškojo tvirtovės ir išvydo ją, bet jau toli — niūrią 
akmeninę pabaisą tarp dangaus ir skaidraus vandens. Konsuela 
suprato, kad yra išgelbėta, bet tučtuojau prisiminė savo draugus 
ir nerimastingai pašaukė Karlą. 

— Aš čia, sinjora. Tyliau, nė žodžio! — sušnibždėjo Karlas, 
sėdintis prie irklo. Konsuela nusprendė, kad antrasis irkluotojas 

yra Gotlybas ir, neįstengdama pajudėti, vėl atmetė galvą. Kaž- 
kieno ranka užtraukė aukščiau šiltą ir minkštą apsiaustą, bet ji 
atsargiai nustūmė jį nuo veido, kad galėtų gėrėtis begaliniu 
žvaigždėm nusėtu dangumi, plytinčiu virš galvos. 

Po truputį peikėdamasi iš stipraus nervų sukrėtimo, paralyža- 
vusio fizines ir protines jėgas, Konsuela pamažu sutelkė savo 
mintis, ir siaubingas krauju pasruvusio Mejerio vaizdas iškilo 
priešais ją. Pajutusi, kad ją prilaiko kažkieno ranka ir kad jos 
galva ilsisi ant krūtinės trečiojo keleivio, kurio ji iki šiol nepa- 
stebėjo, tikriau, palaikė ryšuliu — taip jis buvo apsisiautęs, ne- 
matomas ir nejudrus, — ji vėl pamėgino atsikelti. 

Didžiausias siaubas sukaustė ją pamanius, jog galbūt kaip tik 
niekšas Mejeris sėdi dabar greta jos,— juk Karlas taip lengva- 
būdiškai juo pasitikėjo. Tai, kad nepažįstamasis stengėsi paslėpti 
veidą, dar labiau sustiprino Konsuelos įtarimus. Ji prisiminė, kad 
ramiausiai snaudė prie jo krūtinės, ir beveik supyko ant likimo, 
leidusio šio žmogaus globojamai patirti keletą minučių išganin- 
gos ramybės ir neapsakomos palaimos. 

Laimei, tą akimirką valtis priplaukė prie kranto, ir Konsuela 
paskubėjo atsistoti, mėgindama atsiremti į Karlo ranką ir iššokti 
ant žemės. Tačiau nuo stipraus valties stuktelėjimo ji susvyravo 
ir vėl nugriuvo į paslaptingojo žmogaus glėbį. Dabar jis atsistojo 
visu ūgiu, ir silpnoje žvaigždžių šviesoje ji įžvelgė juodą kaukę 
jam ant veido. Jis buvo visa galva aukštesnis už Mejerį ir net 
susisupęs į ilgą apsiaustą atrodė lieknas ir grakštus. Tai visiškai 
nuramino Konsuelą. Ji pasirėmė į ranką, kurią nepažįstamasis 
pasiūlė, ir ėjo šalia jo kokį penkiasdešimt žingsnių. Karlas ir kitas 
irkluotojas sekė iš paskos, vis taip pat ženklais skatindami ją 
elgtis be triukšmo. Vietovė buvo tyli ir tuščia, niekas daugiau 
nepriminė apie šurmuliuojančią tvirtovę. Už tankių krūmų stovėjo 
karieta, pakinkyta ketvertu arklių, ir nepažįstamasis atsisėdo į ją 
drauge su Konsuela. Karlas užlipo ant pasostės. Trečiasis paly- 
dovas nepastebimai dingo. Konsuela nejučia pakluso bežodžiam 
ir iškilmingam savo išlaisvintojų skubėjimui, ir greitai patogi ka- 
rieta nuriedėjo per tamsą. Ratų čežėjimas ir galvotrūkčiais 1e- 
kiančių arklių kanopų bildesys nenuteikia šnekučiuotis. Konsuela 
buvo labai sutrikusi ir net truputį išsigandusi, kad liko viena su 
nepažįstamuoju. Vis dėlto, matydama, jog dabar galima be bai- 
mės kalbėti, ji laikė savo pareiga išreikšti jam savo dėkingumą 
ir džiaugsmą. Atsakymo nepasigirdo. Iš pagarbos jis iš pat pra- 
džių atsisėdo ne šalia, o priešais. Dabar jis be žodžių paspaudė 
jai ranką ir vėl pasitraukė į karietos kampelį. Konsuela, kuri ti- 
kėjosi užmegzti pokalbį, nedrįso dar ką nors ištarti. Ji baisiai no- 
rėjo sužinoti, kas toksai šis taurus ir ištikimas draugas, kuriam 
ji turi būti dėkinga už savo išgelbėjimą, bet jautė jam kažkokią 
instinktyvią, su baime sumišusią pagarbą ir mintyse apdovanojo 
savo keistąjį palydovą visomis romantiškomis dorybėmis, tinkan- 
čiomis šiam atvejui. Pagaliau jai atėjo į galvą, kad galbūt šis 

žmogus tėra tik Nematomųjų valios vykdytojas, jų ištikimas tar- 
nas, ir todėl bijo, kad, leisdamas sau kalbėtis su ja vienumoje, 
naktį, viršys savo teises. 

Po dviejų valandų greito važiavimo karieta sustojo tamsiame 
miške, bet kitų arklių, kurie turėjo ten laukti, dar nebuvo. Ne- 
pažįstamasis nuėjo jų pasidairyti, o gal pasitraukė, norėdamas pa- 
slėpti savo nekantrumą ir susirūpinimą. Konsuela irgi išlipo iš 
ekipažo ir ėmė vaikščioti kitu smėlio takeliu drauge su Karlų, 
kuriam norėjo užduotį tūkstantį klausimų. 

— Dėkui Dievui, sinjora, jūs gyva,— pasakė jai ištikimasis 
ginklanešys. 

— O kaip tu jautiesi, mielasis Karlai? 

— Geriau ir būti negali, nes jūs išgelbėta. 

— (O Gotlybas? Kas jam atsitiko? 

— Manau, jis ramiai miega savo lovoje Špandau. 

— O Dieve! Vadinasi, Gotlybas liko? Ir atkentės už mus vi- 
sus? 

— Nei už save, nei už mus. Kai prasidėjo aliarmas,— neži- 
nau kas jį pakėlė, — aš nubėgau jūsų, nusprendęs, jog atėjo lai- 
kas veikti, kad ir kas atsitiktų. Pakeliui susitikau placmajorą Nan- 
teilį — kitaip sekant, verbuotoją Mejerį. Jis buvo labai išblyš- 
kes. 

— Tai tu jį matei, Karlai? Jis buvo gyvas ir sveikas? Galėjo 
vaikščioti? 

— O kodėl gi ne? 

— Vadinas, jis nebuvo sužeistas. 


— Ach, taip, buvo. Jis pasakė, kad truputį susižeidė, tamsoje 
užkliuvęs už šautuvų piramidės. Bet aš nekreipiau į tai dėmesio 
ir kuo greičiau paklausiau, kur jūs. Jis nieko nežinojo — buvo 
visai pametęs galvą. Net pamaniau, kad jis nori mus išduoti: juk 
aliarmo varpu, kurį girdėjau, — aš gerai pažįstu šį garsą, — gali- 
ma skambinti tik iš jo kambario ir jis skirtas tik tai tvirtovės 
daliai. Bet, matyt, Nanteilis apsigalvojo — niekšas žinojo, kad 
jam bus gerai užmokėta už jūsų išlaisvinimą. Todėl jis padėjo iš- 
trūkti man iš bėdos, visiems ką sutikome sakydamas, kad aliar- 
mas kilo dėl lunatiko Gotlybo kaltės. Ir tikrai, tartum patvirtin- 
damas jo žodžius, Gotlybas miegojo koridoriaus kampelyje, kur 
mes jį ir suradome. Toks keistas miegas dažnai užklumpa jį vi- 
dury dienos, kad ir kur jis tuo metu būtų — net ir ant esplanados 
parapeto. Šį kartą jo staigų miegą, matyt, sukėlė susijaudinimas, 
susijęs su pabėgimu. Tai atrodo kaip stebuklas, jei tiktai jis at- 
sitiktinai negurkštelėjo gėrimo, kurį taip stropiai pylė savo bran- 
giems gimdytojams. Žinau tik viena — placmajoras jį užrakino 
pirmoje pasitaikiusioje patalpoje, kad neimtų vaikštinėlti tvirtovės 
stogais, ir aš pamaniau, jog bus geriausia jį ten palikti, kol ne- 
gausiu naujų nurodymų. Jo niekuo nebus galima apkaltinti, o 
mano pabėgimas puikiai paaiškins ir jūsiškį. Švarcas irgi taip 

kietai miegojo savo virtuvėje, kad negirdėjo aliarmo, ir nie- 
kam neatėjo į galvą patikrinti jūsų kamarėlę. Taigi tikras aliar- 
mas kils tik rytoj. Nanteilis padėjo man visus nuraminti, ir aš 
apsimečiau einąs miegoti, o pats nubėgau ieškoti jūsų. Man pasi- 
sekė — jūs gulėjote per tris žingsnius nuo durų, kurios turėjo 
išvesti mus į laisvę. Visi sargai šioje pusėje buvo papirkti. Iš 
pradžių aš persigandau — jūs buvote visai kaip negyva. Bet nei 
gyvos, nei mirusios palikti jūsų ten nenorėjau. Be jokių kliūčių 
pernešiau jus į valtį, laukiančią prie griovio, ir čia... čia man 
atsitiko viena nemaloni istorija. Bet papasakosiu ją kitą kartą. 
Šiandien jums jau pakaks jaudinimosi, ir aš nebenoriu jūsų dau- 
giau gąsdinti. 

— Ne, ne, Karlai, aš turiu viską žinoti, ir man užteks jėgų 
viską išklausyti. 

— O, aš pažįstu jus, sinjora! Jūs mane barsite. Jūs savaip 
žiūrite į gyvenimą. Aš gerai prisimenu Rosvaldą, kur jūs sulai- 
kėt mane... 

— Karlai, tu kankini mane. Papasakok viską, maldauju, įsa- 
kau tau. 

— Na ką gi, sinjora, galų gale tai ne tokia jau didelė nelai- 
mė. O jeigu čia ir esama nuodėmės, tai ji mano vieno. Kai mūsų 
valtis plaukė po žemais skliautais, aš stengiausi irtis kuo tyliau, 
nes toje vietoje aidas atkartoja kiekvieną garsą, ir staiga prie 
nedidelio pylimo, šalia kurio turėjome praplaukti, į valtį įšoka 
trys šaunuoliai ir griebia mane už sprando. Reikia pasakyti. — 
tesė Karlas tylesniu balsu,— jog jums palikus paskutinį požeminį 
išėjimą, ponas, kuris važiuoja su jumis karietoje (tai vienas iš 
mūsiškių), buvo toks neatsargus, kad atidavė Nanteiliui dvi tre- 
čiąsias žadėtosios sumos. Nusprendęs, jog to kol kas pakanka, o 
likusius pinigus jis gaus išdavęs mus vadovybei, Nanteilis su 
dviem tokiais pat niekšais užsiglaudė pasaloje ant pylimo, ketin- 
damas iš pradžių atsikratyti mūsų globėjo ir manęs. Tada niekas 
negalėtų papasakoti apie gautus iš mūsų pinigus. Štai kodėl tie 
šunsnukiai ir nusprendė mus užmušti. Tačiau jūsų palydovas, nors 
atrodo toks taikus, grūmėsi kaip liūtas. Prisiekiu, niekad to ne- 
užmiršiu. Dviem baisiais smūgiais jis atsikratė pirmojo niekšo — 
nubloškė į vandenį, o antrasis pabūgęs vėl užšoko ant užtvankos 
ir, atsistojęs tolėliau, žiūrėjo, kuo baigsis mano susirėmimas su 
placmajoru. Prisipažįstu, sinjora, aš nebuvau toks vikrus, kaip 
jo malonybė kilnusis riteris, kurio vardo nežinau. Grumtynės tru- 
ko pusę minutės, ir tai neteikia man garbės, nes Nanteilis, kuris 
visuomet buvo stiprus kaip jautis, šį kartą atrodė kažkoks su- 
glebęs ir silpnas. Gal jis tiesiog išsigando, o gal jam trukdė žaiz- 
da. Pagaliau pajutęs, jog jis visai neteko jėgų, truputį panardinau 
jį į vandenį. Čia jo malonybė pasakė man: ,,„Neužmuškite jo. Tam 
nėra būtino reikalo“. Bet aš juk gerai pažinojau Nanteilį, žino- 
jau, kaip jis plaukioja, koks užsispyręs, žiaurus, viskam pasiry- 

Žęs, — kažkada spėjau pajusti jo kumščių jėgą ir turėjau su juo 
senų sąskaitų, — ir čia aš nesusilaikiau ir trėnkiau jam į galvą... 
Sinjora, šis smūgis visiems laikams apsaugos jį nuo kitų smūgių 
ir neleis prieš ką nors pakelti rankos. Tesuteikia Viešpats jam 
sielos ramybę ir teatleidžia man! Jis nugrimzdo į dugną kaip ak- 
muo ir daugiau nepasirodė. Nanteilio draugužis — ponas riteris 
jį irgi išmetė iš valties— iš pradžių pasinėrė, paskui priplaukė 
prie pylimo krašto, o jo bendras, pats atsargiausias iš visos tri- 
julės, stengėsi padėti jam užsiropšti ant viršaus. Tai nebuvo leng- 
va. Pylimas čia toks siauras, kad jie vis nustumdavo vienas kitą 
ir greitai abu atsidūrė vandenyje. Kol jie kapanojosi ir barėsi, aš 
yriausi iš visų jėgų ir greitai mes priplaukėme tą vietą, kur mūsų 
antrasis irkluotojas, doras žvejys, buvo pažadėjęs laukti manęs 
ir padėti perplaukti tvenkinį. Kokia laimė, sinjora, kad išmokau 
jūreivio amato ramiuose Rosvaldo parko vandenyse! Tą dieną, 
kai jūsų akyse dalyvavau tokioje puikioje repeticijoje, aš neži- 
nojau, jog ateis laikas, ir man teks dėl jūsų atlaikyti jūrų mūšį, 
ne tokį puikų, bet kur kas svarbesnį. Štai ką aš prisiminiau ten, 
valtyje, ir mane staiga suėmė kažkoks keistas juokas... labai 
bjaurus juokas! Juokiausi mintyse, — bent jau man atrodė, kad 
neišleidžiu nė garso,— bet mano dantys kaleno ir kažkieno gele- 
žinė ranka tarsi gniaužė gerklę, o nuo kaktos lašėjo šaltas pra- 
kaitas!.. Taip, dabar matau, kad žmogus — ne musė, — jį užmušti 
ne taip paprasta. O juk Nanteilis ne pirmasis — aš buvau kare... 
Taip, bet karas yra karas! O čia — naktį, neištarus jam nė žo- 
džio... Tai priminė apgalvotą žmogžudystę, o juk aš turėjau jai 
teisę — gyniau savo gyvybę. Beje, tai galėjo būti ne pirmoji ma- 
no apgalvota žmogžudystė... Prisimenate, sinjorat Jeigu ne 
jūs... būčiau ją įvykdęs. Bet nežinau, ar būčiau paskui pasigai- 
lėjęs. Žinau viena — ten, valtyje, mano juokas buvo kažkoks 
negeras... Ir net dabar vis dar negaliu susilaikyti nesijuokęs. . . 
Labai jau keistai jis niro į dugną, visas tiesus lyg nendrė, smin- 
ganti į dumblą. O kai paviršiuje liko tik jo galva, subjaurota 
mano kumščio... O Dieve, koks jis buvo šlykštus! Man pasidarė 
baisu. .. Jis vis dar tebestovi akyse! 

Būgštaudama, kad šis baisus sukrėtimas nepakenktų Karlui, 
Konsuela pasistengė įveikti savo pačios susijaudinimą, idant nu- 
ramintų jį ir išblaškytų tamsias mintis. Karlas buvo iš prigimties 
romus ir kantrus kaip tikras čekų baudžiauninkas. Kupinas tra- 
giškų atsitiktinumų gyvenimas buvo ne jo jėgoms. Padaręs ką 
nors iš keršto ar kitų piktų jausmų, jis paskui kankinosi atgai- 
laudamas ir bijodamas Dievo. Blaškydama jo niūrias mintis, Kon- 
suela galbūt ir pati norėjo kiek nusiraminti. Juk ji irgi šią naktį 
apsiginklavo, kad nužudytų. Ji irgi sužeidė žmogų ir praliejo 
kelis lašus jo nuodingo kraujo. Tyra ir pamaldi siela negali gal- 
voti apie žmogžudystę, negali apsispręsti užmušti žmogaus, ne- 
apverkdama tų aplinkybių, kurios verčia ginti savo garbę su 

durklu rankose. Konsuela buvo prislėgta, susikrimtusi. Ji jau ne- 
manė turėjusi teisę pirkti laisvę pralieto kraujo kaina — net jei 
tas kraujas piktadario. 

— Vargše Karlai,— pasakė ji.— Šiandien mes abu buvom bu- 
deliai. Tai siaubinga. Bet tegul tave paguodžia mintis, kad mes 
nenorėjome, nenumatėme to, kas atsitiko,.— mes padarėme tai 
priversti aplinkybių. O dabar papasakok apie poną, kuris taip 
nesavanaudiškai padėjo man pabėgti. Tu visai jo nepažįsti? 

— Ne, sinjora, šiandien vakare pamačiau jį pirmąsyk ir netgi 
nežinau jo vardo. 

— Bet kurgi jis mus veža, Karlai? 

— Nežinau, sinjora. Jis uždraudė man klausinėti ir netgi lie- 
pė perduoti jums, kad jeigu važiuojant pamėginsite iš jo suži- 
noti, kur mes esame ir kur važiuojame, jis bus priverstas palikti 
mus pusiaukelėje. Man aišku, kad jis linki mums gero, todėl nu- 
sprendžiau visiškai juo pasikliauti. 

— (O ar tu matei šio pono veidą? 

— Probėgšmais, žibinto šviesoje. Tai atsitiko, kai jis nešė jus 
į valtį. Jis labai gražus, sinjora. Niekad nemačiau gražesnio už 
jį vyro. Tikras karalius. 

— Nejaugi, Karlai? Jis dar jaunas? 

— Kokių trisdešimt metų. 

— Kokia kalba jis kalba? 

— Pačia puikiausia čekų kalba — tikrąja krikščionių kalba. 
Jis ir pasakė man tik keletą žodžių; kaip būtų paglostę mano ausį 
gimtosios kalbos garsai, jei ne toks bjaurus momentas: ,„Neuž- 
muškite įo — tam nėra būtinybės“. Ach, jis klydo, tai buvo tik- 
rai būtina, — ar ne, sinjora? 

— O ką jis pasakė tau, kai padarei šį baisų darbą? 

— Aš manau —teatleidžia man Dievas — kad jis nieko ir ne- 
pastebėjo. Jis metėsi į valtį, kur jūs gulėjote kaip negyva, ir 
matyt, būgštaudamas, kad jums ko neatsitiktų, užstojo jus savo 
kūnu. O kai mes atsidūrėme nepavojingoje vietoje, viduryje 
tvenkinio, jis pakėlė jus ir susupo į puikų apsiaustą, kurį, matyt, 
turėjo pasiėmęs specialiai jums; paskui jis visą laiką glaudė jus 
prie krūtinės tartum motina savo kūdikį. Taip, jis labai jus myli, 
sinjora! Negali būti, kad jūs jo nepažįstate. 

— Galbūt ir pažįstu, bet man nė karto nepasisekė pamatyti 
jo veido, ir aš... | 

— Kaip keista, kad jis slepiasi nuo jūsų! Beje, niekas neturi 
atrodyti keista, ką daro šie žmonės. 

— Kokie žmonės? Pasakyk man, Karlai. 

— Na tie, kuriuos vadina riteriais, juodosiomis kaukėmis, Ne- 
matomaisiais. Apie juos aš Žinau-ne daugiau kaip jūs, sinjora, 
nors štai jau du mėnesiai, kai jie vedžioja mane už rankos ir 
žingsnis po žingsnio moko, ką turiu daryti, kad išgelbėčiau jus. 

Tuo metu pasigirdo arklių žingsniai, slopinami minkštos žo- 
lės. Arklius perkinkė per porą minučių, foreiteris irgi buvo nau- 

Jas, netarnaujantis karaliui. Jis paskubom persimetė su nepažįs- 
tamuoju keliais žodžiais, ir šis, padavęs ranką Konsuelai, kartu 
su ja įlipo į karietą. Jis atsisėdo karietos gilumoje, toliau nuo 
savo globotinės, ir iškilminga nakties tyla buvo sutrikdyta tik 
antrą valandą, kai suskambo jo laikrodis. Iki aušros buvo dar 
toli, nors putpelės jau rypavo šilojuose, o iš toliau, iš kažkokios 
sodybos, aidėjo šunų lojimas. Buvo puiki naktis. Didieji Grįžulo 
Ratai plačiai išsiskleidė dangaus skliaute. Karietos bildėjimas už- 
trenkė melodingus gamtos garsus, keliautojai pasisuko nugaro- 
mis į dideles šiaurės žvaigždes, ir Konsuela suprato, kad jie trau- 
kia į pietus. Karlas, sėdintis ant pasostės, stengėsi nusikratyti Me- 
įerio šmėkla, kuri vaidenosi jam visose miško kelių sankirtose, 
kryžių papėdėse ir po visomis aukštomis eglėmis, pasitaikančio- 
mis pakeliui. Todėl jis nekreipė nė menkiausio dėmesio, į kurią 
pusę lydi jį laiminga ar nelaiminga žvaigždė. 

Įsitikinusi, kad jos palydovas pasiryžęs -neištarti jai nė žodžio, 
Konsuela nusprendė, jog visų geriausia paklusti keistam tylėjimo 
įzadui, kurio, matyt, jis laikėsi, sekdamas senovės klajojančių 
riterių pavyzdžiu. Idant atsikratytų niūrių vaizdų ir liūdnų ap- 
mąstymų, kuriuos sužadino Karlo pasakojimas, ji pamėgino nu- 
kreipti savo mintis į nežinomą ateitį, atsiveriančią prieš ją, ir 
pamažu pasinėrė į palaimingas svajones. Tik nedaugelis išrinktų- 
jų apdovanoti mokėjimu valdyti savo minčių eigą, kai negali 
užsiimti niekuo kitu, tik savo apmąstymais. Konsuela ne kartą 
turėjo progos (ypač per tris vienatvės mėnesius, praleistus Špan- 
dau) lavinti šį savo sugebėjimą, kuris, beje, rečiau pasitaiko tarp 
šio pasaulio laimingųjų negu tarp tų, kurių gyvenimas pilnas 
darbo, persekiojimų ir pavojų. Nes, reikia pripažinti, esama kaž- 
kokios paslaptingos palaimos, kurią Apvaizda siunčia kenčian- 
tiems — kitaip kai kurių iš jų dvasios giedrumas pasirodytų ne- 
įtikėtinas tiems, kurie patys nepatyrė skausmo. 

Be to, aplinkybės, kuriose atsidūrė mūsų pabėgėlė, buvo to- 
kios nepaprastos, kad tikrai galėjo teikti medžiagos statyti fan- 
tastiškiausioms oro pilims. Tas paslaptingumas, lyg debesis gau- 
biantis viską aplinkui, ta lemtis, lakinanti į kažkokį nepaprastą 
pasaulį, ta keista, panaši į tėvišką meilė, apsupanti stebuklais, — 
visa tai tikrai. galėjo sukrėsti jauną vaizduotę, linkusią į poeziją. 
Konsuela prisiminė Šventojo Rašto žodžius, kuriems kalėjime ji 
sukūrė muziką. 

„Aš pasiųsiu tau savo angelą, ir neš jis tave glėby, idant 
nesukiuptų ant akmenų kojos tavo.“ 


„Aš klaidžioju tamsoje, tačiau nejaučiu baimės, nes su mani- 
mi Viešpats.“ 

Nuo šiol tie žodžiai įgavo jai aiškesnę, netgi dievišką prasmę. 
Kai mes nustojame tikėti akivaizdžiu pasirodymu ir tiesioginiu 
Dievo apreiškimu, dangaus globa ir pagalba pasireiškia per pa- 
našių į mus žmonių draugystę ir atsidavimą. Kokia palaima pa- 
vesti savo likimą tiems, kurie mus myli, ir jausti, kad jie tarsi 
neša tave ant rankų! Ši laimė tokia didelė, jog greitai mus pa- 
gadintų, jeigu patys nesistengtume per daug ja nepiktnaudžiauti. 
Tai laimė kūdikio, kurio auksinių svajų netrikdo jokie gyvenimo 
„rūpesčiai, kol jis dar glaudžiasi prie motinos krūtinės. 

Visos šios mintys, užplūdusios Konsuelą, kai ji taip netikėtai 
atsikratė savo negandų, užliūliavo, pripildydamos kažkokio ne- 
kalto pasitenkinimo, ir galų gale ji užsnūdo, apimta dvasios ir 
kūno ramybės, kurioje susimaišė viskas ir kurią būtų galima 
pavadinti nebūtimi, tačiau nebūtimi, pilna džiaugsmo. Ji visai 
užmiršo savo tylųjį palydovą, kai staiga pabudusi pamatė, kad 
sėdi šalia jo ir jos galva ilsisi ant jo peties. Iš pradžių ji nė ne- 
manė atsitraukti — ką tik sapnavo važiuojanti vežimėlyje su mo- 
tina, ir prilaikanti ranka jai dingojosi esanti motinos ranka. Vi- 
sai pabudusi ir supratusi savo klaidą, ji suglumo, bet nepažįsta- 
mojo ranka kaip stebuklinga grandinė buvo apsivijusi aplink ją. 
Konsuela atsargiai pabandė išsilaisvinti, tačiau nesėkmingai: ma- 
tyt, nepažįstamasis irgi užmigo ir užmigdamas nesąmoningai ap- 
kabino savo globotinę, kai ji, marinama nuovargio ir karietos su- 
pimo, padėjo galvą jam ant krūtinės. Abi jo rankos buvo suner- 
tos aplink Konsuelos liemenį, lyg prieš užmigdamas jis iš anksto 
būtų pasirūpinęs, kad ji negalėtų parvirsti. Bet miegas nė kiek ne- 
susilpnino jo susipynusių pirštų ir, norėdama išsilaisvinti, Kon- 
suela būtų turėjusi visiškai jį išbudinti. Ji nesiryžo to daryti. 
Konsuela tikėjosi, kad jis pats nejučia paleis ją ir ji galės atsi- 
sėsti į ankstesnę vietą bei apsimesti nepastebėjusi trikdančių sa- 
vo palydovo veiksmų. ' 

Tačiau, laukdama, kol nepažįstamasis užmigs kiečiau, Konsu- 
ela, nuraminta jo lygaus alsavimo ir nejudrumo, pati užsnūdo — 
patirti sukrėtimai pasirodė esą stipresni už jos jėgas. Kai ji pa- 
budo, nepažįstamojo veidas buvo atsuktas į ją, jo kaukė atsirišo, 
skruostas lietė jos skruostą, jų kvėpavimas susimaišė. Staigiu ju- 
desiu ji pamėgino atsitraukti, net nepažvelgusi į jo veidą, ką 
padaryti, beje, būtų buvę lengva, nes aplink, ypač karietos gilu- 
moje, dar viešpatavo tamsa. Nepažįstamasis priglaudė Konsuelą 
prie savęs ir jo krūtinės karštis stebuklingai uždegė ją, atimda- 
mas jėgas ir norą priešintis. Švelnus ir liepsningas šio Žmogaus 
apkabinimas neturėjo nieko kūniško, grubaus. Jo glamonė neiš- 
gąsdino ir neįžeidė dorovingo Konsuelos tyrumo; tarsi apžavėta 
kokių burtų, ji užmiršo savo santūrumą, mergišką šaltumą, kurie 
neapleisdavo jos net padūkėlio Andzoleto glėbyje, ir atsakė į 
dievinantį, karštą nepažįstamojo bučinį. 

Šis paslaptingas žmogus buvo toks keistas ir nepaprastas, kad 

nevalingas Konsuelos polėkis, rodės, nė kiek jo nenustebino, ne- 
padrąsino, neapsvaigino. Jis vėl lėtai priglaudė ją prie krūtinės 
ir, nepaisant nepaprastos šio apkabinimo jėgos, Konsuela nepa- 
juto skausmo, kurį jis būtų galėjęs suteikti tokiai gležnai būty- 
bei. Ji nepatyrė nei baimės, nei gėdos, nors, bent minutėlei at- 
gavus protą, šie jausmai būtų tokie natūralūs — ji niekad nebuvo 
taip užsimiršusi ir praradusi drovumo. Jokia pašalinė mintis ne- 
sutrikdė palaimingos stebuklingo akimirksnio rimties — abipusės 
meilės susiliejimo. Jinai mylėjo, mylėjo pirmą kartą gyvenime. 
Tai pašnibždėjo jai širdis, tikriau — balsas iš aukščiau. Ir jos 
jausmas buvo toks gilus, toks dieviškas, kad atrodė, jog niekas ir 
niekada nesudrums jo žavesio. Nepažįstamasis Konsuelai buvo 
kažkokia nežemiška būtybė, angelas, kurio meilė tik taurino ją. 
Pirštų galiukais jis švelniai lyg žiedlapiais palietė Konsuelos vo- 
kus, ir ji tučtuojau vėl užmigo lyg užburta. Jis gi budėjo ir at- 
rodė visiškai ramus, tarsi būtų nepažeidžiamas, tarsi pagundos 
strėlės neturėtų galios pramušti jo šarvų. Jis budėjo, lydėdamas 
Konsuelą į nežinomus kraštus kaip arkangelas, nešantis po savo 
sparnais jauną serafiimą, nusilpusį ir praradusį jėgas nuo susilie- 
timo su spindinčia dievybe. 

Auštanti diena ir ryto šaltis pagaliau išbudino Konsuelą iš tos 
keistos, beveik letarginės būsenos. Ji pamatė esanti karietoje 
viena ir klausė savęs, ar tik jai neprisisapnavo, kad pamilo. Ji 
pamėgino nuleisti vieną žaliuzę, bet visos jos pasirodė užrakin- 
tos iš išorės ir ji nežinojo, kaip jas atidaryti. Pro žaliuzių plyšius 
ji matė neaiškius bėgančio kelio kontūrus, tai baltus, tai žalius jo 
kraštus, bet visai negalėjo įžiūrėti vietovės, vadinasi, negalėjo su- 
prasti, kur ją veža. Nepažįstamojo globa atrodė savivališka ir net 
despotiška. Tas buvo panašu į pagrobimą, ir jos širdyje smilkte- 
lėjo baimė ir nerimas. 

Išnykus nepažįstamajam, vargšė nusidėjėlė patyrė galų gale 
visas gėdos kančias ir didžiausią apstulbimą. Ko gero, nedaugelis 
„Operos mergužėlių“ (taip vadino tuomet dainininkes ir šokėjas) 
būtų ėmusios kankintis dėl bučinio, padovanoto tamsoje kažko- 
kiam nepažįstamajam, kuris buvo gana kuklus, o svarbiausia, 
sprendžiant iš Karlo žodžių, jaunas, gražus ir grakštus. Tačiau 
šis beprotiškas poelgis buvo toks nebūdingas dorovingos ir ap- 
dairios Konsuelos elgesiui ir įsitikinimams, kad ji pasijuto baisiai 
pažeminta savo pačios akyse. Mintimis ji paprašė atleidimo Al- 
berto vėle ir paraudo iki plaukų pašaknų, prisiminusi, kad jos 
širdis išdavė jo atminimą taip netikėtai, taip negarbingai ir be- 
protiškai. „„Galbūt,— svarstė ji, — tragiškos to vakaro aplinkybės 
ir išsilaisvinimo džiaugsmas privertė mane trumpam prarasti pro- 
tą. Priešingu atveju argi būčiau galėjusi įsivaizduoti, kad myliu 
žmogų, kuris neištarė man nė žodžio, nepasakė savo vardo ir net 
neparodė veido! Tai primena man pačius gėdingiausius maskara- 
dų nuotykius, tą kvailą geismingumą, dėl kurio atgailaudavo 

Korilė ir kuris atrodė galimas tik tokioms moterims kaip ji! Kaip 
turi mane niekinti tas žmogus! Už tai, kad jis nepanaudojo pik- 
tam mano apsvaigimo, aš turiu būti dėkinga tik jo garbingumui. 
O gal jis saistomas priesaikos, nes atlieka daug svarbesnes parei- 
gas. Greičiausiai jis tiesiog paniekino mane! O, jeigu jis suprastų 
ar atspėtų, kad iš mano pusės tai buvo vien karštligės priepuolis, 
liguisti kliedesiai!" 

Konsuela tuščiai priekaištavo sau — ji negalėjo atsikratyti kar- 
tėlio, stipresnio už sąžinės priekaištus, ir to kartėlio priežastis bu- 
vo apgailestavimas, kad prarado savo kelionės palydovą. Ji ne- 
turėjo nei teisės, nei jėgų jį keikti, negalėjo jo niekuo kaltinti. 
Jis dar tebeglūdėjo jos sąmonės gilumoje kaip kokia aukštesnė 
būtybė, apdovanota kerėtojiška, o gal ir velniška galybe, bet 
galybe, kuriai neįmanoma atsispirti. Konsuela baiminosi jo, bet 
drauge troško, kad išsiskyrimas būtų ne toks netikėtas, kad jis 
nepasirodytų esąs amžinas. | 

Arkliai sustojo, ir Karlas atidarė dureles. 

— Ponas riteris siūlo jums pasivaikščioti, sinjora,— pasakė 
jis.— Čia stati įkalnė arkliams, o mes esame miške. Pavojus, ro- 
dos, negresia. 

Pasirėmusi į Karlo petį, Konsuela nušoko į smėlį, net nelauk- 
dama, kol bus nuleista pamina. Ji tikėjosi pamatyti savo kelionės 
"palydovą, savo netikėtą mylimąjį. Ir tikrai pamatė, bet priekyje, 
už trisdešimties žingsnių, taigi vien jo nugarą, be to, jis kaip ir 
anksčiau buvo susisupęs į platų pilką apsiaustą, su kuriuo, matyt, 
nusprendė nesiskirti nei dieną, nei naktį. Jo eisena ir dalis šukuo- 
senos bei apavo, kuriuos buvo galima įžiūrėti, liudijo apie ele- 
gantiškumą ir grakštumą vyro, įpratusio rūpintis tualetu, „kad 
pabrėžtų savo įgimtus privalumus“, kaip sakydavo tais laikais. Jo 
špagos rankena blizgėjo lyg Žvaigždė ryto saulės spinduliuose, o 
pudros, kurią aukštuomenė vartojo su dideliu išrankumu, kvapas 
sklido iš tolo, palikdamas ryto ore „gerų manierų“ Žmogaus aro- 
matą. 

„O Dieve! — pagalvojo Konsuela.— Kas bus, jeigu čia koks 
dabita, avantiūristas ar tiesiog pasipūtęs aristokratas? Šiaip ar 
taip, dabar jis atsuko man nugarą, ir jis teisus.“ 

— Kodėl tu vadini jį „riteriu“? — paklausė ji Karlą, tęsdama 
savo apmąstymus garsiai. 

— Todėl, kad taip jį vadina foreiteriai. 

— Bet koks riteris? Kokio ordino? 

— Tiesiog ponas riteris. Bet kam jums tai, sinjorat Jeigu 
jis nenori, kad sužinotumėte, kas jis, jums, mano nuomone, rei- 
kia su tuo susitaikyti. Jis juk teikia jums tokias svarbias paslau- 
gas — net rizikuoja gyvybe. Štai aš, pavyzdžiui, pasirengęs ke- 
liauti su įuo nors dešimt metų, net neklausdamas, kur jis mane 
veža. Tai toks gražus, drąsus, toks geras ir linksmas žmogus! 

— Linksmas? Tavo nuomone, jis linksmas? 

— Žinoma. Jis toks laimingas, kad išgelbėjo jus, tik apie tai 

ir tekalba. Visą laiką klausinėja apie Špandau, apie jus, apie 
Gotlybą, apie Prūsijos karalių. Aš pasakoju jam viską, ką žinau, 
viską, kas man atsitiko, net apie savo nuotykį Rosvalde. Taip 
malonu kalbėtis čekiškai su protingu žmogum, kuris tave su- 
pranta, 0 ne su šitais asilais prūsokais — jie juk temoka tik savo 
prakeiktą kalbą, ir nieko daugiau! 

— Tai jis čekas? 

— Aš išdrįsau pasiteirauti, bet jis trumpai ir net griežtai atsakė 
„ne“. Nereikėjo klausti. Jis nori, kad atsakinėčiau į jo klausimus, 
ir nieko daugiau. 

— Jis vis dar nešioja kaukę? 

— Tiktai tada, kai prisiartina prie jūsų, sinjora. Matyt, jis 
tikras pokštininkas ir nori sužadinti jūsų smalsumą. 

Džiaugsmingas Karlo pasitikėjimas ne visai nuramino Kon- 
suelą. Jinai įsitikino, kad šalia ryžtingumo ir drąsos jis turi daug 
naivumo, kurį lengva panaudoti piktam. Argi jis nepatikėjo Me- 
įerio pažadais? Argi ne jis įkalbėjo ją įeiti į to niekšo kambarį? 
O dabar vėl aklai pasitiki kažkokiu nepažįstamuoju, kuris pa- 
grobė ją, Konsuelą, ir galbūt ketina pasmerkti dar gudresniems 
ir pavojingesniems gundymams! Ji prisiminė Nematomųjų raštelį: 
„Tave norima įvilioti į spąstus, tau gresia naujas pavojus. Sau- 
gokis to, kuris pasiūlys bėgti, kol negausi iš mūsų patvirtinimo. 
Būk tokia pat stipri...“ ir t. t. Jokio patvirtinimo Konsuela ne- 
gavo, bet, apsidžiaugusi Karlo pasirodymu, ji nusprendė, kad tas 
ištikimas tarnas tikrai pasiųstas gelbėti jai. O kas, jei nepažįsta- 
masis — išdavikas? Kur jis taip paslaptingai ją veža Ji neturėjo 
nė vieno draugo, panašaus į šį puikų riterį — nebent tik Frydri- 
chą fon Trenką. Bet Karlas puikiai pažįsta Trenką, vadinasi, čia 
ne jis. Grafas de Sen Žermenas buvo vyresnis, Kaliostras — že- 
mesnio ūgio. Žiūrėdama iš tolo į nepažįstamąjį ir stengdamasi pa- 
lyginti su kokiu nors senu draugų, Konsuela padarė išvadą, kad 
nė vienas iš jų neturėjo tokios lengvos ir grakščios eisenos. 
Tiktai Albertas pasižymėjo tokia didinga laikysena, bet jo lėti 
žingsniai, jo nuolatinis išsekimas buvo nepanašūs į nepažįstamojo 
vyrišką ir taurią laikyseną. 

Miškas praretėjo ir arkliai ėmė bėgti risčia, vydamiesi juos 
aplenkusius keleivius. Neatsisukdamas riteris pakėlė ranką ir 
mostelėjo balta nosinaite. Karlas suprato ženklą ir įsodino Kon- 
suelą karieton tardamas: 

— Tarp kitko, sinjora, skryniose po sėdynėmis jūs Iasite 
drabužių ir viską, ko reikia pusryčiams ir pietums. Ten yra ir 
knygų. Žodžiu, tai tikras viešbutis ant ratų ir, atrodo, jūs ne- 
greitai iš jo išeisite. 

— Karlai,— pasakė Konsuela,— paklausk pono riterio, ar ga- 
lėsiu, kai mes pereisim sieną, padėkoti jam ir vykti toliau kur 
panorėsiu. 

— O sinjora, aš niekad neišdrįsiu užduoti tokio užgaulaus 
klausimo šiam maloniam ponui! 

— Ne, aš reikalauju, kad tu tai padarytum. Atsakymą per- 
duosi man, kai vėl sustosim, jeigu jis nepageidauja kalbėti su 
manim. 

Nepažįstamasis atsakė, jog keleivė visiškai laisva ir visi jos 
norai yra jam įsakymas, bet, pakeisdama išrinktą jai maršrutą 
ir prieglobsčio vietą, ji sukels pavojų ne tik savo pačios laisvei, 
bet ir savo palydovo, ir Karlo gyvybei. Su naiviu priekaištu Kar- 
las pridūrė, kad, matyt, jos nepasitikėjimas labai įskaudino riterį, 
nes jis pasidarė liūdnas ir niūrus. Konsuela iš karto pasigailėjo 
žodžių ir liepė pasakyti, kad ji patiki Nematomiesiems savo 

ą. 

Diena praėjo be jokių nuotykių. Konsuela, lyg valstybinė nu- 
sikaltėlė uždaryta savo karietoje, visiškai neįsivaizdavo, kokia 
kryptimi ją veža. Dienos šviesoje pastebėjusi, kad jos suknelė 
aptaškyta šlykščiojo Mejerio krauju, ji pasibaisėjo ir su džiaugs- 
mu persirengė. Pamėgino skaityti, bet jos protas buvo per daug 
išvargęs. Tada ji nusprendė daugiau miegoti, tikėdamasi, kad pa- 
mažu užmirš savo žeminantį nuotykį. Bet kai sutemo, o nepa- 
žįstamasis ir toliau sėdėjo ant pasostės, ji pasijuto dar labiau su- 
trikusi. Matyt, jis nieko nepamiršo, ir jo pagarbus delikatumas 
vertė Konsuelą jaustis dar juokingesnę ir kaltesnę. Be to, ji ka- 
mavosi galvodama, kaip nepatogu ir sunku šitam žmogui, kuris 
atrodė toks pavargęs, sėdėti ant siauros sėdynės greta kareivio, 
kuris, tiesa, buvo persirengęs labai tvarkingais tarno drabužiais, 
tačiau galėjo labai nusibosti savo naiviu ir daugiažodžiu plepė- 
jimu. O čia dar atėjo naktis, ir gal jis kenčia šaltį ir negali mie- 
goti. Ar tik jo tvirtumas nėra tolygus puikybei? O gal jis mano, 
kad, atsipeikėjusi nuo netikėtumo, ji ginsis nuo tokio iamiliaru- 
mo, kuris, beje, atrodo labai jau tėviškas? Vargšelė kalbėjo sau 
visa tai, idant paguostų savo įžeistą savimeilę, bet greičiausiai 
ji tiesiog nekantravo vėl jį pamatyti, o svarbiausia, ji bijojo jo 
paniekos ar per didelio dorybingumo, kuris visiems laikams ati- 
tolintų juos vieną nuo kito. 

Vidury nakties jie sustojo negilioje dauboje. Oras buvo apsi- 
niaukęs. Vėjo šlamėjimas lapuose priminė vandens šniokštimą. 

— Sinjora,— pasakė Karlas, atidarydamas karietos dureles, — 
atėjo pats sunkiausias mūsų kelionės metas: reikia pereiti sieną. 
Sakoma, kad drąsa ir pinigai gali viską, tačiau vis dėlto neverta 
dabar važiuoti vieškeliu ir rodytis policininkams. Aš tai niekuo 
nerizikuoju — esu menka žuvelė. Pasikinkysiu į vežimėlį vieną 
arklį, tartum tik ką būčiau nupirkęs jį savo šeimininkams, gyve- 
nantiems gretimame kaime, ir važiuosiu po truputį. O jūs su ponu 
riteriu eisite aplinkiniu keliu, ir galbūt ten pasitaikys nepatogių 
takelių. Sakykite, ar užteks jums jėgų nueiti pėsčiai apie mylią 
blogu keliu? 

Konsuela atsakė teigiamai, ir riteris tuojau pat padavė jai ran- 
ką. O Karlas pridūrė: 

— Jeigu jūs ateisite į susitartą vietą anksčiau už mane, lau- 
kite ten ir nebijokite, gerai, sinjora? 

— Aš nieko nebijau, juk mane globoja ponas riteris, — atsakė 
Konsuela su kažkokiu švelnumo ir išdidumo jausmu.— Bet vargše 
mano Karlai,— pridūrė ji — ar negresia pavojus tau? 

Karlas tik gūžtelėjo pečiais ir, pabučiavęs Konsuelos ranką, 
nubėgo kinkyti arklio, o Konsuela su savo nebyliu globėju pasuko 
į laukų pusę. 

Niaukėsi vis labiau, vėjas stiprėjo, ir mūsų bėgliai jau kokį 
pusvalandį sunkiai ėjo tai akmenuotais takais, tai per aukštą žo- 
lę, tai skverbdamiesi pro spygliuotus krūmus, kai staiga pliūpte- 
lėjo lietus. Iki šiol Konsuela nepasakė savo palydovui nė žodžio, 
bet matydama, kad jis nerimauja dėl jos ir ieško slėptuvės, ji 
pagaliau pratarė: 

— Nesirūpinkit manimi, -pone. Aš stipri ir sielojuos tik dėl 
jūsų — juk jūs tiek kenčiat ir rūpinatės dėl žmogaus, kuriam esat 
visai abejingas. Tiesiog nežinau, kaip išreikšti savo dėkingumą. 

Pamatęs kažkokią apleistą pašiūrę, nepažįstamasis nesusilaikė 
neparodęs džiaugsmo ir jam pavyko įtaisyti savo palydovę kam- 
putyje, kur ji pasislėpė nuo liūties. Šitų griuvenų stogas buvo 
nuneštas vėjo ir nedidelis akmens iškyšulys dengė tik mažą plo- 
telį, tokį siaurą, kad nepažįstamasis, nesiryždamas atsistoti visai 
arti Konsuelos, liko lauke plakamas liūties. Iš mandagumo jis net- 
gi paėjo tolėliau, kad ji nebijotų. Tačiau Konsuela negalėjo ilgai 
kentėti tokio jo pasiaukojimo. Ji pašaukė jį, bet matydama, kad 
jis spyriojasi, išėjo iš savo užuoglaudos ir pasakė apsimestinai 
linksmu tonu: 

— Kiekvienam sava eilė, pone riteri. Aš irgi galiu truputį pa- 
šalti. Eikite į mano vietą, jeigu jau nenorite atsistoti greta. 

Riteris pamėgino nuvesti Konsuelą atgal į slėptuvę, tačiau ji 
nepasidavė. 

— Ne,— tarė ji. — aš nenusileisiu. Matyt, aš jus šiandien įžei- 
džiau, kai pasakiau norinti išsiskirti pasienyje, ir dabar turiu iš- 
pirkti kaltę. Tegul smarki sloga bus man pelnyta bausmė! 

Riteris pasidavė ir palindo po stogeliu. Jausdamasi labai nusi- 
kaltusi, Konsuela priėjo ir atsistojo greta. Tiesa, ji bijojo, kad 
jos poelgis gali būti palaikytas koketavimu, tačiau buvo pasi- 
rengusi geriau atrodyti lengvabūdė negu nedėkinga. Nepažįsta- 
masis suprato tai ir stengėsi tiek atsitolinti nuo jos, kiek leido 
dviejų trijų kvadratinių pėdų plotelis. Atsirėmęs į akmens išky- 
šulį jis netgi įsigudrino kiek pasukti galvą, kad Konsuela nesi- 
jaudintų ir nemanytų, esą jis padrąsintas jos dėmesio. Konsuela 
buvo apstulbinta, kad žmogus, pasmerktas tylėti ir netgi priver- 
tęs tylėti ją pačią, taip lengvai atspėja jos mintis ir leidžia su- 

prasti savąsias. Pagarba jam didėjo kiekvieną akimirką, ir kaž- 
koks keistas jausmas vertė jos širdį plakti taip smarkiai, kad jai 
trūko kvapo nuo artumo nepažįstamojo, prie kurio ją traukė ne- 
nugalima simpatija. 

Po ketvirčio valandos liūtis tiek aprimo, kad mūsų keliaunin- 
kai galėjo eiti toliau, bet pažliugę takai pasidarė neišbrendami 
moteriai. Keletą akimirkų riteris tylėdamas žiūrėjo, kaip slysčioja 
ir klupinėja Konsuela, kiekvieną žingsnį kabindamasi už jo, kad 
nepargriūtų. Ir staiga, negalėdamas matyti jos vargo, paėmė ją 
ant rankų kaip vaiką ir ėmė nešti, nepaisydamas protestų. Tiesa, 
ji tik protestavo, bet nesipriešino. Konsuele pasijuto užkerėta ir 
pavergta. Ją nešė per vėją ir audrą šis niūrus, panašus į tamsos 
angelą riteris, kuris su savo našta peršokdavo griovius ir išmalas 
taip greitai ir lengvai, lyg būtų buvęs bekūnė dvasia. Šitaip jiė 
nusigavo iki nedidelės upės brastos. Nepažįstamasis greitai įbrido 
į vandenį, keldamas Konsuelą vis aukščiau, kai upė darėsi pi- 
lesnė. 

Nelaimei, šita staigi ir gausi liūtis taip patvindė upelį, kad 
jis virto drumsta putota srove, kuri garmėjo dūsliai ir piktai 
šniokšdama. Vanduo jau siekė nepažįstamajam iki juosmens. 
Stengdamasis laikyti Konsuelą virš vandens, jis lengvai galėjo 
paslysti, nes jo kojos klimpo į dumblą. Konsuela išsigando dėl jo. 

— Paleiskite mane,— tarė ji —aš moku plaukti. Dėl Dievo, 
paleiskite mane! Vanduo vis kyla, jūs nuskęsite. 

Staiga pašėlęs vėjo gūsis išvertė iš šaknų medį, augantį kitame 
krante. Į vandenį ėmė griūti didžiuliai žemės luitai ir akmenys, 
kurie trumpam užtvenkė smarkią tėkmę. Laimei, medis irgi nu- 
virto skersai srovės, ir nepažįstamasis pagaliau galėjo atsikvėpti. 
Tačiau greitai vanduo, prasimušęs pro visas kliūtis, plūstelėjo to- 
kių galingu srautu, kad jis jau neįstengė su juo grumtis ir su- 
stojo. Konsuela pamėgino išsivaduoti iš jo rankų. 

— Paleiskite mane,— pakartojo ji, — aš nenoriu, kad žūtumėt 
dėl manęs. Ar irgi turiu jėgų ir ryžto! Leiskite man kovoti drau- 
ge su jumis. 

Bet riteris su dviguba jėga prispaudė ją prie krūtinės. Atro- 
dė, kad jis nusprendė žūti drauge su ja. Ją apėmė baimė — ši juo- 
da kaukė, šis bebalsis žmogus, panašus į vandėnį iš senovinių 
vokiečių baladžių, rodės, norėjo ją nutraukti į bedugnę. Ji ne- 
drįso priešintis. Daugiau kaip ketvirtį valandos grūmėsi nepažįs- 
tamasis su įsiutusiu vėju ir bangomis. Rodydamas tiesiog baugi- 
nantį šaltakraujiškumą ir atkaklumą, laikydamas Konsuelą virš 
vandens, jis sugaišdavo keturias penkias minutes, kad pasistumėtų 
per pėdą. Jis ramiai įvertino aplinkybes. Trauktis dabar buvo ne 
lengviau, negu eiti į priekį. Pati giliausia vieta buvo jau perbris- 
ta, ir jis jautė, kad jeigu pasuktų atgal, vanduo galėtų jį pakelti 
ir išmušti iš kojų. Pagaliau jis pasiekė krantą, bet vis dar ėjo į 
priekį, neleisdamas Konsuelai atsistoti ant žemės ir pats nesi- 

ilsėdamas, kol pasigirdo Karlo, neramiai jų laukiančio, švilpte- 
lėjimas. Tik tada jis perdavė savo brangią naštą Karlui ir visiškai 
išsekęs griuvo ant smėlio. Kartu su sunkiu kvėpavimu iš jo lūpų 
išsiveržė dusli dejonė. Atrodė, kad jo širdis tuoj plyš. 

— O Dieve, Karlai, jis miršta! — sušuko Konsuela, puldama 
prie riterio.— Tai priešmirtinė dejonė! Nuimkim kaukę, ji dusi- 
na jįl.. 

Karlas norėjo paklusti, tačiau nepažįstamasis sunkiai pakėlė 
sustingusią ranką ir nustūmė dezertyro pirštus. 

— Jis teisus! — pasakė Karlas — O mano priesaika!l Juk da- 
viau žodį, kad neprisiliesiu prie kaukės, net jeigu jis mirs jūsų 
akyse. Bėkite prie karietos, sinjora, atneškite mano gertuvę su 
degtine — ji ant pasostės. Keletas gurkšnių atgaivins jį. 

Konsuela jau norėjo stotis, tačiau riteris sulaikė ją. Jeigu mir- 
tis buvo čia pat, tai jis norėjo numirti prie jos kojų. 

— Ir šį kartą jis teisus,— pasakė Karlas, kuris, nors ir at- 
Iodė netašytas, suprato meilės paslaptis (jis irgi kažkada mylė- 
jo). — Jūs pasirūpinsite juo geriau už mane. Aš pats atnešiu ger- 
tuve... Štai ką, sinjora,— pridūrė jis pašnibždom.— Man rodos, 
kad jeigu jūs nors truputį mylite jį ir jums užteks gailestingumo 
pasakyti jam tai, jis neleis sau numirti. Priešingu atveju aš nieko 
negarantuoju. 

Karlas nuėjo šypsodamasis. Jis nebūgštavo kaip Konsuela, nes 
matė, kad alsulys riteriui praeina. Bet persigandusi ir manydama, 
jog regi paskutines šio tauraus žmogaus gyvenimo minutes, Kon- 
suela apsivijo jį rankomis, pabučiavo jo aukštą kaktą, kuri vienin- 
telė nebuvo dengiama kaukės. 

— Maldauju jus,— prašė ji,— nusiimkite ją. Aš nežiūrėsiu, 
pasitrauksiu toliau, o jūs bent galėsite laisvai atsikvėpti. 

Nepažįstamasis paėmė abi Konsuelos rankas ir priglaudė prie 
savo besikilnojančios krūtinės. Jis norėjo pajusti jų švelnią šilu- 
mą ir drauge priversti merginą atsisakyti minties apnuoginti jo 
veidą. Visa Konsuelos siela atsivėrė nuo šio tyro apsikabinimo. 

— Nemirkite— sušuko ji nepažįstamajam.— Jokiu būdu ne- 
leiskite sau numirti. Argi jūs nejaučiate, kad myliu jus. 

Vos ištarus šiuos žodžius, jai pasivaideno, kad pasakė juos 
apimta kažkokio svaigulio. Jie išsiveržė beveik prieš valią. Bet 
riteris išgirdo. Jis pasikėlė, atsiklaupė ir apkabino Konsuelos ko- 
jas, o ji, pati nežinodama kodėl, apsipylė ašaromis. 

Atėjo Karlas su savo gertuve. Riteris atstūmė šiuos numylėtus 
dezertyro vaistus ir, remdamasis į jo ranką, pasiekė karietą. Kon- 
suela atsisėdo greta. Ji labai nerimavo, kad riteris neperšaltų su 
šlapiais drabužiais. 

— Nesirūpinkite, sinjora,— pasakė Karlas.— Ponas riteris ne- 
spėjo persišaldyti. Tuojau jis užsimes mano apsiaustą — aš pasi- 
rūpinau įdėti jį karieton, kai prasidėjo lietus, juk buvo aišku, kad 
bent vienas iš jūsų permirks. Kai ant šlapių drabužių apsivelki 

ką nors standaus ir sauso, šilumą galima išlaikyti gana ilgai. Sėdį 
kaip vonioje, ir tai nekenkia sveikatai. 

— Tai ir tu, Karlai, padaryk tą patį, — paliepė Konsuela.— Štai 
imk mano mantiliją — juk tu sušlapai, kad apsaugotum mus. 

— Man nieko neatsitiks,— paprieštaravo Karlas.— Mano oda 
storesnė už jūsų. Užmeskite ant riterio dar ir mantiliją. Susupkite 
jį kaip reikiant. O aš kaipmat nulakinsiu jus kur reikia, net jei 
teks užvaryti šį vargšą arklį. 

Visą valandą Konsuelos rankos buvo apsivijusios nepažįsta- 
mąjį Ir jos galva, kurią jis glaudė prie savo krūtinės, įliejo jam 
daugiau šilumos ir gyvybės negu visi Karlo receptai ir pasiūly- 
mai. Retkarčiais ji paliesdavo lūpomis jo drėgną kaktą ir šildy- 
davo jį savo kvėpavimu. Kai karieta sustojo, riteris priglaudė ją 
prie krūtinės su tokia jėga, kuri liudijo, kad jis jaučiasi sveikas 
ir laimingas. Paskui jis skubiai išlipo lauk ir dingo. 

Konsuela atsidūrė po kažkokia stogine, o prieš ją stovėjo se- 
nas, panašus į valstietį tarnas su žibintu rankoje. Takeliu, apau- 
gusiu gyvatvore, jis pravedė ją pro kažkokį neišvaizdų namelį, 
palydėjo iki fligelio, įleido vidun ir, palikęs vieną, užrakino lauko 
duris. Pamačiusi kitas duris, ji įėjo į mažą, švarią, kuklią patalpą, 
kuri turėjo du kambarius: šiltai prikūrentą miegamąjį su patogia 
jau paklota lova ir kitą — kur degė žvakė ir buvo patiekta puiki 
vakarienė. Konsuela su liūdesiu pastebėjo, kad stalas padengtas 
tik vienam asmeniui. Ir kai Karlas atnešė daiktus ir pasakė pa- 
tarnausiąs jai, ji nesiryžo prisipažinti, jog jai tereikia vieno — 
kad per vakarienę šalia sėdėtų jos globėjas. 

— Mano gerasis Karlai,— pasakė ji, — pavalgyk pats ir eik 
miegoti, man nieko nereikia. Tu, be abejo, pavargai labiau už 
mane. 

— Aš pavargau ne daugiau, negu sėdėdamas prie židinio su 
savo vargše žŽmonele — amžiną atilsį duok jai, Viešpatie! Su ko- 
kiu džiaugsmu aš pabučiavau žemę, kai pamačiau, kad mes jau 
išsigavom iš Prūsijos. Nors, po teisybei, aš nežinau, kur mes — 
Saksonijoje, Čekijoje, Lenkijoje ar „Kinijoje“, kaip sakydavo 
Rosvalde, pas graią Godicą. 

— Kaipgi taip, Karlai! Nejaugi sėdėdamas ant pasostės tu 
vidury šviesios dienos nepažinai nė vienos iš tų vietų, kurias 
mes pravažiavome? | 

— Bet juk aš niekad anksčiau nevažinėjau šituo keliu, sin- 
jora. O be to, esu neraštingas ir negalėjau perskaityti nė vieno 
užrašo ant sienų ir pakelės stulpų. Be to, mes nebuvome sustoję 
nė vienam mieste, nė vienam kaime, o arklius keisdavom miške 
arba kažkokiuose kiemuose. Galų gale yra ir ketvirtoji priežas- 
tis — aš daviau ponui riteriui garbės žodį, kad nieko jums nepa- 
sakysiu, sinjora. 

— Štai nuo to ir reikėjo pradėti, Karlai, ir aš nebūčiau prieš- 
taravusi. Bet pasakyk, ar riteris neatrodo tau negaluojąs? 

— Nė truputėlio, sinjora. Jis vaikšto po visą namą, nors, ma- 
no nuomone, visai be reikalo, juk niekur nėra nė gyvos dvasios, 
tik senas nekalbus sodininkas. 

— Eik gi pas jį, Karlai. Pasiūlyk savo paslaugas. Bėk, palik 
mane. 

— Ką jūs, sinjora. Jis atsisakė mano paslaugų ir liepė rūpin- 
tis tik jumis. 

— Tokiu atveju pasirūpink savimi, mano drauge, ir pasistenk 
susapnuoti laisvę. 

Konsuela atsigulė švintant, o kai atsikėlė ir apsirengė buvo 
jau dvi valandos. Diena atrodė saulėta ir skaisti. Ji pabandė ati- 
daryti langines su grotelėmis, bet pasirodė, kad jos užrakintos, 
kaip ir karietoje. Pamėgino išeiti, tačiau durys buvo užstumtos 
iš išorės. Ji vėl priėjo prie lango ir pamatė kuklaus sodo medžius. 
Nebuvo jokių ženklų, kad arti esama didelio miesto arba judraus 
kelio. Namuose viešpatavo tyla, o iš lauko atsklisdavo tik vabz- 
džių dūzgimas, balandžių burkavimas pastogėje ir kartkarčiais 
graudus karučių girgždesys kažkur toli alėjoje, nepasiekiamoje 
jos žvilgsnio. Ji nesąmoningai klausėsi visų tų kaimo garsų, glos- 
tančių ausį ir taip seniai negirdėtų. Konsuela vis dar tebebuvo be- 
laisvė, ir nors visi stengėsi tai nuo jos slėpti, jautė šiokį tokį ne- 
rimą. Vis dėlto ji nusprendė kol kas kentėti nelaisvę, kuri pasi- 
rodė ne tokia jau baisi, o riterio meilė toli gražu nekėlė tokio 
pasibjaurėjimo kaip Mejerio pretenzijos. 

Nors ištikimasis Karlas ir siūlė išsikviesti jį skambučiu vos tik 
atsikėlus, Konsuela nenorėjo jo trukdyti — juk jam reikėjo ilges- 
nio poilsio negu jai. O svarbiausia, ji bijojo pažadinti kitą savo 
palydovą, be abejo, labai išvargusį. Ji nuėjo į kambarį šalia mie- 
gamojo ir ant stalo, kur vakar buvo serviruota vakarienė — ji 
buvo nukraustyta taip tyliai, kad Konsuela net nepastebėjo, — 
pamatė knygų ir rašymo priemones. 

Knygos jos nesudomino: buvo per daug susijaudinusi, kad ga- 
lėtų skaityti. Apimtą nerimo ir jaudulio, ją vis traukė galvoti ir 
galvoti apie praeitos nakties įvykius. Kadangi ji tebebuvo be- 
laisvė, jai šovė mintis vėl imtis savo dienoraščio ir ji parašė ant 
atskiro lapelio tokią įžangą: 

„Mielasis Bepai, tau vienam tęsiu pasakojimą apie savo ne- 
paprastus nuotykius. Pripratusi kalbėti taip atvirai, kaip leidžia 
mūsų vienodas amžius ir bendros pažiūros, aš galėsiu atskleisti 
tau savo išgyvenimus, kurių kiti mano draugai, ko gero, nesu- 
prastų ir pasmerktų mane griežčiau negu tu. Iš tų žodžių gali su- 
prasti, jog ir aš nesu be kaltės. Taip, jaučiu, kad galbūt elgiausi 
ne taip, kaip dera, bet kol kas ir pati nesuvokiu nei savo poelgių 
reikšmės, nei galimų pasekmių. 

Jozefai, prieš pradedant pasakoti tau apie savo pabėgimą iš 
Špandau (kuris, po teisybei, atrodo beveik menkniekis lyginant 
su dabartiniu mano rūpesčiu), reikia tau pasakyti, kad aš, kad 

mane... Nežinau... Galbūt visa tai prisisapnavo? Bet jaučiu, kad 
galva dega, širdis spurda lyg norėdama iššokti iš manos krūtinės 
ir persikelti į kitą... Pasakysiu tau paprastai, nes juk visa tai ga- 
lima išreikšti vienu žodžiu: mano mielasis drauge, mano ištikima- 
sis bičiuli, aš Myliu! 

Myliu nepažįstamąjį, žmogų, kurio veido nemačiau, kurio bal- 
so negirdėjau. Tu pasakysi, kad išprotėjau ir būsi teisus: juk 
meilė ir yra beprotybė. Išklausyk, Jozefai, ir neabejok mano lai- 
me — ji pranoksta visas mano pirmosios meilės svajones Veneci- 
joje. Si laimė tokia svaiginanti, kad nustelbia net gėdą, kuri ap- 
ima, kai galvoju, kad užsiliepsnojau taip greitai, taip nesusimąs- 
tydama, neleidžia pajusti nė baimės, kai dingteli, jog galėjau 
apsirikti, jog galbūt mano meilė yra be atsako... Bet ne, aš my- 
lima, jaučiu tai. Patikėk, čia nėra klaidos, šį kartą aš myliu iš 
tikrųjų, ir išdrįsiu pasakyti — myliu aistringai. O kodėl gi ne? 
Meilę mums siunčia Dievas. Mes patys neturime galios uždegti ją 
savo krūtinėje, taip uždegama lemputė altoriuje. Visos pastangos 
pamilti Albertą (ranka virpa, kai rašau šį vardą) nepadėjo man 
įpūsti savo širdyje šventos ir karštos ugnies. Netekusi jo, aš pa- 
milau jo atminimą labiau, negu mylėjau jį patį, gyvą. Kas žino, 
gal galėčiau pamilti jį visai kitaip, jeigu jis būtų grąžintas 
man...“ 

Vos parašiusi paskutinę frazę, Konsuela paskubėjo užbraukti 
ją, tiesa, ne tokia jau stora linija, kad visai nebūtų galima jos 
perskaityti, bet vis dėlto užbraukė, ir dėl to jai truputį paleng- 
vėjo ant širdies. Ji buvo labai susijaudinusi, o meilės karštligė 
nejučia kėlė iš sielos gelmių pačias slapčiausias mintis. Tuščiai 
mėgino ji tęsti laišką, trokšdama geriau išaiškinti pati sau savo 
širdies paslaptį. Norėdama išreikšti subtiliausius savo jausmus, ji 
tesurado tik šiuos baisius žodžius: ,,„Kas žino, gal aš galėčiau pa- 
milti Albertą visai kitaip, jeigu jis būtų grąžintas man. 

Konsuela nemokėjo meluoti. Anksčiau jai atrodė, kad jaus- 
mas, kurį ji puoselėjo mirusiojo atminimui, yra meilė, bet dabar 
tikras gyvenimas užliejo jos krūtinę ir tikroji aistra užtemdė įsi- 
vaizduotąją. 

Kad surikiuotų klaidžiojančias mintis, ji pamėgino perskaityti 
ką parašiusi. Bet, skaitydama laišką, susipainiojo dar labiau ir įsi- 
tikinusi, kad nieko negali aiškiai išreikšti, suglamžė lapelį ir nu- 
metė ant stalo, ketindama paskui jį sudeginti. Visa drebėdama, 
lyg padariusi kažką nuodėmingą, degančiu veidu ji karštligiš- 
kai vaikščiojo po kambarį nieko nesuprasdama arba tesuprasda- 
ma tik viena, kad myli ir jau negali tuo abejoti. 

Tą akimirką kažkas pasibeldė į miegamojo duris. Ji atidarė, 
įėjo Karlas. Pamačiusi jo įkaitusį veidą, drumstą žvilgsnį, išgiI- 
dusi nerišlią kalbą, ji nusprendė, jog iš nuovargio vargšas susiI- 
go, bet iš jo atsakymų greitai suprato, kad rytą jis buvo pavaišin- 
tas ir išgėrė truputį per daug vyno ar alaus. Tai buvo vienintelis 

vargšo Karlo trūkumas. Nedidelė alkoholio dozė darė jį per daug 
patiklų, o dar didesnė dozė galėjo padaryti pavojingą. Laimei, 
šį kartą jis apsiribojo tokia porcija, nuo kurios tapo plepus ir 
geraširdis, ir toks tebebuvo, nors ir pramiegojo po to visą dieną. 
Jis buvo susižavėjęs ponu riteriu ir negalėjo kalbėti apie nieką 
kitą. Ponas riteris toks geras, toks jautrus, toks malonus su pa- 
prastais žmonėmis. Jis neleido Karlui patarnauti prie stalo, o pa- 
sodino jį priešais save ir privertė vakarieniauti drauge su juo, 
pildamas jam geriausio vyno, kiekvieną kartą susidauždamas stik- 
lais, ir gėrė lygiai su juo kaip tikras slavas. 

— Kaip gaila, kad jis tik italas! — kalbėjo Karlas.— Jis nusi- 
pelno būti čekas, nes vyną geria nė kiek ne blogiau už mane. 

— Na, čia ne toks jau didelis privalumas, — paprieštaravo Kon- 
suela, visai nesusižavėjusi tuo, kad riteris gali gerai išgerti su 
liokajais. 

Bet čia pat Konsuela pasigailėjo — ar turi ji teisę laikyti Kar- 
lą, kuris tiek dėl jos padarė, žemesniu už save ir savo draugus? 
O riteris, matyt, tik tam -ir stengėsi pabendrauti su atsidavusiu 
tarnu, kad galėtų paklausinėti apie ją. Karlo plepėjimas patvir- 
tino jos spėjimą. 

— Ach, sinjora,— atviraširdiškai plepėjo jis — tas garbingas 
vyras beprotiškai myli jus. Dėl jūsų jis pasiryžęs padaryti nusi- 
kaltimą, netgi niekšybę! 

— Neduok Dieve! — atsakė Konsuela, kuriai labai nepatiko 
tokie žodžiai, nors, žinoma, Karlas nelabai suprato ką kalba.— Ar 
negalėtum tu, Karlai, paaiškinti. — teiravosi ji, kad nukreiptų 
kalbą, — kodėl mane čia laiko užrakintą? 

— Ne, sinjora, jeigu net žinočiau, tai greičiau nusikąsčiau 
liežuvį, negu pasakyčiau jums. Juk daviau riteriui garbės žodį 
neatsakyti nė į vieną jūsų klausimą. 

— Labai dėkoju tau, Karlai! Vadinasi, tu riterį myli labiau už 
mane? 

— Na jau ne! To aš nesakiau. Bet jeigu jis įrodė man, kad 
visa daroma jūsų naudai, aš turiu jums tarnauti net prieštarau- 
damas jūsų valiai. 

— O kaip jis tau tai įrodė? 

— Nežinau. Bet esu tikras, jog tai teisybė. Ir dar jis man įsakė, 
sinjora, užrakinti ir sekti jus, žodžiu, laikyti jus uždarytą, kol 
neatvažiuosim, kur reikia. 

— Tai mes čia neliksim? 

— Dar šią naktį vėl patrauksim kelionėn. Dabar važiuosim tik 
naktimis, kad nevargintume jūsų, ir dar dėl kažkokių priežasčių, 
bet aš jų nežinau. 

— Ir visą šį laiką tu būsi mano sargu? 

— Būtent taip, sinjora. Aš prisiekiau Evangelija. 

— Ponas riteris, kaip matau, tikras pokštininkas. Ką gi. Su- 
tinku. Geriau jau tu negu Švarcas. 

— Ir aš geriau už jį išsaugosiu jus,— geraširdiškai pridūrė 
Karlas.— O pradžiai, sinjora, einu paruošti jums pietų. 

— Bet aš nealkana, Karlai. 

— To negali būti. Jūs privalote papietauti, ir kuo geriau — 
tokia instrukcija. Taip, tokia instrukcija, kaip sakydavo tėtušis 
Švarcas. 

— Jeigu tu nori būti panašus į jį, neversk manęs valgyti. Jis 
būdavo labai patenkintas, kai imdavo iš manęs pinigus už vaka- 
rykščius pietus, kurių būdavau nepalietusi ir kuriuos jis sąžinin- 
gai palikdavo rytdienai. 

— Ką gi, jis pelnėsi pinigus. Su manim viskas bus kitaip. Pi- 
nigai — pono riterio rūpestis. O jis tai jau nešykštus — auksą 
tik ir barsto saujomis. Gerai, jei jis turtingas. Kitaip jo kapitalas 
greitai išseks. 

Konsuela liepė atnešti žvakę ir nuėjo į gretimą kambarį, kad 
sudegintų savo laišką. Bet ji veltui ieškojo lapelio — jis dingo. 

Po kelių minučių vėl pasirodė Karlas. Jis atnešė Konsuelai 
laišką, parašytą nepažįstamu braižu. Štai jo turinys: 

„Aš išsiskiriu su jumis ir galbūt jau niekada jūsų nepamaty- 
siu. Aš atsisakau trijų dienų, kurias galėčiau praleisti šalia jūsų, 
trijų dienų, kurios galbūt niekada nepasikartos mano gyvenime! 
Ir atsisakau savo noru. Aš turiu tai padaryti. Ateis diena, kai jūs 
įvertinsit mano aukos šventumą. 

Taip, aš jus myliu, ir taip pat myliu aistringai! Ir vis dėlto 
pažįstu jus ne daugiau kaip jūs mane. Todėl nejauskite jokio 
dėkingumo už tai, ką dėl jūsų padariau. Aš paklusau tiems, ku- 
rie yra aukščiau už mane, atlikau pavestą man pareigą. Užmirš- 
kite viską, išskyrus mano meilę jums, — meilę, kurią galiu įrodyti 
tik tuo, kad išsiskiriu su jumis. Si meilė tokia pat audringa kaip 
ir pagarbi. Ji tęsis taip pat ilgai, kaip netikėtai ir beprotiškai 
užgimė mano širdy. Aš beveik nemačiau jūsų veido, nieko nežį- 
nau apie jūsų gyvenimą, bet jaučiu, jog mano siela priklauso 
jums, ir, be to, amžinai. Net jeigu paaiškėtų, kad jūsų praeitis 
tokia pat suteršta, koks skaistus jūsų veidas, aš neimčiau mažiau 
jūsų mylėti ir gerbti. Aš išvažiuoju kupinas išdidumo, džiaugs- 
mo ir kartėlio. Jūs mylite mane! Ar užteks jėgų pakelti mintį, 
kad galiu netekti jūsų, jeigu rūsti jėga, valdanti jus ir mane, 
pasmerks mane tam? .. Nežinau. Šią akimirką, nepaisydamas viso 
siaubo, aš negaliu jaustis nelaimingas, aš per daug apsvalgęs 
nuo jūsų meilės. Net jeigu visą gyvenimą tektų tuščiai ieškoti 
jūsų, aš nesiskųsiu, kad sutikau jus ir patyriau tą vieno vienin- 
telio bučinio palaimą, kurios neužmiršiu niekad. Ir nors mūsų su- 
sitikimas tetruko vieną akimirką, nors man neliko kitų jūsų meilės 

įrodymų, kaip tik tas šventas bučinys, aš vis dėlto dabar būsiu 
šimtą kartų laimingesnis, negu buvau nepažindamas jūsų. 

O tu, šventoji mergaite, vargše sunerimus ir sutrikus būtybe, 
prisimink be gėdos ir baimės tas trumpas ir nuostabias akimirkas, 
kai jautei, kaip mano meilė skverbiasi į tavo širdį. Tu pati pa- 
sakei — meilę mums siunčia Dievas, ir mes negalim užgesinti ar 
uždegti jos be jo valios. Jeigu netgi aš nevertas tavęs, netikėtas 
impulsas, pastūmėjęs tave atsakyti į mano apkabinimą, netapo 
dėl to mažiau šventas. Tačiau tave globoja Apvaizda, ir ji nepa- 
norėjo, kad tavo prieraišumo lobis nukristų į egoistiškos ir šal- 
tos širdies dumblą. Jeigu net aš būčiau buvęs negarbingas, tai 
vis tiek būtų tavo tauraus, bet išklydusio iš kelio instinkto, šven- 
to, tačiau apgauto potraukio pasireiškimas. Bet ne, aš dievinu 
tave, ir kad ir koks aš būčiau, tu, šiaip ar taip, nesuklydai laiky- 
dama save mylima. Tu nebuvai suteršta mano širdies plakimo, 
mano rankų paramos, mano lūpų karščio. Mūsų abipusis pasiti- 
kėjimas, mūsų valdingas polėkis padovanojo mums tokio svai- 
gulio akimirką, kokią leidžia patirti tik ilga ir šventa aistra. Kam 
gi gailėtis? Žinau, kažką gąsdinančio turi lemtinga jėga, pastū- 
mėjusi mus vieną prie kito. Bet tai Dievo valia! Ir mes negalime 
priešintis. Aš išsinešu su savim mūsų didžiąją paslaptį. Saugok 
ir tu ją, neatskleisk niekam. Galbūt Bepas irgi nebūtų jos su- 
pratęs. Kad ir kas būtų tas tavo draugas, tik vienas aš galiu gerb- 
ti tavo beprotybę ir aukštinti tavo silpnumą, nes pats patyriau tą 
patį. Sudie! Ir galbūt visam laikui! O juk visuomenės akyse aš 
laisvas, tu, rodos, irgi. Aš negaliu mylėti kitos ir matau, kad tu 
myli tik mane... Bet mūsų likimai daugiau nepriklauso mums. 
Aš supančiotas įžadų, ir, matyt, labai greitai tas pats ištiks tave. 
Šiaip ar taip, tu Nematomųjų valdžioje, ir ši valdžia negailestin- 
ga. Lik sveika... Mano širdis plyšta, .bet Dievas suteiks jėgų su- 
dėti šią auką ir kitas, dar labiau kankinančias, jeigu tik tokių 
yra. Sudie... Sudie! O gailestingasis Dieve, pasigailėk manęs!“ 

Šitas laiškas be parašo buvo parašytas neįskaitomu arba pa- 
keistu braižu. 

— Karlai! — sušuko išblyškusi ir drebanti Konsuela.— Šitą 
laišką tau davė riteris 

— Taip, sinjora. 

— Ir jis rašė pats? 

— Taip, sinjora, bet labai sunkiai. Jo dešinė ranka sužeista. 

— Sužeista? Ir pavojingai? 

— Gal ir taip. Žaizda gili, nors jis, rodos, visai nekreipia į ją 
dėmesio. 

— Bet kurgi tai atsitiko? 

— Pereitą naktį, netoli nuo sienos. Kai mes keitėm arklius, 
vienas iš jų vos nepasileido lėkti, o foreiteris dar nebuvo užlipęs 
ant savo arklio. Jūs sėdėjote karietoje viena, mes su juo stovė- 
jom už kelių žingsnių. Riteris sulaikė arklį su velniška jėga ir 
liūto ryžtu... Arklys atrodė tikrai baisus. .. 

— Taip taip, mane siaubingai kratė. Bet juk paskui tu pasa- 
kei, jog viskas gerai. 

— Aš nepastebėjau, kad ponas riteris susižeidė plaštaką į pa- 
kinktų sagtį. | 

— Ir viskas per mane! Sakyk, Karlai, riteris jau išvyko? 

— Dar ne, sinjora, bet aš jau sukroviau jo daiktus ir jam 
kinkomas arklys. Jis pasakė, kad jums dabar nėra ko bijoti — 
žmogus, turintis jį pakeisti, jau atvyko. Tikiuosi, kad mes greitai 
pasimatysim su riteriu, 0 jeigų ne, — tai man bus labai gaila. 
Bet jis nieko nežada ir į visus klausimus atsako: „Galbūt!“ 

— Karlai, kur riteris dabar? 

— Nežinau, sinjora. Jo kambarys čia, greta. Jeigu norite, ga- 
liu nueiti ir pasakyti jam, kad jūs... 

— Ne, nieko nesakyk, aš parašysiu jam. Nors. .. pasakyk, kad 
noriu padėkoti jam... pamatyti jį nors minutėlę, paspausti jam 
ranką... Eik greičiau, bijau, kad jis neišjotų. 

Karlas išėjo, ir Konsuela tučtuojau pasigailėjo patikėjusi jam 
tokią užduotį. Ji prisiminė, kad keliaujant riteris atsirasdavo ša- 
lia jos tik būtiniausiais atvejais, ir, matyt, toks buvo tų keistų 
ir baisių Nematomųjų nurodymas. Ji nusprendė parašyti jam, bet 
nespėjo brūkštelėti nė kelių žodžių, kai tylus šnaresys privertė 
. pakelti akis. Dalis sienos, kuri pasirodė esanti slaptos durys, jun- 
giančios jos kambarį su gretimu, matyt, riterio kambariu, staiga 
pasitraukė, bet tik tiek, kad praleistų ranką su pirštine, tarsi lau- 
kiančią Konsuelos rankos. Ji pribėgo ir sugriebė ją, sušukdama: 
„Duokit kitą, sužeistąją!" 

Nepažįstamasis buvo pasislėpęs už pertvaros, ir ji nematė jo. 
Bet jis įkišo pro plyšį dešinę ranką, ir Konsuela, skubiai nurišusi 
tvarstį, išvydo gilią žaizdą, prispaudė ją prie lūpų ir aprišo savo 
nosinaite. Paskui, nusiėmusi nuo krūtinės filigraninį kryželį, kurį 
prietaringai brangino, įdėjo į tą nuostabią ranką, kurios baltumą 
dar labiau pabrėžė raudonas kraujas. 

— Paimkite,— pasakė ji— Tai brangiausia, ką aš turiu, ma- 
no velionės motinos dovana, mano talismanas. Aš niekada su juo 
nesiskyriau. Niekada nieko aš nemylėjau taip, kad būčiau ga- 
lėjusi patikėti šią brangenybę. Saugokite ją iki mūsų susitikimo. 

Nepažįstamasis, kaip ir anksčiau pasislėpęs už pertvaros, pa- 
ėmė Konsuelos ranką ir apibėrė ją bučiniais ir ašaromis. Paskui, 
išgirdęs triukšmą, kurį sukėlė Karlas, einantis perduoti jam Kon- 
suelos pavedimo, atstūmė ją ir skubiai užtraukė medinį panelį. 
Konsuela išgirdo rakinamo skląsčio garsą. Veltui ji stengėsi iš- 
girsti nepažįstamojo balsą. Tikriausiai jis kalbėjo tyliai arba iš- 
ėjo. 

Po keleto minučių Karlas grįžo pas Konsuelą. 

— Ponas riteris išjojo, sinjora,— liūdnai pasakė jis.— Išjojo 
net nepanorėjęs atsisveikinti su jumis, ir dar prikimšo man pilnas 
kišenes dukatų, jeigu jums atsirastų kokių nenumatytų išlaidų 
kelionėje. Juk kasdieninėmis išlaidomis rūpinasi šitie... na, Die- 

vo ar velnio pasiuntiniai, kas juos žino! Čia pasirodė mažas juo- 
das žmogutis, kuris visą laiką tyli, o jeigu ir praveria burną, tai 
tik ką nors įsakyti — ir taip šaltai, taip griežtai... Nepatinka jis 
man, sinjora, visiškai nepatinka. Jis yra riterio vietoje, ir dabar 
aš turėsiu garbės sėdėti su juo ant pasostės, taigi mano pašneko- 
vas bus ne iš kalbiųjų. Vargšas riteris. Duok Dieve, kad jis grįžtų 
pas mus! 

— Bet argi mes privalome važiuoti su šiuo juodu žmogum? 

— Dar ir kaip privalom, sinjora. Riteris privertė mane pri- 
siekti, kad klausysiu ateivio kaip jo paties. O štai ir jūsų pietūs, 
sinjora. Neatsisakykit — jie, rodos, visai neblogi. Išvažiuojame 
naktį ir sustosime tik tada, kai panorės... Dievo ar velnio tarnas, 
kaip jau sakiau. 

Nusiminusi ir prislėgta Konsuela daugiau nesiklausė Karlo 
plepėjimo. Kelionė ir naujasis palydovas menkai ją tedomino. 
Viskas prarado rėikšmę nuo tos akimirkos, kai ją paliko mielas 
nepažįstamasis. Nugrimzdusi į begalinį liūdesį, ji mechaniškai 
paragavo keletą patiekalų,- norėdama suteikti malonumą Karlui. 
Bet jai labiau norėjosi verkti, negu valgyti, ir ji paprašė puode- 
lio kavos, kad bent kiek atgautų jėgas ir žvalumą. Karlas atnešė 
kavos. | 

— Gerkite, sinjora,— pasakė jis.— Mažasis ponas pats ją iš- 
virė, kad būtų kuo skanesnė. Jis primena seną liokajų arba ma- 
žordomą ir, teisybę sakant, ne toks jau panašus į velnio tarną, 
tiktai per daug juodas. Ko gero, jis neblogas vyrukas, nors labai 
nekalbus. Jis pavaišino mane puikia degtine, kuriai ne mažiau 
kaip šimtas metų, aš dar nebuvau tokios gėręs. Ar nenorėtumėte 
paragauti? Ji duotų jums daugiau naudos negu šita kava, kad ir 
kokia gardi ji būtų... 

— (Gerasis mano Karlai, eik ir gerk viską, ką nori, o mane 
palik ramybėje,— pasakė Konsuela, greitai išgerdama kavą ir 
net nepajusdama jos skonio. 

Nespėjo ji pakilti nuo stalo, kai staiga pajuto nepaprastą sun- 
kumą galvoje. Kai Karlas atėjo pranešti, kad karieta laukia, ji 
snaudė, sėdėdama ant kėdės. 

— Duok ranką,— ištarė ji, — aš visai nesilaikau ant kojų. At- 
rodo, man pakilęs karštis. 

Ji buvo.tokia nusilpusi, kad lyg pro miglą matė ir karietą, 
ir savo naująjį palydovą, ir durininką, kuris jokiu būdu nesutiko 
nieko imti iš Karlo. Kai tik arkliai pajudėjo, Konsuela kietai už- 
migo. Sėdynė buvo apkrauta pagalvėmis ir priminė patogią lovą. 
Nuo tos akimirkos Konsuela nustojo jausti, kas darosi aplink. Ji 
nežinojo, kiek laiko truko jos kelionė, nematė dienų ir naktų kai- 
tos, nepastebėjo, ar buvo jie sustoję pakeliui, ar važiavo be poil- 
sio. Keletą kartų ji matė prie durelių Karlą, bet nesuprato jo 
klausimų ir jo nerimo priežasties. Jai atrodė, kad mažasis žŽmo- 
gutis čiupinėjo jos pulsą ir siūlė atsigerti, kalbėdamas: 

— Tai niekai. Ponia visiškai sveika. 

Tačiau ji jautė kažkokį negalavimą, kažkokį neįveikiamą silp- 
numą. Sunkūs vokai neleido jai pasižiūrėti aplinkui, o mintys pai- 
niojosi, klaidžiojo, ir ji nesuvokė, kas šmėsčiojo jai prieš akis. 
Kuo ilgiau ji miegojo, tuo labiau norėjo miego. Ji nejautė, kad 
serga, ir į visus Karlo pasiteiravimus atsakinėjo tais pačiais ŽO- 
džiais, kuriuos anksčiau pasakė jam namelyje: „Palik mane ra- 
mybėje, mano gerasis Karlai". 

Pagaliau ji pajuto, kad įtampa, kausčiusi galvą ir kūną, tru- 
putį atslūgo, ir apsidairiusi pamatė gulinti prabangioje lovoje, iš 
keturių pusių užtrauktoje plačiomis atlasinėmis užuolaidomis su 
auksiniais kutais. Mažasis žmogelis, jos kelionės palydovas, su 
tokia pat kaip riterio juoda kauke, stovėjo šalia ir davė jai uos- 
tyti flakoną, kurio kvapas tartum sklaidė jos smegenis gaubiantį 
Iūką ir dovanojo šviesą, pakeičiančią ankstesnę tamsą. 

— Jūs gydytojas? — paklausė ji su šiokiom tokiom pastan- 
gom. 

— Taip, grafiene, turiu garbės juo būti, — atsakė jis balsu, ku- 
Tis pasirodė jai pažįstamas. 

— Vadinasi, aš sirgau? 

— Ne, tiesiog truputį negalavote. Matyt, dabar jums daug 
geriau? 

— Aš jaučiuosi gerai ir dėkoju jums už rūpinimąsi. 

— Reiškiu jums pagarbą. Nuo šiol ateisiu pas jūsų malonybę 
tik pakviestas — tuo atveju, jei prisireiks pagalbos. 

— Mano kelionė baigėsi? 

— Taip, grafiene, 

— Ar aš laisva, ar vis dar kalinė? 

— Jūs laisva, grafiene, jūsų būstą supančios tvoros ribose. 

— Suprantu, aš turiu erdvų ir gražų kalėjimą, — pasakė Kon- 
suela, apvesdama akimis didelį šviesų miegamąjį, aptrauktą baltu 
šilku su auksiniais raštais ir papuoštą viršuje puikiais paauksuo- 
tais raižiniais.— Ar galiu pamatyti Karlą? 

— Nežinau, grafiene, aš čia ne šeimininkas. Aš išeinu. Jums 
daugiau nebereikia mano paslaugų, o man uždrausta kalbėtis su 
įumis. 

Juodasis žmogus išėjo, ir Konsuela, vis dar silpna ir apatiška, 
pamėgino atsikelti iš lovos. Vienintelis apdaras, kurį ji rado kam- 
baryje, buvo ilga balta suknelė iš nepaprastai švelnios vilnonės 
medžiagos, primenanti romėnų tuniką. Ji paėmė suknelę į rankas 
ir iš jos iškrito lapelis, kuriame auksinėmis raidėmis buvo užra- 
šyta: „Tai nesuteptas atsivertusiųjų drabužis. Jeigu tavo siela su- 
teršta, šis kilnus nekaltybės apdaras taps tau apnuodyta Dejaniros 
tunika“. 

Konsuela, pripratusi turėti švarią sąžinę (gal net per daug 
švarią), nusijuokė ir su naiviu malonumu apsivilko gražią suk- 
nelę. Ji dar kartą perskaitė lapelį ir pamanė, kad jis pernelyg 
pompastiškas. Paskui priėjo prie prabangaus balto marmuro tua- 

leto su dideliu veidrodžiu, įrėmintu žavingais paauksuotais rė- 
mais. Čia jos dėmesį patraukė užrašas, kurį ji pastebėjo ant viI- 
šutinio rėmo: „Jeigu tavo siela tokia pat tyra kaip mano stik- 
las, tu visada matysi save jauną ir puikią, bet jeigu ji apnuodyta 
ydų, tu išvysi negailestingą savo dvasinio bjaurumo atspindį“. 

„Aš niekad nebuvau nei puiki, nei nusikaltusi,— pagalvojo 
Konsuela,— taigi abiem atvejais šis veidrodis meluoja.“ 

Ji drąsiai pasižiūrėjo į jį ir toli gražu nepasirodė sau bjauri. 
Graži plati suknelė ir ilgi palaidi plaukai darė ją panašią į vai- 
dilutę, bet ji apstulbo pastebėjusi, kad yra baisiai išblyškusi. Jos 
akys nebebuvo tokios skaisčios ir spindinčios kaip paprastai. ,,Kas 
gi tai? — pagalvojo ji. — Arba aš pasidariau negraži, arba veid- 
rodis mane kažkuo kaltina.“ 

Ji atidarė tualeto stalčių ir rado ten daugybę įmantrių pra- 
bangos dalykų, be to, kai kurie iš jų turėjo pamokančių ir naivių 
sentencijų: indelį su rausvais dažais puošė ant dangtelio išgravi- 
ruoti žodžiai: ,Mada ir apgaulė! Raudalai ir baltylai nesuteikia 
skruostams nekaltybės skaistumo ir nepaslepia ištvirkavimo pėd- 
sakų“, nuostabių kvepalų flakonas puikavosi užrašu: „Netikinti 
siela ir nekuklios lūpos panašios į atvirą flakoną, kurio brangus 
aromatas išgaravo“, ir pagaliau ant baltų šilkinių kaspinų buvo 
išsiuvinėta: „Skaisčiai kaktai — šventas raištis, negarbingai gal- 
vai — virvė, vergų rimbas“. 

Konsuela suėmė plaukus ir surišo juos šitais kaspinais, pada- 
rydama šukuoseną, panašią į antikinę. Paskui ėmė smalsiai ap- 
žiūrinėti nuostabius užkerėtus rūmus, į kuriuos ją nubloškė kapri- 
zingas likimas. Ji ėjo iš vieno savo turtingo būsto kambario į ki- 
tą: į biblioteką, į muzikos saloną su daugybe puikių instrumentų, 
partitūrų ir rečiausių rankraščių, į žavų buduarą ir nedidelę ga- 
leriją, papuoštą paveikslais ir statulomis... Šie rūmai buvo verti 
karalienės savo puošnumu, artistės — rafinuotu skoniu, vienuo- 
lės — savo skaisčia švara. Apstulbinta prabangaus ir subtilaus gro- 
Žio, Konsuela nusprendė: viską smulkiau apžiūrėti vėliau ir įsigilinti 
į tuos simbolius, kuriuos slėpė knygų, meno dirbinių, paveiks- 
lų, puošiančių. šią šventovę, parinkimas. Nekantraudama suži- 
noti, kokiam žemės kampelyje yra ši puošni rezidencija, ji 
panoro pamatyti išorinį pasaulį. Priėjusi prie lango, norėjo pa- 
kelti taftos štorą, bet staiga pastebėjo ant jos dar vieną pamo- 
kymą: „Jeigu piktos mintys slepiasi tavo širdy, esi neverta gė- 
rėtis dievišku gamtos reginiu. Bet jeigu tavo siela dora, žiūrėk ir 
garbink Dievą, atveriantį tau kelią į žemišką rojų“. Ji paskubėjo 
atidaryti langą, kad įsitikintų, ar šios vietovės vaizdas atitinka 
tokus išdidžius pažadus. Taip, tai buvo žemškas rojus, ir Konsu- 
elai pasirodė, kad ji sapnuoja. Tas sodas, sutvarkytas anglų pa- 
vyzdžiu — retas reiškinys tą epochą, — buvo papuoštas su vokišku 
išradingumu ir džiugino akį vešliais pavėsingais medžiais, skais- 
čia pievelių žaluma, natūralių peizažų įvairove ir drauge nepa- 

prastu tvarkingumu; čia buvo klombų su nuostabiomis gėlėmis, 
tvenkinių su krištoliniu vandeniu, žodžiu, visko, kas būdinga 
sodui, kuris prižiūrimas su išmanymu ir meile. O tolumoje, virš 
nuostabių aukštų medžių, ratu supančių siaurą slėnį, — tikrą gėlių 
kilimą, išraižytą žavingų skaidrių upelių, — horizonte stūksojo di- 
dingi mėlyni kalnai su įvairių formų keteromis ir didingomis vir- 
šūnėmis. Vietovė buvo Konsuelai visiškai nepažįstama. Kad ir 
kaip ji stengėsi įsižiūrėti į viską, ką aprėpė žvilgsnis, niekas ne- 
liudijo, kokiame Vokietijos kampelyje ji atsidūrė, — juk ten tiek 
nuostabių vietovių ir aukštų kalnų. Tik vešlesnė augalija ir šil- 
tesnis negu Prūsijoje klimatas sakė jai, kad ji pasistūmėjusi į 
pietus. ,,(O, mano brangusis kanauninke, kur jūs? — pagalvojo 
Konsuela, gėrėdamasi baltų alyvų krūmais, žydinčiom rožėm, iš- 
tisais narcizų, hiacintų, žibuoklių laukais. — O Prūsijos Frydrichai, 
tegul laimina jus Dievas — juk nepritekliai ir vargai, kuriuos ken- 
čiau per jus, išmokė mane visa širdim gėrėtis tokios priebėgos 
kaip ši grožybėmis! O jūs, visagaliai Nematomieji, laikykite ma- 
ne, amžinai laikykite šitoje malonioje nelaisvėje — aš sutinku vi- 
sa siela... ypač jeigu riteris..." Konsuela nesiryžo tiksliau iš- 
reikšti savo troškimo. Atsikratydama letarginės būsenos, ji dar 
nė karto nebuvo prisiminusi nepažįstamojo. Bet dabar šis degi- 
nantis prisiminimas pabudo ir privertė ją susimąstyti, ką reiškia 
perspėjantys užrašai ant visų sienų, visų stebuklingųjų rūmų daik- 
tų ir net ant papuošalų, kuriais ji su tokiu patiklumu pasipuošė. 

Pats stipriausias Konsuelos jausmas dabar buvo laisvės troš- 
kimas, laisvės poreikis, toks suprantamas po ilgų nelaisvės dienų. 
Todėl ji patyrė su niekuo nepalyginamą malonumą, išbėgusi į 
laisvą erdvę ir pamačiusi plačias alėjas, kurios atrodė dar pla- 
tesnės dėl išmoningai išdėstytų krūmų ir takelių. Bet po dviejų 
valandų pasivaikščiojimo vienatvė ir tyla, viešpatavusi šiuose 
nuostabiuose gamtos kampeliuose, sukėlė jai liūdesį. Ji jau daug 
kartų apėjo viską, nepastebėjusi ant švaraus, grėbliu išlyginto 
smėlio nė vieno žmogaus pėdsako. Aukštos sienos, kurias slėpė 
tanki žaluma, nedavė jai pasiklysti nepažįstamuose takeliuose. 
Ji jau įsidėmėjo visus tuos, kurie kryžiavosi jos kelyje. Kai kur 
sienos prasiskirdavo, kad užleistų vietą platiems grioviams su 
vandeniu, ir tada akys galėdavo pasidžiaugti gražiomis pievomis 
ir kalvelėmis, besitesiančiomis iki miško arba iki paslaptingų alė- 
jų, kurios vingiuodamos dingdavo tolumoje tarp tankių krūmų. 
Kai Konsuela žiūrėjo pro langą, visa gamta, atrodė, priklausė 
jai. Iš arti paaiškėjo, kad sodas iš visų pusių aptvertas, ir jokios 
įmantrios šeimininko gudrybės nepadėjo pamiršti, jog ji kalėji- 
me. Ji pažvelgė į užburtą pilį, kurioje pabudo rytą. Tai buvo 

nedidelis itališko stiliaus pastatas, prabangus viduje ir dailus iš 
išorės, kuris glaudėsi prie stačios uolos ir buvo patikimiausia na- 
tūrali tvirtovė, dar geriau atskirianti nuo pasaulio negu patys 
aukščiausi ir storiausi Špandau pylimai. „Mano tvirtovė graži — 
galvojo Konsuela,— bet dėl to ji dar neprieinamesnė.“ 

Ji atsisėdo pailsėti terasoje, kur vazose žydėjo pamerktos 
gėlės ir tryško nedidelis fontanas. Tai buvo žavinga vietelė, ir 
nors iš čia matėsi tik dalis sodo ir kai kur, properšose, didelis 
parkas, aukšti kalnai, kurių melsvos viršūnės kilo į dangų, tas 
vaizdas buvo mielas ir nuostabus. Ir vis dėlto Konsuela, nenorom 
išgąsdinta, kad kažkas taip rūpestingai ir galbūt ilgam ją patal- 
pino į tą naują kalėjimą, būtų atidavusi visus žydinčius krūmus 
ir margus gėlynus už tikros, paprastos gamtos kampelį su kai- 
mišku nameliu, duobėtais keliais ir plačiu vaizdu į supantį 
pasaulį, kurį galėtum apžiūrinėti ir tyrinėti kiek širdis geidžia. 
Iš terasos, kurioje ji sėdėjo, buvo sunku ką nors įžiūrėti tarp 
aukštų žalių tvoros sienų ir neaiškių dantytų medžių kontūrų, 
jau pradedančių tirpti vakaro migloje. Žavingai suokė lakštinga- 
los, bet joks žmogaus balsas nerodė, kad arti gyvenama. Kon- 
suela suprato, kad jos namelis, pastatytas tarp didelio parko ir 
galbūt milžiniško miško, yra daug didesnių valdų dalis. Šita pri- 
einama akiai parko dalis žadino jai norą apžiūrėti jį geriau. Nie- 
kas čia nevaikščiojo, tik stirnų ir danielių pulkeliai klajojo kal- 
vų šlaitais taip ramiai, tartum niekad nebūtų buvę išgąsdinti žŽmo- 
gaus pasirodymo. Pagaliau vakaro vėjelis praskleidė guobų šakas, 
slėpusias vieną sodo pusę, ir paskutiniuose besileidžiančios saulės 
spinduliuose Konsuela už ketvirčio 1jė pamatė didelės pilies bal- 
tus bokštelius ir smailius stogus. Pilį iki pusės užstojo miškinga 
kalva. Nors Konsuela labai norėjo daugiau negalvoti apie riterį, 
į tą galbūt tik besivaidenančią pilį, prie kurios jai tikriausiai vis 
tiek neleistų nė prisiartinti ir kuri pamažu išnyko iš jos akių, 
paslėpta vakaro miglos. 

Kai tamsa sutirštėjo, Konsuela pastebėjo ant krūmų krintan- 
čius šviesos atspindžius iš jos namelio pirmojo aukšto ir pasku- 
bėjo nulipti žemyn, tikėdamasi pagaliau išvysti savo būste nors 
vieną Žmogaus veidą. Bet ji nepatyrė to malonumo — tarno, už- 
degusio žvakes ir patiekusio vakarienę, veidas buvo, kaip ir dak- 
taro, uždengtas juoda kauke, kuri, matyt, sudarė būtiną Neži- 
nomųjų tualeto dalį. Tai buvo senas liokajus su labai glotniu pe- 
ruku ir tvarkinga oranžine livrėja. 

— Nuolankiai prašom atleisti — pasakė jis gergždžiančiu bal- 
su,— kad pasirodau poniai su kauke. Toks įsakymas, ir ne man 
spręsti, ar tai tikrai būtina. Tikiuosi, ponia, kad jūs priprasite 
prie mano išvaizdos ir teiksitės nebijoti manęs. Aš jūsų paslau- 
goms. Mano vardas Mateusas. Čia aš esu ir sargas, ir vyriausias 
sodininkas, ir mažordomas, ir kamerdineris. Man pasakyta, kad 

jūs, ponia, daug keliavote ir todėl pripratote daug ką daryti pati, 
tad galbūt apsieisite be tarnaitės. Man būtų labai sunku rasti mo- 
terį, nes esu nevedęs, o visoms pilies tarnaitėms griežtai uždrausta 
lankyti šį namą. Tiesa, viena iš jų ateis čia kiekvieną rytą padėti 
man šeimininkauti, o sodininko parankinis retkarčiais laistys gė- 
les ir valys takelius. Bet, ponia, aš turiu nuolankiausiai jus įspėti, 
kad jeigu kuris nors tarnas (manęs tai neliečia) bus įtartas tuo, 
kad jūs pasakėte jam nors žodį ar davėte kokį ženklą, jis bus 
tučtuojau atleistas, o tai didelė skriauda, nes čia geri namai ir 
už paklusnumą mokama labai daug. Tikiuosi, ponia per daug kil- 
ni ir teisinga, kad verstų šiuos vargšus žmones. .. 

— Būkite ramus, pone Mateusai,— atsakė Konsuela,— aš ne- 
pakankamai turtinga, kad galėčiau kompensuoti tuos nuostolius, 
kuriuos jie galėtų turėti, o, be to, man nebūdinga trukdyti kam 
nors atlikti savo pareigą. 

— Aš irgi nenuleisiu nuo jų akių,— įterpė Mateusas, tartum 
kalbėdamas pats su savim. 

— Galite nevarginti savęs atsargumo priemonėmis. Aš per 
daug skolinga asmenims, kurie mane čia atvežė, taip pat, matyt, 
ir šio namo šeimininkams, kad išdrįsčiau sukelti jų nepasitenki- 
nimą. 

— Vadinasi, ponia, jūs čia esate gera valia? — paklausė Ma- 
teusas, kuriam smalsumas, matyt, buvo ne taip griežtai uždraus- 
tas kaip atvirumas. 

— Prašau jus laikyti mane savanore kaline, ištikima savo žo- 
džiui. 

— Taip ir maniau. Man dar nepasitaikė patarnauti žmonėms, 
kurie būtų čia gyvenę kitokiomis sąlygomis. Tačiau dažnai tek- 
davo matyti, kaip kaliniai, ištikimi savo žodžiui, verkė ir kanki- 
nosi, tartum gailėdamiesi, kad davė jį. Juk Dievas liudininkas, 
jiems čia buvo gerai! Bet tokiais atvejais juos visada atleisdavo 
nuo duoto žodžio vos to pareikalavus, niekas čia nelaikomas jė- 
ga. Ponia, vakarienė ant stalo. 


Prieęšpaskutinė mažordomo su oranžine livrėja irazė stebuklin- 
gu būdu grąžino jo naujajai poniai apetitą, ir vakarienė jai pasi- 
rodė tokia skani, jog ji išgyrė virėją. Šis buvo labai pamalonin- 
tas, kad jo menas tinkamai įvertintas, ir Konsuela pastebėjo įgijusi 
jo pagarbą, nors dėl to jis nepasidarė nei atviresnis, nei mažiau 
įtarus. Tai buvo puikus žmogus, naivus ir drauge gudragalvis. 
Konsuela greitai perprato jo charakterį, matydama, kaip gerašir- 
diškai ir vikriai jis užbėga už akių jos klausimams, kad nepatektų 
į keblią padėtį ir spėtų apgalvoti savo atsakymus. Taip ji sužinojo 
iš jo viską, ko tik klausė, ir vis dėlto nesužinojo nieko. „Jo po- 
nai — žmonės turtingi, galingi, dosnūs, bet gana griežti, ypač, 
kai kalba eina apie paslapties laikymą. Šitas namelis — dalis pui- 
kaus dvaro, kuriame gyvena tai patys šeimininkai, tai jį saugan- 
tys ištikimi tarnai, kurie gauna dideles algas ir moka laikyti lie- 

žuvį už dantų. Vietovė čia puiki, žemė derlinga, šeimininkai tvar- 
kosi puikiai, ir gyventojai nesiskundžia ant savo ponų, kas, beje, 
būtų beprasmiška, nes dėdulė Mateusas gerbia įstatymus, gerbia 
žmones, turinčius valdžią, ir negali pakęsti nekuklių plepių.“ 
Konsuelai taip nusibodo jo subtilios užuominos ir paslaugūs įspė- 
jimai, kad po vakarienės ji šypsodamasi pasakė jam: 

— Žinote, pone Mateusai, aš ir pati bijau pasirodyti nekukli, 
jeigu piktnaudžiausiu jūsų malonia draugija. Šiandien man nieko 
daugiau nereikės, ir aš linkiu jums labos nakties. 

— Tegul ponia teikiasi man paskambinti, jeigu ko prisireiks, — 
tęsė jis— Aš gyvenu už namo, po uola, mažame iligelyje su 
sodu, kur auginu puikius melionus. Aš mielai juos parodyčiau 
jums, ponia, kad išgirsčiau pagyrimą, bet man ypač griežtai už- 
drausta atidaryti tuos vartelius. 

— Suprantu, Mateusai. Man leidžiama vaikščioti tik po sodą, 
ir jūs čia niekuo dėtas — tokia namų šeimininkų valia. Gerai, aš 
paklūstu. 

— Tuo labiau kad jums, ponia, būtų labai sunku atidaryti tas 
duris. Jos tokios sunkios... O svarbiausias užraktas su slaptu 
įtaisymu ir, neišmanydama jo, galite susižeisti rankas. 

— Mano žodis stipresnis už visas jūsų spynas, pone Mateusai. 
Eikite ir ramiai miegokite. Aš irgi rengiuosi gulti. 

Praėjo keletas dienų, o pilies šeimininkai vis dar nerodė jokių 
gyvybės ženklų, ir Konsuela nematė nė vieno žmogaus veido, be 
juodos Mateušo kaukės, kuri galbūt buvo malonesnė negu tik- 
roji jo fizionomija. Šitas garbingas liokajus patarnavo jai nepa- 
prastai uoliai ir punktualiai, tačiau baisiai įkyrėdavo savo plepė- 
jimu, kurį ji buvo priversta pakęsti, mat jis stoiškai atsisakydavo 
visų jos dovanų ir ji neturėjo kito būdo išreikšti jam savo dė- 
kingumą. Kalbėjimas buvo jo aistra, ir juo labiau nuostabus at- 
rodė jo nepaprastas neatvirumas. Jis įsigudrindavo paliesti dau- 
gybę temų, bet niekada neužsimindavo apie tai, kas draudžiama. 
Konsuela sužinojo iš jo, kiek morkų ir šparagų užauginama kiek- 
vienais metais pilies daržuose, kiek elniukų atsivedama parke, jis 
papasakojo jai kiekvienos gulbės tvenkiny, kiekvieno fazanų 
jauniklio paukštyne, kiekvieno ananaso šiltadaržyje istoriją. Bet 
ji taip ir negalėjo susigaudyti, kur ji yra, ar gyvena šeimininkai 
ar šeimininkas pilyje, ar laukia jos kada nors susitikimas su 
jais, o gal ji turi visiems laikams likti viena šitame narvelyje. 

Žodžiu, nė vienas iš tų dalykų, kurie tikrai domino Konsuelą, 
nenusprūdo nuo plepaus, tačiau labai atsargaus Mateuso liežuvio. 
Iš delikatumo įinai neprisiartindavo prie sodininko ir tarnaitės 
net per tokį atstumą, per kurį galėtų girdėti jų balsus, nors, beje, 
jie ateidavo anksti rytą ir dingdavo, kai tik ji atsikeldavo iš l0- 
vos. Ir ji tenkinosi tuo, kad retkarčiais pažvelgdavo į parko pusę, 
nieko ten nematydama, o ir negalėdama matyti iš tokio atstumo, 
ir stebėdavo pilies stogo žirgelį, nušviečiamą vakarais retų ugnių, 
kurios visada užgesdavo labai anksti. 

Greitai ją apėmė gilus nusiminimas, ir liūdesys, kurį ji taip 
narsiai nugalėdavo Špandau, užgriuvo ją ir įveikė čia, tame pra- 
bangiame būste, pilnam visokių patogumų. Ar esama pasaulyje 
tokių gėrybių, kuriomis galėtum džiaugtis vienatvėje? Ilgas vie- 
nišumas sugadina ir aptemdo viską, kas yra geriausia, jis sukelia 
baimę pačiose stipriausiose sielose. Greitai Nematomųjų svetin- 
gumas pasirodė Konsuelai ne tik keistas, bet netgi žiaurus, ir 
kažkoks mirtinas pasibjaurėjimas viskuo tarsi paralyžavo jos jaus- 
mus ir norus. Puikaus jos klavesino skambėjimas atrodė per daug 
garsus šituose tuščiuose, aidžiuose kambariuose, net savas balsas 
gąsdino ją. Kai ji pasiryždavo dainuoti, jai imdavo rodytis — 
jeigu dainuodavo iki sutemų — kad kažkokie atbalsiai piktai ant- 
rina jai ir kad šilku aptrauktomis sienomis bei minkštais kilimais 
šmėkščioja neramūs, sėlinantys šešėliai, kurie bėga nuo jos žvilgs- 
nio ir slepiasi už spintų ir kėdžių, šnabždėdamiesi, šaipydamiesi 
ir erzindami ją. Suprantama, tai buvo vien išdykęs vakaro vėje- 
lis, judinantis lapus prie lango arba jos pačios balso aidai. Tačiau 
pavargusi spėlioti, ką nori pasakyti tie nebylūs jos nuobodulio 
liudininkai — statulos, paveikslai, japoniškos vazos, pilnos gėlių, 
didžiuliai tviskantys veidrodžiai, — ji ėmė pasiduoti miglotai bai- 
mei, kurią neretai pagimdo mumyse ateities nežinia. Ji prisiminė, 
kokią keistą galybę priskiria Nematomiesiems paprasti žmonės, 
prisiminė stebuklus, apsupusius ją Kaliostro kabinete, baltos mo- 
ters pasirodymą Berlyno rūmuose, fantastiškus grafo de Sen Žer- 
meno pažadus prikelti grafą Albertą. Ji kalbėjo sau, kad visų šitų 
nesuprantamų reiškinių priežastis, matyt, yra slapta Nematomųjų 
veikla aukštuomenėje ir jų įsikišimas į jos pačios likimą. Ji ne- 
tikėjo jų antgamtine galia, tačiau matė, kad jie stengiasi pavergti 
žmones visomis galimomis priemonėmis, apeliuodami tai į širdį, 
tai į vaizduotę, veikdami žmonių valią grasinimais, arba pažadais, 
gąsdinimais arba pagundomis. Iš visko sprendžiant, ties ja pakibo 
kažkokio baisaus atradimo ar žiaurios mistifikacijos grėsmė, ir 
kaip bailus vaikas ji galėjo pasakyti, kad jaučia baimę baimės 
jausmui, 

Špandau ji užgrūdino savo valią kovodama su nepaprastais 
pavojais, tikrai egzistavusiom kančiom, jinai narsiai įveikė visa 
tai. Be to, nuolankumas likimui atrodė jai natūralus ten, Špan- 
dau. Visai suprantama, kad gūdus tvirtovės vaizdas sukelia vie- 
nišam žmogui liūdnus apmąstymus, bet juk jos naujame kalėjime 
viskas turėtų nuteikti poetinių jausmų išliejimui arba ramiam 
nuoširdžiam pokalbiui, ir šitas amžinas tylėjimas, šitas visiškas 
draugiško bendravimo nebuvimas sutrikdė harmoniją ir atrodė 
kaip baisus absurdas. Galima buvo pamanyti, kad ši žavi laimin- 
gų meilužių ar draugiškos šeimos prieglauda palikta ištikus neti- 
kėtai katastrofai. Daugybė užrašų, kurie puošė namą ir slėpėsi 
visose jo apdailos detalėse, jau nelinksmino jos ir neatrodė kaip 
pompastiškas plepėjimas. 

Ne, tai buvo paskatinimai, sumišę su grasinimais, dviprasmiš- 
ki pagyrimai, apnuodyti užgauliais kaltinimais. Kur tik ji žvilgte- 
lėdavo, į akis krisdavo naujos sentencijos, nepastebėtos anksčiau, 
kurios tarsi draudė jai laisvai kvėpuoti šitoje budraus ir įtaraus 
teisingumo šventovėje. Jos širdis susigūžė, tapo kažkokia vangi 
nuo sukrėtimų, patirtų bėgant iš kalėjimo, o paskui netikėtai 
pamilus nepažįstamąjį. Letarginė būsena, kuri, žinoma, buvo su- 
kelta jai specialiai — kažkam reikėjo nuslėpti nuo jos, kur ji ve- 
žama — paliko slaptus išsekimo ir nervingumo pėdsakus. Ir 
greitai ji pasijuto ir nerami, ir visko bijanti, ir viskam abejinga. 

Vieną vakarą jai pasivaideno kažkur toli vos sugaunami or- 
kestro garsai. Pasikėlusi į terasą, pro lapus ji pamatė, kad pilis 
užlieta šviesų. Simfoninė muzika, garsi ir skambi, dabar aiškiai 
girdėjosi. Šitas kontrastas tarp šventės ir jos vienišumo sukrėtė 
ją labiau, negu ji būtų norėjusi prisipažinti. Jau taip seniai ji ne- 
sikalbėjo nė su vienu išmintingu ar tiesiog protingų žmogumi! 
Pirmą kartą gyvenime ji su užsidegimu įsivaizdavo sau vakaro 
koncertą arba balių ir tarsi Pelenė panoro, idant kokia nors gero- 
ji fėja pakeltų ją savo sparnais ir įskraidintų pro langą į šitą 
užburtą pilį — bent jau tam, kad ji, Konsuela, galėtų pastovėti 
ten nematoma ir pasidžiaugti daugybės besilinksminančių žmo- 
nių reginiu. 

Mėnulis dar nebuvo patekėjęs. Nepaisant giedro dangaus, po 
medžiais buvo taip tamsu, kad Konsuela visai būtų galėjusi pra- 
sibrauti pro juos nepastebėta, net jeigu ją suptų nematomi sar- 
gai. Didžiulė pagunda pagavo ją, ir daugybė tartum ir visai įti- 
kinamų argumentų, kuriuos pakuždėjo smalsumas, iškilo jos gal- 
voje. Ar buvo jai parodytas pasitikėjimas, kai atvežė miegančią, 
pusiau negyvą į šitą paauksuotą, bet negailestingą kalėjimą? Ar 
turėjo Nematomieji teisę reikalauti iš jos aklo paklusnumo, net 
nesiteikę to paprašyti? O gal dabar ją tiesiog nori išbandyti, gun- 
dydami šventės regimybe? Iš kur žinosi? Nematomųjų elgesys toks 
keistas. O kas, jei, pamėginusi išeiti už tvoros, ji ras vartus ati- 
darytus, o upelyje, tekančiame iš parko per angas sienoje, jos 
lauks gondola? Ši paskutinė prielaida, pati nejtikimiausia iš visų, 
pasirodė pati teisingiausia, ir, nutarusi išbandyti laimę, ji nusi- 
leido į sodą. Bet nespėjo ji nueiti ir penkiasdešimties žingsnių, 
kai aplinkui kažkas suūžė, sušniokštė, tartum gigantiškas paukš- 
tis fantastišku greičiu būtų šovęs į dangų. Tą pat mirksnį viską 
nušvietė ryški žydra šviesa, kuri greitai užgeso, bet tučtuojau 
plykstelėjo vėl, ir pasigirdo garsus traškesys. Dabar Konsuela su- 
prato, jog tai ne žaibas, ne meteoras, o tiesiog fejerverkas, prasidė- 
jęs pilyje. Jos šeimininkų puota žadėjo gražų reginį, ir kaip vai- 
kas, norintis atsikratyti ilgos bausmės nuobodulio, ji nubėgo at- 
gal prie namelio, kad pasigrožėtų juo nuo terasos. 

Tačiau sodą nutvieskiančių dirbtinių žaibų, tai rausvų, tai mė- 
lynų, šviesoje ji dukart pamatė netoli savęs aukštą sustingusį 

žmogų su juodu apsiaustu. Nespėdavo ji kaip reikiant įsižiūrėti į 
jį, kai švytintis kamuolys ištrykšdavo akinančių purslų lietumi 
ir viskas aplinkui nugrimzdavo į dar tirštesnę tamsą. Konsuela iš- 
sigandusi nubėgo šalin nuo tos vietos, kur regėjo vaiduoklį, bet 
kai tik grėsminga šviesa plykstelėjo vėl, ji vėl išvydo jį už dviejų 
žingsnių. Trečią kartą nušvitus sodui, ji jau buvo prie namo 
laiptelių. Žmogus išdygo prieš ją, užstodamas įėjimą. Nežmoniš- 
kai persigandusi ji veriamai suriko, susvyravo ir būtų nugriuvusi 
ant pakopų, jeigu paslaptingasis lankytojas nebūtų sugriebęs jos 
į savo glėbį. Bet vos jo lūpos palietė jos kaktą, ji pažino riterį, 
nepažįstamąjį, tą, kurį mylėjo, ir kuris — ji tai žinojo — mylėjo 
ją. 

Džiaugsmas, apėmęs ją, vėl turint šalia savęs jį, kaip angelą 
išgelbėtoją toje nepakeliamoje vienatvėje, privertė nutilti visus 
sąžinės priekaištus ir visas baimes, kurie glūdėjo širdyje dar prieš 
valandėlę, kai ji galvojo apie jį, bet nepuoselėjo vilties pamatyti 
jo taip greitai. Ji aistringai atsakė į jo apkabinimą, ir kadangi 
jis jau mėgino išsivaduoti iš jos rankų, kad pakeltų nuo žemės 
nukritusią kaukę, ji sulaikė jį, sušukdama: ,,„Nepalikite, nepali- 
kite manęs vienos!“ Jos balsas skambėjo maldaujamai, jos švel- 
numui buvo neįmanoma atsispirti. Nepažįstamasis suklupo prie 
jos kojų ir įkniaubė veidą į suknelę, apiberdamas ją bučiniais. 
Kelias akimirkas jis, matyt, kovojo su savimi, draskomas dviejų 
jausmų — susižavėjimo ir nevilties. Paskui, pagriebęs kaukę ir 
įspaudęs į Konsuelos delną laišką, metėsi link namo ir nubėgo taip 
greitai, kad jai ir šį kartą nepavyko pamatyti jo veido. 

Ji pasileido iš paskos, tikėdamasi mažos baltos lempelės, kurią 
Mateusas kiekvieną vakarą uždegdavo virš laiptų, šviesoje rasti 
jį. Bet, nespėjus užkopti keleto pakopų, jo jau nebuvo matyti. 
Veltui ji apvaikščiojo visus pašalius — jis dingo be pėdsakų, ir 
jeigu ne laiškas drebančioje rankoje, ji galėtų manyti, kad viskas 
prisisapnavo. Štai jo turinys: 

„Man negalima nei matyti jūsų, nei kalbėti su jumis, bet 
niekas neuždraudė jums rašyti. Ar leisite man tai? Ar ryšitės at- 
sakyti nepažįstamajam? Jeigu suteiktumėt šią laimę, aš galėčiau 
naktimis, kai įūs miegosite, pasiimti jūsų laiškus iš knygos, kurią 
jūs paliktumėte ant suolelio prie tvenkinio, ir dėti į ją savuosius. 
Aš myliu jus aistringai, beprotiškai, aš dievinu jus. Aš nugalėtas, 
mano jėgos išseko, dvasios stiprybė, uolumas, karštas atsidavimas 
tikslui, kuriam paskyriau savo gyvenimą,— viskas, net pareigos 
jausmas bus sunaikinta, jeigu jūs nemylėsite manęs. Susisaistęs 
priesaika, atsižadėjęs savos valios, aš svyruoju, pasirengęs ne- 
garbei arba savižudybei, nes negaliu patikėti, kad jūs tikrai my- 
lite mane, ir bijau, kad dabar, kai rašau šias eilutes, abejonės ir 

baimė jau spėjo išstumti iš jūsų širdies tą įsižiebusią jūsų meilę 
man. Ir ar galėtų būti kitaip? Juk aš jums tik vaiduoklis, tik sykį 
prisisapnavęs sapnas, vienos akimirkos iliuzija. O aš... kad lai- 
mėčiau jūsų meilę, aš pasirengęs dvidešimt kartų per dieną 
paaukoti savo garbę, sulaužyti žodį, suteršti sąžinę priesaikos su- 
laužymu. Jeigu jums pavyktų pabėgti iš šito kalėjimo, aš sek- 
čiau paskui jus į pasaulio kraštą ir gėdos bei viso gyvenimo at- 
gailos kaina išpirkčiau laimę matyti jus nors vieną dieną, nors 
kartą vėl išgirsti žodžius: ,Aš myliu jus!“ O juk jeigu jūs atsi- 
sakysite prisidėti prie Nematomųjų reikalo, jeigu priesaikos, ku- 
Iių jie greitai pareikalaus iš jūsų, išgąsdins ir atstums jus, man 
bus visiems laikams uždrausta matytis su jumis!.. Bet aš nepa- 
klusiu, aš neįstengsiu paklusti jiems. Ne! Pakankamai aš kentė- 
jau, pakankamai darbavausi, tarnavau žmonijai. Jeigu jūs netap- 
site atpildu už mano darbą, aš atsisakau jo. Aš pražudysiu save, 
bet grįšiu į pasaulį su jo įstatymais ir papročiais. Mano protas 
drumsčiasi — jūs matote tai. O, pasigailėkit, pasigailėkit manęs! 
Nesakykite, kad jau nebemylite manęs. Aš neatlaikysiu to smū- 
gio, nepanorėsiu juo patikėti, o jeigu patikėsiu, man teks nu- 
mirti.“ 


Konsuela perskaitė šį laišką, nekreipdama dėmesio į fejerver- 
ko triukšmą, sproginėjančių ore raketų ir bombų traškesį. Pa- 
gauta skaitymo ji vis dėlto, pati to nesuvokdama, jautė elektros 
iškrovas, kurias neišvengiamai sukelia (ypač jautriems žmonėms) 
sprogimai ir apskritai bet kokie stiprūs garsai. Silpni ir liguisti 
asmenys sunkiai pakelia fejerverko triukšmą, tačiau sveikus ir 
drąsius žmones šie garsai, priešingai, stimuliuoja, uždega. 
Kai kurioms moterims jie netgi pažadina bebaimiškumą, mintis 
apie kovą ir kažkokį miglotą apgailestavimą, kad jos negimė vy- 
rais. Žemyn krintančios srovės šniokštimas, dūžtančių bangų riau- 
mojimas, griaustinio dundėjimas kelia mums beveik tokį pat pa- 
sitenkinimą kaip muzika, o sviedinių švilpime ir tūkstančiuose 
garsų, kurie drebina orą per fejerverką ir primena kautynių 
triukšmą, mes jaučiam pykčio, grasinimų, išdidumo atspalvius, 
žodžiu — stiprybės balsą. Galbūt Konsuela irgi patyrė visus šiuos 
pojūčius, skaitydama pirmąjį meilės laišką. Ji pasijuto stipri, 
ryžtinga, kone bebaimė. Ji tarsi apgirto. Šitas meilės prisipažini- 
mas pasirodė jai karštesnis ir įtikinamesnis negu visos Alberto 
kalbos, o nežinomojo bučinys — labiau svaiginantis ir ugningas 
negu visi Andzoleto bučiniai. Nedvejodama ji sėdo rašyti laiško 
ir negirdėdama raketų, sproginėjančių ore, traškėjimo, nejausda- 
ma salietros kvapo, nustelbiančio gėlių aromatą, nematydama ben- 
gališkų ugnių, nušviečiančių jos namo fasadą, atsakė taip: 

„Taip, aš jus myliu, aš jau sakiau, aš prisipažįstu jums dar 
kartą ir, net jei reikės pasigailėti, tūkstančius kartų parausti, aš 
niekad negalėsiu išbraukti iš keistos ir nesuprantamos savo liki- 

mo knygos to puslapio, kurį parašiau pati ir kuris dabar jūsų 
rankose! Tai buvo jausmų protrūkis, galbūt vertas pasmerkimo, 
galbūt beprotiškas, tačiau nuoširdus, stiprus, karštas. Net jei pa- 
aiškėtų, kad jūs pats blogiausias žmogus — man jūs vis tiek būsite 
idealas! Jeigu jūs pažemintumėt mane negarbingu ir žiauriu poel- 
giu, vis tiek — šalia jūsų, šalia jūsų širdies aš pirmą kartą paty- 
riau svaiginantį užsimiršimą, ir jis pasirodė man toks pat šven- 
tas, kokie tyri ir šventi yra angelai. Matote, aš kartoju jums tą 
patį, ką parašėte jūs, atsakydamas man į prisipažinimą, adresuotą 
Bepui. Taip, mes kartojame vienas kitam tai, kuo neabejojam ir 
ko esam sklidini. Kam ir kodėl mums reiktų meluoti? Mes nepa- 
žįstam vienas kito ir galbūt niekad nepažinsim. Nuostabus liki- 
mas! Mes mylim vienas kitą, nors negalim nei suprasti, kodėl 
kilo ši meilė, nei numatyti jos paslaptingos pabaigos. Aš visiškai 
pasikliauju jūsų žodžių, jūsų garbingumu ir nenoriu grumtis su 
jausmu, kurį man įkvėpėt. Tik neleiskite man klysti. Maldauju 
jus — niekada neapsimetinėkite, niekada nesistenkite dar kartą 
manęs pamatyti, jeigu liausitės mylėjęs, palikite mane mano li- 
kimo valiai, kad ir koks jis būtų, ir nebijokite, jog aš apkaltinsiu 
ar pIakeiksiu jus už šią trumpą laimės iliuziją, kurią man pado- 
vanojote. Rodos, išpildyti mano prašymą taip lengva! Prisipažįstu, 
būna akimirkų, kai aklas pasitikėjimas, traukiantis mane prie jū- 
sų, kelia baimę. Bet tereikia jums pasirodyti, tereikia mano rankai 
paliesti jūsiškę, tereikia pamatyti jūsų braižą (nors jis pakeistas, 
iškreiptas, tartum jūs nenorėtumėt palikti man bent vieno jums 
priklausančio matomo dalyko), pagaliau tereikia man išgirsti jūsų 
žingsnius, visi būgštavimai išnyksta, ir aš jau negaliu netikėti, kad 
jūs mano geriausias, labiausiai atsidavęs draugas pasaulyje. Bet 
kodėl jūs slepiatės? Kokią baisią paslaptį dengia jūsų kaukė, jūsų 
tylėjimas? Ar mačiau aš jus kada nors? Ar turiu aš jūsų bijoti, 
ar turėsiu atstumti tą dieną, kai sužinosiu jūsų vardą arba pa- 
matysiu jūsų veidą? Jeigu jūs man visiškai nepažįstamas, kaip 
rašėte pats, kam taip aklai paklūstate Nematomųjų įstatymamsė 
Jūs juk rašote dabar, kad pasirengęs nusižengti jiems ir sekti 
paskui mane į pasaulio kraštą. O jeigu, pasiryžusi bėgti su jumis, 
aš pareikalausiu, kad daugiau neturėtumėt paslapčių nuo manęs, 
ar nusiimsite jūs savo kaukę? Ar pradėsite kalbėti su manim? 
Kad pažinčiau jus, būtina,— sakėte jūs,— įsipareigoti... Kaipė 
Priesaika susieti save su Nematomaisiais? .. Bet kam? Užrištomis 
akimis, tylinčia sąžine, protu, klaidžiojančiu tamsoje, aš turiu at- 
sisakyti sūvo pačios valios, paaukoti ją, kaip padarėte jūs? (Skir- 
tumas tik tas, kad jūs žinojote, kam visa tai darote.) Ir kad paska- 
tintumėt mane ryžtis tokiam negirdėtam aklos ištikimybės aktui, 
jūs nenorite nė truputėlio nusižengti savo ordino taisyklėms! Nes 
aš supratau, kad jūs priklausote vienai iš tų paslaptingų draugijų, 
kurias čia vadina slaptosiomis ir kurių, kalbama, tiek daug Vo- 
kietijoje. Kad tik nepaaiškėtų, jog visa tai tiesiog politinis są- 
mokslas prieš... kaip man pasakojo Berlyne. Tai štai, jeigu man 

bus paaiškinta, ko iš manęs reikalaujama, o paskui leista atsisa- 
kyti, aš pasirengusi duoti pačią baisiausią priesaiką niekada ir 
niekam neatskleisti paslapties, kad ir kokia ji būtų. Padariusi 
daugiau, aš tapčiau neverta meilės žmogaus, kuris iš skrupulin- 
gumo ir ištikimybės duotai priesaikai nenori garsiai ištarti žodžių 
„Aš myliu jus“, nors aš, paniekinusi apdairumą ir gėdingumą, 
būtiną mano lyčiai, pirmoji pasakiau juos.“ 


Konsuela įdėjo laišką į knygą ir nunešė ją į sodą, į sutartą 
vietą. Paskui lėtai pasuko atgal ir ilgai slėpėsi tankioje žalumoje, 
tikėdamasi pamatyti, kaip pasirodys riteris, ir būgštaudama, kad 
šis slapčiausių jausmų aprašymas -nepatektų į svetimas rankas. 
Tačiau slinko valandos ir niekas nepasirodė, tada ji staiga prisimi- 
nė vieną nepažįstamojo laiško frazę: „Aš ateisiu atsakymo naktį, 
kai jūs miegosite“. Nutarusi paklusti visiems jo norams, Konsuela 
grįžo namo. Po daugybės jaudinančių minčių ir svajonių, tai sle- 
giančių, tai nuostabių, jai pagaliau pavyko užmigti, skambant 
tolimai baliaus muzikai, fanfarų garsams per vakarienę ir paga- 
liau bildant ratams, kai jau auštant ėmė išsivažinėti daugybė pi- 
lies svečių. 

Lygiai devintą valandą ryto atsiskyrėlė įėjo į valgomąjį, kur 
stalas buvo padengtas kaip visuomet šituose namuose punktualiai 
ir prašmatniai. Mateusas, pagarbus ir drauge abejingas, jau sto- 
vėjo už jos kėdės. Konsuela prieš pusryčius spėjo nusileisti į so- 
dą. Riteris laišką buvo paėmęs, nes knyga pasirodė tuščia. Bet 
Konsuela tikėjosi rasti joje naują laišką ir jau kaltino jį, kad 
nelabai skuba atsakyti. Ji buvo sunerimusi, susijaudinusi, jos 
kantrybė baigė išsekti, ir jai buvo sunku pakęsti šitą sustingusį, 
primestą gyvenimą. Todėl ji nusprendė pakalbinti Mateusą, ti- 
kėdamasi pagreitinti įvykių tėkmę. Bet kaip tik šiandien Mateu- 
sas pirmą kartą buvo niūrus ir nekalbus. 

— Pone Mateusai,— pasakė ji su apsimestu linksmumu,— per 
kaukę aš matau, kad jūsų akys įkritusios ir veidas išvargęs. Ma- 
tyt, jūs visai nemiegojote šią naktį. 

— Jūs teikiatės juokauti, ponia, ir tai labai kilnu,— su tru- 
putėliu kandumo atsakė Mateusas,— bet kadangi jūs turite lai- 
mės gyventi atidengtu veidu, aš geriau matau, jog jūs priskiriate 
man nuovargį ir nemigą, kurią šią naktį kentėte pati. 

— Jūsų kalbantys veidrodžiai pasakė apie tai man dar prieš 
jus, pone Mateusai. Žinau, kad sunegražėjau ir, manau, greitai 
pasidarysiu dar negražesnė, jeigu mane ir toliau kamuos toks 
pats nuobodulys. 


— Jūs nuobodžiaujate, ponia? — paklausė Mateusas tokiu to- 
nu, lyg klaustų: ,,Jūs skambinote, ponia?“ 

— Taip, Mateusai, siaubingai nuobodžiauju ir, rodos, ilgiau 
negaliu kentėti šito įkalinimo, Manęs nesiteikiama aplankyti, man 
neparašoma laiško, matau, kad mane čia užmiršo. Jūs vienintelis 

žmogus, su kuriuo aš bendrauju, ir tikiuosi, turiu teisę pasakyti, 
kad mano padėtis ima man rodytis slegianti ir keista. 

— Aš, ponia, negaliu išdrįsti spręsti apie jūsų padėtį, — pa- 
prieštaravo Mateusas,— bet: man pasirodė, kad visai neseniai jūs 
turėjot lankytoją ir kad gavote laišką. 

— Kas jums pasakė tokį dalyką? — sušuko paraudusi Konsu- 
ela. 

— Ponia, aš atsakyčiau į jūsų klausimą,— su vylinga ironija 
ištarė jis,— jeigu nebijočiau užrūstinti jūsų ir įkyrėti savo ple- 
pėjimu. 

— Jeigu jūs būtumėt mano tarnas, Mateusai, aš galbūt ir elg- 
čiausi su jumis išdidžiai, bet juk aš apsitarnauju pati, o jūs čia, 
matyt, vaidinate greičiau sargo negu mažordomo vaidmenį. To- 
dėl prašau jus, jeigu pageidaujate, paplepėti su manim kaip vi- 
suomet. Šiandien jūs stebinate tokiu sąmojingumu, kad jokiu būdu 
negalite man įkyrėti. 

— Nuobodulys padarė jus atlaidžią, ponia. Gerai, aš papasa- 
kosiu jums, kad šią naktį pilyje buvo didelė šventė. 

— Tas man žinoma, aš girdėjau ataidinčią muziką ir fejerver- 
ko sproginėjimus. 

— Štai dėka fejerverko ir maišaties vienas ponas, kuris, jums 
atvykus čia, yra griežtai prižiūrimas, sugebėjo, nepaisydamas 
kategoriško draudimo, prasiskverbti į mūsų parką. Ir tai sukėlė 
labai liūdnas pasekmes... Beje, aš bijau, ponia, įskaudinti jus... 

— Pastaruoju metu aš labiau linkusi būti įskaudinta, negu 
nuobodžiauti. Greičiau gi sakykite, pone Mateusai. 

— Tai štai, ponia, šiandien rytą aš -mačiau, kaip buvo veda- 
mas į kalėjimą pats maloniausias, pats jauniausias, pats gražiau- 
sias ir drąsiausias, pats dosniausias, protingiausias ir pats kilniau- 
sias iš visų Mano ponų — riteris Liveranis. 

— Liveranis? Kas jis? — sušuko Konsuela.— Į kalėjimą? Ri- 
teris? O Dieve! Pasakykite man, kas jis, šis riterisė Kas toks yra 
Liveranis* 

— Argi neužtenka to, ką pasakiau? Nežinau, kaip artimai su 
juo pažįstama ponia, bet neabejotina viena — jį nuvedė į didįjį 
bokštą už tai, kad kalbėjosi su jumis ir rašė jums, o paskui at- 
sisakė parodyti jo šviesybei jūsų atsakymą. 

— Didysis bokštas... Jo šviesybė... Sakykite, Mateusai, ar 
jūs nejuokaujate? Argi aš esu čia kokio nors galingo kunigaikščio 
valdžioje, o jis elgiasi su manim kaip su valstybine nusikaltėle 
ir baudžia visus savo valdinius, drįstančius parodyti man nors 
truputį užuojautos? O gal mane tiesiog mistifikuoja koks nors 
bepročiaujantis turtuolis, trokštantis įbauginti ir sužinoti, ar jau- 
čiu pakankamai didelį dėkingumą už suteiktą man pagalbą? 

— Man neuždrausta pranešti jums, kad esate pas labai turI- 
tingą kunigaikštį — filosofą ir gana protingą žmogų... 

— Taip pat ir Nematomųjų tarybos vadovą? — pridūrė Kon- 
suela.. 

— Nežinau, ponia, ką jūs turite omeny,— ramiai atsakė Ma- 
teusas.— Jo šviesybės titulų ir vardų sąraše apie tai niekada ne- 
paminėta. 

— Bet ar negalima man pasimatyti su šituo kunigaikščiu, pul- 
ti jam po kojų ir išmaldauti laisvę riteriui Liveraniui, kuris — pri- 
siekiu — nepadarė nė vieno nekuklaus poelgio. 

— Nežinau, bet manau, jog to pasiekti bus nelengva. Beje, 
kiekvieną vakarą aš kelias minutes matau jo šviesybę ir prane- 
šu apie ponios sveikatą ir kaip jūs leidžiate laiką. Jeigu jūs pa- 
rašysite, man galbūt pasiseks perduoti raštelį tiesiai jo šviesybei, 
aplenkiant sekretorius. 

— Mano mielas Mateusai, jūs įsikūnijęs gerumas, ir aš esu 
tikra, kad kunigaikštis jumis pasitiki. Na, žinoma, aš parašysiu 
laišką, jeigu jūs toks kilniaširdis ir užjaučiate riterį. 

— Tai tiesa, aš užjaučiu jį labiau negu bet ką kitą. Rizikuo- 
damas gyvybe, jis išgelbėjo mane iš ugnies per gaisrą. Jis slau- 
gė mane ir išgydė nudegimus. Nupirko man naujus daiktus vietoj 
sudegusių. Leisdavo ištisas naktis prie mano lovos, tarsi jis būtų 
buvęs tarnas, o aš ponas. Išplėšė iš nedorybės nagų mano duk- 
terėčią ir savo nuoširdžiais patarimais bei dosnia pagalba padėjo 
jai virsti padoria moterim. Kiek gero jis padarė mūsų kraštuose 
ir net, kalbama, visoje Europoj! Tai puikiausias jaunuolis, ir jo 
šviesybė myli jį kaip sūnų. | 

— Nepaisant to, jis uždarė jį kalėjiman už menką nusižen- 
gimą. 

— O ne, ponia, jo šviesybei nėra menkų nusižengimų, kai kal- 
ba eina apie nekuklų poelgį. 

— Vadinas, kunigaikštis nepalenkiamas? 

— Tai pats teisingumas, tačiau jis baisiai griežtas. 

— Kas gi privertė jį atkreipti dėmesį į mane ir kaip aš galiu 
paveikti jo tarybos sprendimą? 

— Jūs pati suprantate, ponia, kad man tai nežinoma. Dau- 
gybė paslapčių nuolat kunkuliuoja šitoj pily, ypač tuo metu, kai 
kunigaikštis atvažiuoja čia kelioms savaitėms, kas pasitaiko ne- 
dažnai. Jeigu kuklus tarnautojas, toks kaip aš, pamėgintų pra- 
siskverbti į tas paslaptis, jis neilgai išsilaikytų savo vietoje. O 
kadangi aš esu vyriausias tarp asmenų, tarnaujančių šituose na- 
muose, tai jūs, ponia, turite suprasti, jog aš nesmalsus ir neple- 
pus. Priešingu atveju... 

— Suprantu, Mateusai. Bet pasakykite, jeigu galima paklaus- 
ti, ar labai rūsti to kalėjimo, kuriame laikomas riteris, tvarka? 

— Matyt, labai rūsti. Tiesa, aš nežinau, kas darosi bokšte ir 
požemiuose, bet tik daugiau Žmonių ten įeina, negu grįžta. Gal- 
būt yra kokių nors išėjimų tiesiai į mišką, bet aš jų nemačiau. 

— Mateusai, aš visa drebu. Nejaugi užtraukiau ant šio gar- 
bingo jaunuolio galvos rimtą pavojų? Pasakykite man, koks šio 
kunigaikščio charakteris? Ūmus ar šaltakraujiškas? Kas diktuoja 

jo nuosprendžius — plykstelėjęs pyktis ar ilgas ir apgalvotas nepa- 
sitikėjimas? | 

— Man nedera gilintis į šiuos dalykus,-— šaltai atsakė Mateu- 
sas. 

— Gerai. Tada papasakokite man bent apie riterį. Ar jis gali 
prašyti ir siekti pasigailėjimo, ar išdidžiai užsisklendžia savy- 
je2 

— Jis švelnus ir geras, jis labai gerbia kunigaikštį ir visiškai 
paklūsta jam. Bet jeigu jūs, ponia, patikėjote jam ką nors slapto, 
galite būti rami, jis greičiau pakels kankinimus, negu išduos sve- 
timą paslaptį, net ir per išpažintį. 

— Jeigu taip, aš pati atskleisiu jo šviesybei tą paslaptį, ir 
tegul jis sprendžia, ar ji tokia svarbi, kad vertėtų užsiplieksti 
pykčiu ant nelaimingojo jaunuolio. Ach, gerasis Mateusai, ar ne- 
galite nunešti mano laiško tučtuojau? 

— Ne, ponia, kol neateis naktis, tai neįmanoma. 

— Vis tiek aš parašysiu dabar pat — gal atsiras netikėta pro- 
ga. 

Konsuela nuėjo į savo kabinetą ir parašė nepažįstamam ku- 
nigaikščiui laišką, prašydama susitikimo ir žadėdama nuoširdžiai 
atsakyti į visus klausimus, kuriuos jis teiksis jai užduoti. 

Vidurnaktį Mateusas įteikė jai užklijuotą atsakymą: 

„Jeigu jūs norite pasikalbėti su kunigaikščiu, jūsų prašymas 
beprotiškas. Jūs niekada jo nepamatysite, niekada nesužinosite, 
kas jis ir koks jo vardas. Jeigu tu nori stoti prieš Nematomųjų 
tarybą, tu būsi išklausyta, bet rimtai pagalvok apie savo spren- 
dimo pasekmes: nuo jo priklausys ir tavo, ir kito Žmogaus gy- 
venimas“. 


XXVI 


Gavus šį laišką reikėjo apsišarvuoti kantrybe dar visai parai. 
Mateusas pareiškė, kad greičiau nusipjaus sau rankas, negu pa- 
prašys kunigaikščio audiencijos po vidurnakčio. Kitą rytą per 
pusryčius jis buvo dar kalbesnis negu išvakarėse, ir Konsuela 
nusprendė, kad riterio įkalinimas, matyt, nuteikė jį prieš kuni- 
gaikštį ir jis pirmą kartą panoro pamiršti savo santūrumą. Ta- 
čiau, prakalbėjusi su juo daugiau kaip valandą, ji pastebėjo, kad 
iš esmės jis nepasakė nieko naujo. Ar jis apsimetinėjo esąs nNai- 
vuolis, kad sužinotų Konsuelos mintis ir jausmus, ar tikrai nieko 
nežinojo apie Nematomuosius ir apie tą vaidmenį, kurį vaidina 
kunigaikštis jų veikloje, bet jo painus ir prieštaringas plepėji- 
mas visiškai sumaišė Konsuelai galvą. Apie kunigaikščio padėtį 
visuomenės sluoksniuose Mateusas nepasakė nė žodžio. Tiesa, 
jis gūžčiojo pečiais kalbėdamas apie jo keistus įsakymus. Jis pri- 
sipažino, kad ir pats nesupranta, kuriam galui jam liepiama ne- 
šioti kaukę bendraujant su žmonėmis, kurie gana dažnai keitėsi 
šiame name, o kartais išgyvendavo čia ilgai. Jis nesusilaikė ne- 

pasakęs, kad jo ponas turi nepaaiškinamų kaprizų ir kad jis 
užimtas kažkokiais nesuprantamais reikalais. Tačiau bet kokį 
Mateuso smalsumą, kaip ir norą paatvirauti, paralyžuodavo kaž- 
kokios baisios bausmės baimė, nors jis niekad nesakė, ko buūu- 
tent bijo. Galų gale Konsuela sužinojo tik tiek, kad pilyje dedasi 
keisti dalykai, kad naktimis ten niekad nemiegama, kad visi tar- 
nai matė vaiduoklius, kad pats Mateusas, išdidžiai vadinantis save 
drąsiu žmogum, neturinčiu prietarų, neretai sutikdavo žiemą par- 
ke, kai kunigaikštis būdavo išvykęs, kažkokias drebėti jį vertu- 
sias figūras, nežinia iš kur atsirandančias ir taip pat paslaptingai 
išnykstančias. Visa tai nedaug ką paaiškino Konsuelai, kuri 
laukė vakaro, kad galėtų pasiųsti naują laišką: 

„Kad ir kokios būtų šio laiškelio pasekmės man, aš primyg- 

tinai ir nuolankiai prašau leidimo stoti prieš Nematomųjų teis- 
mą“. 
Diena jai pasirodė nežmoniškai ilga. Kad nuslopintų nekant- 
rumą ir nerimą, ji ėmė dainuoti ir išdainavo viską, ką sukūrė 
kalėjime, išliedama savo kančias ir vienatvės liūdesį. Kai su- 
temo, ji užbaigė savo programą garsia Almirenos arija iš Hen- 
delio operos „„Rinaldas“. 


Las chio piango 
La dura sorte 

E chio sospiri 
La liberta !. 


Vos jai nutilus, stebuklingi smuiko garsai su tokiu pat sielvar- 
tingu, su tokiu pat giliu jausmu pakartojo kažkur už lango ką 
tik sudainuotą nuostabią muzikinę frazę. Konsuela pribėgo prie 
lango, bet nieko nepamatė, o frazė apmirė kažkur tolumoj. Jai 
pasirodė, kad šis instrumentas, šis puikus grojimas galėjo būti 
tik grafo Alberto, bet ji tučtuojau atmetė šią mintį, nusprendusi, 
kad į jos širdį grįžta kankinančios ir pavojingos iliuzijos, taip 
varginusios ją kalėjime. Juk ji niekad nebuvo girdėjusi Alberto 
grojant šiuolaikinę muziką, ir tik liguista vaizduotė galėjo at- 
kakliai drumsti ramybę jo šmėklai kiekvieną kartą, kai pasigiIrs- 
davo smuiko garsai. Vis dėlto šis epizodas labai sujaudino Kon- 
suelą, ji nugrimzdo į senus liūdnus prisiminimus ir tik dešimtą 
valandą vakaro pastebėjo, kad Mateėusas neatnešė jai nei pietų, 
nei vakarienės ir kad ji nieko nevalgiusi nuo paties ryto. Tai ją 
išgąsdino: ji pamanė, kad, kaip ir riteris, Mateusas tapo užuo- 
įjautos jai auka. Matyt, ir sienos čia turi ausis ir akis. Galbūt Ma- 
teusas buvo per daug atviras; jis nepritariamai atsiliepė apie Li- 
veranio dingimą, tikriausiai ir to pakako, kad jį ištiktų toks pat 
likimas. 

' Falik mane apverkti 

“unkia dalią 
Iaiik mane iigėtis 
Laisvės (it.). 

Tas naujas rūpestis privertė Konsuelą pamiršti alkį. Bet laikas 
slinko, Mateusas nepasirodė, ir ji ryžosi paskambinti. Niekas ne- 
atėjo. Jausdamasi visai be jėgų ir, svarbiausia, labai pasimetusi, ji 
prisiglaudė prie lango, užsidengė veidą rankomis ir ėmė narplioti 
galvoje, jau truputį apsvaigusioje nuo nusilpimo, nepaprastus 
savo gyvenimo įvykius, klausdama savęs: ar visa tai iš tikrųjų 
buvo, ar tik prisisapnavo begaliniam sapne. Staiga kažkieno šalta 
kaip marmuras ranka palietė jos galvą ir kažkieno žemas duslus 
balsas ištarė: 

— Tavo prašymas išgirstas, sek paskui mane. 

Konsuela, dar neuždegusi savo kambaryje lempos, tačiau iki 
šiol aiškiai mačiusi prietemoje daiktus, pakėlė akis į kalbantįjį. 
Bet aplink buvo taip tamsu, tarsi oras sutirštėjo, o žvaigždėtas 
dangus pavirto švino skliautu. Ji palietė ranka kaktą, jausdama, 
kad sunku alsuoti, ir apčiuopė lengvą, bet nepermatomą kapišo- 
ną, panašų į tą, kurį kažkada užmetė jai ant galvos Kaliostras. 
Vedama nematomos rankos, Konsuela pradėjo leistis laiptais, spė- 
jo pastebėti, kad pakopų buvo daugiau negu paprastai ir kad 
laiptai leidžiasi į kažkokius požemius, kuriais ji ėjo apie pusva- 
landį. Nuovargis, alkis, susijaudinimas bei slopi tvankuma vis 
labiau lėtino jos žingsnius, ir, būgštaudama, kad nualps, ji jau 
ketino prašyti pasigailėjimo. Tačiau išdidumas pasirodė stipres- 
nis — juk jie gali pamanyti, jog ji pabūgusi pakeitė savo spren- 
dimą, ir Konsuela įtempė paskutines jėgas. Pagaliau kelionė bai- 
gėsi, ir Konsuelą pasodino. Tą akimirką kažkokie bauginantys 
garsai, panašūs į tamtamo dundėjimą, paskelbė vidurnaktį, ir, ai- 
dint dvyliktam dūžiui, kapišonas buvo nuimtas nuo prakaitu iš- 
piltos jos kaktos. 

Pirmiausia ją apakino ryški šviesa, sklindanti nuo didelio, 
ugnimi degančio kryžiaus, kabančio tiesiai priešais ją. Kai jos 
akys priprato prie šviesos, ji pamatė esanti didelėje gotisko sti- 
liaus salėje su skliautais, kurie rėmėsi į lenktas arkas ir priminė 
gilaus kazemato ar koplyčios skliautus. Šios salės, kurios vaizdas 
ir apšvietimas buvo tikrai bauginantys, gilumoje Konsuela įžiū- 
rėjo septynias žmonių figūras su raudonais apsiaustais, jų veidai 
buvo su melsvai baltom kaukėm, todėl atrodė kaip numirėlių. 
Jie sėdėjo už didelio juodojo marmuro stalo. Prieš šitą stalą ant 
suolo, stovinčio kiek žemiau, sėdėjo aštuntoji šmėkla, apsirengusi 
juodai ir taip pat su balta kauke. Palei šonines sienas, kiekvienoje 
pusėje tylėdami stūksojo koks dvidešimt žmonių juodais apsiaus- 
tais ir juodom kaukėm. Atsisukusi Konsuela pamatė kitus juodus 
vaiduoklius. Jie stovėjo po du prie kiekvienų durų, platūs ka- 
lavijai tvaskėjo jų rankose. 

Kitomis aplinkybėmis Konsuela gal būtų pamaniusi, jog šis 
niūrus Cceremonialas tiesiog žaidimas, vienas iš tų išmėginimų, 
kuriuos rengdavo frankmasonų ložės ir apie kuriuos ji girdėjo 
Berlyne. Tačiau frankmasonai nesidėjo teisėjais ir nesisavino tei- 

sės kviesti į savo slaptus susirinkimus niekuo dėtus žmones. Be 
to, ir tai, kas įvyko prieš šią sceną, privertė Konsuelą žvelgti į 
ją rimtai, netgi su baime. Ji pastebėjo, kad visa dreba, ir, jeigu ne 
penkios minutės visuotinio tylėjimo, jai nebūtų užtekę jėgų atsi- 
peikėti ir pasiruošti atsakyti į klausimus. 

Pagaliau aštuntasis teisėjas pakilo, ženklu liepė dviem su ka- 
lavijais iš abiejų pusių stovintiems asmenims privesti ją prie 
teismo pjedestalo, ir ji sustojo stengdamasi atrodyti rami ir drąsi. 

— Kas jūs ir ko prašote? — ištarė juodasis žmogus, atsistoda- 
mas iš vietos. 

Akimirką Konsuela sutriko, bet paskui susikaupė ir atsakė: 

— Aš Konsuela, pagal profesiją dainininkė, praminta Čigo- 
naite ir Porporina. 

— Argi tu neturi kito vardo? — paklausė teisėjas. 

Konsuela užsikirto, bet paskui pasakė: 

— Aš turiu ir kitą vardą, bet prisiekiau niekada neminėti 
jo. 

— Nejaugi tu viliesi nuslėpti ką nors nuo šio teismo? Ne- 
jaugi manai, kad stojai prieš paprastus teisėjus, svarstančius pa- 
prastas bylas šiurkštaus ir aklo įstatymo vardu? Kam tu atėjai 
čia, jeigu tiki, kad tuščiais atsikalbinėjimais galima suklaidinti 
mus? Pasakyk savo vardą, pasakyk, kas tu, arba išeik. 

— Jeigu jums žinoma, kas aš, be abejo, žinoma ir tai, kad 
mano pareiga — tylėti, ir jūs paremsite mano troškimą vykdyti 
šią pareigą. 

Viena iš raudonųjų figūrų davė ženklą juodajai, ir akimirks- 
niu visos juodos mantijos išėjo, išskyrus tą žmogų, kuris vedė 
apklausą. Šis liko ir štai ką pasakė: 

— Grafiene Rudolštadt, dabar kai jūsų apklausa pasidarė 
slapta ir prieš jus nėra nieko, tik jūsų teisėjai, ar neigsite jūs, 
kad esate teisėta žmona grafo Alberto Podebrado, kuris jo šeimos 
valia pavadintas Rudolštadtu? 

— Prieš atsakydama į jūsų klausimą,— tvirtai ištarė Konsu- 
ela,— aš noriu žinoti, kokia valdžia čia nurodinėja ir koks įsta- 
tymas verčia mane pripažinti šią valdžią. 

— Apie kokį įstatymą tu kalbi? Dievo ar žmogaus? Pagal 
visuomenės įstatymus tu esi visiškai priklausoma nuo Frydricho 
Antrojo, Prūsijos karaliaus ir Brandenburgo kurfiursto, iš kurio 
valdų mes pagrobėm tave, idant išgelbėtume iš amžinos nelais- 
vės ir kitų pavojų, dar baisesnių, tu iai žinai. 

— Aš žinau, amžinas dėkingumas sieja mane su jumis,— 
atsakė Konsuela priklaupdama.— Todėl kreipiuosi tik pagal Die- 
vo įstatymą ir prašau jus nurodyti, kokios yra dėkingumo įsta- 
tymo ribos. Jeigu šis įstatymas liepia man dėkoti jums ir besą- 
lygiškai paklusti, aš sutinku. Bet jeigu jis įsako, kad, tenkindama 
jūsų norus, nusižengčiau sąžinės balsui, tai ar aš neturiu jo 
atmesti? Spręskite patys. 

— Jeigu tau būtų skirta galvoti ir elgtis pasaulyje taip, kaip 
tu kalbi dabar! Bet aplinkybės, atvedusios tave čia ir padariusios 
tave priklausomą nuo mūsų, per daug ypatingos. Mcs esame 
virš.visų žmogiškų įstatymų, ir tu turėjai galiniybę įsitikinti mūsų 
galybe. Mes taip pat nekreipiame dėmesio į visokius žmonių iš- 
skaičiavimus: prietarai, susiję su turtais, visuomenine padėtim ir 
gimimu, apgailestavimai ir abejonės tais ar kitais opiais atvejais, 
visuomenės nuomonės baimė, net įsipareigojimų, duotų mūsų 
pasaulyje, laikymasis — visa tai praranda reikšmę ir prasmę, 
kai, susirinkę čia, toli nuo žmonių žvilgsnių, ir apsiginklavę die- 
viško teisingumo kalaviju, mes pasveriame ant delno jūsų leng- 
vabūdiško ir bailaus gyvenimo barškučius. Todėl papasakok mums 
viską, nieko neslėpdama, nes mes — kiekvienos laisvos būtybės 
ramstis, šeima ir gyvasis įstatymas. Mes neklausysime tavęs tol, 
kol nesužinosim, kuo save laikydama tu stojai prieš mus. Kas 
tu — čigonė Konsuela ar grafienė Rudolštadt? 

— Grafienė Rudolštadt atsisakė visų savo teisių visuomenėje, 
ir ji neturi jūsų ko prašyti. Čigonė Konsuela. .. 

— Sustok ir pasverk žodžius, kuriuos ištarei. Jeigų tavo vy- 
ras būtų gyvas, ar turėtum teisę atimti iš jo savo pasitikėjimą, 
atsižadėti jo vardo, atsisakyti jo turto, žodžiu, vėl pavirsti čigone 
Konsuela tam, kad apsaugotum tuščią ir beprasmišką jo giminės 
ir jo luomo išdidumą. 

— Suprantama, ne. 

— Vadinasi, tu manai, kad mirtis nutraukė jūsų saitus? Va- 
dinasi, tu neprivalai būti ištikima Alberto atminimui, gerbti ir 
mylėti jį? 

Kraujas ūžtelėjo į Konsuelos skruostus, ji sumišo. Paskui vėl 
išbalo. Mintis, kad tuoj šitie žmonės, taip kaip Kaliostras ir grafas 
de Sen Žermenas, pasakys jai, jog įmanomas Alberto atsikėlimas 
iš numirusių, ir netgi iškvies jo šmėklą, pripildė jos sielą tokios 
baimės, kad ji negalėjo ištarti nė žodžio. 

— Alberto Podebrado žmona, — tęsė klausinėjantysis,— tavo 
tylėjimas išduoda tave. Tau Albertas yra miręs visai, tu žiūri į 
santuoką su juo kaip į vieną iš atsitiktinumų, kurių daug buvo 
tavo nuotykingame gyvenime, kaip į atsitiktinumą, kuris nesu- 
saistė tavęs jokiais įsipareigojimais, neuždėjo tau jokių pareigų. 
Čigone, tu gali išeiti. Mes įsikišome į tavo likimą tik dėl tų ryšių, 
kurie siejo tave su puikiausiu iš visų Žmonių. Tu neverta mūsų 
draugiškumo, nes pasirodei neverta jo meilės. Mes nesigailim, 
kad grąžinom tau laisvę: ištaisyti blogį, kilusį dėl despotizmo — 
mūsų pareiga ir džiaugsmas. Bet tuo mūsų globa pasibaigs. Rytoj 
tu paliksi prieglobstį, kurį mes tau suteikėm, tikėdamiesi, kad 
išeisi iš jo nuskaidrėjusi ir apšviesta. Tu grįši į pasaulį — su šlo- 
vės šmėklomis ir beprotiškų aistrų svaiguliu. Te pasigaili tavęs 
Viešpais! O mes paliekam tave amžinai. 

Išgirdusi šį nuosprendį, Konsuela sustingo. Prieš keletą dienų 

ji nebūtų priėmusi jo be protesto, tačiau žodžiai ,„beprotiškos 
aistros“, kurie ką tik buvo ištarti, priminė jai apie jos begalinę 
meilę nepažįstamajam, meilę, kuriai ji pasidavė beveik negalvo- 
dama ir be kovos. 

Ji buvo pažeminta savo akyse, ir Nematomųjų nuosprendis 
pasirodė jai iš dalies pelnytas. Jų rūstūs žodžiai įkvėpė jiems 
pagarbą, sumišusią su baime, ir ji jau nesirengė priešintis jų 
teisei teisti ir pasmerkti ją, kaip būtybę, esančią visiškoje jų 
valioje. Kad ir kokie mes būtume iš prigimties išdidūs, kad ir 
kaip nepriekaištingai elgtumės, neretai atsitinka, kad rūstūs kal- 
tinimai užklumpa mus netikėtai, ir mes stengiamės mintimis sų- 
grįžti į praeitį, trokšdami pirmiausia patys įsitikinti, jog kalti- 
nimai teisingi. Konsuela nesijautė esanti nepriekaištinga, ir ap- 
linka, kurioje ji dabar buvo, darė jos padėtį ypač kankinančią. 
Tačiau ji prisiminė, jog prašydama leidimo stoti prieš šį teismą, 
ji iš anksto pasiruošė tam, kad jis bus griežtas, ir susitaikė su 
tuo. Ji atėjo čia pasirengusi ištverti viską — priekaištus, bet ĖS 
kią bausmę, kad tik riteris būtų išteisintas ir jam būtų atleista. 
Taigi, užgniaužusi savimeilę, jinai be kartėlio išklausė priekaiš- 
tus ir kurį laiką svarstė savo atsakymą. 

— Galbūt aš pelniau šį Žiaurų nuosprendį, — pagaliau ištarė 
ji. — Aš toli gražu nesu patenkinta savimi. Bet eidama čionai, 
aš savaip įsivaizdavau Nematomuosius ir noriu papasakoti jums — 
kaip. Tas nedaugelis dalykų, kuriuos sužinojau apie jus iš kalbų, 
sklindančių liaudyje, ir ta laisvė, už kurią esu dėkinga jums, 
vertė mane laikyti jus žmonėmis, kurių dorovė tokia pat tobula 
kaip ir didelė galybė visuomenėje. Jeigu jūs tokie, kokie atro- 
dote man, tai kodėl gi jūs taip griežtai atstumiate mane, net ne- 
nurodę kelio, kurį turėčiau pasirinkti, idant atsikratyčiau pakly- 
dimų ir tapčiau verta jūsų globos? Žinau, kad Alberto Rudolštad- 
to, puikiausio iš žmonių, kaip teisingai jį pavadinote, našlė susi- 
laukė tam tikros jūsų užuojautos. Bet jeigu aš nebūčiau Alberto 
žmona, net jeigu niekad nebūčiau buvus verta tapti ja, argi 
čigonė Konsuela, būtybė be vardo, šeimos, be tėvynės, neturi 
teisės į jūsų tėvišką rūpestingumą? Sakykim, aš didelė nusidėjėlė, 
bet ar jūs nepanašūs į Dievo karalystę, kur vieno netikėlio atsi- 
vertimas sukelia daugiau džiaugsmo negu šimto teisuolių doru- 
mast Ir pagaliau, jeigu įstatymas, kuris vienija ir įkvepia jus, 
yra Dievo įstatymas, tai jūs nusižengiate jam atstumdami mane, 
Jūs ketinote — sakėte jūs — nuskaidrinti ir apšviesti mano sielą. 
Tai pamėginkite pakelti ją iki savo sielų aukštumos. Aš neiš- 
mananti, bet neužsispyrusi. Nepagailėkite kantrybės ir gailes- 
tingumo, kad patikėčiau jūsų šventumu, ir aš pripažinsiu jus 
savo mokytojais, iš kurių visur ir visada imsiu pavyzdį. 

Stojo tyla. Klausinėjantysis atsisuko į teisėjus, ir, matyt, jie 
ėmė tartis. Pagaliau vienas iš jų pasakė: 

— Konsuela, tu atėjai čia išdidi, kodėl gi nenori tokia pat 

išeiti? Mes turėjome teisę tau priekaištauti, juk tu pati kreipeisi 
į mus. Bet mes neturim teisės pavergti tavo valios ir užvaldyti 
tavo sielos, jeigu tu neatiduodi jų mums savo valia ir su mielu 
noru. Kaip galėtume reikalauti tokios aukos? Tu mūsų nėpažįsti. 
Teismas, į kurio šventumą tu apeliuoji, galbūt yra pats bedie- 
viškiausias er bent jau pats įžūliausias iš tų, kurie kada nors yra 
slaptai veikę prieš įstatymus, valdančius pasaulį. Ką tu žinai 
apie tai? O jeigų mums tektų atverti tau gilų pažinimą to, kas 
visiškai negirdėta, ar užtektų ryžto visiškai atsiduoti ilgoms taip 
sunkiai suvokiamo dalyko studijoms, dar nežinant, koks viso to 
tikslas? O mes — argi galim pasitikėti taip prastai kaip tu pa- 
rengtos atsivertėlės tikėjimo tvirtumu? Galbūt mums tektų at- 
skleisti tau svarbias paslaptis, o garantija tebūtų tavo įgimtas tau- 
rumas — mums jis pakankamai gerai žinomas, kad galėtume būti 
tikri dėl tavo kuklumo, bet mums reikia ne kuklių patikėtinių, 
jų mums netrūksta. Dievo įstatymui įtvirtinti mums reikalingi 
uolūs mokiniai, nevaržomi jokių prietarų ir jokio egoizmo, jokių 
lengvabūdiškų aistrų ir aukštuomenės įpročių. Pažvelk į savo 
sielos gelmes. -Ar gali paaukoti mums visa tai. Ar gali suderinti 
savo poelgius ir savo gyvenimą su tais įgimtais instinktais, ku- 
riuos jauti savyje, ir su tomis gyvenimo taisyklėmis, kurių mes 
tave išmokysim, kad paskui įdiegtum jas sau? Moteris, artistė, 
vaikas — ar išdrįsi tu atsakyti, kad pasirengusi prisidėti prie 
rūsčių vyrų ir dirbti su jais ištisų šimtmečių darbą? 

— Visa, ką jūs man pasakėt, iš tikrųjų yra labai rimta, — 
atsiliepė Konsuela,—ir aš sunkiai suprantu jus. Duokite laiko 
pagalvoti, neišvarykite manęs, kol nepažinsite mano širdies. Gal- 
būt ji neverta tos šviesos, kuria galite ją nušviesti, bet argi yra 
nors viena nuoširdi siela, neverta patirti tiesos? Kuo galiu būti 
jums naudinga? Aš bijau savo bejėgiškumo. Moteris ir artistė, 
kitaip tariant, vaikas! Bet jeigu jūs iki šiol globojote mane, va- 
dinasi, matėte manyje kažką... O aš?.. Aš jaučiu, jog neturiu 
išsiskirti su jumis nepamėginusi įrodyti savo dėkingumo. Nevary- 
kite manęs, pamėginkite mane apšviesti. 

— Mes duodam tau dar savaitę pagalvoti, — pasakė teisėjas 
su raudonu apsiaustu, tas, kur jau kalbėjo anksčiau,— bet iu 
turi prisiekti, kad nedėsi nė menkiausios pastangos sužinoti, kur 
dabar esi ir kas tie žmonės, kuriuos čia matai. Tu neturi nieko 
klausinėti tų, kurie tau patarnauja, ir tų, kurie gali prasiskverb- 
ti pas tave slapta. 

— Aš pasižadu, — paskubėjo atsakyti Konsuela,— ir jeigu no- 
rite, galiu duoti jums žodį niekada nepriimti nė vieno žmogaus 
be jūsų leidimo, bet už tai nuolankiai prašau vienos. malonės. .. 

— Tu negali nieko mūsų prašyti, negali kelti jokių sąlygų. 
Viską, ko reikia tavo sielai ir kūnui, tu gausi. Jeigu ilgiesi kokio 
nors giminaičio, draugo, tarno, gali išvažiuoti. Vienatvė arba 
mūsų parinkta draugija — tokia bus tavo dalia, kol esi pas mus. 

— Aš nieko neprašau sau pačiai, bet aš sužinojau, kad vie- 
nas iš jūsų draugų, pasekėjų ar tarnų (man nežinoma jo padėtis 
pas jus) kenčia per mane griežtą bausmę. Aš pasirengusi prisiimti 
sau visas jam primetamas kaltes, štai kodėl ir paprašiau leidimo 
stoti prieš jus. 

— Tai tu nori atlikti mums išpažintį, smulkią ir atvirą? 

— Taip, jeigu to reikia, kad jis būtų išteisintas... Nors tokia 
išpažintis, dalyvaujant aštuoniems vyriškiams, būtų moteriai di- 
delė moralinė kančia. 

— Nereikia tokio tavo pažeminimo. Mes nebūtume tikri, kad 
esi nuoširdi, be to, iki šiol mes neturėjom į tave jokių teisių. 
Tai, ką tu kalbėjai ir galvojai prieš valandą, mums jau yra tavo 
praeitis. Bet žinok, kad nuo šios akimirkos mes turime teisę 
tyrinėti pačius slapčiausius tavo sielos vingius. Dabar tik nuo 
tavęs priklauso išsaugoti savo sielą pakankamai tyrą, kad bet 
kuriuo metu galėtum atverti ją mums be kančių ir be gėdos. 

— Jūsų kilnumas kupinas delikatumo ir tėviško gerumo. Bet 
kalba eina ne apie mane vieną. Kitas žmogus verčiamas išpirkti 
mano kaltę. Argi neprivalau išteisinti jo? 

— Nesirūpink. Jeigu tarp mūsų yra nusikaltusysis, jis išsitei- 
sins pats, bet ne tuščiais atsikalbinėjimais ir ne beprotiškais įti- 
kinėjimais, o poelgiais, liudijančiais vyriškumą, atsidavimą ir do- 
rybingumą. Jeigu jo dvasia susvyravo, mes palaikysim jį Ir pa- 
dėsim nugalėti savo silpnybę. Tu kalbėjai apie rūsčią bausmę — 
mes skiriam tik moralinę atgailą. Kad ir kas būtų tas žmogus, jis 
mūsų brolis, lygus su mumis. Pas mus nėra nei ponų, nei tarnų, 
nei valdinių, nei monarchų: matyt, melagingi gandai suklaidino 
tave. Eik rami ir nenusidėk. 

Tai pasakęs, klausinėjusysis paskambino varpeliu, du juodi 
žmonės su kaukėmis ir ginklais rankose įėjo į kambarį ir, uždėję 
Konsuelai ant galvos kapišoną, nuvedė ją atgal tais pačiais po- 
žeminiais keliais, kuriais atvedė. 

Tėviškai palankūs Nematomųjų žodžiai truputį nuramino Por- 
poriną dėl riterio likimo, ir, nusprendusi, kad Mateusas kažką ne 
taip suprato, ji, palikdama šią paslaptingą sueigą, pajuto, jog 
nuo širdies lyg akmuo nusirito. Viskas, ką dabar išgirdo, tvyks- 
čiojo jos vaizduotėje, kaip saulės spinduliai, įspinde pro debesį, 
ir dabar, kai nei susijaudinimas, nei valios pastangos jos jau ne- 
bepalaikė, ji staiga pajuto neįveikiamą nuovargį, o kojos liovėsi 
jos klausiusios. Alkis vis stiprėjo, kapišonas gniaužė kvėpavimą. 
Pakeliui ji keletą kartų sustojo remdamasi į palydovų rankas ir, 
pasiekusi savo kambarį, griuvo visiškai be jėgų. Po keleto mi- 
nučių ji atsigavo: jai davė pauostyti flakoną su druskomis, o, 

be to, padėjo grynas miegamojo oras. Čia ji pamatė, kad žmo- 
nės, atvedę ją čionai, skubiai išeina, kad Mateusas neša puikią 
vakarienę, o mažasis daktaras su kauke —tas pats, kur užmigdė 
ją veždamas čionai, rūpestingai čiupinėja pulsą. Ji iš karto pa- 
žino jį iš peruko ir balso, kuris atrodė kažkada anksčiau girdė- 
tas, nors ji neprisiminė, kur ir kokiomis aplinkybėmis. 

— Mielas daktare,— pasakė ji su šypsena,— manau, kad ge- 
riausi vaistai man bus vakarienė, ir be to, kuo greičiau. Dabar 
aš turiu tik vieną ligą — alkį. Bet maldauju — šį kartą nereikia 
kavos. Tiesa, jūs verdate ją skaniai, tačiau bijau, kad jai man 
neužteks jėgų. 

— Mano kava —tai naudingas raminantis gėrimas, — atsakė 
daktaras.— Bet nesirūpinkit, grafiene, šios dienos meniu jos nėra. 
Pasikliaukit manim ir leiskite pavakarieniauti drauge su jumis. 
Jo šviesybė pageidauja, kad nesitraukčiau nuo jūsų, kol visiškai 
"neatsigausite, ir aš manau, jog už pusvalandžio nuo sočios vaka- 
rienės jūsų silpnumas galutinai praeis. 

— Jeigu toks jo šviesybės ir jūsų, daktare, pageidavimas, mie- 
lai pavakarieniausiu jūsų draugijoje,— pasakė Konsuela, ir Ma- 
teusas pristumė jos krėslą prie stalo. 

— Mano draugija bus jums naudinga, — tęsė daktaras, pradė- 
damas naikinti puikų pyragą su fazanais ir pjaustydamas šiuos 
paukščiukus greitai kaip prityręs chirurgas.— Be manęs jūs galite 
persivalgyti, kas visai suprantama po ilgo pasninko. Man toks 
pavojus negresia, todėl įsipareigoju skaičiuoti kiekvieną jūsų 
kąsnį, o į savo lėkštę dėtis dvigubai daugiau. 

Šio eskulapo ir gurmano balsas nedavė Konsuelai ramybės. 
Koks buvo jos nustebimas, kai, staiga nusitraukęs kaukę,- jis pa- 
dėjo ją ant stalo tardamas: 

— Velniop šitą kvailą daiktą! Ji trukdo man kvėpuoti ir jaus- 
ti maisto skonį! 

Konsuela krūptelėjo pažinusi, kad šis smaguris — tai tas pats 
gydytojas, kuris buvo prie jos vyro mirties guolio, nuolatinis 
Baireito. markgrafienės gydytojas daktaras Siupervilis. Vėliau 
Konsuela jį probėgšmais buvo sutikusi Berlyne, bet nesiryžo nei 
įdėmiai į jį pasižiūrėti, nei pakalbėti su juo. Kontrastas tarp go- 
dumo, su kuriuo jis valgė, ir to susijaudinimo, bejėgiškumo, kurį 
ji jautė šią akimirką, vaizdžiai priminė jai, koks šaltas ir nejaut- 
rus jis atrodė tais laikais, kai Rudolštadtų šeima kentėjo neviltį 
"ir skausmą. Jai nelengva buvo susivaldyti ir nuslėpti tą nemalonų 
jausmą, kuris jai sukilo, tačiau Siupervilis, pakerėtas skanaus fa- 
zano kvapo, neatkreipė į jos sumišimą jokio dėmesio. 

Mateusas dar padidino šios scenos absurdiškumą. Patarnau- 
damas Siuperviliui jau kokias penkias minutes, šis apdairus taI- 
nas nepastebėjo jo atidengto veido, bet staiga, palaikęs kaukę 
dangčiu nuo indo su pyragu ir rūpestingai dengdamas jį, su siau- 
bu suriko: 

— Dieve, pasigailėk! Pone daktare, jums nukrito ant stalo 
jūsų „veidas“. 

— Velniop šitą veidą! — pasakė tas.— Aš niekad nepriprasiu 
valgyti su kauke. Padėk ją kur toliau ir paduok, kai eisim iš 
čia. 

— Kaip įsakysite, pone daktare,— pasipiktinęs ištarė Mateu- 
sas.— Aš nusiplaunu rankas. Bet jūsų malonybei žinoma, kad 
kiekvieną vakarą privalau atsiskaityti, kas čia daroma ir kalbama 
žodis žodin. Nors ir kiek tikinčiau, jog kaukė nukrito netyčia, aš 
negalėsiu nuslėpti, kad ponia matė, kas yra po ja. 

— Puiku, mielasis. Tu atsiskaitysi kaip visuomet,— ramiai at- 
sakė daktaras. 

— Ir jūs pabrėšite, Mateusai, — pridūrė Konsuela,— jog aš nie- 
kuo nepaskatinau pono daktaro nusižengimo. Ne aš kalta, kad 
pažinau jį. 

— Na nesijaudinkit, grafiene,— pasakė Siupervilis pilna bur- 
na.— Kunigaikštis ne toks baisus, kaip kalbama, ir aš jo visai 
nebijau. Pasakysiu jam, kad, leidęs man pavakarieniauti su ju- 
mis, jis drauge leido atsikratyti viskuo, kas trukdo kramtyti ir 
ryti Maistą. Juo labiau, jog jums per daug gerai pažįstamas ma- 
no balsas, kad nebūtumėt supratusi, kas aš esu, dar anksčiau. 
Vadinasi, tai tuščias formalumas, aš juo atsikračiau, ir kunigaikš- 
tis puikiai mane supras. 

— Vis tiek, pone daktare — pareiškė pasipiktinęs Mateusas, — 
džiaugiuosi, kad šį pokštą leidote sau jūs, o nė aš. 

Daktaras gūžtelėjo pečiais, nusišaipė iš Mateuso bailumo, su- 
valgė milžinišką kiekį pyrago, užgėrė atitinkamu kiekiu vyno, 
o kai Mateusas išėjo naujo patiekalo, truputį prisislinko prie 
Konsuelos, pritildė balsą ir pasakė jai: 

— Mieloji sinjora, aš ne toks ėdrus, kaip galėjo pasirodyti 
(prisivalgęs iki kaklo, Siupervilis galėjo sau leisti iokią pasta- 
bą), ir likau pavakarieniauti su jumis tik tam, kad praneščiau 
svarbias žinias, kurios jus labai sudomins. 

— Kieno vardu jūs ketinate pranešti man tas žinias, pone? — 
paklausė Konsuela, prisimindama savo pažadą, ką tik duotą Ne- 
matomiesiems. 


— Aš darau tai turėdamas teisę ir savo noru,— atsakė Siu- 
pervilis.— Nesirūpinkit. Aš ne šnipas, kalbu atvira širdim, ir man 
nerupi, ar bus Mano žodžiai kam nors perduoti, ar ne. 

Pirmoji Konsuelos mintis buvo priversti daktarą nutilti, idant 
netaptų io išdavystės bendrininke, bet paskui ji nusprendė, jeigu 
žmogus iš ištikimybės Nematomiesiems pasiryžęs vos ne nuodyti 
žmones, kad tik pristatytų juos į šią pilį, vadinasi, jis turi jų 
slaptus įgaliojimus. „Tai spąstai, — pagalvojo ji.— Prasideda iš- 
bandymai. Ką gi, pažiūrėsim, koks bus puolimas.“ 

— Taigi, ponia, — tęsė daktaras, — aš turiu jums atskleisti, kas 
Yra šio namo šeimininkas. 

„Štai kas“, — pagalvojo Konsuela. Ir paskubėjo atsakyti: 

— Dėkoju, daktare, aš to jūsų neklausiau ir nieko nenoriu ži- 
noti. . 

— Na na,— paprieštaravo Siupervilis.— Štai jūs ir užsikrėtėte 
tais romantiškais kliedesiais, kuriais kunigaikštis mėgsta vaišihti 
visus savo draugus. Bet nepatariu žiūrėti rimtai į šias nesąmo- 
nes: geriausiu atveju jūs išeisite iš proto ir papildysite kuni- 
gaikščio bepročių ir apsėstųjų svitą. Aš visai nesirengiu laužyti 
duoto jam žodžio ir atskleisti jo vardą arba vietą, kur jis yra. 
Beje, tai neturėtų jūsų labai dominti, nebent iš smalsumo, o aš 
noriu jus gydyti ne nuo šio negalavimo, o priešingai, nuo per 
didelio patiklumo. Todėl galima, nepažeidžiant jo valios ir nerizi- 
kuojant sukelti jo nepasitenkinimą (aš ir pats suinteresuotas, kad 
jūs neprarastumėt jo palankumo), pranešti jums, kad naudojatės 
paties nuostabiausio ir paties keisčiausio senio pasaulyje svetin- 
gumu. Šitas žmogus filosofas, protingas, drąsios ir švelnios šir- 
dies, linkęs į heroizmą ir beprotybę. Svajotojas, kuris idealą 
laiko realybe, o gyvenimą romanu. Mokslininkas, kuris prisiskai- 
tė išminčių veikalų, ieškodamas išminties kvintesencijos, ir iar- 
si Don Kichotas, prarijęs daugybę romanų apie riterius ir jų žyg- 
darbius, ėmė manyti, kad karčemos — tai rūmai, katorgininkai — 
nekaltos aukos, o vėjo malūnai — pabaisos. Pagaliau jis šventa- 
sis, jei turėsime omeny jo gerus norus, ir beprotis, jeigu pasver- 
sime jo poelgių pasekmes. Be to, jis nusprendė sukurti nuolat 
veikiantį pasaulinį konspiracijos tinklą, turintį įvilioti į Žaban- 
gus visus blogus žmones ir šitaip paralyžuoti jų veiksmus, t. y., 
pirma: kovoti su valdžią turinčiųjų tironija, antra — išrauti su 
šaknimis visuomenę valdančių įstatymų barbariškumą ir nedo- 
rovingumą, trečia — įkvėpti į visų narsių ir pasiaukojančių žmo- 
nių širdis troškimą skleisti naująjį mokymą ir karštą troškimą 
uoliai jį studijuoti. Nelengvas uždavinys. Ir jis tikisi visa tai 
įvykdyti! Jeigu jam padėtų nuoširdūs ir protingi žmonės, tada 
bent tas truputis, kurį jam pavyko padaryti, galėtų duoti savo 
vaisius! Bet, nelaimei, jis apsuptas įžūlių intrigantų ir apsišau- 
kėlių klikos, jie tik apsimeta tikį jo idėjomis ir tarnaują jo tiks- 
lams, 0 patys, naudodamiesi jo įtaka, gauna pelningas vietas vi- 
suose Europos karalių rūmuose ir; dar pasisavina pinigų, skiria- 
mų geriems darbams, liūto dalį. Toks šis žmogus, tokia jo aplinka! 
Dabar spręskite pati, kokiose rankose esate. Kas žino, ar negali ši 
nuostabi globa, kurios dėka taip šauniai ištrūkot iš mažojo Frico 
nagų, pastūmėti jūsų į bedugnę, nors jus siekiama pakelti iki 
debesų. Taigi jūs įspėta. Tad netikėkite gražiais pažadais ir Žo- 
džiais, tragiškom scenom, apgavikiškais visokių Kaliostrų, Sen 
Žermenų ir jų bendrininkų fokusais. 

— O argi paminėtieji asmenys dabar yra čia — paklausė Kon- 
suela, truputį sumišusi, nes būgštavo, kad yra kvailinama, ir 
drauge jautė daktaro kalbų panašumą į teisybę. 

— Nežinau — atsakė jis— Čia viskas paslaptinga. Esama 
dviejų pilių. Vieną iš jų galima matyti ir net paliesti, į ją at- 
važiuoja nieko neįtariantys aukštuomenės atstovai, ten keliami 
baliai ir sudaroma prabangaus, nerūpestingo gyvenimo iliuzija. O 
po šia pilimi yra kita, ir ten slepiasi nedidelis gudriai užmaskuo- 
tas požeminis pasaulis. Kaip tik šioje nematomoje pilyje ir bręsta 
visos beprotiškos kunigaikščio idėjos. Visko, kas nauja, šalinin- 
kai, pertvarkytojai, išradėjai, kerėtojai, pranašautojai, alchemi- 
kai, naujos visuomenės, kuri ne šiandien, tai rytoj suvirškins se- 
nąją, kūrėjai — tokie čia lankosi paslaptingi svečiai. Jie svetingai 
priimami, su jais tariamasi, ir niekas apie tai nieko nežino žemės 
paviršiuje ar bent jau niekas negali paaiškinti iš ten sklindančio 
triukšmo kitaip kaip tik dvasių ir vaiduoklių, apsigyvenusių rū- 
siuose, išdaigomis. O dabar pagalvokit pati: galbūt tie du šarla- 
tanai, kuriuos minėjau, yra už šimto 1jė nuo čia, nes abu pasi- 
žymi meile kelionėms, o gal gyvena per šimtą žingsnių nuo jūsų, 
puikiuose kambariuose su slaptomis durimis ir dvigubomis lu- 
bomis. Kalbama, kad šioje senovinėje pilyje kažkada rinkdavosi 
fermgerichto nariai ir kad nuo tų laikų dėl tam tikrų paveldimų 
tradicijų mūsų kunigaikščio protėviai visada mėgo rengti čia 
baisius sąmokslus, kurie, kiek žinau, baigdavosi be rezultatų. 
Tai senovinė šios vietos mada, ir net patys puikiausi protai neiš- 
vengė susižavėjimo ja. Nematomosios pilies paslaptys ir stebuk- 
lai man nėra atskleisti. Kartkarčiais aš praleidžiu čia keletą die- 
nų, kai mano valdovė Baireito markgrafienė leidžia išvykti . iš 
jos valdų. Ir kadangi aš nežmoniškai nuobodžiauju žavingajam 
Baireito dvare, kadangi iš esmės esu prisirišęs prie mūsų kuni- 
gaikščio ir, be to, esu linkęs kartais apkvailinti didįjį Frydrichą — 
šito aš nekenčiu — tai ir padarau kunigaikščiui kai kurių nesava- 
naudiškų paslaugų, pirmiausia teikiančių smagumo man pačiam. 
O kadangi visus įsakymus duoda jis vienas, tai tos paslaugos 
būna gana nekaltos. Ištraukti jus iš Špandau ir atvežti čionai lyg 
mieguistą balandėlę nebuvo man nemalonu. Juk žinojau, kad 
jums čia bus gera, tikėjausi, kad galėsite šiek tiek išsiblaškyti. 
Jeigu, priešingai, jus čia kankina, jeigu jo šviesybės patarėjai- 
šarlatanai nori pajungti sau jūsų valią ir padaryti jus savo intrigų 
visuomenėje įrankiu, tai aš... 

— Aš nebijau, — atsakė Konsuela, vis labiau stebėdamasi dak- 
taro pranešimais.— Ir mokėsiu apsiginti nuo pasiūlymų, kurie 
prieštaraus mano teisingumo jausmui arba papiktins mano są- 
žinę. 

— Ar esate tokia tikra, grafiene? — paklausė Siupervilis— 
Nebūkite pernelyg pasitikinti savimi. Patys protingiausi, patys do- 
riausi žmonės pamesdavo čia galvą ir išeidami būdavo pasirengę 
visokiems nedoriems poelgiams. Intrigantai, piktnaudžiaujantys 
jo šviesybės gerumu, nesibjauri jokiomis priemonėmis, o šį mie- 
ląjį kunigaikštį taip lengva suklaidinti, kad yra pasitaikę atvejų, 

kai jis pats prisidėjo prie kelių naivių žmonių žūties, manydamas, 
jog gelbsti juos. Žinokite, kad šitie intrigantai labai prityrę, jie 
Imoka išgąsdinti, sujaudinti, sukelti jausmus ir sukrėsti vaizduote. 
Iš pradžių jie be perstojo kamuoja jus smulkiais, mums nesu- 
prantamais būdais, o paskui jų paslaugoms daugybė metodų, sis- 
temų, iliuzijų. Jie užleis jus visokiais vaiduokliais, privers ba- 
dauti, kad prarastumėt blaivų protą, 'apsups regėjimais,— tai 
džiaugsmingais, tai keistais. Ir pagaliau padarys jus prietaringą, 
a net beprotę, kaip ką tik turėjau garbės papasakoti, ir ta- 
a... 

— Ir tada? Ko jie gali tikėtis iš manęs? Ką aš reiškiu visuo- 
menėj? Kokia jiems nauda vilioti mane į pinkles? 

— Ach štai kaip? Grafienė Rudolštadt nieko neįtaria? 

— Ne, daktare, nieko. 

— O juk jūs negalėjote užmiršti, kad garbingasis Kaliostras 
parodė jums jūsų vyrą, velionį grafą Albertą, gyvą ir sveiką. 

— Iš kur jūs tai žinote, jeigu jums neatskleistos požeminio 
pasaulio paslaptys? 

— Jūs pati apie viską pasakojote Prūsijos princesei Amalijai, 
o ji šiek tiek plepi, kaip ir visos smalsios damos. Be to, ji — 
jums tai gal žinoma — labai draugauja su grafo Rudolštadto 
šmėkla. 

— Su kažkokiu Trismegistu! 

— Būtent. Aš mačiau tą Trismegistą, ir tikrai iš pirmo žvilgs- 
nio jis nuostabiai panašus į grafą. O galima pasistengti, kad šis 
panašumas dar padidėtų: sušukuoti ir aprengti jį, kaip šukavosi 
ir rengėsi grafas, suteikti jo veidui blyškumo, priversti išmokti 
velionio eisenos ir manierų. Dabar suprantate? 

— Dar mažiau negu anksčiau! Kam jiems vaizduoti šį žmogų 
grafu Albertu? 

— Kokia jūs naivi ir atviraširdė! Grafas Albertas mirė pali- 
kęs didžiulį turtą, kurį po kanauninkės Venceslavos mirties pa- 
veldės jaunoji baronaitė Amalija, grafo Alberto pusseserė, jeigu 
tik jūs nepareikšite savo teisių į našlės turto dalį arba į pajamas 
iki gyvos galvos. Ir pirmiausia jie stengsis priversti jus pasiryž- 
Elias 

— Taip, tai teisybė! — sušuko Konsuela.— Dabar imu supras- 
ti kai kurių jų žodžių prasme. 

— Ir tai dar ne viskas: pajamos iki gyvos galvos labai abejoti- 
nos. Jos nepatenkins avantiūristų, trokštančių suimti jus į savo 
rankas. Jūs neturite vaikų, jums reikalingas vyras. Taigi graias 
Albertas esą nenumirė: jis užmigo letargo miegu, jį palaidojo 
gyvą. Velnias ištraukė jį iš kapo, ponas Kaliostras davė jam kaž- 
kokių vaistų, o ponas Sen Žermenas kažkur jį išvežė. Trumpiau 
kalbant, praėjus metams ar dvejiems, jis pasirodė vėl, pasakoja 
savo nuotykius, pateikia savo vedybines teises, važiuoja į Mil- 
žinų pilį, kur jį atpažįsta senoji kanauninkė ir keletas senų tarnų, 
kurie pažins ką tik nori. Paskui, jei reikės, paperkami liudytojai, 

įvyksta akistata. Jis su savo ištikimąja žmona netgi važiuoja į 
Vieną, kad jo teises pripažintų imperatorė. Tokio pobūdžio rei- 
kalams nepakenkia nedidelis skandalas. Visos aukštuomenės da- 
mos užjaučia vargšą jaunuolį, lemtingo atsitiktinumo ir kvailo 
gydytojo neišmanymo auką. Kunigaikštis fon Kaunicas, kuris ne- 
abejingas dainininkėms, padeda jums, jūsų byla laimėta, jūs per- 
galingai grįžtate į Ryzenburgą, išvejate pusseserę Amaliją, tam- 
pate turtinga, galinga ir susijungiate su mūsų kunigaikščiu ir 
jo šarlatanais, kad pakeistumėt visuomenės ir pasaulio veidą. Vi- 
sa tai labai miela, reikia tik truputį apsirikti ir palaikyti savo pui- 
kiuoju vyru vieną dailų avantiūristą, labai nekvailą žmogų ir, 
be to, pagarsėjusį pranašautoją. Dabar supratote? Gerai pagal- 
vokite. Kaip gydytojas, kaip Rudolštadtų šeimos draugas ir kaip 
doras žmogus, aš laikiau savo pareiga papasakoti jums viską. 
Jie tikisi, kad prireikus aš patvirtinsiu Trismegisto ir grafo Al- 
bėrto tapatumą. Bet aš mačiau grafo mirtį ne vaizduotės, o moks- 
lo akimis ir puikiai pastebėjau, kad šie žmonės turi skirtumų. 
Aš žinau, jog Berlyne jau.seniai pažįstamas šis avantiūristas, to- 
dėl nesiimsiu apgavystės. Nuolankiai dėkoju! Esu tikras, kad jūs 
irgi negalite to padaryti, bet jie dės visas pastangas ir įtikinės 
jus, jog grafas Albertas išaugo per du colius ir, pagulėjęs grabe, 
sustiprėjo bei paskaistėjo. Tačiau girdžiu Mateuso žingsnius. Ši- 
tas ištikimas kvailys nieko nejtaria. Taigi išeinu, aš pasakiau vis- 
ką. Daugiau čia man nėra kas veikia, ir po valandos aš palieku 
pilį. 

Pasakęs visa tai nepaprastai greitai, daktaras vėl užsidėjo 
kaukę, žemai nusilenkė Konsuelai ir išėjo, palikęs ją baigti va- 
karieniauti vieną. Tačiau maistas jai jau neberūpėjo. Sukrėsta, 
abstulbinta to, ką išgirdo, ji nuėjo į miegamąjį ir ilgai nega- 
lėjo nusiraminti, kankinama abejonių, pasimetimo ir nerimo. 

Kitą dieną Konsuela jautėsi sugniužusi ir fiziškai, ir dvasiškai. 
Ciniški Siupervilio demaskavimai, staiga išgirsti po tėviškų ir 
padrąsinančių Nematomųjų kalbų, buvo kaip ledinis dušas po 
malonios šilumos. Nespėjo ji akimirkai pakilti į viršų, į dangų, 
kai tučtuojau buvo numesta atgal į žemę. Ji norėjo pykti ant 
daktaro už tai, kad privertė ją nusivilti, nes svajonėse šis aukš- 
tas teismas, tiesiantis jai rankas tarsi įdukrinanti šeima, tarsi 
prieglobstis nuo visų pasaulio pavojų ir jaunystės suklydimų, 
jau atrodė jai tviskantis ir grandiozinis. 

Tačiau, kita vertus, daktaras lyg ir buvo nusipelnęs jos dė- 
kingumo, ir nors Konsuela tai suprato, negalėjo prisiversti pa- 
justi jo. Argi šio žmogaus elgesys neliudija jo nuoširdumo, drą- 
sos ir nesavanaudiškumo? Bet Konsuela manė, kad jis per didelis 
skeptikas, per didelis materialistas, per daug mielai niekina kitų 

gerus norus ir išjuokia kilnius charakterius. Nors jis ir papasa- 
kojo apie neprotingą ir pavojingą anoniminio kunigaikščio pa- 
tiklumą, ji toliau žavėjosi šiuo taurių seneliu, kuris lyg jaunuolis 
degė meile gėriui ir naiviai kaip vaikas tikėjo, kad žmogus gali 
būti tobulas. Ji vėl prisiminė kalbas, girdėtas požeminėje salėje, 
ir jos atrodė jai pilnos ramaus orumo bei rūsčios išminties. Gai- 
lestingumas ir gerumas sklido iš jų pro apsimestinį pyktį, galintį 
išsisklaidyti nuo mažiausio Konsuelos širdies polėkio. Argi suk- 
čiai, gobšuoliai, šarlatanai galėtų taip kalbėti ir taip elgtis su ja. 
Jų drąsus sumanymas pakeisti pasaulį, kuris atrodė toks juokin- 
gas niurgzliui Siuperviliui, atitiko romantines svajones, viltis ir 
entuziastingą tikėjimą, kuriuos įkvėpė savo žmonai Albertas ir 
kuriuos ji vėl rado liguistam, bet iškilniam Gotlybo prote. Galbūt 
labiau jos priešiškumo buvo nusipelnęs Siupervilis, pamėginęs 
pakeisti šiuos jos įsitikinimus ir atimti tikėjimą Dievu ir Nemato- 
maisais? 

Konsuela, iš prigimties labiau linkusi į poeziją negu į blaivų 
liūdnos tikrovės vertinimą, mintyse grūmėsi su Siupervilio kal- 
tinimais ir stengėsi juos paneigti. Galbūt daktaras, — o jis pats pri- 
sipažino, kad nėra priartintas prie „požeminio pasaulio“ paslap- 
čių ir, atrodo, net nežino, jog egzistuoja vadinamoji Nematomųjų 
taryba — tiesiog išsakė Konsuelai savo niekuo nepagrįstus spėji- 
mus? Galbūt Trismegistas tikras nuotykių ieškotojas, tačiau prin- 
cesė Amalija kalbėjo priešingai, o jo draugystė su grafu Golov- 
kinu, geriausiu ir protingiausiu iš visų aukštuomenės žmonių, 
kuriuos sutiko Konsuela Berlyne, liudijo jo naudai. Galbūt Ka- 
liostras ir Sen Žermenas melavo, bet juk juos irgi galėjo ap- 
gauti nepaprastas panašumas. Tačiau net jeigu šie trys avantiū- 
ristai vienodai būtų nusipelnę paniekos, nėra pagrindo manyti, 
kad jie priklauso Nematomųjų tarybai, ir galbūt ši dorų žmonių 
sąjunga iš karto atmestų jų tvirtinimus, kai tik pati Konsuela 
tvirtai pareikštų, kad Trismegistas — ne Albertas. Štai jeigu jie 
užsispirtų, norėdami ją negarbingai apgauti, tik tada, po šito 
sprendžiamojo išbandymo, ji liautųsi pasitikėjusi jais. O iki tol, 
nusprendė Konsuela, bus geriausia atsiduoti likimo valiai ir ge- 
riau pažinti Nematomuosius: juk jiems ji dėkinga už savo išlais- 
vinimą ir jų tėviški priekaištai pasiekė jos širdį. Šita išvada ji 
užbaigė savo apmąstymus ir ėmė laukti nuotykių pabaigos, nu- 
sprendusi laikyti viską, ką papasakojo Siupervilis, arba išbandy- 
mu, arba daktaro noru išlieti savo pyktį ant varžovų, kuriems 
kunigaikštis jaučia didesnį palankumą negu jam. 

Ypač Konsuelą kamavo toks klausimas: ar tikrai negalima 
manyti, kad Albertas gyvas? Juk Siupervilis nepastebėjo tų reiš- 
kinių, kurie tęsėsi dvejus metus iki paskutinės jo ligos. Jis netgi 
atsisakė patikėti tų reiškinių buvimu, atkakliai manydamas, kad 
dažnų Alberto apsilankymų požemyje priežastis — jo meilės pa- 
simatymai su Konsuela. Tik ji ir Zdenka žinojo apie letargijos 

priepuolius. Gydytojo savigarba neleidžia Siuperviliui prisipa- 
žinti, kad galėjo apsirikti konstatuodamas mirtį. Dabar, kai Kon- 
suela žinojo apie Nematomuosius ir jų galybę, ji galėjo sugalvoti 
tūkstančius variantų, kaip jie išplėšė Albertą iš siaubingojo mir- 
ties rūsio, o paskui, turėdami kažkokių nežinomų tikslų, slapta 
atvežė čia. Viskas, ką Siupervilis papasakojo apie pilies paslaptis 
ir kunigaikščio keistybes, tik patvirtino šį spėjimą. Grafo pana- 
šumas į avantiūristą, vardu Trismegistas, galėjo padaryti šią is- 
toriją dar mįslingesnę, bet nereiškė, kad ji neįmanoma. Ši mintis 
taip sukrėtė vargšę Konsuelą, jog ji nugrimzdo į giliausią liūdesį. 
Jeigu Albertas gyvas, ji nedvejodama susijungs su juo, kai tik 
jai bus leista, ir paskirs jam save amžinai... Tačiau dabar skau- 
džiau negu bet kada anksčiau ji jautė, kokia kankinanti jai bus 
ši sąjunga be meilės. Riteris iškilo jos akyse kaip karčių apgai- 
lestavimų, kaip būsimų sąžinės priekaištų šaltinis. .Jeigu teks jo 
atsisakyti, tik ką užsimezgusi meilė nueis savo įprastu keliu: su- 
sidūrusi su kliūtimis, ji netrukus pavirs aistra. Konsuela neklau- 
sinėjo savęs su veidmainišku nuolankumuų, kam jos brangiajam 
Albertui reikėjo pakilti iš kapo, kur jam buvo taip gera. Ne, 
ji manė, kad jai, matyt, lemta paaukoti save šiam žmogui, gal 
net ir po mirties, ir buvo pasirengusi atlikti savo pareigą iki 
galo, bei ji nepaprastai kentėjo apverkdama nepažįstamąjį — sa- 
vo netikėtą, karštą meilę. 

Švelnus šlamesys ir lengvas sparno prisilietimas prie peties 
pažadino ją iš šių apmąstymų. Ji nejučia riktelėjo iš džiaugsmo 
ir nustebimo: dailutė liepsnelė purpčiojo po kambarį ir be baimės 
artinosi prie jos. Dar keletas neryžtingų akimirkų, ir ji sutiko pa- 
imti nuo Konsuelos delno musę. 

— Ar čia tu, mano mieloji drauguže, mano ištikimoji paslap- 
čių saugotoja? — kalbėjo jai Konsuela su vaikiško džiaugsmo 
ašaromis.— Vadinasi, tu ieškojai manęs ir radai? Ne, to negali 
būti. Patiklus, žavus padarėli, tu panaši į mano draugužę, bet 
ne tu viena tokia. Matyt, ištrūkai iš kokio nors sodininko šilt- 
namio, kur šaltas dienas leidai tarp puikių gėlių. Eikš gi pas ma- 
ne, kalinių guodėja. Matyt, instinktas traukia tave prie vienišų 
belaisvių, ir aš pasirengusi atiduoti tau visą švelnumą, kurį an- 
dai jaučiau tavo seseriai. 

Konsuela apie ketvirtį valandos žaidė su meiliu paukšteliu, tik 
staiga tylus švilpimas, pasigirdęs kažkur už lango, privertė krūp- 
telėti tą protingą mažą padarėlį. Liepsnelė išmetė iš snapo ska- 
numynus, kuriais taip dosniai ją vaišino naujoji bičiulė, truputį 
padelsė, blykstelėjo savo apvaliomis juodomis akutėmis ir staiga, 
paskatinta naujo valdingo švilptelėjimo, ryžtingai išskrido pro 
langą. Konsuela pasekė ją akimis ir pamatė, kaip ji dingo me- 
džių lapuose. Bet, stengdamasi surasti jos pėdsaką, ji pastebėjo 
sodo gilumoje, kitoje pusėje upelio, gana atviroje vietoje, žŽmo- 
gaus figūrą, kurią, nepaisant atstumo, buvo lengva pažinti. Tai 

buvo Gotlybas. Šokinėdamas ir dainuodamas jis klaidžiojo išilgai 
upelio. Visai pamiršusi Nematomųjų draudimą, Konsuela, stovė- 
dama prie lango, ėmė mojuoti nosinaite, mėgindama atkreipti jo 
dėmesį. Bet jis buvo įsigilinęs į savo liepsnelės paieškas, dairėsi 
po medžius, švilpė ir pagaliau nuėjo, taip ir nepamatęs Konsu- 
elos. 

„Dėkui Dievui, o ir Nematomiesiems, kad ir ką ten kalbėtų 
Siupervilis. Vargšas jaunuolis atrodo laimingas ir sveikas, su 
juo liepsnelė — jo angelas sargas. Tikiu, kad tai ir man geras 
ženklas. Daugiau neabejosiu savo globėjais: įtarumas džiovina 
širdį.“ 

Galvodama, kaip kuo naudingiau praleisti laiką ir pasiruošti 
naujam doroviniam auklėjimui, apie kurį jai buvo kalbėta, Kon- 
suela, pirmą kartą, kol buvo“"““ nusprendė imtis knygų. Ji įėjo 
į biblioteką — jos lentynas iki šiol tik permesdavo žvilgsniu — 
ir nusprendė rimtai peržiūrėti knygas, atiduotas jos žiniai. Jų ne- 
buvo labai daug, bet visos nepaprastai įdomios ir, matyt, gana 
retos, o dauguma tiesiog unikalios. Čia buvo surinkti garsiausi 
visų epochų ir visų šalių filosofų kūriniai, bet labai sutrumpinti 
ir išreiškiantys tik pačią kiekvienos doktrinos esmę. Visi jie buvo 
išversti į vieną iš tų kalbų, kurias mokėjo Konsuela. Kai kurie 
niekad nespausdinti vertimai buvo parašyti ranka, pavyzdžiui, vi- 
duramžių garsiųjų eretikų bei naujos minties tėvų darbai, svar- 
biausios ištraukos ir net ištisi egzemplioriai, išvengę inkvizicijos, 
o vėliau jėzuitų, siaubusių senovines eretikų pilis Vokietijoje 
po Trisdešimties metų karo. Konsuela negalėjo deramai įvertinti 
šių filosofijos lobių, surinktų kažkokio karšto knygų mylėtojo ar 
vieno iš drąsiųjų adeptų. Originalai būtų sudominę ją savo rai- 
dėmis ir vinjetėmis, bet priešais gulėjo tik vertimai, kruopštūs ir 
dailiai perrašyti kažkokio jos amžininko. Labiausiai jai patiko 
tikslūs Uiklifo, Jano Huso ir tų filosofų reformatų, kurie visais 
laikais buvo susiję su šitais naujos religinės eros pradininkais, 
vertimai. Ji nebuvo skaičiusi jų veikalų anksčiau, bet gana gerai 
išmanė, apie ką jie, ilgų pokalbių su Albertu dėka. Ir dabar, 
taip pat neskaitydama, o tik sklaidydama juos, ji vis dėlto su- 
prato juos vis geriau ir geriau. Konsuelos protas nelinko į filoso- 
fiją, bet jos širdį traukė religija. Jeigu ji nebūtų gyvenusi tarp 
savo amžiaus sveikai protaujančių ir įžvalgių žmonių, ji lengvai 
galėjo pasidaryti prietaringa ir fanatiška. O ir dabar ji labiau 
suprato jaudinančias Gotlybo kalbas negu Volterio rašinius, nors 
jo veikalus užsidegusios skaitė tais laikais visos dailiosios lyties 
atstovės. Ši protinga ir tiesi, narsi ir švelni mergina nelinko prie 
protavimo subtilybių. Širdis visuomet pirmiau jai viską paaiškin- 
davo negu protas. Lengvai suvokdama bet kokias jausmo subti- 
lybes, ji susigaudė filosofijos srovėse ir išmanė jas savo amžiui, 
lyčiai ir padėčiai nepaprastai giliai todėl, kad kažkada ją išpru- 
sino draugiškos Alberto pamokos, jo aistringos ir iškalbingos 

kalbos. Artistinę natūrą lengviau praturtina žodinės lekcijos ar 
jausmingi pamokslai negu kantrus ir dažnai šaltas knygų studija- 
vimas. Tokia.buvo Konsuela — ji negalėjo įdėmiai perskaityti pė 
puslapio, bet jeigu ją sukrėsdavo kokia nors aukšta idėja, vy- 
kusiai perteikta ir vaizdingai išreikšta, jos širdis imdavo veržtis 
link jos, ji kartodavo ją tarsi muzikinę frazę, ir mintis, net pati 
sudėtingiausia, nušviesdavo ją tarsi dieviški spinduliai. Ji persi- 
imdavo šita idėja, semdavosi iš jos jėgų, įsimindavo visam gy- 
venimui. Ir ši idėja nebūdavo jai tuščia frazė, ji tapdavo elgesio 
taisykle, kovos ginklu. Kam jai analizuoti ir studijuoti knygą, 
kurią ką tik peržiūrėjo? Juk ši knyga visa įsispaudė į jos širdį, 
kai tik ją užliejo susidarytas įspūdis. Likimas neliepė Konsuelai 
eiti toliau. Ji neketino suvokti savo protu filosofijos gelmių. Ji 
jautė slaptų atradimų karštį, prieinamą tik poetiškoms sieloms, 
kurios pilnos meilės. Štai taip ji skaitė keletą dienų iš eilės tarsi 
beveik nieko neskaitydama. Ji nebūtų galėjusi perteikti šių kny- 
gų turinio, bet daugelis puslapių, iš kurių ji galbūt perskaitė vie- 
ną kitą eilutę, buvo apšlakstyti jos ašaromis ir neretai, pribėgusi 
prie klavesino, ji improvizuodavo melodijas, kurių švelnumas ir 
didybė įkūnijo jos sielą deginančius taurius jausmus. 

Savaitė prabėgo visiškoje vienatvėje, daugiau netrikdomoje 
Mateuso pranešimų. Ji davė žodį nieko jo neklausinėti. Gal ir jis 
pats gavo papeikimą už nekuklumą, bet tik dabar pasidarė toks 
pat tykus, koks anksčiau buvo plepus. Liepsnelė kas rytą at- 
skrisdavo pas Konsuelą, tačiau Gotlybas jau nepasirodydavo to- 
lumoje. Atrodė, šis mažas padarėlis (Konsuela buvo pasirengusi 
patikėti, kad jis užburtas) pasiskyrė sau tam tikrą laiką pasiro- 
dyti ir linksminti ją, o paskui, lygiai vidudienį, grįžti pas kitą 
savo draugą. Iš esmės čia nebuvo nieko stebuklingo. Gyvi pada- 
rai, gyvenantys laisvėje, turi savo įpročius, ir jie leidžia dienas 
protingiau ir apdairiau negu naminiai gyvuliai. Vieną rytą Kon- 
suela pastebėjo, kad paukštelė skrenda ne taip grakščiai kaip 
paprastai. Ji atrodė supykusi ir nepatenkinta. Užuot lėkusi prie 
Konsuelos, kad paimtų maistą iš jos rankų, liepsnelė ėmė nagu- 
čiais ir snapeliu vaduotis iš kažkokių varžtų. Konsuela priėjo 
arčiau ir pamatė juodą siūlą, nukarusį nuo sparno. Galbūt vargšelė 
pakliuvo į kilpas ir, vikriai bei drąsiai išsiveržusi iš jų, atsinešė 
dalį savo grandinių? Konsuela lengvai paėmė paukštelį į rankas, 
bet pasirodė, kad nelengva išpainioti ją iš šilkinio siūlo, sumaniai 
užrišto jai ant nugarėlės ir prilaikančio po kairiuoju sparnu ma- 
Zutį, labai ploną maišelį. Maišelyje buvo raštelis, parašytas vos 
įskaitomomis raidėmis, ant tokio plono popieriaus, kuris, rodės, 
tuoj tuoj subyrės nuo jos kvėpavimo. Iš pirmų žodžių Konsuela 
suprato, kad tai brangaus jos širdžiai nepažįstamojo laiškas. La- 
pelyje buvo vos keliolika žodžių: | 


„Tikintis, kad džiaugsmas padaryti gerą darbą, nuramins ma- 
no aistrą, man buvo pavesta atlikti vieną užduotį. Bet niekas, net 

galimybė padėti žmonėms, negali išblaškyti mano širdies, kur 
karaliauji tu. Aš įvykdžiau užduotį greičiau, negu tai įmanoma. 
Aš grįžau ir myliu tave dar labiau. Bet, atrodo, dangus giedrijasi. 
Nežinau, kas įvyko tarp tavęs ir jų, bet jie tapo man atlaidesni 
ir dabar laiko mano meilę jau ne nusikaltimu, o tik nelaime man 
pačiam. Nelaimė! O, jie nemyli! Jie nežino, kad aš negaliu būti 
nelaimingas, jeigu tu myli mane, o juk tu myli, ar ne tiesa? 
Pasakyk tai liepsnelei iš Špandau. Tai ji. Aš atvežiau ją, paslėpęs 
prie savo krūtinės. Te atsimokės ji man už rūpesčius ir atneš nuo 
tavęs nors vieną žodį. Ištikimasis Gotlybas perduos man raštelį 
neskaitydamas.“ 

Paslaptingumas ir romantiški nuotykiai kursto meilės ugnį. 
Konsuela aistringai panoro atsakyti, ir reikia pripažinti, jog bai- 
mė užrūstinti Nematomuosius, sulaužyti savo žodį ne taip jau la- 
bai tramdė ją. Bet mintis, kad raštelis gali būti susektas ir tapti 
priežastim vėl ištremti riterį, suteikė jai ryžto. Ji paleido lieps- 
nelę, nepasiųsdama su ja jokio atsakymo, bet išliejo nemažai 
ašarų įsivaizduodama, kokį kartėlį ir nusivylimą sukels mylimajam 
jos žiaurumas. 

Ji pamėgino tęsti savo užsiėmimus, bet nei knygų skaitymas, 
nei dainavimas nenuramino jos širdį audrinančio nerimo, sužino- 
jus, jog riteris kažkur šalia. Ji negalėjo uždrausti sau tikėtis, kad 
jis sulaužys draudimą už juos abu ir kad vakare ji pamatys jį Žy- 
dinčiuose krūmuose. Bet ji nenorėjo paskatinti jo tam savo buvimu 
sode ir visą vakarą praleido užsidariusi, žiūrėdama pro žaliuzių 
plyšius, drebėdama iš baimės ir nuo troškimo jį pamatyti, ir vis 
dėlto pasiryžusi neatsakyti į jo kvietimą. Jis neatėjo, ir ji taip nuste- 
bo ir nuliūdo, tartum būtų nė kiek neabejojusi jo beprotiškumu, 
nors ir būtų paskui barusi jį, nors dėl to vėl būtų sukilęs visas 
jos nerimas. Tą keletą valandų jos sieloje siautėjo tos nepastebi- 
mos ir slaptos dramos, kurios drasko jaunas mylinčias širdis. Tai 
Jai dažnai tekdavo lūkuriuoti vakarais Andzoleto Venecijos kran- 
tinėse, bet ji laukdavo jo kartodama rytinę pamoką arba mels- 
damasi, be nekantrumo, be baimės, be virpėjimo ir be nerimo. 
Ta vaikiška meilė dar taip priminė draugystę, ji niekuo nebuvo 
panaši į tą, kurią ji dabar jautė Liveraniui. Kitą rytą ji neramiai 
laukė liepsnelės, bet paukštelis neatskrido. Ar tik nesugavo jos 
šilkinė juostelė ir per sunki našta sutrukdė jai išskristi iš na- 
mų? Bet juk paukštelis toks protingas, kad tikriausiai prisimintų, 
jog Konsuela vakar išvadavo ją nuo krovinio, ir atskristų pas 
ją vėl paprašyti tokios pat paslaugos. 

Konsuela verkė visą dieną. Neišliejusi nė vienos ašaros ištik- 
ta sunkiausių nelaimių, neverkusi net ir Špandau, ji jautėsi su- 
gniuždyta ir išsekinta savo meilės ir tuščiai ieškojo savyje tų 
Jėgų, kurios anksčiau padėdavo jai pakelti visus išbandymus. 

Vakare ji sėdo prie klavesino, ketindama išnagrinėti vieną 
partitūrą, kai staiga dvi juodos figūros pasirodė ant muzikos sa- 
lono slenksčio, nors ji negirdėjo jų žingsnių ant laiptų. Pama- 
čiusi šiuos vaiduoklius, ji nejučia suriko, bet vienas iš jų ištarė 
švelnesniu negu praeitą kartą balsu: 

— Sek paskui mus. 

Ji tylėdama nuolankiai atsistojo. Jie padavė šilkinį raištį ir 
pasakė: 

— Užsirišk akis ir prisiek, kad padarysi tai sąžiningai. Pri- 
siek taip pat, kad jeigu raištis nukris ar pasislinks, tu užsimerksi 
ir atversi akis tik tada, kai mes tau leisim. 

— Prisiekiu. — atsakė Konsuela. 

— Tavo priesaika pripažįstama, — tarė palydovas. 

Ir Konsuelą, kaip ir pirmą kartą, nuvedė į požemį. O kai jai 
jai buvo liepta sustoti, nepažįstamas balsas ištarė: 

— Nusiimk raištį pati. Nuo šiol jokia ranka nepalies tavęs. 
Tu turėsi tik vieną sargą, savo žodį. 

Ji pasirodė esanti skliautuotam kambary, apšviestam tik vie- 
nos blyškios lempos, kabančios vidury ant balkio. Vienintelis 
teisėjas su raudona mantija ir melsvai balta kauke sėdėjo seno- 
viniame krėsle už stalo. Jis buvo sulinkęs nuo metų, keletas žilų 
sruogų matėsi iš po kapišono. Balšas jo buvo senas ir drebantis. 
Senatvės vaizdas iš karto pakeitė Konsuelos jausmus, ir baimę, 
kuri nejučia apėmė ją susitikus su Nematomuoju, iš karto pakeitė 
nuoširdi pagarba. 

— Išklausyk mane įdėmiai,— pasakė jis, ženklu įsakydamas 
jai sėstis ant suolelio, esančio kiek toliau.— Prieš tave tas, kuris 
taps tavo nuodėmklausiu. Aš seniausias iš tarybos narių, ir viso 
mano gyvenimo ramumas padarė mano protą ne mažiau skaistų 
ir tyrą negu skaisčiausio katalikų kunigo. Aš nemeluoju. Bet 
jeigu tu vis dėlto nori atstumti mane, tu laisva. 

— Aš priimu jus,— atsakė Konsuela,— jeigu tik mano išpa- 
žintis neprivers atlikti išpažintį kitą asmenį. 

— Tuščia abejonė! — paprieštaravo senis.— Moksleivis neat- 
skleidžia mokytojui draugo nusižengimo, bet sūnus skuba pasa- 
kyti tėvui apie brolio nusižengimą, nes jam žinoma, kad tėvas 
užkerta kelią ir pataiso viską nebausdamas. Bent jau tokios tu- 
rėtų būti taisyklės. Tu čia esi šeimoje, ieškančioje kelio į idealą. 
Ar pasitiki ja? 

Tas klausimas, visiškai nepažįstamo žmogaus lūpose nuskam- 
bėjes kiek per anksti, buvo užduotas taip nuolankiai, tokiu švel- 
niu balsu, kad Konsuela, staiga pakerėta ir sugraudinta, nesvy- 
ruodama atsakė: 

— Taip, visiškai pasitikiu. 

— Dabar klausyk,— tęsė senelis.— Kai tu stojai prieš mus pir- 
mą kartą, pasakei žodžius, kuriuos mes apgalvojome ir pasvėrė- 
me. Tu pasakei: -,,Moteriai tai baisi moralinė kančia garsiai atlikti 

išpažintį aštuonių vyrų akivaizdoje“. Į tavo gėdingumą atsižvelg- 
ta. Tu išpažinsi nuodėmes tik man, ir aš neišduosiu tavo paslap- 
čių. Man duota išimtinė teisė — nors aš ir neužimu taryboje ko- 
kios nors ypatingos padėties — būti tavo mokytoju apmąstant 
vieną gana opų dalyką, kuris tik netiesiogiai susijęs su tavo 
įšventinimu. Ar tu pasirengusi atsakyti į mano klausimus? Ar at- 
versi Man savo širdį? 

— Taip. 

— Aš neklausinėsiu tavęs apie praeitį. Tau jau pasakyta — 
tavo praeitis mums nepriklauso. Bet buvai įspėta, jog privalai 
nuskaidrinti savo širdį nuo tos valandėlės, kai tapai priartinta 
prie mūsų. Tau derėjo pagalvoti apie šio priartinimo sunkumus 
ir kmes, bet dėl to tu atsiskaitysi ne man vienam. Mes kal- 
bėsimės apie ką kitą. Atsakinėk. 

— Aš pasirengusi. 

— Vienas iš mūsų sūnų pamilo tave. Ar tu atsiliepi į šitą 
meilę, apie kurią sužinojai prieš savaitę, ar atstumi ją? 

— Visais savo poelgiais aš atstūmiau ją. 

— Žinau. Visi tavo poelgiai mums žinomi. Aš klausiu apie 
tavo širdies paslaptį, o ne apie tavo elgesį. 

Konsuela pajuto, kad jos skruostai užsiliepsnojo, ir nieko ne- 
atsakė. 

— Tu manai, kad mano klausimas žiaurus. Ir vis dėlto reikia 
atsakyti. Aš nenoriu stengtis ką nors įspėti. Aš turiu žinoti ir 
užrašyti protokole tavo žodžius. 

— Taip, aš myliu! — atsakė Konsuela, jausdama poreikį sa- 


kyti tiesą. 

Bet nespėjo ji ištarti šių drąsių žodžių, kai apsipylė ašaromis. 
Jos širdies skaistumas buvo išniekintas. . 

— Kodėl tu verki? — švelniai paklausė nuodėmklausys.— Iš. 
gėdos ar atgailaudama? 

— Nežinau. Manau, kad ne atgailaudama, — tam mano meilė 
per daug stipri. 

— Ką tu myli? 

— Jūs žinote tai, aš — ne. 

— Bet jeigu aš nežinočiau! Jo vardas? 

— Liveranis. 

— Tai ne vardas. Taip vadina visus mūsų adeptus, norinčius 
turėti šią pravardę. Daugiausia mes šią pravarde naudojamės ke- 
lionėse. E 

— Kito vardo aš nežinau, o ir šitą išgirdau ne iš jo. 

— Jo amžius? 

— Aš neklausiau. 

— Jo išvaizda? 

— Aš nemačiau jo veido. 

— Kaipgi tu jį pažintum susitikusi? 

— Man rodos, aš pažįstu jį palietusi jo rankas. 

— O jei nuo tokio išbandymo priklausytų tavo likimas ir tu 
suklystum? 

— Tai būtų siaubinga. 

— Tad bijok savo neatsargumo, nelaimingasai vaike! Tavo 
meilė beprotiška. 

— Aš tai žinau. 

— Ir tavo širdis nekovoja su ja? 

— Aš neturiu jėgų. 

— Bet ar nori tu užgniaužti ją“ 

— Ne, netgi nenoriu. 

— Vadinasi, tavo širdis visiškai laisva nuo jausmų kitiems? 

— Visiškai laisva. | 

— Bet juk tu našlė? 

— Manau, kad našlė. 

— O jeigu nebūtum našlė? 

— Aš užgniaužčiau savo meilę ir atlikčiau pareigą. 

— Su apgailestavimu? Su skausmu? 

— Galbūt net su neviltim. Bet atlikčiau. 

— Tu, vadinasi, nemylėjai to, kuris buvo tavo vyras? 

— Aš mylėjau jį kaip sesuo. Aš padariau viską, ką leido 
mano jėgos, kad pamilčiau jį tikra meile. 

— Ir neįstengei? 

— Dabar, kai žinau, ką reiškia mylėti, galiu atsakyti — ne. 

— Nepriekaištauk sau, juk neįmanoma mylėti prieš savo va- 
lią. Tai tu manai, kad myli tą Liveranį? Rimtai, su didžiausia 
pagarba, aistringai? 

— Taip, aš jaučiu visus šiuos jausmus širdyje, bet gal jis ne- 
vertas jųl.. 

— Jis jų vertas. 

— O mano tėve,— sušuko kupina dėkingumo Konsuela, pasi- 
rengusi pulti ant kelių prieš senelį. 

— Jis vertas begalinės meilės, ne mažiau kaip pats Albertas! 
Bet tu turi atsisakyti jos. 

3 Vadinasi, tai aš neverta jo? — su skausmu paklausė Kon- 
„suela. 


— Tu būtum verta, bet tu nesi laisva. Albertas Rudolštadtas 
gyvas. 

— O, Dieve, atleisk man! — sušnibždėjo Konsuela, krisdama 
ant kelių ir užsidengdama veidą rankomis. 

Keletą akimirkų nuodėmklausys ir atgailautoja neištarė nė žo- 
džio. Bet staiga Konsuela prisiminė Siupervilio kaltinimus ir pasi- 
baisėjo. O kas, jeigu šis senelis, keliantis tokią gilią pagarbą, viso 
labo tik kokios nors šlykščios machinacijos dalyvis? Kas, jeigu 
jis nori pasinaudoti vargšės Konsuelos tyrumu ir gerumu, kad 
pastūmėtų ją į niekšingo apsišaukėlio glėbį? Jinai pakėlė galvą 
ir, išblyškusi iš susijaudinimo, sausomis akimis ir drebančiomis 
lūpomis pamėgino žvilgsniu prasiskverbti pro tą bedvasę kaukę, 

galbūt slepiančią nusikaltėlio blyškumą ar velnišką piktadario 
šypseną. 

— Albertas gyvas? — paklausė ji.— Jūs tuo tikras? O ar jums 
žinoma, kad yra į jį labai panašus žmogus? Aš pati vos nepalai- 
kiau jo Albertu. 

— Man žinoma apie šį absurdišką prasimanymą,— ramiai atsa- 
kė senis — žinomos ir visos kvailystės, sugalvotos Siupervilio, 
kad nusimestų kaltinimą, jog padarė gėdą mokslui ir įvykdė nu- 
sikaltimą, liepęs nunešti į rūsį miegantį žmogų. Visą jo kliedesį 
galima paneigti keliais žodžiais. Pirmiausia buvo pripažinta, kad 
Siupervilis nesugeba pakilti į bent kiek aukštesnę slaptųjų drau- 
gijų pakopą, kurioms vadovaujame mes, ir jo įžeista savimeilė 
drauge su liguistu, nekukliu smalsumu negalėjo pakelti tokio 
smūgio. Antra, grafas Albertas niekada neketino pareikalauti 
savo turto; jis atsisakė jo savo noru ir niekada nesutiks susi- 
grąžinti savo vardo ir užimti visuomenėje savo vietos, nes tai 
sukeltų skandalingas kalbas dėl jo asmens tapatumo ir įžeistų jo 
savigarbą. Galbūt jis klaidingai suprato savo tikrąją pareigą, 
atsisakydamas, taip sakant, pats savęs. Jis galėtų panaudoti savo 
turtą geriau negu jo paveldėtojai. Jis atėmė iš savęs vieną iš 
būdų daryti gera, dovanotą jam apvaizdos. Bet jam liko kitos 
laisvės, ir svarbiausia, meilės balsas pasirodė esąs stipresnis už 
sąžinės balsą. Jis prisiminė, jog jūs nemylėjote jo kaip tik už 
tai, kad jis buvo turtingas ir kilmingas. Jis panoro visam laikui 
atsisakyti savo vardo ir turto. Ir padarė tai su mūsų leidimu. 
Dabar jūs nemylite jo, jūs mylite kitą. Jis niekada nepareika- 
laus, kad taptumėt jo žmona, nes jūs ištekėjot tik iš užuojautos 
mirštančiajam. Jam užteks tvirtumo atsisakyti jūsų. Mes netur- 
me jokių kitų teisių nei į tą, kurį jūs vadinate Liveraniu, nei į 
jus pačią, tik teisę įtikinėti ir patarti. Jeigu jūs panorėsite bėgti 
drauge, mes jums netrukdysime. Mes nepripažįstame nei kalėji- 
mų, nei areštų, nei kankinimų, kad ir ką ten būtų jums prikal- 
bėjęs lengvatikis ir bailus tarnas. Mes nekenčiam tironiškų me- 
todų. Jūsų likimas jūsų rankose. Eikite ir pagalvokite dar kartą, 
vargše Konsuela, ir tegu apšviečia jums protą Dievas. 

Konsuela išklausė šiuos žodžius be galo apstulbusi. Kai senis 
baigė kalbėti, ji pakilo nuo kelių ir tvirtai pasakė: 

— Man nėra reikalo galvoti, aš apsisprendžiau. Albertas čia? 
Palydėkite mane, ir aš pulsiu jam į kojas. 

— Alberto čia nėra. Jam netiko būti mūsų pokalbio liudinin- 
ku. Jis netgi nežino apie tą kankinančią kovą, kuri vyksta jumy- 
se dabar. 

— O mano brangusis Albertai! — sušuko Konsuela, pakelda- 
ma akis į dangų.— Šioje kovoje aš tapsiu nugalėtoja. 

Paskui ji atsiklaupė prieš senelį. 

— Mano tėve,— pasakė ji,— atleiskite man mano nuodėmes 
ir padėkite niekada daugiau nepamatyti Liveranio. Aš nenoriu 
daugiau jo mylėti ir aš nemylėsiu jo. 

Senelis uždėjo savo drebančias rankas Konsuelai ant galvos, 
bet kai nuėmė jas, Konsuela neįstengė pakilti. Mėgindama nu- 
slopinti ją draskančią raudą, sugniuždyta nepakeliamos vidinės 
kovos, ji turėjo atsiremti į nuodėmklausio ranką ir jo padedama 
išėjo iš koplyčios. 


XXIX 


Kitą dieną dvyliktą valandą liepsnelė pabeldė snapeliu ir na- 
gučiais į Konsuelos langą. Priėjusi atidaryti Konsuela pamatė ant 
jos oranžinės krūtinėlės sukryžiuotą juodą siūlą ir jau nejučia 
paėmė už skląsčio, bet tučtuojau atitraukė ranką. „Skrisk šalin, 
kol neprišaukei nelaimės! — pasakė ji.— Šalin, vargše nelaiminga 
tarpininke! Tu nešioji nuodingus laiškus ir 1usikalstamus žodžius. 
Gal man pritrūks tvirtumo neatsakyti į paskutinįjį „Sudie“. Juk 
net neturiu teisės leisti jam suprasti, kaip man gaila ir kaip aš 
kenčiu." 

Norėdama atsikratyti sparnuotosios gundytojos, pripratusios 
prie geresnio priėmimo ir piktai besiplakančios į langą, Konsuela 
išbėgo į muzikos saloną. Čia, kad negirdėtų savo numylėtinės, 
atskridusios iš paskos, riksmų ir priekaištų, ji sėdo prie klavesino 
jausdamasi kaip motina, kuri užsikemša ausis, idant negirdėtų 
savo nubausto vaiko gailių verksmų. Vis dėlto ne liepsnelės 
apmaudas ir nusivylimas dabar jaudino vargšę Konsuelą. Laiš- 
kelis, kurį ji atnešė po sparneliu, turėjo balsą, dar labiau dras- 
kantį širdį. Štai tas balsas, kaip atrodė mūsų liepsningai atsisky- 
rėlei, verkė ir dejavo maldaudamas, kad jį išgirstų. 

Ir vis dėlto įi atsilaikė. Bet tikroji meilė nesitraukia prieš 
kliūtis ir vėl eina į puolimą, tampa dar valdingesnė ir dar la- 
biau triumfuojanti po kiekvienos mūsų pergalės prieš ją. Ne- 
perdėdami galime pasakyti, kad, grumdamiesi su meile, mes tik 
duodam jai į rankas naują ginklą. Apie trečią valandą į kambarį 
įėjo Mateusas su glėbiu gėlių, kurių jis kasdien atnešdavo savo 
belaisvei, nes širdies gilumoje mylėjo ją už romumą ir gerumą, 
ir ji, kaip paprastai, ėmė jas skirstyti, norėdama pati pamerkti į 
ant stalelio stovinčias gražias vazas. Anksčiau ji labai mėgo šį 
darbą, tačiau šiandien beveik neapsidžiaugė ir ėmė merkti gėles 
mechaniškai, kad tik kaip nors prastumtų kankinamai lėtai slen- 
kantį laiką. Staiga iš narcizų ryšulėlio, buvusio pačiame kvepian- 
čios šūsnies viduryje, iškrito užantspauduotas laiškas be adreso. 
Tuščiai mėgino ji save įtikinti, kad laiškas gal pasiųstas Nema- 
tomųjų teismo. Kitaip kodėl gi. jį atnešė Mateusas? Deja, Mateu- 
sas jau buvo išėjęs ir negalėjo nieko paaiškinti. Teko jam pa- 
skambinti, bet atsitiktinai jis atėjo ne po penkių minučių kaip 
paprastai, o po dešimties. Konsuela per daug narsumo išeikvojo 
kovodama su liepsnele. Ji jau neturėjo jėgų grumtis su puokšte. 
Tą akimirką, kai įėjo Mateusas, ji baigė skaityti postskriptumą: 

„„Neklausinėkite Mateuso, jis nieko nežino apie nusižengimą, ku- 
Tį priverčiau jį padaryti“. Taigi teko paprašyti Mateuso tik vie- 
no — prisukti sustojusį laikrodį. 

Riterio laiškas buvo dar liepsningesnis, dar pašėlesnis negu 
visi ankstesnieji, jis atrodė net valdingas savo aistringumu. Mes 
čia jo necituosime. Meilės laiškai jaudina tik tas širdis, kurios 
apimtos tos pačios liepsnos, kuri padiktavo laišką. Visi jie pana- 
šūs vienas į kitą, bet kiekvienas įsimylėjėlis jaučia jam adre- 
suotame laiške neįveikiamą jėgą, nepaprastą naujumą. Kiekvienas 
mano, kad niekas ir niekada nebuvo taip mylimas, kaip yra my- 
limas jis. Jis manosi esąs pats mylimiausias, vienintelis. Kur nėra 
šito naivaus aklumo, šito išdidaus paklydimo, ten nėra ir aistros. 
Ir aistra pagaliau užtvindė ramią, taurią Konsuelos sielą. 

Nepažįstamojo laiškas suaudrino visas jos mintis. Jis maldavo 
pasimatymo. Negana to — kalbėjo apie jį kaip apie neišvengiamą, 
sakydamas, jog būtina išnaudoti paskutines minutes ir prašy- 
damas už tai atleidimo. Jis tarsi tikėjo, jog Konsuela mylėjo ir 
galbūt vis dar myli Albertą. Jis rašė, kad pasirengęs paklusti jos 
nuosprendžiui, o dabar reikalavo nors gailestingo žodžio, nors 
užuojautos ašaros, paskutinio sudie — to paties paskutinio sudie, 
kuris panašus į paskutinį garsaus artisto pasirodymą, apie kurį 
iš anksto pranešama publikai, ir kuris, laimei, paskui kartojasi dar 
daug kartų. 

Nuliūdusi Konsuela (nuliūdusi ir drauge jaudrinama slapto 
džiaugsmo, nevalingo deginančio džiaugsmo, kurį kėlė mintis 
apie šį pasimatymą) pajuto, kad jos kakta dega, širdis virpa, žo- 
džiu, kad draudžiama meilė gyva jos širdyje, nepaisant nieko. 
Ji jautė, kad visa jos tvirtybė, visa valia neįstengs apsaugoti jos 
nuo nesuprantamos traukos ir kad jeigu riteris pasiryš sulaužyti 
savo įžadus ir prakalbės su ja, parodys jai savo veidą (o jis, 
matyt, tam ryžosi), jai neužteks jėgų sukliudyti šiam Nematomųjų 
ordino įstatymų pažeidimui. Jai liko viena išeitis — maldauti or- 
dino tarybos pagalbos. Bet ar gali ji apkaltinti ir išduoti Livera- 
nį? Galbūt garbingasis senelis, kuris vakar pranešė jai apie 
Albertą ir tėviškai išklausė jos prisipažinimus, paslėps po išpa- 
žinties paslapties skraiste ir tai, ką ji ketina jam atskleisti? Gal- 
būt jis pagailės riterio už jo beprotybę ir pasmerks jį tik savo 
širdies gelmėse. Konsuela parašė, kad nori jį pamatyti devintą 
valandą vakaro, kad dalykas susijęs su jos garbe, ramybe, gal- 
būt — visu gyvenimu. Tai buvo valanda, paskirta nepažįstamojo. 
Bet kam ir per ką pasiųsti laiškelį? Mateusas atsisakė žengti nors 
žingsnį už tvoros iki vidurnakčio. Toks buvo įsakymas, ir niekas 
negalėjo priversti susvyruoti griežtąjį tarną. Jis jau gavo papei- 
kimą už tai, kad nepakankamai dorai atliko savo pareigas, ir da- 
bar buvo tvirtas kaip uola. | 

Pasimatymo valanda artinosi, ir Konsuela, nesiliaudama išra- 
dinėti būdų, kaip išvengti lemtingojo išbandymo, nė akimirkos 
nepagalvojo, kad reikia pasistengti atlaikyti jį. 

O dorybingume, kuris priskiriamas moterims, tu tik tuščias 
garsas ir toks visada liksi, kol vyras neužsivers ant savo pečių 
pusės naštos! Visi tavo gynybos planai tik gudravimas, visi tavo 
mėginimai paaukoti savo laimę subyra iš baimės įskaudinti my- 
limą žmogų. Konsuela nusprendė griebtis kraštutinės priemonės, 
kurią diktavo heroizmas ir silpnumas, grūmęsi jos širdyje. Ji 
puolė ieškoti slapto įėjimo į požemį, kuris turėjo būti čia pat, 
jos namelyje, nusprendusi bėgti pas Nematomuosius ir pasirodyti 
jiems be įspėjimo. Jai kažkodėl atrodė, kad jų susirinkimų vietą 
ne taip jau sunku rasti ir kad jie kiekvieną vakarą susitinka toje 
pačioje patalpoje. Ji nežinojo, jog kaip tik tą dieną jų ten ne- 
buvo ir tik Liveranis, apsimetęs, jog lydi juos kažkokiam paslap- 
tingame žygyje, greitai grįžo atgal. 

Tačiau visos jos pastangos rasti slaptas duris ar pakeliamą 
liuką, vedantį į požemį, buvo tuščios. Dabar ji neturėjo, kaip 
Špandau, šaltakraujiškumo, atkaklumo, pasitikėjimo savim, pa- 
dėjusių pastebėti menkiausią plyšį sienoje, mažiausią akmens 
iškyšulėlį. Jos rankos, čiupinėjančios medinius panelius ir lip- 
dytinius papuošimus, drebėjo, akis temdė rūkas, kiekvieną aki- 
mirką tai ant smėlėtų sodo takelių, tai ant portiko marmuro jai 
vaidenosi Liveranio žingsniai. 

Staiga jai pasirodė, kad girdi tuos žingsnius kažkur apačioj, 
po grindimis. Štai jis lipa laiptais, paslėptais po grindimis, štai 
prieina prie nematomos sienos, o galbūt lyg vaiduoklis jis prasi- 
skverbs tiesiai pro sieną ir atsiras priešais ją. Ji numetė žvakidę 
ir nubėgo sodo gilumon. Kertantis sodą linksmas upelis sustabdė 
ją. Ji įsiklausė, ir jai pasirodė, kad kažkas eina iš paskos. Tada, 
pametusi galvą, ji šoko į valtelę, kuria sodininkas paprastai at- 
plukdydavo smėlį ir velėnas, ir, atrišusi ją, tikėjosi iš karto pri- 
plaukti prie kito kranto. Bet upelis buvo sraunus ir, tekėdamas 
iš po tvoros, siaurėjo po žemu skliautu, kuris buvo uždarytas gro- 
tomis. Nešama srovės, valtis jau turėjo atsitrenkti į grotas, bet 
Konsuela greitai perėjo į priekį ir atstačiusi rankas sulaikė smu- 
gį. Būdama iš Venecijos (ir iš liaudies), ji nesunkiai atliko šį ma- 
nevrą. Tačiau — keistas dalykas! — grotos atsidarė, pasidavusios 
lengvam srovės nešamos valties spaudimui. „Deja! — pagalvojo 
Konsuela.— Galbūt jos niekada nerakinamos,— juk aš belaisvė, 
saistoma tik žodžio. O tuo tarpu aš bėgu, laužau duotąją prie- 
saiką! Beje, aš ieškau tik savo šeimininkų globos ir prieglobsčio, 
o visai nenoriu jų palikti ir išduoti." 

Toje vietoje, kur jos luotelis upelio linkyje priartėjo prie 
kranto, Konsuela iššoko žemėn ir įlindo į tankius krūmus. Ji 
negalėjo greitai eiti šitoj tamsioj tankymėj. Vingiuotas takelis vis 
siaurėjo. Bėglė vis atsitrenkdavo į medžių kamienus ir keletą 
kartų pargriuvo žolėn. Užtai jinai jautė, kad vėl atsiranda viltis, 
šita tamsa ramino ją: jai atrodė, kad Liveranis jokiu būdu ne- 
įstengs jos rasti. 

Ji ilgai ėjo kur akys veda ir pagaliau atsidūrė prie uolėtos 
kalvos, kurios neaiškūs kontūrai šmėkščiojo pilko, debesimis už- 
traukto dangaus fone. Pakilo šaltas, audrą pranašaujantis vėjas, 
pradėjo lyti. Nesiryždama pasukti atgal iš baimės, kad Liveranis 
aptiko jos pėdsakus ir ieško jos upelio pakrantėje, Konsuela ėmė 
kilti stačiu takeliu į kalvą. Ji nusprendė, kad iš viršūnės pa- 
matys pilies žiburius, nors ir kurioje pusėje ji būtų. Bet kai ji tam- 
soje pakilo viršun, žaibai, tviskantys danguje, netikėtai nušvietė 
kažkokio didelio pastato griuvėsius — įspūdingas ir liūdnas pra- 
eitų laikų liekanas. i 

Lietus privertė Konsuelą pasukti į griuvėsius ir pamėginti 
rasti užuoglaudą; bet tai pasirodė nelengva. Bokštai buvo sugriau- 
ti viduje nuo viršaus iki apačios, ir debesys sakalų bei vanagų 
pakilo aukštyn, jai prisiartinus, taip veriamai ir baisiai klykau- 
dami, lyg tai būtų tamsos dvasios, apsigyvenusios griuvėsiuose. 

Akmenų ir spygliuotų krūmų tankynėje Konsuela, aplenkusi 
koplyčią be stogo, kurios apgriuvusios smailos arkos neaiškiai 
dunksojo melsvoje žaibų šviesoje, pasiekė lygią aikštelę, apau- 
gusią žema žole. Ji apėjo gilų šulinį, kuris išsiskyrė žemės pa- 
viršiuje tik vešliai kraštuose suaugusia augmenija ir dideliu lau- 
kinių rožių krūmu. Sugriuvusių pastatų griaučiai, supantys šį ap- 
leistą kiemą, atrodė nepaprastai keistai, ir plyksčiojant žaibams 
akis sunkiai pagaudavo šiuos netvirtus išsiklaipiusius vaiduok- 
lius, šitas beformes irimo liekanas. Didžiuliai kaminai, dar juodi 
apačioj nuo amžinai užgesusių židinių suodžių, kilo į baisų aukš- 
tį tarp plikų sienų; sulaužyti laiptai, besisukantys spirale tuštu- 
moj ir tarsi skirti raganų šokiams; medžiai, kurie išdygo ir už- 
augo kambariuose su dar išlikusiomis freskomis, akmeniniai suo- 
lai giliose langų ambrazūrose. Ir visur tuščia, viduje ir išorėje, 
šitose paslaptingose priebėgose, kurios ramiais laikais tampa mei- 
lės prieglobsčiais, o pavojaus valandomis — sargybinių slėptuvė- 
mis. Ir pagaliau šaudymo angos, papuoštos koketiškomis augalų 
girliandomis, smailiaviršūniai stogai, tarsi pakibę ore, panašūs 
į obeliskus, ir durys, užgriozdintos nuolaužomis ir žemių krūvo- 
mis iki pat frontonų. Tai buvo baisi, tačiau kupina poezijos vieta. 
Prietaringa baimė apėmė Konsuelą — jai rodės, kad savo buvimu 
teršia šią priebėgą, skirtą kažkokiems liūdniems mirusiųjų susi- 
rinkimams ir jų tyliomis svajonėmis. Šviesią naktį ir ramesnėmis 
aplinkybėmis ji gal būtų gėrėjusis rūsčiu šio senovės pamink'o 
grožiu. Gal ji nebūtų ėmusi liūdėti dėl žiauraus laiko, kuris nx- 
gailestingai griauna ir rūmus, ir tvirtoves, laidodamas jų griuvė- 
sius žolėje greta su varganos lūšnelės lūženomis. Liūdesys, kurį 
šitų didžiulių pastatų griuvėsiai sukelia artisto širdyje, nepanašūs 
į tą, kurį patiria garsaus didžiūno siela. Tačiau šią laimės ir 
susijaudinimo valandėlę, šią rūsčią naktį Konsuela, kurios dabar 
jau nebepalaikė entuziastingas užsidegimas, anksčiau paskatin- 
davęs ją ir pavojingesniems veiksmams, vėl pasijuto esanti varg- 

šė mergaitė iš liaudies ir drebėjo pagalvojusi, kad tučtuojau pa- 
matys visus nakties vaiduoklius, ir ypač ji bijojo išvysti senųjų 
pilies savininkų šešėlius, tų, kurie gyvendami buvo žiaurūs en- 
gėjai ir kurie po mirties pavirto piktom, kerštingom šmėklom. 
Griaustinis dundėjo, vėjas plėšė plytų ir cemento. gabalus iš su- 
griautų sienų, ilgos gervuogių ir gebenių sruogos raitėsi kaip 
gyvatės išilgai sienų. Norėdama pasislėpti nuo krintančių iš vir- 
šaus nuolaužų, Konsuela pasuko prie vienų geriau išsilaikiusių 
laiptų, vedančių į didelį feodalinį bokštą — patį seniausią ir 
tvirčiausią iš viso pastato. Pasikėlusi per dvidešimtį pakopų, ji 
atsidūrė didelėje aštuoniakampėje salėje, užimančioje visą vidinę 
bokšto erdvę. Įviji laiptai glaudėsi tiesiai prie sienos, kurios sto- 
ris buvo aštuoniolika ar dvidešimt pėdų. Sios salės skliautas tu- 
rėjo avilio formą. Langų ir durų nebuvo, tačiau jų ambrazūros 
buvo tokios siauros ir gilios, kad vėjas neįpūtė vidun. Konsuela 
nutarė čia palaukti, kol baigsis audra, ir, priėjusi prie vieno lan- 
go, prastovėjo kokią valandą, įsigilinusi į didingą liepsnojančio 
dangaus reginį ir klausydamasi rūsčių audros balsų. 

Pagaliau vėjas aptilo, debesys išsisklaidė ir Konsuela jau ren- 
gėsi eiti, kai staiga atsisukusi ji su nuostaba salės gilumoje pa- 
matė kažkokią šviesą. Šita šviesa ėmė plėstis ir pagaliau užpildė 
visą skliautą, o tuo pačiu metu pasigirdo tylus traškėjimas ka- 
mine. Konsuela pažvelgė įdėmiau ir pastebėjo pro pusiau apskri- 
tą senoviško židinio — milžiniškų žiočių — angą staiga įsiliepsno- 
jusią ugnį, kuri, rodos, atsirado savaime. Ji priėjo arčiau ir pa- 
matė pusiau apdegusias pliauskas ir šakas — visai neseniai palik- 
tos pakuros pėdsakus. 

Išgąsdinta šio atradimo, liudijančio, kad čia esama šeimininko, 
Konsuela, beje, nepastebėjusi jokių namų apyvokos reikmenų, 
skubiai pasuko prie laiptų ir jau norėjo nusileisti, bet iš apačios 
staiga pasigirdo kažkieno balsai ir žingsniai, nuo kurių sugurgž- 
dėjo skalda ant pakopų. Šitam drėgnam apleistam bokšte galėjo 
apsigyventi tik koks nors medžioklės prievaizdas, galbūt taip pat 
tolimas civilizacijai kaip ir jo bokštas, gal girtas, grubus ir jau, 
žinoma, ne toks išmuštruotas ir pagarbus kaip Mateusas. Žings- 
niai greitai artėjo, Konsuela užbėgo aukštyn, kad nesusitiktų su 
šiais nežinomais ateiviais ir pakilusi dar per dvidešimt pakopų, 
atsidūrė trečiojo aukšto lygyje. Buvo neįtikėtina, kad nepažįsta- 
mieji ateis pas ją, nes čia visai nebuvo stogo, vadinasi, aikštelė 
buvo negyvenama. Jos laimei, lietus liovėsi ir pro vešlius žalu- 
mynus, dengiančius bokšto gegnes per šešiasdešimt tuazų virš 
jos galvos, ji netgi pastebėjo keletą mirksinčių žvaigždžių. Grei- 
tai šviesa, sklindanti iš apačios, apšvietė tamsias pastato sienas 
lr, atsargiai priėjusi prie plačios skylės grindyse, Konsuela pa- 
matė, kas vyko apatiniame aukšte, iš kur ji pakilo. Salėje buvo 
du vyriškiai — vienas vaikščiojo pirmyn atgal trepsėdamas kojo- 
mis, kad sušiltų, kitas pasilenkė prie židinio ir stengėsi įpūsti 

Tusenančią ugnį. Iš pradžių Konsuela įžiūrėjo tik jų turtingą ap- 
rangą ir skrybėles, dengiančias veidus. Bet štai ugnis plykstelėjo, 
tas, kuris špagos galu žarstė malkas, nusiėmęs skrybėlę, pakabino 
ją ant iškyšulio sienoje, ir kai šviesa nušvietė juodus jo plaukus 
ir veidą, Konsuela krūptelėjo, vos sulaikydama siaubo ir džiaugs- 
mo šūksnį. Jis prabilo, ir visos abejonės išsisklaidė — tai buvo 
Albertas Rudolštadtas. 

— Eikš arčiau, mano drauge,— pasakė jis savo palydovui — 
ir pasišildyk prie vienintelio židinio, išlikusio šitoje didelėje pily. 
Liūdnas prieglobstis, mielasis Trenkai, bet jums jūsų sunkiose 
kelionėse pasitaikė ir prastesnių. 

— Neretai nebūdavo jokių, — atsakė princesės Amalijos my- 
limasis.— Iš tikrųjų šis namas svetingesnis, negu atrodo iš lauko, 
ir jis būtų galėjęs man labai praversti. O jūs, mano mielasis 
grafe, turbūt neretai ateinate pasvajoti tarp šių griuvėsių ir 
pasaugoti šią velnių buveinę. 

— Aš tikrai dažnai ateinu čionai, bet ne tokiais ekscentriš- 
kais tikslais. Dabar negaliu jums papasakoti apie juos, bet vėliau 
jūs viską sužinosite. 

— Rodos, susiprotėjau. Iš šito bokšto jūs gėritės vienu sodu 
ir žiūrite į vieną namelį. | 

— Ne, Trenkai. Namelis, apie kurį jūs kalbate, slepiasi už 
kalvos medžių ir iš čia nesimato. 

— Bet iš čia lengva nusigauti iki jo, o po pasimatymo pasi- 
slėpti čia nuo įkyrių prižiūrėtojų. Prisipažinkite, juk ką tik, kai 
susitikau su jumis miške, jūs... 

— Aš nieko negaliu prisipažinti, drauguži Trenkai, o jūs davėt 
žodį nieko neklausinėti. 

— Tai tiesa. Man derėtų tiesiog džiaugtis, kad sutikau jus 
šitam milžiniškam parke, arba, tikriau, miške. Juk aš pasiklydau, 
ir, jeigu ne jūs, būčiau įvirtęs į kokį nors vaizdingą griovį arba 
nuskendęs kokiam nors skaidriame sraute. Sakykite, ar toli mes 
nuo pilies? 

— Daugiau kaip per ketvirtį mylios. Išsidžiovinkite gi savo 
drabužius, kol vėjas džiovina parko takelius, o paskui trauksim 
į kelią. 

— Teisybę sakant, šita senovinė pilis patinka man mažiau 
negu naujoji, ir aš puikiai suprantu, kodėl ji palikta erelių Ži- 
niai. Ir vis dėlto man pasisekė, kad tokį vėlų vakarą ir tokiu 
bjauriu oru esu čia drauge su jumis. Tai primena man mūsų pir- 
mąjį susitikimą Silezijoje, sugriuvusioje abatijoje, mano įšven- 
tinimą, priesaikas, kurias daviau jūsų akivaizdoje. Juk jūs tada 
buvote mano vadovas, teisėjas, nuodėmklausys, o dabar pasida- 
rėt brolis ir draugas. Ach, mielas Albertai, kokie nepaprasti ir 
tragiški pasikeitimai įvyko nuo tų laikų mūsų likimuose! Juk mes 
abu numirėm savo šeimai, tėvynei, galbūt — mylimajai! .. Kas bus 
su mumis ir koks bus nuo šiol mūsų gyvenimas tarp žmonių“ 

— Tavo gyvenimas dar gali pasidaryti puikus ir kupinas lai- 

mės, brangusis Trenkai! Dėkui Dievui, tavęs nepakenčiančio ti- 
rono valdžia turi ribas Europoje. 

— Bet mano mylimoji, Albertai? Nejaugi įmanoma, kad ji 
liktų Man ištikima — amžinai ir beprasmiškai? 

— Tu neturi to norėti, mano drauge. Bet visiškai akivaizdu, 
kad jos aistra tęsis tiek, kiek ir jos sielvartas. 

— O, papasakokite gi man apie ją, Albertai! Jūs laiminges- 
nis už mane, jūs galite ją Matyti, girdėti! 

— Ne, tai jau neįmanoma, mielasis Trenkai, neturėkite iliuzi- 
jų. Keista Trismegisto asmenybė ir fantastiškas jo vardas, kuris 
buvo man suteiktas, keletą metų padėjo turėti slaptų bei drau- 
giškų ryšių su Berlyno rūmais, bet dabar tai jau prarado savo 
veiksmingumą. Draugai tylės, kaip tylėjo ir anksčiau, o tie, ku- 
Iiuos aš kvailinau (nes dėl mūsų reikalo ir jūsų meilės aš turėjau 
kai ką kvailinti, nedarydamas žalos) netaps įžvalgesni; bet Fryd- 
richas pajuto kažkokio sąmokslo dvasią, ir man jau negalima 
sugrįžti į Prūsiją. Mano veiksmus paralyžuos jo nepasitikėjimas, 
o Špandau kalėjimas neatsivers dar kartą, kad galėčiau pabėgti. 

— Vargše Albertai! Tu turbūt kentėjai šitam kalėjime ne ma- 
žiau negu aš savam. Gal netgi labiau. 

— Ne, ten aš buvau arti jos. Girdėjau jos balsą, padėjau ją 
išlaisvinti. Aš nieko nesigailiu — nei to, kad kankinausi kalėji- 
me, nei to, kad drebėjau dėl jos gyvybės. Savo paties kančių 
aš net nepastebėdavau, o tai, kaip kentėjau dėl jos, jau užmir- 
šau. Ji išgelbėta ir bus laiminga. 

— Su jumis, Albertai? Pasakykite man, kad ji bus laiminga 
su jumis ir jūsų dėka, arba aš nustosiu ją gerbti ir ji praras mano 
žavėjimąsi ir draugystę. 

— Nekalbėkite taip, Trenkai. Jūs įžeidžiate gamtą, meilę ir 
dangų. Mūsų žmonos tokios pat laisvos kaip ir mūsų mylimosios, 
ir noras pavergti jas, prisidengiant pareiga, naudinga tik mums 
vieniems, yra nusikaltimas ir šventvagystė. 

— Žinau. Ir nors aš toli gražu neprilygstu tau savo dorybin- 
gumu, jaučiu, kad jeigu Amalija nepatvirtintų man savo pasi- 
žadėjimų, o atsisakytų jų, aš vis tiek mylėčiau ją ir laiminčiau 
tas nuostabias dienas, kurias ji man padovanojo. Bet juk galiu 
aš mylėti tave labiau negu save ir neapkęsti kiekvieno, kuris 
nemyli tavęs? Tu šypsaisi, Albertai, tu nesupranti tokio draugiš- 
kumo, o štai man nesuvokiamas tavo tvirtumas. Ne, jeigu teisybė, 
kad ji, tavo žmona, įsimylėjo (ir dar nesibaigus gedului, beprotė!) 
vieną iš mūsų brolių — net jeigu jis ir pats verčiausias iš mūsų, 
pats patraukliausias vyras visam pasauly, aš niekada negalėsiu jai 
atleisti. Atleisk tu, jeigu myli! 

— Trenkai! Trenkai! Tu nežinai, ką kalbi, tu daug ko nesu- 
pranti, 0 aš negaliu nieko paaiškinti. Neskubėk smerkti šios pui- 
kios moters. Ateis laikas, ir tu pažinsi ją. 

— Bet kas gi tau trukdo išteisinti ją mano akyse? Paaiškink! 
Kam šitas paslaptingumas? Mes čia vieni. Tavo prisipažinimas 

negali jos sukompromituoti, ir, kiek žinau, jokia priesaika ne- 
draudžia tau atskleisti man tai, ką visi įtariam spręsdami iš tavo 
elgesio. Ji nebemyli tavęs? Kaipgi galima tai pateisinti? 

— O argi ji kada nors mylėjo mane? 

— Čia ir yra jos nusikaltimas. Ji niekada nesuprato tavęs. 

— Ji negalėjo manęs suprasti, o aš negalėjau atsiverti jai! 
Be to, aš sirgau, buvau išprotėjęs. Bepročių niekas nemyli. Jų 
gailimasi arba bijomasi. 

— Tu niekad nebuvai išprotėjęs, Albertai. Aš niekad tavęs 
tokio nemačiau. Priešingai, mane visuomet stulbino tavo išmintis 
ir proto jėga. 

— Tu matei mane veikiantį — tvirtą, ryžtingą ir niekad nema- 
tei kankinančios ramybės būklėje, kai būdavau apimtas liguistos 
melancholijos. 

— Tu ir melancholija? Niekad nebūčiau pamanęs, kad tai 
įmanoma. 

— Tai todėl, kad tau nežinomi visi pavojai, kliūtys, visos 
tamsiosios mūsų reikalo pusės. Tau niekad neteko kristi į be- 
dugne, kurion aš įstūmiau savo gyvenimą ir į kurią nugrimzdo 
mano siela. Tu susidūrei tik su tauriąja, įkvėptąja puse, tau 
skirdavo tik lengvas užduotis ir atskleisdavo vien šviesias per- 
spektyvas. 

— Todėl, kad aš ne toks kilnus, ne toks užsidegantis ir, atvi- 
rai kalbant, ne toks fanatikas kaip tu, taurusis grafe. Tu pats pa- 
norai išgerti uolumo taurę iki dugno, o kai tave ėmė kamuoti 
kartėlis, tu suabejojai ir dangum, ir žmonėmis. 

— Taip, aš suabejojau ir buvau žiauriai nubaustas. 

— Ir vis dar abejoji? Vis dar kankiniesi? 

— Ne, dabar aš turiu viltį, tikiu, darbuojuos. Aš jaučiuosi 
stiprus, laimingas. Argi tu nematai, kokiu džiaugsmu švyti ma- 
no veidas, argi nejauti, kokio entuziazmo pilna mano krūtinė“ 

— Bet juk tave apgavo meilužė! Ką aš sakau? Tavo žmona! 

— Ji niekad nebuvo nei mano meilužė, nei žmona. Ji neap- 
gaudinėja manęs. Kaip atlyginimą už tą užuojautą, kurią ji pado- 
vanojo man mirties guolyje, Dievas jai pasiuntė meilę, pačią 
didžiausią dangaus malonę. Tai nejaugi aš, atsidėkodamas už 
tai, kad ji užspaudė man akis, apverkė, laimino mane ant amži- 
nybės slenksčio, kurį rengiausi peržengti, pareikalausiu, kad ji 
tęsėtų pažadą, duotą iš taurios užuojautos, iš kilnaus gailestingu- 
mo. Nejaugi pasakysiu jai: ,,Žmona, aš tavo ponas, tu priklausai 
man, toks įstatymas, tokios tavo neatsargumo, tavo klaidos pa- 
sekmės. Tu turėsi kentėti mano glamones, nes išsiskyrimo dieną 
prispaudei lūpas prie mano vėstančios kaktos! Tu visam laikui 
įdėsi savo ranką į manąją, visur eisi paskui mane, amžinai vilksi 
šį jungą, stengsiesi išplėšti iš širdies užsimezgusią meilę, vysi 
šalin nejveikiamus troškimus, slopinsi neviltį mano užgauliam 
glėbyje, prigludusi prie mano egoistiškos ir niekšingos krūtinės!“ 
O Trenkai! Nejaugi jūs manote, kad aš galėčiau būti laimingas 

šitaip pasielgęst“ Juk mano gyvenimas taptų dar didesne kan- 
kyne negu jos! Argi vergo kančios nėra jo pono prakeikimas? 
Didysis Dieve! Koks gi žmogus galėtų būti toks niekingas, kad 
didžiuotųsi ir mėgautųsi nemylinčios moters meile ir ištikimybe! 
Dėkui Dievui, aš ne toks ir niekad toks nebūsiu! Šiandien vakare 
aš ėjau pas Konsuelą, ketindamas pasakyti jai visa tai, ketinda- 
mas grąžinti jai laisvę. Bet neradau jos sode, kur ji paprastai 
vaikštinėja. Tuo metu prasidėjo audra, ir aš netekau vilties, kad 
ji dar pasirodys. Man nesinorėjo eiti į namus. Aš galėjau pasiro- 
dyti tefhai kaip jos vyras, bėt jos virpėjimas, jos siaubas, vien 
jos išblyškimas iš nevilties būtų suteikę man tiek skausmo, kad 
aš nepasiryžau žengti šio žingsnio. 

— O ar tu nesutikai tamsoje juodos Liveranio kaukės? 

— Kokio Liveranio? 

— Kaip! Tu nežinai savo varžovo vardo? 

— Liveranis — netikras vardas. O tu pažįsti šį žmogų, šį lai- 
mingąjį varžovą? 

— Ne! Bet tu klausi apie tai kažkokiu keistu tonu... Albertai, 
atrodo, aš supratau tave: tu atleidi savo nelaimingajai žmonai ir 
meti ją — taip ir turi būti. Bet, tikiuosi, tu nubausi niekšą, kuris 
ją suviliojo? 

— O tu įsitikinęs, kad jis niekšas? 

— Kaip! Žmogus, kuriam buvo patikėta pasirūpinti jos išlais- 
vinimu, pavesta saugoti ją per ilgą, pavojingą kelionę! Tas, kuris 
turėjo rūpintis ja, būti pagarbus, neturėjo teisės ištarti jai nė 
vieno žodžio, nusiimti kaukės jos akivaizdoje! .. Žmogus, kuriam 
Nematomieji suteikė visą valdžią ir aklą pasitikėjimą! Tikriausiai 
tavo ginklo, priesaikos brolis, toks pat brolis kaip aš! O jeigu 
man būtų pavesta saugoti tavo žmoną, Albertai, aš ir nepagalvo- 
čiau apie tokią siaubingą išdavystę, nemėginčiau siekti jos mei- 
lės! 

— Trenkai! Kartoju, tu nesupranti, apie ką kalbi. Tik trims 
asmenims žinoma, kas toksai Liveranis ir kas sudaro jo nusi- 
kaltimą. Po keleto dienų tu nustosi smerkti ir keikti tą laimės 
kūdikį, kuriam Dievas iš savo gailestingumo, o gal ir iš teisin- 
gumo padovanojo Konsuelos meilę. 

"— Nepaprastas, prakilnus žmogau! Tai tu nejauti jam neapy- 
kantosė 

— Aš negaliu jo neapkęsti. 

— Ir nemėginsi suardyti jo laimės? 

— Priešingai, aš karštai stengiuosi sustiprinti ją, bet tai nereiš- 
kia, kad aš nepaprastas ir prakilnus. Greitai tu pats juoksies pri- 
simindamas savo pagyras mano adresu. 

— Kaip! Tu netgi nesikankini? 

— Aš laimingiausias iš visų mirtingųjų. 

— Jeigu taip, tu myli nestipriai arba nemyli visai. Toks he- 
IoizmMas nebūdingas žmogaus prigimčiai, jis beveik baisus. Ir aš 

negaliu žavėtis tuo, ko nesuprantu. Palauk, grafe, tu juokiesi 
iš manęs, o aš tiesiog naivus. Atspėjau: tu myli kitą ir dėkoji 
Apvaizdai, kuri atpalaidavo tave nuo pareigų žmonai, padary- 
dama ją neištikima. 

— Matyt, teks atverti tau širdį, barone... Tad klausyk — tai 
ilga istorija, ištisas romanas... Bet čia šalta. Ši vargana ugnis 
negali sušildyti senų sienų. Be to, bijau, kad galų gale jos tau 
ims priminti Glacę. Oras pasitaisė, ir mes galim grįžti į pilį, juo 
labiau, kad auštant tu išvažiuoji. Nenoriu atimti iš tavęs miego 
valandų, ir pakeliui tu išgirsi iš manęs kuo nuostabiausią pasa- 
kojimą. | 

Draugai užsidėjo kepures, prieš tai nukratę nuo jų lašus, ir, 
užmindžioję nuodėgulius, išėjo iš bokšto susikibę už parankių. 
Jų balsai ištirpo tolumoje, o jų žingsnius sugėrė šlapia žolė. 

Konsuela stovėjo vietoje, apimta kažkokio keisto sustingimo. 
Ne kilnus Alberto elgesys, ne jo heroiški jausmai sukrėtė ją 
labiausiai, ne, ją apstulbino, kaip lengvai jis išsprendė tragišką 
likimo uždavinį, sukurtą jo paties rankomis. Vadinasi, ji, Kon- 
suela, gali be didelių apmąstymų tapti laiminga? Vadinasi, Live- 
ranio meilė visai teisėta? Jai atrodė, kad girdėjo visa tai per 
sapną. Taigi, jai leista atsiduoti aistrai šitam nepažįstamajam. Griež- 
ti Nematomieji mano, kad savo dvasios didybe, tvirtumu ir doru- 
mu jis prilygsta Albertui. Pats Albertas teisina ją ir gina nuo Tren- 
ko priekaištų. Žodžiu, Albertas ir Nematomieji ne tik nesmerkia 
jų abipusės aistros, bet suteikia jiems pasirinkimo laisvę ir ne- 
kliudo jų nenugalimam potraukiui. Ir visa tai be kovos, be pa- 
stangų, be svyravimų ir atgailos, be vienintelės išlietos ašaros! 
Drebėdama ne tiek nuo šalčio, kiek iš susijaudinimo, Konsuela 
vėl nulipo į skliautuotąją salę ir vėl įpūtė ugnį, kurią Albertas 
ir Trenkas ką tik užgesino židinyje. Ji pasižiūrėjo į drėgnus jų 
kojų pėdsakus ant dulkėtų plytų. Vadinasi, jie tikrai buvo čia, 
o nepasivaideno jai. 

Pritūpusi prie ugnies lyg svajingoji Pelenė, išdykusių židinio 
dvasių numylėtinė, ji giliai susimąstė. Tokia lengva pergalė .prieš 
likimą jai atrodė nejtikima. Ir vis dėlto bet kokie jos būgštavi- 
mai suduždavo atsitrenkę į nepaprastą Alberto ramumą. Tuo ra- 
mumu Konsuela jau niekaip negalėjo abejoti. Albertas nekentėjo, 
jo meilė nesipriešino teisingumo balsui. Su kažkokiu pakiliu 
džiaugsmu jis aukoja didžiausią auką iš visų, kurias Žmogus gali 
sudėti Dievui. Stulbinantis šito nepaprasto žmogaus dorumas pri- 
pildė Konsuelą nuostabos ir siaubo. Ji klausė savęs, ar suderi- 
namas toks žmogiškų silpnybių neturėjimas su žmogišku prierai- 
šumu ir atsidavimu. Ar nėra šis išorinis Alberto nejautrumas 

naujos jo beprotybės stadijos požymis. Nuo tų pernelyg didelių 
kančių, kurias sukelia ypatinga atmintis ir ypatinga jausmų jėga, 
ar nebuvo dabar jo prisiminimai ir jo širdis apimti savotiško para- 
lyžiausė Nejaugi jis galėjo taip greitai išsigydyti nuo savo mei- 
lės ir nejaugi ta meilė buvo tokia menka, jog užteko valios 
pastangų, logikos padiktuoto apsisprendimo, ir ji išnyko be pėdsa- 
ko. Konsuela nenorom jautėsi truputį užgauta galvodama apie 
tai, kad ši ilgai tvėrusi aistra, kuria ji ne be pagrindo didžiavosi, 
užgeso nuo menko vėjelio pūstelėjimo. Ji prisiminė visus jo ką 
tik pasakytus žodžius, ir jo veido išraiška tebestovėjo jos akyse. 
Konsuėla niekad anksčiau nebuvo mačiusi tokios išraiškos! Al- 
berto išvaizda pasikeitė taip pat kaip ir jo jausmai. Teisybę sa- 
kant, tai buvo visai kitas žmogus, ir jeigu ne jo balsas, veido 
bruožai, jo kalbos — jeigu visa tai nebūtų patvirtinę jo tikrumo, 
Konsuela manytų, jog tai ne jis, o jo antrininkas, tas pats išgal- 
votasis Trismegistas, kuriuo, kaip įtikinėjo daktaras, norėta pa- 
keisti Albertą. Alberto išorės ir manierų pasikeitimai, kuriuos su- 
kėlė atėjusi ramybė ir sugrįžusi sveikata, puikiai galėjo paaiškinti 
Siupervilio apsirikimą. Baisi grafo liesybė išnyko, ir netgi atro- 
dė, kad jis pasidarė aukštesnis, jo palinkusi ir susikūprinusi figū- 
ra išsitiesė ir pajaunėjo. Jo dabar buvo kitokia eisena, judesiai 
tapo lankstesni, žingsniai tvirtesni, drabužiai buvo ele- 
gantiški ir tvarkingi, Oo anksčiau jis atrodė nerūpestingas ir 
aplaidus. Net menkos jo elgesio detalės stebino Konsuelą. 
Ankstesniais laikais jam ir į galvą nebūtų atėję užkurti ugnį. 
Tiesa, jis gailėtų permirkusio savo draugo Trenko, tačiau nesu- 
siprotėtų — taip jam buvo svetima visa, kas materialu — pažars- 
tyti nuodėgulius. Jis nenukratytų lašų nuo skrybėlės prieš ją 
užsidėdamas, lietus sruventų jo ilgais plaukais, o jis net nepaste-' 
bėtų. Ir svarbiausia, dabar jis nešiojo špagą, o anksčiau nebūtų 
sutikęs net juokais paimti į rankas šito paradinio ginklo, šito ne- 
apykantos ir žudymo simbolio. Dabar špaga nevaržė jo judesių, 
jis ramiai žiūrėjo, kaip spindi ugnies atšvaitai ant jos geležtės ir, 
matyt, tai jam nepriminė protėvių pralieto kraujo. Pareiga jį at- 
pirkti, uždėta Janui Žižkai Alberto asmeny, buvo tik kankinantis 
regėjimas, kuris pagaliau visiškai išnyko po išganingo miego. Gal- 
būt Albertas prarado net atsiminimą apie tai, kaip prarado ir 
kitus atsiminimus apie savo gyvenimą ir apie meilę, kuri tarsi 
ir buvo anksčiau jo gyvenimas, bet jau nustojo būti juo. 
Kažkas nesuprantamo, nepaaiškinamo dėjosi Konsuelos širdy- 
je, kažkas panašaus į kartėlį, apgailestavimą, įžeistą savimeilę. 
Mintyse ji kartojo Trenko žodžius apie naują Alberto meilę, ir 
jie jai atrodė labai panašūs į teisybę. Tik nauja meilė galėjo 
įkvėpti jam tiek pakantumo, tiek gailestingumo. Matyt, paskutinė 
frazė, kurią jis pasakė, išsivesdamas draugą ir žadėdamas papa- 
sakoti ištisą romaną, ir buvo jos spėjimo patvirtinimas, svari prie- 
žastis to gilaus ir slapto Alberto džiaugsmo, kuris, rodėsi, liejosi 


245 


per kraštus. ,,Jo akys spindėjo taip skaisčiai, kaip niekad nespin- 
dėdavo, kai jis būdavo su manim, — pagalvojo Konsuela.— Jo šyp- 
sena reiškė triumfą, susižavėjimą. Taip, jis šypsojosi, jis beveik 
juokėsi, o juk anksčiau jis nežinojo, ką reiškia juoktis. Ir man 
rodos, jo balse buvo net ironijos, kai jis pasakė baronui: ,„Grei- 
tai tu pats juoksies prisiminęs savo pagyras man“. Taip, nėra 
abejonių, jis myli, bet ne mane. Jis nieko neneigia, nesiteisina, 
jis laimina mano neištikimybę, pats stumia mane į ją, džiaugiasi 
ja ir nė kiek nerausta už mane. Jis palieka mane mano silpnybės 
valiai, ir rausti už ją turėsiu tik aš, visa gėda kris ant mano gal- 
vos. O dangau! Vadinasi, nusikaltėlė ne aš viena, Albertas dar 
labiau nusikaltęs. Kam aš sužinojau jo taurumb, kuriuo 
taip žavėjausi ir kuriuo niekad nebūčiau pasinaudojusi, paslaptį! 
Taip, dabar aš jaučiu — vedybinės ištikimybės įžadai turi kažką 
švento. Tik Dievas, keičiantis mūsų širdis, gali atpalaiduoti nuo 
jų. Tik tokiu atveju dvi būtybės, susietos priesaika, gali pasiūlyti 
viena kitai priimti abipusį atsisakymą nuo savo teisių. Bet jeigu 
skyrybų priežastis yra tik abipusis nepastovumas, įvyksta kažkas 
baisaus, primenančio bendrą tėvažudystę, nes vyras ir žmona 
šaltakraujiškai žudo savo širdyse juos sujungusią meilę.“ 

Kai Konsuela pasiekė mišką, jau švito. Visą naktį ji praleido 
bokšte, apimta niūrių ir skaudžių minčių. Kelią namo rado be 
vargo, nors ėjo tamsoje ir skubant kelias jai atrodė daug trum- 
pesnis negu dabar. Nusileidusi nuo kalvos, ji pasuko upelio pa- 
kraščiu, pasiekė grotas, vikriai persigavo į kitą pusę skersiniu, 
kuriuo buvo sutvirtinti strypai ties vandens paviršiumi. Ji dau- 
giau nejautė nei baimės, nei susijaudinimo. Ar ne vienas ir tas 
pats, pastebės ją ar ne, jeigu ji nusprendė viską atvirai papasa- 
koti savo nuodėmklausiui? Be to, praeities atsiminimai taip už- 
liejo ją, kad dabartis atrodė ne tokia svarbi. Liveranis dabar jos 
beveik nejaudino. Tokia žmogaus širdis: gimstančiai meilei reikia 
pavojų ir kliūčių, o užgesę jausmai užsiplieskia iš naujo, kai 
pažadinti juos buvusio mylimojo širdyje jau ne mūsų jėgoms. 

Šį kartą budrūs Nematomųjų sargai tarsi užmigo, ir jos nak- 
tinis pasivaikščiojimas, atrodo, liko nepastebėtas. Konsuela ant 
klavesino rado naują nepažįstamojo laišką, tokį pat švelnų ir 
pagarbų, kiek vakarykštis buvo drąsus ir aistringas. Jis skundėsi, 
kad ji bijo jo, priekaištavo, kad pasislėpė tarp keturių sienų, tarsi 
abejodama jo pagarbiu dievinimu. Jis nuolankiai prašė ją išeiti 
vakare į sodą, idant galėtų bent iš tolo pamatyti ją. Jis žadėjo 
nekalbėti su ja, net nepasirodyti, jei ji to pareikalaus. „Širdies 
abejingumas ar sąžinės balsas, nežinau, kas privertė Albertą at- 
sisakyti tavęs, — rašė jis, — atsisakyti ramiai ir, matyt, netgi šal- 
takraujiškai. Pareigos balsas nustelbė meilės balsą jo širdyje. 
Po keleto dienų Nematomieji praneš tau jo sprendimą, ir tu iš- 
girsi, kad esi laisva. Tada tu galėsi likti čia, ir jie atskleis tau 
savo paslaptis, jeigu tu vis dar tvirtai laikaisi savo teuraus spren- 
dimo, ir iki to laiko aš būsiu ištikimas jiems duotai priesaikai 

nenusiimti tau matant kaukės. Bet jeigu tu davei tą pasižadėjimą 
tik užjausdama mane, jeigu nori išsilaisvinti nuo jo, tark žodį, 
ir aš sutraukysiu savo įsipareigojimus ir pabėgsiu drauge su ta- 
vim. Aš ne Albertas — mano meilė stipresnė už dorybingumą. 
Rinkis!“ 

„Taip, — pasakė sau Konsuela, mesdama laišką ant klavišų, — 
nėra abejonių, šis myli mane, o Albertas — ne. Galbūt jis niekad 
manęs nemylėjo, o mano vaizdas tebuvo jo nesveikos vaizduotės 
kūrinys. O juk jo meilė atrodė man tokia prakilni. Duok Dieve, 
kad jos likučių jam užtektų padėti man nugalėti savąją skau- 
džios, bet garbingos aukos kaina. Tikrai mums abiem tai būtų 
geriau, negu šaltakraujiškas dviejų nuodėmingų sielų susvetimė- 
jimas. Ir Liveraniui taip pat bus geriau, jeigu paliksiu jį su ilge- 
siu ir neviltim širdyje, užuot iš vienišumo priėmusi jo meilę, 
kai esu apimta pykčio, gėdos ir liguisto apsvaigimo!“ 

Ji atsakė Liveraniui labai trumpai. 

„Aš per daug išdidi ir per daug teisinga, kad galėčiau jus 
klaidinti. Man žinoma, ką galvoja Albertas ir ką jis nusprendė. 
Atsitiktinai aš atskleidžiau jo paslaptį, kurią jis papasakojo vie- 
nam bendram mūsų draugui. Jis išsiskiria su manim be apgailes- 
tavimo, ir ne tik dorybingumas nugalėjo jo meilę. Aš neseksiu 
jo pavyzdžiu. Aš jus mylėjau ir atsisakau jūsų, nemylėdama kito. 
Aš privalau sudėti šią auką — taip liepia mano savigarba, mano 
sąžinė. Tikiuosi, kad jūs daugiau neprisiartinsite prie mano būsto. 
O jeigu jūs paklusite aklai aistrai ir išplėšite iš manęs dar vieną 
prisipažinimą, tai pasigailėsite. Galbūt pasitikėjimas, kurį galė- 
čiau jums parodyti, kiltų tik iš sudaužytos širdies teisingo pasi- 
piktinimo ir iš paliktos sielos baimės. Bet tai būtų kankynė mums 
abiem. Jeigu jūs atkaklausite, Liverani, vadinasi, nemylite manęs 
taip, kaip aš svajojau.“ 


Bet Liveranis buvo atkaklus. Jis atsiuntė dar vieną laišką ir 
buvo iškalbingas, įtaigus, nuoširdus, rašydamas apie savo nuU- 
sižeminimą: ,,„Jūs apeliuojate į mano išdidumą,— sakė jis,— bet su 
jumis aš jo neturiu. Jeigu mano glėby jūs galvosite apie kitą, 
aš kentėsiu, bet nebūsiu įžeistas. Ant kelių, laistydamas ašaro- 
mis jūsų kojas, aš maldausiu jus užmiršti jį ir pavesti save man 
vienam. Kad ir kokia meile, kad ir kaip nedaug jūs mylėsit mane, 
aš būsiu dėkingas ir už tai kaip už didžiausią laimę“. Tokia buvo 
esmė keleto laiškų, karštų ir nedrąsių, nuolankių ir atkaklių. Kon- 
suela pajuto, kad jos išdidumas tirpsta nuo jaudinančio tikros 
meilės žavesio. Nepastebimai ji priprato prie minties, jog niekada 
anksčiau nebuvo mylima, net ir grafo Rudolštadto. Bet, jausdama 
nevalingą kartėlį dėl skriaudos, kurią patyrė jos atsiminimų 
šventumas, ji bijojo tai pripažinti, kad netaptų kliūtim kelyje į 
laimę, kurią galėjo suteikti Albertui naujoji meilė. Taigi ji nu- 
tarė tylėdama priimti sprendimą apie santykių nutraukimą, ku- 

rio jis, matyt, laukė iš Nematomųjų, ir nustojo pasirašinėti savo 
atsakymus nepažįstamajam, kviesdama jį būti tokį pat atsargų. 

Beje šie atsakymai buvo protingi ir pilni dvasinio subtilumo. 
Toldama nuo Alberto ir širdyje galvodama apie kitą meilę, Kon- 
suela nenorėjo pasiduoti aklam potraukiui. Ji uždraudė nepažįs- 
tamajam ateidinėti pas ją, neleido sulaužyti tylėjimo įžado tol, 
kol negaus Nematomųjų leidimo. Ji pranešė jam, kad nori laisva 
valia įstoti į šią paslaptingą draugiją, keliančią jai pagarbą ir 
pasitikėjimą; kad nusprendė išstudijuoti tuos veikalus, kurie bū- 
tini norint suprasti Nematomųjų mokymą ir kad atideda viską, 
kas susiję su jos asmenine laime tol, kol pelnys teisę į ją, įgy- 
dama nors lašelį dorybingumo. Jai pritrūko jėgų pasakyti jam, 
kad nemyli jo, ji tik pasakė nenorinti mylėti jo neprotingai. 

Atrodė, kad Liveranis pakluso, ir Konsuela pradėjo įdėmiai 
studijuoti tuos keletą foliantų, kuriuos kartą rytą jai perdavė 
Mateusas, pasakęs, kad jie nuo kunigaikščio, kad jo šviesybė su 
visa svita paliko savo rezidenciją, bet greitai jai bus kažkas pra- 
nešta. Ji tenkinosi šia žinia, neuždavė Mateusui nė vieno klausi- 
mo ir pradėjo skaityti senovinio pasaulio misterijų istoriją, krikš- 
čionybės ir visokių iš jos kilusių slaptų sektų bei draugijų istoriją. 
Tai buvo gana mokslingas rankraštinis kūrinys, kurį Nema- 
tomųjų ordino bibliotekoje sudarė kažkoks kantrus ir sąžiningas 
jo adeptas. Šita rimta lektūra, kurią iš pradžių ji sunkiai įveikda- 
vo, vėliau užvaldė jos dėmesį ir netgi vaizduotę. Aprašymai iš- 
bandymų, kuriuos vykdydavo senovės Egipto šventovėse, sužadi- 
no jai baisių, tačiau poezijos pilnų apmąstymų. Pasakojimas apie 
sektų persekiojimus viduriniais amžiais ir Atgimimo epochoj. 
ypač sugraudino jos širdį, o visų šių entuziastingų ir liepsningų 
žmonių likimai palenkė jos širdį prie religinio fanatizmo, kuris: 
siejosi su netolimu įšventinimu. 

Dvi savaites ji gyveno visiškoj vienatvėj, negaudama jokių 
žinių iš išorinio pasaulio, apsupta nepastebimos riterio globos, 
bet likdama ištikima savo sprendimui nematyti jo ir nežadinti 
jam per daug didelių vilčių. 

Prasidėjo vasaros karščiai, ir Konsuela, kuri, be to, buvo įsi- 
traukusi į savo skaitymą, galėjo dabar ilsėtis ir kvėpuoti grynu 
oru tik pavakariais, kai atvėsdavo. Po truputį ji atnaujino savo 
pasivaikščiojimus, ir neskubėdama, susimąsčiusi klajodavo sodo 
takeliais. Ji manė, kad yra čia viena, bet kartais kažkoks Nneaiš- 
kus susijaudinimas apimdavo ją, ir jai atrodydavo, jog nepažįs- 
tamasis kažkur netoli, greta. Nuostabios naktys, puikūs pavėsingi 
medžiai, vienatvė, alsus upelio, tekančio tarp gėlių, pliuškenimas, 
augalų kvapai, kerintis lakštingalos suokimas, nutraukiamas dar 
žavingesnės tylos, mėnulio šviesa, įstrižais spinduliais prasiskver- 
bianti pro šešėliuotą pavėsinės prieblandą, Venera, besislapstan- 
ti tarp rausvų debesėlių, žodžiu, viskas, visi amžinai jauni ir 
galingi jaunystės ir meilės jauduliai nugramzdindavo Konsuelos. 

širdį į pavojingus apmąstymus. Jos pačios grakštus šešėlis ant 
sidabrinio alėjų smėlio, paukščio, kurį išbudino jos prisiartini- 
mas, skrydis, lapų šlamėjimas, viskas vertė ją krūpčioti ir grei- 
tinti žingsnį. Bet tereikdavo išsisklaidyti lengvam išgąsčiui, kai 
užplūsdavo begalinis nusivylimas, ir laukimo virpesys buvo stip- 
resnis už visus valios reikalavimus. 

Vieną kartą lapų šlamėjimas ir migloti nakties garsai sujau- 
dino ją labiau negu paprastai. Jai pasirodė, kad kažkas vaikšto 
netoli jos, pabėga, kai ji prisiartina, ir sustoja šalia, kai ji atsi- 
sėda. Apėmęs sąmyšis pasakė jai dar daugiau: ji pajuto neturinti 
jėgų priešintis susitikimui šiam nuostabiam sode, po šituo žavin- 
gu dangum. Vėjelio dvelksmas tarsi svilino jos kaktą. Ji pabėgo 
į namus ir užsirakino. Žvakės nedegė. Ji pasislėpė už žaliuzių, 
karštai trokšdama pamatyti, bet nebūti pamatyta. Ir tikrai, grei- 
tai ji išvydo žmogų, kuris lėtai žingsniavo po jos langais, nešauk- 
damas jos, neduodamas jokio ženklo, nuolankus tarsi patenkin- 
tas jau tuo, kad žiūri į jos būsto sienas. Tai buvo nepažįstamasis, 
Konsuela iš karto pajuto šitai iš savo susijaudinimo, ir, be to, 
jai pasirodė, kad pažino jo figūrą, jo eiseną. Bet po kelių aki- 
mirkų kankinančios abejonės ir baimė apėmė ją. Tylusis svečias, 
ko gero, ne mažiau priminė ir Albertą. Jie buvo vieno ūgio, ir 
dabar, kai Albertas, kuris pasveikęs visiškai pasikeitė, vaikščiojo 
laisvai, nenuleisdamas galvos ant krūtinės ir neatrodydamas li- 
guistas ir nelaimingas, — dabar Konsuela lygiai taip pat menkai 
žinojo, kokia jo išvaizda, kaip ir Liveranio. Liveranį ji matė dieną 
tik vieną akimirką, ir tai einantį toli priekyje, susisupusį į ap- 
siaustą. Albertą po to, kai jis taip pasikeitė, ji irgi matė labai 
neilgai vienišam bokšte. Ir žvaigždžių šviesoje dabar jinai įžiūrė- 
jo jį ar Liveranį labai neaiškiai, ir kiekvieną kartą, kai jos abe- 
jonės imdavo sklaidytis, jis pasislėpdavo medžių šešėliuose ir. 
dingdavo juose, tarsi pats būtų šešėlis. Pagaliau jis išnyko visai, 
ir Konsuela, nežinodama, džiaugtis ar ne, ėmė priekaištauti sau, 
kad neužteko drąsos pašaukti Albertą — O gal tai buvo jis! — ir 
atvirai bei nuoširdžiai pasiaiškinti santykius. 

Kuo labiau žmogus tolinosi, tuo labiau Konsuela buvo tikra, 
kad čia Albertas, ir jos apgailestavimas vis stiprėjo. Pasiaukoja- 
mo prisirišimo, kuris jai visada atstojo meilę Albertui, paveikta, 
ji nusprendė, jog jis klaidžiojo aplink jos namus, tikėdamasis 
pasikalbėti su ja. Ir darė tai jau ne pirmą kartą, taip jis pasakė 
Trenkui tą vakarą, kai, matyt, susitiko tamsoje su Liveraniu. 
Konsuela nusprendė, kad šis pasiaiškinimas būtinas. Sąžinė rei- 
kalavo, kad įi sužinotų tikruosius vyro ketinimus, nors ir koks 
įis būtų — kilnus ar lengvabūdis. Ji vėl išėjo į sodą ir leidosi 
jį vytis, drebėdama iš baimės ir drauge pilna ryžto. Bet ji pametė 
jį iš akių ir apėjo visą sodą nesutikusi jo. 

Ir staiga ji išvydo netoli giraitės žmogų, stovintį ant upelio 
kranto. Ar buvo čia tas, kurio ji ieško? 

— Albertai! — pašaukė ji. 

Jis krūptelėjo, pakėlė rankas, ir kai atsisuko, juoda kaukė jau 
dengė jo veidą. 

— Albertai, tai jūsė — sušuko Konsuela.— Aš ieškau jūsų, jū- 
sų vieno! 

Slopinamas šūksnis, kuris reiškė džiaugsmą, o gal sielvartą, 
išsiveržė iš nežinomo žmogaus lūpų. Jis norėjo bėgti šalin, Kon- 
suelai pasirodė, kad ji pažino Alberto balsą. Ji puolė prie jo ir 
sugriebė už apsiausto. Apsiaustas atsilapojo, ir ant nepažįstamojo 
krūtinės blykstelėjo sidabrinis kryžius, puikiai pažįstamas Kon- 
suelai, tai buvo jos motinos kryžius, tas, kurį ji padovanojo ri- 
teriui kaip palankumo ir dėkingumo ženklą. 

— Liverani! — sušuko ji.— Tai vėl jūs! Jeigu taip, sudie! Ko- 
dėl jūs nepaklaūsėte manęs? 

Jis puolė ant kelių ir apkabino jos liemenį. Konsuelai neužte- 
ko jėgų atstumti šį karštą ir dievinantį glėbį. 

— Jeigu jūs mane mylite ir norite, kad aš mylėčiau jus, pali- 
kite mane,— pasakė ji.— Aš noriu jus matyti ir girdėti tik Ne- 
matomųjų akivaizdoje. Jūsų kaukė gąsdina mane, o tylėjimas 
stingdo širdį. 

Liveranis pakėlė ranką prie kaukės — jis norėjo nusiplėšti ją 
ir prabilti. Konsuela, tarsi smalsioji Psichėja, jau neturėjo jėgų 
užmerkti akis... Tačiau juodas slaptojo teismo pasiuntinių uždan- 
galas staiga užkrito jai ant veido. Nepažįstamojo ranka paleido 
jos ranką. Konsuela pajuto, kad yra kažkur vedama — tyliai, be 
jaučiamo susierzinimo ar pykčio, bet labai skubiai. Akimirkai ją 
pakėlė nuo žemės, ir po jos kojomis susiūbavo valties dugnas. 
Valtis ilgai plaukė upeliu, bet niekas neužkalbino Konsuelos, ir 
kai uždangalas buvo nuimtas jai nuo akių, ji pamatė, kad yra 
požeminėje salėje, toje pačioje, kur pirmą kartą stojo prieš Ne- 
matomųjų teismą. 

Jų buvo septynetas kaip ir pirmą kartą, septyni žmonės su 
kaukėmis, tylūs, neįžvelgiami, panašūs į vaiduoklius. Aštuntasis, 
tas, kuris tada kalbėjo su Konsuela ir, matyt, buvo tarybos pati- 
kėtinis ir adeptų mokytojas, kreipėsi į ją tokiais žodžiais: 

— Konsuela, tu garbingai išlaikei išbandymą, ir mes paten- 
kinti tavim. Tu pelnei mūsų pasitikėjimą, ir dabar mes tau tai 
įrodysim. 

— Palaukite,— pasakė Konsuela,— jūs manote, kad elgiausi 
nepriekaištingai, o taip nėra. Aš nepaklausiau jūsų — buvau iš- 
ėjusi iš man paskirto prieglobsčio. 

— Kad patenkintum savo smalsumą? 

— Ne. 

— Ar gali pasakyti, ką būtent tu sužinojai? 

— Tai, ką sužinojau, liečia mane vieną. Tarp jūsų yra mano 
nuodėmklausys, ir tik jam aš galiu ir noriu atskleisti tai. 

Senelis, į kurį parodė Konsuela, pakilo iš vietos ir tarė: 

— Aš viską žinau. Šios merginos kaltė nedidelė. Jai neži- 
noma tai, ką jūs norėjote nuo jos nuslėpti. Savo jausmus ji at- 
skleis tik man. O kol kas išnaudokime laiką — nedelsdami papa- 
sakokim viską, ką jai dera žinoti. Aš laiduoju už ją. 

Mokytojas pasisuko į teisėjus ir po jų pritariamo linktelėjimo 
pradėjo kalbėti. | 

— Klausyk manęs įdėmiai, — pasakė jis.— Aš kalbu su tavim 
visų tų, kuriuos čia matai, vardu. Tai jų protas, jų, jeigu taip 
galima pasakyti, alsavimas, įkvepia mane. Dabar aš išdėstysiu 
tau Mūsų doktriną. 

Ypatingas senovės religijų bruožas, kad jos turi dvi puses — 
viena yra išorinė ir visiems prieinama, kita vidinė ir slapta. Viena 
yra dvasia, kita — forma, arba negyva raidė. Materialūs ir primi- . 
tyvūs simboliai slepia gilią prasmę, prakilnią idėją. Egiptas ir 
Indija — du pagrindiniai senovinių religijų tipai, grynųjų dokt- 
rinų pradininkai. Šiose religijose labiausiai pasireiškia šis dvi- 
lypumas — būtinas ir lemtingas visuomenės nebrandumo požy- 
mis. Tu jau sužinojai, kas sudaro didžiąsias Memfio ir Elausino 
paslaptis, ir dabar tau aiškų, kodėl mokslai — dvasiniai, politiniai 
ir visuomeniniai, sutelkti kartu su triguba galybe — religine, ka- 
rine ir gamybine — jerofantų rankose, negalėjo pasiekti žemųjų 
senovinių visuomenių sluoksnių. Krikščionybės idėja, turinti aiš- 
kesnius ir suprantamesnius simbolius, pasirodė pasaulyje, kad pra- 
turtintų liaudies dvasią tiesos ir tikėjimo šviesa. Bet greitai dva- 
sinė valdžia — neišvengiamas visų religijų, susiformuojančių tarp 
pavojų ir nesantaikos, blogis, vėl pamėgino užtemdyti dogmą, o 
užtemdydama iškraipė ją. Drauge su misterijomis grįžo stabų gar- 
binimas, o sunkiam krikščionybės vystymosi kelyje apaštališko- 
sios Romos įerofantai — tokia buvo Dievo bausmė — prarado die- 
viškąją šviesą ir patys paskendo tamsoje, į kurią norėjo įstumti 
žmones. Dabar žmogaus proto raida pasuko ta kryptimi, kuri yra 
priešinga praeities raidos krypčiai. Sventyklos liovėsi buvusios 
teisybės šventovėmis kaip anksčiau. Prietarai ir nemokšiškumas, 
primityvūs simboliai, negyva raidė užkariavo altorius ir sostus. 
Protas pagaliau pasiekė tuos visuomenės sluoksnius, kurie taip 
ilgai buvo žeminami. Neturtingi vienuoliai, nežinomi mokslinin- 
kai, nuolankūs atgailautojai, geraširdžiai ankstyvosios krikščio- 
nybės skelbėjai padarė slaptą ir persekiojamą religiją nežinomos 
teisybės prieglauda. Jie stengėsi pritraukti liaudies Žmones prie 
lygybės religijos ir švento Jono vardu skelbė naują Evangeliją, 
t. v. laisvesnį,  drąsesnį, grynesnį krikščioniškojo apreiškimo 
traktavimą. Tu skaitei jų darbų, kovos ir kankinių istoriją, skaitei 
apie tautų kančias, ugningus jų įkvėpimo protrūkius, rūsčius pyk- 
čio priepuolius, liūdnas nusivylimo akimirkas ir audringus pa- 
budimus. Tau taip pat žinoma, kad, padėję tiek pastangų, tai 
baisių, tai iškilnių, jie su heroišku atkaklumu ir toliau stengiasi 
išvengti tamsos ir ieškoti Dievo. Jau greitai ateis laikas, kai šven- 

tyklas gaubianti uždanga bus nuplėšta visiems laikams, ir minia 
siūbtelės tenai, kad išsineštų Testamento šventenybes. Simboliai 
išnyks, ir tiesos prieigų daugiau nesaugos religinio ir monarchis- 
tinio despotizmo drakonas. Kiekvienas žmogus galės eiti keliu į 
šviesą ir priartėti prie Dievo tiek, kiek leis jo jėgos. Niekas 
daugiau nepasakys savo broliui: „Skendėk tamsybėje ir žemin- 
kis. Užmerk akis ir vilk jungą“. Priešingai, kiekvienas Žmogus 
galės paprašyti savo artimo, kad tas padėtų jam savo akimis, 
širdim, rankomis prasiskverbti į švento mokslo paslaptis. Bet 
šis laikas dar neatėjo, ir dabar mes tik sveikinam nedrąsią jo 
aušrą, prašvitusią horizonte. Slaptosios religijos laikas tebesitę- 
sia, mūsų uždavinys dar neatliktas. Mes vis dar slepiamės šven- 
tykloje, kur kalam ginklus, kad įstengtume pašalinti priešus, sto- 
vinčius tarp mūsų ir liaudies, ir vis dar turime laikyti užrakintas 
mūsų duris ir mūsų lūpas, kad niekas negalėtų ateiti ir išplėšti iš 
mūsų Testamento, išgelbėto taip sunkiai ir saugomo visiems žmo- 
nėms. 

Taigi tu priimta į naują šventyklą, bet ši šventykla kol kas 
dar tvirtovė, kuri kovoja už laisvę jau daug amžių ir vis dar 
negali jos iškovoti. Aplink mus karas. Mes norim būti išlaisvin- 
tojai, bet kol kas mes visi tik kariai. Tu atėjai čia priimti bro- 
lišką komuniją, išsigelbėjimo vėliavą, laisvės simbolį ir galbūt 
žūti drauge su mumis. Štai 'koks tavo pasirinktas likimas — tu 
gali kristi taip ir nepamačiusi, kaip plazda virš tavo galvos per- 
galės vėliava. Mes šaukiame žmones į šį kryžiaus žygį švento 
Jono vardu. Mes vis dar remiamės šiuo simboliu. Mes ankstesnių- 
jų joanitų įpėdiniai, nežinomi, paslaptingi ir atkaklūs Uiklifo, Ja- 
no Huso ir Liuterio reikalo tęsėjai. Mes norim, kaip norėjo jie, 
išlaisvinti žmoniją, bet, kaip ir jie, mes patys nesam laisvi Ir, 
kaip jie, mes galbūt einam pasitikti mirties bausmės. 

Tačiau kova pakeitė mūšio lauką ir ginklų rūšį. Mes kaip ir 
anksčiau stojam prieš žiaurius ir įtartinus įstatymus, mums kaip 
ir anksčiau gresia tremtis, skurdas, kalėjimas, mirtis, nes tironijos 
priemonės liko tos pačios, užtai mūsų kovos būdai kiti: mes jau 
nekviečiam atvirai sukilti ir per kraują skleisti kryžių ir kalaviją. 
Mūsų karas yra vien dvasinis, lygiai taip pat kaip ir mūsų misija. 
Mes apeliuojam į dvasią ir protą. Mes veikiame padedami dva- 
sios ir proto. Neginkluota ranka mes galim nuversti vyriausybes, 
besiremiančias nūnai visomis šiurkščios jėgos priemonėmis. Mū- 
sų kova su jais lėtesnė, ne tokia pastebima ir daug rimtesnė — 
mes nusitaikę jiems tiesiai į širdį. Mes klibinam jų pagrindus, 
griaudami aklą tikėjimą ir stabmeldišką pagarbą, kurią jie sten- 
giasi įkvėpti žmonėms savo atžvilgiu. Mes skleidžiam visų, net 
dvariškių sielose, net nerimastinguose, aptemusiuose princų ir 
karalių protuose tai, ko jau niekas nedrįsta vadinti filosofijos nuo- 
dais. Mes naikinam visus autoritetus. Iš savo tvirtovės aukštumos 
mes apmėtom altorius ir sostus deginančios teisybės ir negailes- 

tingos logikos sviediniais. Neabejok, mes laimėsim. Bet kiek pra- 
eis metų, dienų? Šito nežinom. Tačiau mūsų darbas prasidėjo taip 
seniai, skynėsi kelią į priekį su tokiu tikėjimu, buvo mėginamas 
užgniaužti taip nesėkmingai, atsinaujindavo su tokiu įkarščiu, 
buvo tęsiamas su tokia aistra, kad jo negali ištikti krachas. Jis 
pasidarė nemirtingas, kaip nemirtinga yra tai, ką juo norima iš- 
kovoti. Šį darbą pradėjo mūsų protėviai, ir kiekviena karta sva- 
jojo jį užbaigti. Jeigu mes irgi nors truputį nesitikėtume šito, 
galbūt mūsų uolumas būtų ne toks karštas ir ne toks vaisingas. 
Bet jeigu abejonių ir ironijos dvasia, viešpataujanti dabar pa- 
saulyje, įstengtų pasitelkus savo šaltus apskaičiavimus ir slogius 
argumentus įrodyti, kad mes vejamės chimerą, kuri galės tapti rea- 
lybe nebent po keleto šimtmečių, dėl to nesusvyruotų mūsų tikė- 
jimas savo tikslo šventumu ir mes dirbtume dėl ateities žmonių 
laisvės su dar didesniu atsidėjimu, nors ir su didesniu liūdesiu. 
Priežastis ta, kad tarp mūsų ir praeities Žmonių, tarp mūsų ir 
ateities kartų egzistuoja šventi ryšiai, tokie tvirti, tokie glaudus, 
jog mes beveik visai užgniaužėme savyje egoistiškus ir asmeni- 
nius savojo „aš“ pradus. Eiliniam žmogui tai nesuprantama, bet 
aristokratų išdidumas turi kažką panašaus į mūsų šventą pavel- 
dėtinį entuziazmą. Aukštos kilmės žmonės daug paaukodavo dėl 
savo garbės, trokšdami būti verti savo protėvių ir palikti savo 
garbę būsimoms kartoms. O mes, teisybės šventovių kūrėjai, su- 
dėjom daug aukų dorybės labui, norėdami pratęsti mūsų moky- 
tojų darbą ir paruošti uolių mokinių. Protu ir širdimi mes gyve- 
nam iš karto praeityje, ateityje ir dabartyje. Mūsų pirmtakai ir 
tie, kurie ateis po mūsų — tai tokie pat mes kaip mes patys. Mes 
tikime gyvenimo, jausmų, kilnių instinktų, įdiegtų į sielą, tęsti- 
numu, panašiai kaip aristokratai tiki savo giminės kraujo pra- 
našumu. Ir negana to— mes tikime gyvenimo, individualumo, 
sielos ir Žmogaus organizmo testinumu. Mes jaučiame, kad liki- 
mas mus pašaukė tęsti darbą, kurio visuomet buvo trokštama ir 
kuris buvo dirbamas per amžius. Kai kurie iš mūsų, nugrimzdę į 
gilią praeities ir dabarties kontempliaciją, beveik visai prarado 
supratimą apie dabartį. Tokia mūsų tikinčiųjų ir mūsų šventuolių 
kilni karštinė, tokia jų ekstazė — nes mes turim ir savų šven- 
tuolių, ir savų pranašų, ir galbūt net savų apsėstųjų. Bet kad ir 
koks abejotinas būtų jų egzaltuotas kliedesys, mes jaučiame pa- 
garbą jų įkvėpimui, ir egzaltuotam aiškiaregiui Albertui mes 
esam broliai, pilni užuojautos jo kančioms ir susižavėjimo jo dva- 
sinių polėkių grožiu. 

Mes taip pat tikim grafo de Sen Žermeno nuoširdumu, o vi- 
suomenėje jis pagarsėjo kaip sukčius ar beprotis. Nors jo prisi- 
miniinai apie praeitį, kurių negali turėti paprasto žmogaus at- 
mintis, pasižymi ramumu, tikslumu ir dar didesniu nuostabumu 
negu ckstazinės Alberto būsenos, jie drauge pilni nuoširdumo ir 
tvirto tikėjimo, iš kurio negalim šaipytis. Tarp mūsų yra ir dau- 
giau egzaltuotųjų — mistikų, poetų, žmonių iš liaudies, filosofų, 


254 3 


artistų, karštų visokių sektų pasekėjų, susivienijusių po įvairių 
vadų vėliavomis: bėmistai, teosofai, Moravijos broliai, kvakeriai, 
net panteistai, pitagoriečiai, kserofagai, iliuminatai, joanitai, 
tamplieriai, milenarijai ir t. t. Visos šios senovinės sektos nors 
ir nesiplėtoja dabar taip kaip kažkada, tačiau egzistuoja ir netgi 
nelabai tepasikeitė. Mūsų epocha ypatinga tuo, kad atgamina 
vienu metu visas formas, kurias praėjusių laikų visakeičianti ir 
atnaujinanti dvasia iš eilės suteikdavo religinei ir filosofinei min- 
čiai. Taigi mes priimam savo pasekėjus iš visų šitų įvairių grupių 
nereikalaudami visiško pažiūrų sutapimo, kas mūsų laikais ne- 
įmanoma. Užtenka pastebėti žmoguje troškimą griauti, ir mes pa- 
šaukiam jį į savo eiles: juk visas mūsų organizatorinis menas yra 
ieškoti kūrėjų tik tarp tų protų, kurie yra pakilę virš mokiniškų 
kivirčų, tarp tų, kurių tiesos aistra, teisingumo troškimas ir doro- 
vinio grožio instinktas nustelbia atsidavimą šeimai, smulkų atski- 
rų sektų konkuravimą. Ir ne taip jau sunku priversti darniai dirb- 
ti pačius įvairiausius elementus — jų skirtumai greičiau tariami 
negu egzistuojantys. Iš esmės visi eretikai (aš su pagarba tariu 
šį žodį) vieningai nori sunaikinti moralinę ir materialinę tironiją 
arba bent protestuoti prieš ją. Konkuravimo dvasia, kuri iki šiol 
stabdė visų šių kilnių ir naudingų pasipriešinimo būdų susilieji- 
mą, yra savimeilės ir pavydo pasekmė. Šios žmonių giminei bū- 
dingos ydos yra lemtinga ir neišvengiama kliūtis didžiojo 
progreso kely. Neužgaunant šitų jausmų, leidžiant kiekvienai bend- 
ruomenei turėti savus mokytojus, savą tvarką ir papročius, gali- 
ma sukurti jei ir ne sandraugą, tai bent armiją, ir, kaip jau tau 
sakiau, kol kas mes esam tik armija, kuri eina užkariauti paža- 
dėtosios žemės, idealios visuomenės. Kiekvienas individas turi 
tiek charakterio atspalvių, toks skirtingas yra žmonių sugebėji- 
mas suvokti tiesą, taip įvairiai ir išradingai pasireiškia gamtos, 
sukūrusios žmogišką dvasią, dosnumas, jog būtina kiekvienam 
sudaryti galimybę nevaržomai panaudoti savo dorovines ypaty- 
bes ir sugebėjimą veikti. 

Mūsų darbas milžiniškas, mūsų uždaviniai neišmatuojami. Mes 
norim ne tik sukurti naują pasaulinę karalystę, pagrįstą teisingu- 
Imu — Mūsų tikslas pertvarkyti religiją. Mes puikiai suvokiame, 
jog viena neįmanoma be kito. Todėl turime du veikimo būdus. 
Vienas — materialusis, skirtas tam, kad būtų galima pasirausti 
po senuoju pasauliu ir sugriauti jį — ištyrinėjant, patikrinant, 
netgi išjuokiant jį, t. y. pasitelkiant volterizmą ir tai, kas su juo 
susiję. Grėsmingas visų įžūlių sumanymų ir visų stiprių aistrų 
susiliejimas greitina mūsų žingsnius į priekį šiuo keliu. Kitas mū- 
sų veikimo būdas — dvasinis: mes norime sukurti ateities religiją. 
Patys protingiausi ir patys doriausi žmonės padeda mums dirbti šį 
įtemptą minties darbą. Nematomieji sukūrė sambūrį, bet oficialių- 
jų sluoksnių persekiojimai trukdo jam dirbti nesislapstant. Vis 
dėlto pasitarimai vyksta nuolat, ir sambūris su vienodu entu- 

ziazmu darbuojasi visuose civilizuoto pasaulio kampeliuose. Slap- 
tai susižinant sunokusios varpos sunešamos į kūlyklą, ir kai mes 
jas iškuliam, grūdai išbarstomi žmonijos laukuose. Štai šitam 
slaptam darbe tu ir galėtum dalyvauti. Mes pasakysim tau — 
kaip būtent, jeigu tu duosi savo sutikimą. 

— Aš sutinku, — tvirtu balsu atsakė Konsuela, ištiesdama ran- 
ką priesaikai. 

— Neskubėk pasižadėti, kilnioji ir drąsioji moterie. Galbūt tu 
neturi visų tų dorybių, kurios būtinos šiai misijai. Tu pažinai 
aukštuomenės gyvenimą, spėjai pasisemti iš jo apdairumo, va- 
dinamosios gyvenimo išminties, susivaldymo, mokėjimo laikytis. 

— Aš nemanau, kad tai nuopelnas, — atsakė Konsuela su šyp- 
sena, kurioje jautėsi kažkoks išdidus romumas. 

— Šiaip ar taip, tu ten išmokai abejoti, ginčytis, šaipytis, įta- 
rinėti. 

— Abejoti — ko gero. Ach, išvaduokite mane nuo abejonių. 
Jos visada buvo man svetimos, ir aš dėkosiu jums. O svarbiausia, 
išvaduokite mane nuo abejonių savimi — jos daro mane bejėgišką 
ir silpną. 

— Mes išvaduosim tave nuo jų tik tada, kai atversim tau 
savo pažiūras. O kokių nors materialinių mūsų nuoširdumo ir 
mūsų galybės garantijų tu dabar gausi ne daugiau negu iki šiol. 
Kol kas pasitenkink paslaugomis, kurias jau suteikėm, o jeigu 
reiks, mes padėsim ir ateity. Bet tu priartėsi prie mūsų paslapčių 
tik tiek, kiek reikalaus užduotis, kurią gausi. Tu taip ir nesužinosi, 
kas mes. Tu niekada neišvysi mūsų veidų. Niekada neišgirsi mū- 
sų vardų — nebent mūsų Misijos interesai privers mus sulaužyti 
įstatymą, liepiantį mums likti nepažįstamiems ir nematomiems 
savo mokiniams. Ar gali tu paklusti ir aklai pasitikėti žmonėmis, 
kurie visada bus tau abstrakčios būtybės, įkūnytos idėjos, paslap- 
tingi gynėjai ir patarėjait 

— Tik tuščias smalsumas galėtų įkvėpti man norą pažinti jus 
kitaip. Tikiuosi, šis menkas jausmas niekada neužklys į mano 
širdį. 

— Kalbama ne apie smalsumą, o apie nepasitikėjimą. Tavo 
nepasitikėjimas būtų pagrįstas, jeigu vadovautumeis logika ir 
apdairumu, viešpataujančiu pasaulyje. Žmogus atsakingas už 
savo poelgius, jo vardas yra garantija arba įspėjimas, jo repu- 
tacija: arba patvirtina jo veiksmus ir planus, arba prieštarauja 
jiems. Ar pagalvojai tu apie tai, kad niekad negalėsi sulyginti 
nors vieno iš mūsų elgesio su mūsų ordino taisyklėmis? Tau teks 
tikėti mumis kaip šventaisiais, nežinant, ar mes veidmainiai, ar 
teisuoliai. Galbūt tau net pasitaikys įžvelgti mūsų sprendimuose 
neteisingumą, klastą, tariamą žiaurumą. Tu negalėsi kontroliuoti 
nei mūsų poelgių, nei mūsų ketinimų. Ar užteks tau tikėjimo uUž- 
merktomis akimis žengti bedugnės pakraščiu? 

— Aš katalikė ir būtent taip pasielgiau savo vaikystėje, — at- 

sakė Konsuela, valandėlę pamąsčiusi.— Aš leidau vadovauti savo 

sąžinei ir atvėriau savo širdį šventikui, nematydama klausyklos 

prieblandoje jo veido. Jo vardas, jo gyvenimas buvo man neži- 

nomi. Aš mačiau jame žynį, o ne žmogų. Aš paklusau Kristui ir 

S apie tai, kas buvo jo įrankis. Argi tai taip jau sun- 
u 

— Jeigu tu tvirtai apsisprendei, pakelk ranką. 

— Palaukite — pasakė Konsuela.— Nuo jūsų atsakymo pri- 
klausys visas mano gyvenimas. Leiskite man užduoti vieną klau- 
simą, pirmą, vienintelį ir paskutinį kartą. 

— Štai matai! Tu jau svyruoji, jau ieškai garantijų ne savo 
karštam polėky, ne savo širdyje, kuri veržiasi prie mūsų idėjos, 
o kažkur kitur. Vis dėlto kalbėk. Klausimas, kurį tu nori užduoti, 
parodys mums tavo dvasios būklę. 

— Štai mano klausimas. Ar Albertas žino visas jūsų paslap- 
tis? 

— Taip. 

— Be jokių apribojimų? 

— Be jokių apribojimų. 

— Ir jis eina drauge su jumis? 

— Bus tiksliau pasakyti, kad mes einam su juo. Jis vienas 
iš mūsų tarybos šviesuolių, pats tyriausias, galbūt — labiausiai 
priartėjęs prie Dievo. 

— Kodėl gi jūs iš karto nepasakėt man šito? Aš nebūčiau 
dvejojus nė akimirkos. Veskite mane, kur norite, turėkite savo 
žinioje mano gyvenimą. Aš jūsų ir prisiekiu tai. 

— Tu ištiesei ranką! Bet kuo tu prisieki? 

— Prisiekiu Kristum, kurio paveikslą matau čia. 

— O kas yra Kristus? 

— Tai dieviškoji Mintis, atskleista žmogui. 

— Ar ši mintis iki galo įkūnyta Evangelijos raidėj? 

— Ko gero, ne, bet, manau, kad ji iki galo įkūnyta jos dva- 
sioj. 

— Tavo atsakymai mus patenkina ir mes priimam tavo prie- 
saiką. Dabar mes nurodysim, kokios yra tavo priedermės Dievui 
ir mums. Sužinok gi iš anksto tris žodžius, kurie yra visų mūsų 
paslapčių raktas, be to, daugumai stojančiųjų į mūsų broliją 
mes atskleidžiam juos tik po ilgo laiko ir su dideliu atsargumu. 
Tavęs nereikia ilgai mokyti, bet ir tu turi rimtai susimąstyti, kad 
suvoktum visą jų reikšmę. Laisvė, brolybė, lygybė — tokia Ne- 
matomųjų mokymo paslaptis ir gilioji (orma. 

— Ir čia yra visa paslaptis? 

— Tau atrodo, kad jos čia nėra, bet pagalvok apie visuomenės 
būklę, ir tų įsitikinsi, jog Žmones, pripratusius gyventi slegiamus 
despotizmo, nelygybės, nesantaikos, šis trigubas priesakas — 
laisvė, lygybė, brolybė — auklėja, atverčia į naują tikėjimą, kad 
jiems supratimas, jog galima, būtina ir yra moralinė pareiga pa- 

siekti šią laimę, yra tikras apreiškimas. Nedaugelis teisingų protų 
ir tyrų širdžių, natūraliai sukylančių prieš neteisybę ir netvarką, 
būdingą tironijoms, iš karto pagauna slaptosios doktrinos esmę. 
Jie greitai eina į priekį, nes juos reikia mokyti tik vieno — pri- 
taikymo būdų, kuriuos mes jau esam atradę. Bet įsivaizduok, 
kokių atsargumo priemonių, kokių gudrybių reikia griebtis, no- 
rint atskleisti šventąjį mūsų nemirtingojo tikslo priesaką daugu- 
mai — aukštosios visuomenės atstovams, dvasininkams ir šio 
pasaulio galingiesiems. Tenka pasitelkti simbolius ir visokias ving- 
rybes, reikia įtikinėti juos, kad kalba eina tik apie sąlyginę lais- 
vę, apribotą individualios minties rėmais, apie lygybę, kuri taiko- 
ma tik mūsų bendrijos nariams ir galima tik slaptuose ir savano- 
Iiškuose susirinkimuose; žodžiu, apie romantišką brolybę, 
egzistuojančią susitarus tarp riboto skaičiaus žmonių, kurie sutei- 
kia vieni kitiems tam tikrų atsitiktinių paslaugų, kartais daro gerus 
darbus ir padeda vieni kitiems. Šiems papročių ir prietarų VeI- 
gams mūsų paslaptys atrodo galinčios būti tik heroiškų ordinų, 
kurie susidarė iš senovinės aristokratijos apeigų, įstatais, ordinų, 
kurie toli gražu nesikėsina į valdžios egzistavimą, niekuo nepa- 
lengvina liaudies kančių. Tokiems mes pavedame tik nereikš- 
mingus darbus, žemiausių pakopų lengvasvorį mokslą ir surengia- 
me jiems keletą įšventinimų, kurie audrina jų smalsumą ne- 
įprastomis apeigomis, bet neapšviečia proto. Jie mano, kad žino 
viską, o nežino nieko. 

— Tada kam jie jums reikalingi? — pasiteiravo Konsuela, ku- 
ri klausėsi labai susikaupusi. 

— Tam, kad apsaugotume tų, kurie supranta ir žino, veiklą 
ir laisvę, — atsakė mokytojas.— Tau bus paaiškinta vėliau. O da- 
bar paklausyk, ko mes tikimės iš tavęs. 

Europa (pirmiausia Vokietija ir Prancūzija) knibžda slaptosio- 
mis draugijomis — požeminėmis laboratorijomis, kur ruošiamas 
didysis perversmas, o jo krateriu taps Vokietija arba Prancuzija. 
Visų šių draugijų veikla mūsų rankose ir mes siekiame vadovauti 
joms be daugumos jų narių žinios ir taip, kad viena draugija 
nežinotų apie kitos egzistavimą. i tikslas dar nepasiektas, 
toves, į visas žemiškas šventyklas, nes irimas iI teisybė taip pat 
pasistatė savo miestus, ir kai kuriuose iš jų ydingumas ir dorybė 
drauge prisideda prie griovimo darbo, be to, blogis nesupranta, 
kad šalia jo esama gėrio. Toks yra visų perversmų dėsnis. Tu su- 
žinosi frankmasonų paslaptis; tai didžiulė brolija, kuri, įgydama 
pačias įvairiausias formas ir išpažindama pačias skirtingiausias 
idėjas, darbuojasi įdiegdama ir skleisdama lygybės idėją. Tu turėsi 
teisę dalyvauti visose apeigose, nors moterims tai leidžiama tik 
išimtinais atvejais ir joms neatskleidžiamos visos doktrinos pa- 
slaptys. Mes suteiksim tau tokias pat teises kaip ir vyrams, mes 
apginkluosim tave visomis emblemomis, visomis žiniomis, foI- 


258 


mulėmis, kad tu galėtum užmegzti ryšius su Jožėmis ir vesti su 
jomis derybas, kurias norime tau patikėti. Tavo profesija, klajok- 
liškas gyvenimo būdas, tavo talentas, drąsa, teisingumas ir kuk- 
lumas daro tave tinkamą šitam vaidmeniui, yra sėkmės laidas. 
Tavo praeitis, apie kurią mes žinome net menkiausias smulkme- 
nas, yra pakankama garantija. Tu laisva valia pakėlei didesnius 
išbandymus, negu būtų galėję sugalvoti masonai, ir tapai dar 
stipresnė ir tvirtesnė negu jų adeptai po beprasmių teatrališkų 
vaidinimų, per kuriuos išbandomas jų atsparumas. Ir, be to, bū- 
dama Alberto Rudolštadto žmona ir mokinė, tu — mūsų duktė ir 
mūsų sesuo, viskuo lygi mums. Kaip ir Albertas, mes skelbiame 
dievišką moters ir vyro lygybės principą, bet turim pripažinti, 
kad tavo lyčiai būdingas pavojingas lengvabūdiškumas ir nepa- 
stovumas — liūdna moters auklėjimo, įpročių, padėties visuomenė- 
je pasekmė. Mes galime pasitikėti tik nedaugeliu moterų, o kai 
kurias paslaptis patikėsim tik tau vienai. 

Dėka mūsų investitūros talismano kitų Europos šalių slapto- 
sios draugijos irgi bus atviros tau, kad bet kurioj šaly sudarytų 
tau salygas padėti mums ir tarnauti mūsų tikslui. Jeigu reiks, tu 
pIrasiskverbsi net į nešvarią , Mopsų“ draugiją ir į kitas mūsų am- 
žiaus paleistuvystės ir netikėjimo buveines. Tu pakeisi jas ir 
atneši jums tyresnį ir gilesnį brolybės supratimą. Pasaulio galin- 
gųjų ištvirkimo vaizdai nesuteps tavęs, kaip nesutepė laisvi už- 
kulisių papročiai. Tu tapsi gailestingąja seserim kenčiančioms 
sieloms, o jeigu tau nepasiseks pataisyti kai kurių bendrijų, mes 
suteiksim tau galimybę išsklaidyti jas. Savo įtaką tu panaudosi 
pirmiausia moterims: talentas ir šlovė atveria tau rūmų duris, o 
Trenko draugiškumas ir mūsų globa jau. atskleidė tau vienos gaI- 
sios princesės širdies paslaptis. Tu susipažinsi su dar galingesniais 
asmenimis ir paversi juos mūsų sąjungininkais. Kad pasiektum šį 
tikslą, tu pasinaudosi ypatingais ryšiais ir specialiu mokslu, kurį 
mes padėsim tau išmokti. Visuose rūmuose, visuose Europos mies- 
tuose, kur tu panorėsi nuvykti, mes nurodysim tau draugus, bend- 
rininkus, brolius, kurie tau padės, galingus globėjus, pasirengu- 
sius suteikti pagalbą tavo pavojingam darbe. Tau bus patikėtos 
didelės pinigų sumos, kad palengvintum mūsų neturtingų brolių 
likimą ir padėtum visiems, kurie per tave kreipsis pagalbos į muū- 
sų ordiną, paskelbdami nelaimės signalą. Tu įsteigsi tarp moterų 
naujų slaptų draugijų, kurios remsis tais pačiais principais kaip 
ir mūsų, bet pritaikytais prie įvairių šalių ir įvairių visuomenės 
sluoksnių papročių ir įpročių. Tu pasistengsi, kiek tai įmanoma, 
kad aukštakilmės damos nuoširdžiai ir širdingai suartėtų su vi- 
duriniojo sluoksnio moterimis, turtuolės — su kukliomis darbinin- 
kėmis, doros matronos — su lengvabūdėm aktorėm. Pakantumas 
ir labdaringumas — toks bus sušvelnintas devizas aukštuomenės 


žmonėms vietoj mūsų tikrojo ir rūstaus šūkio: lygybė, brolybė. 
Matai — iš pradžių tavo misija bus maloni tavo širdžiai ir suteiks 

tau šlovę. Tačiau ji nėra nepavojinga. Mes galingi, tačiau išda- 
vystė gali sunaikinti mūsų reikalą ir įklampinti tave į bėdą kartu 
su mumis. Gali pasirodyti, kad Špandau ne paskutinis tavo kalė- 
jimas, o rūstūs Frydricho Antrojo užsipuolimai ne vieninteliai 
karališkojo pykčio pliūpsniai, kuriuos tau teks iškentėti. Tu turi 
būti pasirengusi viskam ir iš karto susitaikyti su tuo, kad gali 
tapti persekiojimo auka. 
— Aš pasirengusi, — atsakė Konsuela. 


— Mes tuo tikri ir būgštaujam ne dėl tavo charakterio silp- 
numo, o dėl galimo dvasios nuopuolio. Privalome tau iš anksto 
papasakoti apie tuos sunkius ir nemalonius dalykus, kurie lydės 
tavo misiją. Pirmųjų laipsnių slaptosios draugijos, ypač masonų, 
yra, Mūsų akimis, gana nereikšmingos ir leidžia tik ištirti naujo- 
kų instinktus ir polinkius. Dauguma iš jų nepakyla aukščiau pir- 
mųjų pakopų, kur, kaip jau minėjau, jų tuščias smalsumas ien- 
kinamas nematytų apeigų reginiais. Į aukštesnes pakopas pakliū- 
va tik tie asmenys, kurie teikia vilčių, ir vis dėlto visi jie laikomi 
per atstumą nuo galutinio tikslo, jie stebimi, išbandomi, ištiria- 
mos jų sielos ir jie arba ruošiami didesniam priartinimui prie pas- 
lapčių, arba yra paliekami svarstymų labirinte, iš kurio negali 
išsigauti nepadarę žalos bendram reikalui ir patys sau. Ir visa 
tai tik daigynas, iš kurio mes atrenkam stipriausius augalus, kad 
persodintume juos į šventąjį mišką. Svarbios žinios suteikiamos 
tik paskutinėse pakopose, ir tu pradėsi savo kelią būtent nuo 
jų. Tačiau mokytojo vaidmuo — tai daugybė pareigų, ir Čia ateina 
galas patenkinto smalsumo žavesiui, paslapties ekstazei, vilties 
iliuzijai. Nuo šiol susijaudinusi ir pakerėta tu jau nestudijuosi 
tikėjimo, paverčiančio neofitą apaštalu, naujokę vienuolę — Zy- 
ne. Teks šį tikėjimą paversti veiksmu, mokant kitus ir stengiantis 
tarp vargingos sielos ir silpnos dvasios žmonių užverbuoti levi- 
tus mūsų šventovei. Štai čia tu, vargše Konsuela, patirsi, kas yra 
sužlugusių iliuzijų kartėlis ir sunkus, atkaklus darbas, nes pama- 
tysi, kad tarp daugybės godžių, smalsių ir pagyrūniškų tiesos 
ieškotojų yra tiek nedaug rimtų, tvirtų, nuoširdžių protų, tiek ma- 
žai sielų, vertų tą tiesą perimti ir įstengiančių ją suprasti. Iš 
tūkstančio žmonių, kurie vien iš puikybės taria frazes apie lygybę 
ir apsimeta, kad svajoja apie ją, tu sunkiaį rasi vieną, suvokiantį 
šio žodžio reikšmę ir pasirengusį drąsiai jį įgyvendinti. Tu turėsi 
kalbėti su jais mįslėmis ir žaisti nelinksmą žaidimą, kad nuslėp- 
tum doktrinos esmę. Su dauguma monarchų, sutelktų po mūsų 
vėliavomis, kaip tik taip ir Žaidžiama. Apdovanoti tuščiais maso- 
nų laipsniais ir vardais, glostančiais jų begalinį išdidumą, jie rei- 
kalingi tik tam, kad laiduotų mums veiksmų laisvę ir policijos 
pakantumą. Tiesa, kai kurie iš jų nuoširdūs arba buvo tokie anks- 
čiau. Frydrichas, vadinamas Didžiuoju, ir ne be pagrindo, -buvo, 
dar prieš tapdamas karalium, frankmasonų brolijos nariu, ir tais 
laikais laisvė daug reiškė jo širdžiai, o lygybė — protui. Tačiau mes 

pavedėm jį mokyti patyrusiems ir -atsargiems žmonėms, kuriems 
pavyko neišduoti jam mūsų mokymo paslapties. Kaip baisiai reik- 
tų Mums gailėtis, jeigu būtų atsitikę priešingai! Šiuo metu Fryd- 
richas įtarinėja, stengiasi susekti ir persekioti naują masonų drau- 
giją, kuri suburta Berlyne ir konkuruoja su ta l0že, kurios pirmi- 
ninku yra jis pats, taip pat ir kitas slaptąsias draugijas, kurioms 
su karštu uolumu vadovauja jo brolis Henrikas. Ir vis dėlto 
Henrikui, kaip ir Kvedlinburgo abatei, patikėtos tik antrojo laips- 
nio paslaptys, ir jie niekad nenužengs toliau. Mes pažįstam kartū- 
nuotuosius asmenis, Konsuela, ir žinom, kad niekada negalima 
visiškai pasikliauti nei jais, nei jų dvariškiais. Frydricho brolis 
ir sesuo kenčia jo tironiją ir prakeikia ją. Jie mielai surengtų 
sąmokslą, bet tik savo naudai. Nepaisant didelių princesės ir 
princo privalumų, mes niekad neatiduosim valdžios vairo į jų ran- 
kas. Jie iš tikrųjų dalyvauja sąmoksle, bet patys nežino, kokį 
rūstų Žygį remia savo vardu, įtaka, turtais. Jiems atrodo, kad vis- 
ką daro tik tam, kad susilpnintų savo valdovo galybę ir sulaikytų 
jo garbėtroškos protrūkius. Princesės Amalijos uolumas turi netgi 
kažkokio respublikoniško įkarščio, ir mūsų laikais ji ne vienin- 
telė princesė, kurią jaudina svajonė apie senovės didybę ir apie 
filosofinę revoliuciją. Visi smulkūs Vokietijos kunigaikštukai iš 
vaikystės moka atmintinai Fenelono ,Telemachą“, o dabar minta 
Monteskjė, Volteru, Helvecijum, ir vis dėlto aukščiausias jų 
idealas — protingai subalansuota aristokratų vyriausybė, kurioje 
jie teisėtai užimtų pirmąsias vietas. Apie jų logiką ir sąžiningumą 
gali spręsti iš keisto kontrasto tarp jų principų ir poelgių, tarp 
žodžių ir darbų, kurį tu matei stebėdama Frydrichą. Visi jie — 
tik šito filosofo-tirono kopijos, daugiau ar mažiau blankios arba' 
daugiau ar mažiau iškreiptos. Bet kadangi jie neturi neapibIrėž- 
tos valdžios, tai jų elgesys nekelia didelio pasibjaurėjimo ir yra 
dingstis tam tikroms iliuzijoms dėl to, kaip jie panaudotų tokią 
valdžią. Bet mes jų atžvilgiu neapsigaudinėjam, mes leidžiam 
šiems nuobodžiaujantiems valdovams, šitiems pavojingiems drau- 
gams sėdėti mūsų simbolinių šventovių sostuose. Jie įsivaizduoja, 
kad yra vyriausieji žyniai, kad savo rankose laiko šventųjų pa- 
slapčių raktą, kaip kažkada Šventosios Romos imperijos galva, 
fiktyviai išrinktas didžiuoju fermgerichto magistru, manė, kad ko- 
manduoja grėsmingai armijai, tuo tarpu tikrieji šeimininkai buvo 
jie ir nuo jų priklausė jo poelgiai ir gyvybė. Taigi, laikydami 
save mūsų generolais, jie tėra mums leitenantai ir niekada iki 
lemtingos jų žlugimo dienos, kuri nustatyta likimo knygoje, jie 
nesužinos, kad padėjo mums kovoti prieš pačius save. 

Tokia yra tamsioji ir skaudžioji mūsų darbo pusė. Atiduodant 
sielą mūsų šventoms pastangoms, dažnai tenka elgtis prieš kai 
kuriuos tyros sąžinės principus. Ar užteks tau tam pasiryžimo, 
jaunoji žyne? 

— Dabar, kai jūs man tiek atskleidėte, aš neturiu teisės trauk- 
tis, — atsakė Konsuela, minutėlę patylėjusi.— Bet kokia abejonė 
gali nuvesti mane apsiribojimų ir baimių keliu, o tai gali baigtis 
niekšybe. Aš išklausiau jūsų rūsčius įspėjimus ir jaučiu, kad 
daugiau nepriklausau sau. Deja, prisipažistu, aš labai kentėsiu dėl 
to vaidmens, kurį man paskyrėte, kaip jau kentėjau dėl būtinumo 
meluoti karaliui Frydrichui, kai to reikėjo, kad išgelbėčiau iš 
pavojaus draugus. Tad leiskite man parausti paskutinį kartą, kaip 
būtybei dar nesusitepusiai apsimetinėjimu ir apverkti savo jau- 
nystės, prabėgusios ramioje nežinioje, skaistumą. Aš negaliu su- 
silaikyti nuo šių apgailestavimų, bet įstengsiu uždrausti sau juos 
kaip pavėluotus ir silpnadvasiškus. Daugiau jau negaliu būti ne- 
pavojingas ir nenaudingas vaikas, kaip buvau anksčiau, ir aš jau 
ne vaikas, jeigu turiu rinktis būtinybę arba prisidėti prie są- 
mokslo prieš žmonijos engėjus, arba išduoti jos išlaisvintojus. 
Aš prisiliečiau prie pažinimo medžio — jo vaisiai kartūs, bet 
neatstumsiu jų. Žinoti — tai nelaimė, bet atsisakyti veikti — nu- 
sikaltimas, jei žinai, ką reikia daryti. 

— Tavo atsakymas išmintingas ir drąsus, — pasakė mokyto- 
jas.— Mes tavim patenkinti. Ruoškis visą dieną naujai krikšto 
paslapčiai, rūsčiam ir iškilmingam pasižadėjimui, ruoškis mąsty- 
dama ir melsdamasi, net atlikdama išpažintį, jeigu tavo širdyje 
liko nors vienas egoistinis rūpestis. 

Auštant Konsuela pabudo nuo rago garsų ir šunų lojimo. Pa- 
duodamas pusryčius Mateusas pranešė, kad miške vyksta didžiulė 
elnių ir šernų medžioklė ir kad daugiau kaip šimtas svečių susi- 
rinko pilyje dalyvauti šioje poniškoje pramogoje. Konsuela su- 
prato, jog daugelis ordino narių atvyko medžioklės dingstimi į 
šią pilį, kur vyksta svarbiausi ordino pasitarimai. Ji išsigando 
pamanius, kad galbūt visi šie žmonės taps jos įšventinimo liu- 
dininkais, ir susimąstė, ar tikrai ordinas laiko šį įvykį tiek svar- 
biu, kad reiktų kviesti tokią daugybę savo narių. Norėdama 
įvykdyti mokytojo valią, ji pamėgino skaityti ir galvoti, tačiau 
susijaudinimas ir neaiškus nerimas trukdė jai susikaupti dar la- 
biau negu ragų balsai, kanopų bildėjimas, medžioklinių šunų loji- 
mas, visą dieną aidėjęs aplinkiniuose miškuose. Kas tai buvo per 
medžioklė — tikra ar fiktyvi? Nejaugi Albertas taip pasikeitė ir 
taip priprato prie paprasto gyvenimo įpročių, kad galėjo dabar 
be siaubo lieti nekaltų žvėrių kraująė O Liveranis? Galbūt pasi- 
naudojęs visu šiuo triukšmu ir sujudimu, jis pabėgs iš šventės 
ir pasirodys pas naujakrikštę, kad sudrumstų jos vienatvę? 

Konsuela nematė, kas darosi už jos namo sienų, o Liveranis 
taip ir neatėjo. Mateusą, matyt, užgriuvo rūpesčiai pilyje, ir jis 
pamiršo atnešti jai pietus. O kas, jei šitas pasninkas, — taip juk 

tikino Siupervilis,— paskirtas jai, kad susilpnintų jos sugebėjimą 
blaiviai mąstyti? Ji nesipriešino. 

Vakarėjant, grįžusi į biblioteką, iš kurios išėjo prieš kokią 
valandą truputį pasivaikščioti, Konsuela su siaubu žengtelėjo at- 
gal, pamačiusi Žmogų su raudonu apsiaustu ir kauke, kuris sėdėjo 
jos krėsle. Bet čia pat nusiramino pažinusį senelį, kuris ėjo jos 
dvasios tėvo pareigas. 

— Mano vaikeli, — pasakė jis, atsistojęs ir eidamas jos pasi- 
tikti, — ar nenorėtum ką nors pasakyti man? Ar tu kaip ir anks- 
čiau pasitiki manim? : 

— Kaip ir anksčiau,— atsakė Konsuela vėl sodindama jį į 
krėslą ir pati sėsdamasi greta ant sudedamos kėdės lango amb- 
razūroje.— Aš labai noriu pasikalbėti su jumis, ir jau seniai. 

Ir ji atvirai papasakojo viską, kas atsitiko tarp jos, Alberto 
ir nepažįstamojo po jos paskutinės išpažinties, nenuslėpdama nė 
vieno savo širdies krustelėjimo. 

Kai ji baigė, senelis ilgai tylėjo ir tas tylėjimas sujaudino ir 
sutrikdė Konsuelą. Pagaliau, kai ji paprašė greičiau išsakyti savo 
požiūrį į jos poelgius ir jausmus, jis atsakė: 

— Jūsų elgesys atleistinas, beveik nepriekaištingas, bet ką 
aš galiu pasakyti apie jūsų jausmus? Netikėta, nenugalima, aud- 
ringa trauka, vadinama meile, yra pasekmė gerų arba blogų in- 
stinktų, kuriuos Dievas įdėjo arba kuriems leido prasiskverbti į 
žmogaus širdį, kad jis tobulėtų arba būtų nubaustas šiame gyve- 
nime. Pikti žmonių įstatymai beveik visada ir visame kame prieš- 
tarauja gamtos reikalavimams ir Apvaizdos sumanymams, dažnai 
paverčia nusikaltimu tai, ką įkvėpė Dievas, ir prakeikia jausmą, 
kurį jis palaimino. Ir priešingai, jie skatina gėdingus ryšius, šlykš- 
čius instinktus. Tai mums, ypatingiems įstatymų leidėjams, slap- 
tiems naujos visuomenės kūrėjams, reikia, kiek tai įmanoma, at- 
skirti teisingą, tikrą meilę nuo menkos ir nuodėmingos, kad gar- 
bingesnių, tyresnių, doresnių negu dabartiniai įstatymai vardu 
nuspręsti, kokio likimo tu nusipelnei. Ar nori paklusti mūsų spren- 
dimui? Ar suteiki mums teisę sujungti arba išskirti iave? 

— Aš jumis visiškai pasitikiu, jau sakiau tai ir dar kartą 
kartoju. 

— Gerai, Konsuela, mes aptarsim šį klausimą — tavo ir Al- 
berto sielų gyvybės ar mirties klausimą. 

— O man — argi man nebus suteikta teisė išsakyti tai, kas 
slypi Mano sąžinės gelmėse? 

— Taip, kad geriau suprastume tave. Aš, girdėjęs tavo pasako- 
jimą, būsiu tavo advokatas, bet tu turi atleisti mane nuo parei- 
gos saugoti išpažinties paslaptį. 

— Kaip! Jūs jau nebūsite vienintelis mano slapčiausių jaus- 
mų, Mano kovos, mano kančių patikėtinis? 

— Jeigu tu kreiptumeis į teismą su prašymu nutraukti tavo 
santuoką, argi netektų tau išsakyti savo nusiskundimus viešai? 

Čia tu būsi išvaduota nuo tokios kančios. Tau niekuo nereikės 
skųstis. Argi ne maloniau prisipažinti, kad myli, negu garsiai 
paskelbti, jog neapkenti. 

— Vadinasi, jūsų nuomone, pakanka patirti naują meilę, kad 
turėtum teisę atsižadėti ankstesnės? 

— Bet tu nemylėjai Alberto. 

— Atrodo, kad ne, tačiau aš negalėčiau prisiekti. 

— Jeigu tu būtum jį mylėjusi, neabejotum. Be to, tavo klau- 
simas yIa ir atsakymas. Kiekviena nauja meilė išstumia senąją, 
tai natūralu. 

— Neskubėkite, mano tėve,— su liūdna šypsena pasakė Kon- 
suela.— Aš myliu Albertą kitaip, ne taip kaip tą žmogų, bet my- 
liu ne mažiau, o galbūt net labiau negu anksčiau. Aš jaučiu, kad 
įstengčiau dėl jo paaukoti tą nepažįstamąjį, mintys apie kurį at- 
ima ramybę ir verčia tankiau plakti mano širdį net dabar, kai 
kalbu su jumis. 

— Ko gero, išdidus pareigos supratimas ir troškimas pasiau- 
koti, o visai ne prisirišimas liepia tau atiduoti pirmenybę Alber- 
tui? 

— Manau, kad ne. 

— Ar esi tikra? Gerai pagalvok. Čia tu toli nuo visuomenės, 
apsaugota nuo jos teismo ir įstatymų. Sakyk, jeigu mes tau su- 
teiksim kitokį pareigos supratimą, ar tu ir toliau taip atkakliai 
labiau vertinsi laimę žmogaus, kurio nemyli, už laimę to, kurį 
myli? 

— Bet argi aš kada sakiau, kad nemyliu Alberto? — susijau- 
dinus paklausė Konsuela. 

— Į šį klausimą, mano dukra, aš galiu atsakyti tik kitu klau- 
simu: ar galima jausti dvi meiles iš karto? 

— Dvi skirtingas meiles — žinoma. Juk galima gi vienu metu 
mylėti brolį ir vyrą. 

— Taip, bet ne vyrą ir meilužį. Vyro ir brolio teisės skirtin- 
gos. Vyro ir meilužio — iš esmės tos pačios, nebent vyras sutiktų 
vėl tapti broliu. Bet tada būtų pažeista tai, kas santuokoje yra 
paslaptingiausia, intymiausia, švenčiausia. Tai būtų tokios pat 
skyrybos, tik nepaskelbtos. Štai kas, Konsuela,— aš senis ir jau 
stoviu ant duobės krašto, o tu dar kūdikis. Aš atėjau čia kaip 
tavo tėvas, kaip nuodėmklausys, vadinasi, negaliu užgauti tavo 
gėdingumo, jeigu užduosiu opų klausimą. Tikiuosi, tu narsiai at- 
sakysi į jį. Ar drauge su tuo egzaltuotu draugiškumu, kurį tau 
įkvėpė Albertas, tu nejautei slaptos ir nenugalimos baimės, gal- 
vodama apie jo glamones. 

— Tai teisybė,— rausdama atsakė Konsuela.— Paprastai tokios 
mintys man nesisiedavo su jo meile, jos atrodė svetimos Alberto 
jausmui, bet kai kartais pagalvodavau apie tai, mirtinas šaltis 
sustingdydavo mano kraują. 

— O žmogaus, žinomo tau kaip Liveranis, kvėpavimas uždega 
tave, pažadina tavyje gyvybę? 

— Tai taip pat teisybė. Bet argi mes neprivalome tokių savo 
pojūčių slopinti valios pastangomis? 

— Kokią turėtume teisę? Argi Dievas juos įkvepia veltui? 
Argi jis leido tau atsižadėti savo lyties ir ištekėjusiai duoti skais- 
tybės įžadą arba dar bjauresnį ir dar labiau žeminantį — vergiško 
paklusnumo įžadą? Vergystės pasyvumas turi kažką primenančio 
prostitucijos šaltį ir buką nuolankumą. Argi galėtų Dievas norėti, 
kad tokia būtybė kaip tu taip smuktų. Vargas vaikams, gimstan- 
tiems iš tokių sąjungų! Dievas baudžia juos kokiais nors trūku- 
mais, jie būna netobuli, nenormalūs arba silpnapročiai. Jie nešioja 
antspaudą, liudijantį, kad jų tėvai nepakluso gamtos dėsniams. 
Jie skiriasi nuo kitų Žmonių, nes buvo pradėti nepaisant žmogiš- 
kų įstatymų, kurie reikalauja abipusio karščio, abipusės moters 
ir vyro traukos. Ten, kur nėra šito abipusiškumo, ten nėra lygy- 
bės, o kur pažeidžiama lygybė, nėra ir tikros sąjungos. Taigi, Ži- 
nok, kad Dievas ne tik nereikalauja, kad tavo lyties atstovės 
taip aukotųsi, bet netgi uždraudžia tai. Panaši dorovinė savižu- 
dybė tokia pat nuodėminga ir dar gėdingesnė už atsisakymą gy- 
venti. Skaistybės įžadas turi savy kažką priešiško žmogui ir vi- 
suomenei, bet, atsiduodama be meilės, moteris atlieka dar bai- 
sesnį aktą. Gerai pagalvok, Konsuela, ir jeigu vis tiek pasiryši 
tam, įsivaizduok, kokį vaidmenį skiri savo vyrui, jeigu jis priimtų 
tavo nuolankumą, nesuprasdamas jo. Nėra reikalo sakyti, kad, 
suvokdamas tavo tikruosius jausmus, jis niekada nesutiktų jų 
priimti, tačiau suklaidintas tavo prieraišumo, apsvaigintas tavo 
kilnumo, jis greitai tau imtų atrodyti esąs egoistiškas arba gru- 
bus. Ir argi tu pati neimtum jo niekinti, jeigu jis, patikėjęs tavo 
nuoširdumu, pakliūtų į tavo paspęstas kilpas? Kur pasidėtų jo 
kilnumas, jo delikatumas, jeigu jis nepastebėtų paskui tavo lūpų 
blyškumo, ašarų tavo akyse? Ir ar gali tu pataikauti sau vilda- 
masi, kad neapykanta nejučia neįsėlins į tavo širdį drauge su 
gėda ir skausmu dėl to, kad nebuvai suprasta? Ne, moterie! Jūs 
neturite teisės apgaudinėti meilės, kurią jaučiate savo širdyje. 
Jau greičiau jūs turėtumėt teisę ją nuslopinti. Tegu filosofai ci- 
nikai tvirtina, kad pasyvumas — natūrali moteriškos lyties savy- 
bė, kad toks gamtos dėsnis. Ne, tai, kuo visuomet vyro draugė 
skirsis nuo gyvulio patelės — yra kaip tik sugebėjimas pamilti at- 
viromis akimis ir pasirinkti. Tuštybė ir savanaudiškumas paverčia 
didžiąją dalį santuokų įteisinta prostitucija, anot senųjų lolandų. 
Iš pasiaukojimo ir kilnumo naivi siela irgi gali atsidurti tokioje 
padėtyje. Nekaltoji mergaite, aš laikau savo pareiga apšviesti 
tave tais opiais klausimais, kurių tu dėl savo gyvenimo ir minčių 
skaistumo negalėjai numatyti ar apgalvoti. Kai motina leidžia už 
vyro savo dukterį, ji iš dalies atskleidžia jai daugiau ar mažiau 
išmintingai ir kukliai tas paslaptis, kurias iki tol slėpė. Tu netu- 
rėjai motinos, kai: su kažkokiu antžmogišku, fanatišku įkvėpimu 
ištarei priesaiką priklausyti vyrui, kurį nepakankamai mylėjai. 


265 


Dabar tau duota motina, kad padėtų ir pamokytų tave, kai tu 
turėsi apsispręsti išsiskirti arba galutinai patvirtinti šitą nepapras- 
tą vedybinę sąjungą. Ta motina — aš, Konsuela, nes aš ne vyras, 
o moteris. 

— Jūs — moteris? — pakartojo Konsuela, kuri apstulbusi žiū- 
rėjo į liesą, bet smulkią ir baltą, tikrai moterišką ranką, spau- 
džiančią per visą šį pokalbį jos pačios ranką. 

— Šitas nedidelis, sulinkęs ir bejėgis senis, — tęsė paslaptin- 
gasis nuodėmklausys — šita išsekus, ligota būtybė, kurios užge- 
sęs balsas jau nerodo lyties,— moteris, palaužta ne tiek metų, 
kiek sielvarto, ligų ir nerimo. Man tik šešiasdešimt, Konsuela, 
noIs su šiais drabužiais — juos nešioju tik tada, kai atlieku ,,Ne- 
matomojo“ pareigas,— aš atrodau kaip iškaršęs aštuoniasdešimt- 
metis senelis. Beje, ir su moteriška suknele aš panaši į sukriošusią 
senutę. O juk kažkada buvau aukšta, stipri, graži, didingo stoto 
moteris. Bet jau sulaukusi trisdešimties aš susikūprinau ir ėmiau 
kretėti. Ar žinote jūs, mano vaike, kokia šito ankstyvo nuvytimo 
priežastis? Jį sukėlė ta nelaimė, nuo kurios noriu apsaugoti jus. 
Nelaiminga santuoka, nepaprastai sekinantis tvirtumas ir nuo- 
lankumas, dešimt metų laikę mane prikaustytą prie Žmogaus, 
kurį aš gerbiau, bet kurio mylėti niekaip neįstengiau. Vyras 
negalėtų jums pasakyti, kas yra šventos moters pareigos, kai 
kalbama apie meilę. Jie sukūrė savo įstatymus ir susidarė savo 
nuomone nepasitarę su mumis. Tačiau aš neretai pasidalindavau 
savo mintimis apie tai su ordino broliais, ir jiems užteko vyriš- 
kumo ir sąžiningumo išklausyti mane. Ir vis dėlto man buvo 
aišku, kad jeigu neišreikalausiu leidimo bendrauti tiesiai su ju- 
mis, jie neras kelio į jūsų širdį, ir galbūt, norėdami sutvirtinti 
jūsų laimę dorybingumu, pasmerks jus amžinai kančiai, jūsų oru- 
mo pažeminimui. Na, o dabar atverkite man savo širdį iki galo. 
Sakykite, šitas Liveranis. .. 
 — Deja, aš jį myliu, šitą Liveranį, čia nėra abejonių, — atsakė 
Konsuela, priglausdama prie lūpų paslaptingosios sibilės ranką.— 
Jo artumas kelia man dar didesnę baimę negu Alberto, bet kokia 
nepanaši ši baimė į aną ir kiek joje keisto malonumo! Jo glė- 
bys traukia mane kaip magnetas, o kai jo lūpos paliečia mano 
kaktą, aš nusikeliu į kitą pasaulį, kur visai kitaip kvėpuoju, visai 
kitaip gyvenu. 

— Vadinasi, Konsuela, tu turi mylėti šį žmogų ir užmiršti aną. 
Nuo šios akimirkos aš skelbiu jūsų skyrybas — tokia mano pa- 
reiga, tokia Mano veisė. 

— Nepaisant visko, ką man pasakėte, aš negaliu pripažintį jūsų 
nuosprendžio nepasimačius su Albertu, neišgirdusi iš jo paties, 
kad jis be liūdesio atsisako manęs ir grąžina man žodį be pa- 
niekos. 

— Arba tu vis dar nepažįsti Alberto, arba bijaisi jo. Užtai aš 
pažįstu jį, aš turiu į jį net daugiau teisių negu į tave ir aš galiu 
kalbėti jo vardu. Mes čia vienos, Konsuela, ir man neuždrausta 

visiškai atsiverti tau, nors ir priklausau aukščiausiam teismui ir 
esu viena iš tų, kurių nepažįsta artimiausi jų mokiniai. Bet mes 
abi dabar esame ypatingoje padėty. Pažvelk gi į mano nublan- 
kusį veidą ir pasakyk, ar jis tau neatrodo pažįstamas. 

Tai sakydama sibilė nusiėmė kaukę, netikrą barzdą, apvalią 
kepuraitę bei peruką, ir Konsuela išvydo moterišką veidą, tiesa, 
išsekusį ir seną, tačiau nepaprastai dailių linijų, su nežemiška 
gerumo, liūdesio ir jėgos išraiška. Šitos trys tokios skirtingos ir 
taip retai susijungiančios vienoje ir toje pačioje būtybėje dvasi- 
nės savybės reiškėsi aukštoje kaktoje, motiniškoj šypsenoj ir gi- 
liam nepažįstamosios žvilgsny. Galvos forma ir apatinė veido dalis 
liudijo apie kažkada turėtą nepaprastą energiją, tačiau patirtų 
kančių pėdsakai buvo dar pastebimesni, ir nervinis drebulys vertė 
šiek tiek kretėti šią puikią tarsi panelės Marijos, parkritusios po 
kryžiumi, galvą. Žili plaukai, ploni ir švelnūs kaip šilkas, per- 
skirti tiesiu skląstymu ir truputį užšukuoti ant smilkinių, užbaigė 
kilnų šios galvos vaizdą. Tuo metu moterys pudravo, suko ir 
šukavo plaukus atgal, drąsiai apnuogindamos kaktas. Sibilė savo 
plaukus suėmė paprasčiausiu būdu ir tokia šukuosena, mažiausiai 
trukdžiusi rengtis vyriškai, nepaprastai derėjo prie jos veido ovalo 
ir išraiškos, nors ji pati tuo visai nesirūpino. Konsuela ilgai Žiū- 
rėjo į ją su pagarba ir susižavėjimu ir staiga, pagriebusi abi jos 
rankas, apstulbusi sušuko: 

— -Dieve mano! Kokia jūs panaši į jį! 

— Taip, aš panaši į Albertą, arba, tikriau sakant, Albertas 
nepaprastai panašus į mane. Bet argi tu niekada nematei mano 
portreto? | 

Ir, pastebėjusi, kad Konsuela stengiasi kažką prisiminti, pri- 
dūrė, norėdama jai padėti: 

— Dabar aš tik to portreto šešėlis, bet anksčiau jis buvo toks 
panašus į mane, kiek tik meno kūrinys gali priartėti prie origi- 
nalo. Jame buvo pavaizduota jauna, sveika, grožiu spindinti mo- 
teris su auksiniu brokato korsažu, nusėtu brangakmenių gėlėmis, 
su purpuriniu apsiaustu, juodais plaukais, krentančiais garbanomis 
arit pečių ir papuoštais rubinais bei deimantais. Tokia aš buvau 
daugiau kaip prieš keturiasdešimt metų, kitą dieną po savo ves- 
tuvių. Aš buvau graži, bet neilgam, nes jau tada mano širdy vieš- 
patavo mirtis. 

— Portretas, apie kurį jūs kalbate, yra Milžinų pilyje, Al- 
berto kambary,— pablyškusi pasakė Konsuela.— Tai jo motinos 
portretas. Jis beveik nepažinojo jos, bet vis tiek dievino. .. Apim- 
tam ekstazės, įam atrodė, kad girdi ir mato ją. Matyt, jūs arti- 
ma garbingosios Vandos fon Prachalic giminaitė ir todėl... 

— Vanda fon Prachalic — tai aš, — atsakė sibilė jau tvirtesniu 
balsu.— Aš Alberto motina ir Kristiano Rudolštadto našlė. Aš 
esu kilusi iš Jano Žižkos giminės. Aš Konsuelos anyta, bet nuo 
šiol noriu būti tik jos draugė ir įmotė, nes Konsuela nemyli Al- 

K žkR o Albertas neturi būti laimingas savo draugės nelaimės 
aina. 

— Motina! Jūs Alberto motina! — sušuko Konsuela, drebėda- 
ma ir puldama prieš Vandą ant kelių. — Vadinasi, jūs — vaiduok- 
lis? Juk Milžinų pily jus apverkdavo kaip mirusią. 

— Prieš dvidešimt septynerius metus, — atsakė sibilė — Vanda 
fon Prachalic, grafienė Rudolštadt, buvo palaidota toje pačioje 
koplyčioje ir po ta pačia plokšte, kur pernai palaidojo Albertą 
Rudolštadtą. Jis sirgo ta pačia liga, patirdavo tokius pat katalep- 
sijos priepuolius ir tapo tokios pat klaidos auka. Sūnus niekad 
nebūtų išgelbėtas iš to baisaus kapo, jeigu jo motina, kuri žinojo 
apie jam gresiantį pavojų, nebūtų sekusi, pati likdama nematoma, 
jo agonijos ir savo akimis nemačiusi jo laidojimo. Motina išgel- 
bėjo jį, dar kupiną jėgų ir gyvybės, nuo kirminų, kuriems jis bu- 
vo paliktas sugraužti. Motina išplėšė jį iš to pasaulio, kur jis 
pragyveno per daug ilgai ir kur daugiau jau negalėjo gyventi, 
ir perkėlė jį į kitą paslaptingą pasaulį, neprieinamą prieglaudą, 
kur ir ji pati atgavo jei ne fizinę sveikatą, tai bent dvasios ra- 
mybę. Tai nepaprasta istorija, Konsuela, ir tau ją reikia išgirsti, 
kad suprastum Alberto istoriją, jo nelaimingą gyvenimą, jo ta- 
riamą mirtį ir stebuklingą prisikėlimą. Nematomųjų susirinkimas, 
kur tu būsi įšventinta, prasidės tik vidurnaktį. Klausykis gi manęs, 
ir tegul susijaudinimas, kurį patirsi, girdėdama šį pasakojimą, pa- 
ruoš tave tam susijaudinimui, kuris tavęs laukia. 

— Aš buvau turtinga, graži, priklausiau kilmingai giminėi, 
kai dvidešimties metų mane išleido už keturiasdešimtmečio grafo 
Kristiano. Jis tiko būti man tėvu, ir aš jaučiau jam prieraišumą 
ir pagarbą, bet tik ne meilę. Aš buvau auklėjama taip, kad ne- 
zinojau, ką reiškia šis jausmas moters gyvenime. Mano tėvai, 
uolūs liuteronai, priversti savo tikėjimą išpažinti slapta, pasižy- 
mėjo ypatingai rūsčiom pažiūrom ir dvasios tvirtumu. Jų neapy- 
kantą viskam, kas yra svetimos šalies, jų vidinį pasipriešinimą 
religiniam ir politiniam Austrijos jungui, jų fanatišką meilę anks- 
tesnei tėvynės laisvei aš įsiurbiau kartu su motinos pienu, ir šios 
taurios aistros visiškai užpildė mano širdį jaunystės metais. Aš 
neįtariau, kad esama kitokios aistros, o mano motina, kuri nie- 
kada nepatyrė nieko, išskyrus pareigos jausmą, būtų laikiusi 
nusikaltimu įspėti mane apie tai. Imperatorius Karlas, Marijos Te- 
resės tėvas, ilgai persekiojo mano šeimą už eretiškas pažiūras, 
ir greitai mūsų turtas, mūsų laisvė ir beveik net mūsų gyvybė 
atsidūrė pavojuje. Aš galėjau išgelbėti tėvus ištekėdama už ka- 
talikų didiko, remiančio imperiją, ir aš paaukojau save išdidžiai 
ir net su entuziazmu. Iš tų asmenų, kurie man buvo nurodyti, aš 
išsirinkau grafą Kristianą, nes jo lėtas, ramus ir, matyt, silpnas 

Charakteris teikė viltį, kad gal pasiseks slapta priartinti jį prie 
politinių savo šeimos pažiūrų. Tėvas su motina priėmė šį mano 
atsidavimo įrodymą ir palaimino mane. Aš maniau, kad dorumas 
suteiks man džiaugsmą. Bet nelaimingumas, kurio visą jėgą ir ne- 
teisingumą jauti, nėra ta sfera, kurioje gali laisvai plėtotis dvasi- 
nės jėgos. Netrukus supratau, kad geraširdiškas Kristiano iylumas 
ir apdairumas slepia nenugalimą užsispyrimą, nepalenkiamą ištiki-. 
mybę savo luomo papročiams ir savo aplinkos prietarams, taip pat 
kažką panašaus į užjaučiamą neapykantą ir liūdną panieką bet 
kokiai pasipriešinimo idėjai ir kovai prieš nustatytą tvarką. Bend- 
Iauti su jo seserim Venceslava, mylinčia, veiklia, kilnia, bet dar 
labiau negu jis pavergta tuščių padorumo apeigų ir savo rato 
išpuikimo, buvo man ir malonu, ir sunku. Ši tironija glostė, bet 
ir slėgė; šita draugystė, nors ir neapsimestinė, buvo visiškai ne- 
pakeliama. Aš nežmoniškai kankinausi dėl to, kad tarp manęs ir 
šių Žmonių nebuvo nė menkiausios dvasinės giminystės. Ir nors 
mylėjau juos, bendravimas su jais mane žudė, ir visa jų namų 
atmosfera pamažu išsekino mano širdį. Jums žinoma Alberto jau- 
nystės istorija, jo aistringi polėkiai, kurie visada buvo slopina- 
mi, jo religinės idėjos, kurių niekas nesuprato, jo protestantiški 
įsitikinimai, už kuriuos jis buvo apkaltintas erezija ir beprotybe. 
Mano gyvenimas buvo jo gyvenimo preliudija. Jums tikriausiai 
tekdavo girdėti, kaip kas nors iš Rudolštadtų baisėdavosi ir siel- 
vartaudavo dėl tokio pražūtingo motinos ir sūnaus panašumo — 
tiek išorinio, tiek vidinio. 

Tai, kad aš gyvenau be meilės, buvo didžiausia mano nelaimė 
ir iš jos kilo visos kitos. Kristianui aš jaučiau gilų prieraišumą, 
bet jis neturėjo nieko, kas būtų galėję įžiebti mano širdyje karš- 
tesnį jausmą, o kaip tik toks jausmas būtų galėjęs sušvelninti 
mūsų pažiūrų nesuderinamumą. Griežtas religinis auklėjimas ne- 
leido man atskirti šitų dviejų sąvokų — proto ir meilės. Aš nuolat 
kankinau save. Mano sveikata pašlijo, nervai sutriko, aš pradė- 
jau regėti haliucinacijas, man užeidavo beprotiško entuziazmo 
priepuoliai. Mano giminės vadino juos beprotybės priepuoliais 
ir uoliai nuo visų slėpė, užuot bandę gydyti. Vis dėlto jie pamė- 
gino mane prablaškyti ir mes ėmėm rodytis visuomenėj, tartum 
baliai, spektakliai ir šventės būtų galėjusios atstoti simpatiją, 
meilę ir pasitikėjimą. Vienoje aš taip rimtai sunegalavau, kad 
mane parvežė atgal į Milžinų pilį. Ir šitas liūdnas būstas, kape- 
liono maldos ir žiauri kanauninkės draugystė vis dėlto buvo man 
malonesnė negu mūsų tironų dvariškių pasilinksminimai. 

Mirtis penketo vaikų, kurių netekau vieno po kito, sudavė 
man paskutinius smūgius. Aš nusprendžiau, jog pats dangus pra- 
keikė mano santuoką, ir ėmiau atkakliai svajoti apie mirtį. Iš 
gyvenimo jau nebelaukiau nieko. Aš stengiausi nemylėti Al- 
berto, paskutinio savo vaiko, nes buvau įsitikinusi, kad jis pa- 
smerktas kaip ir kiti ir kad mano rūpestingumas vis tiek negalės 
jo išgelbėti. 

Be viso to, atėjo paskutinė nelaimė, galutinai pakirtusi mano 
jėgas. Aš pamilau, buvau mylima, bet mano griežtos pažiūros 
privertė Mane užgniaužti net mintį apie šį lemtingą jausmą. Dak- 
taras, gydęs mane dažnų ir kankinančių priepuolių metu, buvo 
pažiūrėti vyresnis už Kristianą ir ne toks gražus kaip jis, taigi 
mane patraukė ne išorinės jo ypatybės, o gili mūsų sielų simpa--. 
tija, pažiūrų, religinių ir filosofinių įsitikinimų bendrumas, iaip 
pat ir nepaprasta charakterių harmonija. Markusas — aš galiu pa- 
sakyti tik jo vardą — buvo toks pat energingas, turėjo tokį pat 
veiklų protą ir jautė tokią pat karštą meilę tėvynei kaip ir aš. 
Jam, kaip ir man, puikiai būtų tikę Šekspyro žodžiai, pasakyti 
Bruto lūpomis: „Aš ne iš tų, kurie ramiai žiūrėti gali į neteisingu- 
mą“. Skurdas ir beturčių pažeminimas, vergija, despotiški įstaty- 
mai ir baisūs piktnaudžiavimai, visos tos užkariautojų bedieviš- 
kos teisės kėlė jam baisų pasipiktinimą. O kiek ašarų mes išlie- 
jom drauge dėl tų kančių, kurias patiria tiek mūsų tėvynė, tiek 
visa žmonija. pavergta, apgauta, atbukusi dėl nemokšiškumo vie- 
name pasaulio krašte, apgrobta gobšuolių — kitame, nukankinta 
ir prislėgta viską naikinančių karų trečioje, pažeminta ir nelai- 
minga visame pasaulyje! Vis dėlto Markusas, labiau už mane 
apsišvietęs Žmogus, stengėsi sugalvoti, kaip nugalėti šias blogy- 
bes, ir dažnai kalbėdavo man apie keistus ir paslaptingus pro- 
jektus suorganizuoti pasaulinį sąmokslą prieš despotizmą ir ne- 
pakantumą. Jo sumanymai man atrodė tarsi fantastiškos svajo- 
nės. Aš jau nieko nelaukiau — buvau per daug .ligota ir per daug 
palaužta, kad tikėčiau ateitimi. Jis karštai mylėjo mane, aš iai 
mačiau, jaučiau, aš taip pat mylėjau jį aistringai. Ir vis dėlto 
pcr penkerius mūsų tariamos draugystės ir protingo artumo metus 
mes nė sykio neatskleidėm vienas kitam mus siejančios lemtin- 
gos paslapties. Jis retai buvodavo pilyje. Apsimesdamas, kad 
lanko ligonius pilies apylinkėse, jis dažnai kažkur išvykdavo, o 
iš tikrųjų ruošė sąmokslą, apie kurį be galo pasakodavo man, 
vis dėlto nejtikindamas manęs, kad įo rezultatai atneš naudą. 
Kiekviena kartą, kai vėl pamatydavau Markusą, mane dar labiau 
uždegdavo jo protas, vyriškumas, atkaklumas. Grįždamas jis Iras- 
davo mane kaskart vis silpnesnę, vis labiau deginamą vidinės 
ugnies, dar labiau išsekintą fizinių kančių. 

Vieną kartą, kai jis buvo išvykęs, man prasidėjo baisios kon- 
vulsijos, kurias nemokša ir- pasipūtėlis daktaras Veceliusas — jūs 
pa?įstate ji. — gydęs mane, kai nebūdavo Markuso, pavadino pik- 
tybine karštlige. Priepuoliui pasibaigus, mane apėmė visiška pro- 
stracija, kuri buvo palaikyta mirtimi. Pulsas neplakė, kvėpavimo 
nesijautė. lr nepaisant to, aš buvau su sąmone. Aš girdėjau ka- 
peliono maldas ir savo šeimos dejones, girdėjau širdį draskančius 
savo vienintelio vaiko, vargšo Alberto, riksmus, bet negalėjau nė 
krustelėti, neįstengiau nė pažiūrėti į jį; Man užmerkė akis, ir 
neturėjau jėgų jų atmerkti. Aš galvojau, kad galbūt tai mirtis 
ir kad siela, nebegalėdama paveikti kūno. išsaugo jo agonijos 

metu gyvenimo kančias ir kapo siaubą. Gulėdama mirties patale 
aš išgirdau baisių dalykų. Kapelionas, mėgindamas sušvelninti 
nuoširdų kanauninkės sielvartą, kalbėjo jai, esą reikia dėkoti Die- 
vui už viską ir kad tai didelis palengvinimas mano vyrui — atsi- 
kratyti nesibaigiančio nerimo dėl mano ligos ir dėl mano pasikly- 
dusios sielos polėkių. Jis vartojo ne tokius šiurkščius pasakymus, 
bet jų prasmė buvo kaip tik tokia, ir kanauninkė, klausydamasi 
jo, pamažu nurimo. Ji netgi pamėgino paskui tais pačiais argu- 
mentais paguosti ir Kristianą, dar labiau sušvelninus kapeliono 
žodžius, bet išsaugodama jų žiaurų turinį. Aš girdėjau ir supra- 
tau viską su siaubą keliančiu aiškumu. Tai Dievo valia, kalbėjo 
jie, kad aš neauklėsiu savo sūnaus ir kad jis išvengs nuodingos 
erezijos, kuria-buvau apkrėsta. Štai kas buvo pasakyta mano vy- 
rui, kai jis, glausdamas prie širdies Albertą, sušuko: ,„Vargšas 
kūdiki! Kas tavęs laukia be motinos!“ — „Jūs išauklėsite jį Dievo 
dvasia!" — taip atsakė kapelionas. 

Pagaliau po trijų dienų sustingusios ir bežadės nevilties aš 
buvau pernešta į kapų rūsį, taip ir nesuradusi jėgų padaryti nors 
menkiausio įudesio ir nė akimirkos neabejodama, kad manęs lau- 
kia baisi mirtis. Mane apipylė brangakmeniais, apvilko prabangia 
vestuvine suknia, ta pačia, su kuria jūs matėte mane portrete. 
Galvą papuošė gyvų gėlių vainiku, ant krūtinės pakabino auksinį 
kryželį ir padėjo mane į ilgą balto marmuro nišą, iškaltą pože- 
minėje koplyčios dalyje. Aš nejutau nei šalčio, nei oro trūku- 
mo — gyva Manyje tebuvo mintis. 

Markusas atvažiavo valanda vėliau. Iš pradžių iš nevilties jis 
buvo praradęs sugebėjimą galvoti. Nepaisydamas, kad kils kal- 
bos, jis sukniubo ant mano kapo. Jį nuvedė šalin jėga. Naktį jis 
grįžo su plaktuku ir laužtuvu: jam šovė į galvą baisus spėjimas. 
Markusui buvo žinoma apie mano letargijos priepuolius. Tiesa, 
jie niekada nebūdavo tokie ilgi, tokie panašūs į mirtį, bet, nors 
jis stebėjo šią keistą mano būseną tik keletą kartų po kelias mi- 
nutes, vis tiek nusprendė, kad galėjo atsitikti baisi klaida. Vece- 
liuso žinios jam nekėlė nė mažiausio pasitikėjimo. Aš girdėjau 
jo žingsnius virš savo galvos, pažinau juos. Geležies, kuria buvo 
keliama akmens plokštė, garsai privertė mane krūptelėti, bet ne- 
galėjau net praverti lūpų, net suaimanuoti. Kai jis nutraukė 
skraistę, dengiančią mano veidą, buvau taip nusilpusi nuo pa- 
stangų pašaukti jį, jog atrodžiau labiau mirusi negu bet 
kada. Jis ilgai svyravo, jis tūkstantį kartų mėgino pajusti mano 
nutilusį kvėpavimą, mano širdies plakimą, jis spaudė mano ledi- 
nes rankas. Aš buvau sustingusi ir nejudri lyg lavonas. Girdėjau, 
kaip jis beviltiškai sušnibždėjo: „Tai viskas! Nėra jokios vilties! 
Mirė, mirė!.. O Vandal“ Jis vėl užklojo skraistę, bet neužstūmė 
manęs akmeniu. Įsiviešpatavo šiurpi tyla. Galbūt jis apalpo? Ar- 
ba paliko mane, bet iš siaubo, apėmusio jį pamačius tą, kurią 
mylėjo, pamiršo uždaryti karstą. 

Tačiau Markusas buvo nugrimzdęs į niūrius apmąstymus, jis 

galvojo apie vieną planą, tragišką kaip ir jo sielvartas, nepapras- 
tą kaip ir jo charakteris. Jis nusprendė išgelbėti mano kūną nuo 
bjauraus puvimo. Jis norėjo slapta išnešti jį, išbalzamuoti, už- 
daryti metaliniame karste ir amžinai saugoti. Jis klausė savęs, ar 
pakaks tam ryžto, ir staiga, apimtas egzaltacijos, pasakė sau — 
kad pakaks. Jis išėmė mane iš karsto ir, dar nežinodamas, ar 
turės jėgų parnešti lavoną iki savo būsto, esančio daugiau kaip 
per mylią nuo pilies, paguidė mane ant akmeninių grindų, o nišą 
uždarė plokšte su tuo nežmonišku šaltakraujiškumu, kuris daž- 
nai lydi beprotybės priepuolius. Paskui jis susupo mane į savo ap- 
siaustą ir išnešė iš pilies: tais laikais pilis nebuvo rakinama taip 
rūpestingai kaip dabar, nes nusikaltėlių gaujos, pasirodžiusios po 
karo, dar neklaidžiojo apylinkėse. Aš buvau tokia liesa, kad našta 
nepasirodė per sunki. Pasirinkdamas pačius nuošaliausius take- 
lius, Markusas aplenkė mišką. Jis daug kartų buvo paguldęs ma- 
ne ant žemės ne tiek iš nuovargio, kiek iš nevilties ir sielvarto. 
Paskui jis papasakojo man, kad jam kėlė siaubą mintis apie la- 
vono pagrobimą ir kad buvo akimirkų, kai norėjo grąžinti mane 
atgal į kapą. Pagaliau jis pasiekė savo būstą, tyliai įsėlino į sodą 
ir slapta nunešė mane į atskirą fligelį, kur buvo jo kabinetas. 
Tiktai čia džiaugsmas, kurį pajutau pamačiusi, jog esu išgelbėta, 
pirmasis džiaugsmas per dešimtį gyvenimo metų, atrišo man lie- 
žuvį, ir aš ištariau kažkokį žodį... 

Išsekimą pakeitė naujas audringas priepuolis. Iš kažkur ma- 
nyje atsirado daugybė jėgų — aš rėkiau, šaukiau. Atbėgo tarnaitė 
ir sodininkas, manydami, kad Markusą žudo. Bet jam užteko su- 
sitvardymo išbėgti jiems priešais ir pasakyti, kad viena dama at- 
vyko pas jį pagimdyti ir kad jis užmuš kiekvieną, kuris norės ją 
pamatyti, o jei kas apie tai prasitars, iš karto bus atleistas. Ap- 
gaulė pavyko. Sunkiai sirgdama pragulėjau šiame fligelyje tris 
dienas. Nesitraukdamas nė per žingsnį, Markusas slaugė mane 
su tokiu dėmesiu ir mokėjimu, kurie prilygo jo valios jėgai. Kai 
ėmiau sveikti ir vėl galėjau galvoti, su baime prigludau prie jo, 
manydama, kad dabar mums reikia skirtis. 

„O Markusai! — sušukau.— Kodėl jūs neleidot man numirti 
čia, jūsų glėby? Jeigu jūs mylite mane, geriau nužudykit! Grįžti 
į šeimą man baisiau, negu mirti.“ 

„Ponia,— atsakė jis tvirtai — jūs niekada negrįšite namo, aš 
prisiekiau tai Dievui ir sau pačiam. Dabar jūs priklausote vien 
man ir paliksite mane tik mano gyvybės kaina.“ 

Šis baisus sprendimas išgąsdino mane, bet drauge ir sužavėjo. 
Aš buvau per daug sukrėsta ir per daug silpna, kad suvokčiau, 
koks jis svarbus. Aš klausiau Markuso su bailiu ir patikliu vaiko 
nuolankumu. Jis rūpinosi manimi, gydė mane, ir pamažu aš pri- 
pratau prie minties, jog niekad negrįšiu į Ryzenburgą, nepaneig- 
siu savo tariamos mirties. Stengdamasis mane paveikti, Markusas 
buvo nepaprastai iškalbingas. Jis sakė, kad mano vedybinis gy- 

venimas neįmanomas ir kad aš neturiu teisės eiti į tikrą mirtį. 
Jis prisiekinėjo rasiąs būdą ilgam paslėpti mane nuo žmonių ir 
įstengsiąs visam gyvenimui apsaugoti nuo tų, kurie pažinojo ma- 
ne anksčiau. Žadėjo rūpintis mano sūnaus sveikata ir sugalvoti 
man būdą slapta jį matyti. Jis taip tvirtai įtikino mane šios nepa- 
prastos perspektyvos realumu, kad sutikau išvažiuoti su juo ir 
visam laikui atsisakyti grafienės Rudolštadt vardo. 

Tačiau tą naktį, kai mes ketinome patraukti į kelionę, iš pilies 
atėjo kviesti Markuso, nes pavojingai susirgo Albertas. Motinos 
meilė, rodos, nuslopinta nelaimių, vėl suliepsnojo mano širdyje. 
Aš nusprendžiau bet kokia kaina lydėti Markusą į Ryzenburgą, 
ir nė vienas žmogus, net pats Markusas, nebūtų galėjęs manes 
perkalbėti. Aš sėdėjau karietoje netoli nuo pilies ir, apsigaubusi 
ilgu vualiu, baisiai nerimaudama laukiau Markuso, kad sužino- 
čiau, kokia sūnaus sveikata. Greitai Markusas sugrįžo, pasakė, jog 
berniukui negresia pavojus, ir pasisiūlė nuvežti mane atgal, kad 
pats paskui grįžtų į pilį ir praleistų naktį šalia Alberto. Bet aš 
negalėjau su tuo sutikti. Nusprendžiau dar palaukti, o jis nuėjo 
į vidų slaugyti mano sūnaus. Tačiau nespėjau likti viena, kai 
mane suėmė baisus nerimas. Aš įsivaizdavau, kad Markusas nu- 
slėpė nuo manęs tikrąją Alberto būklę, kad galbūt jis miršta, kad 
jis numirs be paskutinio motinos pabučiavimo. Pagauta šios siau- 
bingos minties, aš puoliau į pilies galeriją. Tarnas, pasipainiojęs 
kely, išmetė fakelą ir nubėgo žegnodamasis: Vualis slėpė mano 
veidą, tačiau moters pasirodymas nakties vidury sukėlė tarnams 
prietaringą baimę. Jie neabejojo, kad aš — nelaimingos ir nuodė- 
mingos grafienės Vandos šmėkla. Laimingo atsitiktinumo dėka 
man pavyko patekti į sūnaus miegamąjį nieko daugiau nesuti- 
kus, o kanauninkė kaip tik tą akimirką išėjo atnešti kažkokių 
vaistų, kuriuos liepė duoti vaikui Markusas. Mano vyras, užuot 
veikliai kovojęs su pavojumi, kaip paprastai, meldėsi koplyčioje. 
Aš puoliau prie Alberto ir prispaudžiau jį prie savo širdies. Jis 
visiškai neišsigando ir atsiliepė į mano bučinius — jis nesuprato 
tų, kurie sakė jam, kad aš mirusi. Tuo metu ant slenksčio pasi- 
rodė kapelionas. Markusas pamanė, jog viskas žuvo. Tačiau su 
nepaprastu susitvardymu jis stovėjo nejudėdamas ir apsimesda- 
mas, kad nemato manęs. Kapelionas trūksmingu balsu ištarė kele- 
tą žodžių ir, neišdrįsęs žengti nė žingsnio, griuvo be sąmonės. 
Tada aš pasiryžau išbėgti pro kitas duris ir tamsoje nusigavau iki 
tos vietos, kur mane buvo palikęs Markusas. Aš nusiraminau — 
juk mačiau, jog Albertui geriau; jo rankos buvo šaltos, o iš veido 
buvo dingęs karštligės raudonis. Kapeliono išgąstis ir nuoalpis 
buvo paaiškintas tuo, esą jam pasivaidenęs vaiduoklis. Jis tikino 
matęs mane su vaiku ant rankų šalia Markuso. O Markusas tvi- 
tino nieko nematęs. Albertas greitai užmigo. Bet paryčiui jis ėmė 
klausinėti apie mane ir paskui, netikėdamas, kad aš mirusi, nors 
jam ir stengtasi tai įteigti, dažnai sapnuodavo mane ir nesiliau- 
davo prašyti, kad aš ateičiau. Nuo tos dienos Alberto vaikystę 

aptemdė budri priežiūrą, ir prietaringos Ryzenburgo sielos be 
galo siuntė maldas į dangų vydamos šalin lemtingą motinos šmėk- 
lą nuo jo lopšio. 

Markusas parvežė mane namo prieš aušrą, ir mes atidėjom 
savo išvykimą dar savaitei, o kai mano sūnus visiškai pasitaisė, 
palikom Čekiją. Nuo tada prasidėjo klajokliškas paslaptingas 
gyvenimas. Nuolat slapstydamasi atsitiktinėse priebėgose, nuolat 
slėpdamasi po vualiu kelionių metu, turėdama išgalvotus vardus 
ir neturėdama visam pasauly nė vieno patikimo žmogaus, be Mar- 
kuso, aš ilgus metus praleidau su juo svetimuose kraštuose. Jis 
nuolat susirašinėjo su vienu savo draugu, kuris smulkiai papa- 
sakodavo, kas darosi Ryzenburge, t. y. apie mano sūnaus sveika- 
tą, charakterį ir auklėjimą. Apgailėtina mano pačios sveikata da- 
vė man teisę gyventi labai uždarai ir su niekuo nesimatyti. Aš 
buvau laikoma Markuso seserim ir daug metų pragyvenau Ita- 
lijoje nuošalioje viloje, o tuo tarpu jis didelę metų dalį praleis- 
davo kelionėse, ir toliau stengdamasis įgyvendinti savo didelius 
sumanymus. 

Aš netapau Markuso meiluže. Mane vis dar slėgė religiniai 
prietarai, ir reikėjo dešimties metų apmąstymų, idant suvokčiau, 
jog Žmogus turi teisę nusimesti negailestingų ir neprotingų įsta- 
tymų, valdančių visuomenę, jungą. Būdama laikoma mirusia ir 
nenorėdama prarasti taip sunkiai įgytos laisvės, aš negalėjau 
kreiptis nei į dvasinę, nei į civilinę valdžią, kad būtų nutraukta 
mano santuoka su Kristianu; be to, nenorėjau aitrinti šito nuri- 
musio skausmo. Jis nežinojo, kokia nelaiminga buvau su juo, 
ir tikėjo, jog mirusi aš įgijau laimę ir ramybę, padovanodama san- 
tarvę šeimai ir išsigelbėjimą jo sūnui. Dėl tokių aplinkybių buvau 
tarsi pasmerkta likti jam ištikima iki savo gyvenimo pabaigos. 
O vėliau, kai Markuso dėka naujojo tikėjimo mokiniai susivieni- 
jo ir sukurė slaptą dvasinės valdžios organizaciją, kai mano pa- 
žiūros taip pasikeitė, kad galėjau būti priimta į tą naują sambūrį 
ir įstoti į naują bažnyčią, turėjusią teisę nutraukti mano santuoką 
ir pašventinti sąjungą su Markusu, buvo jau vėlu. Išvargintas ma- 
no atkaklumo, Markusas patyrė naują abipusę meilę, ir aš pasiau- 
kojamai skatinau tą jo jausmą. Jis vedė. aš tapau jo žmonos 
drauge, bet jis nebuvo laimingas. Šita moteris neturėjo nei pa- 
kankamai gilaus proto, nei pakankamai plačios širdies, kad su- 
prastų tokį Žmogų kaip jis. Jis negalėjo atskleisti jai savo su- 
manymų ir saugojosi pasakoti apie savo laimėjimus. Po keleto 
metų ji mirė, taip ir nesupratusi, jog Markusas nenustojo mylė- 
jęs manes. Aš slaugiau ją mirties patale, aš užmerkiau jai akis 
su švaria sąžine, nesidžiaugdama, kad išnyko kliūtis mano ilgos 
ir žiaurios aistros kelyje. Jaunystė praėjo, aš buvau palaužta. 
Ankstesnis gyvenimas buvo per daug sunkus, per daug rūstus, 
kad galėčiau pakeisti jį dabar, kai metai jau pasidabravo smil- 
kinius. Pagaliau atėjo senatvės ramybė, ir aš giliai išgyvenau 

šios moters gyveniilno fazės iškilmingumą ir šventumą. Taip, mūsų 
senatvė, kaip ir visas mūsų gyvenimas, kai pradedam suvokti jo 
prasmę, turi kažką svarbesnio negu vyro senatvė. Vyrai gali ap- 
gauti metus, gali mylėti ir tapti tėvais, būdami daug vyresnio 
amžiaus negu mes, tuo tarpų mums gamta nustatė ribą, kurios 
peržengti negalima, nes turi kažką baisaus, nuodėmingo ir juo- 
kingo absurdiškas noras žadinti meilę ir kėsintis į naujosios kar- 
tos, atėjusios mūsų pakeisti ir jau stumiančios mus šalin, teises. Šią 
iškilmingą valandą iš mūsų laukiama pamokymo ir pavyzdžio, o 
kad turėtume teisę mokyti, reikalingas pilnas apmąstymų ir įsi- 
gilinimo gyvenimas,— gyvenimas, kurį bevaisės meilės nerimas- 
tys galėtų tik sudrumsti ir sutrikdyti. Jaunystė moka užsidegti 
savo pačios ugnim ir semia iš jos nuostabiausius polėkius. Bran- 
dus amžius gali bendrauti su Dievu, tik išsaugodamas didingą sie- 
los giedrumą, kuris dovanojamas jam kaip paskutinė paguoda. 
Pats Dievas padeda mums ramiai ir nepastebimai stoti į šį kelią. 
Jis rūpestingai nuramina mūsų aistras ir paverčia jas kilniais 
draugiškais jausmais; jis atima iš mūsų grožį ir šitaip nuveja 
pavojingas pagundas. Taigi nieko nėra baisaus senatvės artėjime, 
kad ir ką ten kalbėtų ir galvotų tos silpnadvasės moterys, kurios 
„blaškosi su kažkokiu įnirtingųu atkaklumu trokšdamos nuslėpti 
nuo kitų ir nuo savęs savojo grožio vytimą ir savo kaip moters 
kelio pabaigą. Senatvė atima iš mūsų lytį, atpalaiduoja nuo baisių 
motinystės kančių, o mes vis dar negalim suvokti, kad atėjo lai- 
kas, kai tampam panašios į angelus. Beje, jums, mielas kūdiki, 
dar taip toli iki to laiko, kuris gąsdina, bet ir vilioja, kaip po aud- 
ros vilioja tyli prieplauka, kad visi mano svarstymai ne vietoje. 
Tegul jie bent padės jums suprasti mano gyvenimą. Aš, kaip ir 
anksčiau, buvau Markusui sesuo, bet visi šie nuslopinti jausmai, 
sutramdyti troškimai, iškankinę mūsų jaunystę, suteikė mūsų 
brandžiai draugystei tokį stiprumą ir tokį karštą abipusį pasiti- 
kėjimą, kokie nebūdingi paprastiems draugiškiems santykiams. 
Tačiau aš nieko nepapasakojau jums apie proto darbą ir apie 
rimtą veiklą, kurie pirmus penkiolika metų neleido mums visiškai 
atsiduoti savo kančiom, o paskui trukdė apgailestauti dėl jų. Jums 
jau žinoma šitos veiklos esmė, tikslas ir rezultatai — jums tai at- 
skleista praeitą naktį. Galiu tik pasakyti, kad Markusas yra Ne- 
matomasis ir kad tai jis sukūrė jų slaptą tarybą ir suorganizavo 
jų draugiją, talkinamas vieno doro kunigaikščio, kuris visas savo 
lėšas skiria jums žinomam slaptam ir didžiam darbui. Aš irgi 
atiduodu jam visą savo gyvenimą štai jau penkiolika metų. Pra- 
slinkus dvidešimčiai metų aš buvau jau taip pamiršta ir, be to, 
taip pasikeitus, kad galėjau vėl pasirodyti Vokietijoje. Kita ver- 
tus, savotiškas gyvenimas, kurį lemia kai kurios mūsų ordino 
darbo ypatybės, padėjo man išsaugoti inkognito. Mano pareiga 
buvo ne energingai platinti ordino pažiūras — tas darbas skiria- 
mas jums, darančiai tokią puikią artistės karjerą — o atlikti tam 

tikrus slaptus pavedimus. Savo atsargumo dėka, atlikdavau juos 
sėkmingai ir tam dažnai keliaudavau į įvairias šalis — tuojau aš 
papasakosiu jums apie tai. Dabar gi aš pradėjau gyventi visai at- 
siskyrėliškai. Dėl akių atlieku kuklias kunigaikščio ekonomės 
pareigas, o iš tikrųjų užsiimu ordino reikalais, susirašinėju ordino 
tarybos vardu su visais žymiais brolijos nariais, priimu juos čia 
ir neretai drauge su Markusu vadovauju jų pasitarimams, kai ku- 
nigaikštis ir kiti svarbūs vadovai būna išvykę. Žodžiu, aš visada 
dariau pastebimą įtaką sprendimams, reikalaujantiems moteriško 
subtilumo ir intuicijos. Šalia čia aptariamų ir svarstomų filosofinių 
klausimų — nuo tam tikro laiko mane pripažino pakankamai su- 
brendusia dalyvauti šituose aptarimuose — dažnai tenka tirti ir 
spręsti klausimus, susijusius su žmogiškaisiais išgyvenimais. Juk 
ieškodami šalininkų išoriniame pasaulyje, mės neretai susiduriame 
su tokiomis aistromis kaip meilė, neapykanta, pavydas, kurios 
arba padeda mums, arba trukdo. Tarpininkaujama sūnaus, o kar- 
tais ir pati, apsimetusi būrėja ar aiškiarege, kuriomis taip domisi 
rūmų damos, aš dažnai susitikdavau su Prūsijos princese Ama- 
lija, su patrauklia, bet nelaiminga Kulmbacho princese ir paga- 
liau su jaunąja Baireito markgrafiene. Mes patraukdavom šias mo- 
teris, apeliuodami ne tiek į protą, kiek į širdį. 

Markuso, kuris gaudavo informaciją apie viską, kas dedasi 
Milžinų pilyje, dėka aš sužinojau, kad šeima nusprendė išleisti 
Albertą pakeliauti, ir tai, koks maršrutas jam parinktas. Aš tuč- 
tuojau paskubėjau nuvykti į tuos kraštus, kad galėčiau susitikti 
su juo. Tai buvo tuo klajonių periodu, apie kurį pasakojau, ir 
neretai Markusas lydėdavo mane. Guverneris ir tarnas, kurie 
lydėjo Albertą, nepažinojo manęs, ir todėl aš nebijojau būti jų 
pastebėta. Aš taip nekantravau pamatyti savo sūnų, kad, sekdama 
paskui jį atsilikusi per kelias valandas kelio, sunkiai priverčiau 
save nesusitikti su juo iki Venecijos, kur buvo numatyta pir- 
miausia apsistoti. Tačiau aš tvirtai nusprendžiau pasirodyti jam 
paslaptingoj ir iškilmingoj aplinkoj — juk ne tik karšta motinos 
meilė stūmė mane į jo glėbį, ne, aš turėjau ir kitą, daug svarbes- 
nę, motinos pareigą — išplėšti Albertą iš siaurų, prietaringų pa- 
žiūrų voratinklio, į kurį jį stengėsi įpainioti artimieji. Man reikėjo 
užkariauti jo vaizduotę, pasitikėjimą, visą jo sielą. Aš maniau, 
kad jis uolus katalikas, ir tuo metu jis lyg ir buvo toks. Albertas 
pareigingai atlikdavo visas katalikiškų pamaldų apeigas. Asme- 
nys, pranešantys Markusui šias žinias, neįtarė, kas glūdėjo mano 
sūnaus širdyje. Ne daugiau žinojo ir jo tėvas su teta. Jie galėjo 
prikišti jam tik per daug griežtą pareigingumą ir per daug naivų 
ir aistringą Evangelijos traktavimą. Jie nesuprato, kad turėdamas 
puikų logišką protą ir būdamas be galo nuoširdus mano kilnusis 

sūnus, atkakliai siekdamas išpažinti tikrąją krikščionybę, jau buvo 
aistringas, nepataisomas eretikas. Mane truputį baugino jo gu- 
verneris jėzuitas. Būgštavau, kad iš karto būsiu pastebėta šio 
nenuilstamo arguso ir kad jis visaip kliudys man susitikti su sū- 
numi. Bet greitai įsitikinau, jog negarbingas abatas “** neprižiū- 
"rėjo sūnaus sveikatos ir kad Albertas, kuriuo nesirūpino nė tar- 
nai, buvo paliktas savo nuožiūrai. Nerimaudama aš sekiau kiek- 
vieną sūnaus žingsnį. Venecijoje, apsistojusi tame pačiame 
viešbutyje kur ir jis, aš pagaliau pamačiau jį vieną. Susimąstęs jis 
nulipo laiptais, perėjo koridorių. ir pasuko į krantinę. O, galite 
įsivaizduoti, kaip plakė mano širdis, kaip sukunkuliavo visi jaus- 
Imai, kiek ašarų pasruvo iš mano apstulbusių ir sužavėtų akių. 
Jis pasirodė man toks gražus, toks taurus ir, deja, toks liūdnas! 
O juk tai — vienintelė būtybė, kurią man buvo leista mylėti šioje 
žemėje. Atsargiai sekiau paskui jį. Artinosi vakaras. Jis įėjo į 
švento Jono ir švento Povilo bažnyčią — rūsčią šventovę su dau- 
gybe antkapių, kuri jums, be abejo, gerai pažįstama. Aš įsėlinau 
tenai ir pasislėpiau už vieno antkapinio paminklo. Bažnyčia buvo 
tuščia, tamsa greitai tirštėjo. Albertas stūksojo kaip statula, at- 
rodė, kad jis nesimeldžia, o apie kažką mąsto. Žiburys altoriuje 
silpnai apšvietė jo veidą. Jis buvo toks išblyškęs, kad aš išsigan- 
dau. Sustingęs žvilgsnis, praviros lūpos, neviltis, kuria dvelkė 
jo poza ir veido išraiška, draskė man širdį. Aš drebėjau kaip krūp- 
čiojanti žvakės liepsna. Atrodė, kad jeigu pasirodyčiau jam d3- 
bar, jis kristų be sąmonės. Prisiminiau viską, ką pasakojo man 
Markusas apie jo liguistą jautrumą, apie tai, kokie pavojingi šiai 
nervingai natūrai netikėti susijaudinimai. Kad nepasiduočiau 
savo Meilės prasiveržimui, skubiai išėjau iš bažnyčios ir ėmiau 
laukti prie durų. Ant savo suknelės, tiesa, labai kuklios ir tam- 
sios, buvau užsimetusi rudą apsiaustą su kapišonu, slepiančiu 
veidą, tad savo išvaizda buvau panaši į italę iš prastuomenės. Kai 
jis išėjo, nejučia žengiau priešais. Jis sustojo, palaikęs mane pa- 
vargėle, ištraukė iš kišenės pirmą pasitaikiusią auksinę monetą ir 
ištiesė man. O su kokiu pasididžiavimu, su kokiu dėkingumu pri- 
ėmiau šią jo išmaldą! Žiūrėkite, Konsuela, tai Venecijos cechinas. 
Aš liepiau pragręžti jame skylutę, įvėriau grandinėlę ir nešioju 
jį ant krūtinės kaip brangenybę, kaip relikviją. Nuo to laiko ši 
dovana, pašventinta mano sūnaus rankos, .visuomet su manim. 
Nesuvaldžiusi susijaudinimo, aš pagriebiau šitą brangią ranką ir 
priglaudžiau prie lūpų. Jis išsigandęs atitraukė ją — ji buvo su- 
drėkus nuo mano ašarų. 

„Ką jūs darote, moteriške? — pasakė jis, ir jo tyras skambus 
balsas pasiekė pačias mano širdies gelmes.— Kam laiminate mane 
už tokią menką dovaną? Matyt, jūs labai nelaiminga — juk da- 
viau jums tiek nedaug. Ką reikia padaryti, kad jūs nekentėtu- 
mėt? Pasakykite. Aš noriu paguosti jus ir manau, jog įstengsiu.“ 

Ir nežiūrėdamas jis išėmė visą auksą, kurį turėjo su savimi. 

„Tu davei man pakankamai, gerasis jaunuoli, — atsakiau aš,— 
daugiau nereikia.“ 

„Tada kodėl jūs verkiate?— paklausė jis, apstulbintas raudos, 
dusinančios mane.— Vadinasi, jūs turite sielvartą, ir mano pini- 
gai negali jums padėti?" | 

„Ne, aš verkiu iš graudulio ir iš džiaugsmo“, — atsakiau. 

„Iš džiaugsmo! Vadinasi, galima verkti iš džiaugsmo? Ir tiek 
ašarų dėl auksinės monetos! O žmonių skurde! Moteriške, paimk 
viską, tiktai neverk iš džiaugsmo. Pagalvok apie savo skurstan- 
čius brolius. Jų tiek daug, jie tokie pažeminti, tokie apgailėtini, 
o. palengvinti visų dalią aš bejėgis.“ 

Jis nuėjo atsidusęs. Bijodama išsiduoti, nedrįsau sekti iš pas- 
kos. Savo auksą jis paliko ant akmens, tartum norėdamas grei- 
čiau juo atsikratyti. Aš pakėliau monetas ir supyliau jas į puodelį 
išmaldai, kad šitaip išpildyčiau taurų savo sūnaus norą. Kitą die- 
ną vėl tykojau jo ir pamačiau, kaip jis įėjo į šv. Morkaus ka- 
tedrą. Aš nusprendžiau būti stipresnė ir ramesnė, ir tai Man pa- 
vyko. Mes vėl buvome vieni bažnyčios prietemoje. Jis vėl ilgai 
"mąstė, o paskui, pakildamas nuo kelių, staiga sušnibždėjo: „O 
Kristau! Jie nukryžiuoja tave kasdien!“ 

„Taip, fariziejai ir prekijai!"— atsakiau, supratusi jo mintį. 

Jis krūptelėjo, patylėjo, o paskui neatsisukdamas ir nemėgin- 
dames pamatyti, kas gi pasakė tuos žodžius, tyliai tarė: 

„Vėl mano motinos balsas!“ 

Konsuela, aš vos nepraradau sąmonės, išgirdusi, kad Alber- 
tas prisimena mane, kad jo širdyje glūdi sūnaus meilė. Bet bai- 
mė pakenkti įo protui, ir taip be galo suaudrintam, vėl sulaikė 
mane. Aš vėl pasišalinau ir ėmiau laukti jo prie durų, o kai jis 
ėjo pro šalį, nekrustelėjau iš vietos, džiaugdamasi jau tuo, kad 
matau jį. Tačiau jis pats pastebėjo mane ir žengtelėjo atgal iš- 
sigandes. 

„Sinjora,— tarė jis mMinutėlę padvejojęs,— kodėl jūs vėl pra- 
šote išmaldos? Nejaugi tai tikrai amatas, kaip tvirtina negai- 
lestingieji turtuoliai? Argi jūs neturite šeimos? Argi užuot kaip 
vaiduoklis klaidžiojusi aplink bažnyčias, jūs negalite kuo nors 
pasirūpinti? Nejaugi to, ką daviau jums vakar, neužteko nakvynei 
šiandienė Ar jūs norite užgrobti ir tai, kas priklauso jūsų bro- 
liams?" i 8 

„Aš neprašau išmaldos,— atsakiau.— Tavo auksą aš įmečiau 
į dėžutę aukoms rinkti, visą, išskyrus vieną cechiną — jį noriu 
išsaugoti iš meilės tau." 

„Kas gi jūs? — sušuko jis, pagriebęs mane už rankos.— Jūsų 
balsas jaudina mane iki širdies gelmių. Man rodos, kad pažįstu 
jus. Atidenkite savo veidą!.. Bet ne, nereikia, aš nenoriu jo ma- 
tyti, jis kelia man baimę.“ 

„Ach, Albertai! — sušukau, visiškai nesivaldydama, užmiršu- 
si apdairumą.— Vadinasi, ir tu... tu irgi bijai manes?" 

Jis sudrebėjo visu kūnu ir vėl sušnibždėjo baimingai ir kartu 
pagarbiai: 

„Taip, tai jos balsas, mano motinos balsas!" 

„Aš nežinau, kas tavo motina, — paprieštaravau, pabūgusi sa- 
vo pačios neatsargumo, — bet aš girdėjau tavo vardą, nes jis jau 
žinomas vargšams. Kuo aš tave taip BEgseinau; Matyt, tavo mo- 
tina mirusi?“ 

„Jie sako, kad numirė,— atsiliepė jis — bet man ji gyva.“ 

„Kurgi ji?“ 

„Mano širdyje, mintyse — visuomet, nuolat. Aš sapnavau jos 
balsą, sapnavau veidą šimtą, ne — tūkstantį kartų.“ 

Liepsningas jausmas, kuris traukė jį prie manęs, pradžiugi- 
no, bet ne mažiau ir išgąsdino mane. Jis liudijo kažkokį jo sielos 
liguistumą. Aš sutramdžiau savo švelnumą, kad nuraminčiau jį. 

„Albertai, aš pažinojau jūsų motiną, — pasakiau.— Buvau jos 
draugė. Ji seniai pavedė man pakalbėti su jumis apie ją, pa- 
kalbėti tada, kai būsite pakankamai suaugęs suprasti mane. Aš 
ne tokia, kaip atrodau. Vakar ir šiandien aš vaikščiojau paskui 
jus vien tam, kad rasčiau progą užkalbinti jus. Išklausykite ma- 
ne ramiai ir nepasiduokite prietaringai baimei. Ar sutinki eiti 
su manim į Prokuracijų arkadas — jos dabar tuščios — ir pasi- 
kalbėti? Ar pakankamai jūs ramus, ar pakankamai susikaupęs?“ 

„Jūs mano motinos draugė! — sušuko jis.— Jums jinai pavedė 
papasakoti apie save! O taip, kalbėkite, kalbėkite! Štai matote — 
aš neapsirikau, vidinis balsas įspėjo mane| Aš pajutau, kad jūs 
kažkuo panaši į ją. Ne, aš ne prietaringas, ne beprotis, tiesiog 
mano širdis jautresnė, imlesnė kai kuriems dalykams, kurių dau- 
gelis Žmonių nejaučia ir nesuvokia. Jūs tai suprantate — juk jūs 
pažinojote mano motiną. Papasakokite gi apie ją, papasakokite 
jos balsu, jos žodžiais.“ 

Kai man pavyko truputį nuraminti Albertą, nusivedžiau jį į 
galeriją ir ėmiau klausinėti apie jo vaikystę, atsiminimus, apie 
principus, pagal kuriuos jis buvo auklėjamas, apie tai, ką jis 
mano apie motinos pažiūras ir įsitikinimus. Iš mano klausimų 
jis suprato, kad man žinomos visos jo šeimos paslaptys ir kad 
aš galiu suprasti jo širdį. O, mano dukra! Koks džiaugsmas, koks 
pasididžiavimas apėmė mane, kai pamačiau, kaip karštai Albertas 
myli mane, koks tikras mano dievobaimingumu ir dorumu, kokį 
pasibjaurėjimą jaučia prietaringam siaubui, kurį mano atminimas 
kėlė kei katalikams, kai "pamačiau, kokia tyra jo širdis, 
jutau visus os kilnius jo instinktus, kurių neįstengė nuslopinti 
katalikiškas auklėjimas! Ir drauge kokį gilų liūdesį sukėlė man 
ankstyvas ir neišgydomas šios jaunos sielos liūdesys ir vidinė 
kova, jau bepalaužianti ją, kaip kažkada vos nepalaužė mano- 
sios! Albertas vis dar laikė save kataliku. Jis nedrįso atvirai 
sukilti prieš bažnyčios įstatymus. Jis jautė poreikį tikėti visuo- 
tinai pripažintos religijos dogmomis. Išsilavinęs ir ne pagal me- 

tus linkęs mastyti (jam vos sukako dvidešimt), jis atidžiai ap- 
galvojo ilgą ir liūdną įvairių erezijų istoriją ir negalėjo pasiryžti 
pasmerkti kai kurių mūsų doktrinų. Tačiau paveiktas bažnyčios 
istorikų, kurie taip perdeda naujovių šalininkų paklydimus, jis 
negalėjo likti nepaveiktas jų argumentų ir buvo pilnas abejo- 
nių, tai smerkdamas maištą, tai prakeikdamas tironiją ir priei- 
damas tik vienos išvados — kad gėrio trokštantys žmonės išklydo 
iš teisingo kelio, mėgindami daryti pakeitimus, o žmonės, trokš- 
tantys kraujo, išniekino altorių, siekdami jį apginti. 

Taigi reikėjo jam daug ką paaiškinti, supažindinti su abiejų 
lagerių klaidomis ir kraštutinumais, išmokyti drąsiai ginti to, 
kas nauja, šalininkus, nepaisant jų apgailėtino, tačiau neišven- . 
giamo karštakošiškumo, įtikinti apleisti gudrumo, prievartos ir 
pavergimo stovyklą, drauge primenant apie kai kuriuos neabe- 
jotinai reikšmingus mūsų priešininkų veiksmus tolimoje praei- 
tyje. Apšviesti Albertą pasirodė nesunku. Jis numatydavo, įspė- 
davo, darydavo išvadas dar man nespėjus išsakyti savo argu- 
mentų; jo puiki natūra buvo artima tam, ką norėjau jam įteigti. 
Tačiau, kai jis galutinai viską suprato, liūdesys, slegiantis dar 
labiau negu abejonės, užvaldė jo sukrėstą sielą. Vadinasi, tei- 
sybė niekur nepripažįstama šioje žemėje! Nėra tokios šventyk- 
los, kur būtų paisoma Dievo įsakymų! Nė viena tauta, nė viena 
karta neskelbia krikščioniškos tiesos, nesistengia jos paaiškinti ir 
paskleisti! Ir katalikai, ir krikščionys nuklydo nuo kelio, ve- 
dančio Dievop. Visur viešpatauja stipriojo teisė, visur silpnes- 
nis pažemintas ir surakintas grandinėmis. Kristus kasdien nu- 
kryžiuojamas ant visų altorių, kuriuos pastatė žmonės!.. Visa 
naktis praėjo besikalbant apie šiuos skaudžius ir jaudinančius 
dalykus. Bokšto laikrodis lėtai mušdavo valandas, bet Albertas 
nekreipė į jį jokio dėmesio. Mane gąsdino ši protinės įtampos 
jėga, pranašaujanti polinkį kovoti ir jausti sielvartą. Susižavė- 
jusi ir sunerimusi aš gėrėjausi vyriško išdidumo ir nevilties iš- 
raiška savo brangaus ir nelaimingo sūnaus veide. Aš mačiau 
jame save, ir atrodė, kad skaitau savo praeities knygą ir vėl kar- 
tu su juo pradedu ilgą savo širdies ir proto kančių kelią. Jo 
aukštoje mėnulio nušviestoje kaktoje tarsi atsispindėjo dvasinis 
mano bevaisės, nesuprastos ir vienišos jaunystės grožis, ir aš 
drauge apverkiau jį ir save. Jo skundai tęsėsi ilgai, draskydami 
mano širdį. Aš dar nesiryžau atskleisti jam mūsų sąmokslo pa- 
slapties — bijojau, jog iš netikėtumo jis gali, būdamas toks nusi- 
vylęs, atstumti jį kaip beprasmišką ir pavojingą mėginimą. Su- 
sirūpinusi, kad tokiu vėliu laiku jis dar nemiega ir yra gatvėje, 
aš pasistengiau atsargiai paveikti jo vaizduotę, pažadėdama nu- 
rodyti išsigelbėjimo uostą, jeigu jis sutiks laukti ir ruošti save 
sužinoti svarbius ir slaptus dalykus, tada nuvedžiau jį į viešbutį, 
kur mes abu gyvenom, ir pasakiau, kad susitiksim tik po keleto 
dienų: nenorėjau per daug įaudrinti jo vaizduotės. 

Tik išsiskiriant jam atėjo į galvą paklausti, kas aš. 

„Aš -negaliu jums atsakyti, — tariau,— nes mano vardas išgal- 
votas. Aš turiu priežasčių slapstytis, todėl niekam apie mane 
neminėkite.“ 

Daugiau jis niekada neužduodavo man jokių klausimų ir, at- 
rodė, buvo patenkintas mano atsakymu, bet jo delikatų santū- 
rumą lydėjo ir kitas jausmas — keistas kaip jo charakteris ir niū- 
rus kaip visa jo Mąstymo maniera. Daug vėliau jis pasakė man, 
"kad nuo tada jis ilgai laikė mane savo motinos siela, kuri pa- 
sirodė jam kaip reali moteris ir visiškai normaliam žmogui su- 
prantamomis aplinkybėmis, kurios iš tikrųjų buvo nežemiškos. 
Taip, mano brangusis Albertas, nepaisydamas nieko, laikė mane 
savo motina. Jis verčiau sugalvojo kažkokį nerealų pasaulį, kad 
tik nereiktų abejoti mano egzistavimu, ir man nepavykdavo nu- 
galėti šio valdingo jo sielos instinkto. Visos mano pastangos 
apraminti jo egzaltaciją padėjo tik tiek, kad jis liko apimtas 
kažkokio ramaus ir santūraus entuziazmo, kuriuo su niekuo nesi- 
dalindavo, net su manim, šito entuziazmo šaltiniu. Su šventa pa- 
garba jis atsidavė valiai vaiduoklio, uždraudusio jam pažinti sa- 
ve, ir atkakliai pripažino visišką jo valdžią. 

Bauginanti ramybė, kuri nuo tada neapleido Alberto ištve- 
riant visus savo proto paklydimus, niūrus, stoiškas ryžtas, padėjęs 
jam be baimės sutikti vaizdus, kuriuos pagimdydavo jo vaiz- 
duotė — visa tai drauge privertė mane padaryti lemtingą klaidą, 
kuri nebuvo ištaisyta labai ilgai. Aš nieko nežinojau apie jo 
keistą fantaziją: pasirodo, jis nutarė, kad aš pasirodžiau žemėje 
antrą kartą. Aš maniau, kad jis laiko mane paslaptinga savo 
velionės motinos drauge, jaunystės dienų patikėtine. Tiesa, man 
atrodė keista, kad jo beveik nestebina mano nenuilstamas rūpi- 
nimasis juo, tačiau aklas pagarbumas, švelnus nuolankumas, vi- 
siškas nesidomėjimas kasdieniniais reikalais, — visa tai, mano 
nuomone, atitiko jo susikaupusią, svajingą, kontempliuojančią na- 
tūrą, ir aš nepakankamai gilinausi į slaptas jo elgesio priežastis. 
Taigi stengdamasi sustiprinti jo protą, kovodama su per dideliu 
pakilumu, aš nesąmoningai skatinau tą taurią ir drauge apgai- 
lėtiną beprotybę, kurios auka ir žaisliuku jis buvo tiek laiko. 

Pamažu daugelio pokalbių, kurie vykdavo be liudininkų, me- 
tu aš atvėriau jam mokymą, kuriuo vadovavosi ir kurį platino 
mūsų ordinas. Aš atskleidžiau jam pasaulinių pasikeitimų pro- 
jektą. Romoje, požemiuose, kur vykdavo mūsų susirinkimai, Mar- 
kusas suvedė Albertą su masonais ir jie priėmė jį į savo brolijos 
žemesnes grandis. Tiesa, Markusas iš anksto jam neišaiškino 
tų simbolių, kuriuos slepia tokios neaiškios ir neįprastos formos 
ir kurie gali būti taip įvairiai suprantami, priklausomai nuo adep- 
tų sąmonės ir drąsos lygio. Septynerius metus aš keliavau paskui 
savo sūnų, kad ir kur jis važiavo, be to, išvykdavau viena diena 
vėliau negu jis ir atvažiuodavau į tą miestą, kuriame jis apsi- 
stodavo, kitą dieną po jo atvykimo. Aš visada susirasdavau sau 
būstą toliau nuo jo ir niekada nesirodžiau nei jo guverneriui, 

nei tarnams, kuriuos, beje, sūnus, mano patariamas, dažnai keitė 
ir su kuriais nesuartėdavo. Dažnai aš klausdavau, ar jo nestebina 
tai, kad būnu visur, kur būna jis. 

„O ne,— atsakydavo jis— aš žinau, kad jūs visur būsite su 
manim.“ 

O kai aš paprašiau jį paaiškinti tokio įsitikinimo priežastis, 
jis pasakė: 

„Motutė pavedė jums grąžinti mane į gyvenimą, ir jūs Ži- 
note, kad jeigu dabar paliksite mane, aš numirsiu.“ | 

Jis visada kalbėdavo kažkokiu pakiliu, net įkvėptu balsu. 
Aš pripratau prie to ir, pati nepastebėdama, ėmiau kalbėti taip 
pat. Markusas priekaištavo man, o ir aš pati buvau nepaten- 
kinta, jog šitaip dar labiau skatinu vidinę ugnį, sekinančią Al- 
bertą. Markusas norėjo, kad mano pamokos būtų pozityvesnės, 
kad jos pasižymėtų šaltakraujiškesne logika, tačiau tarpais aš 
ramindavau save mintim, jog jei nebūtų to dvasinio peno, kurį 
aš jam teikiau, toji ugnis sudegintų jį dar greičiau ir dar žiau- 
riau. Kiti mano vaikai kažkada irgi buvo linkę į tokį entuzias- 
tingą jaudrumą, bet aplinka tramdė jų sielas, stengėsi užgesinti 
jas, kaip užgesinamas fakelas, bijant jo ryškios šviesos, ir jie 
žuvo, nespėje įgyti jėgų, kad galėtų pasipriešinti. Be mano gai- 
vinančios įtakos, nuolat įpučiančios tyrame laisvės ore šventąją 
kibirkštį, rusenančią Alberto sieloje, jis būtų išėjęs paskui savo 
brolius; ir lygiai taip pat be gaivinančios Markuso paramos buū- 
čiau užgesusi aš pati, nesužinojusi, kas yra gyvenimas. Beje, 
aš dažnai stengdavausi nukreipti Albertą nuo to nuolatinio ver- 
žimosi prie idealo. Aš patariau jam, netgi reikalavau, kad užsi- 
imtų žemiškesniais dalykais. Jis pakluso sąžiningai ir romiai. 
Ėmė studijuoti gamtos mokslus, mokytis kalbų, nepaprastai daug 
skaitė, netgi domėjosi menu ir pamilo muziką, bet nesamdė mo- 
kytojo. Visa tai buvo tik žaidimas, poilsis jo visaaprėpiančiam 
imliam protui. Šalindamasis pomėgių, būdingų jo amžiuje, bū- 
damas nesutaikomas aukštosios visuomenės, tuščios ir pasi- 
pūtusios, priešas, jis visur gyveno atsiskyrėliškai ir, atkakliai 
atsisakydamas klausyti guvernerio patarimų, nenorėjo lanky- 
tis nė vienam salone, nė vienuose rūmuose. Dviejose ar trijose 
sostinėse jis šiaip taip sutiko pasimatyti su keletu seniausių iIr 
ištikimiausių tėvo draugų. Jų namuose jis elgėsi santūriai ir 
rimtai, niekuo nesukeldamas jų nepasitenkinimo, o artimiau jis 
susidraugavo tik su keliais mūsų ordino adeptais, kuriuos jam 
rekomendavo Markusas. Albertas paprašė atleisti jį nuo parei- 
gos skleisti mūsų mokslą tol, kol nepajus savyje talento įtiki- 
nėti. — o jis manė ir dažnai visiškai atvirai aiškindavo man, kad 
dar negali turėti šio talento, nes kol kas nėra visiškai įsitiki- 
nęs Mūsų metodų pranašumu. Pasyviai kaip nuolankus mokinys 
jis kilo nuo vienos ordino pakopos į kitą, bet į viską gilinda- 
masis vadovavosi griežta logika ir didžiausiu sąžiningumu, sa- 
kydamas, kad pasilieka sau teisę pateikti pasiūlymus ateity, kai 

pasijus tiek apsišvietes, jog galės pasitikėti savuoju įkvėpimu. 
Kol kas jis buvo labiau linkęs ramiai paklusti taisyklėms, nu- 
statytoms mūsų slaptoje draugijoje. Nuolat įsigilinęs į mokslus 
ir apmąstymus, rimto ir sąvaldaus elgesio, jis įstengė nesuartėti 
su savo guvemneriu. Galų gale abatas padarė išvadą, jog tai 
nuobodus pedantas, ir nusprendė palikti jį ramybėje, kad galėtų 
laisvai užsiimti savo ordino intrigomis. Kartais Albertas ilgą lai- 
ką gyvendavo be jo Prancūzijoje ir Anglijoje, abatas būdavo 
toli, už šimto Ijė, ir Albertas apsiribodavo tuo, kad susitardavo 
su juo susitikti, ketindamas važiuoti į kitą šalį. O atsitikdavo 
ir taip, kad Albertas keliaudavo vienas. Tada aš galėdavau lais- 
viau matytis su sūnumi, ir jo nepaprastas švelnumas su kaupu 
atlygindavo man už visus rūpesčius. Mano sveikata sustiprėjo. 
Per savo gyvenimą pakėlusi tiek sunkių ligų, aš pripratau prie 
jų ir beveik nustojau jas jausti. Nuovargis, bemiegės naktys, 
ilgi pokalbiai, sunkios kelionės ne tik nesusilpnindavo manęs, 
bet, priešingai, palaikydavo kažkokią nuolatinę organizmo kairšt- 
ligę, kuri pasidarė ir iki šiol yra mano normali būklė. Jūs matote 
mane trapią, kretančią, bet nėra tokio sunkaus ir varginančio dar- 
bo, kurio aš neatlikčiau lengviau negu jūs, žavi pavasario gėlė. 
Susijaudinimo būsena tapo mano stichija, ir aš ilsiuosi nuo jos 
jos kaip tie profesionalūs žygūnai, kurie išmoko miegoti 
lne. 

Iš savo pačios patyrimo pamačius, kiek daug gali pakelti ir 
atlikti stipri siela silpnam kūne, aš truputį nusiraminau ir ėmiau 
labiau tikėti Alberto jėgomis. Kartais jis būdavo toks pat pa- 
vargęs ir palaužtas kaip aš, o paskui aš jį matydavau karštli- 
giškai jaudrų — irgi tokį kaip aš. Mes dažnai kentėdavom nuo 
tokio pat fizinio negalavimo, kurį sukeldavo vienodi dvasiniai 
išgyvenimai, ir galbūt niekada mūsų artumas nebuvo toks švel- 
nus ir teikiantis tiek laimės kaip tomis išbandymų valandomis, 
kai ta pati ugnis degindavo mūsų kūnus, kai tas pats išsekimas 
sukeldavo vos girdimus mūsų atodūsius. Kaip dažnai mums at- 
rodydavo, kad mes viena neišskiriama būtybė! Kaip dažnai, pa- 
gauti vienos minties, mes nutraukdavom tylą kreipdamiesi vienas 
"į kitą tais pačiais žodžiais! Pagaliau kaip dažnai susijaudinę arba, 
priešingai, nusilpe mes rankos paspaudimu išsakydavom vienas 
kitam savo karštą susižavėjimą arba savo liūdesį! Kiek daug 
gero ir blogo patyrėm mes drauge! O, mano sūnus! Mano krau- 
jas ir kūnas! Kiek audrų mes iškentėjom kartu, globojami dan- 
gaus! Kiek atlaikėm uraganų, spausdamiesi vienas prie kito ir 
kartodami vieną ir tą patį išsigelbėjimo devizą: meilė, teisybė, 
teisingumas! 

Mes gyvenome Lenkijoje, ir Albertas, kuriam jau buvo at- 
skleistos visos masonų paslaptys ir kuris pasiekė aukščiausias 
jų organizacijos pakopas, buvusias paskutine grandim tarp šitos, 
paruošiamosios, organizacijos ir mūsų, kaip tik ketino važiuoti 
į tą Vokietijos vietą, kur dabar esame mes, dalyvauti iškilmingoj 


283 


Nematomųjų puotoj, kai grafas Kristianas Rudolštadtas staiga 
paragino jį grįžti namo. Man tai buvo kaip perkūnas iš giedro 
dangaus. O dėl sūnaus, tai, nepaisant visų mano pastangų iš- 
saugoti jo širdy šeimos atminimą, jis jau nemylėjo jos, ji tapo 
jam tik mielu praeities atsiminimu; jis netgi neįsivaizdavo, kad 
dabar galėtų gyventi su ja. Tačiau mums ir į galvą neatėjo 
pasipriešinti šiam įsakymui, pareikštam su šaltu orumu ir visišku 
pasitikėjimu tėviškos valdžios galia: kaip tik toks yra jos supratimas 
katalikiškose ir aristokratiškose mūsų šalies šeimose. Albertas 
išvažiavo nežinodamas, kuriam laikui esam išskiriami, bet net 
neįtardamas, kad galbūt dabar ilgai nematys manęs ir kad ryšiai, 
siejantys jį su Markusu ir draugija, gali nutrūkti. 

„Argi mes išsiskirsimė— paklausė jis, matydamas mano nesu- 
laikomas ašaras.— Ne, mes negalim išsiskirti. Juk kiekvieną kar- 
tą, kai aš visa širdim šaukdavau jus, jūs ateidavot. Aš vėl jus 
pašauksiu.“ 

„Albertai, Albertai,— atsakiau aš, — šį kartą aš negalėsiu vyk- 
ti paskui tave." " 

Jis išbalo ir prigludo prie manęs kaip išsigandęs vaikas. Atėjo 
laikas atskleisti jam savo paslaptį. 

„Aš ne tavo motinos siela,— pasakiau, prieš tai paruošusi jį 
keliom frazėm.— Aš tavo motina.“ 

„Kam jūs sakote man tai?— paklausė jis su keista šypsena.— 
Argi aš pats to nežinau? Argi mes nepanašūs vienas į kitą? Argi 
aš nemačiau jūsų portreto Ryzenburge? Ir apskritai — argi galė- 
jau jus pamiršti? Juk aš mačiau ir pažinojau jus visą gyvėe- 
nimą!" 

„Ir tu nenustebai pamatęs, kad aš gyva? Juk visi mano, jog 
aš palaidota Milžinų pilies koplyčioje.“ 

„Ne,— atsakė jis, — nenustebau. Aš buvau per daug laimingas. 
Dievas gali daryti stebuklus, ir žmonių tai neturi stebinti.“ 

Šitam nepaprastam jaunuoliui sunkiau buvo suvokti baisią 
mano gyvenimo tikrovę negu patikėti stebuklo realumu. Mano 
prisikėlimu iš numirusių jis įtikėjo kaip Kristaus prisikėlimu; 
mano teorijas apie persikūnijimus jis suprato tiesmukai — jis pa- 
tikėjo jomis be galo, t. y. nė kiek nenustebo manydamas, kad 
aš išsaugojau savo buvusios asmenybės atsiminimus, kai mano 
kūnas suiro ir siela įgijo naują apvalkalą. Net nežinau, ar man 
pavyko įtikinti jį, jog apalpimas nenutraukė mano gyvybės ir 
kad mano kūnas neliko kape. Jis klausėsi manęs išsiblaškęs ir 
kartu įsiaudrinęs. Atrodė, kad jo klausą paveikia visai ne tie 
žodžiai, kuriuos aš tariu. Tuo metu jam darėsi kažkas nesupran- 
tamo. Baisios grandinės dar laikė Alberto sielą ant bedugnės 
krašto. Tikrasis gyvenimas dar neprasidėjo jam, jo dar laukė tas 
paskutinis sunkus priepuolis, — kurį aš pati per kažkokį stebuklą 
įveikiau,— toji tariama mirtis, turinti tapti jam paskutine pa- 
stanga pažinti amžinybę, kovojančią su laiko pažinimu. 

Kai jis skyrėsi su manim, mano širdį draskė kankinanti nuo- 
jauta, kad jis artėja prie tos kritiškos fazės, taip audringai su- 
krėtusios mano pačios egzistavimą, ir kad netoli valanda, kai 
Albertas arba žus, arba atsinaujins. Aš jau pastebėjau jo polinkį 
į katalepsiją. Mano akyse jis kartais užmigdavo giliu, bauginan- 
čiu miegu, tada jo kvėpavimas būdavo be galo silpnas, o pulsas 
toks neapčiuopiamas, jog aš nuolat kartojau ir rašiau Markusui: 
„Niekada neleisim palaidoti Alberto, o jeigu taip atsitiks, nepa- 
bijosim atverti jo kapo“. Nelaimei, Markusas jau negalėjo ro- 
dytis Milžinų pilyje, jis neturėjo teisės įžengti į Vokiečių im- 
perijos žemę, nes buvo smarkiai sukompromituotas per vieną 
Prahos sukilimą, kuriame iš tikrųjų dalyvavo. Nuo rūsčių Aust- 
rijos įstatymų jį išgelbėjo tik pabėgimas. Graužiama nerimo, par- 
važiavau čionai. Albertas pažadėjo man rašyti kasdien. O aš 
daviau sau žodį, kad jeigu nors kartą negausiu laiško, tučtuojau 
važiuosiu į Čekiją ir pasirodysiu Ryzenburge, kad ir kas dėl to 
atsitiktų. 

Iš pradžių išsiskyrimo skausmas jį kamavo mažiau negu ma- 
ne. Jis nesuprato, kas atsitiko, jis tarsi tuo netikėjo. Tačiau grį- 
žimas į tą niūrią pilį, kur liepsningiems Žižkos palikuonims kenkia 
net oras, buvo jam žiaurus smūgis. Jis tučtuojau užsirakino tame 
kambaryje, kur kažkada gyvenau aš, ir ėmė šaukti mane, o ma- 
tydamas, kad neateinu, jis nusprendė, jog vėl miriau ir jis dau- 
giau nepamatys manęs šiame gyvenime. Bent jau taip jis vėliau 
pasakojo apie jausmus, patirtus tuo lemtingu metu, kai jo pro- 
tas ir tikėjimas susidrumstė ne vieneriems metams. Jis ilgai žvel- 
gė į mano portretą. Portretas tik iš dalies primena originalą, ir 
dailininko suvokimas niekad neprilygsta tiems jausmams, ku- 
riuos mums jaučia ir saugo širdyje mylintys mus žmonės, todėl 
joks panašumas jų negali patenkinti, o kartais net skaudina, pik- 
tina juos. Šitam portrete, įkūnijančiam mano praėjusią jaunystę 
ir grožį, Albertas nerado savo brangiosios pasenusios motinos, 
nerado jos žilų smilkinių, nuvytusio blyškaus veido, kuris tiek 
daug reiškė jo širdžiai. Pasibaisėjęs jis pasitraukė nuo portreto 
ir grįžo pas artimuosius niūrus, tylus, sielvartingas. Jis aplankė 
mano kapą, patirdamas prie jo neviltį ir siaubą. Mintis apie mirtį 
pasirodė jam baisi, ir tėvas, norėdamas jį paguosti, pasakė, kad 
aš gulinti čia, kad Albertas turįs atsiklaupti ir pasimelsti už 
amžiną mano sielos atilsį. 

„Už amžiną atilsį! — sušuko Albertas įtūžęs.— Už amžiną sie- 
los atilsį! Ne, mano motinos siela, kaip ir mano, nesukurta mir- 
čiai. Nei aš, nei mano motina nenorim ilsėtis kape. Niekad, nie- 
kad! Šita katalikiška duobė, šitie užmūryti karstai, atskirti nuo 
gyvybės, žemės ir dangaus, sielos ir kūno išsiskyrimas — visa tai 
kelia man siaubą!" 

Šie žodžiai išgąsdino naivų ir baugštų Alberto tėvą. Jis per- 
sakė juos kapelionui, kad tas pamėgintų paaiškinti, ką jie reiškia. 
Bet ribotas dvasininkas Alberto šūksnyje teišgirdo patvir- 

tinimą, jog Albertą persekioja tas pats prakeikimas, kuris per- 
sekiojo ir mane. Prietaringa baimė, viešpatavusi protuose tų, ku- 
rie supo mano sūnų, šeimos pastangos grąžinti jį į katalikybę, 
greitai iškankino jo širdį ir jo egzaltacija tapo visai liguista — 
kuo jūs galėjote įsitikinti pati. Protas jam ėmė drumstis. Regė- 
damas mano mirties įrodymus, liesdamas juos, jis užmiršo, kad 
matė mane gyvą, ir aš ėmiau atrodyti jam kaip blankus vai- 
duoklis, kuris bet kurią akimirką gali jį palikti. Savo fantazijos 
jėga jis nuolat iškviesdavo šitą šmėklą ir kreipdavosi į ją su 
nerišliomis kalbomis, šūksniais, pilnais sielvarto, piktais grasi- 
nimais. O kai sugrįždavo ramybė, Alberto protas likdavo tarsi 
apgaubtas kažkokio rūko. Jis pamiršo įvykius, atsitikusius visai 
neseniai, ir įtikino save, kad aštuoneri metai, pragyventi šalia 
manęs, jam tik prisisapnavo. Tikriau, aštuoneri metai, pilni lai- 
mės, energingos veiklos, fizinės sveikatos, atrodė jam dabar kaip 
vienos valandos sapnas. 

Negaudama iš jo laiškų, aš jau norėjau skubėti į Ryzenbur- 
gą, bet Markusas sulaikė mane. ,„Arba paštas pagrobia mūsų 
laiškus, — sakė jis,— arba juos naikina Rudolštadtų šeima.“ Nuo 
savo ištikimo korespondento jis kaip ir anksčiau gaudavo žinių 
apie Ryzenburgą. Mano sūnus turėjo ramaus, sveiko ir laimingo 
"savo šeimos nario reputaciją. Jūs žinote, kaip buvo stengiamasi 
nuslėpti tikrąją padėtį, ir iš pradžių tai puikiai pavykdavo. 

Keliaudamas Albertas susipažino ir susidraugavo su jaunuo- 
ju Trenku. Trenkas, kurį mylėjo Prūsijos princesė ir persekiojo 
karalius Frydrichas, parašė mano sūnui apie savo džiaugsmus 
ir vargus. Jis atkakliai prašė Albertą atvažiuoti į Drezdeną, ti- 
kėdamasis iš jo pagalbos ir patarimo. Albertas nuvyko pas jį, 
ir vos spėjo palikti niūrią pilį, kai atmintis, energija, protas — 
viskas vėl atgijo. Trenkas susitiko su mano sūnumi kitų Nema- 
tomųjų ordino neofitų draugijoje. Čia jie galutinai suprato vie- 
nas kitą ir prisiekė amžiną riterišką draugystę. Iš anksto suži- 
nojusi iš Markuso apie jų numatomą susitikimą, aš nuskubėjau 
į Drezdeną, kur jis, prisidengdamas svetimu vardu, gavo leidimą 
lankytis karaliaus rūmuose, kad galėtų padėti Trenkui jo meilės 
reikaluose ir atlikti Nematomųjų užduotis. Markusas manė, jog 
tokia veikla ir jausmas, kad yra naudingas, išvaduos Albertą nuo 
pavojingos melancholijos. Ir jis buvo teisus — tarp mūsų Albertas 
pamažu atgijo. Markusas ketino grįždamas atgal atvežti jį ku- 
riam laikui čionai pabūti pačių garbingiausių ordino vadovų 
draugijoje. Jis buvo įsitikinęs, kad; jausdamas tikrai gaivinan- 
čią vietinę atmosferą, būtiną kilniai, jo širdžiai, mano sūnus vėl 
atgaus dvasios giedrumą. Bet vienas apmaudus atsitiktinumas 
staiga pakirto Alberto pasitikėjimą ordinu. Pakeliui jis susitiko 
su sukčium Kaliostru, kuriam rozenkreiceriai neatsargiai atsklei- 
dė kai kurias savo paslaptis. Albertas, jau seniai tapęs Iozen- 
kreiceriu, dabar turėjo aukštesnį laipsnį ir kaip didysis magistras 
buvo vieno jų susirinkimo pirmininkas. Ir čia jis akivaizdžiai 

pamatė tai, ką iki tol tik nujautė. Jis pajuto visus įvairialyčius 
elementus, sudarančius masonų brolijas; jis išvydo paklydimus, 
šališkumą, veidmainystę ir net sukčiavimą, kurie įsiskverbė į 
šias šventoves, jau apimtas amžiaus beprotybės ir ydų. Kaliost- 
ras, kuris mokėjo iššniukštinėti aukštosios visuomenės paslaptis 
ir paskui pateikti savo žinias kaip apreiškimą iš dangaus, Ka- 
liostras su patraukliu iškalbingumu mėgdžiojantis taurius Ievo- 
liucionierių pasisakymus, Kaliostras su savo paslaptingu suge- 
bėjimu iškviesti tariamas šmėklas,— šitas Kaliostras, intrigantas 
ir gobšuolis, sukėlė tauriajam adeptui didžiausią pasibjaurėjimą. 
Aukštuomenės atstovų lengvatikystė, daugelio frankmasonų ri- 
botumas ir prietaringumas, gėdingas godumas, kurį žadino pa- 
žadai atrasti filosofinį akmenį, apskritai visa mūsų amžiaus men- 
kystė nutvieskė jo sielą lemtinga šviesa. Per savo atsiskyrėlišką, 
protiniams užsiėmimams atiduotą gyvenimą jis nepakankamai 
suvokė žmonių giminės esminius bruožus; jis toli gražu nebuvo 
pasirengęs kovai su tokia daugybe blogų instinktų ir negalėjo 
ištverti viso to niekšingumo. Jis norėjo, kad šarlatanai ir burti- 
ninkai būtų demaskuoti ir išvyti iš mūsų šventovių. Jam kėlė 
pasibjaurėjimą mintis, jog turim pakęsti žeminantį Kaliostro 
bendradarbiavimą, nors dabar jau buvo vėlu juo atsikratyti — 
juk suerzintas jis galėjo pražudyti daug puikių žmonių ir, prie- 
šingai, pamaloninus jį, rodant jam apsimestą pasitikėjimą, jis 
galėjo padaryti mums daug paslaugų, net ir nežinodamas mūsų 
darbo esmės. Albertas užsirūstino ir karštai prakeikė mūsų puo- 
selėjamą organizaciją, pranašaudamas jos krachą, nes per daug 
priemaišų atsirado mūsų veriamoje auksinėje grandinėje. Jis iš- 
važiavo pasakęs, kad turi apgalvoti tai, ką mes stengėmės jam 
paaiškinti apie kraštutines priemones, neišvengiamas norint įvyk- 
dyti bet kokį sąmokslą, ir kad grįš prašyti būti įšventintas tik 
tada, kai išsisklaidys jį kankinančios abejonės. Deja! Mes ne- 
žinojom, kokios sunkios mintys kamavo jį Ryzenburgo vienat- 
vėje, jis nieko nepasakodavo mums, o galbūt ir pats užmiršdavo 
jas, kai išsisklaidydavo jų įspūdis. 

Dar metus jis pragyveno ten, tei ramus, tai apimtas jaudru- 
mo, tai kupinas jėgų, tai liguistai bejėgis. Kartais iš jo ateidavo 
laiškų, bet jis nė žodžiu neužsimindavo apie savo kančias ir 
prastą sveikatą. Su kartėliu protestavo jis prieš mūsų veiklos 
metodus. Jis reikalavo, kad mes tučtuojau liautumės dirbę slaptai 
ir apgaule vertę žmones gerti iš dvasinio atgimimo taurės. 

„Nusiimkite savo juodas kaukes,— kalbėjo jis,— išeikite iš 
požemių. Nutrinkite nuo jūsų šventovės frontono žodį paslaptis — 
Jūs pasisavinote jį iš katalikų bažnyčios ir jis netinka ateities 
žmonėms. Nejaugi jūs nematote, kad naudojatės jėzuitų ordino 
priemonėmis? Ne, aš negaliu dirbti su jumis — tai tas pat, kas 
ieškoti gyvybės tarp lavonų. Išeikite pagaliau į dienos šviesą. 
Negaiškite brangaus laiko, suburkite savo armiją. Daugiau pa- 
sitikėkite jos įkarščiu, tautų simpatiją, taurių instinktų savano- 

riškumu. Be to, kareiviai demoralizuojasi nieko neveikdami, o 
gudrumas, be kurio jie negalėtų. nuolat slapstytis, slopina jų ener- 
giją ir jėgą, kuri būtina kovai." 

Teoriškai Albertas buvo teisus, bet dar neatėjo laikas įgy- 
vendinti jo idėjas praktiškai. Ir galbūt tas laikas dar toli| 

Ir štai Ryzenburge atsiradote jūs. Tai įvyko vieną iš pačių 
baisiausių jo dvasinio gyvenimo valandėlių. Jūs žinote arba, tik- 
riau, nežinote, kaip paveikė jį jūsų pasirodymas; jis užmiršo 
viską, kas buvo ne jūs, jis įgijo naują gyvenimą, kuris atvedė 
jį į mirtį. 

Kai jis pamatė, kad tarp jūsų viskas baigta, jėgos galutinai 
apleido jį ir jis lėtai geso. Iki to laiko aš neturėjau supratimo 
nei apie tikrąją jo negalavimo priežastį, nei apie ligos rimtumą. 
Markuso draugas parašė jam, kad Milžinų pilis vis labiau užsi- 
sklendžia nuo pašalinių, kad Albertas jau neišeina iš jos, kad 
visuomenė jį laiko apsėstuoju, tačiau paprasti žmonės kaip ir 
anksčiau myli ir laimina jį; laiške taip pat buvo pasakojama, 
kad kai kurie labai blaiviai mąstantys asmenys iš pradžių buvo 
abstulbinti jo keistų manierų, tačiau išsiskirdami žavėjosi jo iš- 
kalba, tauria išmintim ir pažiūrų didingumu. Pagaliau aš suži- 
nojau, kad ten iškviestas Siupervilis, ir skubiai išvykau į Ry- 
zenburgą, nepaisydama Markuso prieštaravimų, kuris, pamatęs, 
jog aš viskam pasiryžus, taip pat viskuo surizikavo, kad lydėtų 
mane. Mes prisiartinom prie pilies sienų persirengę elgetomis. 
Niekas mūsų nepažino. Manęs čia niekas nematė dvidešimt sep- 
tynerius metus, Markuso — dešimt. Mums davė išmaldos ir iš- 
vijo. Bet mes sutikome netikėtą draugą ir išgelbėtoją — tai buvo 
Zdenka. Jis elgėsi su mumis broliškai ir prisirišo prie mūsų, nes 
pajuto, kaip karštai mylim Albertą. Mes sugebėjom prabilti 
tokiais žodžiais, kurie rado atgarsį jo egzaltuotoj sieloj, ir jis 
atvėrė mums Albertą kankinančio liūdesio paslaptis. Zdenka jau 
nebuvo panašus į tą įniršusį beprotį, kuris kažkada kėsinosi į 
jūsų gyvybę. Prislėgtas, sugniužęs jis, kaip ir mes, ateidavo prie 
pilies vartų, nuolankiai klausinėdavo apie Alberto sveikatą ir 
kaip ir mus jį vydavo šalin, gąsdindami neaiškiais, nerimą ke- 
liančiais atsakymais. Keista, tačiau Zdenka, kaip ir Albertas, įti- 
kinėjo, kad pažįsta mane, kad aš pasirodydavau jo regėjimuose, 
kad jis ne kartą sapnavo mane, ir dabar su kažkokiu keistu 
įkarščiu jis nejučia pakluso mano valiai. 

„Moteriške,— dažnai sakydavo jis man,— nežinau tavo var- 
do, tačiau tu — gerasis mano Podebrado angelas. Anksčiau aš 
daug kartų mačiau, kaip jis piešia tavo veidą, jis dažnai pasa- 
kodavo man apie tavo balsą, žvilgsnį, eiseną, bet taip atsitik- 
davo tik gerosiomis valandomis, kai atsiverdavo dangus ir jam 
pasirodydavo tie, kurių jau nėra tarp gyvųjų.“ 

- Aš ne tik nenutraukdavau Zdenkos pasipasakojimų, bet netgi 
skatindavau juos. Aš pritardavau jo keistoms kalboms ir įgijau 
tokį pasitikėjimą, kad jis nuvedė mane ir Markusą į Šrekenš- 

teino olą. Pamačiusi šį požeminį būstą ir sužinojusi, kad mano 
sūnus savaitėmis, kartais mėnesiais gyveno čia, pasislėpęs nuo 
žmonių, aš supratau, kodėl jo mintys buvo tokios niūrios. Aš 
pastebėjau kapo kauburėlį, kuriam Zdenka jautė ypatingą pa- 
garbą, ir vargais negalais iškvočiau, ką tai reiškia. Čia buvo 
didžiausia Alberto ir Zdenkos paslaptis, brangiausias jų turtas. 

„Achl — pasakė man pamišėlis.— Šioje vietoje mes palaido- 
jom Vandą fon Prachalic, mano Alberto motiną. Ji nepageidavo 
gulėti toje koplyčioje, kur buvo užmūryta. Jos kaulai visą laiką 
vartėsi ir norėjo iššokti iš ten, o šitie, — pasakė jis, rodydamas 
į krūvą taboritų kaulų, gulinčių prie šaltinio,— visą laiką prie- 
kaištavo mums, kad neatnešam jos čionai ir nepaguldom šalia 
jų. Tada mes pernešėm šiuos šventus palaikus ir palaidojom čia, 
o paskui kasdien palikdavom čia savo gėles ir bučinius.“ 

Pabūgęs, kad dėl viso to neišaiškėtų mano paslaptis, Mar- 
kusas išklausinėjo Zdenką smulkiau ir sužinojo, jog karstas buvo 
perneštas čionai neatidarytas. Taigi Albertas taip sirgo, jo protas 
buvo taip susidrumstęs, kad jis jau užmiršo apie mano egzista- 
vimą ir atkakliai laikė mane mirusia. Bet ar nebuvo visa tai tik 
išprotėjusio Zdenkos kliedesiai? Aš negalėjau patikėti savo ausi- 
mis. ,,(O mano drauge,— apimta nevilties sakiau Markusui, — jeigu 
jo proto šviesa užgeso amžinai, te Dievas pasigaili jo ir pasiunčia 
mirtį!“ 

Išgavę pagaliau iš Zdenkos visas jo paslaptis, mes sužinojom, 
kad požeminiais koridoriais ir niekam nežinomais urvais galima 
patekti į Milžinų pilį. Vieną naktį mes nuėjom jais kartu su 
Zdenka ir ėmėm laukti jo prie išėjimo iš šulinio. Zdenka pra- 
sprūdo į namus ir greitai grįžo dainuodamas ir juokdamasis iš 
džiaugsmo. Jis paskelbė mums, kad Albertas pasveiko ir dabar 
miega su naujais drabužiais ir su vainiku ant galvos. Aš supra- 
tau, jog Albertas mirė, ir griuvau lyg nutrenkta žaibo. Toliau 
aš nieko neprisimėnu. Keletą kartų aš pabudau, kankinama karšt- 
ligės ir gulėdama ant lokių kailių ir sausų lapų požeminiame 
kambaryje po Šrekenšteinu, kur anksčiau gyveno Albertas. Zden- 
ka ir Markusas pasikeisdami budėjo prie manęs. Vienas iš jų 
linksmu ir džiūgaujančiu veidu kalbėjo man, kad jo Podebradas 
pasveiko ir greitai ateis pas mane, o kitas, išblyškęs ir susi- 
kaupęs, kartojo: „Galbūt dar ne viskas prarasta, tikėsimės ste- 
buklo, kuris ir jums padėjo išeiti iš kapo". Aš nesupratau, ką 
jis sako, aš kliedėjau, norėjau atsikelti, bėgti, šaukti, bet neįsten- 
giau nė krustelėti, o vargšas Markusas neturėjo nei jėgų, nei 
laiko rimtai pasirūpinti mano sveikata. Visos jo mintys sukosi 
apie kitą, daug svarbesnį rūpestį. Pagaliau vieną kartą naktį — 
tikriausiai tai buvo trečioji mano ligos naktis — pajutau, jog man 
ima grįžti jėgos. Aš susikaupiau, ir man pavyko atsistoti ant 
kojų. Pamačiau, kad esu viena šitam baisiam požemy, silpnai 
apšviestam lempelės. Norėjau išeiti, bet duris radau užrakintas. 
Kurgi buvo Markusas, Zdenka, o svarbiausia — Albertas? At- 

mintis staiga sugrįžo, aš šūktelėjau, ir lediniai skliautai atsiliepė 
tokiu grėsmingu aidu, kad mano kaktą išmušė prakaitas, šaltas 
kaip ir drėgmė ant šito požemio sienų; aš pamaniau, jog mane 
dar kartą palaidojo gyvą. Kas gi atsitiko? Kas darosi dabar? Aš 
parkritau ant kelių ir užlaužusi rankas, apimta baisios nevilties, 
paklaikusiai šaukiau Alberto vardą. Bet štai girdžiu sunkius ne- 
lygius žingsnius, kažkokie žmonės artinasi ir, atrodo, neša sun- 
kų nešulį. Loja ir inkščia šuo. Jis pirmas pribėga prie durų, dras- 
ko jas nagais. Durys atsidaro, ir aš matau Markusą ir Zdenką — 
jie atnešė man Albertą, sustingusį, išblyškusį, iš visko matyt, 
kad mirusį. Jo šuo Cinabras šokinėja aplink šeimininką ir laižo 
jo nusvirusias rankas. Zdenka dainuoja švelnius ir jaudinančius 
žodžius: 

„UžmMik ant savo motinos krūtinės, mano brangus drauge, 
užmik iki ryto, o tuomet mes prikelsim tave, kad išvystum pa- 
tekančią saulę.“ 

Aš puoliau prie sūnaus. 

„Jis nemirė! — sušukau aš.— O Markusai, jūs išgelbėjote jį? 
Jis nemirė? Jis pabus?" 

„Nepuoselėkite vilčių, ponia,— atsakė Markusas su širdį sting- 
dančiu tvirtumu.— Aš nieko nežinau ir niekuo nesu tikras. Tu- 
Iėkite kantrybės, kad ir kas atsitiktų. Padėkite man, užmirškite 
savo jausmus.“ 

Nereikia nė sakyti, kaip mes stengėmės atgaivinti Albertą. 
Dėkui Dievui, oloje buvo krosnelė. Mums pavyko sušildyti jam 
rankas ir kojas. 

„Žiūrėkite,— tariau Markusui, — jo rankos ir kojos šiltos!“ 

„Sušildyti galima ir marmurą, — niūriai atsakė Markusas, — 
bet tai dar nereiškia įkvėpti gyvybę. Jo širdis sustingusi kaip 
akmuo!" 

Slinko baisios laukimo valandos. Klūpėdamas prie mano suU- 
naus, priglaudęs ausį prie jo krūtinės, Markusas veltui mėgino 
pajusti nors menkiausią gyvybės ženklą. Beveik be sąmonės, ap- 
imta klaikios nevilties, nedrįsau ištarti nė Žodžio, užduoti nė vie- 
no klausimo. Tylėdama žvelgiau į baisų Markuso veidą. Paskui 
atėjo akimirka, kai jau nebedrįsau į jį Žiūrėti: aš bijojau išskai- 
tyti jame rūstų nuosprendį. 

Zdenka sėdėjo kamputyje ir kaip vaikas žaidė su Cinabru, 
nesiliaudamas dainuoti. Kartkartėmis jis nustodavo dainavęs iI 
kalbėGavo, kad mes karnkinam Albertą, kad negalima trukdyti 
jam miegoti, kad jis taip miegodavo ištisas savaites ir kad jis 
puikiausiai pabus pats. Pamišėlio tikrumas kankino Markusą, jis 
buvo kitos nuomonės. O aš karštai troškau tikėti Zdenka, ir 
nuojauta manęs neapgavo. Zdenka turėjo dievišką aiškiaregystės 
dovaną. angelišką tikėjimą tiesos pergale. Pagaliau man pasi- 
rodė, jog neįžvelgiamas Markuso veidas kiek atsileido, suraukti 
antakiai išsilygino. Jo ranka suvirpėjo, paskui susigniaužė į kumš- 
tį, jis giliai atsiduso, atitraukė ausį nuo mano sūnaus krūtinės, 

nuo tos vietos, kur galbūt ėmė plakti jo širdis, norėjo kažką pa- 
sakyti, bet nepasakė, matyt, bijodamas žadinti viltį, vėl pasilen- 
kė, ėmė klausytis, visas sudrebėjo, pasitraukė nuo Alberto krū- 
tinės, staiga susvyravo lyg netekdamas sąmonės. 

„Vilties nėra?" — sušukau aš, griebdamasi galvos. 

„Vanda! -— dusliai ištarė Markusas.— Jūsų sūnus gyvas!“ 

Ir, neatlaikęs baisios įtampos, išeikvojęs iki paskutinio la- 
šelio visą savo dėmesį, tvirtumą, užuojautą, mano heroiškas ir 
švelnus draugas krito kaip pakirstas šalia Zdenkos. 

Sujaudinta šių prisiminimų grafienė Vanda nutilo ir tik po 
keleto minučių tęsė savo pasakojimą: 

— Mes praleidome oloje keletą dienų ir per tą laiką nepa- 
prastai greitai grįžo mano sūnaus jėgos ir sveikata. Bet Marku- 
sas, stebėdamasis, kad neranda jokių organinių pakenkimų nei 
pastebimo gyvybiškai svarbių funkcijų pakitimo, vis dėlto buvo 
išgąsdintas rūstaus Alberto tylėjimo ir to nuoširdaus ar apsi- 
mesto abejingumo, su kuriuo jis reagavo į mūsų džiaugsmą ir 
savo padėties nepaprastumą.. Albertas visiškai prarado atmintį. 
Nugrimzdęs į niūrų susimąstymą, jis veltui mėgino suvokti, kas 
darosi aplink jį. O aš, žinodama, kad vienintelė jo ligos ir po 
jos sekusios katastrofos priežastis yra sielvartas, ne taip nekant- 
riai kaip Markusas laukiau, kada Albertą užplūs kankinantys 
prisiminimai apie jo meilę. Beje, Markusas ir pats pripažino, 
kad tik šituo praeities užmiršimu ir galima paaiškinti, kodėl taip 
greitai grįžta jo fizinės jėgos. Alberto kūnas atgijo proto sąskai- 
ta taip pat greitai, kaip greitai jis prieš tai palūžo nuo sunkių 
minčių. „Jis gyvas ir, be abejo, gyvens, — kalbėjo man Marku- 


sas,— bet štai jo protas susidrumstė gal visam laikui.“ — „Išves- 
kime kuo greičiau jį iš požemio, — tvirtinau aš.— Oras, saulė ir 
judėjimas negali nepabudinti jo iš šio dvasinio miego.“ —,,„O svaI- 


biausia, išvaduokime jį nuo šio bjauraus, nepakeliamo gyveni- 
mo, — sakė Markusas.— Jis ir nužudė jį. Išskirsim jį su šita šei- 
ma, šita visuomene — jie priešingi visiems jo instinktams. Nu- 
vešim jį pas draugus, ir bendravimas su jais padės jo sielai 
atgauti giedrumą ir sveikatą.“ 

Ar galėjau dvejoti? Vieną sykį temstant klaidžiodama Šre- 
kenšteino apylinkėse ir apsimesdama, kad prašau išmaldos, iš 
retų praeivių sužinojau, jog grafas Kristianas suvaikėjo. Jis 
nebūtų supratęs, ką reiškia sūnaus sugrįžimas, o pats Albertas, 
pamatęs ir suvokęs šitos dvasinės mirties tragediją, galėjo ga- 
lutinai žūti. Tai argi buvo privalu grąžinti jį namo ir patikėti 
senai tetai, nemokšai kapelionui ir nusmukusiam dėdei, dėl ku- 
rių kaltės jis taip blogai gyveno ir taip liūdnai numirė? 

„Taip, bėkime drauge su juo,— pagaliau pasakiau aš Marku- 

sui.— Jis neturi matyti tėvo agonijos ir siaubingos katalikiškos 
stabmeldystės, kuria čia apgaubiamas mirties guolis. Taip, man 
skaudu pagalvoti, kad kai mano vyras skirsis su gyvenimu, aš 
negalėsiu atsisveikinti su juo ir gauti jo atleidimo. Tiesa, jis 
niekad manęs nesuprato, tačiau jo naivi ir tyra širdis visada 
žadino man pagarbą ir, palikusi jį, aš lygiai taip šventai sau- 
gojau jo garbę, kaip ir mūsų bendro gyvenimo metais. Bet jeigu 
tai būtina, jeigu mūsų pasirodymas — mano ir sūnaus — gali lik- 
ti jo nesuvoktas arba pražudyti jį, neatiduokime Ryzenburgo rū- 
siui to, kurį atkovojom iš mirties. Albertui — aš vis dar tuo ti- 
kiu — atsiveria platus kelias. Tad pakluskime širdies balsui, kuris 
atvedė mus čionai! Išplėškim Albertą iš klaidingai suprastos pa- 
reigos pančių, kuriais supančiojo jį padėtis ir turtas! Šita pa- 
reiga visuomet buvo ir bus, jo -akimis, nusikaltimas, o jeigu, 
paklusdamas giminėms, kuriuos senatvė ir mirtis jau rengiasi 
atimti iš jo, jis vis dėlto prisivers ją atlikti, tai mirs pats, mirs 
anksčiau už juos. Aš gerai prisimenu, kaip sunku buvo išken- 
tėti šią minčių vergiją, šitą nuolatinę dvikovą tarp dvasinio ir 
kasdienio gyvenimo, tarp principų, instinktų ir priverstinių po- 
elgių. Man aišku, jis nuėjo tą patį kelią ir gėrė tuos pačius nuo- 
dus. Tad išgelbėkim jį, o jeigu kada nors jis panorės pakeisti 
mūsų sprendimą, kas sutrukdys tai padaryti? Jeigu jo tėvo die- 
nos prasitęs ir jo paties dvasinė sveikata leis, jis visada galės 
sugrįžti ir palengvinti paskutines Kristiano dienas savo meile 
ir rūpestingumu.“— ,,„Tai bus sunku,— paprieštaravo Markusas.— 
Jeigu Albertas apsigalvos ir panorės vėl grįžti į visuomenę, į 
šeimą, jis susidurs su didžiulėmis kliūtimis. Bet vargu ar taip 
atsitiks. Gal jo šeima užges anksčiau, negu jis atgaus atmintį. 
O dėl vardo, turto, aukštos padėties... aš žinau, kaip jis į visa 
tai pažiūrės, kai vėl taps pats savim. Duok Dieve, kad šita die- 
na ateitų! Pats svarbiausias, neatidėliojamas mūsų uždavinys — 
sudaryti tokias sąlygas, kad jo pasveikimas taptų galimas.“ 

- Ir štai kartą naktį, kai tik Albertas jau galėjo laikytis ant 
kojų, mes išėjom iš olos. Netoli nuo Šrekenšteino pasodinom jį 
ant arklio ir šitaip nusigavom iki sienos. Kaip žinote, siena nuo 
ten yra labai arti, o paskui mes pasirūpinom gauti patogesnį ir 
greitesnį transportą. Ryšiai, kuriuos mūsų ordinas palaiko su 
gausiais masonų brolijos nariais, leidžia mums visoje Vokietijoje 
keliauti inkognito ir nebūti tikrinamiems policijos. Vienintelė 
pavojinga vieta buvo Čekija — dėl nesenų neramumų Prahoje ir 
budrios austrų priežiūros. 

— O kas atsitiko Zdenkai?— paklausė jaunoji grafienė Ru- 
dolštadt. 

— Zdenka vos mūsų nepražudė, nes norėjo sutrukdyti iš- 
vykti visiems ar bent jau Albertui, nesutikdamas nei skirtis su 
juo, nei lydėti jo. Zdenka buvo įsitikinęs, kad Albertas gali gy- 
venti tik grėsmingoj ir niūrioj Šrekenšteino oloj. „Tiktai čia 
mano Podebradas ramus,— kalbėjo jis.— Kitur jį kankina, truk- 

do miegoti, verčia atsižadėti mūsų tėvų iš Taboro kalno ir gy- 
venti gėdingą nusikalstamą gyvenimą, kuris stumia jį į neviltį. 
Palikite jį čia, pas mane. Aš išslaugysiu jį, kaip jau ne kartą 
išslaugiau. Aš netrukdysiu jam mąstyti. Kai jis norės tylėti, aš 
vaikščiosiu visiškai tyliai ir ištisomis valandomis laikysiu ran- 
kose Cinabro snukį, kad šuo neišgąsdintų jo, sumanęs lyžtelėti 
ranką. Kai jis užsigeis pasilinksminti, aš dainuosiu jo mėgsta- 
mas dainas ir sugalvosiu naujų, kurios jam irgi patiks, — juk jis 
mėgo visas mano dainas, tik jis vienas ir supranta jas. Sakau 
jums — palikite man mano Podebradą. Aš geriau žinau, ko jam 
reikia. Kai jūs vėl ateisite čionai, tai išgirsite, kaip jis groja 
smuiku, pamatysite, kaip sodina ant savo mylimos motinos kapo 
gražias kipariso šakeles — aš pripjausiu jų miške, jeigu jis pa- 
norės. Aš gerai maitinsiu jį. Aš žinau daug lūšnelių, kur vargšui 
senam Zdenkai niekuomet neatsisakys duoti duonos, pieno, vai- 
sių. Patys to nežinodami, neturtingi Bohemijos Miško valstiečiai 
jau seniai maitina savo kilnųjį poną, turtuolį Podebradą. Albertas 
nemėgsta puotų, kur valgoma gyvulių mėsa, jam labiau patinka 
paprastas ir tyras gyvenimas. Jis nepasigenda saulės šviesos, 
jam malonesni mėnulio spinduliai, šviečiantys pro medžius. O 
kai jis pasiilgsta Žmonių, aš nuvedu jį į nuošalias pieveles, kur 
nakčiai pasistato savo stogines jo draugai čigonai, Dievo vaikai, 
kuriems nerūpi nei įstatymai, nei turtai." 

Aš godžiai klausiausi Zdenkos, nes jo naivios kalbos atsklei- 
dė man, kaip gyveno Albertas čia, Šrekenšteino oloje. ,„Nebijo- 
kite,— pridūrė Zdenka,— aš niekada neišduosiu priešams jo slap- 
to būsto. Jie tokie veidmainiai, tokie bepročiai, jog kalba dabar: 
„Mūsų vaikas numirė, mūsų draugas numirė, mūsų ponas numi- 
rė“. Jie nepatikėtų, kad jis gyvas, net jeigu patys išvystų jį. O 
kai jie klausia, ar nemačiau kur nors grafo Alberto, aš įpratau 
atsakyti: „Kaip, argi jis nenumirė?“ Kalbėdamas su jais, aš juo- 
kiuosi, ir jie mano, kad esu išprotėjęs. Bet aš šneku apie mirtį 
tik tam, kad pasityčiočiau iš jų — juk jie tiki arba apsimeta tikį 
mirtimi. O kai žmonės iš pilies mėgina pasekti mane, aš sugal- 
voju tūkstančius klastų, kad sumaišyčiau jiems galvas. O, aš 
moku visas kiškių ir putpelių gudrybes. Aš ne blogiau už juos 
sugebu pasislėpti tankynėse, išnykti viržiuose, peršokti upelį, kad 
jie pamestų pėdsakus, užsiglausti slėptuvėse, leisti jiems aplenk- 
ti mane, o paskui tarsi klaidžiojanti ugnelė suklaidinti juos ir 
įvilioti į pelkes ir liūnus. Jie vadina Zdenką nevispročiu. O ne- 
visprotis gudresnis už juos visus. Atsirado tik viena mergina — 
šventa mergina! — kuriai pavyko apgauti atsargųjį Zdenką. Ji 
mokėjo stebuklingus žodžius ir įstengė sutramdyti jo pyktį. Ji 
turėjo visokių talismanų, kurie padėjo jai išvengti visų žabangų, 
įveikti visas kliūtis, — jos vardas Konsuela.“ 

Kai Zdenka tardavo jūsų vardą, Albertas truputį krūptelė- 
davo ir atsisukdavo, bet paskui vėl nuleisdavo galvą, ir jo at- 
mintis nepabusdavo. 

Veltui aš mėginau įkalbėti šį ištikimą sargą, žadėdama, kad 
vėl atvešiu Albertą į Šrekenšteiną, jeigu jis, Zdenka, važiuos 
dabar su mumis. Man taip ir nepasisekė jo įtikinti. Ir kai pusiau 
gražiuoju, pusiau jėga mums pavyko priversti jį išleisti mano 
sūnų iš olos, jis verkdamas sekė paskui, kažką murmėdamas ir 
graudžiai dainuodamas, iki pat Kutembergo rūdynų viršūnės. Nu- 
sigavus iki tos garsios vietos, kur Žižka laimėjo vieną iš didžiau- 
sių savo pergalių prieš Zigmantą, Zdenka iš karto pamatė uolas, 
per kurias eina siena, nes jis geriau negu bet kas kitas pažinojo 
visus šios vietovės takelius. Čia jis sustojo ir pasakė trepte- 
lėdamas koja: „Niekada daugiau Zdenka nepaliks žemės, kur 
guli jo tėvų kaulai! Dar neseniai mano Podebradas ištrėmė mane 
iš čia už tai, kad nepažinau šventosios mergelės, kurią jis myli, 
už tai, kad grasinau jai, ir ištisas savaites, ištisus mėnesius aš 
praleidau svetimoje žemėje. Maniau, kad išeisiu iš proto ten. 
Po kurio laiko aš grįžau į savo brangiuosius miškus pažiūrėti, 
kaip miega Albertas, nes kažkoks balsas padainavo man sapne, 
jog jo pyktis praėjo. Ir štai dabar, kai jis jau nebekeikia ma- 
nęs, jūs išsivedate jį. Jeigu ketinate nuvežti jį pas Konsuelą, 
aš sutinku. Bet dar kartą palikti savo kraštą, kalbėti priešų 
kalba, paduoti jiems ranką, leisti, kad Šrekenšteinas liktų tuščias 
ir apleistas — ne, to aš daugiau nepadarysiu. Negaliu aš taip pa- 
sielgti. Be to, balsai, kalbantys su manim sapnuose, uždraudė man 
tai. Zdenka turi gyventi ir mirti slavų žemėje. Jis turi gyventi 
ir mirti su dainomis, aukštinančiomis slavų džiaugsmus ir rūpes- 
čius savo tėvų kalba. Atsisveikinu su jumis, važiuokite! Alber- 
tas uždraudė man pralieti žmogaus kraują, kitaip jums nepavyktų 
atimti jo iš manęs, bet jeigu aš pakelčiau prieš jus ranką, jis 
vėl prakeiktų mane, ir jau geriau man nematyti jo visai, negu 
dar kartą iškęsti jo pyktį. Klausyk gi, brangus Podebradai! — 
sušuko jis, spausdamas prie lūpų nieko nesuprantančio Alber- 
to rankas.— Aš paklūstu tau ir pasitraukiu. Kai tu grįši, tavęs 
lauks šiltas židinys, savo knygas tu rasi nepaliestas, lova bus 
priklota sausų lapų, o tavo motinos kapas bus papuoštas žaliomis 
šakelėmis. Jeigu tu ateisi vasarą, ant kapo ir ant mūsų kankinių 
kaulų tu rasi šviežių gėlių... Sudie, Cinabrai!“ Pasakęs visa tai 
trūksmingu nuo raudos balsu, vargšas Zdenka pasileido bėgti 
įkalnėn, atgal į Čekijos pusę, ir greitai kaip danielius dingo te- 
kančios saulės spinduliuose. 

Nepasakosiu jums, mieloji Konsuela, apie visus rūpesčius 
pirmąsias kelias savaites, kurias Albertas praleido čia, tarp mū- 
sų. Gyvenant šitam pačiam būste, kur dabar glaudžiatės jūs, 
jo protas po truputį atgavo gyvybę, kurią mes stengėmės žadinti 
labai lėtai ir atsargiai. Pirmieji jo Žodžiai po visiško dviejų mė- 
nesių tylėjimo buvo susiję su muzikiniais išgyvenimais. Marku- 
sas seniai suprato, kad Alberto gyvenimas buvo pilnas meilės 
jums, ir nusprendė priminti jam tą meilę, bet tik sužinojęs, kad 
jūs jos verta ir esate laisva, idant galėtumėte kada nors į ją 

atsiliepti. Todėl jis pradėjo rinkti žinias apie jus ir greitai Ži- 
nojo viską apie menkiausius jūsų charakterio bruožus, apie smul- 
kiausius jūsų praeities ir dabarties įvykius. Išmintingos mūsų OI- 
dino organizacijos, ryšių, užmegztų su visomis kitomis slaptomis 
draugijomis, dėka, adeptų ir neofitų, kurių pareiga, tarp kitų, 
yra įdeimniai sekti įvykius ir stebėti asmenis, kurie mus domina, 
dėka nėra nieko, ko mes negalėtume patikrinti: Visuomenėje 
mums nėra paslapčių. Mes mokam prasiskverbti tiek į politikų 
paslaptis, tiek į rūmų intrigas. Jūsų nepriekaištingas gyvenimas, 
tiesus cnerakteris buvo visai nesunkus stebėjimo ir įvertinimo 
objektas. Baronas fon Trenkas, sužinojęs, kad žmogus, kuris jus 
myli ir apie kurį jūs niekad jam nepasakojote, yra jo draugas 
Albertas, atsiliepė apie jus su susižavėjimu. Grafas de Sen Žer- 
menas, labiausiai išsiblaškęs Žmogus, sprendžiant iš jo išorės, ir 
pats įžvalgiausias tikrovėje, šitas keistas aiškiaregys su nepapras- 
tu protu, kuris, rodos, nukreiptas tik į praeitį, bet nuo kurio 
nepasislepia nė viena dabarties smulkmena, labai greitai surinko 
apie jus kuo išsamiausias žinias. Nuo tada aš pajutau jums švel- 
numą ir ėmiau žiūrėti į jus kaip į savo dukterį. 

Sužinoję pakankamai, kad galėtume imtis veiksmų, mes pa- 
kvietėm puikius muzikantus ir susodinom juos po šituo pačiu 
langu, prie kurio dabar mes kalbamės. Albertas sėdėjo jūsų vie- 
toje, prisiglaudęs prie šios užuolaidos ir stebėdamas saulėlydį. 
Markusas laikė jo ranką, aš kitą. Atliekant simfoniją, kuri, mūsų 
prašymu, buvo sukurta keturiems instrumentams ir kurioje skam- 
bėjo įvairūs čekiški motyvai — Albertas groja juos taip įkvėp- 
tai, taip jaus:ningai,— staiga pasigirdo himnas Švenčiausiai Pa- 
nelei, juo kažkada jūs pavergėt mano sūnaus širdį. 

O Ccnsuelo de mi alma... 

Tą pačią akimirką Albertas, kurį jau buvo sujaudinę' seno- 
sios Čekijos melodijos, apsipylė ašaromis, puolė man į glėbį ir 
sušuko: „,„(O motute, mMotute!“ 

Markusas liepė muzikantams liautis grojus — jis buvo paten- 
kintas efektu ir nenorėjo juo piktnaudžiauti. Taigi Albertas pra- 
bilo, jis pažino mane, jis vėl galėjo mylėti. Praėjo dar daug 
dienų, kol jo protas atgavo ankstesnį aiškumą, bet nuo tos die- 
nos jam nė karto nepasikartojo karštligės kliedesiai. Kartais jis 
atrodydavo pavargęs nuo įtempto galvojimo ir imdavo niūriai 
tylėti, bet po truputį jo veidas darėsi ne toks rūškanas, ir mums 
švelniai ir atsargiai pavykdavo nugalėti jo siekimą užsisklęsti 
savyje. Pagaliau su džiaugsmu pastebėjome, kad poreikis dažnai 
ilsėtis nuo protinio darbo ima nykti, ir jis ilsisi tik naktį ramiai 
miegodamas kaip visi žmonės. Albertas vėl pajuto gyvenimo 
džiaugsmą, atgavo sugebėjimą mylėti jus ir mane, jis vėl tapo 
gailestingas, pajuto prieraišumą žmonėms ir pareigą atiduoti jė- 
gas savo idealų įgyvendinimui. Jis ir toliau mylėjo jus be kar- 
tėlio, be nepasitikėjimo ir neapgailestaudamas dėl to, ką teko 
per jus iškentėti. Tačiau kad ir kaip jis stengėsi mus nuraminti 

ir vyriškai susitvardyti, mes aiškiai matėme, jog jo aistra tebe- 
buvo tokia pat liepsninga kaip anksčiau. Tik dabar jis turėjo 
daugiau fizinių ir dvasinių jėgų ją kentėti. Mes visai ir neke- 
tinom slopinti jos. Priešingai, mes abu — aš ir Markusas — drau- 
ge stengėmės įkvėpti jam viltį ir nusprendėm pranešti jums, kad 
jūsų vyras, kurio jūs šventai gedėjot — ne išoriškai, bet viduje, 
širdyje — yra gyvas. Tačiau Albertas su tauriu pasiaukojimu ir 
jautria intuicija, kurią jis turėjo viskam, kas susiję su jumis, 
uždraudė mums skubėti. „Ji niekad nemylėjo manęs, — kalbėjo 
jis, — tiesiog pasigailėjo prieš mirtį. Galbūt dabar ji su baime 
ir net neviltim pasižadėtų praleisti su manim visą gyvenimą ir 
jei grįžtų pas mane, tai tik iš pareigos jausmo. Kokia nelaimė 
būtų man pagrobti jos laisvę, jos meno džiaugsmą ir galbūt nau- 
įos meilės laimę! Užteks, kad leidau jai gailėtis savęs anksčiau. 
Neverskite manęs priimti iš jos atsidavimo, kuris ją vargins. 
Netrukdykite jai gyventi, netrukdykite džiaugtis nepriklausomy- 
be, svaigti nuo šlovės ir dar didesnės laimės, jeigu taip bus 
lemta. Aš myliu ją ne egoistiškai, ir nors ji tikrai būtina mano 
laimei, aš įstengsiu atsisakyti jos, kad tik mano auka atneštų 
jai naudą! Beje, argi aš gimęs laimei! Ir argi galiu pretenduoti 
į ją, kai aplinkui tiek kenčiančių ir nelaimingų? Argi aš netu- 
riu kitų priedermių, kaip tik priedermę susikurti gerovę sau? 
Argi atliktos pareigos jausmas nesuteiks man jėgų užsimiršti ir 
nieko netrokšti tik sau? Aš noriu pamėginti, ir jeigu neištversiu, 
jūs pagailėsite manęs ir sustiprinsite mano valią. Tikrai tai bus 
geriau, negu liūliuoti mane tuščiomis viltimis ir nuolat primin- 
ti, kad man skauda širdį, kad ji dega egoistišku laimės troškimu. 
Mylėkite mane, mano bičiuliai! Motute, palaiminkit mane ir liau- 
kitės kalbėjusi apie tai, kas tik kankina mane, atima jėgas ir 
sugebėjimą pasiaukoti. Aš gerai žinau viena, pats didžiausias 
skausmas, kurį pajutau Ryzenburge — tas, kurį suteikiau kitiems. 
Ir aš išeisiu iš proto, galbūt numirsiu, murmėdamas ant Dievo, 
jeigu pamatysiu, kad Konsuela patiria tas kančias, nuo kurių aš 
nesugebėjau apsaugoti kitų Žmonių, kurie irgi buvo brangūs man.“ 

Jo sveikata, matyt, visiškai pasitaisė, ir dabar jau ne tik ma- 
no mMotiniškas švelnumas padėjo jam grumtis su savo nelaiminga 
aistra. Markusas ir kiti mūsų vrdino vadovai entuziastingai ap- 
tarinėjo su juo mūsų darbą ir tikslus. Jam suteikdavo tylų ir 
liūdną džiaugsmą šitie dideli planai, drąsios svajonės, o svar- 
biausia — ilgi filosofiniai pokalbiai. Tiesa, jo pažiūros ne visuo- 
met sutapdavo su jo tauriųjų draugų pažiūromis, bet užtai jis 
jausdavo jų dvasinį artumą traktuojant tokius gilius ir liepsnin- 
gus jausmus — kaip meilė gėriui, teisingumui, tiesai. Veržimasis 
prie idealo, kurį taip ilgai slopino menkos ir smulkios jo šeimos 
baimės, rado pagaliau puikią dirvą, kad galėtų plėtotis, ir čia, 
jausdamas palankiai jo atžvilgiu nusiteikusių Žmonių paramą arba. 
girdėdamas atvirus ir geranoriškus prieštaravimus, jis pasijuto 
esąs gaivinančioje atmosferoje, kurioje galėjo kvėpuoti ir veikti 

net ir graužiamas slapto liūdesio. Albertas turi gilų metafizinį 
protą. Jo niekada neviliojo bergždžias egzistavimas, ugdantis 
egoizmą. Jis sukurtas suvokti pačias giliausias tiesas ir įgyven- 
dinti pačias rūsčiausias dorybes. Bet drauge, būdamas tobulo vi- 
dinio grožio, kuriuo retai apdovanojami vyrai, jis turi be galo 
švelnią ir mylinčią širdį. Vien gailestingumas jo nepatenkina, 
jam reikalingi mylimi žmonės. Jis myli visus, tačiau kartu jau- 
čia poreikį skirti savo jausmus atskiriems asmenims. Jo atsida- 
vimas fanatiškas, tačiau jo dorumas neturi nieko žiauraus. Meilė 
įkvepia jį, draugystei jis atsiduoda visa siela, ir jo gyvenimas — 
neišsenkamas didžios pagarbos šaltinis, kurią jis jaučia abstrak- 
čiai sąvokai, vadinamai žmonija, ir atskiroms būtybėms, švel- 
niai jo mylimoms. Žodžiu, jo kilni širdis yra meilės židinys — 
visos taurios aistros randa joje prieglaudą ir netrukdo viena 
kitai. Jeigu būtų galima įsivaizduoti dievybę, įgavusią mirtin- 
gos būtybės pavidalą, aš išdrįsčiau pasakyti, kad mano sūnaus 
siela — tai pasaulinės sielos, vadinamos Dievu, pirmavaizdis, 

Štai kodėl Albertas —šis silpnas žmogus su savo dideliais 
siekimais ir ribotomis galimybėmis — neįstengė gyventi artimųjų 
namuose. Jeigu jis nebūtų jų taip karštai mylėjęs, galėjo šalia jų 
susikurti sau kitą, atskirą gyvenimą, turėti savą tikėjimą — stip- 
rų ir ramų, besiskiriantį nuo jų tikėjimo ir pakantų jų nekaltam 
aklumui, bet tai būtų pareikalavę iš jo tam tikro abejingumo 
jiems, kurio jis negalėjo pajusti, kaip kažkada negalėjau aš pati. 
Jis nemokėjo gyventi atskyręs protą nuo širdies ir su skausmu ir 
neviltim stengėsi suderinti savo ir šių jam brangių Žmonių pa- 
žiūras. Štai kodėl, mėgindamas vienas pralaužti geležinę kata- 
likiško atkaklumo, socialinių prietarų ir neapykantos lygybės 
religijai sieną, jis sugniužo ir nuvyto kaip augalas be drėgmės, 
šaukdamasis dangiško lietaus, kad dovanotų Jam kokį nors bend- 
rumą su tais, kuriuos myli. Pavargęs vienišas mylėti, kankintis, 
tikėti ir melstis, jis pamanė, kad jūs — išganymas, ir kai jūs per- 
siėmėt jo pažiūromis, jis atgavo ramybę ir protą. Bet jūs neat- 
siliepėt į jo jausmą, ir išsiskyrimas su jumis nugramzdino jį į 
dar juodesnę, dar sunkiau pakeliamą vienatvę. 

Jo tikėjimas, nuolat neigiamas ir griaunamas, virto jam žiau- 
ria kankyne. Jo protas ėmė drumstis. Neturėdamas artimos sie- 
los, galinčios paremti ir palaikyti jį tuose dalykuose, kurie buvo 
svarbiausi ir reikšmingiausi jo gyvenime, jis leidosi nugalimas 
mirties. 

O kai jis atsidūrė tarp žmonių, jį suprantančių ir pritariančių 
jam, visus mus nustebino jo nuolaidumas ginčijantis, jo pakan- 
tumas, patiklumas, kuklumas. Žinodami, kokia jo praeitis, mes 
būgštavom, kad jis pasirodys esąs per daug rūstus ir atkaklus, 
gindamas savo pažiūras, per daug griežtas, kas atleistina Žmogui 
su liepsninga siela ir tvirtais įsitikinimais, tačiau kas gali pakenkti 
jo paties tobulėjimui ir tokiai sąjungai kaip mūsų. O jis nuste- 
bino mus sielos giedrumu ir žaviu elgesiu. Taurindamas ir įkvėp- 

damas mus savo mintimis ir pamokymais, pats jis buvo įsitikinęs, 
jog viską, ką duoda mums, yra gavęs iš mūsų. Pas mus jis grei- 
tai įgijo visuotinę ir begalinę pagarbą, ir jūs neturite stebėtis, 
kad tiek daug žmonių stengiasi grąžinti jam jus,— juk jo laimė 
rūpi mums visiems, ji tapo tiesiog troškimu kiekvienam, kuris 
bendravo su juo nors trumpą laiką. 


XXXVI 


— Tačiau žiauri mūsų giminės lemtis dar nebuvo pasibai- 
gusi. Albertas buvo pasmerktas ir toliau kentėti, jo širdis turė- 
jo ir toliau kraujuoti dėl šeimos, kuri nenorėjo jam blogo, ta- 
čiau -kurią žiaurus likimas kažkodėl vertė nuolat laužyti jo gy- 
venimą ir pačiai dėl to kentėti. Kai tik Albertas sustiprėjo, mes 
pranešėm jam liūdną žinią apie jo garbingojo tėvo mirtį, sekusią 
greitai po jo paties mirties: nieko nepadarysi, mes turim grieb- 
tis šio keisto pasakymo, kad galėtume charakterizuoti tokį keistą 
įvykį. Albertas apverkė tėvą su švelniu liūdesiu ir tvirtu įsiti- 
kinimu, jog išėjęs iš gyvenimo jis nepateks į katalikiško rojaus 
ar pragaro nebūtį. Jo sielvartą nušvietė netgi kažkoks iškil- 
mingas džiaugsmas, kad šis tyras, vertas paguodos žmogus ras 
po mirties kitą, geresnį gyvenimą. Todėl daug labiau negu tėvo 
mirtis jį nuliūdino ta vienatvė, kurioje liko kiti giminaičiai — 
baronas Frydrichas ir kanauninkė Venceslava. Jis priekaištavo 
sau, jog, būdamas toli nuo jų, turi paguodą, kuria negali pasi- 
dalinti su jais, ir nusprendė kuriam laikui grįžti pas juos, 
atskleisti savo pasveikimo paslaptį, papasakoti apie savo stebuk- 
lingą prisikėlimą iš numirusių ir pasistengti padaryti jų gyve- 
nimą kuo laimingesnį. Albertas nežinojo, kad jo pusseserė Ama- 
lija pabėgo iš namų tuo metu, kai jis sirgo Ryzenburge. Jam 
apie tai tada nepranešė bijodami įskaudinti. Mes irgi nusprendėm 
jam nieko nesakyti. Mums nepavyko apsaugoti vargšės Amalijos 
nuo apgailėtino susižavėjimo, o kai rengėmės nubausti jos su- 
vedžiotoją, ne tokia pakanti saksoniška Rudolštadtų savimeilė 
aplenkė mus. Jie slapta pagrobė Amaliją Prūsijos žemėje, kur 
ji tikėjosi rasti prieglobstį, atidavė ją žiauraus karaliaus Frydri- 
cho valiai, ir šitas monarchas įrodė jiems savo palankumą užda- 
rydamas jauną merginą į Špandau tvirtovę. Ji prasikankino ten 
apie metus, su niekuo nesimatydama, ir dar turėjo laikyti save 
laiminga, kad jos gėdos paslaptis buvo griežtai saugoma tau- 
Iiojo kalėjimo sargo-monarcho. 

— O ponia,— susijaudinusį nutraukė ją Konsuela,— nejaugi 
ji vis dar Špandau? 

— Neseniai mes padėjome jai išsilaisvinti. Albertas ir Live- 
ranis negalėjo pagrobti jos drauge su jumis, nes ji buvo prižiū- 
rima deėug griežčiau — nuolatiniai susierzinimo pliūpsni2i, neap- 
galvoti mėginimai pabėgti ir kitokie išsišokimai tik paskatino 

sugriežtinti jos režimą. Bet mūsų žinioje yra ne vien tokios prie- 
monės, kurių dėka buvot išgelbėta jūs. Mūsų adeptų yra visuUI, 
ir kai kurie iš jų tyčia įgijo karališkosios šeimos narių palan- 
kumą, idant galėtų padėti mums. Mes pasirūpinom, kad Amaliją 
imtų globoti Prūsijos karaliaus sesuo — jaunoji Baireito markgra- 
fienė. Ji paprašė paleisti Amaliją į laisvę, pažadėjusi pati pasi- 
rūpinti įos likimu ir laidavusi už jos tolesnį elgesį. Po keleto die- 
nų jaunoji baronaitė atsidurs pas princesę Sofiją Vilhelminą — 
kuri turi kandų liežuvį, bet gerą širdį. Princesė elgsis su ja taip 
pat atlaidžiai ir kilniai, kaip elgėsi su Kulmbacho princese, dar 
viena nelaimingąja, kuri, kaip ir Amalija, užsitraukė negarbę 
visuomenės akyse ir taip pet pažino karališkų kalėjimų griež- 
tumą. 

Apsispręsdamas važiuoti pas tetą ir dėdę į Milžinų pilį, Al- 
bertas nieko nežinojo apie savo pusseserės vargus. Jis nebūtų 
supratęs, iš kur sėmėsi gyvuliškos energijos grafas Frydrichas, 
kuris po tiek nelaimių galėjo medžioti, gerti ir valgyti, iš kur 
ėmė savo dievobaimingą abejingumą senoji kanauninkė, nedė- 
jusi jokių pastangų surasti Amaliją, būgštaudama idant skanda- 
lingoji istorija netaptų dar plačiau žinoma. Mes labai nerimau- 
dami atkalbinėjom Albertą nuo šios kelionės, bet jis pasiekė 
savo ir vieną naktį išvažiavo Nneįspėjęs mūsų, o tik palikęs laiš- 
ką, kuriame žadėjo greitai grįžti. Išvažiavęs jis buvo tikrai neil- 
gai, bet per tą laiką patyrė daug sielvarto. 

Persirengęs svetimais drabužiais, jis prasigavo į Čekiją ir 
netikėtai pasirodė pas vienišąjį Zdenką Šrekenšteino oloje. Iš 
ten jis ketino parašyti giminaičiams, atskleisti visą tiesą apie 
save ir paruošti juos savo sugrįžimui. Žinodamas, kad Amalija 
pati drąsiausia, nors drauge ir pati lengvabūdiškiausia iš visų 
namiškių, jis nusprendė per Zdenką pasiųsti savo pirmąjį laišką 
būtent jai. Kaip tik tą valandėlę, kai jis rašė laišką, o Zdenka 
kažko išėjo ant kalno, — tai buvo auštant, — Albertas staiga 1Š- 
girdo šautuvo šūvį ir širdį veriantį klyksmą. Jis išbėga iš olos 
ir mato ZŽdenką, nešantį ant rankų krauju pasruvusį Cinabrą. 
Nepasirūpinęs užsidengti veido, Albertas tučtuojau pribėgo prie 
savo vargšo seno šuns. Bet kai jis atnešė ištikimą, mirtinai su- 
žeistą šunį iki vietos, vadinamos „Vienuolio rūsiu“, pamatė me- 
džiotoją, kuris, kiek jam leido senatvė ir tuklumas, bėgo pasiimti 
grobio. Tai buvo baronas Frydrichas. Tai jis, išėjęs medžioti dar 
nepatekėjus saulei, palaikė ryto migloje rudus Cinabro gaurus 
kažkokio miško žvėries kailiu ir prisitaikė pro šakas. Deja, jis 
dar turėjo taiklią akį ir tvirtą ranką! Jis sužeidė šunį, paleidęs 
jam į šoną dvi kulkas. Staiga baronas pamatė Albertą. Palaikes 
jį vaiduokliu, senis sustingo iš siaubo. Paskui, užmiršęs realius 
pavojus, ėmė trauktis atbulas ir traukėsi, kol nugarmėjo į prarają 
ir užsimušė į uolas. Jis mirė iš karto toje lemtingoje vietoje, kur 
amžiais stūksojo prakeiktasis medis — garsusis Šrekenšteino ąžuo- 

las, pramintas Husitu, pačių rūsčiausių nusikaltimų liudininkas 
ir bendrininkas. 

Albertas matė, kaip nukrito jo dėdė ir, palikęs Zdenką, pri- 
bėgo prie skardžio krašto. Bet apačioj jau spietėsi barono tarnai, 
kurie norėjo jį pakelti, garsiai šaukdami ir verkdami, nes jis 
nerodė gyvybės ženklų. Albertas išgirdo jų žodžius: „Vargšas 
mūsų ponas! Jis numirė! Ką pasakys ponia kanauninkė!“ Už- 
miršęs save, Albertas irgi ėmė šaukti, rėkti. Kai tik prietaringi 
tarnai jį pamatė, paniškas siaubas apėmė juos. Jie jau norėjo 
bėgti nuo savo pono kūno šalin, bet senasis Hansas, pats prie- 
taringiausias, bet ir pats drąsiausias iš visų, sustabdė juos ir pa- 
sakė žegnodamasis: 

„Klausykite, bičiuliai, tai ne mūsų ponas, ne ponas Albertas 
dabar stovi prieš mus —tai piktoji Šrekenšteino dvasia! Ji pa- 
sivertė grafu Albertu ir pražudys mus visus, jei tik išsigąsim. 
Aš pats mačiau, kaip jis nustūmė poną baroną. Ir dabar nori 
nusinešti jo kūną, kad suėstų jį, — jis vampyras! Drąsiau, bičiu- 
liai! Sako, kad velnias — bailys. Dabar aš nusitaikysiu į jį, o jūs 
kalbėkite tą užkeikimą, kurio mus išmokė kapelionas.“ 

Tai pasakęs, Hansas dar keletą kartų persižegnojo, pakėlė 
šautuvą ir iššovė į Albertą, tuo tarpu, kai kiti tarnai susispietė 
aplink barono kūną. Laimei, Hansas buvo per daug susijaudinęs 
ir išsigandęs, kad gerai nusitaikytų — jis viską darė lyg krečia- 
mas karštligės. Ir vis dėlto kulka prašvilpė virš pačios Alberto 
galvos — juk Hansas buvo geriausias šaulys apylinkėje. Nedrebė- 
damas iš siaubo jis neišvengiamai būtų nušovęs mano sūnų. Al- 
bertas dvejodamas sustojo. 

„Drąsiau, draugai, drąsiau! — riktelėjo Hansas, iš naujo už- 
taisydamas šautuvą.— Šaukite, jis išsigando. Užmušti mes jo ne- 
užmušim, kulkos jo neima, bet jis pasitrauks ir mes spėsim iš- 
nešti iš čia Mūsų vargšo pono kūną." 

Matydamas į save nukreiptus šautuvus, Albertas puolė į tan- 
kumyną ir, pasislėpęs nuo tarnų akių, nusileido pakalnėn. Čia 
jis akivaizdžiai įsitikino baisia nelaime — sužalotas jo nelaimin- 
gojo dėdės kūnas gulėjo ant kruvinų akmenų. Kaukolė buvo 
suskilusi, lr senasis Hansas šaukė baisius žodžius: 

„Surinkime smegenis, nepalikite ant akmenų, kitaip vampyro 
šuo ateis jų laižyti.“ 

„Taip, taip, čia buvo šuo,— pridūrė kitas tarnas,— ir iš pra- 
džių aš net palaikiau jį Cinabru.“ 

„Bet juk Cinabras dingo iškart po grafo Alberto mirties — 
pasakė trečiasis,— ir nuo to laiko niekas jo nematė. Jis, aišku, 
nudvėsė kur nors kamputyje, o tas Cinabras, kurį mes dabar 
matėme ant kalno, toks pats vaiduoklis kaip ir kitas vampyras — 
grafo Alberto antrininkas. Siaubingas vaizdas! Dabar jis amžinai 
stovės man prieš akis. O Dieve! Pasigailėk mūsų ir nelaimingojo 
pono barono sielos — juk per šitą piktąją dvasią jis numirė be 
atgailos.“ 

„Sakiau gi, kad jis neišvengs bėdos,— vėl pradėjo Hansas 
graudžiu balsu, rinkdamas barono drabužių draiskanas rankomis, 
išteptomis jo krauju.— Jam visada norėjosi medžioti kaip tik 
šitoj triskart prakeiktoj vietoj! Jis manė, kad jeigu niekas čia 
neina, tai, vadinas, čia pilna miško žvėrių. O juk Dievas žino, 
kad ant šito prakeikto kalno niekada nebuvo jokių žvėrių, be tų, 
kurie dar mano jaunystės laikais kabojo ant to paties ąžuolo 
šakų. Prakeiktas Husitas! Pražūties medis! Dangaus ugnis sude- 
gino jį, bet kol žemėje liks nors viena šaknis, piktieji husitai 
ateidinės čionai, kad keršytų katalikams. Na vikriau, vikriau, 
duokite šen neštuvus ir eikime iš čia! Čia pavojinga. Ach, varg- 
šė ponia kanauninkė... Kas jos laukia! Kas pirmas išdrįs prieiti 
prie jos ir pranešti kaip visuomet: ,„Ponas baronas grįžo iš me- 
džioklės“. Ji pasakys: „Greičiau liepkite paduoti pusryčius“. O 
kokie čia pusryčiai! Praeis dar daug laiko, kol kam nors pilyje 
atsiras apetitas. Taip, šitoj šeimoj per daug nelaimių, ir aš žinau, 
kodėl taip yral" 

Ko! tarnai guldė baroną ant neštuvų, Hansas, kurį jie apipylė 
klausimais, linguodamas galva atsakė: 

„Šitoj šeimoj visi buvo dievobaimingi ir visi mirdavo kaip 
krikščionys iki tos dienos, kai grafienė Vanda, teatleidžia jai 
Viešpats, numirė be išpažinties. Nuo to laiko, nori nenori, visi 
jie vienodai baigia gyvenimą. Grafas Albertas irgi numirė ne- 
krikščioniškai, nors ir ką ten kalbėtų, o jo garbusis tėvas užmo- 
kėjo už tai: jis atidavė Dievui sielą net nesuprasdamas, kad mirš- 
ta. O dabar dar vienas mirė be išpažinties, be atgailos, ir galiu 
kirsti lažybų, kad kanauninkė irgi atsileis nespėjusi pasiruošti 
mirčiai. Laimei, šita šventa moteris visuomet yra Dievo ma- 
lonėj.“ 

Albertas nepraleido nė žodžio iš šito paprastų Žmonių nuošir- 
džios širdgėlos išsiliejimo, kuriame skambėjo fanatiškas siaubas, 
jaučiamas Ryzenburge mūsų abiejų atžvilgiu. Sustingęs jis ilgai 
lydėjo akimis tragiškąją procesiją, nedrįsdamas bėgti paskui ją, 
nors jautė, kad būtų natūralu, jeigu jis pats praneštų senajai 
tetai liūdną žinią ir paguostų ją sunkią valandą. Bet juk jo pasi- 
rodymas gali arba išgąsdinti ją mirtinai, arba išvaryti iš proto. 
Jis suprato tai ir apimtas nevilties grįžo į savo olą, kur Zdenka, 
nematęs paties siaubingiausio šio lemtingo ryto įvykio, plovė 
Cinabro žaizdas. Tačiau buvo jau vėlu. Pamatęs Albertą, Cinab- 
Ias graudžiai suinkštė, prišliaužė prie jo, įveikdamas skausmą, 
ir išgaišo prie spėjusio jį paglostyti savo šeimininko kojų. Po 
keturių dienų mes pamatėme Albertą — jis grįžo išblyškęs, iš- 
kankintas šito naujo likimo smūgio. Keletą dienų jis neištarė 
nė žodžio ir neverkė. Pagaliau, prigludęs prie mano krūtinės, jis 
apsipylė ašaromis. 

„Aš atstumtasis tarp žmonių! — pasakė jis.— Matyt, pats Die- 
vas nori užkirsti man kelią į šį pasaulį, drausdamas ką nors 
mylėti. Visur, kur pasirodau, paskui mane seka siaubas, mirtis, 

beprotybė. Žinoma, man negalima daugiau matyti tų, kurie rū- 
pinosi manim, kai buvau vaikas. Jų supratimas apie amžiną 
kūno ir sielos atsiskyrimą toks griežtas, toks baisus, kad jiems 
lengviau manyti, jog aš amžiams sustingęs kape, negu 
surizikuoti vėl pamatyti mano kraupų veidą. Kaip keistai ir 
siaubingai jie traktuoja gyvenimą! Mirusysis ima kelti neapykan- 
tą tiems patiems žmonėms, kurie jį labiausiai mylėjo gyvą, ir 
jeigu šitiems žmonėms pasirodo vaiduoklis, jie mano, kad tai 
pragaro išpera, o visai ne dangaus dovana. Vargšas dėdėl Gar- 
bingasis mano tėvas! Man jūs buvot tokie pat eretikai, koks 
buvau jums aš, bet jeigu jūs pasirodytumėt man, jeigu aš tu- 
rėčiau laimę dar kartą pamatyti jūsų bruožus, sunaikintus mir- 
ties, aš parkrisčiau ant kelių, aš ištiesčiau jums rankas, many- 
damas, kad jūs pasirodėt iš Dievo buveinės, kur sielos įgyja 
naujas jėgas, o kūnai — naujas formas. Aš nevyčiau jūsų šalin 
ir mano lūpos neištartų tų baisių prakeiksmų ir bedieviškų už- 
keikimų, kuriuos gimdo sielos surembėjimas ir baimė. Priešingai, 
aš imčiau kviesti jus prie savęs, būčiau laimingas žiūrėdamas 
į jus, panorėčiau jus sulaikyti šalia savęs kaip laimę nešančias 
dvasias. O motute, viskas baigta! Teks man mirti jų širdyse, o 
jiems per mane arba be manęs.“ 

Albertas paliko tėvynę tik tada, kai įsitikino, jog kanaunin- 
kė atlaikė ir paskutinį smūgį. Šią seną moterį, tokią pat ligotą 
ir tokią pat užgrūdintą kaip ir aš palaikė pareigos jausmas. Įkvėp- . 
dama pagarbą savo tvirtais įsitikinimais ir mokėjimu oriai pakelti 
nelaimes, ji nuolankiai leido liūdnas dienas, skirtas jai pragy- 
venti. Bet net jos liūdesys yra kažkoks išdidžiai rūstus. Neseniai 
ji pasakė vienam asmeniui, kuris paskui apie tai parašė mums 
laiške: „Jeigu mes neturėtume jėgų nešti gyvenimo naštą iš 
pareigos, vis tiek tektų gyventi bent jau iš pagarbos geram to- 
nui“. Šioje frazėje — visa kanauninkės esmė, 

Nuo to laiko Albertas daugiau negalvojo apie išsiskyrimą 
su mumis, o patirti išgyvenimai netgi sustiprino jo valią. Atrodė, 
kad jis nugalėjo net savo meilę ir, vėl pasinėręs į filosofijos gel- 
mes, užsiėmė dabar tik religija, mokslais apie dorovę ir revo- 
liucine kova. Jis atsidėjęs studijavo rimtus mokslinius veikalus, 
ir jo plačiai aprėpiantis protas tapo toks pat aiškus ir stiprus, 
koks karštligiškąs ir liguistai pasiduodantis įspūdžiams buvo, kai 
Albertas gyveno toli nuo mūsų. Šitas nepaprastas žmogus, kurio 
liepsningi kliedesiai trikdydavo katalikiškas sielas, pasidarė iš- 
minties švyturiu patiems puikiausiems protams. Jam buvo at- 
skleistos pačios slapčiausios Nematomųjų paslaptys, ir jis tapo 
vienu iš šitos naujos bažnyčios tėvų ir mokytojų. Jis dalinosi 
savo žiniom, ir jos buvo priimamos su meile ir dėkingumu. 
Jo pasiūlytas reformas bendražygiai palaikė, ir, skleisdamas ko- 
vingą tikėjimą, jis įgijo viltį ir tokį dvasios giedrumą, koks gim- 
do didvyrius ir kankinius. 

Mes manėm, kad jis jau sutramdė savo meilę jums — taip 

rūpestingai slėpė jis nuo mūsų savo vidinę kovą, savo kančias. 
Bet vieną kartą vieno iš mūsų adeptų laiškas, kurio jau neįma- 
noma buvo nuslėpti, atnešė į mūsų šventovę žiaurią žinią — Žiau- 
rią, nors ir ne visai patikimą. Kai kas Berlyne manė, kad jūs 
esate Prūsijos karaliaus meilužė, ir iš pirmo žvilgsnio šį spėjimą 
buvo sunku paneigti. Albertas nieko nepasakė, tačiau. išbalo. 

„Brangioji drauge,— pasakė jis man, minutėlę pagalvojęs.— 
Meilės pareiga šaukia mane į Berlyną, mano vieta šalia tos, ku- 
rią myliu ir kuri priėmė mano globą. Aš žinau, jog neturiu į ją 
jokių teisių. Jeigu ji apsvaiginta tos apgailėtinos rolės, kuri jai 
primetama, aš nė piršto nepajudinsiu, idant priversčiau Konsuelą 
jos atsisakyti. Bet jeigu ją norima įvilioti į spąstus, jeigu jai 
gresia pavojus, — o aš esu tikras, kad būtent taip ir yra,— tai 
aš sugebėsiu apginti ją.“ 

„Nereikia, Albertai, — sakiau aš, — argi tu nebijai lemtingosios 
aistros, kuri jau suteikė tau. tiek skausmo. Juk šis sielvartas — 
vienintelis, kurio tu neįstengsi pakelti. Tu dabar gyveni tik do- 
rybingumu ir meile. Bet jeigu tavo meilė žus, ar patenkins tave 
vien dorybingumas?" 

„Kodėl gi mano meilė turėtų žūti? — karštai paprieštaravo Al- 
bertas.— Kodėl jūs manote, kad ji jau neverta jos?“ 

„O jeigu taip būtų, Albertai? Ką tu darytumė“ 

Jis nusišypsojo. Blyškios lūpos ir degantis žvilgsnis liudijo 
apie jo kankinančias, bet pilnas ugnies mintis. 

„Jeigu taip būtų,— atsakė jis,— aš ir toliau mylėčiau ją, nes 
praeitis Man — ne sapnas, kuris išnyksta pabudus. Jūs žinote, 
jog dažnai aš supainiodavau praeitį su dabartim taip, kad ne- 
galėdavau jų atskirti. Tai štai, aš padaryčiau štai kaip: ir to- 
liau mylėčiau praeitį — tą angelišką veidą, tą poetišką sielą, ne- 
tikėtai nušvietusią ir uždegusią mano niūrų gyvenimą. Iš net 
nepastebėdamas, kad praeitis liko kažkur toli, aš saugočiau širdy 
jos kaitrų pėdsaką. Nusidėjėlė, nuodėmingasis angelas keltų man 
tiek švelnumo ir noro rūpintis, kad aš paskirčiau visą savo gy- 
venimą, idant paguosčiau ją ir apginčiau nuo žiaurių žmonių 
paniekos.“ 

Kartu su keletu draugų Albertas išvažiavo į Berlyną ir pasi- 
rodė pas jam palankią princesę Amaliją ta dingstim, kad reikia 
pasikalbėti su ja apie Trenką, tuo metu Glaco kalinį, ir apie kai 
kuriuos Masonų reikalus, liečiančius ir ją. Jūs kartą matėte Al- 
bertą, vadovaujantį vienam iš rozenkreicerių ložės posėdžių. 
Tada jis dar nežinojo, jog Kaliostras, kažkaip sužinojęs jo pa- 
slaptį, pasinaudojo ja, idant abstulbintų jūsų vaizduotę, ir slapta 
parodė jums Albertą kaip vaiduoklį. Už tai, kad intrigantas Ka- 
liostras leido neįšventintam asmeniui pamatyti masonų paslaptis, 
jį galėjo visiems laikams išmesti iš ordino. Bet tai gana ilgai 
nebuvo atskleista, ir jūs tikriausiai ats:menate, su kokia baime 
Kaliostras lydėjo jus į tą vietą, kur vyko masonų ložės susirin- 

kimas. Tokios išdavystės žiauriai baudžiamos, ir Kaliostras, be- 
sinaudojantis savo ordino paslaptimis, kad galėtų daryti tariamus 
„Stebuklus“, galbūt rizikavo gyvybe arba bent didžio nekroman- 
to reputacija, nes jeigu tai būtų išaiškėję, jis tuojau pat būtų 
demaskuotas ir išvytas. 

Per savo trumpą ir slaptą buvojimą Berlyne Albertas pakan- 
kamai giliai prasiskverbė į jūsų mintis ir sužinojo .jūsų poelgius, 
kad galėtų nusiraminti. Jis buvo netoli jūsų, be jūsų Žinios sekė 
jus ir grįžo pažiūrėti ramus, tačiau dar karščiau negu bet kada 
anksčiau mylėdamas jus. Keletą mėnesių jis keliavo po užsienį 
ir padarė daug naudingo mūsų tikslams. Bet gavęs žinią, jog 
kažkokie intrigantai, matyt, Prūsijos karaliaus šnipai, nusprendė 
surengti Berlyne sąmokslą, kuris grėsė masonybės egzistavimui 
ir galbūt buvo pražūtingas princui Henrikui ir jo seseriai Kved- 
linburgo abatei, Albertas nuskubėjo į Berlyną, idant įspėtų mi- 
nėtus karališkosios šeimos narius apie šio sumanymo absurdiš- 
kumą ir apie tai, jog čia gali būti spąstai. Štai tada jūs ir ma- 
tėte jį, ir nors tai labai jus išgąsdino, jūs paskui pademonstravot 
tokį narsumą ir, kalbėdamasi su jo draugais, išreiškėte tokį at- 
sidavimą jam, tokią pagarbą jo atminimui, jog jo širdy vėl pa- 
budo viltis, kad gal jūs mylite jį. Todėl buvo nuspręsta paslap- 
tingu būdu atskleisti jums, jog jis gyvas. Jis dažnai tada buvo- 
davo netoli jūsų ir netgi slėpėsi jūsų apartamentuose, kai jūs 
taip audringai aiškinotės santykius su karaliumi. Tuo tarpu kliū- 
tys, kurias Albertas ir jo draugai darė nusikaltėliškiems ar be- 
protiškiems sąmokslininkų sumanymams, ėmė juos erzinti. Fryd- 
richui II kilo įtarimų. Vėl pasirodžiusi ,,Moteris su šluota'— šis 
vaiduoklis, kurį visi sąmokslininkai nuolat paleidžia į rūmų ko- 
Iidorius, kai nori sukelti sąmyšį ir baimę, — privertė jį įtempti 
dėmesį. Tai, kad buvo sukurta nauja masonų ložė, vadovaujama 
princo Henriko, ir besiskirianti kai kuriais teoriniais dalykais nuo 
kitos ložės — jos vadovas buvo pats karalius — Frydricho buvo 
suprastas kaip akivaizdus maištas. Galbūt nauja ložė iš tikrųjų 
tebuvo nevykusi kaukė, po kuria slėpėsi kai kurie sąmokslo da- 
lyviai, arba mėginimas sukompromituoti tam tikrus kilmingus 
asmenis. Laimei, to neįvyko, ir karalius, apsimesdamas esąs ne- 
patenkintas atskleidęs tik abejotinus kaltininkus, slapčia džiaugė- 
si, kad nereikia imtis griežtų priemonių prieš savo šeimos na- 
rius, ir, norėdamas juos įbauginti, nusprendė nubausti bent ke- 
letą asmenų. Mano sūnus, kaltas mažiau negu bet kas kitas, buvo 
areštuotas ir nuvežtas į Špandau beveik vienu metu su jumis, o 
juk jūsų nekaltumas buvo toks pat akivaizdus; abu jūs buvot 
kalti vien tuo, kad nenorėjot išsigelbėti kitų sąskaitą, ir jums 
teko atkentėti už visus. Keletą mėnesių jūs praleidote kalėjime 
netoli Alberto kameros ir girdėjote aistringus jo smuiko garsus, 
o jis girdėjo jūsų dainavimą. Savo rankose jis. turėjo garantuo- 
tus ir greitus būdus pabėgti, bet nenorėjo jais pasinaudoti tol, 
kol nebus suorganizuotas jūsų pabėgimas. Auksas — štai raktas, 

atidarantis pačias tvirčiausias karališkų kalėjimų spynas. O Prū- 
sijos kalėjimų sargai — daugiausia nepatenkinti kareiviai arba 
patekę nemalonėn karininkai — nepaprastai lengvai paperkami. 
Albertas pabėgo drauge su jumis, bet jūs jo nematėte, ir dėl 
priežasčių, kurias jūs sužinosite vėliau, atvežti jus čia buvo pa- 
vesta Liveraniui. Visa kita jums žinoma. Albertas myli jus la- 
biau negu bet kada, tačiau myli labiau už save ir bus tūkstantį 
kartų mažiau nelaimingas dėl jūsų laimės su kitu negu dėl savos 
laimės, jeigu su juo jūsų laimė nebus tokia pat didelė kaip jo. 
Doroviniai, filosofiniai ir religiniai įstatymai, kuriems jūs abu 
dabar paklūstat, nedraudžia padaryti šios aukos ir leidžia laikyti 
jūsų laisvą pasirinkimą vertu pagarbos. Taigi, mano dukra, rin- 
kitės. Bet atminkite, kad Alberto motina ant kelių maldauja jus 
nesiaukoti dėl Alberto, nes šios aukos kartėlis sugriaus kilnų 
jo širdies giedrumą ir viso jo gyvenimo ramybę. Išsiskirdamas su 
jumis jis kentės, tačiau jūsų gailestis be meilės nužudys jį. Atėjo 
laikas, kai jūs turite pasakyti savo sprendimą, tačiau aš neturiu 
jo girdėti. Eikite į savo miegamąjį, ten rasite du skirtingus ap- 
darus. Tas, kurį jūs pasirinksite, nulems mano sūnaus likimą. 

— Bet kuris gi iš jų turi reikšti mano skyrybas su juot— 
virpėdama paklausė Konsuela. 

— Man buvo pavesta pasakyti jums tai, bet aš norėčiau, kad 
jūs susiprastumėt pati. 

Tai pasakiusi grafienė Vanda vėl užsidėjo kaukę, prispaudė 
Konsuelą prie krūtinės ir skubiai pasišalino. 

Savo kambaryje Konsuela rado du apdarus: prabangią ves- 
tuvinę suknelę ir gedulo drabužius. Keletą minučių ji dvejojo. 
Kurį vyrą pasirenka, ji jau buvo apsisprendusi, tačiau nežinojo, 
kuris iš apdarų leis aplinkiniams suprasti jos ketinimus. Truputį 
pagalvojus ji apsirengė baltą suknelę, prisisegė vualį, gėles ir 
užsidėjo nuotakos perlų vėrinį. Šis tualetas atrodė subtiliai sko- 
ningas ir nepaprastai dailus. Greitai ji buvo pasiruošusi, tačiau 
pažvelgusi į veidrodį, įrėmintą pamokomais ir bauginančiais už- 
rašais, ji nepanoro nusišypsoti kaip pirmąjį kartą. Jos veidas 
buvo mirtinai išbalęs, o širdis pilna nerimo. Ji žinojo — nors ir 
koks būtų jos sprendimas, sieloje vis tiek liks gailestis arba kal- 
tė, kad viena širdis taps nelaiminga dėl jos atsisakymo, ir ši 
mintis iš anksto vertė ją nepakeliamai kentėti. Jos skruostai ir 
lūpos buvo tokie pat balti kaip vualis ir pomarančių puokštė, 
ji vienodai bijojo ir dėl Alberto, ir dėl Liveranio, kurie nega- 
lėjo nepastebėti jos jaudinimosi. Ji netgi panoro pasirausvinti 
skruostus, bet tučtuojau apsigalvojo. „Jeigu mano veidas ir su- 
meluos,— pamanė ji,— tai argi mano širdis moka meluoti?“ 

Ji atsiklaupė prie savo lovos, įkniaubė veidą į užtiesalą ir, 
nugrimzdusi į liūdnas mintis, prabuvo taip, kol laikrodis išmušė 
dvyliktą. Tada ji pakilo ir pamatė gretą žmogų su juoda kauke. 
Kažkoks pasąmonės balsas pasakė jai, kad tai Markusas, ir ji 
nesuklydo, nors jis neprisistatė, tik liūdnu ir švelniu balsu pra- 
tarė: 

— Ponia, viskas paruošta. Malonėkite užsimesti šį apsiaustą 
ir eiti su manimi. 

Lydima Nematomojo, Konsuela priėjo iki tos parko vietos 
sodo gilumoje, kur po žalių medžių skliautu tekėjo upelis. Čia 
ji pamatė juodą atvirą gondolą, visai tokią kaip Venecijoj, ir 
pažino, kad milžiniškas irkluotojas, stovintis laivo prieky — Kar- 
las. Išvydęs ją, jis persižegnojo. Taip jis reikšdavo didžiausią. 
džiaugsmą. 

— Ar man leidžiama su juo kalbėti?— paklausė savo paly- 
dovą Konsuela. 

— Galite pasakyti jam garsiai keletą žodžių, — atsakė šis. 

— Jeigu taip, mielas Karlai, mano išgelbėtojau ir drauge, — 
tarė Konsuela, susijaudinusi, kad vėl mato pažįstamą veidą po 
ilgo įkalinimo tarp paslaptingų būtybių,— pasakyk, ar galiu tikėtis, 
kad niekas netemdo tavo džiaugsmo susitikus su manim? 

— Niekas, sinjora,— tvirtai atsakė Karlas,— gal tik prisimi- 
nimai apie tą... kurios jau nėra šiame pasaulyje ir kurią aš vi- 
suomet įsivaizduoju, matydamas jus. Būk narsi ir linksma, mano 
geroji ponia, mano seserie! Mes vėl drauge, kaip ir tą naktį, kai 
drauge bėgom iš Špandau! 

— Šiandien irgi išsilaisvinimo naktis, broli! — pasakė Mar- 
kusas.— Taigi irkluok su ta jėga ir mokėjimu, kuriais tave ap- 
dovanojo gamta. Dabar tavo kalbų protingumas ir dvasios jėga 
jau gali lygintis su kitomis tavo ypatybėmis... Tai iš tikrųjų 
panašu į pabėgimą, ponia,— pridūrė jis, kreipdamasis į Konsue- 
lą,— tik jūsų išlaisvintojas jau ne tas kaip anuomet... 

Tardamas paskutinius žodžius, Markusas padavė jai ranką, 
kad padėtų atsisėsti ant pagalvėmis nukloto suoio. Jis pajuto, 
kaip Konsuela krūptelėjo, prisiminusi ILiveranį, ir paprašė ją 
trumpam užsidengti veidą. Ji pakluso, ir gondola, stumiama stip- 
rių dezertyro rankų, greitai nuslydo tamsiu ir tyliu vandeniu. 
Nuplaukus kažkokį kelio tarpą, kurio ilgumo susimąsčiusi Kon- 
suela nė nepastebėjo, staiga netoliese pasigirdo muzika ir dai- 
navimas; valtis sulėtino greitį ir, sprendžiant iš lengvų trūkčio- 
jimų, artėjo prie kranto. Kapišonas nukrito nuo Konsuelos gal- 
vos ir, pamačiusi fantastišką reginį, iškilusį prieš akis, neofitė 
pamanė, kad tai sapnas. Valtis slinko netoli lygaus kranto, nu- 
berto gėlėmis ir apaugusio ryškiai žalia žole. Upelio, kuris čia 
virto dideliu tvenkiniu, ramus vanduo degė atspindėdamas ugni- 
nius šviesos stulpus, kurie tai išsiraitydavo ilgais linkiais, tai 
pasipildavo kibirkščių spiečiumi tykioje ir lėtoje srovėje, palie- 
kamoje gondolos. Žavinga muzika skambiai aidėjo ore ir, rodos, 

sklandė virš kvepiančių rožių ir jazminų krūmų. Kai Konsuelos 
akys apsiprato su ryškia šviesa, ji įžvelgė skaisčiai apšviestą 
rūmų fasadą, kylantį visai arti nuo jų ir atsispindintį vandens 
veidrodyje visu savo pasakišku grožiu. Šitas dailus pastatas, iš- 
siskiriantis žvaigždėto dangaus fone, puikūs balsai, nuostabių 
instrumentų muzika, šitie atviri langai, už kurių ryškiai apšviestų 
purpurinių užuolaidų lėtai judėjo moterys ir vyrai prabangiais 
drabužiais, žėrinčiais auksu ir brangiaisiais akmenimis, jų pud- 
ruotos galvos, teikiančios tų laikų šventėms kažkokio žavaus bal- 
tumo, subtilaus ir fejeriško,— žodžiu, visa ši tikrai kunigaikštiška 
puota drauge su šiltos nakties grožiu, su jos aromatais ir gai- 
vumu, pasiekiančiu net šviesos užlietas sales, pripildė Konsuelos 
sielą susijaudinimo ir apsvaigino ją. Liaudies duktė, bet ir aris- 
tokratiškų švenčių karalienė, ji negalėjo po tiek dienų užsisklen- 
dimo, vienišumo ir niūrių minčių žvelgti į tokį reginį ir nepa- 
justi susižavėjimo, kažkokio keisto virpulio, kurį sukėlė publikos 
artumas, bei poreikio dainuoti. Ir atsistojusi visu ūgiu gon- 
doloje, kuri vis labiau artėjo prie pilies, ji, uždegta Hendelio 
choro: 

Pagarbinkime 

Nugalėtoją Makabėjų! — 

viską užmiršusi įliejo savo balsą į šią didingą ir kupiną 
jausmų dainą. 

Tačiau nuo naujo valties truktelėjimo, kuri plaukdama ne- 
toli kranto užkabino šakelę ir tankų žolės kuokštą, Konsueula 
susvyravo ir, priversta atsiremti į jai ištiestą ranką, staiga pa- 
stebėjo, kad šalia jos yra ketvirtas žmogus, vienas iš Nematomųjų 
su kauke, kurio, be abejo, valtyje iš pradžių nebuvo. 

Platus, ilgomis klostėmis krentantis tamsiai pilkas apsiaustas, 
ypatinga maniera nešioti plačiakraštę skrybėlę, kažkokic nesu- 
gaunami šios kaukės bruožai, o svarbiausia, virpanti ranka, kuri 
paspaudusi josios, jau nenorėjo pasitraukti. — visa tai pasakė 
Konsuelai, kad čia jos mylimasis, riteris Liveranis — lygiai toks 
pat, kokį jį pirmą kartą pamatė Špandau tvirtovės tvenkiny. 
Susijaudinusi, nugalėta kažkokios neatsispiriamos jėgos, ji vėl 
virpėdama parpuolė ant gondolos pagalvių ir atsidūrė šalia Li- 
veranio. Kitas Nematomasis, Markusas, stovėjo priekyje nugara 
į juos. Ilgas pasninkas, grafienės Vandos pasakojimas, laukianti 
baisi atomazga, netikėtas šventės reginys visiškai palaužė Kon- 
suelos jėgas. Ji nieko nejautė, tik Liveranio ranką, kuri spaudė 
jos pirštus, tartum bijodama, kad ji nepasitrauktų, ir ją apėmė 
tas dieviškas susijaudinimas, kuriuo mylimojo artumas prisod- 
Irina net orą aplink mus. Keletą minučių Konsuela sėdėjo taip, 
jau nematydama spindinčių rūmų, lyg jie būtų išnykę mėlynoj 
tamsoj, ir negirdėdamas nieko, tik deginantį mylimojo kvėpavi- 
mą ir savo širdies plakimą. 

— Ponia,— pasakė Markusas, netikėtai atsisukęs, — ar jums 

pažįstama dabar atliekama arija ir ar nepageidautumėt sustoti 
ir pasiklausyti šio puikaus tenoro? 

— Kaip norite,— išsiblaškiusi atsakė Konsuela— Manęs ne- 
domina nei šita arija, nei šis balsas. Jeigu pageidaujate, susto- 
kime, jeigu ne — plaukime toliau. 

Valtis buvo jau beveik priešais pat pilį. Aiškiai galėjai ma- 
tyti Žmones, stovinčius langų nišose, ir netgi tuos, kurie vaikš- 
tinėjo apartamentų gilumoje. Dabar tai jau nebuvo migloti še- 
šėliai, kuriuos kartais matom sapnuose, o realūs Žmonės — aukš- 
tosios visuomenės ponai ir damos, mokslininkai ir artistai, be 
to, daugelį iš jų Konsuela pažinojo anksčiau. Bet ji nė kiek ne- 
norėjo sukti galvos, kad prisimintų jų vardus, teatrus ar rūmus, 
kur su jais susipažino. Visas pasaulis staiga virto jai kažkokiu 
panoptikumu, nė kiek jos nedominančiu, neturinčiu jokios reikš- 
mės. Vienintelis žmogus, kuris atrodė jai gyvas, buvo tas, kurio 
ranka slapta degino jos ranką, slėpdamasi apsiausto klostėse. 

— Argi jums nepažįstamas puikus balsas, dainuojantis ve- 
necijietišką ariją?— vėl paklausė Markusas, nustebintas Konsue- 
los nejudrumo ir tariamo abejingumo. 

Atrodė, ji negirdi nei klausiančiojo, nei dainininko, dainuo- 
jančio ariją, ir Markusas, atsisėdęs arčiau Konsuelos, pakartojo 
savo klausimą: 

— Dėl Dievo, atleiskite,— atsakė pagaliau Konsuela, prisiver- 
tusi įtempti klausą,— aš užsigalvojau ir neatkreipiau į jį dėme- 
sio. Taip taip, Man pažįstami ir balsas, ir arija — aš pati ją su- 
kūriau, bet tai buvo labai seniai. Arija prasta, atlikimas — taip 
pat. 

— O koks šio dainininko vardas? — vėl paklausė Markusas.— 
Ar jūs ne per griežta jam? Mano nuomone, jis puikus. 

— Ach, jūs nepametėte jo?— tyliai sušnibždėjo Konsuela Li- 
veraniui, pajutusi jo delne filigraninį kryželį, kurį ji pirmą 
kartą gyvenime patikėjo kitam žmogui — nepažįstamajam, kai 
važiavo iš Špandau. 

— Tai jūs hepamenate dainininko vardo?— atkakliai pakar- 
tojo savo klausimą Markusas, įsižiūrėdamas į Konsuelos veidą. 

— Atleiskite, pone,— atsiliepė ji kiek nekantriai, — jo vaI- 
das Andzoletas. Ach, koks siaubingas re! Jis visai sugadino šią 
natą. 

— Ar nenorite pažiūrėti į jį? Galbūt jūs apsirikote. Iš mano 
vietos jums būtų lengviau įžvelgti jo veidą.— Aš puikiai jį ma- 
tau. Labai gražus jaunuolis. 

— Kam man žiūrėti? — truputį susierzinusi atsakė Konsuela.— 
Esu tikra, jis nė kiek nepasikeitė. | 

Markusas švelniai paėmė Konsuelą už rankos, ir Liveranis 
padėjo jai atsistoti, kad galėtų žvilgtelėti į plačiai atvertą lan- 
gą. Gal Konsuela nebūtų nusileidusi Markusui, bet pakluso Li- 
veraniui ir žvilgtelėjo į dainininką — gražų venecijietį, kuris šią 

akimirką traukė šimtus moteriškų žvilgsnių — globėjiškų, aistrin- 
gų, pilnų liepsnos. 

— Kaip jis pastorėjo! — pasakė Konsuela, vėl sėsdamasi ant 
suolo ir paslapčia priešindamasi Liveranio pirštams, norintiems 
atimti iš jos kryželį ir galų gale atėmusiems. 

— Ir tai viskas, ką galite pasakyti apie seną draugą?— vėl 
paklausė Markusas, įdėmiai žvelgdamas pro kaukės išpjovą. 

— Tai tik kolega, — atsakė Konsuela,— tarp mūsų, artistų, ko- 
legos ne visuomet yra bičiuliai. 

— Bet nejaugi nenorite šnektelėti su juo? Gal užsukim į rū- 
mus? Galbūt padainuosit drauge su juo, ir tada... 

— Jeigu tai išbandymas, — vylingai atsakė Konsuela, kuri pa- 
galiau suprato, kodėl Markusas toks atkaklus, — tada jūsų valia, 
nes privalau jums paklusti. Bet jeigu norite man padaryti ma- 
lonumą, tai mieliau apsieičiau be jo. 

— Ar plaukti prie kranto, mano broli? — paklausė Karlas, pa- 
keldamas irklą kaip šautuvą. 

— Ne, broli, irkluok toliau,— atsakė Markusas. 

Karlas pakluso, ir po kelių minučių valtis, išsukusi iš tven- 
kinio, ėmė plaukti į priekį po tankiu žalumos skliautu. Pasi- 
darė visai tamsu. Tik mažas žibintas, kabantis gondoloje, mels- 
vais atšvaitais atsispindėjo medžių lapuose. Retkarčiais pro siau- 
ras žalumos proskynas dar švystelėdavo tolimi dvaro žiburiai. 
Orkestro muzika pamažu tilo tolumoje. Plaukdama netoli kranto, 
valtis užkabindavo žydinčias šakutes, ir juodas Konsuelos ap- 
siaustas buvo apkritęs kvepiančiais žiedlapiais. Ji ėmė peikėtis 
iš apsvaigimo ir grumtis su valdinga meilės ir nakties pagun- 
da. Ji jau ištraukė savo ranką iš Liveranio delno, paklusdama 
aiškiems proto ir valios reikalavimams, tačiau sklaidantis sal- 
diems burtams, širdį jai skaudėjo vis labiau ir labiau. 

— Ponia,— vėl kreipėsi į ją Markusas,— atrodo, net iš čia 
girdėti aplodismentai. Taip taip, aplodismentai, susižavėjimo šūks- 
niai. Publika sužavėta. Šitas Andzoletas turi didelį pasisekimą. 

— Jie neišmano muzikos! — šaltai atsakė Konsuela, uždeng- 
dama delnais magnolijos žiedą, kurį nuskynė Liveranis ir slapčia 
numetė jai ant kelių. 

Ji mėšlungiškai suspaudė gėlytę ir paslėpė prie krūtinės kaip 
paskutinę nenugalėtos meilės relikviją, tos meilės, kurią lem- 
tingi išbandymai turėjo arba palaiminti, arba amžinai pražudyti. 


XXXVIII 


Palikę už savęs sodus ir miškingus šlaitus, jie priplaukė prie 
kranto vaizdingoj vietoj, kur upeliukas dingo tarp didingų uolų. 
Konsuela nespėjo iki valiai pasigėrėti rūsčiu, mėnulio nušviestu 
landšaftu. Tai vis dar buvo dvaro teritorija, bet čia geras sko- 
nis pasireiškė tik tuo, kad buvo pasirūpinta išsaugoti nepaliestą 

gamtos grožį: šimtamečius medžius, stūksančius tamsiose pie- 
velėse, fantastiškus dirvos kauburius, stačius smailiaviršūnius 
kalnelius, aukštus ir žemus krioklius, šuoliuojančius baikščius 
danielių pulkelius. 

Staiga naujas asmuo patraukė Konsuelos dėmesį — tai buvo 
Gotlybas, įsitaisęs ant neštuvų rankenų ramaus ir svajingo lau- 
kimo poza. Pažinęs savo kalėjimo draugę, jis krūptelėjo, bet Mar- 
kusas ženklu įsakė jam susilaikyti nuo kalbų. 

— Nejaugi jūs draudžiate šiam vargšeliui paspausti man ran- 
ką?— pašnibždom paklausė Konsuela savo palydovą. 

— Po įšventinimo jūs galėsite daryti čia, ką norėsite,— irgi 
pašnibždom atsakė jis— O kol kas geriau pažvelkite, koks svei- 
kas atrodo Gotlybas, kaip jis sustiprėjo per šį laiką. 

— Bet ar negalima man bent jau sužinoti, — tęsė neofitė,— 
ar jis nenukentėjo per mane, kai aš pabėgau iš Špandau? Atleis- 
kite, kad esu tokia nekantri — bet ši mintis nedavė man ramybės 
tol, kol nepamačiau jo už savo sodo tvoros. | 

— Taip, jis tikrai buvo persekiojamas. Sužinojęs, jog jūs jau 
laisva, jis naiviai triumfuodamas ėmė visiems girtis, kad padėjo 
jums pabėgti. Miegodamas jis nejučia atskleidė kai kurias pa- 
slaptis, ir tai vos nepakenkė keletui mūsų brolių. Gotlybą — už 
bausmę, o iš dalies, kad sutrukdytų jam padėti kitiems kali- 
niams — norėjo uždaryti į beprotnamį, bet tada jis pabėgo, o 
kadangi mes neišleidom jo iš akių, mums pavyko atvežti jį čia 
ir tada jau pasirūpinti ir jo kūnu, ir siela. Mes grąžinsim jį į šei- 
mą ir į tėvynę tik tuomet, kai padėsim jam tapti pakankamai stip- 
riam ir atsargiam, idant galėtų būti naudingas mūsų tikslui. Da- 
bar tai ir jo tikslas, nes jis yra vienas iš nepriekaištingiausių ir 
karščiausių mūsų šalininkų. Tačiau portšezas paruoštas, ponia, 
malonėkite sėstis. Aš būsiu greta, o jus patikiu ištikimoms ir 
stiprioms Karlo ir Gotlybo rankoms. Konsuela paklusniai sėdo 
į iš visų pusių uždarus neštuvus, į kuriuos oras patekdavo tik 
per angas viršuje. Taigi ji jau nematė nieko, kas vyksta aplin- 
kui. Kartais viršuje Žybčiojo žvaigždės, ir tai liudijo, kad jie vis 
„dar lauke, o kartais ji matydavo tik kažkokius šmėkščiojančius 
šešėlius, bet nežinojo, kas tai — namų stogai ar tankios medžių 
šakos. Vyrai, nešantys neštuvus, žengė greitai ir nepratardami 
nė žodžio. Kurį laiką ji stengėsi iš žingsnių, girgždinančių smėlį, 
suprasti, kiek žmonių lydi ją — keturi ar tik trys. Kartais jai 
atrodė, kad girdi iš dešinės Liveranio žingsnius, bet galbūt tai 
buvo iliuzija, ir be to, ji privalėjo priversti save negalvoti apie 
tai. 

Kai portšezas sustojo ir durelės buvo atidarytos, Konsuela 
neįstengė nuslopinti baimės pamačiusi, jog stovi po pasvirusiom 
virš jos niūriom feodalinės pilies grotom. Mėnuo ryškiai ap- 
švietė platų kiemą, kurio pakraščiuose stūksojo pastatų liekanos 
ir kur tarsi keisti vaiduokliai zujo tai pirmyn, tai atgal, tai po 
vieną, tai grupėmis baltai apsirengę žmonės. Už juodos didelės 

įėjimo arkos viso šio paveikslo fonas atrodė dar mėlynesnis, 
skaidresnis ir fantastiškesnis. Klaidžiojantys šešėliai, tylūs arba 
pašnibždom kalbantys vienas su kitu, jų slopūs žingsniai per 
aukštą žolę, pusiau sugriuvęs pastatas, kurio viduje Konsuela 
jau kartą pabuvojo ir kur matė Albertą, — visa tai pripildė jos 
širdį kažkokio prietaringo baugulio. Ji nejučia atsisuko pažiū- 
rėti, ar yra čia Liveranis. Jis stovėjo šalia Markuso, bet dėl 
tamsos, viešpatavusios po skliautais, ji neįstengė atskirti, kuris 
iš jų padavė jai ranką, ir širdis, sustingusi nuo staigaus liūdesio 
ir begalinio nerimo, šį kartą nieko jai nepasakė. 

Kažkas užsegė jos apsiaustą ir kapišoną taip, kad ji galėtų 
matyti viską, o jos niekas nepažintų, paskui jai tyliai buvo įsa- 
kyta tylėti, kad ir kas atsitiktų, tada ją nuvedė į kiemo gilumą, 
kur jos akys išvydo tikrai keistą vaizdą. 

Gaudžiant tyliam grėsmingam varpui, balti vaiduokliai susi- 
rinko sugriautoj koplyčioj, kur Konsuela plyksčiojant žaibams 
kartą slėpėsi nuo audros. Dabar koplyčia buvo apšviesta žvakių, 
išdėliotų tam tikra tvarka. Altorius čia buvo pastatytas, matyt, 
visai neseniai, jis buvo užticestas laidotuvių užtiesalu ir papuoštas 
keistais simboliais, kur krikščioniškos emblemos maišėsi su ju- 
dėjiškom emblemom, Egipto hieroglifais ir visokiais kabalistiniais 
ženklais. Netoliese stovėjo žvakėm apstatytas karstas, o ant jo 
viršaus gulėjo sukryžiuoti kaulai ir kaukolė, kurios viduje žio- 
ravo kraujo spalvos ugnis. Pric šito tuščio karsto privedė kaž- 
kokį jaunuolį. Konsuela negalėjo įžiūrėti jo veido, užrišto plačiu 
raiščiu. Šitas į bendriją stojantis žmogus atrodė visiškai sugniužes 
iš nuovargio ar susijaudinimo. Vienas petys ir viena koja 
buvo apnuoginti, rankos surištos už nugaros, balti drabužiai iš- 
tepti krauju. Tvarstis ant rankos liudijo, kad jam, ko gero, tikrai 
buvo nuleidžiamas kraujas. Du vaiduokliai mosavo virš jo de- 
gančiais dervos fakelais, skandindami jį dūmų kamuoliuose ir 
žiežirbų spicčiuose. Paskui tarp jo ir tų, kurie vadovavo apei- 
goms,— šie turėjo skiriamuosius ženklus, rodančius jų rangą, — 
prasidėjo keistas dialogas, primenantis Konsuelai tą, kurį Ka- 
liostro dėka ji girdėjo Berlyne tarp Alberto ir jai nepažįstamų 
žmonių. Paskui kalavijais ginkluoti vaiduokliai — juos dalyviai 
vadino „rūsčiaisiais broliais'— paguldė išbandomąjį ant akmens 
plokštės ir savo kalavijų smaigaliais palietė jo krūtinę. Tuo tar- 
pu daugybė kitų, garsiai žŽvangindami ginklais, pradėjo žiaurią 
kovą, ir vieni tartum prieštaravo, kad naujas brolis būtų pri- 
imtas, vadindami jį ydingu, klastingu, negarbingu, o kiti šaukė, 
jog kaunasi už jį tiesos vardan. Ši keista scena atrodė Konsuelai 
kaip slogus sapnas. Mūšis, grasinimai, šito; raganiškos apeigos, 
raudantys aplink karstą jaunuoliai — viskas buvo suvaidinta taip 
tikroviškai, kad žiūrovas, iš anksto nieko nežinantis, butų pa- 
tyręs tikrą siaubą. Kai naujojo brolio „kuikšio 'evai“ tapo II 
ginčo, ir susirėmimo nugalėtojais, jaunuolį pastatė ant kojų, įda- 

vė į rankas durklą, liepė eiti į priekį ir nudurti kiekvieną, ku- 
ris pamėgins užstoti jam kelią į šventovę. 

Daugiau Konsuela nieko nematė. Tuo metu, kai jaunuolis pa- 
kėlęs ranką tarsi be nuovokos pasuko prie žemučių durų, du 
palydovai, nė minutei nepaleidę Konsuelos rankų, skubiai už- 
metė jai ant veido kapišoną, lyg norėdami apsaugoti ją nuo 
kaisaus reginio, ir begaliniais koridoriais, pilnais nuolaužų, ant 
kurių ji vis suklupdavo, atvedė ją į kažkokią vietą, kur vieš- 
patavo visiška tamsa. Čia jai nuėmė kapišoną ir ji pamatė esanti 
toj pačioj aštuonkampėj salėj, kur atsitiktinai girdėjo Alberto 
ir Trenko pokalbį. Šį kartą visi langai ir durys buvo kruopščiai 
uždaryti ir uždangstyti, o sienos ir lubos aptrauktos juodu audek- 
lu; čia irgi degė žvakės, bet jos buvo sustatytos kita tvarka negu 
koplyčioje. Altorius, turintis Golgotos pavidalą, su viršuje ky- 
lančiais trimis kryžiais, užstojo didįjį židinį. Vidury salės sto- 
vėjo katafalkas su karstu, ant kurio gulėjo plaktukas, vinys, 
ietis ir erškėčių vainikas. Žmonės su juodais apsiaustais ir kau- 
kėmis klūpėjo arba sėdėjo aplinkui ant sidabriniais lašeliais iš- 
siuvinėtų kilimų. Jie neverkė, nedejavo; jų pozos reiškė rūstų 
susimąstymą arba gilų bežodį sielvartą. | 

Konsuelos palydovai privedė ją prie karsto, o žmonės pakilo 
ir perėjo į kitą pusę; vienas iš jų pasakė: 

— Konsuela, tu ką tik matei priėmimo į masonų draugiją 
ceremoniją. Ten, kaip ir čia, tu regėjai nežinomas tau apeigas, 
paslaptingus simbolius, niūrius veiksmus, matei mokytojus ir kars- 
tą. Ką tu supratai iš ten vykusios scenos, iš išmėginimų, kėlusių 
tokią baimę naujokui, iš jam sakytų žodžių, iš reiškiamos mei- 
lės, pagarbos ir sielvarto šlovingajam karstui. 

— Nežinau, ar teisingai supratau,— atsakė Konsuela,— tačiau 
ši scena sukėlė man nerimą, o ceremonija atrodė barbariška. Aš 
jutau gailestį šiam naujokui, kurio tvirtumas ir dora buvo iš- 
bandomi vien materialiais dalykais, tarsi užtektų tik fizinės stip- 
rybės, kad įgytum teisę sužinoti paslaptis, reikalaujančias dva- 
sinio tvirtumo. Aš nepritariu tam, ką mačiau, ir smerkiu niūraus 
fanatizmo išmones ir vaikiškus išorinio, stabmeldiško tikėjimo 
išmėginimus. Tiriamajam buvo užduodami migloti klausimai, ir 
mah pasirodė, kad jo atsakymai rėmėsi abejotinu arba primi- 
tyviu katekizmu. Ir vis dėlto krauju apšlakstytas kapas, nužu- 
dytoji auka, senovinis mitas apie Hiramą, puikų architektą, 
kuriam atėmė gyvybę pavydūs ir godūs darbininkai, šventi žo- 
džiai, prarasti amžiams ir pažadėti naujokui kaip paslaptingas 
raktas, turintis atverti jam šventovės duris — apskritai šis sim- 
bolis gana didingas ir turi tam tikrą svarbą, tačiau kodėl ši 
alegorija pateikiama taip nesumaniai, o aiškinama taip gudriai? 

— Ką tu nori tuo pasakyti? Ar gerai tu išgirdai pasakojimą, 
kurį vadini alegorija? 

— Štai ką aš girdėjau ir dar anksčiau sužinojau iš knygų, 
kurias jūs liepėte man perskaityti ir apgalvoti vienumoje. Hi- 

ramas, vadovavęs Saliamono .šventyklos statybai, suskirstė dar- 
bininkus į grupes. Jie gaudavo skirtingą užmokestį už darbą ir 
turėjo nevienodas teises. Trys garbėtroškos iš pačios Žemiausios 
grupės nusprendė pasisavinti pinigus, skirtus jų varžovams, ir 
priversti Hiramą atskleisti savo devizą — slaptą formulę, kuri pa- 
dėdavo jam atskirti pameistrius nuo meistrų iškilmingą dalybų 
valandą. Jie patykojo jo šventykloje, kai jis ten liko vienas 
po šios Ceremonijos, ir, užstoję visus tris šventojo pastato iš- 
ėjimus, neleido jam pasišalinti, apipylė grasinimais, žiauriai su- 
mušė jį, o paskui nužudė, taip ir neįstengę išplėšti iš jo paslap- 
ties — sakramentinės formulės, kuri būtų galėjusi padaryti juos 
lygius jam ir tiems, kuriems jis atidavė pirmenybę. Paskui jie 
išnešė jo kūną ir palaidojo po griuvėsiais. Nuo to laiko ištikimi 
adeptai, Hiramo draugai, apverkia jo baisų likimą ir vis mė- 
gina surasti šventąją formulę, o jo atmintį gerbia beveik kaip 
Dievo. 

— O kaip tu aiškintum šį mitą dabar? 

— Prieš ateidama čia, aš galvojau apie jį ir supratau taip: 
Hiramas — tai šaltas protas, mokėjimas valdyti senovės visuo- 
menes, paremtas nelygybe, kastų sistema. Ši Egipto alegorija 
atitiko paslaptingo jerofantų despotizmo dvasią. Užmuštasis Hi- 
ramas Ieiškia despotizmą, kuris prarado įtaką ir galybę, nusi- 
nešdamas į kapą savo paslaptį — paslaptį, kaip valdyti žmones 
aptemdant jiems protus ir užkrečiant prietaringumu. 

— Tai štai kaip tu supranti šį mitą. 

— Aš perskaičiau jūsų knygose, kad jį parvežė iš Rytų tamp- 
lieriai ir ėmė juo remtis savo apeigose. Štai kodėl jie ir trak- 
tavo jį panašiai taip. Tačiau pavadinę Hiramu — dvasininkiją, 
o žudikais — bedievystę, anarchiją ir žiaurumą, tamplieriai, no- 
rėję paversti visuomenę savotiško vienuolynų despotizmo ver- 
ge, turėjo apverkti savo bejėgiškumą, pasireiškusį Hiramo su- 
naikinimu..Štai kodėl mane stebina, kad jūs vis dar pasitelkiat 
šią legendą, norėdami patraukti naujus mokinius siekti visuo- 
tinio išlaisvinimo. Norėčiau tikėti, jog jūs siūlote ją savo adep- 
tams tik kaip proto ir ryžto išmėginimą. 

— Ne mes pasirinkom tokias masonų mokymo formas, ir tik- 
rai jos Mums reikalingos tik kaip dorovinių savybių išbandymas — 
juk perėję visus masonybės laipsnius ir pakilę virš šio simbo- 
linio mokymo pameistrių ir meistrų, mes jau nustojame būti 
masonais ta prasme, kaip tai supranta eiliniai ordino nariai. Tai 
štai mes raginame tave paaiškinti mums Hiramo mitą taip, kaip 
supranti jį tu pati, kad lengviau galėtume susidaryti nuomonę 
apie tavo uolumą, tikėjimo supratimą ir priklausomai nuo to 
arba palikti tave čia, ant tikrosios šventovės slenksčio, arba 
atverti tau duris vidun. 

— Jūs liepiate man paaiškinti Hiramo paslaptį, prarastą už- 
keikimo formulę. Bet visai ne ji atvers man šventovės duris, nes 
ji skelbia: tironija arba apgaulė. Aš gi žinau tikruosius žodžius, 

kurie pavadina trejas dieviškojo statinio duris, pro kurias įėjo 
Hiramo priešai, kad nužudytų jį ir palaidotų šį vadą po jo kū- 
rinio griuvėsiais; tie žodžiai — laisvė, brolybė, lygybė. 

— Konsuela, tavo aiškinimas, teisingas jis, ar ne, atveria 
mums tavo sielos gelmes. Tad būk amžinai atleista nuo būtiny- 
bės klauptis prieš Hiramo karstą. Tau nereiks įveikti ir tos 
pakopos, kur neofitas turi gulėti kniūpsčias prieš tariamus di- 
džiojo magistro ir kankinio Žako Molė palaikus, prieš viduramžių 
vienuolių-karių ir prelatų-riterių palaikus. 

Tu įveikei šį antrąjį išmėginimą, kaip ir pirmąjį. Tu paste- 
bėtum apgaulingus barbariško fanatizmo pėdsakus, vis dar buū- 
tinus kaip tam tikras skydas protams, į kuriuos įsiskverbę nely- 
gybės principai. Atmink, jog frankmasonai, pasiekę tik pirmąsias 
mokymo pakopas, dažniausiai siekia sukurti tik slaptą šventovę 
bendrijai, įgavusiai kastos pavidalą. O tu galvoji kitaip ir iš kar- 
to statysi pasaulinę šventovę, kuri turi priimti visus Žmones, 
suvienytus to paties tikėjimo ir tos pačios meilės. Ir vis dėlto 
tu privalai sustoti čia paskutinį kartą ir parpulti prieš šį kapą. 
Tu turi nusilenkti Kristui ir pripažinti, kad jis vienintelis tikrasis 
Dievas. | 

— Jūs kalbate tai, kad dar kartą mane išmėgintumėt,— tvir- 
tai atsakė Konsuela,— bet jūs patys atvėrėt man akis, išmokę 
skaityti savo slaptąsias knygas. Kristus — tai pusiau Dievas, pu- 
siau žmogus, kurį gerbiame kaip didžiausią senovės filosofą ir 
šventąjį. Mes aukštiname jį, kiek leistina aukštinti geriausią ir 
didžiausią mokytoją ir kankinį. Mes galim vadinti jį Žmonių iš- 
gelbėtoju, nes jis atskleidė savo amžininkams tiesas, kurios tik 
miglotai šmėkščiojo prieš akis ir kurių dėka Žmonija įžengė į 
naują šviesos ir šventumo fazę. Mes galim atsiklaupti prieš jo 
palaikus, kad padėkotume Dievui už tai, kad sukūrė mums tokį 
pranašą, tokį pavyzdį, tokį draugą, bet, garbindami jo asmeny 
Dievą, mes nepapildom stabmeldystės nuodėmės. Mes skiriame 
Apreiškimo dieviškumą nuo dieviškumo to, kuris perteikė mums 
jį, Todėl aš pasirengusi išreikšti šioms amžinai šlovinamo ir kil- 
naus kentėjimo emblemoms savo dievobaimingumą, dėkingumą 
L dukterišką susižavėjimą, bet nemanau, jog Apreiškimo mįslė 
buvo galutinai suvokta Kristaus laikais, nes tada jis dar nebuvo 
pripažintas žemėje. Aš tikiuosi, kad jo mokiniai ir pasekėjai, tę- 
siantys jo darbą septyniolika amžių, savo išminties ir tikėjimo 
jėga suvoks tokią tiesą, kuri bus tikslingesnė ir kurioje pilniau 
atsiskleis jo šventi žodžiai ir mokymas apie brolybę. Aš laukiu, 
kad Evangelija pasklistų, laukiu kažko daugiau negu lygybė prieš 
Dievą ir raginu laukti kitus žmones. 

— Tavo kalbos per daug drąsios, samprotavimai pavojingi. 
Aš gerai juos apgalvojai savo vienatvėje? Ar numatei nemalo- 
numus, kuriuos tavo naujasis tikėjimas iš karto gali užtraukti 
ant tavo galvos? Ar pažįsti Žmones, ar paskaičiavai savo jėgas? 
Ar žinoma tau, Kad mūsų labai nedaug — vienas iš šimto tūkstan- 

čių labiausiai apsišvietusiose pasaulio šalyse? Ar žinai, kad mūsų 
laikais tarp tų žmonių, kurie įžeidžiamai ir šiurkščiai garbina di- 
dįjį pranašą Jėzų, ir tų. — jų dabar yra beveik tiek pat daug,— 
kurie neigia jo misiją, vos ne patį jo egzistavimą, žodžiu, ar Ži- 
nai, kad tarp stabmeldžių ir ateistų mūsų laukia tik persekioji- 
mai, patyčios, neapykanta ir panieka? Ar žinai, kad Prancūzijoje 
dabar vienodai prakeikiami ir Ruso, ir Volteras — tikintis filo- 
sofas ir netikintis filosofas Ar žinai —ir tai dar baisiau,— jog 
iš savo tremties užkampių jie abu prakeikia vienas kitą? Ar 
žinai, kad tau teks grįžti į tą pasaulį, kur visi bus susimoke su- 
sugriauti tavo tikėjimą ir sudrumsti tavo mintis. Pagaliau ar žinai, 
jog turėsi skleisti savo tikėjimą, įveikdama pavojus, abejones, 
nusivylimus ir kančias? 

— Aš pasirengusi viskam,— atsakė Konsuela, nuleidusi akis 
ir prispaudusi ranką prie širdies.— Tepadeda man Dievas! 

— Gerai, mano dukra,— pasakė Markusas vis dar laikantis 
Konsuelą už rankos, — tu dar turėsi iškęsti tam tikras dvasines 
kančias — ne tam, kad įsitikintumei tavo tikėjimo tvirtumu, mes 
juo jau neabejojam, o kad sustiprintume jį. Tikėjimas stiprėja ne 
nuo ramaus poilsio ir malonumų, 0 nuo kančios ir ašarų. Ar už- 
teks tau tvirtybės nugalėti slegiančius išgyvenimus ir Kankinan- 
čią baimę? 

— Jeigu tai būtina ir gali būti naudinga mano sielai, aš pa- 
klūstu jūsų valiai, — atsakė Konsuela suspausta širdim. 

Nematomieji tučtuojau išnešė kilimus ir fakelus, supusius 
karstą. Kartą jie nustūmė į vieną iš gilių lango nišų, ir keletas 
adeptų, apsiginklavę geležinėmis lazdomis, skubiai pakėlė ap- 
valią akmens plokštę salės viduryje. Konsuela pamatė apskritą 
skylę, pakankamai plačią, kad galėtų pralįsti vienas žmogus; 
pajuodusi nuo laiko granitinė skylės briauna buvo, be abejo, 
tokia pat sena kaip ir kitos architektūrinės pastato detalės. Buvo 
atneštos ilgos kopėčios ir nuleistos į žiojėjančią tuštumą. Paskui 
Markusas privedė Konsuelą prie įėjimo ir triskart iškilmingu 
tonu paklausė, ar užteks jai drąsos nusileisti vienai į milžiniško 
feodalinio bokšto požemį. 

— os gi mane, tėvai ar broliai, aš nežinau, kaip tu- 
riu jus vadinti. ..— pradėjo Konsuela. 

— Vadink juos broliais, — nutraukė ją Marilusas Tu esi čia 
tarp Nematomųjų, kurie turės tą patį laipsnį kaip ir tu, jeigu 
išbūsi tvirta dar vieną valandą. Dabar tu atsisveikinsi su jais, 
kad susitiktum po valandos dalyvaujant tarybos nariams, aukš- 
čiausiems mokytojams, kurių balsai ir kurių veidai niekam ne- 
pažįstami. Štai tuos tu vadinsi tėvais. Jie aukščiausi mūsų šven- 
tovės Žyniai, dvasiniai ir pasaulietiniai mokytojai. Mes stosime 
prieš juos ir prieš tave atidengtais veidais, jeigu tu tvirtai pa- 
siryžai susitikti su Mumis prie šventovės vartų, kai būsi perėjus 
sunkų ir pilną siaubo kelią, kuris prasideda dabar, prie tavo ko- 
jų. — pereisi viena, neturėdama kitų palydovų, tik savo drąsą ir 
atkaklumą. 

— Jeigu taip reikia, aš eisiu — atsakė Konsuela virpėdama,— 
bet argi šis išbandymas, kurį jūs patys laikote tokiu rūsčiu, bū- 
tinas? O broliai, juk jūs nenorite pasijuokti iš moters, kuriai 
svetimas apsimetimas ir melaginga puikybė, iš moters, kuri jau 
pakėlė tiek išbandymų? Šiandien jūs pasmerkėt mane ilgam ba- 
davimui ir, nors susijaudinimas privertė mane ištisas valandas 
negalvoti apie alkį, dabar jaučiuosi fiziškai nusilpusi. Aš nesu 
tikra, kad atlaikysiu išmėginimą, kuris manęs laukia. Prisiekiu, aš 
nebijau fizinių kančių — tačiau kad tik jūs nepalaikytumėt dvasios 
silpnumu to, kas tebus kūno silpnumas. Pažadėkite atleisti man, 
jeigu pasirodys, jog esu tik silpna moteris — kad tik atsigavusi 
aš vis dar jausčiau savyje vyrišką širdį. 

— Vargše kūdiki,— atsakė Markusas,— man yra malonesnis 
tavo atviras prisipažinimas, kad esi silpna, negu būtų tavo mė- 
ginimas blykstelėti beprotiška narsybe. Gerai, mes sutinkam duo- 
ti tau vieną palydovą, kuris, jeigu reikės, suteiks tau pagalbą 
ir palaikys tave... Broli,— pridūrė jis, kreipdamasis į riterį Li- 
veranį, stovėjusį per visą pokalbį prie durų ir nenuleidusį nuo 
Konsuelos akių, — paimk už rankos savo seserį ir palydėk ją po- 
žemiu į vietą, paskirtą visuotiniam susirinkimui. 

— O jūs, broli? — išsigandusi paklausė Konsuela.— Argi jūs 
nenorite eiti drauge su manim? 

— Tai neįmanoma. Tu gali turėti tik vieną palydovą, ir tik 
tą, kurį nurodžiau. 

— Man užteks ryžto eiti vienai, — atsakė Konsuela, susisup- 
dama į apsiaustą. 

— Tu atstumi brolio ir draugo ranką? 

— Aš neatstumiu nei jo užuojautos, nei draugystės, bet ei- 
siu viena. 

— Eik gi, garbingoji mergele, ir nieko nebijok. Ta, kuri vie- 
na nusileido į ašarų šulinį Ryzenburge, kuri neišsigando baisių 
pavojų, idant rastų Šrekenšteino olą, lengvai įstengs pereiti mū- 
sų piramidės gelmes. Tad eik, kaip eidavo jauni senovės did- 
vyriai, priimti savo įšventinimo per šventų paslapčių išbandy- 
mus. Broliai, duokite jai taurę, brangiąją relikviją, kurią dovanojo 
mums vienas iš Žižkos palikuonių ir kurioje mes pašventinam 
broliškos bendruomenės komuniją. 

Liveranis paėmė nuo altoriaus juodą, nedailiai išskaptuotą 
taurę, pripylė ją ir padavė Konsuelai drauge su duona. 

— Sesuo,— pasakė Markusas, — mes siūlome tau ne tik tau- 
Iaus vyno ir grynos kvietinės duonos, kad atgautum fizines jė- 
gas,— mes siūlome tau kūną ir kraują Dievo-žmogaus, dangišką 
ir drauge materialų broliškos lygybės simbolį. Mūsų tėvai, ta- 
boritų bažnyčios kankiniai, manė, kad, pašventinant Dievo do- 
vanas, nedorų ir šventvagiškų kunigų tarpininkavimas negali 
lygintis su švariomis moters arba vaiko rankomis. Priimk gi 
komuniją čia drauge su mumis, prieš sėsdama už šventinio stalo 
šventovėje, kur didžioji komunijos paslaptis tau bus išaiškinta 

vaizdžiau. Paimk taurę ir nugerk pirmoji. Jeigu tu tiki šia apei- 
ga, keli gėrimo lašai įlies į tavo kūną didžiausią stiprybę, o 
liepsninga siela pakels tave ugniniais sparnais. 

Nugėrusi pirmoji iš taurės, Konsuela ištiesė ją Liveraniui, 
o tas nugėręs perdavė taurę ratu visiems broliams. Pabaigęs 
paskutinius lašus, Markusas palaimino Konsuelą ir liepė visiems 
susikaupti ir pasimelsti už ją. Paskui jis padavė neofitei sidab- 
rinę lempelę ir padėjo jai nusileisti pirmosiomis kopėčių pa- 
kopomis. 

— Nereikia nė sakyti, — pridūrė jis, — kad jūsų gyvybei ne- 
gresia nė menkiausias pavojus. Bijokite tik dėl savo sielos. Jūs 
niekada nepasieksite šventovės durų, jeigu nors sykį atsisuk- 
site atgal. Keletą kartų jums teks sustoti ir viską įdėmiai ap- 
žiūrėti, bet kai tik prieš jus atsidarys kokios nors durys, eikite 
pro jas ir neatsisukite. Kaip žinote, tai griežta senovinių apeigų 
taisyklė. Be to, jūs turite rūpestingai saugoti lempelės ugnį — 
jūsų tikėjimo ir uolumo emblemą. Eikite, mano dukra, ir tegu 
suteiks jums ryžto mintis, jog kančios, kurias teks iškentėti, bū- 
tinos sustiprinti jūsų proto ir sielos dorybingumui ir tikrajam 
tikėjimui. 

Konsuela atsargiai nusileido žemyn, ir vos ji spėjo pastatyti 
koją ant žemės, kaip kopėčios buvo ištrauktos ir sunki akmens 
plokštė su triukšmu užtrenkė įėjimą į požemį virš jos galvos. 

Iš pradžių, patekusi iš ryškiai šimtais fakelų apšviestos sa- 
lės į kitą, kur spingsėjo tik silpna jos lempelės šviesa, Konsuela 
nieko nematė, tik kažkokį blyškų rūką. Tačiau po truputį jos 
akys apsiprato su prieblanda ir, kadangi tarp jos ir aštuonkampio 
bei tokio pat didumo kaip salė požeminio kambario sienos lyg ir 
nebuvo nieko baisaus, ji nusiramino ir priėjo arčiau, kad galėtų 
įžiūrėti keistas ant jos išbrėžtas raides. Tai buvo ilgas užrašas 
iš kelių eilučių, kuris ėjo aplink visą sieną ir jo nenutraukė nei 
durys, nei langai. Tai pastebėjusi, Konsuela susimąstė ne apie 
tai, kaip ji išeis iš šito kalėjimo, o apie tai, kokia tokio statinio 
paskirtis. Niūrios mintys, kurias ji iš pradžių atmetė, vėl atėjo 
jai į galvą ir greitai jas patvirtino užrašas, kurį ji perskaitė, lė- 
tai eidama aplinkui su lempele, pakelta į raidžių lygį. 

„Gėrėkis grožiu šių sienų, pastatytų ant uolos. Jų storis dvi- 
dešimt keturios pėdos ir stovi jos jau tūkstantį metų, nei laikas, 
nei darbininkų pastangos negalėjo padaryti joms žalos! Šis sta- 
tybos meno stebuklas buvo kažkada sukurtas vergų rankomis, 
matyt, tam, kad saugotų nesuskaičiuojamas turtingo pono bran- 
genybes. Taip, kad slėptų uolos gelmėse, žemės širdyje brange- 
nybes, įsigytas per neapykantą ir kerštą! Čia žuvo, kentėjo, rau- 
dojo, šaukė ir keikė Dievą dvidešimt žmonių kartų, ir daugiau- 

sia niekuo nekaltų, o kartais net didvyrių. Bet visi jie buvo 
kankiniai arba aukos: karo belaisviai, maištininkai, per didelių 
mokesčių prispausti vasalai, religijos reformatoriai, kilnūs ere- 
tikai, bedaliai, nugalėtieji, fanatikai, šventieji, o kartais ir pik- 
tadariai, pripratę prie karo žiaurumų, žmogžudysčių, plėšikavimų 
ir savo ruožtu pasmerkti baisioms bausmėms. Tokios buvo feoda- 
lizmo, karinio arba religinio despotizmo katakombos, būstai, ku- 
riuos pastatė galingieji belaisvių rankomis, kad nuslopintų savo 
nugalėtų, grandinėmis sukaustytų brolių riksmus ir paslėptų jų 
lavonus. Čia nepatenka grynas oras ar dienos šviesa, čia nėra 
akmens, ant kurio galėtum priglausti galvą, nėra nieko, be sie- 
non įmūrytų geležinių žiedų, prie kurių galima prikaustyt ka- 
linį, kad jis negalėtų susirasti sau vietos pailsėti ant šaltos, drėg- 
nos žemės. Oras, šviesa ir maistas pasirodo čia tik tada, kai 
sargai, būnantys viršutinėje salėje, teikiasi akimirkai praverti 
požemį ir numesti kąsnelį duonos šimtams nelaimingųjų, sumestų 
vienas ant kito po mūšio, sužeistų arba užmuštų. Ir baisiausia, 
kad kartais tas, kuris liko „gyvas ilgiausiai, gęsta čia baisiai ken- 
tėdamas ir be jokios vilties tarp pūvančių savo draugų kūnų, 
būna  sugraužiamas tų pačių kirminų dar nenumiręs, dar 
nespėjus gyvybei ir pasibjaurėjimui galutinai užgesti jo sme- 
genyse. 

Iš tokių šaknų, neofite, kyla valdžią turinčių žmonių didy- 
bė, į kurią galbūt kažkada žiūrėjai susižavėjęs ir su pavydu! 
Kaukolės, sulaužyti išdžiūvę žmonių kaulai, ašaros, kraujo dė- 
mės — štai ką reiškia emblemos ant tavo herbo, jeigu tu pa- 
veldėjai iš tėvų kilmingumo gėdą, štai ką reiktų vaizduoti ant 
skydų tų princų, kuriems tu tarnauji arba svajoji tarnauti, jeigu 
esi kilęs iš paprastos liaudies. Taip, toks bajoriškų titulų pagrin- 
das, toks paveldimų turtų ir garbės šaltinis šitam pasauly, taip 
atsirado ir iki šiol tebeegzistuoja luomas, kurio kiti luomai bi- 
josi, kuriam pataikaujama ir gerinamasi iki šiol. Štai ką sugal- 
vojo žmonės, kad pakiltų virš kitų patys ir perduotų tą prana- 
šumą savo vaikams!“ 

Apėjusi kalėjimą tris kartus, kad galėtų perskaityti visą už- 
Iašą, Konsuela, sugniuždyta sielvarto ir siaubo, pastatė lempelę 
ant žemės ir atsisėdo pailsėti. Bežadė tyla viešpatavo šioje grės- 
mingoj vietoj ir kėlė daugybę baisių minčių. Laki Konsuelos 
vaizduotė tučtuojau apgyvendino šį požemį niūriais regėjimais. 
Jai vaidenosi, kad blyškūs vaiduokliai, nusėti šlykščiomis opo- 
mis, slankioja prie sienų arba šliaužioja po jos kojomis. Ji gir- 
dėjo jų graudžias dejones, priešmirtinį gargaliavimą, silpnus ato- 
dūsius, grandinių žvangėjimą. Prieš jos akis stojo viduramžių 
gyvenimas, toks, koks jis, matyt, buvo tada, religinių karų 
metu. Jai atrodė, kad viršuje ji girdi sunkius ir grėsmingus ge- 
ležim kaustytų batų žingsnius, iečių bildesį į akmens grindis, 
nešvankų kvatojimą, girtas dainas, sargų keiksmus ir grasinimus, 

kai aukų aimanos pasiekdavo jų ausis ir sutrukdydavo jų baisų 
miegą — nes jie miegodavo, jie turėjo miegoti virš šito kalėjimo, 
šitos dvokiančios skylės, iš kurios sklido kapų smarvė ir pragaro 
riaumojimas. Išblyškusi, sustingusiu žvilgsniu, piestu pasistojusiais 
plaukais, Konsuela jau nieko daugiau nematė ir negirdėjo iš be- 
protiškos baimės. Atsigavusi ji pakilo nuo žemės, kad 
truputį  sušiltų, ir pastebėjo, jog viena grindų akmens 
plokšte išimta ir numesta žemyn; prieš ją buvo atsivėręs naujas 
kelias. Prisiartinusi prie angos, ji pamatė siaurus stačius laiptelius, 
kuriais nusileido apačion ir kurie atvedė ją į naują požemį, siau- 
resnį ir žemesnį negu ankstesnis. Žengusi ant grindų, kurios 
atrodė minkštos lyg aksominės, Konsuela nuleido savo lempelę, 
kad įsitikintų, ar nenuklimps į dumblą, bet pamatė tik pilkas 
dulkes, smulkesnes už smulkiausią smėlį ir šitose dulkėse mėtėsi 
ne akmenukai, o sulaužyti šonkauliai, dubens kaulai, kaukolių 
gabalai, žandikauliai, dar besipuikuojantys baltais stipriais dan- 
timis — rodančiais jaunystę ir jėgas tų, kurie čia mirė ne sava 
mirtim. Kai kurie skeletai, išlikę beveik sveiki, buvo ištraukti 
iš dulkių ir atremti į sienas. Vienas iš jų, visiškai sveikas, stovėjo 
visu ūgiu su virve, apvijusia liemenį skersai, tartum jis būtų 
buvęs pasmerktas žūti čia, negalėdamas atsigulti. Jo kūnas ne- 
sulinko, nepasidavė į priekį, nesuiro į dalis, 0, priešingai, su- 
kietėjo ir atsilošė atgal nuostabaus išdidumo ir didžios paniekos 
poza. Jo sausgyslės sukaulėjo. Užversta galva, rodos, žvelgė į 
lubų skliautus, ir dantys, suspausti paskutinio žandikaulių jude- 
sio, apsinuogino, tarsi nuo baisaus juoko priepuolio ar net fa- 
natizmo aistros. Viršuje didelėmis raudonomis raidėmis ant sie- 
nos buvo aprašyta jo istorija. Tai būta nežinomos religinio per- 
sekiojimo aukos, paskutinio kankinio, numarinto šioje vietoje. 
Prie jo kojų glūdėjo klūpantis skeletas; galva, atskirta nuo kūno, 
mėtėsi toliau, bet sustingusios rankos vis dar laikė apkabinu- 
sios kankinio kelius: tai buvo jo žmona. Užrašas aiškino: 

„N*** žuvo čia drauge su žmona, trimis broliais ir dviem 
vaikais už tai, kad nesutiko atsižadėti Liuterio tikėjimo ir netgi 
kankinamas atkakliai neigė popiežiaus nenuodėmingumą. Jis mi- 
Iė stovėdamas ir išdžiūvo, kitaip sakant, suakmenėjo, negalėda- 
mas matyti savo šeimos, mirusios ant jo draugų ir mokytojų 
palaikų, agonijos.“ 

Priešais šį užrašą buvo kitas: 

„Neofite, sluoksnis purios žemės, kurią mindžioja tavo kojos, 
yra dvidešimties pėdų storio. Tai ne smėlis, ne molis, tai žmo- 
nių palaikai. Čia buvo pilies kaulų saugykla. Čia sumesdavo tuos, 
kurie mirė kalėjime, esančiame viršuje, kai ten jau neužtekdavo 
vietos naujai pristatytiems. Tai dvidešimties kartų kankinių pa- 
laikai. Kokie laimingi ir kokie negausūs kilmingieji žmonės, ga- 
lintys nurodyti dvidešimt savo protėvių — budelių ir žmogžu- 
džių — kartų!" 

Konsuelą ne taip išgąsdino šie kraupūs palaikai, kaip regė- 

jimai, pirmomis akimirkomis iškilę jos galvoje. Mirtis slepia sa- 
vyje kažką tokio iškilmingo ir svarbaus, kad baimė ir religinės 
abejonės negali apniaukti stiprių ir pilnų tikėjimo sielų entuzias- 
tingo įkarščio ir sielos giedrumo. Regėdama šias relikvijas, kil- 
nioji Alberto tikėjimo pasekėja pajuto daugiau pagarbos ir užuo- 
jautos negu siaubo ir dvasinio sąmyšio. Ji suklupo priešais „kan- 
kinio palaikus ir pajutusi, kad grįžta moralinės jėgos, sušuko, 
bučiuodama jo ranką: | 

— Ne, šventas šios puikios mirties vardas negali žadinti nei 
gailesčio, nei pasibjaurėjimo. Mintys apie gyvybę, kovojančią su 
priešmirtinėm kančiom, apie tai, kas vyko šiose pIraradusiose 
viltį sielose — štai tas pripildo gyvųjų širdis sielvarto ir siaubo! 
Bet tu, nelaimingasis kankiny, kuris mirei stovėdamas, nukreipęs 
žvilgsnį į dangų, tu nekeli gailesčio, nes tu nesudrebėjai ir tavo 
siela nuskriejo į aukštį nutvieksta ekstazės, kuri žadina man 
didžią pagarbą. 

Konsuela lėtai pakilo ir beveik ramiai pasitaisė savo vestu- 
vinį šydą, kuris užsikabino už klūpančios moters skeleto. Siau- 
Ios ir žemos durys atsivėrė prieš ją. Ji vėl paėmė lempelę ir, 
stengdamasi neatsisukti, įėjo į siaurą niūrų koridorių, staigiai 
besileidžiantį žemyn. Iš kairės ir iš dešinės žiojėjo angos, tikrai 
primenančios karstus. Šie kazematai buvo per daug žemi, kad 
žmogus galėtų juose stovėti, ir nepakankamai ilgi, kad jie ga- 
lėtų išsitiesti visu ūgiu. Atrodė, kad juos iškirto kiklopai — su 
tokia jėga jie buvo įsigraužę į storas akmens sienas. Jie pri- 
"minė kažkokių nuožmių ir pavojingų žvėrių narvus, tačiau Kon- 
suela neturėjo jokių iliuzijų: ji matė Veronos arenas ir 
žinojo, kad tigrai ir meškos, kurie: kažkada būdavo reikalingi 
cirko renginiams ir gladiatorių kovoms, laikyti tūkstantį kartų 
geresnėmis sąlygomis. Be to, ant geležinių durų ji perskaitė, 
kad šiuose baisiuose kazematuose kalėjo nugalėtieji kunigaikščiai, 
narsūs karvedžiai — tie, kurie buvo patys pavojingiausi dėl savo 
visuomeninės padėties, proto ir energijos. Šios baisios atsargumo 
priemonės, liudijančios, kaip bijota galimo jų pabėgimo, rodo, 
kokią didelę meilę ir pagarbą jie žadino savo šalininkams. Tai 
štai kur nutilo riaumojimas tų liūtų, kurie kažkada sukrėtė visą 
pasaulį. Jų galybė, jų valia sudužo į šias sienas, jų milžinų krū- 
temo, ieškodamos silpno šviesos spindulio amžinoj tamsoj. Čia 
gyvi palaidoti žmonės, kurių neišdrįso nužudyti viešai. Neeiliniai 
protai, kilniausios sielos išpirko čia piktadarystes tų, kurių ran- 
kose buvo sutelkta galybė ir teisė. 

Klaidžiodama tamsiais drėgnais koridoriais, iškirstais oloje, 
Konsuela išgirdo tekančio vandens šniokštimą, priminusį jai grės- 
mingą povandeninį srautą Ryzenburge. Tačiau ji buvo per daug 
sukrėsta minčių apie žmonijos nelaimes ir nusikaltimus, kad gal- 
votų apie save. Staiga jai užkirto kelią anga šulinio, išrausto 

žemės lygyje, kurį apšvietė fakelas. Virš fakelo ji perskaitė ant 
stulpo šiuos žodžius: 

„Čia juos skandino!“ 

Pasilenkusi Konsuela žvilgtelėjo į šulinio gilumą. Tas pats 
upeliukas, kuriuo ji taip ramiai plaukė valtimi vos prieš valan- 
dą, garmėjo čia į baisią gilybę ir sūkuriavo riaumodamas tarsi 
troško pagriebti ir nusinešti naują auką. Nuo raudonų fakelo at- 
švaitų ši baisi srovė buvo kraujo spalvos. 

Pagaliau Konsuela atsidūrė prie masyvių durų ir pabandė 
jas atidaryti, bet tuščiai. Ji paklausė savęs, ar tik neatsivers po 
jos kojomis bedugnė, ar neužgesins jos lempelės netikėtas vėjo 
gūsis ir ar nepakels jos į orą nematomos grandinės, kaip bū- 
davo per įšventinimus Egipto piramidžių gelmėse. Bet daug la- 
biau ją gąsdino kas kita: nuo to laiko, kai ji ėmė eiti koridoriais, 
kažkas buvo netoli jos. Ji girdėjo kažkieno lengvus, tylius žings- 
nius, kažkieno apsiaustas šlamėjo greta jos, o kai ji aplenkė 
šulinį, fakelo šviesa, likusi jai už nugaros, metė ant sienos ne 
vieną, 0 du virpančius šešėlius. Kas gi buvo tas pavojingas pa- 
lydovas, pažiūrėti į kurį ji galėjo tik rizikuodama prarasti savo 
pastangų vaisius ir niekad neperžengti šventovės slenksčio? Gal 
tai baisus vaiduoklis, kurio bjaurumas paralyžuotų jos drąsą ir 
sudrumstų protą? Ji daugiau nematė jo šešėlio, bet jai atrodė, 
kad kažkieno kvėpavimas girdisi visai arti. O tos lemtingosios 
durys vis dar neatsidarė! Dvi ar trys kankinančio laukimo mi- 
nutės virto jai amžinybę. Bežadis palydovas kėlė nenugalimą 
baimę. Ji bijojo, kad, norėdamas ją išbandyti, jis užkalbins ją, 
gal gudrumu privers pažvelgti į jį. Jos širdis tankiai plakė. Ir 
staiga ji pastebėjo virš durų užrašą: 

„Čia tavęs laukia paskutinis išbandymas, pats žiauriausias 
iš visų. Jeigu tavo drąsa išseko, pabelsk du kartus į kairiąją 
durų pusę, jeigu ne — tris kartus į dešiniąją pusę. Atmink, kad 
tavo įšventinimo šlovingumas priklauso nuo tavo pastangų.“ 

Konsuela nedvejodama pabeldė tris kartus į dešiniąją pusę. 
Durys tuoj pat prasivėrė, ir Konsuela įėjo į erdvią salę, apšvies- 
tą daugybės fakelų. Ten nebuvo žmonių ir iš pradžių ji nega- 
lėjo suprasti, kokia paskirtis keistų daiktų, griežta tvarka susta- 
tytų aplink ją. Tai buvo niekur nematyti mediniai, geležiniai, 
bronziniai įrengimai, keisti įrankiai gulėjo ant stalų ar kabėjo 
ant sienų. Iš pradžių jai pasirodė, kad atsidūrė artilerijos muzie- 
jūje, nes ten buvo muškietų, patrankų ir kitokios ginkluotės -- 
ji. buvo pirmam plane, užstodama kitos paskirties instrumentus. 
Kažkam šovė į galvą surinkti čia visas priemones, išrastas žŽmo- 
nių, kad galėtų vieni kitus kankinti. Bet kai neofitė žengtelėjo 
kiek į priekį ir praėjo šį arsenalą, ji pamatė kitokius daiktus, 
pasižyminčius įmantresniu žiaurumu, — mediniai ožiai, ratai, pjūk- 
lai, lydymo vonios, skridiniai, kabliai, — žodžiu, visas kankinimo 
įrankių rinkinys, o ant didelės lentos, kabančios viduryje, po 
visa kolekcija vėzdų, replių“ žirklių, dildžių, dantytų kirvių ir 
21—2642 

kitų šlykščių daiktų, skirtų kankinimams, buvo parašyta: „Visi 
jie labai vertingi, tai originalai, kurie buvo vartojami“. 

Ir čia Konsuela pajuto, kad netenka jėgų. Šaltas prakaitas 
suvilgė jos plaukus. Širdis sustojo plakusi. Neįstengdama atsi- 
plėšti nuo šio baisaus reginio ir atsikratyti šiurpių regėjimų, už- 
liejusių jos sąmonę, ji apžiūrinėjo viską, kas buvo prieš akis su 
buku ir niūriu smalsumu, kuris apima mus begalinio siaubo aki- 
mirkomis. Užuot užsimerkusi, ji įdėmiai žvelgė į kažkokį bron- 
zos varpą — siaubingą galvą su apvaliu šalmu, uždėtą ant be- 
formio kūno be kojų, nukirstą kelių lygyje. Visa tai priminė 
didžiulę nedailaus darbo statulą, skirtą papuošti kapui. Bet po 
truputį, pabusdama iš savo sustingimo, Konsuela intuityviai su- 
prato, kad po šituo varpu pakišdavo žmogų, priversdami jį at- 
sitūpti. Varpas buvo toks baisiai sunkus, kad jokiomis žmogaus 
jėgomis neįmanoma buvo jo kilstelėti. Vidaus išmatavimai buvo 
tokie tikslūs, kad žmogus negalėjo ten nė krustelėti. Bet jis 
būdavo čia patalpinamas ne tam, kad uždustų, nes šalmo ant- 
veidyje ir visur aplink galvą buvo paliktos mažos skylutės, be 
to, iš kai kurių tebekyšojo ilgi ploni stiletai. Auka buvo kanki- 
nama skaudžiais dūriais, kad prisipažintų savo kaltę, tikrą ar 
tariamą, įskųstų savo gimines ir draugus, išduotų savo politines 
ar religines pažiūras !. 

Ant metalinio šalmo viršaus buvo išgraviruoti tokie žodžiai 
ispanų kalba: 

Tegyvuoja šventoji inkvizicija! | 

O apačioje — malda, kurią užrašyti privertė galbūt didžiulė 
užuojauta. o gal ji išsiveržė iš vargšo darbininko, priversto pa- 
gaminti šį šlykštų įrenginį, širdies ir buvo parašyta jo ranka: 

Šventoji Dievo Motina, melskis už vargšą nusidėjėlį. 

Kuokštas plaukų, išrautų kankinant Žmogų ir, matyt, prisikli- 
jJavusių krauju, liko kaboti po šia malda lyg baisus ir nenutrinamas 
ženklas. Plaukai styrojo iš skylės, praplatintos stiletu. Jie bu- 
vo žili! 

Ir staiga Konsuela liovėsi mačiusi, liovėsi kentėjusi. Visiš- 
kai netikėtai, nespejusi pajusti nė mažiausio fizinio skausmo, 
nes jos siela ir jos kūnas dabar buvo tarsi virte iškankintos, su- 
luošintos žmonijos kūnu ir siela, ji, tiesi ir sustingusi, griuvo 
ant žemės tarium statula nuo pjedestalo. Bet tą akimirką, kai 
jos galva turėjo atsitrenkti į pragariško įtaiso bronzą, kažkoks 
žinogus, nepastebėtas jos, spėjo sugriebti ją į .<savo glėbį. Tai 
buvo Liveranis. 


! Kiekvienas pali pamatyti tokį įrenginį ir šimtus į jį panašių, padarytų 
ne mažiau meistriškai, Venecijos arsenale. Konsuela nematė jų ten: šie bai- 
sūs kankinimo įrankiai, kaip ir šventosios inkvizicijos bei hercogo dvaro rū- 
siai ir kaiėjimai, buvo atidaryti visiems apžiūrėti tik tada, kai respublikoniškų 
karų metu į Veneciją atėjo prancūzai. (Aut. past.) 

Atsigavusi Konsuela pasijuto gulinti ant purpurinio kilimo, 
dengiančio baltus grakščius korintinės galerijos laiptus. Du vy- 
riškiai su kaukėmis — iš jų apsiaustų spalvos ji pažino Liveranį 
ir tą, kurį teisingai laikė Markusu,— plušo prie jos, stengdamiesi 
atgaivinti. Apie keturiasdešimt žmonių su apsiaustais ir kaukė- 
mis, tie patys, kuriuos ji jau matė anksčiau aplink tariamą Jė- 
zaus kapą, stovėjo dviem eilėm išilgai pakopų ir choru giedojo 
himną nežinoma kalba, mojuodami rožių vainikais, palmių ša- 
komis ir gėlėmis. Kolonos buvo papuoštos gėlių girliandomis, 
kurios susikryžiuodamos prieš uždarytas šventovės duris ir virš 
Konsuelos galvos sudarė savotišką triumfo arką. Mėnulis, pakilęs 
į zenitą, ryškia šviesa užliejo baltą fasadą, o lauke, aplink šią 
šventyklą, stori kukmedžiai, kiparisai ir pušys stūksojo kaip ne- 
įžengiama giria, primenanti šventąjį mišką, kurio papėdėje žvil- 
gėjo sidabru ir čiurleno paslaptingi vandenys. 

— Sese,— pasakė Markusas, padėdamas Konsuelai atsistoti, — 
jūs įveikėte visus išbandymus. Nesigėdinkit, kad jūsų fizinės jė- 
gos neatlaikė jus kankinančios širdgėlos. Jūsų kilni širdis vos 
neplyšo iš pasipiktinimo ir užuojautos regint tokius akivaizdžius 
žmonijos nusikaltimų ir kančių įrodymus. Jeigu jūs „būtumėt 
atėjusi čionai pati, be mūsų pagalbos, mes nejaustume jums to- 
kios pagarbos, kaip dabar, kai jūs buvot atnešta praradusi jėgas 
ir prislėgta liūdesio. Jūs matėte ištaigingos pilies požemius, be 
to, tai ne kokia nors ypatinga pilis, labiau negu kitos pagarsė- 
jusi savo nusikaltimais, ne, tai pati paprasčiausia pilis, panaši į 
visas tas, kurių griuvėsiais nusėta didelė Europos dalis. Taip, 
tai baisios liekanos to plataus tinklo, kuris padėjo feodalinei 
valdžiai tiek amžių valdyti visą civilizuotą pasaulį, gniuždant 
žmones savo žiauria, nusikaltėliška galybe ir siaubingais tarpu- 
savio karais. Šitos bjaurios buveinės, šitos rūsčios tvirtovės bu- 
vo visų piktadarysčių lizdas tol, kol religiniai karai, išsivada- 
vimo sambūrių bei išrinktųjų galybės pastangos nepadėjo žmo- 
nijai pažinti tiesą. Jūs galite apvažiuoti Vokietiją, Prancūziją, 
Italiją, Ispaniją, slavų valstybes — ir kiekvienam slėny, ant kiek- 
vieno kalno -pamatysite įspūdingus kokios nors rūsčios pilies 
griuvėsius arba pastebėsite žolėse įtvirtinimų liekanas. Visa tai 
kruvini užkariautojų pėdsakai, patricijų kastos, nugalėjusios pa- 
vergtųjų kastą, pergalės pėdsakai. Ir jeigu jūs ištirsite tuos griu- 
vėsius, jeigu pasirausite žemėje, kuri juos prarijo ir nuolat sten- 
giasi nugramzdinti dar giliau, jūs visur rasite tą patį, ką ma- 
tėte čia: kalėjimą, duobę lavonų krūvoms, ankštas dvokiančias 
nišas ypač pavojingiems kaliniams, nuošalų kampą, kur galima 
žudyti nekeliant triukšmo, o senovinio bokšto viršūnėje ar 
požemio gelmėse — kankinimo kamerą nepaklusniems vergams, 
verdančius katilus eretikams, kartuves dezertyrams. Kiek nelai- 
mingųjų žuvo verdančioį dervoj, kiek dingo vandenų sraute, 

kiek buvo gyvų palaidotų rūdynuose! O jeigu pilių sienos, ežerų 
ir upių vandenys, uolų urvai galėtų prabilti ir papasakoti apie 
tą savivalę, kurią jie matė ir sugėrė! Savivalės būta tiek daug, 
jog istorija neįstengė užfiksuoti visų jos atvejų. 

Bet ne tik viešpataujantys senjorai, ne tik aristokratai nu- 
dažė žemę nekaltu krauju. Karaliai ir dvasininkai, sostai ir baž- 
nyčia — štai pagrindinis savivalės šaltinis, štai pagrindinė griau- 
namoji jėga. Kažkieno niūrus, bet gilus protas savo rūsčiu 
rūpesčiu surinko vienoje iš mūsų senovinės pilies salių dalį kan- 
kinimo įrankių, kuriuos sukūrė stipriojo neapykanta silpnajam. 
Jų vaizdas tiesiog neįmanomas, akys negali patikėti, protas atsi- 
sako pripažinti jų egzistavimą. Ir vis dėlto jie veikė, šitie siau- 
bingi mechanizmai, jie veikė ištisus šimtmečius tiek karalių rū- 
muose, tiek smulkių kunigaikštukų citadelėse, o daugiausia — 
šventosios inkvizicijos rūmuose. Ką aš kalbu? Jie veikia ir da- 
bar, tiktai rečiau. Inkvizicija vis dar gyvuoja, vis dar. kankina 
žmones, ir Prancūzijoj, labiausiai apsišvietusioj šaly, tebėra pro- 
vincijos teismai, pasmerkiantys sudeginti tariamuosius raganius. 

Beje, argi tironija jau nuverstat Argi karaliai ir princai lio- 
vėsi niokoję žemę? Argi karas jau neneša sielvarto ir nenusiau- 
bia tiek pasiturinčiųjų namų, tiek ir vargšų lūšnų, tereikia jo pa- 
norėti pačiam menkiausiam valdovui? Argi vergija neviešpa- 
tauja pusėje Europos? Argi armija liovėsi beveik visur paklusti 
vytinei ir vėzdui? Argi patys gražiausi, patys drąsiausi pasaulyje 
kareiviai — mūsų kareiviai — nedresiruojami kaip gyvuliai su laz- 
da ir rykštėmis? Argi Prūsijos vergų nevaldo botagas? Argi Ame- 
rikoje su negrais nesielgiama blogiau negu su šunimis ir arkliais? 
Nors senovės baronų pilys jau sugriautos ir paverstos ramiais 
būstais, bet argi karalių pilys nestovi kur stovėjusios ir netampa 
kalėjimais nekaltiesiems dažniau negu kaltiesiems? Ir argi tu, 
mano sesuo, švelniausia ir tauriausia iš moterų, nebuvai Špan- 
dau kalinė? 

Mes žinojom, kad tu kilni, neabejojom tavo gailestingumu 
ir teisingumo jausmu, bet, kadangi tau, kaip ir kai kuriems ki- 
tiems, esantiems čia, skirta grįžti į visuomenę, buvoti rūmuose, 
bendrauti su karaliais, patirti —tau ypač — jų žavesio burtus, 
mums teko išmokyti tave atsilaikyti ir neapsvaigti nuo šito ku- 
pino spindesio ir pavojų gyvenimo, ir mes neturėjom teisės iš- 
vaduoti tave net nuo pačių baisiausių jo ydingumo įrodymų. 
Naudodamiesi vienatve, kuriai tave pasmerkėm, ir knygomis, 
atiduotomis tavo žiniai, mes paveikėm tavo protą, pasitelkę tė- 
viškus pamokymus, tai griežtus, tai švelnius, mes paveikėme tavo 
širdį, išbandymais, labiau kankinančiais ir turinčiais gilesnę pras- 
Imę negu senovės misterijų išbandymai, mes paveikėme tavo re- 
gėjimą. O dabar, jeigu tu vis dar nori tapti įšventinta, gali drą- 
siai stoti prieš šiuos nepaperkamus, bet gerus teisėjus — tu jau 
pažįsti juos, ir jie laukia tavęs, idant apvainikuotų tave arba 
dovanotų tau laisvę palikti mus amžinai. 

Tai pasakęs, Markusas pakėlė ranką ir parodė Konsuelai šven- 
tyklos duris, virš kurių ugninėmis raidėmis užsidegė trys sak- 
ramentiniai žodžiai: laisvė, lygybė, brolybė. 

Nusilpusios, fiziškai sugniuždytos Konsuelos vien siela buvo 
gyva šią akimirką. Ji jau neįstengė klausytis Markuso kalbos 
stovėdama. Priversta vėl atsisėsti kolonos papėdėj, ji rėmėsi į 
Liveranį, nematydama jo, užmiršusi apie jį. Tačiau ji nepraleido 
nė vieno žodžio iš to, ką pasakė Markusas. Išblyškusi lyg šmėk- 
la, sustingusiu žvilgsniu ir drebančiu balsu, ji vis dėlto nebuvo 
panaši į žmogų, ką tik patyrusį stiprų nervinį sukrėtimą. Tram- 
domas įkarštis sprogdino jos krūtinę, kvėpavimas buvo toks silp- 
nas, kad Liveranis negalėjo jo pajusti. Juodos akys, truputį įkri- 
tusios iš Muovargio ir nuo išgyventų kančių, spindėjo niūria 
ugnimi. Švelni raukšlelė ant kaktos liudijo, kad ji priėmė tvirtą 
sprendimą, pirmą savo gyvenime. Dabartinis jos grožis išgąsdino 
tuos, kurie anksčiau matydavo ją visuomet malonią ir romią. 
Liveranis drebėjo kaip jazmino lapas, šiurenamas nakties vėjelio 
virš jo mylimosios galvos. Ji pakilo staigiu judesiu, kurio jis 
šią akimirką visai nesitikėjo, bet staiga jai pakirto kojas ir kad 
užliptų laiptais, ji leido jam laikyti, beveik nešti save, nejaus- 
dama jokio virpulio jo glėby, kuris taip smarkiai jaudino ją 
anksčiau, vis tokia pat susimąsčiusi, nepaisydama, kad taip arti 
širdis, kuri anksčiau taip audringai uždegdavo jos širdį. Jis įdėjo 
jos delnan sidabrinį kryželį — talismaną, teikiantį jam tam tik- 
rų teisių į ją, ir ženklą, padedantį jai pažinti jį. Bet Konsuela, 
rodos, nepažino nei šito brangaus jai daikto, nei rankos, kuri 
perdavė jį. Jos pačios pirštai buvo sugniaužti kančios mėšlun- 
gio. Ji nesąmoningai laikėsi Liveranio rankos, kaip laikytųsi ša- 
kos, kad nenukristų į bedugnę, bet jos širdies kraujas nepasiek- 
davo jos suledėjusios rankos. 

— Markusai,— sušnibždėjo Liveranis, kai tas susilygino su 
juo, kad pabelstų į šventyklos duris, — nepalikite mūsų. Išbandy- 
mas buvo per žiaurus. Aš bijau! 

— Jį myli tave! — atsakė Markusas. 

— Taip, bet ji gali numirti, — krūptelėjęs paprieštaravo Li- 
veranis. 

Markusas triskart pabeldė į duris, kurios atsidarė ir iš kar- 
to užsitrenkė, kai tiktai jis įėjo drauge su Konsuela ir Liveraniu. 
Kiti broliai liko galerijoje, laukdami, kol bus pakviesti į cere- 
moniją, nes tarp įšventinimo ceremonijos ir paskutinių išban- 
dymų visada įvyksta slaptas pokalbis tarp mokytojų ir to, ku- 
Iį ketinama priimti, 

Patalpos, kuri *** pilyje buvo skiriama tokioms apeigoms, vi- 
dus buvo išdekoruotas ir sutvarkytas labai puošniai. Tarp kolonų 
stūksojo didžiausių žmonijos draugų statulos. Jėzaus Kristaus fi- 
gūra stovėjo amfiteatro vidury tarp Pitagoro ir Platono. Apo- 
lonijus Tianietis— greta švento Jono, Abeliaras — prie švento 

Bernaro, Janas Husas ir Jeronimas Prahietis buvo netoli šven- 
tosios Jekaterinos ir Žanos d'Ark. Bet Konsuela nesidomėjo ap- 
linka. Paskendusi savo mintyse, ji be nuostabos ir susijaudinimo 
vėl pamatė tuos pačius teisėjus, kurie taip giliai ištyrinėjo jos 
sielą. Jai dabar nekėlė nerimo šių asmenų dalyvavimas, kad ir 
kas jie būtų, ir, laukdama jų nuosprendžio, ji atrodė visiškai 
rami. 

— Lydintysis broli, — kreipėsi į Markusą aštuntasis Žmogus, 
sėdintis žemiau septynių teisėjų ir visada kalbantis už juos, — ką 
jūs atvedėte čia? Koks šios moters vardas? 

— Konsuela Porporina,— pasakė Markusas. 

— Ne, mano broli, jūsų atsakymas klaidingas,— paprieštara- 
vo Konsuela.— Argi nematote, kad aš atėjau čia jaunavedės dra- 
bužiais, o ne našlės rūbais? Paskelbkite, jog atėjo grafienė Ru- 
dolštadt. 

— Mano dukra,—tarė brolis — aš kalbu su jumis tarybos 
vardu. Jūs jau neturite šio vardo. Jūsų santuoka su grafu Ru- 
dolštadtu nutraukta. į 

— O kuo remiantis? Kieno liepimu?— paklausė Konsuela 
griežtu ir garsiu balsu, tartum karščiuodama.— Aš nepripažįstu 
jokios teokratinės valdžios. Jūs patys išmokėte mane pripažinti 
tik tas tiesas, kurias pati savanoriškai jums suteikiau savo at- 
žvilgiu, ir paklusti tik tėviškam autoritetui. Bet argi tai bus toks 
autoritetas, jeigu jūs nutrauksite mūsų santuoką be mano ir be 
mano vyro sutikimo? Nei jis, nei aš nedaviau jums tokios teisės. 

— Tu klysti, mano dukra: Albertas suteikė mums teisę pa- 
sirūpinti jo ir tavo likimu. Ir tu davei mums šią teisę, kai at- 
vėrei savo širdį ir prisipažinai, kad pamilai kitą. 

— Aš nieko jums neprisipažinau,— paprieštaravo Konsuela,— 
ir neigiu prisipažinimą, kurį jūs norite iš manes išgirsti. 

— Įveskite pranašautoją,— tarė Markusui kalbantysis. 

Aukšta, susisupusi į baltą apdarą moteris uždengtu veidu 
įėjo ir atsisėdo pusračio, kurį sudarė teisėjai, centre. Iš nervi- 
nio drebulio, virpinančio visą jos kūną, Konsuela iš karto pa- 
zino Vandą. 

— Kalbėk, teisybės žyne,— pasakė oratorius,— kalbėk, giliau- 
siai žmogaus širdyje slypinčių paslapčių demaskuotoja ir išaiš- 
kintoja. Ar ši moteris yra Alberto Rudolštadto žmona? 

— Taip, ji ištikima ir garbinga jo Žmona,— atsakė Vanda, — 
bet dabar jūs turite paskelbti jos skyrybas. Jūs matote, kas at- 
vedė ją čia, Matote, jog tas iš mūsų sūnų, kuris laiko jos ran- 
ką, yra jos mylimas, ir ji turi priklausyti jam, nes meilės teisės 
santuokoje neturi būti pažeidžiamos. 

Konsuela nustebusi atsisuko į Liveranį ir pasižiūrėjo į savo 
ranką, sustingusią ir tarsi numirusią jo delne. Jai pasivaideno, 
kad miega ir stengiasi pabusti. Pagaliau ji ryžtingai ištraukė 
ranką ir, pažvelgusi į savo delną, pamatė jame atspaudą kry- 
želio, kažkada priklausiusio jos motinai. 

— Tai štai jis, žmogus, kurį aš mylėjau! — pratarė ji su liūd- 
na švento nuoširdumo šypsena.— Ką gi, teisybė, aš mylėjau jį 
švelniai, beprotiškai, bet tai tebuvo sapnas! Aš maniau, jog Al- 
bertas mires, o jūs kalbėjot man, jog Liveranis vertas mano 
pagarbos, pasitikėjimo. Paskui aš pamačiau Albertą. Iš jo žodžių, 
pasakytų draugui, aš supratau, kad jis tarsi ir nenori daugiau 
būti mano vyru, ir lioviausi kovojus su meile šiam nepažįsta- 
mMajam, kurio laiškai ir rūpestinga globa apsvaigino mane, varė 
iš proto. O paskui man buvo pasakyta, kad Albertas myli mane 
kaip ir anksčiau, kad jis atsisako manęs tik iš kilniaširdiškumo 
ir taurumo. Tad kodėl Albertas įtikino save, jog mano ištikimybė 
bus menkesnė už jo jausmą? Kokį nusikaltimą aš įvykdžiau, kad 
esu laikoma sugebanti padaryti nelaimingą jį dėl egoistinės lai- 
mės? Ne, aš niekad nesusiteršiu tokiu nusikaltimu. Jeigu, Al- 
berto nuomone, aš nėverta jo, nes leidau sau pamilti kitą, jeigu 
jis nesiryžta sunaikinti tos meilės ir nenori įkvėpti man dar di- 
desnės, aš paklusiu jo sprendimui, aš sutiksiu su skyrybomis, 
prieš kurias protestuoja ir mano širdis, ir Mano sąžinė, bet aš 
netapsiu kitam nei žmona, nei mylimąja. Sudie, Liverani, jeigu 
tikrai toksai jūsų vardas. Aš patikėjau jums savo motinos kry- 
žių užsimiršimo akimirką, bet nesigėdiju jos ir nieko nesigailiu. 
Grąžinkite gi man šį kryžių, kad, prisinindami vienas kitą, mes 
galėtume jausti vien abipusę pagarbą ir supratimą, jog abu at- 
likom savo pareigą be kartėlio ir laisva valia. 

— Tu žinai, kad mes nepripažįstam tokios moralės ir nepri- 
imam tokių aukų, — paprieštaravo pranašautoja.— Mes norim iš- 
aukštinti ir pagarbinti meilę, sumenkintą ir paniekintą šiame 
pasaulyje, išaukštinti laisvą širdies pasirinkimą, šventą ir sava- 
norišką dviejų būtybių, vienodai stipriai mylinčių viena kitą, są- 
jungą. Mums suteikta teisė palengvinti mūsų vaikų sąžinę, atleisti 
nuodėmes, sujungti tinkamas poras ir, vadinas, sutraukyti seno- 
sios Visuomenės pančius. Taigi tu neturi teisės užgniaužti savo 
meilę ir neigti savo prisipažinimą be mūsų sutikimo. 

— Kam jūs kalbate man apie laisvę, meilę ir apie laimę?'— 
sušuko Konsuela, apimta kažkokio karšto polėkio ir žengdama 
arčiau prie teisėjų veidu, spindinčiu įkvėpimu ir didybe.— Argi 
ne jūs patys privertėt iškentėti tokius išbandymus, kurie palieka 
amžiną blyškumą veide ir nenugalimą rūstumą širdyje? Kokia 
bejausme negarbinga būtybe jūs laikote mane, jeigu manote, 
kad dar įstengiu svajoti apie asmeninę laimę dabar, kai tiek 
pamačiau ir suvokiau apie žmonių gyvenimą ir apie savo pareigas 
šiame pasaulyje? Ne, ne! Šalin meilė, šalin santuoka, laisvė, lai- 
mė, šlovė ir raenas! Daugiau niekas man neegzistuoja, jeigu tu- 
Tiu suteikti skausmo kitam žmogui? Argi neįrodyta, kad bet koks 
džiaugsmas šiame pasaulyje perkamas savo artimo skriaudos kai- 
na? Argi nėra svarbesnių rūpesčių už rūpinimąsi savo pačios lai- 
me? Argi ne tą patį mano Albertas ir argi aš neturiu teisės ma- 
nyti taip kaip jis? Argi jis nepuoselėja vilties, kad kaip tik 

pasiaukojimas suteiks jam jėgų darbuotis žmonijos labui su dar 
didesniu atsidavimu ir didesne proto jėga negu bet kada anksčiau? 
Leiskite man būti tokia pat kilniaširde kaip Albertas. Leiskite 
man bėgti nuo apgaulingos ir nusikalstamos laimės iliuzijos. Duo- 
kite man darbą, sunkų, varginantį, suteikite man skausmo ir 
įkvėpimo! Nuo tos akimirkos, kai jūs neatsargiai parodėte kan- 
kinius ir kankinimo įrankius, aš pati trokštu tapti kankine. Te- 
bus gėda tam, kuris suprato, ką liepia pareiga, ir vis dėlto nori 
pasiimti savo laimės ir ramybės dalį šioje žemėje! O Liverani, 
jeigu jūs mylite mane, nors iškentėjote tuos pačius išbandymus 
kaip aš, jūs beprotis, jūs kūdikis, nevertas vyro vardo, ir jau 
žinoma, nevertas, kad dėl jūsų paaukočiau heroišką Alberto at- 
sidavimą. O tu, Albertai, jeigu tu čia, jeigu girdi mane, tau de- 
rėtų pavadinti mane bent seserim, ištiesti man ranką ir palaikyti 
mane žengiant tuo erškėčiuotu keliu, kuris veda tave prie Dievo. 

Konsuelos ekstazė pasiekė apogėjų, jai jau buvo maža žo- 
džių. Ją apemė nepaprastas susijaudinimas, panašiai kaip pi- 
tijas, kurios dieviškos aiškiaregystės akimirkom reikšdavo savo 
jausmus laukiniais riksmais bei įnirtingais kūno judesiais, ir ji 
staiga pajuto poreikį išlieti audrinančius jausmus natūraliausiu 
sau būdu: ji uždainavo. Skambus jos balsas buvo toks pat jau- 
dulingas, kaip tada, kai ji pirmą kartą viešai atliko šią ariją 
Venecijoje Marčelui ir Porporai. 


I cieli immensi narrano 
Del grande Iddo la gloria !. 


Konsuela todėl prisiminė šitą himną, kad jis, ko gero, nuo- 
širdžiausiai ir stipriausiai išreiškia religinį užsidegimą, kokį mums 
kada nors yra dovanojusi muzika. Bet jai pritrūko ramumo, bū- 
tino tam, kad suvaldytų savo balsą ir, nuaidėjus pirmoms dviem 
strofoms, iš jos krūtinės išsiveržė rauda, iš akių pasipylė aša- 
ros, ir ji parkrito ant kelių. 

Įelektrinti Konsuelos įkarščio, Nematomieji visi kartu pakilo 
iš savo vietų ir, stovėdami pagarbiom porom, klausėsi jos įkvėp- 
to dainavimo. Tačiau, pamatę, kad ji neteko jėgų, apsupo ją, o 
Vanda, karštai prispaudusi Konsuelą prie širdies, stumtelėjo Li- 
veranio glėbin sušukdama: 

— Pažvelk gi į jį ir žinok, kad Dievas leido tau suderinti 
meilę ir dorybę, laimę ir pareigą. 

Konsuela, akimirkai praradusi klausą ir tarsi persikėlusi į ki- 
tą pasaulį, galų gale pažiūrėjo į Liveranį, kuriam Markusas spėjo 
nuplėšti kaukę. Ji veriamai suriko ir vos neapalpo ant mylimojo 
krūtinės, pažinusi Albertą. Albertas ir Liveranis buvo vienas ir 
tas pats asmuo. 


' Dangus begalinis mums skelbia 
Kūrėjo ir Viešpaties šlovę (it.). 

XLI 


Tą akimirką šventyklos durys metališkai žvangėdamos atsi- 
vėrė ir vidun poromis suėjo Nematomieji. Pasigirdo stebuklingi 
armonikos ' garsai — šis instrumentas buvo neseniai išrastas ir 
dar nežinomas Konsuelai. Atrodė, jog armonikos garsai sklinda 
iš viršaus pro pusiau atvirą kupolą, drauge su mėnulio spinduliais 
ir gaiviom nakties srovėm. Gėlių lietus lėtai leidosi ant laimin- 
gosios poros, kuri buvo visos šios iškilmingos procesijos cent- 
ras. Prie auksinio trikojo stovėjo Vanda. Dešine ranka ji pa- 
laikė jame kvepiančių smilkalų ugnį, o kairiąja suėmė abu galus 
simbolinės lapų ir gėlių girliandos, užmestos ant įsimylė- 
jusiųjų poros. Nematomųjų mokytojai, kurių veidai buvo už- 
dengti ilgais raudonais uždangalais, o galvos apvainikuotos to- 
kiomis pat apeiginėmis emblemomis — ąžuolo ir akacijų lapais, 
stovėjo ištiese rankas, tartum pasirengę priimti savo brolius, 
einančius pro šalį ir besilenkiančius jiems. Šitie mokytojai buvo 
didingi kaip senovės druidai, bet jų rankos, nesuteptos krauju, 
mokėjo vien laiminti, ir didi pagarba užėmė dabartinių adeptų 
širdyje fanatišką ankstesnių religijų baimę. Prisiartinę prie aukš- 
tojo teismo, įšventintieji nusiimdavo kaukes, kad atidengtais vei- 
dais pasveikintų šiuos kilnius nepažįstamuosius, kurie visuomet 
skleidė vien gailestingumą, teisingumą, tėvišką meilę ir taurią 
išmintį. Ištikimi priesaikai, anaiptol nejaučiantys nei apgailes- 
tavimo, nei nepasitikėjimo, jie nesistengė smalsiais žvilgsniais 
įžvelgti, kas slepiasi po uždangalais. Tikriausiai, patys to neži- 
nodami, adeptai buvo pažįstami su savo mokytojais, šiais nau- 
josios religijos žyniais, kurie susitikdami su jais visuomenėje ir 
įvairiuose susirinkimuose, buvo daugumos iš jų, o gal ir kiek- 
vieno, geriausi draugai, artimiausi bičiuliai. Bet atliekant apei- 
gas žynių veidai buvo uždengti kaip senųjų laikų orakulų. 

Laiminga naivių tikėjimų vaikystė, pasakiškas šventų sąmoks- 
lų rytas — juos visais laikais dengė paslapties rūkas, poetinių 
spėlionių migla! Tik vienas šimtmetis skiria mus nuo Nemato- 
mųjų, 0 jų egzistavimas jau kelia abejonių istorikui, bet po tris- 
dešimties metų iliuminatų ordinas, naudodamasis tomis pačiomis 
miniai nežinomomis formomis ir semdamasis jėgų tiek iš savo 


'! Visiems žinoma, kad armonika savo atsiradimu sukėlė Vokietijoj tokią 
sensaciją, kad žmonės, turintys poetinę vaizduotę, tarsi girdėjo jos skambėjime 
kažkokius antžmogiškus, paslaptingus balsus. Kol šis instrumentas plačiai nepa- 
plito, jis buvo laikomas stebuklingu, ir vokiečių teosofijos adeptai gerbė jį, 
kaip buvo gerbiama senovėje lyra ir kaip gerbia kitokius instrumentus pirmykš- 
tės Himalajų tautelės. Jie padarė armoniką viena iš savo paslaptingos ikono- 
gralijos emblemų. Jie vaizdavo ją kaip fantastišką chimerą. Slaptųjų draugijų 
neofitai, girdėdami ją pirmą kartą po žiaurių išbandymų metu patirto susijau- 
dinimo ir siaubo, būdavo taip giliai paveikiami, kad kai kurie puldavo į eks- 
tazę. Jiems atrodydavo, esą pirdi kažkokių nematomų jėgų dainavimą, nes mu- 
Zikantai ir pats instrumentas būdavo nuo jų stropiai slepiami. Esama daup 
įdomių pavyzdžių, liudijančių, kokią nepaprastą rolę vaidindavo armonika per 
iliuminatų įšventinimo apeigas. (Aut. past.) 

mokytojų genialumo, tiek iš mistinės Vokietijos slaptųjų bend- 
rijų patirties, pašiurpins pasaulį pačiu grėsmingiausiu ir geriau- 
siai suorganizuotu sąmokslu per visą religinių ir politinių kovų 
istoriją. Vieną akimirką šis ordinas privers susvyruoti visų kara- 
liškųjų dinastijų sostus, o paskui pats suirs, palikdamas prancūzų 
revoliucijai tarsi elektros srovė persidavusį kilnų entuziazmą, 
karštą tikėjimą ir rūstų fanatiškumą. Prieš pusę šimtmečio iki tų 
lemtingų dienų, tais laikais, kai galantiškas Liudviko XV kara- 
liavimas, filosofinis Frydricho II despotizmas, skeptiškas ir iro- 
niškas Voltero viešpatavimas, garbėtroškiška Marijos Te- 
resės diplomatija,— tais laikais, kai visa tai, rodos, ilgam 
skelbė pasauliui senatvę, chaosą ir puvimą, prancūzų Ie- 
voliucija jau fermentavosi kaip vynas tamsoj ir bren- 
do po žeme. Ją puoselėjo fanatiškai tikinčių žmonių protai — 
kaip svajonę apie pasaulinę revoliuciją, ir kol paleistuvystė, veid- 
mainingumas arba netikėjimas viešpatavo žemėje, taurus tikėji- 
mas, nuostabi ateities vizija, pasaulio pertvarkymo projektai, 
tokie pat esminiai ir galbūt labiau pagrįsti mokslu negu mūsų 
furjerizmas ir mūsų dabartinis sensimonizmas, padėjo neeilinių 
Žmonių grupėms sukurti savo vaizduotėje ateities visuomenę, 
diametraliai priešingą tai, kurios veiklą iki šiol slepia ir nutyli 
istorija. 

Toks kontrastas yra vienas iš nuostabiausių aštuonioliktojo 
amžiaus bruožų, amžiaus, kuris taip kunkuliavo nuo idėjų ir 
įtempto proto darbo visose srityse, kad mūsų dienų filosofai ir 
istorikai dar negali padaryti aiškių ir naudingų apibendrinimų. 
Dalykas tas, jog esama daugybės prieštaringų dokumentų ir ne- 
suprantamų faktų, esama aibės šaltinių, užterštų amžiaus mai- 
šatyje, šaltinių, kuriuos reiktų kantriai išvalyti, kad būtų galima 
pasiekti patikimą esmę. Daug stropių darbininkų liko nežinomi 
ir nusinešė į kapą savo minčių mįslę — juk tiek puikių žygdar- 
bių tuomet jaudino amžininkų protus, tiek nuostabių darbų iki 
si0l traukia praeities tyrinėtojų dėmesį! Tačiau pamažu iš šito 
chaoso gimsta šviesa, ir jeigu mūsų amžius kada nors įstengs 
suprasti savo paties esmę, jis supras ir savo gimdytoją — aštuo- 
noliktą amžių, šią milžinišką šaradą, šį puikų logogrifą, kur drau- 
ge gyvavo tiek priešybių: niekšybė ir taurumas, žinojimas ir 
nemokšiškumas, barbariškumas ir civilizacija, aiški mintis ir pa- 
klydimai, pozityvumas ir polinkis į poetinį susižavėjimą, netikė- 
jimas ir tikėjimas, išmintingas pedantizmas ir lengvabūdiška iro- 
nija, prietaringumas ir išdidus protas. Jis supras tą šimtmetį, kai 
viešpatavo ponia de Mentenon ir ponia de Pompadur, Petras 
Didysis ir Jekaterina II, Marija Teresė ir Diubari, Volteras ir 
Svedenborgas, Kantas ir Mesmeras, Žanas Žakas Ruso ir kardi- 
nolas Diubua, Šrepferis ir Didro, Fenelonas ir Lou, Cincendorfas 
ir Leibnicas, Frydrichas II ir Robespjeras, Liudvikas XIV ir Pi- 
lypas Egalitė, Marija Antuanetė ir Šarlota Kordė, Vaishauptas, 
Babefas ir Napoleonas. Baisią laboretoriją, kur į tiglį tuvo su- 

mesta tokia daugybė įvairiausių elementų, jog baisiai ten kun- 
kuliuodami jie paskleidė tokius dūmų debesis, kad mes iki šiol 
klaidžiojom prieblandoj, apsupti miglotų vaizdų. 

Nei Konsuela, nei Albertas, net Nematomųjų vadai ir jų adep- 
tai negalėjo kaip reikiant perprasti savojo šimtmečio — šimt- 
mečio, kurio prieglobstyje jie degė noru ir viltim paimti jį štur- 
mu ir iš pagrindų pakeisti. Visi jie tikėjo, kad žengia į evange- 
liškos respublikos prieangį, panašiai kaip Jėzaus mokiniai 
tikėjo, žengią į Dievo karalystės žemėje prieangį, kaip taboritai 
tikėjo, žengią į rojaus prieangį, kaip vėliau prancūzų Konventas 
tikėjo, kad pasiekė pergalingo savųjų idėjų pasklidimo visame 
pasaulyje slenkstį. Tačiau be šio beprotiško tikėjimo nebūtų ir 
tikro atsidavimo, o be šių didžių beprotybių nebūtų ir didžių 
rezultatų. Kas būtų likę iš supratimo apie žmonių brolybę be 
dieviškojo svajotojo Jėzaus utopijų? Argi mes vadintumės pran- 
cūzais, jeigu nebūtume užsikrėtę jaudinančiais Žanos d'Ark re- 
gėjimais? Ar būtume mes iškovoję lygybės pradmenis be taurių 
aštuonioliktojo amžiaus chimerų? O ta paslaptingoji revoliucija, 
apie kurią svajojo įvairios praeities sektos, kiekviena pagal savo 
laiką (nežinomi praėjusio amžiaus konspiratoriai miglotai nuspėjo 
ją prieš penkiasdešimt metų iki jos atėjimo, įsivaizduodami, kad 
tai bus politinio ir religinio atsinaujinimo era),— šita revoliu- 
cija sukėlė tokias netikėtas audras ir taip staiga patyrė kra- 
chą, jog nei Volteras, nei kiti to laiko blaivūs filosofiniai protai, 
nei pats Frydrichas II, didysis logiškos ir šaltos minties meistras, 
negalėjo to numatyti. Niekas — nei patys liepsningiausi, nei pa- 
tys protingiausi — neįstengė įžvelgti ateities. Žanas Žakas Ruso 
atsisakytų savo kūrinių, jeigu Kalnas būtų pasirodęs jam su gil- 
jotina savo viršūnėje. Albertas Rudolštadtas tučtuojau būtų vėl 
pavirtęs letargija sergančiu Šrekenšteino olos pamišėliu, jeigu 
būtų galėjęs įsivaizduoti šias kruvinas pergales, Napoleono des- 
potizmą ir senosios tvarkos restauraciją, lydimą pačių niekingiau- 
sių Materialinių interesų įsiviešpatavimo: juk jis, Albertas, tikėjo 
kovojąs už tai, kad tučtuojau ir amžiams būtų sunaikinti eša- 
fotai ir sugriauti kalėjimai, kareivinės, vienuolynai, pinigų kei- 
timo krautuvėlės ir tvirtovės. 

Jie svajojo, šie taurūs jaunuoliai, ir visomis sielos jėgomis 
stengėsi įgyvendinti savo mintis. Jie buvo tokie pat savo šimt- 
mečio vaikai kaip ir mitrūs politikieriai ir išmintingi filosofai — 
jų amžininkai. Jie lygiai taip pat klaidingai arba taip pat tei- 
singai kaip vieni ir kiti matė absoliučią ateities tiesą — šią di- 
dingą nepažįstamąją, kurią kiekvienas iš mūsų įsivaizduoja vis 
kitaip ir kuri visus mus apgauna, bet vis dėlto patvirtina mūsų 
teisumą tuo momentu, kai pasirodo mūsų vaikams, apsigaubusi 
tūkstančiais spalvų šviečiančia imperatoriška toga, susiūta iš ga- 
balėlių, kuriuos kažkada paruošėm kiekvienas iš mūsų. Laimei, 
kiekvienas šimtmetis mato savo ateitį vis didingesnę, nes 
kiekvienas šimtmetis pagimdo vis daugiau darbininkų, laiduo- 

jančių jos triumfą. O dėl žmonių, kurie norėtų suplėšyti purpu- 
rinį ateities rūbą ir apgaubti ją amžinu gedulu, tai jie bejėgiai, 
nes nesupranta jos. Egzistuojančios tikrovės vergai — jie nežino, 
kad nemirtingumas neturi amžiaus ir kad tie, kurie neįsivaiz- 
duoja jos rytojaus, nemato ir jos šiandienos. 

Ta akimirka, kai Konsuelos akys pagaliau susižavėjusios pa- 
žvelgė į Alberto akis, buvo jam didžiausios laimės akimirka. 
Pajaunėjęs, sustiprėjęs jis buvo puikus toks atgijęs ir jautė be- 
galinį tikėjimą, kuris padėtų nuversti kalnus, bet dabar jis tik 
svaigo nuo aistros. Tartum Galatėja, nulipdyta skulptoriaus — 
dievų numylėtinio, Konsuela pagaliau stovėjo prieš jį, pabus- 
dama mylėti ir gyventi. Tyli, susikaupusi, nušviesta kažkokios 
dangiškos aureolės, ji pirmą kartą buvo tokia nepaprastai, 
neabejotinai nuostabi, nes pirmą kartą gyveno tikrą, pilnakraujį 
gyvenimą. Kilni kakta spindėjo tyrumu, o didelės akys buvo 
drėgnos nuo dvasinio pasitenkinimo, palyginti su kuriuo kūniškas 
apsvaigimas tėra blyškus jo atspindys. Konsuelos grožis buvo 
tobulas kaip tik todėl, kad ji negalvojo apie tai, pati nesuprato, 
kas dedasi jos širdyje. Jai dabar egzistavo tik Albertas, arba, 
tikriau, ji egzistavo dabar vien jame ir jis vienas atrodė jai 
vertas bekraščio susižavėjimo ir begalinės pagarbos. O pats Al- 
bertas, gėrėdamasis ja, irgi pasikeitė ir tapo apšviestas kažko- 
kio nežemiško spindėjimo. Tiesa, jo žvilgsnyje dar jautėsi iš- 
kilmingas patirto tauraus kentėjimo šešėlis, bet praėjusios ne- 
gandos nepaliko jo veide jokio fizinio skausmo pėdsako. Jo 
veide atsispindėjo nesudrumsčiama ramybė kankinio, kuris ma- 
to, kad žemė, aplaistyta jo krauju, nuplaukė iš po kojų, o pla- 
čiai atvertas dangus žada begalinį atpildą. Dar niekad, net anti- 
kinio ar krikščioniško meno sužydėjimo dienomis, nė vienas 
įkvėptas dailininkas nebuvo sukūręs tauresnio herojaus ar kan- 
kinio paveikslo. 

Visi Nematomieji irgi sustingo iš susižavėjimo ir, sustoję 
ratu, kupini kilniaširdiško džiaugsmo, tylėdami žvelgė į nuosta- 
bią porą, tokią tyrą prieš Dievą ir taip dorai laimingą tarp 
žmonių. Paskui dvidešimt stiprių vyriškų balsų užtraukė galingą 
ir kilniai paprastą himną, primenantį antikinį: „,„O Himenėjau! 
O Himenėjau!“ Muziką parašė Porpora, kuriam buvo pasiųsti 
žodžiai ir pavesta sukurti epitalamą vienai puikiai jaunųjų są- 
jungai, be to, jam buvo gausiai atlyginta, nepranešant, nuo ko 
ši dovana. Panašiai kaip Mocartas, parašęs prieš mirtį labiausiai 
įkvėptą savo kūrinį „Rekviem“, kurį užsakė paslaptingas ne- 
žinomasis, senasis Porpora atgavo visas jaunystės jėgas, kai kū- 
rė vestuvių himną, kurio poetiškas paslaptingumas sujaudino jo 
vaizduotę. Konsuela, iš pirmų taktų pažinusi savo brangaus mo- 
kytojo manierą ir sunkiai atplėšusi žvilgsnį nuo mylimojo, pasi- 
suko į dainininkus, ieškodama savo įtėvio, bet čia dalyvavo tik 
jo siela. Tarp garbingų jo muzikos atlikėjų Konsuela pažino 
daugelį draugų. Čia buvo: Frydrichas Trenkas, Porporinas, jau- 

nasis Benda, grafas Golovkinas, ševaljė d'Eonas — Konsuela su- 
sipažino su juo dar Berlyne ir taip pat kaip ir visa Europa nie- 
kaip negalėjo suprasti, kokios- jis lyties, — grafas de Sen Žer- 
menas, dainininkės Barberini vyras kancleris Kočei, skaitymo 
kabineto savininkas Nikolajus, Gotlybas, kurio gražus balsas ' iš- 
siskyrė iš kitų, ir pagaliau Markusas, kurį ji pažino iš išraiš- 
kingo Vandos ženklo ir dar anksčiau — iš instinktyvios simpa- 
tijos, kurią kėlė jai jos globėjas ir įtėvis. Visi Nematomieji 
nusisiautė ir persimetė per petį savo grėsmingus juodus apsiaus- 
tus, ir dabar jų ryškiai raudoni su baltu apdarai, dailūs ir pa- 
prasti, papuošti auksinėm grandinėm su ordino ženklais, teikė 
grupei šventiškumo. Kaukės kabojo jiems ant riešų, kad galėtų 
tučtuojau uždengti šeimininko veidą, išgirdus menkiausią saI- 
gybinio, vaikščiojančio ant stogo, pavojaus ženklą. 

Oratorius — tas, kuris buvo tarpininkas tarp mokytojų ir adep- 
tų, irgi nusiėmė kaukę ir priėjo pasveikinti laimingų jaunųjų. 
Tai buvo hercogas ***, tas pats turtingas didžiūnas, kuris atida- 
vė visą savo turtą, protą ir karštą uolumą Nematomųjų tikslui 
ir darbams. Tai jis šiandien vadovavo susirinkimui, ir tai jo 
pilyje jau seniai surado prieglobstį Vanda ir Albertas, slepiam:, 
suprantama, nuo svetimų akių. Jo pilis taip pat buvo ordino 
teismo pagrindinė rezidencija, nors buvo ir kitų rezidencijų. 
Tiesa, gausūs susirinkimai vykdavo čia — su retom išimtim —- 
tik vieną kartą per metus keletą vasaros dienų. Žinantis visas 
ordino mokytojų paslaptis hercogas gynė jų interesus ir veikė 
kartu su jais. Niekada neatskleisdamas jų inkognito ir nešdamas 
visą rizikos naštą ant savo pečių, jis buvo jų tarpininkas bend- 
raujant su kitais bendrijos nariais. 

Kai jaunavedžiai priėmė iš savo brolių malonius ir džiaugs- 
mingus pasveikinimus, visi užėmė savo vietas ir hercogas, vėl 
tapęs broliu oratoriumi, kreipėsi į apvainikuotą gėlėmis porą, 
klūpančią ant kelių prieš altorius tokia kalba: 

— Brangūs ir mylimi vaikai, tikrojo Dievo, visagalinčio, vi- 
sus mMylinčio ir visus nukreipiančio vardu, trijų dorybių, kurios 
yra dieviško prado Žmogaus širdyje. atspindys — darbštumo, gai- 
lestingumo ir teisingumo — mūsų tai vadinama laisve, lygybe ir 
brolybe — vardu, ir pagaliau vardu Nematomųjų teismo, kuris 
paskyrė save trigubai pareigai — uojlumui, tikėjimui ir pažini- 
mui — t. y. trejopam politinių, dorovinių ir dieviškų tiesų ištyri- 
mui, aš skelbiu ir tvirtinu, Albertai Podebradai ir Konsuela Por- 
porina, jūsų santuoką, kuri įvyko anksčiau Dievo ir jūsų tėvų 
akivaizdoje, taip pat dalyvaujant krikščionių tikėjimo dvasinin- 
kui 175 * metais Milžinų pilyje. Ši santuoka, būdama teisėta žmo- 
nių akyse, nebuvo teisėta Dievo akyse. Jai trūko: 1) pasiauko- 
jančio žmonos pasiryžimo gyventi kartu su vyru, kuris gulėjo 
mirties patale; 2) dorovinės ir dvasinės valdžios, pripažįstamos 
vyro, atstovo pritarimo; 3) sutikimo vieno asmens, čia esančio, 
kurio vardo neturiu teisės paskelbti, bet kuris susijęs su vienu 

iš susituokusiųjų kraujo ryšiais. Jeigu dabar visos trys sąlygos 
išpildytos ir nė vienas — nei vyras, nei žmona — neketina pateik- 
ti kokių nors reikalavimų ar prieštaravimų, paduokite vienas 
kitam rankas, kad pakviestume dangų būti jūsų sąjungos sava- 
noriškumo ir jūsų meilės šventumo liudininku. 

Vanda, kuri ir toliau liko nepažįstama ordino broliams, pa- 
ėmė už rankų savo vaikus. Apimti vienos švelnumo ir susijau- 
dinimo ekstazės, jie visi trys pasijuto tarsi viena nedaloma bū- 
tybė. 

Ištarus kelias iškilmingas frazes, reiškiančias, kad san- 
tuoka patvirtinta, paprastos jaudinančios naujos religijos apei- 
gos įvyko tyliai ir su didžia pagarba. Šis meilės įžadas nebuvo 
izoliuotas aktas, atliktas tarp abejingų žiūrovų, kuriems čia tvir- 
tinama sąjunga svetima. Ne, visi dalyvaujantieji turėjo patviIr- 
tinti religinę paslaptį, pašventinančią dviejų būtybių, su kuriais 
juos siejo bendras tikėjimas, ryšį. Palaiminę vyrą ir žmoną, jie 
apsupo juos, sudarydami gyvą žiedą, broliškos meilės ir dvasinio 
bendrumo grandinę, o paskui prisiekė visuomet palaikyti juos, 
ginti jų garbę ir gyvenimą, dėti visas pastangas grąžinti juos 
į dorybės kelią, jeigu jie susvyruotų, saugoti nuo išorinio pa- 
saulio persekiojimų ir pagundų -- žodžiu, mylėti juos taip pat 
šventai, širdingai ir stipriai, tartum visi jie būtų susieti gimi- 
nystės ryšiais. Gražuolis Trenkas paprastais, tačiau iškalbingais 
žodžiais paskelbė šį pasižadėjimą visų vardu. Paskui, kreipdamasis 
į vyrą, jis pridūrė: 

— Albertai, pagal nedorą ir nusikalstamą paprotį, būdingą 
senajai visuomenei, kurios mes slapta atsižadame, kad ateityje 
priartintume žmones prie savų idėjų, vyras reikalauja savo žmo- 
nos ištikimybės žeminančios ir despotiškos valdžios vardu. Jei- 
gu ji neištikima, jis turi užmušti varžovą; jis netgi turi teisę 
užmušti savo žmoną. Apie tai sakoma: „nuplovė krauju dėmę, 
sutepusią garbę“. Taigi šitame senam, aklam ir ydingam pasauly 
kiekvienas svetimas vyras yra natūralus taip barbariškai saugo- 
jamos laimės ir garbės priešas. Draugas ir netgi brolis mano 
turį teisę pagrobti iš draugo ar brolio jo draugės meilę arba 
bent jau pasismaginti žiauriu ir niekšingu džiaugsmu keldamas 
vyro pavydą, išjuokdamas jo budrią priežiūrą, sėdamas nepa- 
sitikėjimą ir nesantaiką tarp jo ir jo mylimosios. Kaip žinau, 
mes čia kitaip suprantam draugystę, garbę ir giminės išdidumą. 
Mes broliai prieš Dievą ir tas iš mūsų, kuris pažiūrės su geismu 
į savo brolio žmoną, iš karto jam nusikals kraujomaiša savo 
širdyje. | 

Susijaudinę ir susigraudinę broliai išsitraukė špagas ir pri- 
siekė geriau nukreipti šiuos ginklus prieš save, negu sulaužyti 
priesaiką, ką tik duotą Trenko lūpomis. 

Bet čia pranašautoja, apimta nepaprasto įkvėpimo, kuris da- 
rė tokį didelį įspūdį Nematomųjų vaizduotei ir neretai pakeis- 
davo pačių mokytojų nuomonę ir sprendimus, staiga išėjo iš 

rato ir atsistojo viduryje. Jos išraiškingos, karštos kalbos visuo- 
met pavergdavo klausytojus; liesas aukštas stotas su plačiu ap- 
siaustu, didinga laikysena, net nervinis drebulys, krečiantis kūną 
ir apgaubtą uždangalu galvą — viskas buvo pilna kažkokio grakš- 
tumo. liudijančio apie ankstesnį grožį, o juk moters grožis pa- 
lieka savo pėdsaką net sunykęs ir vis dar jaudina sielą, nors 
jau negali jaudinti jutimiškumo. Žodžiu, viskas, net užgesęs bal- 
sas, šią akimirką tapęs skambus ir griežtas nuo egzaltacijos, pa- 
vertė ją paslaptinga būtybe, kuri iš pradžių kėlė baimę, o paskui 
ėmė spinduliuoti galingą ir neįveikiamą patrauklumą. 

Visi nutilo, klausydamiesi įkvėptos pranašautojos. Konsuela 
buvo sujaudinta ne mažiau, o galbūt ir labiau negu kiti, nes 
žinojo jos nepaprasto gyvenimo paslaptį. Virpėdama nuo ne- 
valingos baimės, ji klausė savęs, ar tikrai ši iš kapo pakilusi 
šmėkla yra realaus pasaulio būtybė ir ar negali ji, sušukusi savo 
pranašystę, ištirpti ore drauge su trikojo liepsna, teikiančia vis- 
kam skaidrų žydroką atspalvį. 

— Paslėpkite nuo manęs šias spindinčias špagas! — visa dre- 
bėdama sušuko Vanda.— Jeigu jūsų priesaika ragina paleisti į 
darbą neapykantos ir mirties priemones, vadinasi, ji nuodėmin- 
ga. Aš žinau, kad pagal senojo pasaulio papročius šis geležies 
gabalėlis visada tvirtinamas prie kiekvieno vyriškio juostos kaip 
nepriklausomybės ir išdidumo simbolis; aš žinau, kad pagal pa- 
žiūras, kurias jūs nejučia išsinešėt iš senojo pasaulio, špaga jums 
įsikūnija garbe, ir kad įsipareigojimas, duotas ir sutvirtintas prie- 
saika ginklu, laikomas jūsų šventu, kaip senovės 'Romos pilie- 
čių. Bet čia, pas mus, tai būtų didžiojo įžado išniekinimas. Geriau 
prisiekite šito trikojo ugnimi: juk ugnis — gyvenimo, švie- 
sos ir dieviškos meilės simbolis. Beje, nejaugi jums vis dar rei- 
kalingos emblemos ir simboliai, matomi akimis? Argi jūs vis 
dar stabmeldžiai? Ir argi figūros, puošiančios šią šventyklą, nėra 
jums tik abstrakčių sąvokų įkūnijimas? O ne, prisiekite savo 
jausmais, gražiausiais savo instinktais, savąja širdim, ir jeigu jūs 
nedrįstate prisiekti tikrojo gyvojo Dievo vardu, tikrosios religi- 
jos, amžinos ir šventos, vardu, prisiekite šventa žmogaus meile, 
jūsų vyriškumo tauriais polėkiais, tyru šios jaunos moters skais- 
tumu ir jos vyro meile. Prisiekite Konsuelos talentu ir grožiu, 
kad nei geismu, nei mintimis niekada neįžeisite šios šventos Hi- 
menėjo arkos, šito nematomo ir paslaptingo altoriaus, ant kurio 
angelo ranka įbrėžtas meilės įžadas. .. 

— Ar gerai jūs žinote, kas yra meilė?— pridūrė Vanda po 
trumpos pauzės, 0 jos balsas darėsi vis skambesnis ir jausmin- 
gesnis.— Ne, o garbingiejį mūsų ordino mokytojai ir naujai 
įšventintieji, jeigu jūs tai žinotumėt, tai niekad nebūtumėt leidę 
savo akivaizdoje ištarti to pažado, kurį gali patvirtinti tik Die-- 
vas ir kuris, būdamas patvirtintas žmonių, yra dieviškiausios iš 
visų paslapčių įžeidimas. Kokia jėga jūs galite sustiprinti tarpu- 
savio įsipareigojimus, kurie jau patys yra stebuklas? Taip, kiek- 


335 


vienos iš dviejų būtybių savos valios atsisakymas, dvi valios, 
sujungtos į vieną, tai stebuklas, nes kiekviena siela yra amžinai 
laisva pagal Dievo įstatymą. Ir vis dėlto, kai dvi būtybės atsi- 
duoda viena kitai ir pačios uždaro save į meilės ratą, jų viena 
kitos turėjimas tampa toks pat šventas, toks pat dieviškas, kaip 
ir atskiros asmenybės laimė. Jūs matote, kad čia tikrai stebuk- 
las ir kad šio stebuklo paslaptį Dievas amžinai pasilieka sau 
kaip gyvybės ir mirties paslaptį. Dabar jūs paklausite šito vyro 
ir šitos moters, ar nori jie priklausyti vienas kitam ir tik vienas 
kitam visą gyvenimą, ir jų jausmas toks liepsningas, kad jie at- 
sakys: ne tik šitam, bet ir amžinajam gyvenime. Taigi drauge 
su meilės stebuklu Dievas dovanojo jiems daugiau tikėjimo, jė- 
gų, dorybingumo, negu jūs įstengtumėte ir išdrįstumėte iš jų 
pareikalauti. Tad šalin šventvagiškas priesaikas ir nesubtilius įsta- 
tymus! Palikite mylintiesiems idealą ir nekaustykite jų prie tik- 
rovės įstatymo grandinėmis. Tegu pats Dievas tęsia savo ste- 
buklą. Ruoškite sielas tam, kad stebuklas įvyktų jų gelmėse, 
kreipkite juos prie meilės idealo, įrodinėkite, aukštinkite ir aiš- 
kinkite, kokia šlovinga yra ištikimybė, be kurios neįmanoma nei 
dorovinė stiprybė, nei didžiulė meilė. Bet neimkite lyg katalikų 
dvasininkai, lyg senojo pasaulio valdininkai tikrinti, kaip lai- 
komasi priesaikos. Nes, kartoju, ne žmonių jėgoms išsaugoti ste- 
buklą nepasikeitusį. Ką žinote jūs apie amžinumo paslaptis? Argi 
mes jau įžengėm į ateities šventovę, į tą dangišką pasaulį, kur, 
kaip sakoma, žmogus dieviškų sodų pavėsyje galės kalbėtis su 
Dievu kaip du draugai! Argi įstatymas apie santuokos neišar- 
domumą išėjo iš Aukščiausiojo lūpų? Argi mums žinoma jo va- 
liat O jūs patys, žmogaus sūnūs, argi priimdami šį įstatymą jūs 
buvot vieningi? Argi Romos popiežiai niekad nėra nutraukę san- 
tuokų — o juk jie laiko save neklystančiais. Kartais įvairiom 
dingstim popiežiai oficialiai sankcionuodavo skyrybas, ir šitos 
skandalingos istorijos liko visiems laikams istorijos metraščiuo- 
se. O krikščionių bendruomenės, graikų bažnyčia pagal Mozės 
ir senųjų religijų pavyzdį atvirai įvedė mūsų šiuolaikiniam pa- 
sauly skyrybų įstatymą. Kuo gi virsta Dievui duotos priesaikos 
šventumas, jeigu žinoma, kad žmonės vieną gražią dieną atleis 
mus nuo jos? Tad nebjaurokime meilės santuoka: jūs tik užge- 
sinsite jos liepsną tyrose širdyse! Palaiminkite vedybine sąjungą 
pamokymais, maldomis, jaudinančiomis apeigomis, plačiu viešu- 
mu, įkvepiančiu pagarbą,— jūs turite taip elgtis, jeigu jūs — mū- 
sų ganytojai, kitaip tariant — draugai, vadovai, patarėjai, moky- 
tojai, žinių švyturiai. Paruoškite sielas šios paslapties šventumui 
ir taip kaip šeimos tėvas stengiasi sustiprinti savo vaikų gerovę, 
garbingumą ir saugumą, jūs, mūsų dvasios tėvai, turite pasi- 
rūpinti sudaryti savo sūnums ir dukterims sąlygas, palankias 
tikrajai meilei, dorybingumui ir šventai ištikimybei jų širdyse. 
Ir kai išbandę juos religijos metodais, jūs įsitikinsite, kad jų 
abipusiam potraukyje nėra nei godumo, nei puikybės, nei leng- 

+vabūdiško apsvaigimo, nei jutiminio apakimo, kai įsitikinsite, 
jog jie suvokia savo meilės didybę, savo pareigų šventumą 1I 
savo pasirinkimo laisvę, tada leiskite jiems atsiduoti vienas ki- 
tam, ir tegu kiekvienas iš jų dovanoja kitam savo laisvę. Tegu 
jų šeima, jų draugai ir visa plati tikinčiųjų bendruomenė — tegu 
visi jie kartu su jumis palaimins šią sąjungą: jungtuvių apeigų 
iškilmingumas turi žadinti pagarbą. Bet neužmirškite mano žo- 
džių — tegu šios apeigos tebus tik religinis pritarimas, tėvų ir 
visuomenės sutikimas, postūmis ir raginimas, kad prisiimti įsi- 
pareigojimai būtų šventai pildomi. Tegul jie niekada netampa įsa- 
kymu, prievarta, vergija, baudžiančiu ir žiaurių įstatymu, kuris 
grasina gėda, kalėjimu ir grandinėmis, jei bus pažeistas. Kitaip 
jūs niekada nepamatysite žemėje tikros meilės stebuklo. Amži- 
nai gyvybę teikianti Apvaizda, Dievas — nenuilstantis palaimos 
šaltinis — ves ir ves jums jaunas poras, liepsningas ir atvirašiI- 
diškas, pasirengusias savanoriškai duoti amžinos meilės įžadą. 
Bet jūsų nedieviškos ir nežmoniškos apeigos nuolat naikins jų 
širdyse palaimą. Nevienodos vyro ir žmonos teisės, šventų da- 
lykų profanavimas, įteisintas visuomenės įstatymų, skirtingos ve- 
dusiųjų pareigos, klaidingas vedybinės garbės supratimas ir vi- 
sos absurdiškos pažiūros, kylančios iš prietarų ir neteisingų nuo- 
statų, visada naikins pasitikėjimą tarp vyro ir žmonos, vėsins 
Jų aistrą, be to, pačios nuoširdžiausios, labiausiai linkusios į iš- 
tikimybę poros bus greičiau už kitas nuliūdintos ilgo įsiparei- 
gojimų laiko ir greičiau už kitas patirs abipusį nusivylimą. Iš 
tikrųjų asmeninės laisvės atsižadėjimas prieštarauja gamtos rei- 
kalavimams ir sąžinės balsui, jeigu jis yra primetamas kitų ir 
jeigu jis užkrauna nemokšiškumo ir šiurkštumo jungą, bet jis 
atitinka garbingų širdžių troškimą ir stiprios valios žmonių re- 
liginio instinkto reikalavimus, jeigų Dievas padeda mums iš- 
vengti spąstų, kuriuos išdėlioja aplink santuoką žmonės, norėdami 
paversti ją meilės, laimės ir dorybingiUmo kapu, įteisinta pros- 
titucija, kaip sakydavo mūsų tėvai lolardai, gerai jums žinomi 
ir dažnai jūsų minimi. Taigi atiduokite Dievui tai, kas priklauso 
jam, ir atimkite iš nevertųjų tai, kas jiems nepriklauso. 

| O jūs, mano sūnūs, — kreipėsi ji į tuos, kurie stovėjo gru- 
pės centre — jūs ką tik prisiekėte nesikėsinti į vedybinės są- 
jungos šventumą, bet galbūt nesupratote visos priesaikos reikš- 
mės. Paklusdami tauriam jausmui, jūs su entuziazmu padarėt 
tai, ko reikalauja garbė, ir čia vertas jūsų, pergalingosios reli- 
gijos mokinių, žingsnis. Bet dabar supraskite, kad jūsų žodžiuose 
nuskambėjo kažkas daugiau negu atskiro žmogaus dorybės pa- 
garbinimas. Jūs patvirtinote įstatymą, be kurio tyrumas ir išti- 
kimybė apskritai neįmanomi. Įsigilinkite į savo priesaikos esmę, 
ir jūs įsitikinsite, kad negali egzistuoti tikras vieno žmogaus do- 
rybingumas, kol visi visuomenės nariai nesilaikys šiuo klausimu 
vienodos nuomonės. 

O meile, o šventoji ugnie, tokia galinga ir tokia nepastovi, 
tokia netikėta, ir tokia trumpa! Dangaus kibirkštie, kuri įsiskveI- 
bi į mūsų gyvenimą ir užgesti anksčiau negu pats gyvenimas, 
tartum bijodama mus sudeginti ir sunaikinti! Visi mes aiškiai 
jaučiame, kad tu gyvybę teikianti ugnis, siunčiama paties Dievo, 
ir kad tas iš mūsų, kuris įstengtų išsaugoti tave savo krūtinėje 
ir išlaikyti iki paskutinės valandos vis tokią pat liepsningą ir 
stiprią, būtų pats laimingiausias, pats verčiausias iš mirtingųjų. 
Dėl to tie, kurie siekia idealo, visada stengsis paruošti tau savo 
širdyje šventovę, kurios tu nesiveržtum palikti, idant vėl pa- 
kiltum į dangų. Bet, deja, tu, meile, kurią mes pavertėm dorybe, 
vienu iš žmonių visuomenės kertinių akmenų, trokšdami gar- 
binti tave, tu neleidai sukaustyti savęs grandinėmis, kaip to 
Ieikalavo mūsų nuostatos, ir likai laisva kaip skriejantis paukš- 
tis ir nepastovi lyg žiburėlio ugnis altoriuje. Tu tartum juo- 
kiesi iš mūsų priesaikų, sutarčių, net iš mūsų valios. Tu bėgi 
nuo mūsų nepaisydama to, ką mes išradome, kad prikaustytume 
tave prie savo papročių. Tu lygiai taip pat negali apsiprasti ha- 
reme, kurį saugo budrūs sargai, kaip ir krikščioniškoj šeimoj, 
pančiojamoj dvasininkų grasinimų, teismo nuosprendžių ir vi- 
suomeninės nuomonės jungo. Kurgi tavo nepastovumo ir tavo 
nedėkingumo priežastis, o paslaptingoji iliuzija, o meile, kuriai 
suteiktas žiauraus ir aklo dievo-vaiko pavidalas? Kokį gi švel- 
numą ir kokią panieką įkvepia tau viena po kitos Žmonių širdys, 
kurias iš pradžių nudegini savo ugnimi, o paskui palieki — be- 
veik visas iki vieno, — leisdama joms žūti apgailestavimo, atgai- 
los ar pasibjaurėjimo, kas dar baisiau, kančiose. Kodėl žmonės 
ant kelių šaukiasi tavęs visam žemės rutuly, aukština ir die- 
vina tave, kodėl puikūs poetai apdainuoja tave kaip pasaulio 
sielą, o barbarų tautos aukoja tau žmonių aukas, degindami ant 
laidotuvių laužo mirusiojo našlę drauge su vyru? Kodėl jaunos 
širdys šaukiasi tavęs savo saldžiausiose svajonėse, o seniai pra- 
keikia gyvenimą, kai tu pasmerki juos vienatvės siaubui? Kur 
tavo garbingumo priežastis — tai prakilnaus, tai fanatiško,— kurio 
tau nešykštima nuo auksinės žmonių vaikystės laikų iki mūsų 
geležinio amžiaus, jeigu tu viso labo tik chimera, svajonė, pa- 
gimdyta akimirkos svaigulio, vaizduotės, kurią uždegė įsišėlęs 
geidulingumas? Priežastis ta, kad tu ne žemo instinkto, primity- 
vaus gyvuliško poreikio vaisius! O ne, tu ne aklas pagonybės 
padaras — tu tikrojo Dievo duktė, dievybės sudėtinė dalis! Bet 
kol kas tu pravėrei mums savo esmę tik gaubiamą mūsų pakly- 
dimų rūko ir nepanorai apsigyventi tarp mūsų, nes nepanorai 
būti pažeminta. Tu grįši ir pasiliksi amžinai mūsų žemiškam ro- 
juj kaip pasakiškais Astrėjos laikais, kaip poetų svajonėse, su- 
grįši tada, kai savo tauriom dorybėm mes nusipelnysim tokios 
viešnios atvykimo. O kaip gera tada bus gyventi šioje žemėje 
ir koks džiaugsmas bus gimti joje. Kai mes visi tapsime seseri- 
mis ir broliais, kai sąjungos bus sudaromos savanoriškai ir jų 

pagrindas būsi tu viena, kada vietoj tos baisios, :0s neįsivaiz- 
duojamos kovos, kurią pasitelkus vedybinė išikimybė turi 
gintis nuo nuodėmingų ištvirkimo antpuolių, nuo veidmainingo 
viliojimo, nevaržomos prievartos, klastingos draugystės ir slap- 
tų ydų —štai tada kiekvienas vyras pasijus apsuptas tik tyrų 
seserų, uoliai ir rūpestingai saugančių laimę savo sesers, kurią 
jos atidavė jam kaip gyvenimo draugę, o kiekviena žmona pa- 
matys, kad visi kiti vyrai — jos vyro broliai, besidžiaugiantys ir 
besididžiuojantys jo laime, jo garbės ir ramybės saugotojai! Ta- 
da ištikima žmona liausis buvus vieniša gėlelė, kuri slepiasi, kad 
išsaugotų trapų savo garbės turtą, liausis buvus auka, neretai 
palikta, kuri džiūsta vienumoje liedama ašaras, bejėgė atgaivinti 
mylimojo širdyje tą ugnį, kurią pati išsaugojo tokią pat kaitrią. 
Tada broliui daugiau nereiks keršyti už savo seserį ir užmušti 
tą, kurį jinai Myli ir apverkia, užmušti, idant būtų jai grąžinta 
klaidingai suprantama garbė. Tada motina nedrebės dėl savo 
dukters, o duktė neraudonuos už savo motiną. O svarbiausia — 
vyras nustos buvęs įtarus ir despotiškas, o žmona visiems lai- 
kams bus išvaduota nuo aukos kartėlio arba nuo vergiško kerš- 
tingumo. Žiaurūs kentėjimai, baisios neteisybės daugiau netem- 
dys šeimos židinio džiaugsmo. Meilė galės trukti ilgai, ir — kas 
žino! — galbūt ateis diena, kai dvasininkas ir magistratas, tu- 
rėdami tvirtą pagrindą tikėtis nepraeinančios meilės stebuklo, ga- 
lės palaiminti nenutraukiamas sąjungas paties Dievo vardu, pa- 
demonstruodami tiek pat išminties ir teisingumo, kiek, patys 
to nežinodami, dabar parodo šventvagiškumo ir beprotybės. 

Tačiau tos laimingos dienos dar neatėjo. Čia, paslaptingoj 
šventykloj, kur mes „susirinkom dabar dviese ar keturiese Die- 
vo vardu“, kaip pasakyta Evangelijoj, mes galim tik svajoti apie 
doringumą ir stengtis bendromis jėgomis jį pasiekti. Jeigu mes 
pasikviestume patvirtinti mūsų įžadų ar saugoti mūsų nuostatų 
žmones iš išorinio pasaulio, jis pasmerktų mus tremčiai, nelais- 
vei arba net mirčiai. Tad nemėgdžiokim jų tamsumo ir tironišku- 
mo. Patvirtinkim vedybinę meilę šių dviejų vaikų, kurie atėjo 
pas mus gauti tėviško ir broliško palaiminimo, gyvojo Dievo, 
kiekvienos meilės globėjo, vardu. Leiskime jiems prisiekti vie- 
nas kitam amžiną ištikimybę, bet neužrašykime jų pažadų į mir- 
ties knygą, kad neprimintume jiems apie tai vėliau, gąsdindami 
ir versdami paklusti. Tegul Dievas bus jų sargas ir tegul jie patys 
kasdien maldauja Viešpaties, idant neleistų užgesti jo paties už- 
degtai šventai ugniai. 

— Štai ko aš tikėjausi iš taves, įkvėptoji sibile!l — sušuko 
Albertas, apkabindamas savo motiną, išsekintą ilgo kalbėjimo 
ir savo įsitikinimo jėgos.— Aš laukiau, kad tu dovanotum man 
teise duoti pažadą tai, kurią myliu. Tu supratai, jog tai pati 
brangiausia ir pati švenčiausia mano teisė. Taigi, aš pažadu iI 
prisiekiu ištikimai ir nesiliaudamas mylėti ją vieną visą visą 
savo gyvenimą ir kviečiu Dievą būti mano priesaikos liudytoju. 

Pasakyk gi man, meilės pranaše, ar čia nėra ko nors šventva- 
iško? 

Ė — Tu patiri stebuklą, — atsakė Vanda.— Dievas laimina tavo 
priesaiką — juk tai jis suteikė tau tikėjimą, kad galėtum ištarti 
ją. Amžinai — štai pats liepsningiausias žodis, kurį sušnibžda 
mylimųjų lūpos ekstazės akimirką, labiausiai kerinčią džiaugsmo 
akimirką. Štai pranašystė, kuri išsiveržia tada iš jų širdžių gilu- 
mos. Amžinai — štai meilės idealas, tikėjimo idealas. Niekada 
žmogaus siela labiau nepriartėja prie savo galingumo, savo aiš- 
kiaregystės viršūnės, kaip tikrosios meilės žavesio akimirkomis.. 
Mylinčiųjų amžinai —tai vidinis apreiškimas, dieviškumo spin- 
desys, kuris turi nušviesti nuostabia šviesa ir sušildyti išganinga 
šiluma kiekvieną jų sąjungos valandėlę. Vargas tam, kas sulau- 
Žys šį šventą įžadą? Iš palaimos būsenos jis pateks į nuodėmės bū- 
zona: jis užgesins tikėjimą, šviesą ir gyvybės jėgą savo širdyje. 

— O aš — pasakė Konsuela— aš priimu tavo priesaiką, Al- 
bertai! Ir maldauju priimti manąją. Aš irgi jaučiuosi patirianti 
stebuklą, ir mano akyse šitas mūsų trumpo gyvenimo amžinai 
yra niekas palyginti su ta amžinybe, kurioje aš priklausysiu tau. 

— Garbinga ir narsi mergina! — pasakė Vanda susižavėjusi, 
ir jos šypsenos švytėjimas, rodos, skverbėsi pro uždangalą.— 
Prašyk Dievo amžino gyvenimo su tuo, kurį myli, kaip atpildo 
už ištikimybę jam mūsų trumpam žemiškam gyvenime. 

— Taip, taip! — sušuko Albertas, pakeldamas į dangų ranką, 
spaudžiančią žmonos ranką.— Toks mūsų tikslas, viltis ir atpil- 
das! Karštai ir tauriai mylėti vienas kitą šitoj mūsų egzistavimo 
fazėje, o paskui vėl susitikti ir susijungti kitose fazėse. Taip, 
aš jaučiu, kad šiandien ne pirma mūsų sąjungos diena, kad mes 
jau mylėjom, jau priklausėm vienas kitam ankstesniam gyve- 
nime. Tokia didelė laimė negali būti atsitiktinumas. Tai Dievo 
ranka priartino mus vieną prie kito ir sujungė tarsi dvi puseles 
vienos būtybės, kuri ir amžinybėje bus nepadalinama. 

Po iškilmingos jungtuvių ceremonijos, nepaisant vėlaus lai- 
ko, buvo atliktos paskutinės Konsuelos įšventimo į Nematomųjų 
ordiną apeigos. Paskui teisėjai pasišalino, o visi kiti išsivaikš- 
čiojo po šventąjį mišką, bet greitai grįžo ir susėdo prie bendro 
stalo. Vakarienei vadovavo kunigaikštis (brolis oratorius), ku- 
ris įsipareigojo paaiškinti Konsuelai visus gilius ir jaudinančius - 
šios šventės simbolius. Vakarienę patiekė ištikimi tarnai, tu- 
rintys žemiausius ordino laipsnius. Karlas supažindino Konsuelą 
su Mateusu, ir pagaliau ji pamatė be kaukės jo dorą ir gerą vei- 
dą. Ji susižavėjusi pastebėjo, kad šie garbingieji tarnai nebuvo 
čia laikomi žemesniais už tuos savo brolius, kurie buvo pasiekę 
aukštesnes pakopas. Nesijautė jokio skirtumo tarp įvairių pako- 
pų brolių ir nebuvo paisoma jų padėties visuomenėje. Broliai 
patarnautojai, kaip juos čia vadino, savo valia ir su mielu noru 
pilstė vyną ir atliko tarnų pareigas; jie darė tai kaip žmonės, 
mokantys šį darbą ir sugebantys paruošti puotą, kuri buvo čia 


340 


laikoma tam tikra religine apeiga. Štai kodėl jų pareigos jų nė 
kiek nežemino, kaip šventovės levitų nežemindavo dalyvavimas 
aukojimuose. Patiekę valgius, jie sėdo už stalo ir patys, be to, 
ne atskirai nuo kitų, o tarp svečių, kur jiems buvo paliktos vie- 
tos, ir stalo kaimynai su didžiausiu malonumu pripildydavo jų 
taures ir lėkštes. Kaip ir per masonų paradinius pietus, svečiai 
nepakėlė nė vienos taurės prieš tai neišsakę kokios nors taurios 
minties, nepapasakoję apie kokį nors didžiadvasišką poelgį, ne- 
prisimine kokio nors aukšto globėjo. Vis dėlto iš šių linksmų 
ir drauge rimtų puotų buvo pašalintos frankmasonų ritmiškos 
melodijos, vaikiški gestai, plaktukai, simbolinė tostų kalba ir 
užrašai ant stalo indų. Broliai patarnautojai per vakarienę el- 
gėsi pagarbiai ir kukliai, bet laisvai ir nesižemindami. Karlas 
kurį laiką sėdėjo tarp Alberto ir Konsuelos, ir ji susigraudino 
pamačiusi ne tik kuklias jo manieras, saikingumą valgant ir ge- 
riant, bet ir nepaprastą šio doro valstiečių protinio išsivystymo 
pažangą, paveikusią ir jo širdį, kurią taip greitai patraukė šven- 
tos religijos ir dorovingumo sąvokos. 

— O mano drauge, — pasakė ji savo vyrui, kai dezertyras 
persėdo į kitą vietą ir Albertas vėl atsidūrė šalia jos, — štai prieš 
mus vergas, ištvėręs prūsų kareivių smūgius, netašytas medkir- 
tys iš Bohemijos Miško, vos neužmušes Frydricho Didžiojo! Kaip 
greitai kantrūs ir protingi mokytojai pavertė šį valkatą pamal- 
džiu, teisingu ir nuovokiu žmogumi! Juk nežmoniškas kai kurių 
šalių teisingumas pirmiausiai būtų pastūmėjęs jį A o pas- 
kui nubaudęs botagu ir kartuvėm. 

— Kilnioji širdie! — tarė kunigaikštis, tuo metu sėdintis Kon- 
suelai iš dešinės.— Juk tai jūs — jūs pati — davėte puikią reli- 
gijos ir gailestingumo pamoką Rosvalde šiai sielai, apakintai 
nevilties, bet apdovanotai tauriausiais instinktais. Tolesnis jo 
auklėjimas vyko greitai ir lengvai. Kai kartais jam ką nors pa- 
tardavau, jis tučtuojau sutikdavo sušukdamas: ,,„Tą patį man sakė 
sinjora!“ Patikėkite, ne taip jau sunku apšviesti ir atvesti į protą 
pačius šiurkščiausius žmones, tereikia tik labai panorėti. Kad 
pagerintume jų padėtį ir išmokytume gerbti pačius save, mes 
turim pirmiausia išmokti gerbti ir mylėti juos, o tam tereikia vie- 
no — nuoširdžios užuojautos jiems ir pagarbos žmogaus orumui 
apskritai. Ir vis dėlto šie sąžiningi žmonės turi mūsų ordine tik 
žemesniuosius laipsnius: juk atskleisdami jiems savo paslaptis 
mes turim atsižvelgti į jų protinio išsivystymo lygį, į jų pažangą 
einant dorybės keliu. Senasis Mateusas yra dviem pakopom pra- 
lenkęs Karlą, bet jeigu jo širdis ir protas neįstengs tobulėti to- 
liau, tai ir jo.padėtis ordine liks ta pati. Žema kilmė arba ap- 
gailėtina visuomeninė padėtis niekuomet nedarys mums įtakos — 
kaip matote, batsiuvys Gotlybas, kalėjimo sargo iš Špandau sū- 
nus, turi tokį pat laipsnį kaip jūs, nors mano pilyje jis atlieka — 
dėl polinkio ir iš įpratimo — valdinio pareigas. Turtinga vaiz- 
duotė, karštas potraukis mokslui, liepsningas dorybingumo gar- 

binimas, žodžiu, nepaprastos sielos, gyvenančios šiame bjauriame 
kūne, grožis greitai padarė Gotlybą mūsų šventovės viduje viskuo 
vertą ir lygų mums. Mes beveik nieko daugiau negalėjom su- 
teikti šiam tauriam jaunuoliui idėjų ir dorybių srityje. Priešingai, 
jų jis turėjo net per daug. Teko nuramdyti jo per didelę egzal- 
taciją, išgydyti jį nuo kūno ir proto ligų, kurios galėjo paversti 
jį bepročiu. Aplinkinių žmonių trūkumai, valdžią turinčiųjų ydos, 
būtų kėlę jo pasipiktinimą, nors ir nebūtų jo pagadinę, bet tiktai 
mes, mokėdami teisingai išaiškinti Jakobo Bėmės gilius simbo- 
lius, įstengėme paveikti Gotlybą, nesugriaudami jo vilčių, ir pa- 
šalinti jo poetiškų ir mistiškų pažiūrų klaidas, neatšaldydami jo 
įkarščio ir tikėjimo. Jūs negalėjote nepastebėti, kad atgauta sie- 
los sveikata paveikė ir kūną, kad, tarsi mostelėjus burtų lazdele, 
jam grįžo sveikata ir jo keista fizionomija pasikeitė. 

Po vakarienės visi užsimetė apsiaustus ir išėjo pasivaikščioti 
nuolaidžiu kalvos šlaitu, gožiamu šventosios giraitės. Senovinės 
pilies griuvėsiai, skirti naujokų išbandymams, kilo virš šio pui- 
kaus kampelio, ir Konsuela ėmė pažinti takelius, kuriais bėgo 
tą atmintiną audringą naktį. Vandeningas šaltinis, ištekantis iš 
gIroto uoloje ir kažkada naudotas prietarų pagimdytoms apei- 
goms, bėgo čiurlendamas tarp šilojų į slėnio gilumą, kur virto 
gražiu upeliu, taip gerai pažįstamu mūsų belaisvei. Pabarstytos 
smėliu puikių medžių alėjos kirtosi viena su kita, sidabriškai nu- 
šviestos mėnulio, ir vaikštinėjančiųjų grupelės susitikdavo, su- 
siliedavo ir tyliai kalbėdavosi viena su kita. Aukšta tvora su 
grotuotom angom saugojo šią sodo dalį, kur stovėjo didelė, pa- 
togi pavėsinė. Tai buvo kunigaikščio kabinetas ir mėgstama jo 
užuoglauda, neprieinama smalsiems žvilgsniams. Broliai patar- 
nautojai irgi vaikštinėjo grupėmis, bet tik išilgai tvoros, kad 
galėtų įspėti brolius, jeigu pasirodytų kas svetimas. Beje, tai 
buvo beveik neįmanoma. Hercogas apsimetinėjo, jog domisi tik 
masonų reikalais, nors iš tikrųjų jie jam buvo antraeiliai. Mat 
dabar frankmasonų mokymą saugojo įstatymai ir globojo žymūs 
asmenys, kurie buvo arba tik laikė save draugijos nariais. Nie- 
kas net neįtarė, kokią reikšmę turi aukščiausi rangai. Palaips- 
niui didėdami, jie baigdavosi Nematomųjų teismo nario laipsniu. 

Be to, triukšminga puota, vykstanti spindinčiuose šviesomis 
hercogo rūmuose taip buvo įtraukusi į savo sūkurį gausius her- 
cogo svečius, kad jiems ir į galvą nešautų palikti prabangias 
sales ir neseniai apsodintus gėlynus dėl plikų uolų ir seno par- 
ko griuvėsių. Jaunoji Baireito grafienė, artima hercogo draugė, 
ėjo vietoj jo šeimininkės pareigas. Pats jis dingo, pasi- 
skundes prasta savijauta, bet tučtuojau po Nematomųjų vaka- 
rienės grįžo į pilį ir vadovavo kitam stalui, kur sėdėjo jo įžy- 
mūs svečiai. Pamačiusi iš tolo tas šviesas, Konsuela, kuri rėmėsi 
į Alberto ranką, prisiminė Andzoletą ir atviraširdiškai prisipa- 
žino savo draugui, jog buvo tokia akimirka, kai ji leido sau pa- 

rodyti mylimo vaikystės draugo atžvilgiu žiaurią ironiją. Albertui 
tai nepatiko. 

— Taip, tai buvo nuodėmingas jausmas,— pasakė ji,— bet ta- 
da aš jaučiausi tokia nelaiminga. Aš jau buvau pasiryžusi paau- 
koti save grafui Albertui, o vylingi ir žiaurūs Nematomieji vėl 
pastūmėjo mane į pavojingojo Liveranio glėbį Mano širdyje 
viešpatavo mirtis. Virpėdama iš susijaudinimo aš jaučiau šalia 
tą, su kuriuo pareiga vertė mane išsiskirti, o Markusas, idant 
atitrauktų mano dėmesį nuo vidinės kančios, vertė žavėtis gra- 
žuoliu Andzoletu! Tikrai niekad nebūčiau pamaniusi, jog galiu 
žiūrėti į jį taip abejingai! Bet juk aš maniau, kad mane norima 
išbandyti, priversti dainuoti su juo, ir tą akimirką buvau pasi- 
rengusi jo neapkęsti; jis būtų atėmęs iš manęs paskutinę sva- 
jonių apie laimę valandėlę. O dabar, mano drauge, aš galiu 
susitikti su juo be kartėlio ir būti daug atlaidesnė. Laimė daro 
Žmogų tokį gerą, tokį gailestingą! Aš būčiau laiminga galėdama 
jam padėti ir įkvėpti jei ne norą tapti dorybingam, tai bent rim- 
tą meilę menui. 

— Kam iš anksto nusivilti?— pasakė Albertas.— Pažiūrėsim, 
koks jis bus, kai užgrius nelaimės ir vienatvė. Dabar, šlovės vir- 
šūnėj, jis neišgirs išmintingų patarimų. Bet jeigu jis praras grožį 
ir balsą, štai tada galbūt mes laimėsim jo sielą. 

— Pamėginkite atversti jį jūs, Albertai. 

— Tik kartu su jumis, mano Konsuela. 

— Tai jūs nebijote prisiminimų apie praeitį? 

— Ne, aš tapau toks savimi pasitikintis, kad nieko nebijau, 
aš lyg užburtas. 

— Ir aš, Albertai, aš neabejoju savo jausmais! €, jūs turite 
pagrindą būti visiškai ramus. 

Brėško aušra, ir gaivus ryto oras kvepėjo nuostabiais aro- 
matais. Tai buvo žavinga vasaros naktis. Lakštingalos suokė kalvų 
žalumoje, šaukdamos viena kitą. Aplink sutuoktinių porą rinkosi 
vis daugiau grupelių, bet jos ne tik netrukdė įsimylėjėliams, o, 
priešingai, papildė jų nekaltą apsvaigimą broliškos draugystės 
ar bent jau švelnios simpatijos malonumu. Visi Nematomieji, 
kurie dalyvavo šventėje, buvo pristatyti Konsuelai kaip jos nau- 
jos šeimos nariai. Čia susirinko geriausieji iš geriausiųjų -— pa- 
tys talentingiausi, labiausiai apsišvietę ir patys doriavsi ordino 
nariai: vieni buvo išgarsėję visuomenėje, kiti. niekem nežinomi 
išoriniam pasauly, garsėjo ordino viduje sayo darbai: ir žinio- 
mis. Paprasti žmonės ir aristokratai buvo susiję glaudžiais Iy- 
šiais. Konsuela sužinojo jų tikruosius vardus ir tas daug skam- 
besnes pravardes, kuriomis jie slapta vadinosi savo broliškam 
būry: Vesperas, Elopsas, Peonas, Gilasas, Furialas, Belerofonas 
ir t. t. Niekada dar Konsuelos nesupo tiek garbingų širdžių ir 
originalių charakterių. Šių žmonių pasakojimai apie rizikingus 
žygius, susijusius su naujų šalininkų verbaviriu, ir anie tai, kas 
jau buvo jų pasiekta, žavėjo ją lyg poetinė išmėue, Lurios rea- 

lumu jai buvo sunku patikėti — juk ji gerai pažino ištvirkusią ir 
įžūlią aukštąją visuomenę. Jaudinanti ir karšta draugystė bei mei- 
lė, kurioje nesijautė nė menkiausio vulgaraus ar pavojingo fa- 
miliarumo šešėlio, įkvėpti pokalbiai, žavūs santykiai, įkūnijantys 
visą lygybės ir brolybės taurumą, nuostabi auksinė aušra, nu- 
švietusi jų gyvenimą ir žemę, — visa tai atrodė Konsuelai ir Al- 
bertui kažkoks nuostabus sapnas. Susiėmę už rankų jie visai 
netroško likti vieni ir atsiskirti nuo savo brangių brolių. Švel- 
nus nuovargis, žavus kaip grynas ryto oras, plūdo į jų sielas. 
Apsvaigę nuo meilės jie jautė palaimingą ramybę. Trenkas ap- 
sakė savo kančias, iškentėtas Glaco tvirtovėje, pabėgimo pa- 
vojus. Kaip ir Konsuela su Haidnu Bohemijos Miške, jis klai- 
džiojo po visą Lenkiją, tik ten buvo baisūs šalčiai, 0 jis, apsi- 
rengęs vienais skarmalais, dar turėjo rūpintis sužeistu palydovu — 
mieluoju Šelė, kurį paskui aprašė savo memuaruose kaip pui- 
kiausią draugą. Kad užsidirbtų duonos kąsnį, jis buvo pasidaręs 
tokiu pat klajojančiu muzikantu kaip kažkada Konsuela ant Du- 
nojaus krantų. Paskui jis tyliai papasakojo Konsuelai apie savo 
meilę princesei Amalijai, apie savo viltis... Vargšas jaunasis 
Trenkas! Jis lygiai taip pat nenujautė audros, besitvenkiančios 
virš jo galvos, kaip ir laimingoji pora, kuriai buvo lemta iš šitos 
žavios pasakiškos nakties persikelti į pilną kovos, nusivylimų 
ir kančių gyvenimą! 

Porporinas, stovėdamas po kiparisu, sugiedojo nuostabų Al- 
berto sukurtą himną pagerbti kankiniams, žuvusiems jų kovose; 
jaunasis Benda akompanavo jam smuiku. Pats Albertas irgi su- 
grojo keletą pasažų, kurie sužavėjo klausytojus. Konsuela nedai- 
navo — ji verkė iš laimės ir graudulio. Grafas de Sen Žermenas 
papasakojo apie Jano Huso ir Jeronimo Prahiečio pokalbius taip 
įtikinamai, iškalbingai ir su tokiu užsidegimu, jog buvo tiesiog 
neįmanoma suabejoti, kad jis pats juos girdėjo. Tokiomis pa- 
laimingo susijaudinimo ir susižavėjimo akimirkomis protas bu- 
vo bejėgis sugriauti poetiškas iliuzijas. Riteris d'Eonas su gelian- 
čia ironija ir grakščiu subtilumu pavaizdavo menkystiškus ir juo- 
kingus garsiausių Europos tironų bruožus, dvariškių ydingumą 
lr viso šito visuomeninio pastato nepatvarumą, tokį akivaizdų, 
kad, rodės, pakaktų tauraus įkvėpimo išjudinti jo pamatus. Gra- 
fas Golovkinas meistriškai apibūdino didžią savo draugo Žano 
Žako Ruso sielą ir naivias jo keistybes. Šis garsus filosofas (da- 
bar mes pasakytume — keistuolis) turėjo gražuolę dukterį, kurią 
išauklėjo pagal savo pažiūras; ji buvo jam ir Emidema ir Sofi, 
virsdavo tai gražiu berniuku, tai žavinga mergaite. Jis ketino su- 
artinti ją su Nematomaisiais ir paprašė Konsuelą paruošti ją 
įšventinimui. Šlovingasis Cincendorfas paaiškino Moravijos hern- 
hutiečių kolonijos esminius bruožus ir jų evangeliškus papro- 
čius. Jis pagarbiai tarėsi su Albertu kai kuriais sudėtingais klau- 
simais, ir, rodės, pati išmintis bylojo Alberto, įkvėpto švelnaus 
draugės žvilgsnio, lūpomis. Konsuelai jis atrodė lyg dievybė. 


344 


Jos akyse jis buvo filosofas, artistas, kankinys, pakėlęs visus 
išbandymus, triumfuojantis didvyris, didingas išminčius stoikas, 
gražus kaip Dievas, kartais džiugus ir atviraširdis tartum vaikas 
ar laimingas meilužis, žodžiu — tobulybė, kuria paverčia vyrą 
moters meilė! Belsdamasi į šventyklos duris Konsuela alpėjo iš. 
nuovargio ir susijaudinimo. Dabar ji jautėsi stipri ir žvali kaip 
tais laikais, kai žydėdama jaunyste šėliojo Adrijos pakrančių 
kaitrioje saulėje, vėsinama gaivaus jūros vėjelio. Ji jautė, jog 
dabar gyvena pilnavertį, ryškų, tikrą gyvenimą, jog pagaliau 
atėjo laimė, ir ji gėrė ir gyvenimą, ir laimę visa savo būtybe. 
Ji neskaičiavo laiko, trokšdama, idant ši stebuklinga naktis ne- 
sibaigtų niekad. Kaip gaila, kad neįmanoma sulaikyti saulės pa- 
tekėjimo tokiomis naktimis, kai jauti visą gyvenimo pilnatvę 
ir manai, jog pačios drąsiausios svajonės turi išsipildyti arba 
jau išsipildė! 

Pagaliau dangus nusidažė purpuru ir auksu. Sidabrinis var- 
po skambėjimas priminė Nematomiesiems, kad sklaidosi juos 
slepianti nakties skraistė. Jie sugiedojo paskutinį himną pagerb- 
dami tekančią saulę — naujos dienos, apie kurią jie svajojo ir 
kurią rengė pasauliui, emblemą. Paskui širdingai atsisveikino 
paskirdami vieni kitiems pasimatymus — Paryžiuje, Londone, Mad- 
ride, Vienoje, Peterburge, Varšuvoje, Drezdene, Berlyne. Visi 
susitarė susitikti lygiai po metų tą pačią dieną prie savo palai- 
mintos šventyklos slenksčio su naujais įšventintais nariais arba 
su tais broliais, kurie negalėjo būti čia šiandien. O paskui, su- 
sisupę į apsiaustus, kad paslėptų puikius apdarus, jie tyliai iš- 
sivaikščiojo ūksmingais parko takeliais. 

Albertas ir Konsuela, lydimi Markuso, nusileido prie upelio, 
kur Karlas įsisodino jaunuosius į savo dengtą gondolą ir paly-- 
dėjo į jų namelį. Čia jie sustojo ant slenksčio gėrėdamiesi di- 
dingų šviesuliu, kylančiu į dangų. Iki šios akimirkos atsiliep-- 
dama į aistringas Alberto kalbas, Konsuela visą laiką vadino jį 
vardu, bet kai jis suspaudė ją savo glėby, ji tegalėjo degančiu 
veidu priglusti prie jo peties ir sušnibždėti: ,,(O Liverani!" 


EPILOGAS 


Jeigu mums būtų pavykę gauti tokius pat teisingus ir deta- 
lius dokumentus apie Alberto ir Konsuelos gyvenimą po vestuvių, 
kokius turėjom iki šiol, tai, žinoma, galėtume tęsti mūsų pa- 
sakojimą ir aprašyti jų klajones bei nuotykius. Tačiau, deja, at- 
kaklusis skaitytojau, esam bejėgiai patenkinti jūsų smalsumą, 
o išvargintų skaįtytojų prašom turėti dar šiek tiek kantrybės. 
Nei vieniems, nei kitiems nederėtų mūsų nei smerkti, nei girti. 
Mat didžioji dalis dokumentų, kuriais remdamiesi galėtume, kaip 
darėme iki šiol, susisteminti šios istorijos įvykius, dingo iš mūsų 
akiračio kaip tik nuo tos stebuklingos nakties, kai mūsų dviejų 
herojų sąjunga buvo įteisinta ir palaiminta Nematomųjų. Ar dėl 

to, kad įsipareigojimai, duoti šventykloje, draudė jiems būti at- 
viriems laiškuose draugams, ar gal todėl, kad tie draugai, irgi 
priklausę ordinui, iš atsargumo sudegino savo korespondenciją 
persekiojimų metais, bet dabar mes regim Konsuelą ir Albertą 
lyg pro rūką arba šventovės priedangoje, arba su adeptų kau- 
kėmis. Jeigu mes aklai pasitikėtume retais paliudijimais apie jų 
gyvenimą, pasitaikančiais krūvoje rankraštinės medžiagos, tai 
neretai gaiėtume suklysti, nes prieštaringi duomenys sako mums, 
esą vyfas ir žinona tuo pačiu metu būdavo visiškai skirtingose 
žemės ruiulio vietos“. Tačiau nesunku suprasti, jog jie patys 
duodavo diiugstį tokioms klaidoms, kai dalyvaudavo kokiuose 
noIs slapiioše susiaiymuose, vadovaujami Nematomųjų, arba 
kai saugvjavosi tykančių pavojų ir slėpdavosi nuo budrių po- 
licijos akių. Viskas, ką mes neabejodami galim tvirtinti apie šią 
vieną sielą cviejuose kūnuose, kuri vadinosi Konsuela ir Albertas, 
yra tai, kad meilė neapvylė jų, tačiau likimas žiauriai pasity- 
čiojo iš tų savo pazadų, kuriuos davė jiems tą palaimos naktį, 
kuri buvo jiems ,„Sapias vasaros naktį“. Ir vis dėlto jie buvo 
dėkingi Apvaizdai, padovanojusiai trumpą, bet tikrą laimę ir 
neleidusiai užgesti, nepaisant visų negandų, meilės stebuklui, 
išpranašautam Vandos. Skursdami, kentėdami, ištremti jie nuo- 
lat prisimiiidavo tą puikią Naktį, kuri atrodė tarsi rojaus sapnas 
ir buvo lyg sutartis su dievybe, pažadėjusia jiems džiaugsmus, 
laukiančius geresniam pasauly po visų žemės vargų, kentėjimų 
ir praradimų. 

Beje, viskas šioje istorijoje darosi taip mįslinga, kad mes net 
neįstengėm nustatyti, kurioje Vokietijos vietoje buvo užburtasis 
dvaras, kui, prisidengdamas triukšmingom puotom ir medžiok- 
lėm, kažkoks didikas, taip ir likęs bevardis mūsų dokumentuose, 
buvo pagrindinė socialinio ir filosofinio Nematomųjų sąmokslo 
varomoji jėga ir jungiamoji grandis. Šis didikas turėjo tarp Ne- 
matomųjų simbolinį vardą, ir, padėję didžiausias pastangas at- 
skleisti adeptų šifrą, mes galime spėti, kad jį vadino Kristofo- 
IU —,,„Kryžiaus nešiotoju“, arba Krizostomu —,,Auksaburniu". 
Šventyklai, kur Konsuela tapo Alberto žmona ir buvo įšventinta 
į ordiną, jie suteikė poetišką šventojo Gralio pavadinimą, o se- 
niausiems teismo nariams — švenltyklininkų vardą. Savo poetines 
emblemas jie pasiskolino iš senovinių riterystės aukso amžiaus 
legendų. Kaip žinoma, tie padavimai pasakoja, kad šventasis Gra- 
lis buvo paslėptas kažkokioj paslaptingoj šventykloj, gilioje olo- 
je, kurios vieta mirtingiesiems nežinoma. Būtent šventyklininkai, 
šlovingieji ankstyvosios krikščionybės šventieji, jau šiame pa- 
saulyje įgiję nemirtingumą, saugojo brangiąją taurę, kuri buvo 
Kristaus panaudota eucharistijos sakramentui pašventinti per jo 
puotą su savo mokiniais. Šioje taurėje tikriausiai slypėjo dan- 
giška malonė, kurią simbolizavo arba Kristaus kraujas, arba aša- 
ros, dieviškas gėrimas, žodžiu — eucharistinė substancija, kurios 
mistinė esmė buvo nepaaiškinama, tačiau tereikėjo taurę pama- 

. tyti, kad atgimtum ir morališkai, ir fiziškai, kad amžinai atsi- 
kratytum mirties ir nuodėmės pavojaus. Dievobaimingi paladinai, 
davę baisius įžadus, siaubingai save iškankinę ir atlikę žygdar- 
bius, nuskambėjusius per visą pasaulį, pasmerkė save asketiškam 
klajojančių riterių gyvenimui ir svajojo savo šventų kelionių 
pabaigoj rasti šventąjį Gralį. Jie ieškojo šios taurės Šiaurės le- 
dynuose, Armorikos pakrantėse, Vokietijos miškų tankmėse. Dėl 
šio kilnaus tikslo tekdavo patirti pavojus ne mažesnius už tuos, 
kurie laukė Heraklio hesperidžių soduose, kovoti su pabaisomis, 
stichijomis, laukinėmis gentimis, su šalčiu, troškuliu, su pačia 
mirtimi. Kalbama, jog kai kurie iš šių krikščioniškų argonautų 
surado šventyklą, matė dieviškąją taurę ir atgimė dvasiškai, bet 
niekada ir niekam neišdavė didžios paslapties. Kad jų ieškojimai 
buvo sėkmingi, rodė tik jų rankų jėga, šventas gyvenimas, jų 
ginklo nenugalimumas ir visiškas jų atsinaujinimas. Bet jie ne- 
ilgai gyveno tarp žmonių: jie dingo, kaip dingo Jėzus, atsikėlęs 
iš numirusių, ir persikėlė iš žemės į dangų, nepatyrę mirties kar- 
tėlio. 

Toks buvo magiškasis simbolis, puikiai atitinkantis Nemato- 
mųjų darbus. Ilgus metūs naujieji šventyklininkai puoselėjo vil- 
tį padaryti šventąjį Gralį prieinamą visam pasauliui. Albertas, 
be jokios abejonės, daug pasidarbavo, kad paskleistų pagrindines 
šio mokymo idėjas. Jis pasiekė pačias aukščiausias ordino pako- 
pas. Mums pavyko rasti jo rangų sąrašą, iš kurio matyt, kad 
ordinui jis priklausė daugelį metų. Mat niekam ne paslaptis, kad 
reikėjo aštuoniasdešimt vieno mėnesio įveikti visas trisdešimt 
tris Mmasonybės pakopas, o mums tikrai žinoma, jog šito laiko 
toli gražu neužteko įveikti begaliniam šventojo Gralio paslap- 
tingų pakopų skaičiui. Masonų laipsnių pavadinimai jau visiems 
girdėti, bet galbūt kam nors iš skaitytojų bus įdomu čia kai 
kuriuos iš jų prisiminti, nes jie akivaizdžiai rodo jų kūrėjų jau- 
dinantį įkarštį ir puikią vaizduotę. 

Mokinys, pameistrys ir meistras mūrininkas, slaptasis meist- 
Tas ir tobulasis meistras, paslapčių patikėtinis, ordino generolas 
ir teisėjas, angliškas meistras ir airiškas meistras, meistras, iš- 
rinktas devynerių ir penkiolikos, išrinktas Nepažįstamojo, didysis 
išrinktasis riteris, didysis šventosios ložės škotas, arba vy- 
Ilausias mūrininkas, špagos riteris, Rytų riteris, Jeruzalės kuni- 
gaikštis, Rytų ir Vakarų riteris, prancūzų rozenkreiceris, aukš- 
čiausiasis škotas, šventojo skliauto architektas, vyriausiasis šven- 
tosios Jeruzalės dvasininkas, vyriausiasis mūrininkų kunigaikštis 
arba meistras ad vitam ', Nojaus palikuonis, Libano kunigaikštis, 
aitvaro riteris, škotas-trinitorius, arba gailestingumo kunigaikštis, 
didysis šventyklos komandoras, saulės riteris, kryžiaus Žygių pat- 
riarchas, pasaulio valdovas, baltojo ir juodojo erelio riteris, fe- 
nikso riteris, Iridės riteris, argonautų riteris, auksinės vilnos ri- 
teris, didysis prižiūrėtojas-inkvizitorius-komandoras, aukščiau- 

i Visam gyvenimui (Iot.). 

sias karališkos paslapties valdovas, aukščiausias spindinčiojo žiedo 
valdovas ir t. t., ir t. t.!. 

Šalia šių rangų ar bent jau šalia daugelio iš jų mes radome 
ir mažiau žinomų; susijusių su Alberto Podebrado vardu, be to, .jų 
prasmė ne tokia suprantama kaip frankmasonų rangų, pavyz- 
džiui: šv. Jono riteris, didysis joanitas, naujosios Apokalipsės 
meistras, nemirtingosios Evangelijos tėvas, Sventosios Dvasios 
išrinktasis, šventyklininkas, ereopagistas, magas, žŽmogus-liaudis, 
žmogus-žynys, žmogus-karalius, naujasis žmogus ir t. t. Mus 
nustebino čia keletas rangų, kurie vėliau vartoti Vaishaupto iliu- 
minatų, bet po kiek laiko mums buvo paaiškintos priežastys, ir 
nėra būtinybės šio pasakojimo pabaigoje aiškinti jų skaitytojams. 

Neaiškių, bet svarbių įvykių, susijusių su Nematomųjų oI- 
dino darbais, laimėjimais ir jo suirimu bei tariamu išnykimu, 
labirinte mums buvo labai sunku iš tolo stebėti pilną nuotykių 
mūsų jaunosios poros gyvenimą. Tačiau, atsargiais paaiškinimais 
papildžius tai, ko trūksta, štai apytikris ir trumpas pagrindinių 
jų gyvenimo įvykių išdėstymas. Skaitytojo vaizduotė užpildys 
spragas, ir mes neabejojame, kad labiausiai vykusi atomazga bus 
ta, kurią už pasakotoją sugalvos pats skaitytojas 2. 

Galbūt kaip tik tada, kai Konsuela paliko šventąjį Gralį, ji 
pasirodė kukliam Baireito dvare. Čia markgrafienė, Frydricho 
sesuo, turėjo rūmų, sodų, pavėsinių ir krioklių, panašių į tuos, 
kuriais puikavosi grafas Godicas Rosvalde, bet ne tokių įspū- 
dingų ir ne tokių brangių. Mat šią sąmojingą princesę be krai- 
čio ištekino už gana neturtingo princo, ir dar visai neseniai jos 
suknelių šleifai buvo nepakankamai ilgi, o jos pažai vilkėjo ap- 
trintomis liemenėmis. Jos sodai, o, tikriau, sodas — kam tie poe- 
tiniai perdėjimai — buvo žavingoj vietovėj, ir markgrafienė sma- 
ginosi itališkom operom, be to, spektakliai vykdavo senovinėj 
šventykloj truputį mėgdžiojant Pompadur skonį. Markgrafienė 
garsėjo kaip filosofė, kitaip sakant — volterininkė, o jaunasis 
markgrafas, jos vyras, buvo uolus vienos masonų ložės vadovas. 
Nežinau, ar buvo su ta ložę susijęs Albertas ir ar saugojo bro- 
liai jo inkognito paslaptį. Galbūt jis laikėsi toliau nuo šio dvaro 
tam, kad vėl susieitų su savo žmona kiek vėliau. O Konsuela 
ten, matyt, atliko kažkokią slaptą misiją. Taip pat panašu į tiesą, 
kad, nenorėdama atkreipti į savo vyrą to dėmesio, kuris visur 
tučtuojau susitelkdavo į ją, dainininkė iš pradžių negalėjo viešai 


' Kai kurie iš šių pavadinimų, rasti skirtinguose šaltiniuose, priklauso skir- 
tingoms masonų ložėms. Galbūt kai kurie iš jų yra vėlesnės epochos nepu ta, 
apie kurią čia kalbama. Tegu mokytieji broliai masonai ištaiso mus. Atrodo, 
kad kai kuriose ložėse būdavo daugiau kaip šimtas laipsnių. (Aul. past.) 

2 Kaip įrodymas čia galėtų būti Johano Kreislerio istorija, pasakojama, mū- 

sų nuomone, geriausiam Hofmano romane. Kadangi mirtis užklupo autorių dar 

nepabaigusį kūrinio, skaitytojai užbaigia jį savo vaizduotėje tūkstančiais pačių 

fantastiškiausių ir įvairiausių būdų. Taip graži upė išsišakodama pasiekia savo 

Ža B > auksiniam pakiančių smėlyje tūkstančiais vingrių srovelių. 
ut. past. 

gyventi drauge su juo. Dėl to jų meilė įgijo daug paslapties Ža- 
vesio. Jų sąjungos viešumas, palaimintas broliško šventyklininkų 
pritarimo, teikė jiems gaivinančio džiaugsmo, o paslaptingumas, 
kuriuo jie apgaubė savo artumą šiame veidmainingame ir ištvir- 
kusiame pasaulyje, iš pradžių buvo jiems tarsi skydas ir tam 
tikras nebylus protestas, iš kurio jie sėmėsi įkvėpimo ir jėgų. 

Keletas italų dainininkių ir dainininkų tuo metu garsino ne- 
didelį  Baireito dvarą. Korilė ir Andzoletas taip pat pasirodė 
čia, ir įnoringoji primadona vėl suliepsnojo meile išdavikui, ku- 
riam kažkada siuntė baisiausius prakeiksmus. Bet Andzoletas, 
gerindamasis aistringajai tigrei, drauge ėmė atsargiai meilikauti ir 
Konsuelai, kurios talentas, sustiprėjęs nuo tiekos slaptų ir gilių 
išgyvenimų, užtemdė bet kieno konkurenciją. Garbės troškimas 
dabar tapo svarbiausia jaunojo tenoro aistra. Pagieža išstūmė 
meilę, persisotinimas — juslingumą, ir dabar jis nemylėjo nei ty- 
Iosios Konsuelos, nei nepasotinamosios Korilės, bet įtaikavo abiem, 
pasirengęs prilipti prie tos iš jų, kuri priartins jį prie savęs, 
padės jam išgarsinti savo asmenį. Konsuela elgėsi su Andzoletu 
draugiškai ir ramiai, neatsisakydama pamokyti ir patarti jam, kaip 
tobulinti savo talentą. Bet jis jau nekėlė jai nė menkiausių jaus- 
mų, ir tai, kaip lengva buvo jam viską atleisti, tik patvirtino jai 
pačiai, kokia ji tapo jam svetima. Jaunuolis tai suprato; su apsi- 
mestiniu dėkingumu atsižvelgdamas į artistės pamokymus jis tu- 
rIėjo sau nemenką naudą, tačiau, praradęs viltį, prarado kantrybę, 
ir greitai pikta pagieža ir nuodingas kartėlis nejučia ėmė pra- 
spIrūsti jo manierose ir kalbose. 

Yra pagrindo manyti, kad kaip tik tuo laiku į Baireito dva- 
Ią kartu su grafienės Godic dukra — Kulmbacho princese — at- 
vyko jaunoji baronaitė Amalija. Jeigu tikėsime kai kuriais ne- 
kukliais ir linkusiais perdėti liudytojais, tarp šitų keturių per- 
sonažų — Konsuelos, Amalijos, Korilės ir Andzoleto — įvyko 
keletas keistų dramatiškų scenų. Netikėtai išvydusi Baireito dva- 
Io teatro scenoje gražuolį tenorą, jaunoji baronaitė neteko są- 
monės. Niekas nedrįso atkreipti dėmesio į šį keistą sutapimą, 
tačiau skvarbus Korilės žvilgsnis pagavo Andzoleto veide pa- 
sirodžiusį patenkintos tuštybės švytėjimą. Dvariškiai, kurių dėmesį 
paglemžė jaunosios baronaitės nuoalpis, nepaskatino dainininko 
aplodismentais ir niekais nuėjo vienas iš pačių efektyviausių 
jo pasažų, bet jis ne tik kad nenusikeikė pro dantis, kaip papras- 
tai tokiais atvejais, bet jo lūpas ištempė nedviprasmiškas trium- 
io šypsnys. 

— Klausyk,— dusdama pratarė Korilė už kulisų, kreipdama- 
si į Konsuelą,— žinai, ką jis myli? Ne tave ir ne mane, o tą 
mažą kvailutę, ką tik suvaidinusią prieš jį šią komediją. Tu ją 
pažįsti? Kas jię 

— Nežinau, — atsakė Konsuela, kuri nieko nebuvo pastebė- 
jusi. — bet patikėk, kad jeigu jį kas nors domina, tai tik ne ji, 
ne tu ir ne aš. 

— O kas gi? 

— Jis pats. al solito! '— šypsodamasi atsakė Konsuela. 

Aukštuomenės kronika prideda, kad kitą rytą Konsuela buvo 
pakviesta į nuošalią giraite netoli rūmų susitikti su baronaite 
Amalija ir tarp jų įvyko maždaug toks pokalbis: 

— Aš viską žinau! — esą sušukusi Amalija, neleisdama Kon- 
suelai praverti lūpų.— Jis Myli jus! Tai jūs, nenaudėle, visų 
mano nelaimių kaltininkė, pirmiausia atėmėte iš manęs Albertą, 
o paskui ir jį. 

— Jį? Aš nežinau, apie ką... 

— Neapsimetinėkite. Andzoletas myli jus, jūs buvote jo mei- 
lužė dar Venecijoj ir esate iki šiol. 

— Tai bjaurus šmeižtas arba prielaida, nederanti jums, ba- 
ronaite. 

— Ne, tai teisybė. Jis pats man prisipažino šią naktį. 

— Naktį! O, baronaite, kam tai sakote mant— sušuko Kon- 
suela, rausdama iš gėdos ir nuoskaudos. 

Amalija pratrūko raudoti, ir kai gerajai Konsuelai pavyko 
išsklaidyti jos pavydą, jai teko norom nenorom išklausyti šios 
nelaimingos aistros istoriją. Amalija pirmą kartą pamatė ir iš- 
girdo Andzoletą Prahos teatre. Jaunuolio grožis ir pasisekimas 
apakino ją. Nieko neišmanydama apie muziką, ji nesvyruodama 
nusprendė, jog jis geriausias dainininkas pasauly — juo labiau 
„kad Prahoje turėjo didelį pasisekimą. Ji pasikvietė jį kaip mu- 
zikos mokytoją, ir kol jos vargšas tėvas, senasis baronas Fryd- 
richas, nusilpęs nuo dykinėjimo, miegojo savo krėsle, kaip vi- 
sada sapnuodamas gaują įniršusių medžioklinių šunų ir užguitus 
šernus, ji neatsilaikė suvedžiotojo kerams. Nuobodulys ir tuš- 
tybė pastūmėjo Amaliją į pražūtį. Patenkintas puikia pergale ir 
norėdamas įgyti dar didesnį populiarumą skandalo dėka, Andzo- 
letas įtikino merginą, esą ji turinti visus duomenis tapti puikiau- 
sia savo laiko dainininke, esą artistės gyvenimas — rojus žemėje 
ir kad geriausia, ką ji galėtų padaryti, tai pabėgti su juo ir pa- 
sirodyti Hai Marketo teatro scenoje Hendelio operose. Iš pra- 
džių Amalija pasibaisėjusi atmetė mintį palikti savo seną tėvą, 
bet paskutinę akimirką, kai Andzoletas rengėsi išvažiuoti iš Pra- 
hos vaidindamas neviltį, kurios nejautė, Amalija neteko galvos 
ir pabėgo su juo. 

Jos apsvaigimas truko neilgai: Andzoleto, nustojusio vaidin- 
ti įsimylėjėlį, įžūlumas ir šiurkštumas netrukus grąžino Amalijai 
protą. Ir dėl to, kai po trijų mėnesių ji buvo sulaikyta Hamburge 
ir parvežta į Prūsiją, kur Saksonijos Rudolštadtų reikalavimu 
ją slapta uždarė į Špandau, ji dėl to net nudžiugo. Tačiau baus- 
mė pasirodė per ilga ir per rūsti. Amalija lygiai taip pat greitai 
pasisotino atgaila kaip anksčiau aistra. Ji pasiilgo laisvės, pato- 
gumų, viso to, ką teikdavo aukšta kilmė ir nuo ko ji buvo taip 


! Pats asmeniškai (1t.). 

staiga atplėšta. Įsijautusi į savo kančias, ji beveik nesielvartavo, 
kai žuvo tėvas. Išėjusi iš tvirtovės, ji pagaliau suprato, kokios 
nelaimės užgriuvo jos šeimą, tačiau, nesiryždama grįžti į kanau- 
ninkės pilį, kur jos laukė amžini priekaištai ir pamokymai, Ama- 
lija kreipėsi į Baireito grafienę maldaudama globos, ir Kulm- 
bacho princesė, buvusi tuo metu Drezdene, sutiko nuvežti ją pas 
giminaitę. Šitam dvare, kur viešpatavo filosofijos ir lengvabū- 
diškumo dvasia, Amalija rado mielą jos širdžiai pakantumą ma- 
dingiems meilės nuotykiams, šitoms ateities dorybėms. Vėl su- 
sitikusi su Andzoletu, ji patyrė jo demonišką galią, kurią šis 
turėjo visoms moterims ir su kuria kažkada taip ilgai teko grum- 
tis net skaisčiajai Konsuelai. Iš pradžių baimė ir sielvartas ap- 
ėmė Amalijos širdį, bet naktį po nualpimo išėjusi viena į sodą 
pakvėpuoti tyru oru, ji susidūrė su jaunuoliu, padrąsintu jos. 
susijaudinimo ir uždegto kliūčių, atsiradusių tarp jų. Ji jau vėl 
mylėjo jį ir gėdindamasi, bijodama šitos meilės, prisipažino apie 
savo silpnybę buvusiai muzikos mokytojai su kažkokiu mišriu 
moteriško drovumo ir filosofiško cinizmo jausmu. 

Matyt, Konsuela rado kelią į jos širdį ir karštai įtikinėdama 
sugebėjo prikalbinti Amaliją grįžti į Milžinų pilį ir ten vienu- 
moje sutramdyti savo pavojingą aistrą bei pasirūpinti sena te- 
tule. 

Po šito įvykio gyvenimas Baireite Konsuelai tapo nepakelia- 
mas. Audringas pavydas pašėlusios, tačiau vis dar geraširdės 
Korilės, kuri tai šiurkščiai ją įžeidinėdavo, tai puldavo į kojas, 
galutinai užkankino ją. O Andzoletas, įsivaizdavęs galėsiąs at- 
keršyti Konsuelai už abejingumą, suvaidindamas meilę Amali- 
jai, neatleido primadonai, kad ji sugebėjo nukreipti pavojų nuo 
jaunosios baronaitės. Jis pridarė jai daugybę nemalonumų, steng- 
damasis sugadinti kiekvieną jos pasirodymą — atliekant duetą 
netikėtai pradėdavo dainuoti jos partiją ir laikydavosi taip iš- 
didžiai, kad neišmanėlė publika manydavo suklydus ją, o ne jį; 
bendrose mizanscenose jis staiga pasukdavo į dešinę, kai reik- 
davo eiti į kairę, nepastebimai stumdydavo ją, mėgindamas par- 
griauti ant grindų arba priversdamas ją įsimaišyti į statistų būrį. . 
Šitie pikti išpuoliai atsitrenkdavo į Konsuelos ramumą ir susi- 
valdymą, bet ji pasirodė daug neatsparesnė sužinojusi, kad 
Andzoletas skleidžia apie ją šlykščius gandus, kuriais mielai tiki 
aukštakilmiai dykūnai. Juk jų akimis dora aktorė — tai stebuk- 
las, neįsivaizduojamas gamtoje, arba geriausiu atveju — mėlyna 
kojinė. Visokio amžiaus ir rangų ištvirkėliai ėmė elgtis su ja 
daug įžūliau ir, patyrę nesėkmę, prisidėjo prie Andzoleto sto- 
vyklos, netikėdami, kad ji priešinasi nuoširdžiai, mėgindami ap- 
juodinti ją ir šitaip numalšinti savo niekšingą keršto troškulį. 

Šie žiaurūs ir negarbingi persekiojimai buvo tik pradžia ilgų 
kančių, kurias heroiškai turėjo kentėti vargšė primadona per 
visą savo teatrinės karjeros laiką. Kiekvieną kartą, kai likimas 
suvesdavo ją su Andzoletu, jis pridarydavo jai daug nemalonu- 

mų, ir kad ir kaip liūdna, savo kelyje ji sutiko ne vieną Andzoletą. 
Ne viena Korilė persekiojo ją savo pavyduliavimu ir priešišku- 
mu, daugiau ar mažiau klastingu ir šiurkščiu, ir vis dėlto iš visų 
šitų varžovių Korilė buvo, ko gero, mažiausiai pikta ir labiau už 
kitas linkusi kartais pratrūkti širdingųu gerumu. Bet nors ir kas 
būtų kalbama apie tuščiagarbes aktores, jų pagiežą ir pavydulin- 
gumą, Konsuela įsitikino, jog tos pačios ydos, prasiskverbusios 
į vyrų širdis, žemina juos dar labiau ir daro juos dar nevertes- 
nius tos vietos, kurią jie užima visuomenėj. Pasipūtę ir ištvirkę 
didžiūnai, teatrų direktoriai ir laikraščių rašeivos, susitepę visu 
šiuo purvu, puikiosios damos, kaprizingos ir smalsios meno glo- 
bėjos, visada pasirengusios primesti savo pagalbą, bet greitai 
įsiuntančios pamačiusios, kad tokia būtybė turi daugiau dorumo 
negu jos pačios, ir pagaliau publika, dažnai neišsilavinusi, be- 
veik visada nedėkinga arba neteisinga — visa tai buvo priešai, 
su kuriais grūmėsi griežta :rI skaisti Liveranio žmona, patirdama 
begaline nuoskaudą. Tokia pat tvirta ir nepermaininga mene kaip 
ir meilėje, ji niekada nesitraukė ir tęsė savo teatrinę veiklą. kil- 
dama vis aukščiau ir aukščiau į muzikos ir doros viršūnes. Kar- 
tais ėrškėčiuotam sėkmės kely ji patirdavo pralaimėjimų, kar- 
tais skindavo pelnytus laurus, bet visuomet ir nieko nepaisydama 
likdavo tikra meno žynė, dar tauresne prasme, negu tai suprato 
Porpora, semdamasi jėgų iš savo liepsningo tikėjimo ir rasdama 
didžiulę paguodą karštoje ir ištikimoje vyro meilėje. 

Alberto gyvenimas, nors ir neatskiriamas nuo Konsuelos — 
vyras lydėjo žmoną visose jos kelionėse — apgaubtas tirštesne 
paslapties migla. Reikia manyti, kad jis nebuvo žmonos karje- 
IOs vergas ir nevaidino ūkvedžio, skaičiuojančio jos pajamas ir 
išlaidas, vaidmens. Be to, Konsuelos profesija nebuvo labai pel- 
ninga. Tais laikais publika ne taip dosniai atlygindavo aktoriams 
kaip mūsų dienomis. Aktoriai paprastai praturtėčavo iš princų 
ir didikų dovanų, ir moterys, mokėjusios pasinaudoti savo pa- 
dėtimi, įsigydavo didelių vertybių. Tuo tarpu dorumas ir nesava- 
naudiškumas buvo didžiausios kliūtys aktorei praturtėti. Konsuela 
paprastai turėdavo pasisekimą ir tikro meno vertintojai gerbė 
ir žavėjosi ja, jeigu tam ne per daug trukdydavo jos priešų in- 
trigos, tačiau jos gyvenime nepasitaikė nė vieno karto, kad jos 
pasisekimas būtų buvęs meilės intrigos išdava, ir ji niekad ne- 
gaudavo brangenybių ir milijonų, pirktų gėdos kaina. Jos laurai 
nebuvo suteršti — jų nemėtė scenon savanaudiškos rankos. Po 
dešimties metų kelionių ir nenuilstamo darbo ji netapo turtingesnė 
negu pirmąją dieną, nes nemokėjo, o ir nenorėjo daryti sandėrių, 
o be jų turtų neįgyja joks darbo žmogus, kad ir kokiam visuo- 
menės sluoksniui jis priklausytų. Be to, ji nemokėjo atidėti juo- 
dai dienai ir tų nedidelių, dažnai administracijos ginčijamų pi- 
nigų, kuriuos uždirbdavo. Ji nuolat išleisdavo juos geriems dar- 
bams, o kadangi jos gyvenimas buvo paskirtas slaptam draugijos 

mokymui skleisti, jos pačios pajamų dažnai neužtekdavo; tokiais 
atvejais vyriausi Nematomųjų vadovai suteikdavo jai pagalbą. 

Kokius gi rezultatus davė begalinės ir nenuilstamos Alberto 
ir Konsuelos kelionės po Prancūziją, Ispaniją, Angliją ir Italiją“ 
Tai liko nežinoma, ir man atrodo, kad reikia persikelti dvidešimt 
metų į priekį, idant iš atskirų požymių aptiktume aštuonioliktojo 
amžiaus istorijoje slaptųjų draugijų veiklos pėdsakų. Ar netu- 
rėjo šios draugijos didesnės įtakos Prancūzijoje negu pačioje 
Vokietijoje, kur jos pirmiausia atsirado? Prancūzų revoliucija į 
šį; klausimą duoda tvirtą teigiamą atsakymą. Tačiau iliuminatų 
europinis sąmokslas ir grandiozinė Vaishaupto koncepcija įrodo, 
jog mistinė legenda apie šv. Gralį nesiliovė jaudinusi vokiečių 
protų trisdešimt metų, nors pirmieji adeptai atsimetė nuo savo 
idėjų ir išsisklaidė. 

Iš senų laikraščių mes sužinom, kad Porporina tais metais 
su dideliu pasisekimu dainavo Paryžiuje Pergolezio operose, Lon- 
done — Hendelio oratorijose, Madride su Farineliu, Drezdene — 
su Faustina ir Mingočiu, Venecijoj, Romoj, Neapolyje — Porporos 
ir kitų garsių meistrų operose ir bažnytiniuose kūriniuose. 

Apie Alberto veiklą mums beveik nieko nežinoma. Iš kelių 
Konsuelos laiškų Trenkui ir Vandai matyti, kad ši paslaptinga 
asmenybė buvo kupina tikėjimo, energijos, tvirtybės ir pasižy- 
mėjo nepaprastai šviesiu protu. Tačiau toliau mes jau neturime 
jokių dokumentų. Štai ką pasakoja grupė asmenų, iš kurių dabar 
beveik visi jau mirę, apie paskutinį Konsuelos pasirodymą teat- 
IO scenoje. 

Tai įvyko Vienoje apie 1760 metus. Dainininkei buvo tada 
apie trisdešimt metų. Kalbama, kad ji pasidariusi dar gražesnė 
negu ankstyvoje jaunystėje. Nepriekaištingas gyvenimas, dva- 
sinė ramybė ir kuklumas padėjo jai išsaugoti visą savo talento 
ir Zavesio jėgą. Su ja kartu gyveno žavūs jos vaikai, tačiau nie- 
kas nepažinojo jos vyro, nors sklido kalbos, kad vyrą ji tu- 
rinti ir kad visuomet buvusi jam ištikima. Porpora, daug važinė- 
jęs po Italiją, grįžo į Vieną ir pastatė imperatoriškojo teatro sce- 
noj savo naują operą. Apie paskutinius Porporos gyvenimo 
metus likę tiek mažai žinių, jog mums nepavyko aptikti šios 
paskutinės jo operos pavadinimo. Mes tik žinom, kad Porporina 
atliko joje pagrindinį vaidmenį ir turėjo neabejotiną pasisekimą 
pravirkdydama visus dvariškius. Imperatorė teikėsi ją pagirti. 
Bet naktį, sekusią po šio triumfo, Porporina per kažkokį paslap- 
tingą pasiuntinį gavo žinią, sukėlusią jai siaubą ir neviltį. Lygiai 
septintą ryto, tai yra tuo metu, kai imperatorės miegamajame 
paprastai pasirodydavo ištikimas tarnas, vadinamas grindų vaš- 
kuotoju (jo pareiga buvo atidaryti langines, užkurti židinį ir 
išvaškuoti grindis, kol imperatorė po truputį peikėdavosi iš mie- 
gų), taigi lygiai septintą ryto Porporina, auksu ir gražbylyste 
papirkusi visus sargus, sutiktus pakeliui į jos didenybės apar- 
tamentus, atsidūrė prie jos miegamojo durų. 

— Mano drauge,— pasakė ji grindų vaškuotojui,— aš turiu 
pulti imperatorei į kojas. Vieno tauraus žmogaus gyvybei gresia 
pavojus, užgauta visos šeimos garbė. Jeigu nepamatysiu jos di- 
denybės tučtuojau, po kelių dienų gali įvykti baisus nusikalti- 
mas. Aš žinau, kad jūs nepaperkamas, bet man žinoma ir tai, 
kad jūs geras ir taurus. Tai tvirtina visi. Jūs padėjote gauti kai 
kuriems asmenims tokių malonių, kurių nebūtų drįsę prašyti pa- 
tys kilmingiausi dvariškiai. 

— O Dieve! Ar čia jūs, mano brangioji sinjorat— sušuko 
grindų vaškuotojas, išmetė iš rankų šluotelę ir suplojo delnais. 

— Karlai! — sušuko ir Konsuela— Dėkoju tau, Viešpatie, 
aš išgelbėta. Albertas turi angelą sargą net šiuose rūmuose! 

— Albertas?— pakartojo Karlas.— Vadinasi, pavojus gresia 
Albertui? Tuomet įeikite, sinjora, net jeigų mane už tai išmestų 
iš čia!.. Nors Dievas mato, būtų gaila šios vietos, — juk čia pa- 
darau nors šiek tiek gero ir galiu būti naudingas mūsų šventam 
tikslui labiau negu kur nors kitur. Bet jeigu dalykas liečia Al- 
bertą! .. Imperatorė — gera moteris, kai nevaldo valstybės,— pa- 
šnibždom pridūrė jis.— Įeikite gi, visi pamanys, jog atėjote 
anksčiau už mane. Ir tegul bus apkaltinti sukčiai liokajai — jie 
neverti tarnauti karalienei, nes nuolat meluoja jai! 

Konsuela įėjo, ir imperatorė, pakėlusi sunkius vokus, staiga 
pamatė ją suklupusią, beveik gulinčią kniūpsčią prie lovos pa- 
pėdės. 

— Kas čia?'— sušuko Marija Teresė, užsimesdama ant pečių 
antklodę įprastu karališku gestu, kuris šį kartą buvo visiškai 
natūralus, ir pakilo nuo pagalvių tokia pat puiki ir rūsti su savo 
naktine kepuraite, kokia atrodydavo soste su diadema ant gal- 
vos ir špaga prie juostos. 

— Jūsų didenybe,— pratarė Konsuela,— aš nuolankį jūsų val- 
dinė, nelaiminga motina, sielvarto sugniuždyta žmona, ir aš ant 
kelių maldauju jus išgelbėti mano vyro gyvybę ir laisvę. 

i metu į miegamąjį įėjo Karlas, apsimesdamas baisiai nu- 
stebęs. 

— Niekingoji! — suriko jis, vaidindamas siaubą ir pasipikti- 
nimą.— Kas leido jums įeiti čia? 

— Dėkoju, Karlai,— tarė imperatorė, — už budrumą ir ištiki- 
mybę. Dar niekad nesu patyrusi nieko panašaus. Pažadinti ma- 
ne taip netikėtai ir akiplėšiškai. .. 

— Jūsų didenybe, tarkit žodį, ir aš čia pat užmušiu šią mo- 
terį, — drąsiai pareiškė Karlas. 

Jis gerai ištyrinėjo imperatorės charakterį. Karlas žinojo, jog 
ji Mėgsta daryti gerus darbus liudininkų akivaizdoje ir gali pa- 
sistengti atrodyti didi karalienė ir kilni moteris, net jei tai matys 
vien tarnai. 

— Tu persistengi,— atsakė ji su didinga ir kartu motiniška 
šypsena.— Išeik ir netrukdyk šitai vargšei moteriškei kalbėti — 
matai, ji verkia. Nė vienas iš mano valdinių negali padaryti 

man nieko blogo. Ko jūs pageidaujate, ponia? O, bet juk tai 
tu, mano puikioji Porporina! Tu susigadinsi balsą, jeigu taip rau- 
dosi. 

— Jūsų didenybe,— atsakė Konsuela,— aš. ištekėjusi jau de- 
šimt metų, ir mano santuoka palaiminta katalikų bažnyčios. Mano 
garbės nėra sutepusi nė dėmelė. Aš turiu teisėtus vaikus ir auk- 
lėju juos laikydamasi dorybingumo principų. Todėl aš drįstu... 

— Dorybingumo, taip, aš žinau,— pertraukė ją imperatorė, — 
bet ne religijos. Jūs elgiatės nepriekaištingai, man tai sakė, bet 
niekada nevaikštot į bažnyčią. Vis dėlto teskite. Kokia nelaimė 
jus ištiko? 

— Mano vyras, su kuriuo aš niekad nesiskirdavau,— vėl pra- 
bilo prašytoja,— dabar yra Prahoje. Dėl kažkieno šlykščių intri- 
gų jis suimtas ir įmestas į kazematą, apkaltintas tuo, kad esą 
norįs pasisavinti svetimą vardą ir titulą, atimti svetimą palikimą, 
žodžiu — tuo, kad jis negarbingas žmogus, apsišaukėlis, šnipas, 
ir.-štai dabar jį nuteisė kalėti iki gyvos galvos, o galbūt net mirti. 

— Prahoje? Apsišaukėlis?— šaltakraujiškai pakartojo impera- 
torė.— Taip, mano slaptosios policijos ataskaitose yra kažkokia 
panaši istorija. Kuo vardu jūsų vyras? Juk jūs, aktorės, atrodo, 
nesivadinate savo vyrų vardais. 

— Jo vardas Liveranis. 

— Taip, taip, tai jis. Tokiu atveju, mano vaike, labai gaila, 
kad ištekėjot už tokio niekšo. Šitas Liveranis iš tikrųjų arba 
avantiūristas, arba beprotis. Būdamas nepaprastai panašus į gra- 
fą Rudolštadtą, jis apsimeta esąs grafas, nors tas mirė daugiau 
kaip prieš dešimt metų ir tai visiems žinoma. Jis atvyko į Ru- 
dolštadtų pilį pas senąją kanauninkę, išdrįso pasivadinti jos sū- 
nėnu ir, be abejo, būtų pasiglemžęs palikimą, jeigu tuo metu, kai 
buvo rašomas testamentas jo naudai, geriems žmonėms, atsidavu- 
siems Rudolštadtų seimai, nebūtų pavykę vargšę suvaikėjusią 
senutę apginti nuo jo reikalavimų. Jis buvo sulaikytas, ir tai la- 
bai gerai. Aš suprantu jūsų sielvartą, bet niekuo negaliu padėti. 
Jeigu bus įrodyta, jog šis žmogus beprotis, ko labai norėčiau 
tikėtis, tai jis bus paguldytas į ligoninę ir jūs galėsite slaugyti 
jį. Bet jeigu jis tiesiog sukčius,— o bijau, kad taip ir yra, — teks 
laikyti jį griežtesnio režimo kalėjime, kad negalėtų kėsintis į 
tikros Rudolštadtų palikimo įpėdinės — kažkokios baronaitės Ama- 
lijos — teises. Padariusi jaunystėj klaidą, dabar ji pasitaisė ir grei- 
tai ištekės už vieno iš mano karininkų. Norėčiau manyti, mad- 
muazele, kad jums buvo nežinoma apie jūsų vyro poelgius ir 
kad jūs neįtarėt, koks jis yra,— priešingų atveju jūsų - prašymą 
laikyčiau labai nederamu. .. Galite eiti. 

Konsuela suprato, jog tikėtis nėra ko ir kad mėgindama įro- 
dyti Liveranio ir Alberto tapatumą, tik pakenktų jam. Ji pakilo 
ir pasuko durų link, išblyškusi ir beveik netenkanti sąmonės. 
Marija Teresė, stebėjusi Konsuelą tiriamu žvilgsniu, pasigai- 
lėjo jos. 

— Jūs verta užuojautos, — pasakė ji švelnesniu tonu.— Aš ne- 
abejoju jūsų nekaltumu. Atsipeikėkite ir pasirūpinkite savo svei- 
kata. Byla bus kruopščiai išnagrinėta, ir jeigu jūsų vyras nepa- 
norės pats savęs pražudyti, aš pasirūpinsiu, kad jį pripažintų 
išprotėjusiu. Praneškite jam tai, jeigu pavyks. Toks mano pa- 
tarimas. 

— Aš paklausysiu jo ir dėkoju jūsų didenybei. Tačiau be 
imperatorės globos esu bejėgė ką nors padaryti. Mano vyras 
dabar kalinamas Prahoje, o aš tarnauju imperatoriškam Vienos 
teatre. Jeigu jūsų didenybė nesiteiks įsakyti, kad man duotų atos- 
togas ir leidimą pasimatyti su vyru, kuris yra griežtai saugo- 
mas... 

— Jūs prašote per daug! Nežinau, ar ponas Kaunicas sutiks 
išleisti jus ir ar bus įmanoma pakeisti jus scenoje. Mes nusprę- 
sime tai po keleto dienų. 

— Po keleto dienų! ..— sušuko Konsuela, atgaudama ryžtą.— 
Bet po kelių dienų bus per vėlu! Turiu išvažiuoti tučtuojau! 

— Pakaks,— tarė imperatorė.— Jeigu jūs būsite tokia pat at- 
kakli kalbėdamasi su teisėjais, kurie yra ne tokie šaltakraujiški 
ir atlaidūs kaip aš, galite pakenkti sau. Eikite, madmuazele. 

Konsuela nuskubėjo pas kanauninką *** ir pavedė jam savo 
vaikus, pranešusi, kad išvažiuoja, ir, be to, neaišku, kuriam 
laikui. 

— Jeigu jūs paliekate mus ilgam, labai gaila! — kalbėjo ge- 
rasis senukas.— O vaikai man nė kiek netrukdys. Jie puikiai iš- 
auklėti ir bus kompanija Andželai — su manim ji truputį nuobo- 
džiauja. 

— Paklausykite,— tarė Konsuela, paskutinį kartą prispausda- 
ma prie krūtinės vaikus ir neįstengdama sulaikyti ašarų, — ne- 
sakykite jiems, jog manęs nebus ilgai, bet žinokite: galbūt mes 
atsisveikinam visam laikui. Bijau, manęs laukia tokios kančios, 
nuo kurių aš jau neatsigausiu,— nebent Dievas padarys stebuklą. 
Melskitės už mane ir išmokykite melstis mano vaikus. 

Gerasis kanauninkas nemėgino išgauti iš Konsuelos jos paslap- 
ties, bet, kadangi jo taikus ir nerūpestingas būdas negalėjo su- 
sitaikyti su mintim apie neatitaisomą nelaimę, jis pamėgino pa- 
guosti Konsuelą. Tačiau, matydamas, kad neįstengia įkvėpti jai 
vilties, jis nusprendė bent jau nuraminti ją dėl vaikų likimo. 

— Mano mielasis Bertoni,— pasakė jis su užuojauta, mėgin- 
damas šypsotis pro ašaras, — jeigu tu negrįši, tavo vaikai priklau- 
sys Man, atmink tai. Aš pasirūpinsiu jų išmokslinimu. Išleisiu 
už vyro tavo dukterį. Tai truputį sumažins Andželos kraitį, bet 
išmokys ją darbštumo. O dėl berniukų, įspėju — iš jų aš pada- 
rysiu muzikantus! 

— Jozefas Haidnas pasidalins su jumis šia našta, — atsakė Kon- 
suela, bučiuodama kanauninkui rankas, — o senasis Porpora dar 
įstengs duoti jiems keletą pamokų. Mano vargšai vaikai paklus- 
nūs ir supratingi. Jų piniginiai reikalai nekelia man nerimo — 

laikui bėgant jie išmoks sąžiningai užsidirbti sau duoną. Bet ma- 
no meilę, mano patarimus... Tik jūs vienas galėsite atstoti jiems 
mane. 

— Ir aš tau tai pažadu, — sušuko kanauninkas.— Tikiuosi dar 
sulauksiąs to laiko, kai jie bus susitvarkę savo gyvenimą. Aš 
dar ne toks senas ir tvirtai tebesilaikau ant kojų. Man koks še- 
šiasdešimt, nors kažkada ta bjaurybė Brigita ir pridėdavo man 
metų, norėdama priversti greičiau parašyti testamentą. Taigi, 
dukra mano, linkiu tau ištvermės ir sveikatos! Važiuok ir grei- 
čiau grįžk atgal. Dievas neapleidžia dorų žmonių. 

Negaišdama laiko gauti atostogoms, Konsuela liepė kinkyti 
pašto arklius. Tačiau besirengiančią sėsti į ekipažą, ją sustabdė 
Porpora. Ji tikėjosi išvengti susitikimo su juo, numatydama, kad 
senasis mokytojas išsigąs ir supyks sužinojęs apie jos ketinimą 
išvažiuoti. Nepaisydamas pažadų grįžti rytdienos spektakliui — ji 
ištarė juos įsitempusi ir susirūpinusi — Porpora sunerimo, kad 
j1i neišlaikys žodžio. 

— Kam, po velnių, tau prisireikė važiuoti iš miesto žiemos 
vidury?— kalbėjo jis, visas tirtėdamas ir nuo senatvės, ir iš pyk- 
čio.— Tereikia tau persišaldyti, ir mano pasisekimas nueis šuniui 
ant uodegos, o juk viskas buvo taip gerai! Nesuprantu tavęs. 
Vakar patyrėm tokį triumfą, o šiandien tau staiga šovė į galvą 
kažkur važiuoti! 

Šitas ginčas sulaikė Konsuelą ketvirtį valandos, ir budri teat- 
ro direkcija spėjo įspėti valdžią. Pasirodė ulonų būrys su įsa- 
kymu iškinkyti arklius... Konsuelai buvo pasiūlyta grįžti namo, 
o kad ji negalėtų pabėgti, aplink pastatė sargybą. Jai pakilo 
karštis. Nepastebėdama šito, ji neramiai vaikštinėjo pirmyn ir 
atgal po kambarius, atsakydama į įkyrius Porporos ir teatro di- 
rektoriaus priekaištus tik niūriu sustingusiu žvilgsniu. Gulti ji 
nėjo ir visą naktį prasimeldė. Rytą ji ramiu veidu atėjo į repe- 
ticiją, paklusdama vadovybės įsakymui. Jos balsas atrodė nuo- 
stabesnis negu bet kada anksčiau, tačiau netikėtai ji nutildavo 
ir užsigalvodavo, tuo sukeldama Porporai siaubą. ,„Prakeikta 
santuoka! Velniška meilės beprotybė!“— murmėjo jis orkestre, 
daužydamas klavišus taip smarkiai, kad klavesinas juos atlaikė 
tik per stebuklą. Senasis Porpora nė kiek nepasikeitė. Jis buvo 
pasirengęs pasakyti: „Tegul pražūsta visi meilužiai ir vyrai, kad 
tik nesužlugtų mano opera!" 

Vakare Konsuela kaip visada apsirengė teatriniu kostiumu 
ir išėjo į sceną. Jinai atsistojo reikiama poza ir jos lūpos suju- 
dėjo, bet iš jų nepasigirdo jokio garso: ji prarado balsą. 

Apstulbę žiūrovai pašoko iš vietų. Dvariškiai, kuriuos jau 
pasiekė migloti gandai apie jos mėginimą pabėgti, šaukė, jog 
čia tiesiog bjaurus kaprizas. Kiekvieną kartą, kai dainininkė vėl 
pamėgindavo uždainuoti, pasigirsdavo riksmai, švilpimas, aplo- 
dismentai. Ji pamėgino prabilti, tačiau negalėjo ištarti nė žodžio. 
Bet ji nepaliko scenos, o stovėjo sustingusi, negalvodama apie 


357 


prarastą balsą, nesijausdama pažeminta savo tironų pasipiktinimo, 
liūdna, nuolanki ir išdidi kaip nekalta auka, pasmerkta kankini- 
mams. Mintyse ji dėkojo Dievui, pasiuntusiam šį netikėtą nega- 
lavimą, kuris leis dabar jai palikti teatrą ir išvažiuoti pas Al- 
bertą. 

Jos didenybei buvo patarta pasodinti užsispyrusią aktorę į 
kalėjimą, idant ji ten atgautų balsą ir liautųsi kvailiojusi. Iš 
pradžių imperatorė supyko, ir aplinkiniai nusprendė įtiksią jai, 
Iūsčiai kaltindami dainininkę. Bet Marija Teresė, kartais leis- 
davusi nusikaltimus, jei jie galėdavo atnešti naudos, nemėgo 
kankinti žmonių be reikalo. 

— Kaunicai,— pasakė ji savo premjerministrui,— liepkite iš- 
duoti šiai vargšei moteriai raštišką leidimą išvykti, ir užteks apie 
tai. Jeigu balso praradimas — karinė gudrybė, tai drauge čia ir 
narsumo aktas. Nedaug atsirastų aktorių, kurios paaukotų vie- 
ną valandą pasisekimo už visą gyvenimą šeimyninės meilės. 

Aprūpinta reikalingais popieriais, Konsuela pagaliau išvažia- 
vo, vis dar serganti, bet nejausdama savo ligos. Cia vėl nutrūksta 
įvykių grandinė. Alberto procesas galėjo būti triukšmingas, bet 
jis įvyko neviešai. Galbūt šie procesas iš esmės buvo panašus į 
tą, kurį po ilgų kovos metų pralaimėjo Frydrichas fon Trenkas. 
Kas Prancūzijoje būtų sužinojęs šios neteisingai praloštos bylos 
smulkmenas, jeigu pats Trenkas nebūtų pasirūpines paskelbti jų 
ir paskui nebūtų kartojęs savo karštų nusiskundimų ištisus tris- 
dešimt metų? Bet Albertas nepaliko jokių užrašų. Todėl mums 
teks susidomėti barono fon Trenko istorija — juk jis irgi vienas 
iš mūsų herojų ir galbūt jo kančios šiek tiek paaiškins Alberto 
ir Konsuelos nelaimes. 

Praėjus mėnesiui nuo šv. Gralio susirinkimo — savo memua- 
ruose Trenkas šį įvykį nutyli — jis vėl buvo areštuotas ir už- 
darytas į kalėjimą Magdeburge, į baisų kazematą, kur praleido 
dešimt geriausių savo jaunystės metų, sėdėdamas ant akmens 
su iš anksto ant jo užrašyta epitafija: „Čia palaidotas Trenkas“; 
grandinės, kuriomis jis buvo sukaustytas, svėrė aštuoniasdešimt 
livrų. Visas pasaulis žino baisių Trenko negandų detales, pavyz- 
džiui, apie bado kančias, kurioms jis buvo pasmerktas pusantrų 
metų, ir apie tai, kad jo kalėjimas buvo pastatytas už lėšas, 
atimtas iš jo tikros sesers, kuri buvo nuskurdinta baudžiant už 
pagalbą broliui. Visi girdėjo apie jo fantastiškus mėginimus 
pabėgti, nepaprastą energiją, niekad jo neapleidusią, riteriškas be- 
protybes, sužlugdžiusias visus jo sumanymus; žinomi ir jo meist- 
Iiškai kalėjime atlikti darbai — jis išmoko vinies smaigaliu brai- 
žyti ant alavinių puodukų alegorines figūras ir jaudinančius ei- 
liuotus užrašus !. Pasiekė viešumą ir jo slapti meilės ryšiai su 
princese Amalija, kurie nenutrūko, nepaisant nieko, princesę 


! Privačiuose Vokietijos muziejuose dar galime rasti kai kuriuos iš jų. (Aut. 
pas!.). 

graužianti neviltis, mėginimas subjauroti save kažkokiu graužian- 
čiu skysčiu, nuo kurio ji beveik apako, apverktina jos sveikata, 
kurią ji susigadino tyčia, idant išvengtų vedybų, baisiai 
pasikeitęs jos charakteris; žodžiu — visi šie dešimt metų, 
pavertusių Trenką kankiniu, o jo kilmingą mylimąją — pasenusia, 
bjauria ir pikta moterim, niekuo neprimenančia to romaus ir dai- 
laus angelo, kuriuo ji buvo ir kuriuo galėjo likti, jeigu nuo jos 
nebūtų nusisukusi laimė !. Visi šie faktai priklauso istorijai, bet 
istorikai, vaizduodami Frydricho Didžiojo portretą, prisimena 
juos per daug retai. Šis nusikaltimas, padarytas su ypatingu ir 
beprasmišku žiaurumu, amžinai terš garsiojo despoto-filosofo at- 
minimą. 

Pagaliau Trenkas buvo išleistas į laisvę. Žinoma, kad tai at- 
sitiko įsikišus Marijai Teresei, kuri pareikalavo grąžinti Trenką 
kaip jos valdinį. Už šitą pavėluotą malonę jis turėjo būti dėkingas 
vis tam pačiam jos didenybės miegamojo grindų vaškuotojui — 
mūsų Karlui. Tų laikų memuaruose yra nemažai įdomių ir grau- 
džių puslapių, skirtų išradingoms gudrybėms, kurių griebdavosi 
tas taurus prasčiokas, norėdamas priversti savo valdovę pada- 
ryti gerą darbą. 

Pirmaisiais Trenko kalėjimo metais, jo pusbrolis, garsusis 
Austrijos Trenkas, pagrįstesnių, bet ne mažiau žiaurių ir piktų 
kaltinimų auka, buvo nunuodytas ir mirė Špilberge. Tik atga- 
vęs laisvę, Prūsijos Trenkas atvyko į Vieną ir pareikalavo mil- 
žiniško Austrijos Trenko palikimo. Tačiau Marija Teresė visai 
nebuvo linkusi išpildyti jo norą. Ji jau seniai naudojosi šio 
plėšiko nuotykių vaisiais, ji nubaudė jį už padarytus nusikalti- 
mus, dabar ji norėjo turėti naudos iš jo plėšikavimų ir jai tai 
pavyko. Tuo metu, kai jos galybė akino minią, ji, panašiai 
kaip Frydrichas II, kaip visi karūnuotieji asmenys, turėję dar ir 
neeilinius protus, nesibjaurėjo slaptomis neteisybėmis, už kurias 
ji turės atsiskaityti Dievo ir žmonių teisme ir kurios bus sudė- 
tos ant vienos svarstyklių lėkštės kaip ir neabejotinos jos do- 
rybės — ant kitos. Užkariautojai ir valdovai, tuščiai jūs eikvo- 
jate savo turtus statyti šventykloms: vis tiek jūs liksite nusi- 
dėjėliai, jeigu nors viena aukso moneta atiteko jums kraujo ir 
kančių kaina. Tuščiai pavergiate jūs ištisas tautas savo spindin- 
čiais ginklais: net labiausiai jūsų šlovės apakinti žmonės vis 
tiek prikiš jums kiekvieną šaltakraujiškai pražudytą gyvybę. Is- 
torijos mūza dar akla, dar nepasitikinti savim, pasirengusi su- 
tikti, kad praeityje būta neišvengiamų nusikaltimų, kuriuos ga- 
lima pateisinti, tačiau nepaperkama žmonijos sąžinė protestuoja 
prieš savo pačios klaidas ir smerkia bent jau tuos nusikaltimus, 
kurie niekuo neprisidėjo prie didingų sumanymų sėkmės. 

Savanaudiškus imperatorės kėslus greitai perprato jos įga- 
liotiniai, niekšingi agentai, kuriuos ji paskyrė velionio Trenko 


! Zr. Tjebo pateiktą Kvedlinburgo abatės charakteristiką. (Aut. past.) 

turto globėjais, taip pat ir nesąžiningi teisėjai, paskelbę nuospren- 
dį dėl paveldėtojo teisių. Kiekvienas gavo savo grobio dalį. Ma- 
rija Teresė tikėjosi, kad jai atiteks liūto dalis, tačiau veltui 
ji po kelerių metų nutrėmė į kalėjimą ir į galeras savo neištiki- 
mus to didžiulio apiplėšimo bendrininkus — jai nepavyko visiškai 
užvaldyti Trenko turto. O jis buvo nuskurdintas, bet taip ir 
nerado teisybės. Niekur mes neaptiksime puikesnių duomenų apie 
Marijos Teresės charakterį kaip toje Trenko „„Memuarų“ da- 
lyje, kur jis aprašo savo pokalbius su imperatore dėl šitos bylos. 
Vengdamas parodyti nepagarbumą karališkai valdžiai, kuri tais 
laikais visiems kilmingiems žmonėms buvo šventa, Trenkas lei- 
džia pajusti, kiek veidmainystės, godumo, kietaširdiškumo turėjo 
ši didi moteris, kurios charakteryje derinosi nesuderinami bruo- 
žai: kilnumas ir smulkmeniškumas, nuoširdumas ir gudrumas. 
Toks tvirkinantis absoliučios valdžios, kuri yra viso blogio prie- 
žastis, poveikis. Tai povandeninis akmuo, į kurį neišvengiamai 
sudūžta patys puikiausi, patys kilniausi instinktai. Iš anksto nu- 
sprendusi atsakyti prašytojui, imperatorė vis tiek parodė savo 
užuojautą, suteikė vilties, pažadėjo padėti kovojant su nesąži- 
ningais teisėjais, kurie skurdino jį. O galų gale, apsimetusi, kad 
patyrė nesėkmę, ieškodama tiesos, kad pasiklydo šįo begalinio 
proceso labirintuose, pasiūlė jam kaip kompensaciją už nuosto- 
lius menką majoro laipsnį ir vesti kažkokią pagyvenusią damą, 
negražią, gana pamaldžią ir drauge ištvirkusią. Trenkas atsisakė, 
ir tada imperatorė, susierzinusi dėl savo matrimonialinių planų 
žlugimo, pareiškė, kad Trenkas beprotis, kad per daug pasitiki 
savim, kad ji nežinanti, kaip patenkinti jo besaikę garbėtrošką, 
ir nusisuko nuo jo visam laikui. Dingstys konfiskuoti velionio 
Trenko turtą keitėsi priklausomai nuo aplinkybių ir nuo asmenų, 
kurie vedė šią bylą. Vienas teismas nutarė, jog testamentas ne- 
galioja, nes Trenko pusbrolis mirė neatsikratęs gėdingo kalti- 
nimo; kitas — kad jeigu testamentas ir galiotų, tai paveldėtojas, 
kaip Prūsijos valdinys, neturi teisės juo pasinaudoti; trečias — 
kad velionio skolos seniai surijo visą palikimą ir t. t. ir pan. 
Žodžiu, kliūtys buvo sugalvojamos vis naujos, teisingumas buvo 
pažeistas tūkstantį kartų, o ieškovas taip nieko ir nepešė !. 
Norint nuskurdinti ir ištremti Albertą neprisireikė tiek gud- 
rybių, ir tikriausiai jis buvo apiplėštas be didelių ceremonijų. 


! Čia mes priminsime skaitytojui, kad daugiau prie to nereiktų grįžti, Tren- 
ko istorijos pabaigą. Jis sulaukė senatvės skurde, atidavė savo energiją leisti 
opoziciniams žurnalams, tuo laiku gana pažangiems, ir, vedęs moterį, kurią 
pasirinko pats, tapęs daugybės vaikų tėvu, persekiojamas už savo pažiūras, už 
savo raštus ir, suprantama, už ryšius su slaptosiomis draugijomis, jau pagy- 
venusio amžiaus susirado prieglobstį Prancūzijoj. Čia jis buvo priimtas su 
entuziazmu ir pasitikėjimu, būdingu pirmiesiems revoliucijos metams. Bet, pa- 
smerktas tapti pačių pragaištingiausių klaidų auka, siautėjant terorui, jis buvo 
areštuotas kaip užsienio agentas ir nuteistas mirti. Eidamas ant ešafoto jis pa- 
demonstravo tikrą dvasios stiprybę. O juk prieš tai apie jį buvo sukurta pjesė, 
kurioje jis visaip aukštintas, kur buvo papasakota jo įkalinimo istorija. Jis taip 

Tereikėjo paskelbti jį mirusiu ir uždrausti atgyti taip nelaiku. 
Albertas, suprantama, nieko nereikalavo. Mums tik žinoma, kad 
prieš pat jo areštą kanauninkė Venceslava mirė Prahoje, kur 
buvo atvažiavusi gydytis smarkaus akies uždegimo. Sužinojęs, 
jog artinasi jos paskutinė valanda, Albertas neįstengė pasiprie- 
šinti širdies balsui, liepiančiam važiuoti ir užmerkti akis mylimai 
tetulei. Išsiskyręs su Konsuela Austrijos pasienyje, jis nuskubėjo 
į Prahą. Pirmą kartą po savo vestuvių jis vėl buvo Vokietijos. 
žemėje. Jam atrodė, kad „praėjus dešimčiai metų ir truputį pa- 
keitus išvaizdą, jis turėtų būti neatpažįstamas, todėl pasirodė 
pas tetulę nesiėmęs didesnių atsargumo priemonių. Jis troško 
gauti jos palaiminimą ir nors atsisveikindamas meile ir sielvar- 
tu išpirkti visą tą blogį, kurį nenorom suteikė palikdamas ją. 
Jo balsas apstulbino pusiau apakusią kanauninkę. Jinai kaip rei- 
kiant neįsisąmonino savo jausmų, bet neatsispyrė instinktyviam 
švelnumui, kuris pasirodė esąs stipresnis už atmintį ir protą. 
Apkabinusi sūnėną silpstančiomis rankomis, ji pavadino jį savo. 
brangiuoju Albertu, savo per amžius palaimintuoju sūnum. Se- 
masis Hansas jau buvo miręs, tačiau baronaitė Amalija ir dar 
viena moteris iš Bohemijos Miško, kuri patarnavo kanauninkei, 
o kažkada ir slaugė sergantį Albertą, apstulbo ir persigando ma- 
tydamos, koks panašus tariamasis daktaras į jaunąjį grafą. Beje, 
negalima tvirtinti, jog Amalija tikrai jį pažino — nesinori tikėti, 
kad ji prisidėjo prie persekiojimų, kurie iš karto užgriuvo Al- 
bertą. Mums nežinoma, kokios aplinkybės sukėlė ant kojų visą 
šitą pusiau valdininkų, pusiau šnipų gaują, kuria remdamasis 
Vienos dvaras valdė pavergtas tautas. Tikra viena — vos spėjo 
kanauninkė išleisti savo sūnėno glėbyje paskutinį atodūsį, kai 
jį tučtuojau suėmė ir pradėjo tardyti, kaip ir su kokiais ketini- 
mais jis atsidūrė prie mirštančiosios guolio. Buvo pareikalauta 
parodyti gydytojo diplomą. Prie diplomo prikibti nepavyko, bet 
tada buvo suabejota dėl jo vardo — Liveranis, ir atsirado žmonių, 
prisiminusių, kad anksčiau jis vadino save Trismegistu. Jį ap- 
kaltino šarlatanizmu ir juodąja magija. Jis negalėjo įrodyti, kad 
niekad iš nieko nėra gavęs pinigų už gydymą. Jis buvo suvestas 
į akistatą su baronaite Amalija, ir kaip tik tai pražudė jį. Pra- 
radęs kantrybę, suerzintas apklausų, pavargęs dangstytis sve- 
timu vardu, jis staiga pareiškė pusseserei, kalbėdamasis su ja 
akis į akį —šis pokalbis buvo slapta nuklausytas — kad jis Al- 


žavėjosi ir džiaugėsi Prancūzijos laisve. Stovėdamas ant lemtingojo vežimėlio, 
Trenkas pasakė šypsodamasis: „Štai dar viena komedija". 

Per daugiau kaip šešiasdešimt metų jis“ tik vieną kartą pasimatė su prin- 
cese Amalija. Iš pradžių meilužiai, išvydę vienas kitą, išsigando, bet paskui 
ėmė raudoti ir prisiekė vienas kitam naują meilę ir ištikimybę. Abatė įsakė 
jam atvežti pas ją savo žmoną, pasirūpino jų gerove ir nusprendė pasiimti sau 
kaip skaitovę ar ekonomę, kurią nors jo dukterį. Bet pažadai liko neįvykdyti — 
po savaitės princesė mirė. Trenko „Memuarai“, parašyti su aistringu jaunuolio 
įkarščiu ir senio daugiažodiškumu, vis dėlto yra vienas iš tauriausių ir labiau- 
siai jaudinančių praeito šimtmečio įstorijos paminklų. (Aut. past.). 

bertas Rudolštadtas. Tikriausiai Amalija jį pažino, bet išgąsdinta 
tokio nepaprasto įvykio prarado sąmonę. Nuo tada byla pasuko 
kita kryptimi. 

Buvo nutarta laikyti Albertą apsišaukėliu, bet, trokšdami pra- 
dėti vieną iš tų nesibaigiančių procesų, kurie nuskurdina abi 
puses, valdininkai, tokie pat niekšingi kaip ir tie, kurie pavertė 
elgeta Trenką, pasistengė sukompromituoti kaltinamąjį, priveIs- 
dami jį kartoti ir tvirtinti, kad jis Albertas Rudolštadtas. Pra- 
sidejo ilgas tardymas. Buvo apklaustas daktaras Siupervilis, ku- 
ris, tikriausiai nuoširdžiai, atsisakė pripažinti, jog galimos abe- 
jonės dėl grafo Rudolštadto mirties, kurią jis matė savo akimis. 
Buvo atlikta ekshumacija. Kape rastas skeletas, kuris galėjo būti 
ten padėtas išvakarėse. Kaltinamojo pusseserę pasistengta įti- 
kinti, kad ji turi kovoti su avantiūristu, norinčiu ją apiplėšti. 
Suprantama, jiems daugiau neleido pasimatyti. Alberto skundai 
ir karšti jo Žmonos maldavimai neprasiskverbė pro storas kalė- 
jimo sienas, kur jie buvo uždaryti. Galbūt jie abu gulėjo sergan- 
tys ir mirštantys kiekvienas savo kazemate. Kadangi byla jau 
įsibėgėjo, Albertas už savo laimę ir laisvę galėjo grumtis tik 
vienu būdu — sakydamas teisybę. Tuščiai jis pareiškė atsįsakąs 
palikimo ir norįs tučtuojau surašyti testamentą pusseserės nau- 
dai. Kai kam buvo naudinga užtęsti ir supainioti bylą, ir pasi- 
rodė, jog tai ne taip jau sunku. Galbūt imperatorė buvo apgauta, 
Oo gal jai leista suprasti, kad konfiskuoti šį turtą lygiai taip pat 
ne pro šalį, kaip buvo ne pro šalį konfiskuoti velionio Trenko 
palikimą. Idant lengviau būtų pasiekti tikslą, prikibta prie pa- 
čios Amalijos, primintas jos skandalingas pabėgimas, prikištas 
nepakankamas moralinis atsparumas ir slapta pagąsdinta, kad 
jeigu ji neatsisakys savo teisių į ginčijamą turtą, bus uždaryta į 
vienuolyną. Jaunoji baronaitė turėjo nusileisti ir pasitenkinti tė- 
vo palikimu, kuris, atskaičiavus didžiules išlaidas už jai primestą 
procesą, pasirodė esąs labai menkas. Galų gale pilis ir Ryzen- 
burgo žemės buvo konfiskuotos iždo naudai, bet prieš tai ad- 
vokatai, įgaliotiniai, teisėjai ir skundikai susikrovė į savo kiše- 
nes dvi trečiąsias viso grobio. 

Tiek mes žinome apie šį paslaptingą procesą, kuris truko 
penkerius ar šešerius metus ir kuriam pasibaigus Albertas buvo 
ištremtas iš Austrijos valdų kaip pavojingas pamišėlis, — ypatin- 
gos imperatorės malonės dėka. Nuo šio laiko, matyt, vyras iI 
žmona buvo pasmerkti gyventi tylų ir skurdų gyvenimą. Jaunes- 
niuosius vaikus jie pasiėmė su savim. Haidnas ir kanauninkas 
ryžtingai atsisakė atiduoti jiems vyresniuosius, kurie buvo auk- 
lėjami šių ištikimų draugų lėšomis ir švelniai jų prižiūrimi. Kon- 
suela visam laikui prarado balsą. Visiškai aišku, kad kalėjimas, 
neveikiumas ir graužatis dėl kančių, kurioms likimas pasmerkė 
žmoną, vėl sugriovė Alberto dvasine sveikatą. Tačiau jų meilė, 
matyt, dėl to nesusilpnėjo, sielos neprarado išdidumo, o poel- 
giai — doros. Nematomieji pradingo, gelbėdamiesi nuo persekio- 

jimų. Jų brolija sužlugo — daugiausia dėl šarlatanų kaltės, kurie 
pelnėsi iš naujų idėjų sukelto entuziazmo ir žmonių žavėjimosi 
viskuo, kas stebuklinga. Kaip frankmasonas, kentėdamas perse- 
kiojimus šalyse, kur viešpatavo despotizmas ir nepakantumas, 
Albertas buvo priverstas bėgti į Prancūziją ar Angliją. Galbūt 
jis ir toliau skleidė savo idėjas, bet tikriausiai tik tarp liaudies 
žmonių, ir jeigu jo pastangos davė vaisius, tai apie tai niekam 
ir nežinoma. 

Toliau plyti didelė spraga, ir mūsų vaizduotė bejėgė ją už- 
pildyti. Bet patikimo ir gana detalaus dokumento dėka mes vėl 
sutinkame apie 1774 metus mūsų porą, klajojančią po Bohe- 
mijos Mišką. Pateikiam šį dokumentą tokį, kokį gavome. Tai 
mūsų paskutiniai žodžiai apie Albertą ir Konsuelą, nes apie to- 
lesnį jų gyvenimą ir mirtį mums visiškai nieko nežinoma. 


Filono ' laiškas Lembergo universiteto fizikos profesoriui 
Ignacui Jozefui Martinovičiui 


Tarsi karališkos planetos palydovai, traukiami jos galingos 
jėgos, mes sekėm paskui Spartaką Ž siaurais takeliais tarp pačių 
tyliausių ir vešliausių Bohemijos Miško medžių. O drauge! Kaip 
gaila, kad jūs nekeliavot kartu! Jūs nebūtumėt rinkęs akmenė- 
lių sidabrinėse upelių seklumose ir nebūtumėt tyrinėjęs mūsų 
paslaptingosios gimdytojos — terra parens3 gyslų ir kaulų. Lieps- 
ningos mokytojo kalbos įkvėpdavo mus; tarsi sparnuoti mes 
šokinėjom per griovius ir pasiekdavom uolų viršūnes, nesirink- 
dami kelio, nežiūrėdami žemyn į bedugnes, neieškodami tolumoj 
pastogės, kur galėtume prisiglausti naktį. Niekada dar Spartakas 
neatrodė mums toks didingas, kupinas tokio stipraus tiesos jaus- 
mo. Gamtos grožis veikia jo vaizduotę nelyginant įkvėpta poema. 
Tačiau net apimtas entuziastingo užsidegimo, jis niekad visiškai 
nepraranda sugebėjimo moksliškai analizuoti. Jis pasakoja apie 
dangų ir planetas, apie žemę ir jūras su tokiu pat aiškumu ir 
nuoseklumu, kokiu pasižymi jo moksliniai samprotavimai apie 
teisę ir kitas abstrakčias mūsų pasaulio materijas. Bet kaip iš- 
siskleidžia jo siela, kai drauge su savo mMylimais mokiniais po 
mėlynu žvaigždėtu dangumi ar žvelgdamas į raustančius aušros 
debesis jis tarsi nugali laiką ir erdvę, trokšdamas vienu žvilgs- 
niu apIėpti visą žmonių giminę ir kiekvieną Žmogų, norėdamas 
suvokti neilgaamžių imperijų likimą ir didingą tautų ateitį! Jūs 
girdėjote aiškias ir logiškas kalbas, kurias pasako šis jaunuolis 
iš katedros! Kaip gaila, kad nematėt ir negirdėjot jo, stovinčio 
kalno viršūnėje! Šis žmogus išmintingas ne pagal metus, ir kar- 


! Matyt, garsiojo barono fon Knigės, žinomo iliuminatų ordine Filono var- 
du. (Aut. past.) 

2 Žinoma, kad toks buvo Adomo Vaishaupto pseudonimas. Ar apie jį čia 
kalbama? Iš visko sprendžiant — taip. (Aul. past.) 

3 Zemės pramotės (Iot.). 

tais man atrodo, jog jis gyvena žemėje nuo pat pasaulio sukū- 
rimo! 

Priėje pasienį, mes nusilenkėm žemei — didžiojo Žižkos žyg- 
darbių liudininkei, ir dar pagarbiau — giliems grioviams, kurie 
tapo kankinių, kažkada žuvusių už tautų laisvę, kapais. Čia mes 
nusprendėm išsiskirstyti, kad pradėtume savo paieškas iš karto 
keliomis kryptimis. Katonas ! pasuko į šiaurės vakarus, Celsas :— 
į pietryčius, Ajaksas? patraukė iš vakarų į rytus, o susirinkti 
buvo nutarta Pilzene. 

Mane Spartakas pasiliko su savim ir nusprendė eiti kur akys. 
veda, tikėdamasis, kaip jis pats sakė, jog vidinis balsas nu- 
kreips mus teisinga linkme, jog mums padės laimingas atsitikti- 
numas. Aš truputį nustebau, kad jis nepanoro vadovautis apdai- 
rumu — tai tartum ir prieštaravo jo įprastiems metodams. 

— Filonai,— pasakė jis man, kai likome vieni,— esu įsitiki- 
nęs, jog tokie žmonės kaip mes yra Apvaizdos įrankiai žemėje, 
bet juk ji, ši rūpestingoji Apvaizda, toli gražu nėra neveikli ir 
abejinga, juk kaip tik ji ir pašnibžda mums mūsų jausmus, min- 
tis ir poelgius. Pastebėjau, kad tau ji palankesnė negu man,— 
visus tavo sumanymus beveik visada apvainikuoja sėkmė. Taigi, 
į priekį! Aš seksiu paskui tave tikėdamas tavo įžvalgumu, ta 
stebuklinga šviesa, kurios su pasitikėjimu šaukėsi mūsų protė- 
viai iliuminatai, dievobaimingieji praeities fanatikai. 

Mokytojo žodžiai tikrai buvo pranašingi. Kitos dienos vaka- 
re mes radom tą, kurio ieškojom, ir štai kaip aš tapau likimo 
įrankiu. 

Mes pasiekėm miško pakraštį, ir čia kelias šakojosi į du. Vie- 
nas takelis leidosi stačiai žemyn į slėnį, o kitas juosė nuolai- 
desnius kalno šlaitus. 

— Kur eisime?— paklausė Spartakas, sėsdamasis ant uolos. 
nuolaužos.— Štai ten matyti suarti laukai, pievos, skurdžios lūš- 
nos. Mums sakė, kad jis neturtingas. Vadinasi, jis gyvena su 
vargšais. Reikia paklausinėti apie jį kuklius slėnio piemenis. 

— Ne, mokytojau,— paprieštaravau aš, rodydamas jam ki- 
tą kelią.— Dešinėje aš matau stačius bokštelius ir apirusias kaž- 
kokio senovinio pastato sienas. Mes girdėjom, kad jis poetas — 
jis turi mėgti griuvėsius ir vienatvę. 

— Tuo labiau, — šypsodamas pridūrė Spartakas,— jog virš pi- 
lies griuvėsių rausvam danguj kyla šviesi kaip perlas vakarinė 
žvaigždė. Mes panašūs į piemenis, ieškančius pranašo, ir ši nuo- 
stabi Žvaigždė rodo mums kelią. 

Greitai mes nusigavom iki griuvėsių. Tai buvo įspūdinga pi- 
lis, statyta per kelias epochas, ir imperatoriaus Karlo metų lie- 
kanos taikiai gulėjo šalia feodalinių laikų nuolaužų. Bet ne laikas, 

! Tikriausiai Ksavjė Cvakas, buvęs rūmų patarėjas, ištremtas už tai, kad 
buvo vienas iš pagrindinių iliuminatų vadų. (Aut. past.) 


Ž Baaderas, buvęs našlės kurfiurstienės gydytojas, iliuminatas. (Aut. past.) 
3 Masenhauzenas, buvęs patarėjas Miunchene, iliuminatas. (Aut. past.) 

o žmonių rankos viską čia išgriovė. Buvo dar šviesu, kai mes 
užkopėm į kitą išdžiūvusio griovio šlaitą. Pirmiausia kieme iš- 
vydom ant akmens sėdintį skarmaluotą senį, labiau primenantį 
kažkokią senovinę iškaseną negu šiuolaikinį žmogų. Krūtinę jam 
dengė pageltusio dramblio kaulo spalvos barzda, o plikas kiau- 
šas spindėjo lyg ežero vanduo paskutiniuose saulės spinduliuose. 
Spartakas krūptelėjo ir greitai priėjęs prie jo pasiteiravo, kaip 
vadinasi ši pilis. Senis, matyt, nieko neišgirdo ir pakėlė į mus 
negyvas stiklines akis. Mes paklausėm jį vardo, bet senis ne- 
atsakė — jo veidas reiškė kažkokį mąslų abejingumą. Tačiau ši 
sokratiška fizionomija nerodė suvaikėjusio žmogaus atbukimo. 
Jo bjaurumas netgi turėjo kažką gražaus — skaisčios ir tyros sie- 
los atspaudą. Spartakas įdėjo jam į ranką sidabrinę monetą. Jis 
pakėlė ją labai arti prie akių, paskui numetė, lyg nesuprasdamas, 
kas tai yra. 

— Argi įmanoma,— tariau mokytojui, — kad senis, visai ne- 
tekęs regėjimo, klausos ir proto, būtų paliktas likimo valiai toli 
nuo namų, kalnuose, be šuns, be vedlio, kuris jį lydėtų ir rinktų 
už jį išmaldą! 

— Pasiimsim jį drauge ir nuvesim į kurią nors trobą,— at- 
sakė Spartakas. 

Bet kai pamėginom pakelti jį, kad pažiūrėtume, ar laikosi 
ant kojų, senis atstūmė mus ir, priglaudęs pirštą prie lūpų, kita 
ranka parodė į kiemo gilumą. Pažvelgę į tą pusę, nieko nepama- 
tėm, bet mūsų klausą apstulbino nepaprasto grynumo ir jėgos 
smuiko garsai. Niekad savo gyvenime nebuvau klausęsis nė vie- 
no smuikininko, galinčio išgauti tokias jaudinančias, tokias smel- 
kiančias vibracijas ir sukurti tokį glaudų ryšį tarp savo širdies 
ir savo instrumento stygų. Melodija buvo paprasta ir kilni. Ji 
nepriminė nieko iš to, ką buvau girdėjęs koncertuose ir teat- 
ruose. Ji žadino širdyje dievobaimingus ir drauge karingus jaus- 
mus. Mus abu — mokytoją ir mane — apėmė kažkoks ypatingas 
pakilumas ir žvilgsniais mes sakėm vienas kitam, jog vyksta 
kažkas didingo ir nepaprasto. Senio akys suspindo lyg nuo eks- 
tazės. Palaiminga šypsena nušvietė jo blyškias lūpas, įrodydama, 
jog jis toli gražu nėra nei kurčias, nei bejausmis. | 

Pasibaigus trumpai nuostabiai melodijai, stojo tyla, ir greitai 
iš priešais stūksančios koplyčios išėjo brandaus amžiaus vyras,. 
kurio išvaizda pripildė mūsų širdis pagarbos. Jo griežto veido 
grožis ir kilnios figūros linijos buvo tikras kontrastas bjauriam 
senio, kurį Spartakas pavadino „atverstu į tikėjimą ir prijaukin- 
tu faunu“, kūnui ir šiurkščių bruožų fizionomijai. Smuikininkas 
ėjo tiesiai link mūsų, laikydamas smuiką po pažastim, o stryką 
užsikišęs už odinio diržo. Plačios kelnės iš šiurkščios medžiagos, 
sandalai ir apsiaustai iš avies kailio, panašūs į tuos, kuriuos 
nešioja mūsų valstiečiai nuo Dunojaus krantų, darė jį panašų 
į piemenį arba artoją. Bet dailios baltos rankos išdavė, kad šis 
žmogus niekad nedirbo valstietiškų darbų. Tai buvo artisto ran- 

kos, ir viskas jo — tvarkingi drabužiai, išdidus žvilgsnis — neigė 
mintis apie skurdą ir jo liūdnas bei žeminančias pasekmes. Pa- 
matęs jį, mokytojas buvo sukrėstas. Jis suspaudė mano ranką 
drebančiais pirštais. 

— Tai jis! — pasakė man Spartakas.— Aš nežinojau, kad jis 
muzikantas, bet man pažįstamas jo veidas, aš ne kartą mačiau 
jį sapne. 

Smuikininkas priėjo prie mūsų nerodydamas nei sumišimo, 
nei nuostabos. Maloniai ir oriai jis atsakė į mūsų pasveikinimą, 
o paskui prisiartino prie senio. 

— Eime, Zdenka,— tarė jis— aš išeinu. Pasiremk į savo 
draugą. 

Senis pamėgino atsistoti, smuikininkas pakėlė jį ir palinkęs, 
kad tas galėtų atsiremti, nusivedė jį, taikydamasis prie jo ne- 
lygios eisenos. Šita sūniška globa, šitas kantrus tauraus, gražaus 
ir dar stipraus vyro rūpinimasis skarmaluotu seniu buvo labiau 
jaudinantis, jeigu tai įmanoma, ir už jaunos motinos, sekančios 
savo kūdikio pirmuosius žingsnius, rūpestingumą. Aš pamačiau 
ašaras Mokytojo akyse ir pats buvau susigraudines, įsižiūrėdamas 
tai į mūsų Spartaką — genialų ateities žmogų, tai į nepažįstamąjį, 
kuris buvo toks pat didingas, bet jau apgaubtas praeities tamsos. 

Pasiryžę sekti paskui jį ir pasikalbėti, bet nenorėdami truk- 
dyti vesti senį, mes ėjom truputį atsilikę. Jis pasuko į koplyčią, 
iš kurios neseniai pasirodė, ir, įėjęs vidun, sustojo žiūrėdamas 
į sudaužytas kapų plokštes, apaugusias dygliakrūmiais ir sama- 
nom. Senis atsiklaupė, o kai pakilo, jo draugas pabučiavo vieną 
iš plokščių ir abu jie rengėsi išeiti. 

Tik tada jis pastebėjo, jog mes stovim šalia ir truputį nu- 
stebo, tačiau nė menkiausias nepasitenkinimas nešmėstelėjo jo 
žvilgsnyje, kuris atrodė ramus ir nerūpestingas kaip vaiko. Ta- 
čiau šiam žmogui turėjo būti daugiau kaip penkiasdešimt metų, 
ir tankūs žili plaukai, supantys vyrišką veidą, ypač pabrėžė jo 
didelių juodų akių spindėjimą. Lūpų išraiška bylojo apie kažkokį 
ypatingą nuoširdumo ir jėgos susiliejimą. Rodės, jis turi dvi sie- 
las: vieną — kupiną didžios pagarbos viskam dangiškam, kitą — 
spinduliuojančią palankumą visiems žemės žmonėms. 

Mes mėginom sugalvoti dingstį užkalbinti jį, bet staiga jis 
pats, suvokęs mūsų minčių eigą, kreipėsi į mus be galo paprastai 
ir atviraširdiškai: 

— Jūs matėte, kaip aš pabučiavau marmuro plokštę,— pa- 
sakė jis, — o senis sukniubo ant kapų. Nemanykite, jog tai stab- 
meldystės pasireiškimas. Bučiuoti šventojo drabužį — reiškia tu- 
Iėti širdyje meilės ir draugystės laidą. Velionio palaikai — tai 
tik nunešiotas drabužis, bet mes neturim teisės abejingai min- 
džioti jo kojomis; mes pagarbiai saugojam palaikus ir išsiskiriam 
su jais skaudžiai apgailestaudami. O mano tėve, o mano mylimi 
giminaičiai, aš žinau, kad jūsų čia nėra ir kad šie užrašai me- 
luoja, kalbėdami: „Čia ilsisi Rudolštadtai!“ Visi Rudolštadtai yra 

pasaulyje, visi jie gyvi ir visi atlieka savo pareigą, vykdo Dievo 
valią. O čia, po šitomis plokštėmis, teguli tik kaulai, tik išoriniai 
apvalkalai, kuriuose kažkada užsimezgė gyvybė ir kuri paskui 
juos paliko, idant apsigyventų kituose apvalkaluose. Tebus pa- 
garbinti protėvių palaikai! Tegul bus pagarbintos gebenės ir žolė, 
kuri juos puošia! Tegul bus pagarbinta žemė ir akmenys, kurie 
saugo juos! Bet pirmiausia tegul bus pagarbintas nemirtingasis 
Dievas, tariantis mirusiems: ,,„Kelkitės ir apsigyvenkite mano ap- 
vaisinančioj sieloj, kur niekas nemiršta, kur viskas atsinaujina 
ir apsivalo!“ 

— Liverani, Žižka arba Trismegistai, nejaugi tai jūs? Nejaugi 
jus aš radau čia, ant jūsų protėvių kapo?— sušuko nušvitęs Spar- 
takas. 

— Ne Liveranis, ne Trismegistas ir net ne Janas Žižka— 
atsakė nepažįstamasis— Šmėklos kankino mane tamsuoliškoj 
jaunystėj, bet dieviška šviesa išvaikė jas, ir protėvių vardai 
išnyko iš Mano atminties. Mano vardas žmogus, ir aš niekuo 
nesiskiriu nuo kitų Žmonių. 

— Jūsų žodžiai turi gilią prasmę, bet jie liudija apie nepa- 
sitikėjimą,— paprieštaravo mokytojas.— Štai ženklas — argi ne- 
pažįstate jo? 

Ir Spartakas parodė jam aukštų laipsnių masonų ženklus. 

— Aš užmiršau šią kalbą,— atsakė nepažįstamasis.— Aš jos 
neniekinu, bet man ji pasidarė nereikalinga. Broli, neįžeisk ma- 
nęs sakydamas, jog nepasitikiu tavimi. Argi ir tavo vardas ne 
žmogus? Žmonės niekad man nepadarė nieko blogo, o jeigu ir 
padarė, aš tai užmiršau. Ir, vadinasi, tas blogis nebuvo didelis, 
palyginti su tuo begaliniu gėriu, kurį jie gali suteikti vienas 
kitam ir už kurį aš turiu būti jiems iš anksto dėkingas. 

— Ar gali būti, o dorasis žŽmogau,— sušuko Spartakas,— kad 
laikas neturi tau jokios reikšmės? 

— Laikas neegzistuoja, ir jeigu žmonės giliau pamąstytų apie 
dievybės esmę, jie irgi neteiktų reikšmės šimtmečiams ir metams. 
Argi ne vis tiek tam, kuris taip susiliejo su Dievu, jog tapo 
nemirtingas, kas gyvena amžinai ir niekad nenustos gyvenęs, 
kiek smėlio liko laikrodžio dugne — truputį daugiau ar truputį 
mažiauė Ranka, apverčianti laikrodį, gali paskubėti, gali nusilp- 
ti, tačiau ranka, pripilanti smėlio, niekad jo nepritruks. 

— Tu nori pasakyti, kad žmogus gali užmiršti skaičiuoti ir 
matuoti laiką, bet kad gyvenimas teka amžinai, nuolat apvai- 
sinamas Dievo? Tokia tavo mintis? 

— Jaunuoli, tu supratai mane. Bet aš turiu tobulesnį didžiųjų 
paslapčių įrodymą. 

— Paslapčių! Taip, taip, aš atėjau iš toli, kad išklausinėčiau 
tave ir kad tu mane apšviestum. 

— Tad klausykis — pasakė nepažįstamasis, sodindamas ant 
vieno iš kapų senį, kuris pakluso patikliai kaip vaikas.— Ši vie- 
ta ypač įkvepia mane, ir kaip tik čia paskutinių saulės blyksnių 

ir pirmųjų mėnulio atspindžių šviesoje aš noriu pakylėti tavo 
sielą, kad jį įstengtų pajusti pačias aukščiausias tiesas. 

Neaprašomas džiaugsmas apėmė mus pagalvojus, kad po dve- 
jų metų ieškojimų ir klausinėjimų pagaliau radom šį mūsų re- 
ligijos žynį, šį filosofą-metafiziką ir atradėją, kuris ketina įteikti 
mums Ariadnės siūlą ir padėti rasti įėjimą į praeities idėjų ir 
įvykių labirintą. Bet nepažįstamasis, paėmęs smuiką, staiga ėmė 
įkvėptai groti. Nuo jo galingo stryko garsų lyg nuo vakaro vėjo 
virpėjo medžių lapija, o griuvėsiai atsiliepė aidu, panašiu į Žžmo- 
gaus balsą. Melodija buvo kupina kažkokio religinio džiūga- 
vimo, antikinio paprastumo ir žavaus įkarščio. Motyvai atrodė 
didingi ir paprasti. Šitose negirdėtose melodijose nesijautė nei 
svajingumo, nei saldžios palaimos. Jos priminė pergalingus him- 
nus, ir mes regėjom triumfuojančius karius su vėliavomis, palmės 
šakomis ir paslaptingomis kažkokios naujos religijos emblemomis. 
Aš mačiau daugybę susivienijusių tautų, kurių rikiuotėje — nė 
menkiausio bruzdesio, mačiau įkarštį, bet ne karštligišką, aud- 
ringus polėkius, bet be pykčio, žmogiškosios energijos puikumą, 
pergalę, tačiau gailestingą, ir tikėjimą, kilniausias jo formas. 

— Kaip tai puiku! — sušukau, kai jis su įkarščiu sugrojo pen- 
kis ar šešis puikius himnus.— Štai pajaunėjusios ir išminties įgi- 
jusios Žmonijos Te Deum !, kuriuo garbinamas visų religijų Die- 
vas, visų Žmonių šviesulys. 

— Tu supratai mane, vaike! — pasakė muzikantas, šluosty- 
damasis nuo veido ašaras ir prakaitą.— Pažiūrėk į šį senelį. Jis 
viską suprato ne blogiau už tave ir pajaunėjo trisdešimčia metų. 

Mes pažvelgėm į senį, kurį spėjom visai užmiršti. Dabar jis 
stovėjo atsitiesęs ir be jokių pastangų mušė koja taktą, ir, ro- 
dės, buvo pasirengęs kaip jaunuolis bėgti į priekį Muzika jį 
paveikė stebuklingai — jis nusileido nuo kalno nepanoręs atsi- 
remti nė į vieną iš mūsų. Kai jo žingsnis sulėtėdavo, muzikantas 
paklausdavo: 

— Zdenka, ar nesugrojus tau „Didžiojo Pranašo maršo“ arba 
„Orebitų vėliavos pašventinimo“? 

Bet senis neigiamai purtė galvą, tarsi sakydamas, kad dar 
turi jėgų. Rodės, jis bijo piktnaudžiauti dieviškais vaistais ir se- 
kinti savo draugo įkvėpimą. 

Mes ėjom į kaimelį, kuris liko dešinėje, slėnio gilumoje, ta- 
da, kai pasukom prie pilies griuvėsių. Pakeliui Spartakas krei- 
pėsi į nepažįstamąjį: 

— Tu sugrojai mums neprilygstamų melodijų — pasakė jis — 
ir aš supratau, kad šia puikia įžanga tu siekei parengti mūsų 
jausmus priimti tavo sielos susijaudinimą. Matyt, tu ir pats, kaip 
pitijos ir pranašai, norėjai užsidegti, idant galėtum byloti savo 
pranašystes su visa savo įkvėpimo jėga ir persiėmęs Aukščiau- 
siojo dvasia. Tad prabilk gi dabar. Aplink tylu, takelis pato- 


! Tave, Dieve [garbinam| (Iot.). 

gus eiti, mėnuo nušviečia mums kelią. Rodos, visa gamta nuščiu- 
vo, kad išgirstų tave, o mūsų širdys virpėdamos laukia tavo 
apreiškimų. Mūsų besiblaškantis mokslas ir mūsų išdidus protas, 
lenkiasi tavo liepsningoms kalboms. Prabilk gi, atėjo laikas. | 

Bet nepažįstamasis nepanoro atsiverti. 

— Ką tokio galiu tau pasakyti, ko jau neišreiškiau daug to- 
bulesne kalba? Argi aš kaltas, kad tu nesupratai manęs? Tu 
manei, jog aš noriu paveikti tavo jausmus, o aš kalbėjau su 
tavim savo sielos kalba! Beje, ką čia aš! Visa žmonija kreipėsi 
į tave per mano sielą. Taip, tada aš tikrai buvau apimtas įkvė- 
pimo. Dabar — ne. Man reikia pailsėti. Tu irgi norėtum atvangos, 
jei būtum priėmęs viską, ką norėjau iš savo būtybės perkelti 
į tavąją. 

Spartakas tą vakarą daugiau nieko iš jo nelaimėjo. Mes pa- 
siekėm pirmąsias trobeles. 

— Draugai,— pasakė nepažįstamasis — neikite su manim to- 
liau, pasirodykite rytoj. Galite pasibelsti į bet kurias duris. Ir 
visur jūs būsit nuoširdžiai priimti, jeigu mokate svetimą kalbą. 

Mums neprisireikė tų nedaugelio sidabrinių monetų, kurias 
turėjome. Čekų valstiečių vaišingumas vertas antikos laikų. Mus 
priėmė su oria pagarba, kuri tučtuojau virto draugišku nuošir- 
dumu, kai tik mes prabilom slavų kalba: čionykščiai gyventojai 
vis dar jaučia nepasitikėjimą tais, kurie kreipiasi į juos vokiškai. 

Greitai sužinojom, jog esam Milžinų kalno ir pilies papėdė- 
je, ir mums pasivaideno, kad, tarsi mostelėjus stebuklinga laz- 
dele, persikėlėm prie Karpatų šiaurinės grandinės atšakos. Ta- 
čiau mums buvo paaiškinta, jog vienas iš Podebradų giminės 
protėvių taip pavadino savo valdas atminti įžadui, kurį kažkada 
davė Ryzenburge. Mums buvo papasakota, kaip po Trisdešimties 
metų karo negandų Podebradų palikuoniai atsisakė savo vardo 
ir pasivadino Rudolštadtais. Tais laikais persekiojimai buvo to- 
kie, kad žmonės turėdavo vokietinti miestų, dvarų, giminių ir 
atskirų Žmonių vardus. Visi šie padavimai iki šiol gyvi čekų 
valstiečių širdyse. Taigi paslaptingasis Trismegistas, kurio mes 
ieškojom, ir yra tas pats Albertas Podebradas, kuris buvo gyvas 
palaidotas prieš dvidešimt penkerius metus, paskui, per kažkokį 
stebuklą išlaisvintas iš kapo, ilgam kažkur dingo, o vėliau, po 
dešimties ar penkiolikos metų, buvo persekiojamas ir uždarytas 
kalėjiman kaip dokumentų padirbinėtojas, apsišaukėlis, 0 svar- 
biausia — kaip frankmasonas ir rozenkreiceris. Taip, tai tas pats 
garsusis grafas Rudolštadtas, kurio keista byla buvo užtušuota ir 
kurio tapatumas taip ir liko nenustatytas. Bičiuli, pasitikėkite mo- 
kytojo įžvalgumu; jūs būgštavot dėl mūsų, kai, vadovaudamiesi 
neaiškiais ir negausiais duomenimis, iškeliavom ieškoti Žmogaus, 
kuris galėjo, kaip ne vienas ankstesnio laikotarpio iliuminatas, 
pasirodyti esąs lengvabūdis šarlatanas ar juokingas avantiūristas. 
Bet mokytojas nujautė tiesą. Iš kai kurių atskirų bruožų, iš slap- 
tų šios nepaprastos asmenybės išlikusių rankraščių jis pajuto, 

kad tai nuostabaus proto ir nuoširdumo žmogus, neprilygstamas 
šventosios senųjų iliuminatų ugnies ir šventų tradicijų saugoto- 
jas, senovinės paslapties adeptas, naujosios mokyklos vadovas. 
Mes radom jį, ir dabar daugiau žinom apie masonų istoriją, apie 
garsiuosius Nematomuosius, kurių veikla ir net pačiu egzistavimu 
mes abejojom, daugiau žinom apie senovines ir šiuolaikines pa- 
slaptis negu anksčiau, kai mėginom iššifruoti užmirštus hiero- 
glifus ar tarėmės su nukaršusiais šio mokymo šalininkais, iškan- 
kintais persekiojimų ir praradusiais orumą nuo tiek laiko kentė- 
tos baimės. Pagaliau mes radome žmogų ir grįžom su ta šventa 
ugnimi, kuri pavertė moline statulą mąstančia būtybe, naujuoju 
Dievu, žiaurių ir bukų senovės dievų varžovu. Mūsų mokytojas — 
Prometėjas. Trismegisto širdyje liepsnoja ši ugnis, ir mes pa- 
sigrobėm jos pakankamai, kad priartintume jus prie naujo gy- 
venimo. 

Klausydamiesi mūsų gerųjų šeimininkų pasakojimų, mes dar 
ilgai sėdėjom prie kaimiško židinio. Jų nė kiek nejaudino ofi- 
cialūs pranešimai ir liudijimai, tvirtinantys, jog Albertas Ru- 
dolštadtas po katalepsijos priepuolio neteko savo vardo ir tei- 
sių. Meilė jo atminimui: ir neapykanta svetimšaliams, šitiems 
austrų grobikams, kurie, nušalinę teisėtą įpėdinį, atėjo dalintis 
jo Žemių ir pilies, begėdiškai išgrobstytas milžiniškas turtas, kurį 
Albertas būtų panaudojęs tauriems tikslams, o svarbiausia, šis. 
kūjis, sugriovęs senovinius grafo namus, kad grobikai galėtų 
pigiai parduoti medžiagas, iš kurių jis buvo pastatytas (taip kai 
kurie plėšrūs žvėrys, iš prigimties linkę dergti, jaučia poreikį 
subjauroti ir suteršti savo auką, jeigu negali jos iš karto suėsti), — 
žodžiu, visa tai paskatino Bohemijos Miško valstiečius atiduoti 
pirmenybę poetiškai legendai, o ne šlykštiems, nors ir protin- 
giems nekenčiamų užkariautojų įtikinėjimams. Dvidešimt penke- 
ri metai praėjo nuo to laiko, kai dingo Albertas Podebradas, 
bet niekas čia nenorėjo tikėti jo mirtimi, nors visi vokiečių laik- 
raščiai parašė apie ją, pritardami neteisingam teismo nuospren- 
džiui, nors visi Vienos dvaro aristokratai su niekinama pagaila 
šaipėsi, klausydamiesi istorijos apie beprotį, nuoširdžiai tikintį, 
kad jis — atgijęs numirėlis. Ir štai jau savaitė, kaip Albertas 
Rudolštadtas yra šiuose kalnuose ir kiekvieną vakarą meldžiasi 
ir dainuoja savo protėvių pilies griuvėsiuose. Jau savaitė, kaip 
visi. vyresnio amžiaus žmonės, matę grafą jauną, atpažįsta jį, 
nors ir su žilais plaukais, ir puola prieš jį kniūpsti kaip prieš 
tikrąjį savo poną ir seną draugą. Turi kažką graudaus ta rū- 
pestinga meilė, kuria jį apgaubia šie žmonės, ir niekas mūsų 
sugadintoje visuomenėje nieko nežino apie skaisčius papročius 
ir taurius jausmus, su kuriais susiduriam čia. Spartakas pilnas 
pagarbos jiems, ir tos nemalonios akimirkos, mūsų patirtos per 
šituos valstiečius, tiktai patvirtino, kad jie lieka ištikimi ir ne- 
laimėje. 

Štai kaip viskas įvyko: kai auštant mes norėjome išeiti iš 

trobelės ir aplankyti smuikininką, mus sutiko improvizuotas sar- 
gybinių būrys, užstojęs visus išėjimus iš būsto. 

— Atleiskite mums,— ramiai pasakė šeimos galva,— bet mes 
pasikvietėm giminaičius ir draugus su spragilais ir dalgiais, kad 
sulaikytume jus čia jėga. Vakare jūs būsite laisvi. 

Ir, matydamas mūsų apstulbimą, šeimininkas pridūrė rimtu 
tonu: 

— Jeigu jūs dori žmonės ir žinote, ką reiškia draugystė ir 
ištikimybė, tai nesupyksite ant mūsų. O jeigu, priešingai, jūs 
sukčiai ir šnipai, atsiųsti susekti ir pagrobti mūsų Podebrado, tai 
mes to nepakęsim ir paleisim jus tik tada, kai jis bus jau toli ir 
jūs negalėsite jo užklupti. 

Mes supratome, kad naktį įtarumas įsėlino į šių gerų žmo- 
nių, kurie iš pradžių buvo tokie atviri su mumis, širdis, ir ga- 
lėjome tik žavėtis jų budrumu. Bet mokytoją apėmė neviltis 
supratus, jog galim pamesti tokio mums brangaus ir taip ilgai 
nesėkmingai ieškoto žmogaus pėdsakus. Jis nusprendė parašyti 
Trismegistui laišką masonų šriftu, kuriame pasakė savo vardą, 
užsiminė apie savo ketinimus ir, apeliuodamas į jo kilnumą, pa- 
prašė nuramdyti valstiečių įtarumą. Nunešus laišką į gretimą 
trobą, po kelių minučių iš jos išėjo moteris, kurią pamatę vals- 
tiečiai pagarbiai nuleido savo primityvius ginklus. „„Čigonė! Či- 
gonė-guodėja!“— šnibždėjo jie. Moteris įėjo į mūsų trobą, uždarė 
duris ir ėmė griežtai mus egzaminuoti vartodama škotų masonų 
ženklus ir formules. Mus apstulbino tai, kad ši moteris žinojo 
paslaptis, kurios paprastai niekad nebūdavo atskleidžiamos jos 
lyties atstovėms. Jos tvirtas tonas ir tiriamas žvilgsnis nejučia 
įkvėpė mums pagarbą, nepaisant čigoniško apdaro, dėvimo taip 
natūraliai, jog buvo aiškų, kad ji seniai prie jo įpratus. Dry- 
žuotas sijonas, pilkai raudonas šiurkščios medžiagos apsiaustas, 
užmestas ant pečių lyg antikinė toga, juodi kaip derva plaukai, 
perskirti tiesiu sklastymu ir surišti žydra vilnos juosta, ugnin- 
gos akys, balti kaip dramblio kaulas dantys, įdegus, tačiau švel- 
ni oda, mažytės kojos, dailios rankos ir pagaliau graži gitara, 
kabanti ant krūtinę juosiančio diržo — visa tai buvo tipiška či- 
gonei ir jos amatui. Kadangi jos drabužis atrodė tvarkingas, o 
manieros — orios ir ramios, mes pamanėm, jog ji savo taboro 
valdovė. Kai ji pranešė esanti Trismegisto žmona, mes pažvelgėm 
į ją dar labiau susidomėję. Ji jau nejauna, bet sunku pasakyti — 
ar tai keturiasdešimtmetė moteris, apvytusi nuo sunkaus gyve- 
nimo, ar nuostabiai gerai išsilaikiusi penkiasdešimtmetė. Ji dar 
graži, jos grakštus liemuo, o judesiai tokie taurūs, lengvi, juose 
tiek skaistaus žavesio, kad ją galima palaikyti jaunute mergaite. 
Kai griežtas jos veidas pagaliau sušvelnėjo, mes tuoj pajutom 
iš jos sklindantį žavesį. Jos žvilgsnis kaip angelo, o balsas jau- 
dina širdį nelyginant rojaus melodija. Kad ir kas būtų šį mo- 
teris — teisėta filosofo žmona ar kilni avantiūristė, klajojanti su 
Juo iš karštos meilės, — žiūrint į ją, klausantis jos balso, neįma- 

noma buvo įtarti, kad ydos ar žemi instinktai galėtų teršti šią 
ramią, nuoširdžią, gerą būtybę. Iš pat pradžių mes išsigandom, 
ar mūsų išminčius nėra susitepęs vulgariais santykiais, bet grei- 
tai šios mintys išsisklaidė ir mes supratom, jog jis savo kelyje 
sutiko poetišką mylimąją, giminingą sielą, kuri padeda jam įveik- 
ti visas gyvenimo audras. 

— Atleiskite man už baimę ir nepasitikėjimą, — tarė ji, kai 
atsakėme į jos klausimus.— Mes ilgai buvom persekiojami, daug 
iškentėjom. Dėkui Dievui, mano draugas dabar nesuvokia, kas 
yra sievartas, niekas negali sukelti jam nerimo ar priversti ken- 
tėti. Bet Dievas pavedė jį mano globai, ir aš turiu rūpintis juo. 
Jūsų veidai, jūsų balsų skambėjimas nuramino mane net labiau 
negu simboliai ir žodžiai, kuriais ką tik apsikeitėm. Juk mūsų 
paslaptys ne kartą buvo panaudotos piktam, ir dabar yra dau- 
gybė netikrų brolių ir netikrų mokytojų. Sveikas protas galėjo 
priversti mus nepasitikėti visais, bet apsaugok, Viešpatie, nuo 
tokio egoizmo ir bedieviškumo! Tiesa, tikinčiųjų šeima išsklai- 
dyta, mes daugiau neturim šventnamio, kur galėtume priartėti 
prie dvasios ir tiesos. Adėptai nesuvokia paslapčių prasmės, ne- 
gyva raidė nužudė dvasią. Dieviškasis menas subanalėjo ir tapo 
užmirštas žmonių, bet tai nėra pabaiga, nes tikėjimas dar gyvas 
kai kurių iš mūsų širdyse. Tai nėra pabaiga, nes Gyvasis žodis 
dar saugomas kokioje nors šventovėje. Kada nors jis vėl pas- 
klis tarp Žmonių, ir galbūt šventnamis vėl bus pastatytas. 

— Kaip tik trokšdami išgirsti šį Gyvąjį Žodį, mes ir atėjom 
čionai, — atsakė mokytojas.— Jis pripažįstamas visose šventovėse, 
bet jau nesuprantama jo prasmė. Mes karštai studijavom jį, 
brandinom savyje ir po daugelio metų darbo bei apmąstymų lyg 
ir suvokėm jo tikrąją prasmę. Štai kodėl atėjome prašyti jūsų 
vyro, idant jis arba pritartų mūsų tikėjimui, arba nurodyti mūsų 
klaidas. Įkalbėkite jį išklausyti mus ir duoti atsakymą. 

— Tai priklauso ne nuo manęs, — atsakė Čigonė,— ir dar ma- 
žiau nuo jo paties. Trismegistas ne visuomet jaučia įkvėpimą, 
nors jau kuris laikas gyvena poetinių iliuzijų pasaulyje. Paprastai 
savo jausmus jis išreiškia muzika. Jo metafizinės idėjos retai 
būna pakankamai suprantamos, jas pagimdo jaudrumas ir egzal- 
tacija. Štai, pavyzdžiui, šiandien jo kalbos tikrai nepatenkintų 
jūsų. Man jos suprantamos visuomet, bet jums, jo nepažįstan- 
tiems, jos pasirodytų miglotos. Turiu įspėti — žmonės, kurių akys 
užtemdytos šalto proto, mano, jog Trismegistas beprotis, ir tuo 
pat metu, kai liaudis-poetė romiai apdovanoja vaišingumu nepa- 
prastą artistą, jaudinantį ir žavintį jos jausmus, eiliniai žmonės 
iš gailesčio numeta išmaldą klajojančiam muzikantui, dideliuose 
miestuose pardavinėjančiam savo įkvėpimą. Bet aš mokau savo 
vaikus neimti šios išmaldos arba paimti ją, tik jeigu su mumis 
kartu eina luošas elgeta, kuriam Dievas nedavė talento jaudinti 
ir įtikinti kitus. O mums nereikia turtuolių pinigų — išmalda pa- 
žemina ją priimantįjį, o duodantįjį padaro kietaširdį. Ateities vi- 

suomenėje turi išnykti viskas, kas nėra pagrįsta mainais. O kol 
kas Dievas leido mums — vyrui ir man — gyventi iš tokių mai- 
nų ir šitaip priartėti prie idealo. Mes dovanojam meną ir žavesį 
sieloms, kurios įstengia tai priimti. Mes naudojamės šventu 
neturtingojo vaišingumu, dalijamės kuklia pastogę ir paprastu 
miegu. O kai mums prisireikia naujų drabužių, užsidirbame juos, 
pagyvendami keletą savaičių kokioj nors šeimoje ir duodami 
muzikos pamokas. Praeidami pro puikius rūmus, mes dainuojam 
Jpo jo savininko langais, nes jis mums toks pat brolis kaip pie- 
muo, artojas ir amatininkas, bet skubam greičiau pasišalinti, ne- 
laukdami atlygio, nes manom, kad toks nelaimingasis nieko ne- 
gali mums dovanoti mainais ir, vadinasi, tai mes duodam jam 
išmaldą. Žodžiu, mes gyvenam artistų gyvenimą taip, kaip patys 
jį suprantam, nes Dievas sukūrė mus artistais ir mes turim pa- 
naudoti tai, kas mums jo suteikta. Mes visur turim draugų ir 
brolių iš žemųjų sluoksnių tos visuomenės, kuri laikytų pažemi- 
nimu paklausti, kaip mums pavyksta gyventi doriems ir laisviems. 
Kasdien mes priartinam prie meno vis naujas sielas, o kai mūsų 
jėgos išseks ir mes jau Nneįstengsim maitinti ir nešioti ant rankų 
savo vaikų, tada jie savo ruožtu padės mums, maitins ir guos 
mus. Jeigu vaikai išvažiuos toli, viliojami savo pašaukimo, mes 
gyvensim kaip senasis Zdenka, kurį matėte vakar: keturiasde- 
šimt metų jis žavėjo savo legendomis ir dainomis visus apy- 
linkės valstiečius, o dabar jie priima jį ir rūpinasi juo kaip ger- 
biamu draugu ir mokytoju. Neišlepintas skonis, kuklūs poreikiai, 
kelionių meilė, sveikata, kurią dovanoja gyvenimas, suderintas 
su gamtos reikalavimais, poetinis įkvėpimas, o svarbiausia — 
tikėjimas pasaulio ateitimi — argi visa tai beprotybės požymiai? 
Ir vis dėlto jums gali pasirodyti, jog Trismegisto protas susi- 
drumstęs nuo per daug karštos egzaltacijos, kaip kažkada man 
atrodė, kad jis aptemęs nuo sielvarto. Bet pažinę jį geriau, jūs 
galbūt suprasite, jog tik dėl žmonių tamsumo ir ribotumo lai- 
komi pamišėliais tie, kurie turi talentą ir fantaziją. Žinote ką, 
prisidėkite prie mūsų ir drauge pakeliaukime visą šią dieną. 
Galbūt pasitaikys valandėlė, kai Tismegistas prabils ne tik apie 
muziką. Prašyti jo nereikia, tai atsitiks savaime, kas nors neti- 
kėtai pabudins ankstesnes jo mintis. Mes iškeliaujam už valan- 
dos — pasilikti čia ilgiau pavojinga mano vyrui. Bet kurioje ki- 
toje vietoje mes niekuo nerizikuojame — niekas Mūsų nepažins 
po tiek tremties metų. Mes eisime į Vieną Bohemijos Mišku, 
laikydamiesi Dunojaus pakrančių. Kažkada aš jau keliavau taip 
ir dabar su malonumu pakartosiu aną kelionę. Mes susitiksim 
su dviem vyresniaisiais vaikais. Turtingi,. mūsų draugai panoro 
juos pasilikti savo namuose ir suteikti išsilavinimą — juk ne visi 
žmonės gimsta tapti artistais ir kiekvienas turi eiti savo keliu, 
nurodytu Apvaizdos. 

Toks buvo šios nepaprastos moters pasakojimas — mes ne 
sykį nutraukdavom jį savo klausimais — apie jos vyro gyvenimą, 

tapusį ir jos gyvenimu, nes jų pažiūros ir skoniai buvo visiškai 
suvienodėję. Su džiaugsmu priėmę pasiūlymą keliauti kartu, mes 
drauge išėjome iš trobos, ir valstiečių sargyba tučtuojau pra- 
siskyrė, praleisdama mus. 

— Eime, vaikai,— šūktelėjo Čigonė jiems savo skambiu me- 
lodingu balsu,— jūsų draugas laukia po liepomis. Dabar puikiau- 
sias dienos metas, ir savo rytinę maldą mes išreikšime muzika. 
Pasitikėkite šiais dviem mūsų bičiuliais, — pridūrė ji, rodydama 
į mus puikiu, natūraliai teatriniu judesiu.— jie — savi ir linki 
mums gero. 

Linksmai šūkaudami ir dainuodami valstiečiai ėjo paskui mus. 
Pakeliui Čigonė pranešė mums, kad ji su šeima šį pat rytą iš- 
keliauja iš kaimelio. 

— Tik nereikia kalbėti apie tai „— pridūrė ji. — Atsisveikin- 
dami mūsų draugai išlietų nemažai ašarų. Bet mes čia nesam 
saugūs. Koks nors senas priešas atsitiktinai gali atsidurti šiuose 
kraštuose ir pažinti, kad čigono drabužiais vilkįs Žmogus yra 
Albertas Rudolštadtas. | 

Mes priėjom kaimelį. Jis buvo išsidėstęs žalioj laukymėj, 
apsuptoj puikių liepų; tarp storų kamienų glaudėsi kuklūs na- 
meliai ir vingiavo keliukai, kuriuos išmynė avių bandos. Nu- 
šviestas įstrižų saulės spindulių, žiburiuojančių smaragdinėse 
pievose, apgaubtas sidabrinės ryto miglos, slenkančios kalnų at- 
šlaitėmis, šis kampelis pasirodė mums tikrai stebuklingas. Pa- 
vėsiuose, rodės, tebetūnojo melsvi nakties šešėliai, o medžių viI- 
šūnės jau švietė auksu ir purpuru. Viskas buvo gryna ir ryšku, 
viskas atrodė mums jauna ir skaistu, net šimtametės liepos, sto- 
gai, apaugę samanom, ir žilabarzdžiai senukai, kurie šypsoda- 
miesi ėjo iš savo trobelių. Vidury nedidelės pievelės, per kurią 
tekėjo skaidrus upokšnis, išsišakodamas ir vėl susiliedamas prie 
mūsų kojų, pamatėme Trismegistą ir jo vaikus — dvi žavias mer- 
gaites ir kokių penkiolikos metų berniuką, nuostabų kaip skulp- 
torių ir poetų Endimioną. 

— Štai čia Vanda,— pasakė Čigonė, rodydama į vyresniąją 
dukterį, — o jaunesniosios vardas Venceslava. Sūnų mes pava- 
dinom mylimo tėvo draugo vardu — Zdenka. Senasis Zdenka aki- 
vaizdžiai myli jį labiau už kitus. Žiūrėkite — jis priglaudė prie 
savęs Venceslavą, o Vandą laiko ant kelių, bet galvoja jis ne 
apie ją: jis Žiūri į mano sūnų taip, lyg negalėtų juo atsigėrėti. 

Pažvelgėme į senąjį Zdenką. Dvi ašarų srovelės tekėjo jo 
liesu, raukšlių išvagotu veidu, o žvilgsnis, pilnas palaimingo 
susižavėjimo, buvo prikaustytas prie jaunuolio, paskutinės Ru- 
dolštadtų giminės atžalos, kuris su džiaugsmu priėmė jo — ver- 
go — vardą. Norėčiau nupiešti šią grupę ir greta stovintį Trisme- 
gistą: vedžiodamas susigraudinusį žvilgsnį nuo vieno prie kito, 
jis derino savo smuiką ir bandė stryką. 

— Tai jūs, bičiuliai?— pasakė jis, draugiškai atsiliepdamas 
į mūsų pagarbų pasveikinimą.— Vadinasi, žmona atsivedė jusė 

Ir puikiai padarė. Šiandien aš turiu ką pasakyti ir būsiu laimin- 
gas, jeigu jūs pasiklausysite manęs. 

Ir jis užgrojo dar sodriau, dar iškilmingiau negu vakar. Bent 
jau toks buvo mūsų įspūdis, kurį sustiprino būrio kaimiečių 
susižavėjimas ir džiaugsmas, klausantis senovinių savo tėvynės 
baladžių ir šventų himnų, šlovinančių antikinę laisvę. Jausmai 
įvairiai reiškėsi šiuose rūstokuose veiduose. Vieni, kaip Zdenka, 
sužavėti praeities vizijų, stovėjo užgniaužę kvapą ir, Iodės, gėrė 
į save šią poeziją, kaip ištroškę augalai geria palaimingo lietaus 
lašus. Kiti, įkvėpti švento pasipiktinimo, galvojo apie dabarties 
nelaimes ir gniauždami kumščius grasino nematomiems priešams, 
tartum kviesdami dangų būti savo paminto orumo bei įžeistos 
<doros liudininku. Buvo girdėti rauda ir dejonės, audringi aplo- 
dismentai ir susižavėjimo šūksniai. 

— Bičiuliai, — tarė mums Albertas, baigęs groti, — pažvelkite 
į šiuos paprastus žmones! Jie puikiai suprato, ką norėjau jiems 
pasakyti, ir neklausia, kaip jūs vakar, kokia mano pranašysčių 
prasmė. 

— Bet juk tu kalbėjai jiems tik apie praeitį — paprieštaravo 
Spartakas, trokštantis išgirsti, kaip jis samprotauja. 

— Praeitis, ateitis, dabartis! Kas per tušti gudravįmai! — pa- 
sakė šypsodamasis Trismegistas.— Argi žmogus nesaugo ir to, 
ir kito, ir trečio savo širdyje ir argi jo egzistavimo nesudaro šita 
trejopa esmė? Bet jeigu jums, kad išreikštumėt savo mintis, taip 
reikalingi žodžiai, pasiklausykite mano sūnaus — jis padainuos 
jums vieną himną: muziką sukūrė jo motina, o eiles aš. 

Puikus jaunuolis ramiai ir kukliai išėjo į rato vidurį. Matyt, 
jo Motina, nesuvokdama pasiduodanti pagundai, įtikino save, jog 
turi teisę, o galbūt netgi privalo rūpintis artisto grožiu. Jis ap- 
rengtas gana dailiai, vešlūs plaukai rūpestingai sušukuoti, o 
valstietiškas kostiumas pasiūtas iš plonesnės ir ryškesnės me- 
džiagos negu kitų šeimos narių. Nusiėmęs kepuraitę, jis pasiuntė 
klausytojams oro bučinį, į kurį jam buvo atsakyta šimtais tokių 
pat karštų bučinių, ir po įžangos, kurią su ypatingu pietietišku 
temperamentu sugrojo gitara jo motina, uždainavo, jos akom- 
panuojamas, šiuos žodžius, kuriuos aš išverčiau iš slavų kalbos, 
užrašydamas- ir puikų priedainį: 

Geroji vargo deivė 
Baladė 

Jūs, takai, nukloti aukso smėliu, žaliuojantys slėniai, grio- 
vos, kur mėgsta siausti gemzės, aukšti, žvaigždžių apvainikuoti 
kalnai, sraunūs upeliai, neįžengiami miškai, duokite kelią jai, 
gerąjai deivei — vargo deivei! 

Nuo to laiko, kai egzistuoja pasaulis, kai buvo sukurti žmo- 
nės, ji klajoja po pasaulį, ji gyvena tarp žmonių, keliauja trauk- 
dama dainas arba traukia dainas darbuodamasi, ši deivė, geroji 
vargo deivė! 

Kažkokie žmonės susirinko, kad prakeiktų ją. Ji pasirodė 
jiems per daug graži, per daug linksma, per daug vikri ir stip- 
ri. „„Aplaužysim jai sparnus,— pasakė jie,— sukaustysim gran- 
dinėmis, iškankinsim ją mušdami, tegu jai skaudės, tegu ji pra- 
žus, toji vargo deivė!" 

Jie sukaustė grandinėmis gerąją deivę, jie mušė ir persekiojo 
ją, bet neįstengė pažeminti — ji rado prieglobstį poetų, valstie- 
čių, artistų širdyse, kankinių širdyse, šventųjų širdyse, ši geroji 
deivė, vargo deivė! 

Ji klajojo ilgiau negu Amžinasis žydas, ji keliavo daugiau 
už kregždutę, ji senesnė už Prahos katedrą ir jaunesnė už paukš- 
telio jauniklį, ji pasidaugina žemėje greičiau negu žemuogės 
Bohemijos Miške, šita deivė, geroji vargo deivė! 

Ji turėjo daug vaikų, ir ji atskleidė jiems Dievo paslaptį; 
ji kalbėjo Jėzaus širdžiai ant kalno; Jano ir Jeronimo protams 
ant laužo Konstancoje; ji žino daugiau už visus mokslininkus ir 
visus vyskupus, šita geroji vargo deivė. 

Ji visuomet atlieka pačius didžiausius ir pačius puikiausius 
darbus žemėje. Tai ji įdirba laukus ir apkarpo medžius, tai ji 
gano bandas, dainuodama gražiausias dainas, tai ji pasitinka 
ryto žarą ir pirmąją saulės šypseną, ji, geroji vargo deivė. 

Tai ji iš žalių šakų pastato medkirčio palapinę ir padovano- 
ja medžiotojui erelio žvilgsnį, tai ji augina pačius gražiausius 
berniūkščius ir palengvina plūgą ir kauptuką senelio rankose,— 
ji, geroji vargo deivė! 

Tai ji įkvepia poetą ir priverčia groti smuiką, gitarą ir fleitą 
klajojančio muzikanto rankose; ji savo lengvais sparnais per- 
neša jį nuo Vltavos ištakų iki Dunojaus ištakų; tai ji apvaini- 
kuoja jam galvą rasos deimantais ir įsako žvaigždėms spindėti 
jam kuo ryškiau ir skaisčiau,— ji, deivė, geroji vargo deivė! 

Ji moko amatininką meno tašyti akmenis, šlifuoti marmurą, 
apdoroti auksą, sidabrą, varį ir geležį; ji padeda senai motinai 
ir jaunai dukteriai austi drobę, ploną ir švelnią tartum šilkas,— 
ji, geroji vargo deivė! 

Tai ji sutvirtina audros išklibintą lūšną ir saugo dervos fa- 
kelo ar aliejaus lempelės liepsną, ji užminko duoną šeimai ir 
audžia vasarinius ir žieminius drabužius; ji maitina ir girdo visą 
pasaulį, ji, geroji vargo deivė! 

Tai ji pastato didžiules pilis ir senovines katedras, ji turi 
kardą ir šautuvą, ji kariauja ir laimi pergales, ji surenka užmuš- 

Tu įkūniji romumą, kantrybę, jėgą ir gailestingumą, o geroji 
deive! Tai tavo šventa meilė suvienija visus tavo vaikus, tai tu 
dovanoji užuojautą, tikėjimą, viltį, o vargo deive! 

Ateis diena, kai tavo vaikams nereiks nešti viso pasaulio 
svorio ant savo pečių ir jiems bus atlyginta už jų kančias ir 
darbus. Artėja laikas, kai nebus nei turtingųjų, nei vargšų, kai 

visi žmonės vienodai galės naudotis žemės ir dangaus gėrybėmis, 
bet tu niekad nebūsi užmiršta jų himnuose, o geroji vargo deive! 

Jie neužmirš, kad tu buvai jų vaisingoji motina, nenuilstanti 
maitintoja ir kovojančioji bažnyčia. Jie aptvarstys tavo žaizdas 
ir pataisys tau atjaunėjusioj kvepiančioj žemėj guolį, kur tu pa- 
galiau pailsėsi, o geroji vargo deive! 

O kol laukiame tos laimingos dienos, jūs, upeliai ir miškai, 
kalnai ir slėniai, stepės, kur žydi gėlės, skraido paukščiai, ir jūs, 
takai, nukloti aukso smėliu ir priklausantys visiems, duokite kelią 
jai, praleiskite ją, gerąją vargo deivę! 


Įsivaizduokite šią baladę, jos puikius žodžius, tariamus švel- 
nia ir naivia kalba, tartum tyčia sukurta jaunuolio lūpoms, ir 
dar muziką, jaudinančią širdį, spaudžiančią tyriausias ašaras, įsi- 
vaizduokite angelišką balsą, dainuojantį nepriekaištingai ir su 
neprilygstamu išraiškingumu, balsą paties gražiausio, paties skais- 
čiausio ir talentingiausio visame pasaulyje jaunuolio, kuris yra 
Trismegisto sūnus ir Čigonės mokinys! Jeigu jūs įsivaizduosite 
šį vaizdą aprėminančią spalvingą grupę vyrų naiviais ir atvirais 
veidais, melodingą nematomo kalnų upelio čiurlenimą, atsklin- 
dantį iš tarpeklio gilumos ir susiliejantį su vos girdimu ožkų 
varpėlių skambėjimu,— jeigu jūs įsivaizduosite visa tai, nesunkiai 
suprasite, kaip mes buvom sujaudinti ir kokį nepaprastą poetinį 
pasigėrėjimą patyrėme. 

— (O dabar, mano vaikai, — pasakė Albertas Podebradas vals- 
tiečiams,— pasimeldėme, ir į darbą. Jūs eikite į laukus, o aš. 
su savo šeima keliausiu į mišką ieškoti įkvėpimo ir gyvenimo. 

— Bet vakare tu sugrįši? — klausinėjo valstiečiai. 

Čigonė maloniai jiems linktelėjo, ir jie suprato šį ženklą kaip 
pažadą. Dvi mergaitės, dar nesuprantančios, ką reiškia laiko 
bėgsmas ir klajonių netikėtumai, vaikiškai džiugiai sušuko: „Taip! 
Taipl“, ir valstiečiai išsiskirstė. Senasis Zdenka su tėvišku rūpes-- 
tingumu įsitikinęs, kad jo krikštasūnio kelioninis krepšys pilnas 
prikrautas provizijos visai šeimai, įsitaisė ant trobos slenksčio. 
Tada Čigonė ženklu pakvietė mus eiti drauge, ir kartu su mūsų 
klajojančiais muzikantais mes apleidom gyvenvietę. Reikėjo už- 
kopti į griovos šlaitą. Kiekvienas iš mūsų — mokytojas ir aš — 
paėmėm ant rankų po vieną mergaitę, ir šitaip mums pavyko 
priartėti prie Trismegisto, kuris iki tol lyg ir nepastebėjo mūsų. 

— Man truputį liūdna, — pasakė jis.— Sunku apgaudinėti drau- 
gus ir šitą senį. Žinau, kad rytoj jis ieškos mūsų po aplinkinius 
miškus. Bet taip norėjo Konsuela,— pridūrė jis, rodydamas į žmo- 
ną.— Jai atrodo, kad pasilikti čia pavojinga. O aš negaliu įsi- 
vaizduoti, kam mes dar galėtume įkvėpti baimę arba pavydą. 
Argi kas nors įstengs suprasti mūsų laimę? Tačiau ji tvirtina, 
esą galim užtraukti pavojų ir ant mūsų draugų galvų, ir nors 
man neaišku, kaip tai galėtų atsitikti, vis dėlto nusileidžiu jai. 
Beje, jos norai visuomet tampa mano norais, o manieji visuomet 

randa atgarsį jos širdyje. Šiandien mes jau nebegrįšime į tą kai- 
melį. Jeigu jūs tikrai mūsų geri draugai — o man taip atrodo, — 
tai vakare, prisivaikščioję iki soties, sugrįžkite atgal ir paaiškin- 
kite jiems visa tai. Mes tyčia išėjom neatsisveikinę, nes bijojom 
juos nuliūdinti, bet perduokite, jog kada nors mes vėl ateisim 
pas juos. Na, o senajam Zdenkai pasakykite tik vieną žodį rytoj. 
Visos dienos, visas gyvenimas jam — rytoj. Jis išsilaisvino nuo 
klaidingų žmonių sąvokų. Jo akys atvertos amžinybei, ir jis pasi- 
rengęs ištirpti šioje paslaptyje, kad įgytų gyvenimo jaunystę. 
Zdenka išmintingas. Tai pats išmintingiausias žmogus iš visų, ku- 
Tiuos pažinojau. 

Į Trismegisto sielos ir proto dabartinę būklę jo žmona ir vai- 
kai reagavo savotiškai. Jie ne tik neraudonavo prieš mus dėl jo 
kalbų, ne tik nekentėjo dėl jų, bet pagarbiai įsiklausydavo į kiek- 
vieną jo žodį ir, rodės, šio žmogaus mintys suteikdavo jo šeimai 
jėgų pakilti aukščiau to gyvenimo, kurį jie dabar gyveno, ir 
aukščiau pačių savęs. Manau, kad taurusis jaunuolis, godžiai 
suimantis į save tėvo žodžius, būtų labai nustebintas ir netgi 
papiktintas, jeigu kas nors pasakytų, jog tai bepročio žodžiai. 
Trismegistas kalbėdavo mažai, ir mes pastebėjom, kad nei jo 
žmona, nei vaikai neskatino jo tai daryti be būtino reikalo. Jie 
pagarbiai saugojo jo susimąstymo paslaptį, ir nors Čigonė ne- 
nuilsdama seke jį žvilgsniu, ji, matyt, labiau baiminosi, kad kas 
nors nesutrukdytų vyrui svajoti, oc ne dėl jo vienatvės, kuriai 
jis pats save pasmerkė. Ji gerai pažino Trismegisto keistumus, 
ir aš vartoju dabar šį žodį, kad ateity niekad nereiktų ištarti 
žodžio „beprotybė“, kuris atrodo juo labiau atstumiantis, kai 
kalbama apie tokį žmogų ir tokią dvasinę būklę, kuri graudina 
iki ašarų ir kelia pagarbą. Žvelgdamas į Trismegistą, aš supra- 
tau, kodėl taip rimtai valstiečiai — šie nesąmoningi teologai ir 
metafizikai, taip pat ir Rytų tautos, žiūri į žmones, netekusius 
vadinamosios proto šviesos. Jiems žinoma, kad kai niekas ne- 
drumsčia tokio abstraktaus mąstymo tuščiais rūpesčiais ir žiau- 
ria pašaipa, jis ne tik nesukelia žmogui įniršio ar atbukimo, o, 
priešingai, gali pavirsti ypatingu poetiniu talentu. Nežinau, koks 
likimas būtų ištikęs Trismegistą, jeigu jo šeima nebūtų tapusi 
meilės ir ištikimybės siena tarp jo ir išorinio pasaulio. O jeigu 
jis ir būtų kritęs kaip savųjų kliedesių auka, tai tik dar kartą 
įrodytų, jog žmones su tokiais negalavimais ir apskritai nega- 
luojančius žmones mes turėtume apsupti dėmesiu ir pagarba. 

Visa šeima žygiavo taip lengvai ir vikriai, kad mes nė iš 
tolo negalėjom jiems prilygti. Mergaitės, ir tos, rodės, galėtų 
eiti ir eiti, net jeigu nebūtų kartkartėm imamos ant rankų, kad 
nenuilstų. Jie visi atrodė gimę keliauti pėsčiomis taip kaip Žu- 
vys — plaukioti. Čigonė draudžia savo sūnui nešti ant rankų 
seseris, kol jis tebeauga ir kol, kaip sako muzikantai, jam lūžta 
balsas. Ji užsikelia ant savo stiprių pečių šias dvi trapias būty- 
bėles ir neša jas taip pat lengvai kaip savo gitarą. Fizine jėga — 

štai vienas iš privalumų, kurį teikia klajokliškas gyvenimas, tam- 
pantis artistui tokia pat aistra kaip elgetai ar gamtininkui. 

Buvom jau labai išvargę, kai po ilgo žygio stačiais takeliais 
pagaliau pasiekėm atšiaurią romantišką vietovę, vadinamą Šre- 
kenšteinu. Matėm, jog, artėjant prie šio kalno, Konsuela dar 
atidžiau stebėjo savo vyrą ir stengėsi būti arčiau jo, tartum 
bijodama, kad ten jo laukia koks nors pavojus arba slegiantys 
atsiminimai. Tačiau niekas nesudrumstė artisto ramumo. Jis at- 
sisėdo ant didelio akmens, iškilusio bevaisiam slėny. Ši vieta 
turi kažką bauginančio, šiurpaus. Uolos susigrūdusios čia be jo- 
kios tvarkos ir dažnai virsdamos išlaužo medžius. Išlikusių ka- 
mienų šaknys apsinuogino ir, rodės, kad jos gumbuotais pirštais 
kabinasi už iškyšulių, grasindamos nusitempti juos į bedugnę. 
Gūdi tyla gaubia šį chaosą. Piemenys ir medkirčiai bijo čia ateiti, 
o žemė išrausta šernų. Smėlyje žymūs viikų ir gemzių pėdsakai, 
sakytum laukiniai žvėrys būtų tikri, kad čia galės pasislėpti nuo 
žmogaus. Albertas ilgai susimąstęs sėdėjo ant akmens, paskui 
nukreipė žvilgsnį į vaikus, žaidžiančius prie kojų, ir į Zmoną, 
kuri žvelgė jam į akis, stengdamasi atspėti, apie ką jis galvoja. 
Staiga jis atsistojo, atsiklaupė prieš ją ant kelių ir gestu pa- 
kvietė vaikus arčiau. 

— Pulkit ant kelių prieš savo motiną,— pasakė jis jiems, 
pagautas gilaus jausmo,— nes ji — paguoda, pasiųsta Dievo vi- 
siems nelaimingiesiems, ir nusiraminimas, kurį Aukščiausiasis 
pažadėjo geros širdies žmonėms! 

Vaikai, klūpėdami ant kelių, apsupo Čigonę ir pravirko, api- 
berdami ją glamonėmis. Ji irgi apsiašarojo, spausdama juos prie 
krūtinės, paskui privertė juos atsisukti ir pagerbti tėvą tokiu 
pat būdu. Aš ir Spartakas suklupom draugo su jais. 

Mokytojas išsakė Trismegistui savo gilią pagarbą ir, pasi- 
naudodamas proga, ėmė karštai klausinėti jį apie tiesą, papa- 
sakodamas, kiek jis pats mokėsi, mąstė ir kentėjo, ieškodamas 
jos. O aš lyg užkerėtas tebeklūpėjau prie Čigonės kojų. Neži- 
nau, ar išdrįsiu papasakoti, kas dėjosi mano širdyje. Ši moteris, 
be abejonės, tiko būti mano motina, tačiau iš jos vis dar sklido 
kažkoks žavesys. Nepaisydamas savo didžiausios pagarbos jos 
vyrui, nepaisydamas siaubo, kurį turėčiau patirti vien pamanes, 
kad galiu užmiršti šią pagarbą, jaučiau, jog visa mano siela ver- 
žiasi prie jos su tokiu įkarščiu, kokio manyje niekad nebuvo 
įžiebusi nei žydinti jaunystė, nei prabangos žavesys. O, jeigu aš 
galėčiau rasti tokią moterį kaip Čisonė 1r paskirti jai visą savo 
gvvenimą! Bet taip nelemta, ir dabar, kai žinau, jog niekad dau- 
giau jos nepamatysiu, mano širdies gilumoje tūno neviltis, lyg 
kas šnibždėtų man, jog nėra pasaulyje kitos moters, kurią ga- 
lėsiu pamilti. | 

Čigonė net nepastebėjo manęs. Ji klausėsi Spartako ir buvo 
apstulbinta jo ugningos nuoširdžios kalbos. Trismegistas irgi su- 

sigraudino. Jis paspaudė jam ranką ir pasisodino ant akmens 
šalia savęs. 

— Jaunuoli,— pasakė jis— tu pažadinai prisiminimus apie 
mano ankstesnį gyvenimą. Man pasirodė, kad girdžiu patį save, — 
būtent taip kalbėjau aš, kai buvau tavo amžiaus, liepsningai 
maldaudamas subrendusius ir prityrusius žmones atskleisti man 
dorybingumo esmę. Iš pradžių buvau nusprendęs nieko tau ne- 
sakyti. Aš neabejojau nei tavo. protu, nei sąžiningumu, tačiau 
nebuvau tikras, ar tu pakankamai nuoširdus, o tavo širdis — 
karšta. Be to, aš nemaniau įstengsiąs perteikti kalba minčių, ku- 
rias įpratau reikšti meno poezija, jausmais. Tavo tikėjimas nu- 
galėjo, įvyko stebuklas, ir aš įsitikinau, jog privalau kalbėti su 
tavim. Taip,— pridūrė jis po kelių minučių, kurios tęsėsi, rodos, 
visą amžinybę, nes mes bijojom, kad įkvėpimas neapleistų jo, 
taip, dabar pažinau tave! Aš atsimenu tave! Kažkada tave ma- 
čiau ir mylėjau. Mes darbavomės drauge kažkokioj kitoj mano 
ankstesnio egzistavimo fazėj. Tavo vardas skambėjo tarp žmo- 
nių, bet aš jį užmiršau ir atsimenu tik tavo žvilgsnį, tavo kalbas 
ir sielą, nuo kurios taip sunkiai atsiplėšė mano siela. Dabar aš 
geriau matau ateitį negu praeitį, ir ateinantys šimtmečiai dažnai 
atrodo man tokie pat šviesūs kaip dienos, likusios man gyventi 
dabartiniu pavidalu. Tai štai sakau tau — tu tapsi didis dar šiame 
amžiuje ir atliksi didžius darbus. Tu būsi smerkiamas, kaltina- 
mas, juodinamas, neapkenčiamas, žeminamas, persekiojamas, gu- 
jamas... Bet tavo idėja pergyvens tave, įgydama naujas formas, 
ir tu su dideliu užmoju sujudinsi dabar egzistuojančius reiškinius, 
tu įgyvendinsi gigantiškus sumanymus, kurių pasaulis neužmirš 
ir kurie galbūt suduos paskutinį smūgį visuomeniniam ir reli- 
giniam despotizmui. Taip, tu teisus, siekdamas veikti visuome- 
nėje. Tu paklūsti savo likimui — kitaip sakant, savo įkvėpimui. 
Ir šitai man viską paaiškina. Tai, ką jaučiau, klausydamasis ta- 
vęs, ta dalis tavo vilčių, kurias įkvėpei ir man, įrodo, kad tavo 
misija įgyvendinama. Tad eik ir darbuokis. Dangus pasirinko 
tave sukurstyti griovimą. Griauk ir naikink — štai tavo uždavi- 
nys. Norint griauti, taip pat reikalingas tikėjimas, kaip ir norint 
kurti. Aš savo valia pasitraukiau iš to kelio, kuriuo eini tu: aš 
laikiau jį blogu. Suprantama, jis buvo toks tik dėl atsitiktinių aplin- 
kybių. Jeigu tikrieji mūsų tikslo siekėjai jaučiasi esą pašaukti 
pamėginti dar kartą, vadinasi, šis kelias vėl pasidarė įmanomas. 
Man atrodė, jog jau nieko negalima tikėtis iš valdžią turinčiųjų 
visuomenės ir kad neįmanoma jos pertvarkyti pasiliekant joje. 
Tada, praradęs viltį, kad liaudis susilauks išgelbėjimo, aš išėjau 
už šitos visuomenės ribų ir paskyriau savo likusius metus ir jė- 
gas tiesiogiai daryti įtaką paprastiems žmonėms. Aš kreipiuosi į 
vargšus, silpnuosius, engiamuosius ir įvelku savo pamokslus į 
meno ir poezijos vaizdus, kuriuos jie supranta, nes myli juos. Gal- 
būt aš nepakankamai įvertinau geruosius instinktus, kurių galbūt 
dar turi mokslo žmonės ir tie, kuriems priklauso valdžia. Aš ne- 

mačiau jų nuo to laiko, kai, persisotinęs jų skepticizmu ir be- 
dieviškais prietarais, su pasibjaurėjimu pasitraukiau nuo jų, 
ieškodamas naivių širdžių. Galbūt jie galėjo pasikeisti, pasitaisyti 
ir ko nors išmokti. Beje, ką aš kalbu? Nėra abejonių, kad per 
penkiolika metų pasaulis pažengė į priekį, apsivalė ir patobulėjo. 
Nes žmogaus prigimtis veržiasi į šviesą, o blogis ir gėris susi- 
jungia siekdami dieviškojo idealo. Tu nori kreiptis į mokslinin- 
kus, kilminguosius ir turtinguosius, nori juos įtikinti, nori net 
karalius ir princus sužavėti tiesos kerais. Tavyje kunkuliuoja ti- 
kėjimas ir stiprybė, galinti įveikti visas kliūtis ir atnaujinanti 
visa, kas yra sena, sudėvėta. Tad paklusk dieviškam įkvėpimui! 
Tęsk ir garsink mūsų tikslus ir darbą! Susirink ginklus iš to mūšio 
lauko, kur mes patyrėm pralaimėjimą! 

Ir tada tarp Spartako ir Trismegisto užsimezgė pokalbis, kurį 
aš prisiminsiu visą gyvenimą. Nes įvyko stebuklas. Tas pats 
Rudolštadtas, kuris tartum Orfėjas iš pradžių nenorėjo kalbėtis 
su mumis kitaip kaip tik savo muzikos garsais, šis artistas, se- 
niai iškeitęs logiką ir grynąjį protą į harmoningus jausmus, šis 
žmogus, kurį begėdžiai teisėjai apskelbė bepročiu ir kuris sutiko 
garsėti kaip toks, staiga iš gailestingumo ir meilės Dievui su di- 
džiausiom pastangom įveikė save, virto išmintingiausiu filosofu 
ir -nuvedė mus keliu į tikrąjį žinojimą. O Spartakas išliejo jam 
visą savo širdies karštį. Vienas iš jų buvo tobulas žmogus, ir visi 
jo sugebėjimai buvo pasiekę harmoniją; kitas atrodė kaip neofi- 
tas, trykštantis entuziazmu. Aš prisiminiau Evangeliją, kur pa- 
sakyta, kad Jėzus kalbėjosi ant kalno su Moze ir pranašais. 

— Taip, — sakė Spartakas, — aš jaučiu, jog man pavesta kaž- 
kokia misija. Aš artimai pažinau žemiškuosius valdovus ir mane 
apstulbino jų bukumas, nemokšiškumas, žiaurumas. O koks nuo- 
stabus Gyvenimas, kokia puiki Gamta ir Žmonija!.. Bet ką jie 
daro su Gyvenimu, su Gamta ir su Žmonija!l.. Aš ilgai verkiau 
pamatęs, kad ir aš pats, ir žmonės — mano broliai, ir visi Dievo 
kūriniai — vergauja tokiems menkystoms!.. Aš ilgai verkiau lyg 
silpna moteris, o paskui paklausiau savęs: „Kas gi tau trukdo 
išsiveržti iš jų grandinių ir būti laisvam?“ Bet praėjus tam tik- 
ram vienišo stoiškumo periodui, aš pamačiau, jog būti laisvam 
vienatvėje dar nereiškia iš tikrųjų tapti laisvam. Žmožus negali 
gyventi vienas. Žmogaus tikslas yra žmonės. Ir aš pasakiau sau: 
„Ar vis dar vergas, reikia išlaisvinti mano brolius...“ Ir aš su- 
radau taurių širdžių, kurios prisidėjo prie manęs... Ir draugai 
vadina Mane Spartaku. 

— Aš jau sakiau, kad tu tik griausi,— atsakė Trismegistas— 
Spartakas buvo sukilęs vergas. Bet kartoju — tebūnie taip. Imkis 
griauti. Sutelk slaptą draugiją, kuri ardys didžiųjų dabarties sa- 
vivaliavimų formą. Bet jeigu nori, kad ši draugija būtų stipri, 
veikli, galinga, pagrįsk ją kuo didesniu kiekiu gyvų, amžinų prin- 
cipų. Jos tikslas iš pradžių griauti — o idant galėtum griauti, rei- 

kia egzistuoti, bet koks gyvenimas yra pozityvus, — o paskui pa- 
daryti taip, kad iš griovimo atsirastų tai, kas turi atgimti. 

— Suprantu, tu nori smarkiai apriboti mano misiją. Tegul bus 
taip — mažos ar didelės, bet aš imuosi jos. 

— Visa, kas paklūsta Dievo valiai, visuomet yra didinga. 
Tavo sielos taisyklė turi būti: niekas neišnyksta be pėdsako. Net 
jeigu tavo vardas ir tavo poelgiai išnyks, jeigu tu dirbsi, kaip 
aš, anonimiškai, vis tiek tavo veiksmai nenueis už nieką. Dieviš- 
koji pusiausvyra — tai pati matematika, ir dieviškojo chemiko 
žaizdre pačios smulkiausios dalelės įgyja savo tikrąją prasmę. 

— Jeigu tu pritari mano ketinimams, išmokyk mane, nurodyk 
kelią. Ką aš privalau daryti? Kaip paveikti žmones? Ar pirmiau- 
sia turiu uždegti jų vaizduotę? Ar pasinaudoti jų silpnybe ir 
polinkiu į stebuklingus dalykus? Tu juk pats įsitikinai, kad galima 
daryti gera pasitelkus stebuklus! .. | 

— Taip, bet aš įsitikinau, jog taip galima padaryti ir blogo. 
Jeigu būtum gerai išstudijavęs mūsų doktriną, žinotum, kokiu 
žmonijos egzistavimo periodu mes gyvenam ir suderintum savo 
veiklos metodus su savo laiko dvasia. 

— Tad padėk gi man pažinti doktriną, išmokyk veiklos tak- 
tikos, išmokyk, kaip įgyti tikrumo jausmą. 

— Tu klausi apie taktiką ir apie tikrumo jausmą artisto, žmo- 
gaus, kuris apkaltintas beprotybe ir už tai persekiojamas! Tik- 
riausiai kreipiesi ne į tą, į kurį derėtų. Paklausk šito filosofų 
ir mokslininkų. 

— Aš kreipiuosi į tave. Man žinoma, ko vertas jų mokslas. 

— Ką gi, jeigu primygtinai prašai, pasakysiu tau, kad taktika 
atitinka doktriną, nes ši atitinka aukščiausiąją tiesą, kurią at- 
skleidžia. Tai apgalvojęs, tu suprasi, jog kitaip negali būti. Ir, 
vadinasi, reikia pažinti doktriną. 

Spartakas susimąstė ir patylėjęs tarė: 

= Aš norėčiau išgirsti iš tavo lūpų pagrindinę doktrinos for- 
mulę. 

— Tu išgirsi ją, bet ne iš mano, o iš Pitagoro lūpų. O die- 
viškoji Trejybė! Štai ji, formulė. Būtent ją įvairiausių vaizdų, 
simbolių, emblemų forma skelbė žmonija didžiųjų religijų balsu, 
kai negalėjo jos suvokti abstrakčiai, neįsikūnijusios; ne stab- 
meldiškos, tokios, kokia ji atsivėrė savo aiškintojams. .. 

— Kalbėk, kalbėk. Ir kad aš tave suprasčiau, primink man 
kai kurias iš tų emblemų. O paskui pereisim prie rūsčios absoliu- 
to kalbos. | 

— Aš negaliu patenkinti tavo noro ir atskirti šiuos du da- 
lykus — religiją, t. y. pačią jos esmę, ir išorinius religijos pasi- 
rIeiškimus. Mūsų epochoje žmogui būdinga matyti ir viena, ir 
kita drauge. Mes įsižiūrime į praeitį ir randam joje mūsų pa- 
žiūrų patvirtinimą. Tuojau aš paaiškinsiu savo mintį. Bet iš pra- 
džių pakalbėkime apie Dievą. Ar tinka šita formulė Dievui, šiai 
begalinei būčiai? Būtų nusikalstama, jeigu ji netiktų tam, iš ko 

kyla pati. Ar tu mąstei apie Dievo prigimtįė Be abejo, mąstei, 
nes jaučiu, kad tu turi Dievą, tikrąjį Dievą, savo širdyje. Taigi, 
pasakyk, kas yra Dievas? | 

— Tai Būtybė, tobuloji Būtybė. Sum gui sum! '— skelbia Bib- 
lija. 

— Taip, bet nejaugi mes nieko daugiau nežinom apie jo pri- 
gimtį? Argi Dievas neatskleidė žmonijai nieko kito? 

— Krikščionys kalba, kad Dievas vienas, bet trijuose asme- 
nyse — Dievas Tėvas, Dievas Sūnus ir Dievas Šventoji Dvasia. 

— O ką apie tai sako senovinių slaptųjų draugijų padavi- 
mai, kuriuos tu studijavai? 

— Jie sako tą patį. 

— Ar nenustebino tavęs šis atitikimas? Oficialioji, triumfuo- 
jančioji religija ir slaptoji, persekiojamoji religija vienodai su- 
pranta Dievo prigimtį. Aš galėčiau papasakoti tau apie religinius 
tikėjimus, egzistavusius iki krikščionybės — jų teologijos gelmė- 
se randame tą pačią tiesą. Indijoje, Egipte, Graikijoje turėtas 
Dievas trijuose asmenyse... Bet prie to mes dar grįšime. O da- 
bar aš noriu paaiškinti formulę kuo plačiau ir įvairiapusiškiau, 
1r tada mes priartėsim prie to, kas tave domina — prie metodo, 
organizacijos ir politikos. Taigi aš tesiu. Pereikim nuo Dievo 
prie žmogaus. Kas yra Žmogus? 

— Po vieno sunkaus klausimo tu užduodi man kitą, ne leng- 
vesnį. Delfų orakulas paskelbė, kad atsakyme į šį klausimą slypi 
visa gilioji išmintis: ,Žmogau, pažink pats save". 

— Tr orakulas buvo teisus. Kaip tik iš teisingo Žmogaus pri- 
gimties supratimo seka visa išmintis bei visa moralė, kiekviena 
organizacija ir teisinga politika. Leiskite man pakartoti savo 
klausimą. Kas yra žmogus? 

— Žmogus — tai Dievo apraiška. 

— Suprantama, kaip ir visos gyvos būtybės, nes tik Dievas. 
yra Būtybė, tobula Būtybė. Bet, tikiuosi, tu nepanašus į tuos filo- 
sofus, kuriuos mačiau Anglijoje, Prancūzijoje, Vokietijoje, Fryd- 
richo dvare. Nepanašus į Loką, apie kurį dabar tiek daug šne- 
kama jį suvulgarinusio Voltero dėka; į Helvecijų, su kuriuo man 
tekdavo dažnai kalbėtis, į Lametri, šį įžūlų materialistą, turėjusį 
tokį pasisekimą Berlyno dvare. Tu neimsi kaip jie tvirtinti, kad 
žmogus Neturi nieko, kuo skirtųsi nuo gyvulių, medžių, akmenų. 
Žinoma, Dievas įkvepia gyvybę visai gamtai taip pat, kaip jis 
įkvepia gyvybę Žmogui, tačiau jo mintyje esama skirtumų ir tie 
skirtumai atsispindi jo kūriniuose, kurie yra tos minties įsikūni- 
jimas. Perskaityk didžiąją ,„Pradžios knygą“, kurią paprasti žmo- 
nės teisingai laiko šventa, nors ir nesupranta jos. Tu rasi ten, 
kad amžinasis kūrimas vyksta su dieviškosios šviesos pagalba, 
kuri nustato skirtumus tarp būtybių: fiat lux 2 ir facta est lux 3. 


' Aš toks, koks aš esu (10t.). 
Tebūnie šviesa! (Jot.) 
“ Ir tapo šviesa (1/ot.). 

"Tu taip pat pamatysi, jog kiekviena būtybė, kuriai dieviškoji min- 
tis suteikė pavadinimą, yra ypatinga padermė: creavit Cuncta 
juxta genus suum ir secundum speciem suam !. Kokia gi ypatin- 
goji žmogaus formulė? 

— Suprantu. Tu nori, kad aš pasakyčiau tau žmogaus formulę. 
Dieviškoji trivienystė turi būti jaučiama visuose Dievo kūriniuose; 
kiekvienas kūrinys turi atspindėti dieviškąją prigimtį, bet kiek- 
vienas savaip, t. y. kiekvienas — pagal savo padermę. 

— Žinoma. Tuojau aš tau pasakysiu žmogaus formulę. Praeis 
dar nemažai laiko, kol filosofai, kuriuos skirtingos pažiūros at- 
skiria vienus nuo kitų, susivienys, idant ją suvoktų. Bet yra vie- 
nas filosofas, kuris suprato ją jau prieš daugelį metų. Jis pra- 
noksta kitus, nors miniai menkai žinomas. Tuo tarpu kai Dekarto 
mokykla klaidžioja grynojo proto brūzgynuose, paversdama žmo- 
gų Mąstymo, silogizmų mašina, logikos instrumentu, tuo tarpu, 
kai Lokas ir jo mokykla klaidžioja pojūčių brūzgynuose, pavers- 
dama žmogų jų vergu, tuo tarpu, kai kiti — Vokietijos atstovus 
aš galėčiau paminėti — gilinasi į jausmą, paversdami žmogų dvi- 
gubo egoizmo įsikūnijimu, kai kalbama apie meilę, arba trigubo 
ir t. t., kai turima galvoje šeima, jis, didžiausias iš visų, pradėjo 
suvokti, jog Žmogus turi savyje visa tai ir, be to, neatskiriamai. 
Šio filosofo pavardė — Leibnicas. Jis suvokė didžiąsias tiesas, jis 
nepritarė absurdiškai paniekai, kurią mūsų nemokšiškas amžius 
jaučia senovei ir krikščionybei. Jis išdrįso pasakyti, kad vidur- 
amžių mėšlo krūvoj būta ir brangakmenių. Taip, brangakmenių! 
O kaipgi! Tiesa yra nemirtinga, ir visi pranašai pažino ją. Ir štai 
aš sakau tau kartu su juo, tik dar labiau įsitikinęs, jog Žmogus 
trivienis kaip Dievas. Ir ši trivienystė žmonių kalba vadinasi: 
jutimas, jausmas, pažinimas. O šių trijų sąvokų vienybė sudaro 
žmogiškąją Trejybę, atitinkančią dieviškąją. Iš čia kyla visa is- 
torija, visa politika, ir būtent iš čia tu turi semti tiesą kaip iš 
amžinai skaidraus šaltinio. 

— Tu įveiki bedugnes, kurių mano protas, ne toks lankstus 
kaip tavo, negali įveikti taip lengvai, — paprieštaravo Spartakas.— 
Kaip iš psichologinio apibūdinimo, kurį ką tik suformulavai, seka 
tikrumo metodas ir principas. Štai ką aš prašau tavęs paaiškinti 
pirmiausia. 

— Šis metodas seka iš to gana natūraliai — atsakė Rudolš- 
tadtas.— Kadangi žmogaus prigimties mįslė jau atskleista, reikia 
tik puoselėti tą prigimtį, nepažeidžiant jos esmės. Jeigu tu su- 
prastum neprilygstamą knygą, iš kurios kilo pati Evangelija, jeigu 
suprastum „Pradžios knygą“, kuri priskiriama Mozei ir kurią jis, 
jeigu tikrai už ją turim būti dėkingi jam, tikriausiai išsinešė iš 
Memfio šventyklų, tu žinotum, jog Žmonijos išsiskaidymas —,„Pra- 
džios knygoje“ tai vadinama Potvyniu — vyksta tik dėl vienos 

priežasties — dėl to, kad žmogus prarado šių trijų savo ypatybių 


! Dievas sukūrė visus pagal jų padermę ir pagal jų gymį (Iot.). 

vieningumą ir drauge ryšį su dieviškuoju vieningumu, kur protas, 
meilė ir veikla amžinai neatskiriami. Ir tada tu suprastum, jog 
kiekvienas ko nors naujo pradininkas turi sekti protėviu Nojum. 
Šventajam Rašte tai vadinama Nojaus kartomis, ir tvarka, pagal 
kurią jos seka, harmonija, kurią jis sukūrė tarp jų, galėtų būti 
tau pavyzdžiu. Šioje metafizinėje tiesoje tu rastum sistemą, kuri 
išmokytų tave tobulinti kiekvieno žmogaus žmogiškąją prigimtį, 
rastum šviesą, kuri padėtų tau suprasti įvairių visuomenių 54- 
rangą. Tačiau, kartoju, mano nuomone, dabar dar anksti kurti, 
per daug to, ką reikia sugriauti. Todėl patariu tau išstudijuoti 
doktriną tik kaip metodą, sistemą. Artėja laikas griauti, tikriau, 
jis jau atėjo. Taip, atėjo laikas, kai trys Žmogaus prigimties ypa- 
tybės vėl praras vieningumą, ir tai pakirs visuomenės religijos 
ir politikos pagrindus. Kas gi atsitiks tuomet? Jutimai pagimdys 
savo netikrus pranašus, ir jie aukštins jutimus. Jausmai irgi pa- 
gimdys savo netikrus pranašus, ir šie aukštins jausmus. Pažinimas 
pagimdys savo netikrus pranašus, ir jie kels aukščiau visko protą. 
Šie taps išdidėliais ir bus panašūs į Šėtoną. Jausmų aukštintojai 
pasidarys fanatikai, vienodai pasirengę pasiduoti ir blogiui, ir 
gėriui. Visi kiti taps tuo, kuo, anot Homero, tapo Odisėjo paly- 
dovai, kai juos palietė stebuklingoji Kirchės lazdelė. 

Nepasuk nė vienu iš šitų trijų kelių, nes kiekvienas iš jų 
veda į bedugnę: pirmasis — į materializmą, antrasis — į misticiz- 
mą, trečiasis — į ateizmą. Yra tik vienas tikras kelias į tiesą — 
tas, kuris atitinka visas žmogiškosios prigimties puses, jos pasi- 
Ieiškimo visumą. Nenuklysk nuo šio kelio. O tam be paliovos 
studijuok doktriną ir jos didžiąją formulę. 

— Tu mokai mane to, apie ką jau turiu šiokį tokį supratimą, 
bet rytoj aš prarasiu tave. Kas išmokys mane teoriškai pažinti 
tiesą ir drauge pritaikyti ją gyvenime. 

— Tau liks kitų patikimų vadovų. Pirmiausia skaityk ,,„Pra- 
džios knygą“ ir stenkis suvokti jos prasmę. Nelaikyk jos nei is- 
torijos vadovėliu, nei chronologijos paminklu. Nieko nėra ab- 
surdiškesnio už tokį supratimą, o, beje, jis paplitęs ir tarp moks- 
lininkų, ir tarp mokinių, ir visose krikščionių bendruomenėse. 
Skaityk Evangeliją drauge su „Pradžios knyga“ ir, pajutęs jas 
širdimi, suprask Evangeliją per „Pradžios knygą“. Keista lemtis! 
Evangelija tokia pat mylima ir taip pat nesuprantama kaip „Pra- 
džios knyga“. Tai didžios knygos! Bet esama ir kitų. Pagarbiai 
surink visa, kas liko mums iš Pitagoro. Perskaityk ir raštus, pri- 
skiriamus dieviškajam teosofui Trismegistui, kurio vardu mane 
vadino mūsų bendrijoje. Nemanykite, mano draugai, kad aš pats 
išdrįsau pasisavinti šį garbingą vardą. Toks buvo Nematomųjų 
įsakymas. Hermeso kūriniuose — pedantai iš kvailumo mano, kad 
juos sugalvojo kažkoks II ar III amžiaus krikščionis — slypi seno- 
vės Egipto mokslas. Ateis diena, kai visa tai bus suprasta, paaiš- 
kinta ir kai žmonės pagal nuopelnus įvertins šiuos rankraštinius 
paminklus, dar brangesnius už Platono rankraščius, nes Platonas 

sėmėsi žinių kaip tik iš jų, ir reikia pridurti, kad jis smarkiai 
nusižengė tiesai savo „Respublikoje“. Tad skaityk Trismegistą, 
Platoną ir tuos, kurie vėliau mąstė apie didžiąją paslaptį. Iš pas- 
tarųjų patariu tau perskaityti tauriojo vienuolio Kampanelos dar- 
bus. Jis iškentė žiauriausius kankinimus už tai, kad, panašiai kaip 
tu, svajojo apie visuomenę, pagrįstą tiesa ir Mokslu. 

Mes klausėmės tylėdami. 

— Nemanykite, jog kalbėdamas apie knygas aš lyg katali- 
kas stabmeldiškai verčiu gyvenimą negyvais antkapiais. Ne, aš 
pasakysiu jums apie knygas tą patį, ką vakar kalbėjau apie kitus 
praeities paminklus. Knygos ir paminklai — tai gyvenimo likučiai, 
kuriais gyvenimas gali ir turi maitintis. Bet gyvenimas amžinas, 
amžinoji trivienystė geriau atsispindi mumyse ir dangaus žvaigž- 
dėse negu Platono ar Hermeso knygose. 

Pats to nenorėdamas, aš pakreipiau kalbą kita linkme. 

— Mokytojau,— tariau— jūs ką tik pasakėte: ,„Trivienystė 
geriausiai atsispindi dangaus žvaigždėse...“ Ką norėjote tuo pa- 
sakyti? Suprantu Biblijos žodžius apie tai, jog dieviškoji šlovė 
spindi dangaus šviesuliuose, bet aš nematau šiuose šviesuliupse 
bendrojo gyvenimo dėsnio, kurį jūs vadinate Trivienyste. 

— Tai todėl,— atsakė jis,— kad fizikiniai mokslai dar menkai 
teišsivystę arba, tikriau, tu neišstudijavai to, ką jie jau pasiekę. 
Ar girdėjai apie atradimus elektros srityje? Suprantama, girdėjai, 
nes jie patraukė visų apsišvietusių žmonių dėmesį. Tai štai, ar 
pastebėjai tu, kad mokslininkai, tokie nepatiklūs ir ironiški, kai 
kalbama apie dieviškąją trivienybę, pagaliau patys pripažino ją 
ryšium su šituo reiškiniu? Nes jie kalba, kad negali būti elektros 
be šilumos bei šviesos ir priešingai, — žodžiu, jie mato tris reiš- 
kinius, kurie sudaro vieną, nors nenori pripažinti, jog tai būdinga 
Dievui. 

Ir čia jis pradėjo pasakoti mums apie gamtą ir apie būtinumą 
visus jos reiškinius sieti su vienu bendru dėsniu. 

— Gyvenimas vienas,— pasakė jis— Tėra vien būties aktas. 
Reikia tik suprasti, kaip visos atskiros būtybės gyvena per vi- 
saapimančios Būtybės malonę ir įsikišimą, neištirpdamos joje. 

Būčiau buvęs laimingas ir toliau klausytis, kaip Trismegistas 
plėtoja šią neišsemiamą temą. Bet jau kurį laiką Spartakas klau- 
sėsi Trismegisto žodžių ne taip įdėmiai kaip anksčiau. Nepasa- 
kytum, kad jie nedomino jo, bet juk pranašo proto įtampa ne- 
galėjo tęstis be galo, o Spartakas norėjo, kol tai įmanoma, vėl 
sugrąžinti jį prie sau brangios temos. 

Rudolštadtas pastebėjo šį nekantrumo šešėlį. 

— Tu jau neseki mano minties, — pasakė jis.— Argi gamtos 
mokslas tau atrodo neprieinamas toks, kaip jį suprantu aš? Jeigu 
taip, tu klysti. Aš ne mažiau už tave gerbiu dabartinius moksli- 
ninkų darbus, skirtus vien tik bandymams. Bet, dirbant šia kryp- 
timi, neįmanoma sukurti mokslo, galima sukurti tik pavadinimų 
sąrašą. Ir ne aš vienas manau taip. Prancūzijoje pažinojau fi- 

losoią, kurį labai mylėjau. Tai Didro. Jis dažnai piktindavosi 
mokslinių žinių, nesuvienytų vienos idėjos, gausumu: „Tai ak- 
mens skaldytojų darbas, nieko daugiau, bet aš nematau čia nei 
pastato, nei architekto“. Tad žinok, jog mūsų doktrina greitai 
imsis tiksliųjų mokslų — iš šitų akmenų teks kurti. Nejaugi tu 
manai, kad fizikai iš tikrųjų supranta gamtą? Atskyrę gamtą nuo 
ją pripildančio gyvojo Dievo, ar gali jie pajusti, pažinti ją? Štai, 
pavyzdžiui, jie mano, jog šviesa ir garsas yra materija, o... 

— Ach! —suriko Spartakas, nutraukdamas jį — Nemanykite, 
kad aš nesutinku su tuo, kaip jūs suvokiate gamtą. Ne, aš jaučiu, 
jog tikrasis mokslas bus įmanomas tik pažinus dieviškąją vie- 
novę ir visų reiškinių visišką panašumą. Bet jūs atveriate mums 
visus kelius, o aš drebu pagalvojęs, jog jūs tuoj galite nutilti. 
Aš norėčiau, kad jūs padėtumėt man žengti keletą žingsnių nors 
vienu iš jų. 

— Kuriuo? — paklausė Rudolštadtas. 

— Mane domina žmonijos ateitis. 

— Suprantu. Tu nori, kad papasakočiau tau savąją utopiją,— 
šypsodamasis atsakė pranašas. 

— Kaip tik šito atėjau pas tave,— tarė Spartakas.— Išgirsti 
tavąją utopiją. Nauja visuomenė — štai kas slypi tavo smegeny- 
se, tavo širdyje. Mums žinoma, jog Nematomųjų brolija ieškojo 
jos pagrindų, svajojo apie ją. Visa ši teorija subrendo tavyje. 
Padaryk gi taip, kad mes galėtume pasinaudoti ja. Jeigu mums 
pasirodys, jog tai įmanoma, mes pasistengsim įgyvendinti jūsų 
utopiją, ir tuomet tavojo židinio kibirkštys uždegs pasaulį. 

— Vaikai, jūs prašote, kad papasakočiau apie savo svajo- 
nes?— tarė filosofas.— Gerai, aš pamėginsiu pakelti kraštą skrais- 
tės, kuri taip dažnai slepia ateitį ir nuo manęs paties. Gal tai 
bus jau paskutinis kartas, tačiau šiandien privalau dar sykį pa- 
mėginti, nes tikiu, jog jūsų dėka ne visos auksinės mano poe- 
zijos svajonės bus pamirštos! 

Ir tada Trismegistą užliejo kažkokia dieviška ekstazė. Jo akys 
suspindo lyg žvaigždės, o balsas suskambėjo tarsi uraganas, pa- 
vergdamas mus. Jis kalbėjo daugiau kaip keturias valandas, ir 
jo kalba buvo puiki ir tyra lyg šventas himnas. Iš visų amžių 
religinių, politinių ir meno kūrinių jis sukūrė pačią puikiausią 
poemą, kokią tik galima įsivaizduoti. Jis išaiškino visas praeities 
religijas, nušvietė šventovių paslaptis, papasakojo apie mūsų pirm- 
takų pastangas, siekius ir darbus. Dalykuose, kurie visada atrodė 
mums negyvi ir pasmerkti užmarščiai, jis parodė gyvybės ele- 
mentus ir net mitologijos tamsoj įstengė įžvelgti tiesos blyksnius. 
Jis paaiškino mums senovinius mitus; pasiremdamas aiškiom ir 
įtikinamom prielaidom, jis įstengė atskleisti mums visus skirtin- 
gų religijų ryšius ir dalykus, kurie jas sieja. Jis parodė mums, 
kas yra tikrieji Žmogaus poreikiai, geriau ar blogiau suvokti 
įstatymų leidėjų, tobuliau ar prasčiau įkūnyti tautų. Jis iš naujo 
atkūrė mūsų vaizduotėje žmonijos gyvenimo vieningumą ir re- 

ligijos ir dogmos vienybę, ir iš visų šitų dalelių, išsisklaidžiusių 
senoviniam ir naujajam pasauly, jis sukūrė savo būsimo pa- 
saulio pamatus. Žodžiu, jis užpildė visas protarpes tarp bendro 
dalių ryšio, kurios taip ilgai stabdė mūsų ieškojimus, ir užpildė 
istorijos duobes, taip mus gąsdinusias. Jis išvyniojo kaip vieną 
begalinę spiralę tūkstančius šventų uždangalų, gaubiančių mokslo 
mumijas. Ir kai mes žaibo greitumu suvokėm esmę to, ką jis taip 
žaibiškai mums išdėstė, kai mes išvydom jo svajonės vaizdą, kai 
praeitis — dabarties motina — iškilo prieš mus tokia spindinti, jis 
nutilo, o paskui tarė šypsodamasis: 

— Dabar jūs suvokėte, kas yra praeitis ir dabartis. Ar priva- 
lau padėti jums suprasti ir ateitį? Argi Šventoji Dvasia nespindi 
prieš jūsų akis? Argi nematote, jog viskas, apie ką žmogus sva- 
jojo ir ko troško, įmanoma ir pasiekiama ateity jau todėl, kad 
tiesa yra amžina ir visuotinė, nors mūsų organai, skirti suvokti 
ir turėti ją, tokie menki. Ir vis dėlto ji priklauso mums, nes mes 
trokštam ir viliamės jos; ji gyvena mumyse, ji nuo amžių buvo 
žmonėse kaip užuomazga, laukianti Aukščiausiojo apvaisinimo. 
Tikrai jums sakau, mus traukia idealas, ir ši trauka amžina kaip 
ir pats idealas. 

Jis kalbėjo dar ilgai, ir jo ateities vizija buvo tokia pat puiki 
kaip ir praeities. Aš nemėginsiu atkurti jos čia: tik sugadinčiau 
ją, nes reikia pačiam patirti tokį ugningą įkvėpimą, idant per- 
teiktum tai, kas iš jo gimė. Galbūt man prireiks dvejų ar trejų 
metų, kad teisingai užrašyčiau Trismegisto kalbas, kurios tęsėsi 
dvi ar tris valandas. Sokrato gyvenimo darbas pagimdė Platono 
gyvenimo darbą, o Jėzaus gyvenimo darbas buvo septyniolikos 
amžių darbas. Jūs matote, jog aš, menkas ir nevertas, negaliu 
nevirpėdamas galvoti apie savo uždavinį. Ir vis dėlto aš neat- 
sisakau jo. Mokytoją visai patenkina mano atpasakojimas — toks, 
kokį ketinu užrašyti. Jis veiksmo žmogus ir jau parengė reziumė, 
kurioje, jo nuomone, trumpai išdėstoma visa Trismegisto doktri- 
na, ir be to, taip aiškiai ir tiksliai, tarsi mokytojas gilinosi į ją 
visą savo gyvenimą. Lyg elektros srovės dėka į jį perėjo šio 
filosofo protas ir siela. Spartakas turi jo sielą, valdo ją tarsi šei- 
mininkas, ji pasitarnaus jam kaip politiniam veikėjui; Spartakas 
bus tarsi gyvas jos indas, o ne drovus perrašinėtojas, kokiu ke- 
tinu pasidaryti aš. Ir kol aš baigsiu savo darbą, mano mokytojas 
Jau bus perteikęs Trismegisto doktriną savo mokiniams. Taip, gal 
nepraeis nė dvejų metų, ir nepaprasta bei paslaptinga kalba, nu- 
skambėjusi šiose negyvenamose vietose, įleis šaknis į daugy- 
bės pasekėjų širdis, ir mes pamatysim, kaip platus pogrindinis 
slaptųjų draugijų pasaulis, dabar veikiantis tamsoje, susivienys 
aplink vienui vienintelę doktriną, įgis naują turinį ir vėl ims 
veikti, įsiklausydamas į pačios tikrovės prasmę. Taigi mes pa- 
teikiame jums šį tokį trokštamą paminklą, patvirtinantį Spartako 
numatymą, nušviečiantį tiesas, jau anksčiau jo užkariautas, ir pra- 
plečiantį jo horizontą visa jam dovanoto tikėjimo jėga. Kol Tris- 

megistas kalbėjo, o aš godžiai klausiausi, bijodamas praleisti nors 
vieną jo kalbos, skambėjusios man kaip iškilminga muzika, žodį, 
Spartakas, nors ir buvo susijaudinęs, valdėsi geriau ir degančio- 
mis akimis, visas pavirtęs. klausa, bet dar jautriau girdėdamas 
protu, tvirta ranka rašė savo lentelėse kažkokius ženklus ir fi- 
gūras, tartum metafizinės doktrinos idėjos jo vaizduotėje virs- 
davo geometrinėmis formulėmis. Kai jis tą vakarą sėdo prie šių 
keistų, visiškai man nesuprantamų užrašų, buvau apstulbintas, 
kad, naudodamasis jais, jis užrašo ir nepaprastai tiksliai susis- 
temina poetinę filosofo logiką. Viskas tarsi stebuklingai supapras- 
tėjo paslaptingam praktinio mūsų mokytojo proto distiliavimo 
aparate ir tapo trumpai išdėstyta !. 

Tačiau jis vis dar nebuvo patenkintas. Įkvėpimas akivaizdžiai 
apleido Trismegistą. Jo akys nubluko, pečiai sulinko, ir Čigonė 
ženklu paprašė daugiau neužduoti jam klausimų. Bet atkakliai 
ieškantis tiesos Spartakas nepaklausė jos ir vėl pradėjo prisispy- 
ręs klausinėtį poetą. 

— Tu pavaizdavai man Dievo karalyste žemėje,— pasakė jis, 
spausdamas jo šaltą ranką, — bet Jėzus pasakė: ,„Mano karalystė 
dar neatėjo“. Štai jau septyniolika šimtmečių žmonija tuščiai .lau- 
kia jo pažado išsipildymo. Aš nesu pasiekęs to amžinybės suvo- 
kimo laipsnio, kuris būdingas tau. Laikas pateikia tau tartum pa- 
čiam Dievui nenutrūkstamos veiklos reginį — ar gal idėją, kur 
kiekviena fazė atitinka kiekvieną tavo pakilių jausmų valandą. 
Bet aš esu arčiau žemės, skaičiuoju laiką šimtmečiais ir metais. 
Aš noriu išmokti skaityti savo gyvenimo knygą. Pasakyk man, 
pranaše, ką turiu daryti toje fazėje, kurioje tu mane matai, kaip 
tavo kalbos paveiks mane, o per mane — tą amžių, kuris ateina. 
Aš nenoriu pragyventi jo tuščiai. 

— Argi taip svarbu tau, ką aš galiu žinoti apie tait— atsakė 
poetas.— Niekas negyvena tuščiai, niekas nenueina už nieką. Nė 
vienas iš Mūsų nėra nenaudingas. Netrukdyk man nukreipti žvilgs- 
nį nuo šių smulkmenų — jos sudrumsčia sielą ir susiaurina proto 
ribas. Aš netenku jėgų galvodamas apie tai. 

— Tu, kuris atskleidei man paslaptis, neturi teisės pasiduoti 
nuovargiui, — ryžtingai paprieštaravo Spartakas, stengdamasis už- 
degti savo akių ugnimi jau padūmavusį ir melancholišką poeto 
žvilgsnį. — Jeigu tu nusisuksi nuo žmonių nelaimių reginio, va- 
dinasi, tu nesi tikrasis Žmogus, ne tas tobulasis žmogus, apie 
kurį pasakyta: Homo sum et nihil humani a me alienum puto ž. 
Ne, tu nemyli žmonių, tu nesi jiems brolis, jeigu neužjauti jų 
nuolatinių kančių ir neskuhi rasti būdo padėti jiems įgyvendinti 
tavąjį idealą. Nelaimingas tas artistas, kuris nejaučia karštligės, 


! Žinoma, jog Vaishauptas, nepaprastai veiklus žmogus, mokėjo trumpai iš- 
reikšti savo sistemą įvairiais sutartiniais ženklais ir siųsdavo savo tolimiems 
mokiniams visą savo teoriją, perteiktą ratukais ir linijom ant mažų popieriaus 
kvadratėlių. (Aut. past.) 

2 Esu žmogus ir nieko, kas žmogiška, nelaikau svetima (lot. ). 

galinčios net sudeginti jį, ieškant šitų būdų — sunkiai, kankinamai, 
bet drauge ir palaimingai. 

— Ko gi tu nori?— paklausė poetas, irgi susijaudinęs ir be- 
veik supykes.— Ar tik nemanai esąs vienintelis darbininkas ir ar 
neatrodo tau, kad aš pasiskiriu sau garbę būti vieninteliu įkvė- 
pėju? Aš toli gražu ne žynys. Aš niekinu netikrus pranašus ir 
pakankamai ilgai grūmiausi su jais. Mano pranašystės — tai iš- 
protavimai; mano regėjimai — nepaprastai įtemptas suvokimas. 
Poetas — ne burtininkas. Jo svajonės remiasi įsitikinimu, o burI- 
tininkas išsigalvoja bandydamas laimę. Aš tikiu tavo sumany- 
mais, nes jaučiu tavo jėgą. Aš tikiu savo svajonių taurumu, nes 
jaučiu galįs jas pagimdyti, nes jaučiu, kad žmonija pakankamai 
reikšminga, pakankamai kilni, įdant bendromis jėgomis atliktų 
šimtus kartų daugiau, negu įstengia sugalvoti vienas žmogus. 

— Tai štai, — atsakė Spartakas,— kaip tik apie žmonijos li- 
kimą aš ir klausiu tave dėl tos žmonijos, kuri kunkuliuoja ir 
manyje ir kurią aš puoselėjau savy su dar didesniu nerimu ir 
gal net su dar didesne meile negu tu. Žavingų svajonių rūkas 
slepia nuo tavęs jos kančias, o aš drebėdamas jaučiu jas kiek- 
vieną savo gyvenimo valandą. Aš trokštu palengvinti jas ir tar- 
tum gydytojas prie mirštančio draugo lovos pasirengęs geriau 
nužudyti jį savo neatsargumu, negu leisti jam mirti, taip ir ne- 
pamėginęs padėti jam. Tu matai — aš pavojingas žmogus, galbūt 
net pabaisa, jeigu tu nepaversi manęs šventuoju. Tad persiimk 
nerimu dėl žmonijos — ji žus, jeigu tu neįdėsi į svajotojo rankas 
vaistų! Ji, ši žmonija, svajoja, dainuoja ir meldžiasi tavyje. Ma- 
nyje ji kenčia, šaukia ir dejuoja. Tu atskleidei man savo ateitį, 
bet kad ir ką kalbėtum, ta ateitis dar tolima ir man teks pakelti 
daug kančių, idant gaučiau keletą tavo balzamo lašų kraujuo- 
jančioms žaizdoms. Ištisos kartos kamuojasi ir išeina, taip ir ne- 
pažinusios šviesos ir neveiklios. Aš — kenčiančios žmonijos įsi- 
kūnijimas, aš — nelaimės šauksmas ir ryžtas išsigelbėti, aš noriu 
žinoti, kokia bus mano veikla — pražūtinga ar teikianti palengvė- 
jimą. Tu ne taip toli nukreipei žvilgsnį nuo blogio, kad nežino- 
tum apie jo egzistavimą. Kur bėgti pirmiausia? Ką daryti rytoj? 
Kaip nugalėti gėrio priešus — ramumu ar prievarta? Prisimink 
mielus tavo širdžiai taboritus. Prieš įžengiant į žemiškąjį rojų, 
jiems teko perbristi kraujo ir ašarų marias. Aš nelaikau tavęs 
Zyniu, bet matau tavo neįveikiamą logiką ir nepaprastą proto 
aiškumą, šviečiantį iš tavo simbolių. Jeigu tu gali taip tvirtai pra- 
našauti apie pačią tolimiausią ateitį, tai dar lengviau tau turi 
būti prasiskverbti pro miglą, kuri neleidžia įžvelgti savo atei- 
ties man. 

Atrodė, jog poetas kenčia neapsakomas kančias. Jo kakta bu- 
vo sudrėkus nuo prakaito. Jis žiūrėjo į Spartaką tai su siaubu, 
tai susižavėjęs; žiauri kova vyko jo širdyje. Žmona, apimta ne- 
vilties, apkabino jį rankomis, jos žvilgsnis, įsmeigtas į moky- 
toją, buvo kupinas tylaus priekaišto, bet drauge ir pagarbios bai- 

mės. Dar niekad aš taip. nejaučiau Spartako jėgos kaip tą aki- 
mirką, kai jis savo fanatiška valia, tiesumu ir tiesa nugalėjo šio 
pranašo, besigrumiančio su įkvėpimu, kančias, šios mMaldaujan- 
čios Moters skausmą, vaikų siaubą ir savo paties sąžinės prie- 
kaištus. Ir aš pats virpėjau, manydamas, jog mokytojas žiaurus. 
Aš būgštavau, kad nuostabi poeto širdis nesudužtų nuo tokios 
įtampos, o ašaros, spindinčios ant juodų Konsuelos blakstienų, 
deginančiais lašais krito tiesiai į mano širdį. Netikėtai Trisme- 
gistas atsistojo. Ženklu liepęs pasitraukti Spartakui ir Čigonei, 
įsakęs vaikams paėjėti į šalį, jis staiga visas pasikeitė. Jo žvilgs- 
nis, rodės, skaitė nematomoj, neaprėpiamoj kaip pasaulis kny- 
goj, ugninėm raidėm parašytoj dangaus skliaute. 

Jis sušuko: 

— Argi aš ne žmogus? .. Kodėl gi man nepapasakojus to, ko 
reikalauja žmogaus prigimtis ir, vadinasi, ką ji gali įgyvendin- 
ti? .. Taip, aš žmogus. Ir todėl galiu pasakyti, ko nori žmogus ir 
ką jis padarys. Kas regi besiartinantį debesį, tas gali išprana- 
šauti žaibus ir audrą. Aš žinau, kas slypi mano širdyje ir kas iš 
jos kyla. Aš žmogus ir esu susijęs su savo laiko žmonija. Aš ma- 
čiau Europą, ir man žinoma apie audras, siautėjančias jos įsčio- 
se... Bičiuliai, mūsų svajonės —tai ne vien svajonės: prisiekiu 
žmogaus prigimties esme! Jos yra svajonės, tik kai lyginam jas 
su dabartiniu pasaulio pavidalu. Bet kas turi savo valdžioje ini- 
Ciatyvą, dvasią arba materiją? Evangelijoje pasakyta: „Dievo 
"Dvasia alsuoja, kur nori“. Dvasia praskries ir pakeis pasaulio vei- 
dą. „Pradžios knygoje“ pasakyta, jog Dievo Dvasia skriejo virš 
vandens paviršiaus, kai viskas buvo chaosas ir tamsa. Taigi kū- 
rimas begalinis. Kurkime, t. y. pakluskime Dievo Dvasios dvelks- 
mui. Aš matau tamsą ir chaosą! Kam gi mums likti tamsa? „Veni, 
creatur Spiritus“ !. 

Jis nutilo, paskui vėl prakalbo: 

— Ar tik ne Liudvikas XV gali kovoti su tavim, Sparta- 
kai? .. Frydrichas, Voltero mokinys, ne toks galingas kaip jo mo- 
kytojas... Ir argi galėčiau aš palyginti Mariją Teresę su savo 
Konsuela? .. Tai būtų šventvagystė! 

Jis vėl nutilo. 

— O tu, Zdenka, mano sūnau, Podebradų palikuoni su vergo 
vardu, ruoškis palaikyti mus. Tu — naujasis žmogus, kokį gi li- 
kimą pasirinksi tu saut Su kuo eisi išvien — su tėvu ir motina 
ar su pasaulio tironaist Jėga tavo pusėje, jaunoji karta. Ką tu 
palaikysi — vergovę ar laisvę? Konsuelos, Čigonės sūnau, vergo 
krikštasūni — tikiuosi, tu būsi drauge su Čigone ir su vergu. Jei- 
gu ne, tai aš, karalių palikuonis, atsižadėsiu tavęs. 

Ir pridūrė: 

— Kas išdrįs pasakyti, kad dieviškoji esmė, tai yra grožis, 
gėris, jėga nebus įgyvendinta žemėje, tas žmogus — Šėtonas. 


! Ateik, kuriančioji dvasia (10t.). 

Ir dar pridūrė: 

— Kas išdrįs pasakyti, jog žmogiškoji esmė, kuri, kaip sa- 
koma Biblijoje, sukurta pagal Dievo paveikslą ir kurią sudaro 
jutimai, jausmai ir pažinimas, nebus įgyvendinta žemėje, tas žmo- 
gus — Kainas. 

Kurį laiką jis patylėjo, paskui pasakė taip: 

— Tavo stipri valia, Spartakai, paveikė kaip užkeikimas. .. 
Kokie silpni karaliai savo sostuose! .. Jie mano, kad yra galingi, 
nes visi jiems lenkiasi... Jie nemato, kas jiems gresia... Taip, 
jūs nuvainikavote aristokratus su jų armijomis, vyskupus su jų 
dvasininkija ir įsivaizduojate esą nepaprastai stiprūs!.. Bet tai, 
ką jūs nuvainikavote, ir buvo jūsų jėga. Juk ne meilužės, ne 
dvariškiai ir ne abatai apgins jus, vargšai monarchai, apgailė- 
tini vaiduokliai... Bėk į Prancūziją, Spartakai! Prancūzija grei- 
tai ims griauti. Tu jai reikalingas... Kartoju, bėk, skubėk, jeigu 
nori dalyvauti šitam darbe... Prancūzai — išrinktoji tauta. Pri- 
sidėk, mano sūnau, prie vyresniųjų Žmonių giminės sūnų... Aš 
girdžiu virš Prancūzijos garsų Izaijo balsą: ,,Sukilk ir nušvisk, nes 
atėjo tavo šviesa, ir Dievo šlovė suspindėjo virš tavęs... Ir eis 
tautos į tavo šviesą“. Taip giedojo taboritai ant Taboro kalno. 
Nūnai gi Taboras — tai Prancūzija! 

Jis nutilo. Jo veidas spindėjo džiaugsmu. 

— Aš laimingas! — sušuko jis.— Šlovė Dievui! Ir tebūnie tai- 
ka ir malonė tarp žmonių žemėje... Taip gieda angelai, ir aš 
jaučiuosi panašus į juos ir pasirengęs giedoti drauge su jais. Kas 
gi atsitiko? .. Aš kaip anksčiau su jumis, mano draugai, su ta- 
vim, manoji Ieva, mano Konsuela! Štai mano vaikai, mano sie- 
los atšvaitai. Bet mes jau ne Čekijos kalnuose, prie mano protėvių 
pilies griuvėsių. Man atrodo, jog aš įkvepiu šviesą ir mėgaujuos 
amžinybe... Kažkas iš jūsų pasakė dabar: ,„Koks puikus gyve- 
nimas, kokia puiki gamta, kokia nuostabi Žmonija!“ Bet jis pri- 
dūrė: „Tironai visa tai sugadino..." Tironai! Jų daugiau nėra. 
Visi žmonės lygūs. Žmogiškoji prigimtis suprasta, pripažinta, pa- 
laiminta. Žmonės laisvi, lygūs, jie broliai. Nėra daugiau nei ponų, 
nei vergų... Ar girdite šūkį: „Tegyvuoja respublika!“ Ar girdite 
didžiulės minios šauksmus, skelbiančius: Laisvė, lygybė, broly- 
bė... Ach, mūsų slaptuose susirinkimuose šią formulę ištardavom 
pašnibždom, ir tik aukščiausių laipsnių adeptai perduodavo ja 
vieni kitiems. Daugiau paslaptys nereikalingos. Jos priklauso vi- 
siems. .. 

Ir staiga, — 0, siaube! — Trismegistas apsipylė ašaromis. 

—- Aš žinojau, kad doktrina nepakankamai išplėtota. Per daug 
mažai buvo tokių, kurie turėjo ją širdyje ir suvokė protu!.. Kaip 
tai siaubinga! Visur karas! Ir koks karas! 

Jis verkė ilgai. Mes nežinojom, kokie vaizdai spiečiasi jo gal- 
voje. Mums atrodė, kad jis vėl regi husitų kovas. Jo protas drums- 
tėsi; siela panešėjo į Kristaus sielą, kai jis kentėjo ant Golgo- 
tos kalno. 

Man buvo skaudu matyti pranašo kančias. Spartakas buvo 
tvirtas kaip žmogus, besiklausantis orakulo. 

— O Aukščiausiasis! — sušuko Trismegistas, ilgai verkęs ir 
dejavęs.— Pasigailėk mūsų. Mes tavo valioje, daryk su mumis, 
ką nori. 

Ištareęs paskutinius žodžius, Trismegistas ištiesė rankas, ieš- 
kodamas žmonos ir sūnaus rankų, tartum staiga būtų netekes 
regėjimo. | 

Mergaitės išsigandusios pribėgo prie jo, prisispaudė jam prie 
krūtinės, ir visi jie sustingo šitaip susiglaudę. Čigonės veidas 
reiškė siaubą, o jaunasis Zdenka su baime žiūrėjo į savo mo- 
tiną. Spartakas jų nematė. Galbūt poetiniai regėjimai vis dar ple- 
veno jam prieš akis? Pagaliau jis prisiartino prie grupės, tačiau 
Čigonė ženklu įsakė daugiau nejaudinti jos vyro. Trismegisto akys 
buvo atviros ir įsmeigtos į vieną tašką — gal jis miegojo, kaip 
miega lunatikai, o gal stebėjo, kaip lėtai nyksta sujaudinusios 
jį šmėklos. Po kokių penkiolikos minučių jis giliai atsiduso, jo 
akys atgijo, ir; priglaudęs prie krūtinės žmoną ir sūnų, jis ilgai 
sėdėjo juos apkabinęs. 

Paskui jis pakilo rodydamas, jog nori keliauti toliau. 

— Šiuo metu saulė tau per karšta,— pasakė Konsuela,— ar 
ne geriau pailsėti čia, medžių šešėlyje? 

— Saulė puiki,— atsakė jis su kažkokia vaikiška šypsena, — 
ir jeigu ji tavęs nebaugina labiau negu paprastai, tai man ji 
bus tik naudinga. 

Kiekvienas pasiėmė savo naštą: tėvas — kelioninį maišą, sū- 
nus — muzikos instrumentus, o motina pakėlė ant rankų dukteris. 

— Jūs iškankinote mane,— pasakė ji Spartakui,— bet aš Ži- 
nau, jog už tiesą reikia kentėti. 

— Ar nebijote, kad šis jūsų vyro priepuolis gali turėti pa- 
vojingų pasekmiųt— jaudindamasis paklausiau jos.— Leiskite man 
lydėti jus ir toliau — galėčiau būti jums naudingas. 

— Telaimina Dievas jus už gerumą, — atsakė ji,— bet neikite 
paskui mus. Dėl jo as rami — jis paliūdės keletą valandų, ir 
viskas. O štai čia, šitoje vietoje, slypėjo kitas pavojus, vienas 
baisus prisiminimas, nuo kurio mes jį apsaugojom, užimdami ki- 
tomis mintimis. Jis seniai veržėsi čionai, bet jūsų dėka net ne- 
suprato — kur esąs. Už tai dėkoju iš visos širdies ir linkiu pasi- 
tarnauti Dievui, kiek leis jūsų valia ir jūsų sugebėjimai. 

Aš sulaikiau vaikus, norėdamas paglamonėti juos ir prailginti 
bėgančias akimirkas, bet motina atėmė juos iš manęs, ir kai ji 
paskutinį kartą pasakė man „Sudie“, pasijutau be galo vienišas. 

Trismegistas net neatsisveikino su mumis — atrodė, jis užmir- 
šo mus. Žmona paprašė, kad nedrumstume jo susimąstymo. Tvirtu 
žingsniu jis nusileido nuo kalvos. Jo veidas buvo ramus, ir jis 
su kažkokiu linksmu vikrumu padėjo vyresniajai mergaitei per- 
šokti per krūmokšnius ir akmenis. 

Gražuolis Zdenka ėjo iš paskos su motina ir jaunesniąja se- 
serim. Mes ilgai lydėjom juos žvilgsniais, žiūrėdami, kaip jie 
tolsta auksiniu smėliu nuklotu takeliu, miško takeliu, priklausan- 
čiu visiems. Pagaliau juos paslėpė pušys, ir tą akimirką, kai Čigo- 
nė irgi turėjo dingti mums iš akių, mes pamatėm, kaip, pakėlusi 
mažąją Venceslavą, ji pasisodino ją ant savo stipraus peties. Pas- 
kui ėmė vytis jos širdžiai brangią procesiją, BIS kaip tikra 
Čekijos duktė, poetiška kaip geroji vargo deivė... 


Ir mes irgi einam, mes kelyje! Gyvenimas — tai kelionė, ku- 
rios tikslas gyvybė, o ne mirtis, kaip kalba tie, kieno šiurkš- 
tus žemiškas protas. Mes paguodėm, kaip įstengėm, kaimelio 
gyventojus ir palikome senąjį Zdenką, kuris laukia savojo ryto- 
jaus. Mes susitikome su savo broliais Pilzene, kur aš ir parašiau 
jums šį pasakojimą, o dabar vėl ketiname ieškoti naujų radinių. 
Ir jūs taip pat, mano drauge, būkite pasirengęs kelionei be at- 
e ai darbui be atvangos: priekyje triumfas arba kankinio li- 

imas 


! Martinovičius, kuriam adresuotas šis laiškas, garsus mokslininkas ir tvirtų 
įsitikinimų iliuminatas, buvo nubaustas mirties bausme Budoje 1795 metais kar- 
tu su keliais vengrų didikais, sąmokslo bendrininkais. (Aut. past.) 

